[
  {
    "id": "28kanala_0000000",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Egiari Zor Fundazioak Zizurkilgo Joxe Arregi Plazan burutu du torturaren aurkako ekitaldi nagusia\nJende ugari bildu da igande eguerdian Zizurkilgo Joxe Arregi Plazan.\nEgiari Zor fundazioak torturaren errealitatea azaleratu nahi izan du eta parte-hartze handia izan da herritarren aldetik.\nEkitaldia musika emanaldi xume batekin hasi da, ondoren, Aritz Lopez hizlariak Torturarekin amaitzeko hartu beharreko neurriak oraindik asko direla aipatu du, baita funtsezkoak direla berriro gertatu ez dadin.\nHitzaldian azpimarratu denez, tortura kasuak ofizialki aitortzeko mekanismoak martxan daude eta emaitzak ematen ari dira, baina prozesu motelegiak direla eta prozesu horiek arintzeko eta eraginkorragoak izateko baliabideak jarri behar direla aipatu dute.\nHitzaldia amaitzean loreak jarri dituzte Joxe Arregi Plazako memorialean.",
    "licencia": "cc-by-sa"
  },
  {
    "id": "28kanala_0000001",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Denboraldiko partida interesgarrienetako bat bizi izan da Belabietan\nLauburu KEk Laskorain hartu du gaur Ibarrako kantxan. Talde ibartarra taularen 5. postuan iritsi da 20. jardunaldira, play-off postutatik gertu egonda Lauburuk 3 puntuak inoiz baino gehiago behar zituen.\nTxanponaren beste aldean, Laskorainen egoera ez da bat ere ona, 10 punturekin iritsi dira 20. jardunaldira eta arrisku zonaldetik ateratzeko hiru puntuak beharrezkoak zituzten.\nLehen atalean Lauburuk ireki du markagailua, baina sorpresa emanez Laskorainek lau gol sartzea lortu du, indar handiz jokatu talde horitxoak uneoro eta neurketaren lehen zatian uneoro etxekoak baino maila handiagoa erakutsi dute, aldageletara hiru puntuko errentarekin joan dira.\nBigarren zatian Lauburu siestatik esnatu eta markagailua berdintzea lortu du, Laskorain ezustean harrapatu eta 4-4koa lortu du talde ibartarrak, markagailuan berriro gailentzen saiatu da kanpoko taldea baina gol-truke baten ondoren etxeko taldeak lortu du garaipena segundo batzuen faltan.\nNorgehiagoka 7-6 amaitu da Laubururen alde baina garaipen gazi-gozoa izan da etxeko taldearentzat, azken unean erabaki da lehia eta ibartarrek partida ez dute bat ere kontrolpean izan. Mikel Diestro entrenatzailea poztu egin da hiru puntuak lortzeagatik baina lehen zatian maila ez dutela erakutsi azpimarratu du.",
    "licencia": "cc-by-sa"
  },
  {
    "id": "28kanala_0000002",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "58-35ko emaitzarekin amaitu du Eguzkitza TAKE eta Ostadar SKTren arteko lehiak.\nAparteko hirugarren laurden baten ondoren, laugarrenean lasai jokatu eta abantaila mantentzea besterik ez de behar izan Tolosako taldeak.",
    "licencia": "cc-by-sa"
  },
  {
    "id": "28kanala_0000003",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "\"Biolentzia polizialik ez!\" lelopean salatu da Zaldunitako gertakaria\nZaldunitako gaueko gertakariaren ondorioz 16 urteko gazte bat zauritua izan ondoren Tolosa zein eskualdeko beste herrietako hainbat jende Triangulo plazan elkarretaratu dira, Ertzaintzaren jokaera salatzeko.\nXuharren aitak jendearen babesa eskertu eta dagokienei erantzukizunak eskatu dizkio, baita Ertzaintzaren metodoak aldatzea eskatu ere, Xuharri eta karga berean aurpegian pilotakada jaso zuen beste gazte bati gertatutakoa errepikatu ez dadin.\nGertakariaren ondoren euskal jendarte konprometitu bat desproportzionaltasunaren eta minaren aurrean altxa dela adierazi da protesta isilaren ondoren. Komunikatuan, Josu Erkorekak gertakariaren inguruan egindako adierazpenak salatu nahi izan dituzte ere.",
    "licencia": "cc-by-sa"
  },
  {
    "id": "28kanala_0000004",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Otsailaren 21ean, asteazkena, ziurtagiri digitalen inguruko saio bat izango da kultur etxean 17:00etan. Espainiako gobernua administrazioa herritarrengana hurbiltzeko saioak egiten ari da eta egun horretan, bertaratzen diren herritarrek ziurtagiri digitalak unean bertan egin eta eskuratzeko aukera izango dute.\nSaio horretan erregistro elektroniko orokorrean, justizia ministerioan, unibertsitateen ministerioan, atzerritartasun bulegoan eta IMSERSOko programetan egin daitezkeen izapideen inguruan hitz egingo da eta herritarrek dituzten galderak eta zalantzak argitzeko aukera izango dute. Lotura honetan duzue saioari buruzko informazio gehiago.\nParte hartzea librea eta doakoa da eta Udaletik saioan parte hartzera animatu nahi dira herritarrak, ziurtagiri digitala eskuratzeko beste aukerarik ez delako Alegian.",
    "licencia": "cc-by-sa"
  },
  {
    "id": "28kanala_0000005",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bertan,Tolosako Erraldoi eta buruhandiek parte hartuko dute, eta baita Eduardo Mokoroa Udal Musika Eskolako hainbat ikaslek ere. Sorpresa batzuk ere izango dira. Goizeko 11:30ean,musika eskolatik, ikasleen bandarekin, kalejiran joango dira Leidorrera, hainbat buruhandi ere bertan egongo dira. Antolatzaileek herritarrei kalejiran parte hartzeko dei luzatu die. Emanaldirako sarrerak Karela eta Koinobori tabernetan salgai daude.",
    "licencia": "cc-by-sa"
  },
  {
    "id": "28kanala_0000006",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "12:30 Kontzertua Leidorren: Tolosako erraldoi eta buruhandiak, musika eskolako ikasleak eta The Herrikide's musika taldea.",
    "licencia": "cc-by-sa"
  },
  {
    "id": "28kanala_0000007",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Iñauterietan Ertzaintzak jaurtitako pilotakada jaso zuen gazteari elkartasuna adierazteko agerraldi jendetsua egin dute \"Biolentzia polizialik ez!\" lemapean. Villabonako Berdura plazan ehundaka pertsona elkartu dira. Agerraldian Ertzaintzari \"metodoak aldatzeko\" deia egin zaio. Villabonako herritar taldeak \"azalpen publiko argiak\" ematea eskatu du. Kargaren ardura nork izan duen argitu eta neurriak hartu behar direla ere gaineratu dute. Honetaz gain, Ertzaintzak erabiltzen dituen istiluen aurkako materialak baztertzeko deia ere egin dute. Agerraldian ondorengo adierazpena irakurri dute.",
    "licencia": "cc-by-sa"
  },
  {
    "id": "28kanala_0000008",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosaldeko Kontseilu Sozialistak manifestazioa burutu du Zaldunita gaueko gertakariak salatzeko\nTriangulo Plazatik abiatutako martxan ehundaka lagun elkartu dira.\nPasa den igande gaueko karga polizialen harira, Tolosaldeko Kontseilu Sozialistak manifestazioa burutu du. Triangulo Plazatik abiatutako martxan ehundaka lagun elkartu dira.\nKontseilu Sozialistak salatu duenez, Karga hauen tartean,Ertzaintzak bertako gazteei jaurtigailuz tiro egin zien modu indiskriminatuan eta zuzenean gorputzeko goi ataletara apuntatuz. Tiro hauengatik bertan zegoen gazte bati pilotakada bat jo zuen aurpegian eta pertsona larriki zauritu dago. Kontseilu Sozialistak \"gogor salatu\" nahi izan du gertakaria.\n\"Gertakari hauek jai giroan azken urteetan areagotzen ari den kontrol polizialaren eta gazteriaren kriminalizazioaren adierazle garbiak dira.\" nabarmanedu du burututako manifestazioaren amaieran \"Segurtasunaren aitzakiapean ikusten ari gara polizia indarrek kaleak hartzeko eta kontrol mekanismoak ezartzeko joera orokortzen ari dela jendartean.\"",
    "licencia": "cc-by-sa"
  },
  {
    "id": "28kanala_0000009",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azken orduetan hiru atxiloketa izan dira Tolosako Inauterietan gertatutako sexu erasoren ondorioz.\nOria ertzain-etxeko agenteek bi gizon atxilotu dituzte azken 48 orduetan Tolosaldean hiru emakumezkori sexu-askatasunaren aurkako delituak egiteagatik.\nLehenengo bi erasoak joan den igandean gertatu ziren, gaueko bederatziak aldera, Tolosan. Gizon batek elkarrekin iñauteriak ospatzen ari ziren bi emakume sexualki erasotu zituen, horietako bat adingabea da, gizonezkoak gainera, lekuko bat kuter batekin mehatxatu zuen. 28 urteko gizonezkoa, gertakarien lekuan bertan atxilotu zuten, eta atzo, astelehena, epailearen esku utzi zuten.\nErtzaintzak egindako bigarren atxiloketa goizaldeko bostak eta laurden aldera izan da, Ibarran. Minutu batzuk lehenago, 37 urteko gizon batek adingabe bat sexualki erasotu du. Biktimak gertatutakoaren berri eman ostean poliziak susmagarria atxilotu du. Atxilotuak polizia-aurrekariak ditu eta epailearen esku utziko dute, beharrezko polizia-eginbideak amaitutakoan.\nBestalde, Tolosako Udalak jakinarazi duenez, udaltzaingoak gizonezko bat atxilotu zuen atzo goizean, Astelenita egunean, adin txikiko neska talde baten aurrean exhibizionismoa egozten zaio. Atxilotua epailearen esku utzi dute gaur goizean.\nTolosako Udalak aho batez gaitzetsi ditu gertakariak. Arratsaldean protesta ekitaldi bateratua egingo da zezen plazan: txarangek zezentokiari buelta eman ostean, Asanblada Feministako kideek, udal ordezkariek eta Inauterietako hainbat eragilek beste itzuli bat emango dute, 'Indarkeria sexistarik gabeko herri baten alde' eta 'Indarkeria matxistari aurre egin' lelopean.",
    "licencia": "cc-by-sa"
  },
  {
    "id": "28kanala_0000010",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ertzaintzak jaurtitako pilotakada jaso zuen gazteari elkartasuna adierazteko mobilizazioak egingo dira arratsaldean\nTolosaldeko Kontseilu Sozialistak, 18:00etan, Tolosako Trianguloan hasita hasita egingo du manifestazioa. 19:00etan Villabonako Errebote plazan agerraldi jendetsua deitu dute \"Biolentzia polizialik ez!\" lemapean.",
    "licencia": "cc-by-sa"
  },
  {
    "id": "28kanala_0000011",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aiztondo Klasikaren antolatzaile batzordearekin lankidetza hitzarmena onartu du Udalbatzak\nJakina da txirrindularitza jarraitzaile ugari dituen kirola dela Amasa-Villabonan eta Aiztondo bailaran oro har. Beraz, kirol hori babestu eta sustatzeko helburuarekin, urtarrilaren 31n izandako Ohiko Osoko Bilkuran, Udalbatzak aho batez onartu zuen Udalak Aiztondo Klasika Batzordearekin lankidetza-hitzarmena sinatzea.\nHitzarmen horren bitartez, Amasa-Villabonako Udalak urtero 8.000 euroko dirulaguntza bideratuko du 23 urtez azpiko maila goreneko txirrindulari lasterketa hau antolatzeko.\n6 urtetarako hitzarmenaLankidetza-hitzarmen honek lasterketaren antolakuntza babesteaz gain, epe luzerako konpromisoa ere ezartzen du, Udalak 2027 urtera arte Aiztondo Klasikarekin elkarlanean aritzeko konpromisoa hartzen baitu. Horrela, hauek izango dira datozen 6 urteetarako irteera eta helmuga herriak:\nEspainiako Koparako puntuagarria den txirrindularitza lasterketaAiztondo Klasika - Patxi Alkorta Memoriala estatu mailako amateurren lasterketa garrantzitsuenetariko bat da eta Espainiako Koparako puntuagarria da. Amateur mailako txirrindularitza talde nagusiek parte hartzen dute eta lasterketa horretako irabazle askok txirrindularitza profesionalera jauzi egitea lortu dute.",
    "licencia": "cc-by-sa"
  },
  {
    "id": "28kanala_0000012",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Auzoz-auzo 400 balkoi baino gehiago aztertu ondoren, Korreo kalean dagoenari eman dio 300 euroko saria.\nTolosa Turismoak eta Tolosa&Co-k, herriko merkatarien elkarteak, Iñauterietan balkoiak apaintzeko ohitura indartu asmoz lehiaketa antolatu dutela elkarlanean. Epaimahaia, moda eta espazioen dekorazioan adituek osatu dute. Ostegun goizean Tolosako kaleetatik igaroko dira eta balkoi original, koloretsu eta dibertigarriena aukeratuko dute. 400 balkoi baino gehiago aztertu ondoren, lehiaketa Korreo kaleko Lara Aranzabal Segurak irabazi du, berak jasoko du Tolosa&Co-ko establezimenduetan gastatzeko 300 euroko balea.",
    "licencia": "cc-by-sa"
  },
  {
    "id": "28kanala_0000013",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Edukiontzi handi gehiago, komun gehiago eta goizaldeko garbiketa zerbitzua indartuko da Tolosako Iñauterietan\nTolosako Udalak jai egunotan ere herria txukun mantentzeko deia luzatu die herritarrei zein bisitariei\nUdalak Inauterietan kale garbiketarako baliabide ugari bideratuko dituela adierazi du. Aurten ere zerbitzua indartuko dela, hainbat modutara: edukiontzi handi gehiago jarriko ditu puntu klabeetan, komun gehiago jarriko ditu eta goizaldeko garbiketa zerbitzua indartuko dute.\nIaz 40 pertsonatik gora aritu ziren kale garbiketan, eta beste horrenbeste ibiliko direla aurten ere jakinarazi dute. 06:00etan abiatuko dira garbiketa lanak egunero, goizerako kaleak garbi egon daitezen, asteartean izan ezik, 05:00etan ekingo baitiete lanei. Ostegun Gizen eta larunbat eguerdian Azoka eguna izanik- ere egingo dira garbiketa lanak Plaza Zaharrean eta Azoka egiten den hiru plazetan. Horretarako, egun horietan kamioi, kale-garbigailu, hidrogarbitzaile eta desinfektatzaile gehiago erabiliko dira.\nEdukiontzi gehiago ere jarriko dituzte \"Aurreko urteetan egin bezala, obretan erabili ohi diren 11 edukiontzi handi eta 1.000 litroko edukiontzi gehiago jarriko dira puntu gehiagotan. Helburua bikoitza da: alde batetik, hondakinak botatzeko baliabide gehiago eskaintzea; eta, bestetik, garbitzaileei beren lana ahalik eta modurik eraginkorrenean egiteko erraztasunak ematea.\"\nEdukiontzi gehigarriez gain, komun eta pixatoki gehiago ere jarri dituzte herrian zehar, hala nola, Euskal Herria plazan, Andia eta Antonio Lekuona kaleetan, Trianguloan, Zerkausi alboan edota Zezen plaza inguruan. Laskoain kaleak eta San Frantzisko pasealekuak bat egiten duten puntuan ere komunak dituen kamioi bat izango da.\nTolosako Udalak jai egunotan ere herria txukun mantentzeko deia luzatu die herritarrei zein bisitariei, guztion arteko elkarbizitza egokia bermatzeko. \"Kalean ospatzen diren festak dira, eta jende asko pilatzen denean normala denez, jai egun horietan nabarmen areagotzen da hondakin kopurua. Hala ere, arduraz jokatzeko eskaria luzatzen du udalak, jarriko diren edukiontzi eta komunak erabiltzeko deia luzatzearekin batera.\"",
    "licencia": "cc-by-sa"
  },
  {
    "id": "28kanala_0000014",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Zaldunita Bezperan Emakumezkoen Binakako Txapelketako lehiak jokatuko dira, Zaldunitan Motezkue Pilota Klubak antolatutakoa; Astelenitan eta Asteartitan berriz, Gizonezkeon Binakako Txapelketako 13. eta 14. jardunaldiei dagozkien partidak.\nUrtero moduan, Tolosako Iñauterietan pilota jaialdi bereziak jokatuko dira Beotibar pilotalekuan. Lehenengo jaialdia larunbatean, Zaldunita Bezperan izango da. Bertan Emakumezkoen Binakako Txapelketaren baitan, Adaregia - Larramendi bikoak Etxekolonea - Mendibururen aurka jokatuko du, ondoren Iturriagak eta Orbegozok Zabaletaren eta Zabalaren aurka neurtuko dituzte indarrak. 11:30ean hasiko dira partidak.\nHurrengo egunean, igandean, Motezkue Pilota Klubak antolatutako jaialdiko lehiak izango dira Beotibarren. Kasu honetan, 17:00etan hasiko dira norgehiagokak.\nHilaren 12an, 16:30ean hasita, hiru partida izango dira. Lehenengoan, Agirre - Iztueta bikoteak, Exposito - Gaskueren aurka jokatuko du. Estelarrean, Elordi eta Rezusta, Jaka eta Mariezkurrena IIren kontra lehiatuko dira. Azken partidan Dario eta Erostarbe arituko dira gorriz, Zabala eta Aldabe urdinez.\nAsteartitan, kasu honetan ere 16:30ean hasiko da jaialdia, bi lehia izango dira. Egiruren V.ak eta Eskuzak, Alberdi II.a eta Morgaetxeberriaren aurka jokatuko dute hasteko. Ondoren, Altuna III.ak eta Martijak osatutako bikoteak Peña II.a eta Albisu izango dituzte aurrean. Binakako Txapelketako sailkapena ikusita, bi egunetako partidetako puntuak oso garrantzitsusak izango dira.",
    "licencia": "cc-by-sa"
  },
  {
    "id": "28kanala_0000015",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak garraio publikoari eta herriko trafikoari loturiko azken oharrak helarazi ditu\nIñauteriak kalean bizi diren festak dira eta Tolosako erdigunea jaien agertoki nagusi bilakatzen da. Hori dela eta, hainbat trafiko aldaketa egongo dira Iñauterietan. Horrekin batera, Iñauteriek inguruko herrietako jende asko erakartzen dutela kontuan hartuta, garraio publikoa ere indartu dute.\nJaiek irauten duten bitartean, erdigunea, besteak beste, Rondilla kalea, San Fratzisko, Zumalakarregi kalea, Nafarroa edota Foruen etorbidea trafikoarentzat itxita egongo dira. Ostegunetik larunbatera, itxierak puntualak izango dira, udaltzaingoek behar bezala seinaleztatutakoak, baina igandetik asteartera bitartean, hau da, otsailaren 11tik 13ra bitartean (biak barne) itxiera erabatekoa izango da. Garajea duten pertsonek soilik sartu ahal izango dute ibilgailuz itxita dauden guneetara, horretarako udaltzaingoak adierazitako eta zehaztutako orduetan.\nGarraio publikoa indartuko da eta honek ere aldaketak izango ditu ordutegi eta ibilbidean, ostegunean hasita, goizeko 12:00etatik asteazkena bitarte (goizeko 10:00ak).\nLurraldebusari dagokionean, erdigunean egingo diren trafiko itxierak direla eta, herri kanpotik egingo ditu ibilbideak eta horrenbestez, Donostiarantz doazen autobusek, esaterako, Kondeaneko aldapan, Santa Klaran (Napar Zubiaren parean) eta Larramendin egingo dituzte geldiuneak. Beste norantzakoek ere, gauza bera egingo dute.\nHorrez gain, otsailaren 8an, 10ean, 11n eta 12an gaueko autobus zerbitzua ere eskainiko du Lurraldebusek, Abaltzisketa, Berastegi eta Asteasuko norantzetan, hain zuzen.\nTolosaldea bus-eko linearen kasuan (Amezketa, Berastegi, Leaburu, Anoeta, Villabona, Asteasu...), Rondilla 34ko geltokia, Santa Klarara lekualdatuko da eta bertan egingo du geldiune bakarra.\nIbilbide luzeko autobusentzat ere Rondilla 34ko geltokia Santa Klarara lekualdatuko da, ostegunetik (goizeko 12:00ak) asteazkena bitarte (goizeko 10:00ak).\nHiribusean ere aldaketak egongo dira. Ostegun Gizenean, goizeko 12:30etik ostiral meheko goizeko 09:30ak bitarte, Rondilla 34ko geltokia Santa Klarara lekualdatuko da eta ez ditu geldiuneak egingo ez Rondillan, ezta San Frantziskon ere.\nOstiralean, goizeko 10:00etatik larunbateko 12:00ak bitarte, ohiko ibilbidea egingo du eta ordu horretatik aurrera eguneko zerbitzua amaitu bitartean, ibilbidea, herria inguratuz egingo du: Santa Klara - Kondeaneko aldapa - Iurreamendiko errotonda - Kiroldegia - Amarotz\nIgandean zerbitzua 10:30-14:30 eta 16:00-22:00 bitartean eskainiko da eta astelehen eta asteartean goizeko 7:20-14:30 eta 16:00etatik 22:00etara, hiru egunetan, herrigunea inguratuz: Santa Klara - Zubi Berria - Usabal - Amarotz - Kondeaneko aldapa...\nEdozein kasutan, udaltzaingoak ohar informatiboak jarriko ditu markesina guztietan.\nKasu honetan, tren zerbitzua ere indartu egingo da eta igandetik asteartera bitartean, ordutegian aldaketak egongo dira eta gaueko tren zerbitzu berezia ere eskainiko da.",
    "licencia": "cc-by-sa"
  },
  {
    "id": "28kanala_0000016",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Iñauterietako Karroza Batzordeak egindako adierazpenenen harira Tolosako Udalak zenbait puntu argitu nahi izan ditu\nKarrozen kokaleku eta gainerako jarraibideen harira argitaratu diren mezu batzuk egokiak ez direla adieraziz, Tolosako udalak zenbait puntu argitu nahi izan ditu, beti ere, karrozen elkarteko kideek desadostasuna adierazteko eskubide osoa dutela azpimarratuz.\nKarrozen elkartearekin lehen bilera uztailaren 3an egin zuela adierazi du udal gobernuak, kargua hartu eta bi asteetara. Premiazkoa zen gai baten harira egin zutela adieraziz: Bellota pabiloiaren jabe berriek alokairuarekin ez jarraitzeko erabakia zela eta, leku berria topatzeko beharra.\nDuela bi urte arte eraikinaren jabea izan den enpresak, ordea, pabiloia beste enpresa bati saldu zion eta 2023ko urrian amaitzen zen kontratua ez zuela berrituko adierazi zuen. Irailaren 3an, berriz, jabe berriekin alokairua beste urtebetez luzatzea adostu zuten udal ordezkariek eta aurtengo urrian amaituko da akordio hori. Bilaketek ez dutela fruiturik eman jakinarazi dute, eta gaur gaurkoz, ez dagoela karrozak gorde ahal izateko baldintzak betetzen dituen pabiloirik alokagai Tolosa eta inguruetan; hala ere, bilaketa horrekin jarraitzen dutela gehitu dute.\nKarrozak atera ahal izateko trafiko eskakizunak ez dituztela betetzen adierazi du Tolosako Udalak. Hau lortzeko, udaltzaingoak, karrozak garabien bidez garraiatzea izan da proposatutako ideia, udaltzainek gidatutako konboi berezietan. Istripuak saihestu eta arriskua murrizteko izango lukeeteela karrozek garabien laguntza adierazi du udalak.\nLana egiteaz arduratuko diren profesionalekin txandak, ordutegiak eta ibilbideak zehaztu direla ere jakinarazi dute: bi konboi edo multzotan egingo dute ibilbidea, batzuk 09:00etan eta beste batzuk 10:00etan, 11:00etarako guztiak prest egon daitezen. Modu berean egingo da itzulerako bidea, Rondilla kalean izango diren bi karrozek izan ezik. Autopropultsatuak izanik, Jon Andoni Irazusta bialetik aterako dira, udaltzainek lagunduta, eta gainerako karrozak baino lehenago.\nLegeztatzeko eta balizko istripuren baten aurrean babes gehiago izateko bidea eraiki nahiean, bigarren neurri garrantzitsu bat hartu du Udalak: erantzukizun zibileko asegurua izatearena.\nHerri askotan egiten dela hau jakinarazi dute; eta Tolosako Inauterietan bertan ere badirela adibide gehiago: kaldereroetako edota Aisialdi Taldeetako karrozak esaterako. Eragile gehiagori, besteak beste txosnaguneari, ere eskatu zaie aurten asegurua.\nAseguru hori, gainera, udal teknikariek bilatu eta hitzartu dute adierazi dute.\nAdierazi dutenez, udaltzaingoak urteak daramatza Rondilla kalean irizpide horiek betetzen ez direla azalduz. Batetik, jende pilaketak izaten direlako, beste kale batzuk baino estuagoa delako eta larrialdi kasuetan, ibilgailuek ezingo luketeelako bertatik pasa.\nUdal gobernuak, karrozen elkartearen eskakizunak aintzat hartuta, erdibideko aukera bat aztertzeko eskatu zuela jakinarazi dute, segurtasun irizpideen barruan ahal bezain beste karroza sartzeko eta Rondilla kaleko puntu estrategikoetan bi karroza kokatzeko aukera onartu zutela.\nUdalak adierazi duenez, bilera ugari egin ditu karrozen elkarteko bozeramaileekin. Zinegotziak eta teknikariak egon izan direla bilera horietan eta ordura arteko urratsak eta hartutako erabaki hauen nondik norakoak azaldu direla bilera hauetan, eta ia inork ez zuen kontrako jarrerarik erakutsi. \"Inauterien antolaketan udaleko sail askotako teknikariek parte hartzen dute, eragileekin egiten diren bilerez gain, barruko lan bilera, dei, mezu eta lan administratibo asko dago atzetik. Horregatik, ez dira inondik ere onargarriak udal langileen profesionaltasuna zalantzan jartzen duten mezuak.\"\nUdalak gogoz adierazi du hartu diren neurriak ez direla karrozei aurre egiteko \"Neurriok ez doaz karrozen aurka, kontrakoa baizik: epe luzera begira, modu egokian beren espazioa izan dezaten bermatu nahian hartutako neurriak dira. Tolosako Udalak oso presente du karrozek, beste eragile askok bezala, inauterietan duten garrantzia. Urteak dira karrozen elkartea sortu zela, eta urrats asko egin dira elkarlanean karrozen presentzia arautu eta bermatzeko. Udalak eskakizun eta proposamen ugari jaso izan ditu elkarteko kideen eskutik, eta horri ere dagokion balioa eman behar zaio. Bide horretan, azken urteetan egindako proposamen, esfortzu, lanketa, akats eta erabaki zuzenek, denek, balioko dute Tolosako Inauterien antolaketan hobetu eta pausoak aurrera emateko, den-denek izan dezaten lekua, denon Inauterietan.\"",
    "licencia": "cc-by-sa"
  },
  {
    "id": "28kanala_0000017",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "12:00 EUSKAL HERRIA PLAZAN TXARANGEN BILKURA; San Esteban, Arco iris, Sukalde etaTxapel Handi txarangen eskutik. Euria egingo balu, Berdura plazan. Ondoren kalejira Kabi Alaraino.",
    "licencia": "cc-by-sa"
  },
  {
    "id": "28kanala_0000018",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "17:00 'Gora Bihotzak' dantza eta kanta ikuskizuna haurrentzat Alondegia plazan. Euria egingo balu Herrikide ikastetxeko frontoian.",
    "licencia": "cc-by-sa"
  },
  {
    "id": "28kanala_0000019",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "17:00 'Gora Bihotzak' dantza eta kanta ikuskizuna haurrentzat Alondegia plazan. Euria egingo balu Herrikide ikastetxeko frontoian.\n12:00 EUSKAL HERRIA PLAZAN TXARANGEN BILKURA; San Esteban, Arco iris, Sukalde etaTxapel Handi txarangen eskutik. Euria egingo balu, Berdura plazan. Ondoren kalejira Kabi Alaraino.\n12:30 Kontzertua Leidorren: Tolosako erraldoi eta buruhandiak, musika eskolako ikasleak eta The Herrikide's musika taldea.",
    "licencia": "cc-by-sa"
  },
  {
    "id": "28kanala_0000020",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Inauterietako Karroza Batzordeak udalarekin desadostasunak izan ditu eta Zaldunitan 12:00etatik 14:00etara ez dute ikuskizunik egingo.\nKarroza Batzordeko kideek dokumentu bat prestatu dute beraien iritzia plazaratzeko. Irakurtzeko egin klik:",
    "licencia": "cc-by-sa"
  },
  {
    "id": "28kanala_0000021",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alpino Uzturreko eskiatzaileak Espainiako Sprint Txapelketan emaitza bikainak lortuta\nSkating modalitateko Alpino Uzturreko iraupen eskikoko lagunak saio bikainak burutu dituzte Espainiako sprint txapelketan.\nEskiatzaileak bikain leihatu dira oraingoan ere bai Espainiako sprint txapelketako skating modalitatean baita Marxa Beret-en ere.",
    "licencia": "cc-by-sa"
  },
  {
    "id": "28kanala_0000022",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "252 korrikalarik amaitu zuten mendi lasterketa, hoietako 14 Alpino Uzturre taldeko lasterkariak izan ziren.\nFesta giro bikaina bizitu zuten pasa den iganden Alpino Uzuturre taldeko korrikalariak Berastegin. Neska mutilek emaitza bikainak lortu zituzten eta asko disfrutatu zuten behe lainoz inguratutako egun paregabe batean.\nAitor Eceiza 7. postuan iritsi zen helmugara, Endika De Las Heras 11.ean, Asier Ayerza 16.ean, Jokin Uribeetxeberria 20.ean, Uxer Mozo 27.ean eta Mattin Belaunzaran 45.ean, Aimar Iturriotz 51.n, Jon Ander Iparragirre 52.n eta Jose Luis Arrizabalaga 139.n.\nEmakumezkoetan berriz, Ainhoa Intxausti laugarren sailkatu zen (1:47 41\"), Erika Álvarez 6.a izan zen, Ainhoa Egiguren 8.a eta Yashira Navas 10.a.",
    "licencia": "cc-by-sa"
  },
  {
    "id": "28kanala_0000023",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Txistularien eta Musika Bandaren doinuak herritar guztien bihotzera iritsiko dira.",
    "licencia": "cc-by-sa"
  },
  {
    "id": "28kanala_0000024",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosalak Kukuiaga talde hartu du uzturpen larunbat honetan. Kanpoko taldea taularenerdialdean kokatuta badago ere lehia estua izan du urdinekin.\nLehen zatian gorriek sartu dute lehen gola eta ondoren hutsune gutxi utzi dizkiote Tolosalari berdinketa lortzeko. Behin eta berriro saiatu eta gero, etxeko taldeak hutsune hori aurkitu eta markagailua berdindu du. 1-1 amaitu da norgehiagokaren lehen atala.\nBigarren atalean Tolosalak maila handia erakutsi du. 4 gol sartu dizkio Kukuiagari, aurkaria garaipen aukera gabe geratu da eta partida 5-1 amaitu da Tolosalaren alde.",
    "licencia": "cc-by-sa"
  },
  {
    "id": "28kanala_0000025",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Iñauterien atariko, erraldoi eta buruhandiak irtengo dira goizean, haur jaialdia egingo da ondoren eta iluntzean kaldereroen konpartsa irtengo da.\n10:30 Tolosako erraldoi eta buruhandiak, Tolosako dultzaineroez lagundurik. Irteera Gernikako Arbola 12:00 Aiz Orratz-Veleta elkarteko txaranga irtengo da elkartetik bertatik.\n19:00 Urdiña Txiki elkarteak antolatuta, KALDEREROEN KONPARTSA aterako da musika eskolako ikasleekin batera, Plaza Zaharretik.23:30 Incansables txaranga kalez kale.",
    "licencia": "cc-by-sa"
  },
  {
    "id": "28kanala_0000026",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Iñauterien atariko, erraldoi eta buruhandiak irtengo dira goizean, haur jaialdia egingo da ondoren eta iluntzean kaldereroen konpartsa irtengo da.\n10:30 Tolosako erraldoi eta buruhandiak, Tolosako dultzaineroez lagundurik. Irteera Gernikako Arbola 12:00 Aiz Orratz-Veleta elkarteko txaranga irtengo da elkartetik bertatik.\n19:00 Urdiña Txiki elkarteak antolatuta, KALDEREROEN KONPARTSA aterako da musika eskolako ikasleekin batera, Plaza Zaharretik.",
    "licencia": "cc-by-sa"
  },
  {
    "id": "28kanala_0000027",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalbatzak bat egin du Fleming Herri Eskolak sukaldea sortzeko egin duen eskaerarekin\nEskolako jangela ereduaren eraldatzea jorratzen ari da Fleming Herri Eskola azken urteotan. Aldaketa horiek gauzatzeko ezinbestekoa ikusten dute otorduak prestatzeko sukaldea Arratzaingo eskolan bertan izatea. Sukaldeak hartuko duen espazioa zein izan daitekeen ere dagoeneko aurreikusi dute; gaur egun erabilerarik ez duen atezain ohiaren etxebizitza zena, hain zuzen ere.\nGauzak horrela, Fleming Herri Eskolak aurkeztutako mozioak honakoa eskatzen dio Udalbatzari:\nArratzaingo eraikuntzan sukaldea egiteko eskaerarekin bat egitea.\nSukaldea ahalik eta azkarren egiteko eskaera burutzea Hezkuntza Sailari.\nArratzaingo sukaldean prestatutako otorduak Arroako eraikuntzara garraiatzeko baliabideak jartzeko eskaera egitea Hezkuntza Sailari.\nSukaldea sortzeko beharrezkoak izango diren baliabide pertsonal, tekniko eta ekonomikoak jartzea, eta Hezkuntza Sailak eskatuko dituen udal-baimenak ematea.\nUdalean ordezkaritza duten alderdiek aho batez onartu dute Fleming Herri Eskolak aurkeztutako mozioa.",
    "licencia": "cc-by-sa"
  },
  {
    "id": "28kanala_0000028",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aldiriko tren zerbitzua hobetzea eta \"Billabona-Zizurkil\" geltokia eraberritzea eskatu du Udalbatzak\nAtzo arratsaldeko Amasa-Villabonako Udalbatzaren ohiko osoko bilkuran, azken urteetan eman den Irun eta Brinkola arteko RENFEren aldirikoen, zein distantzia erdiko zerbitzuen kaskartzea salatu, eta zerbitzu horiek hobetzea aldarrikatzen zuen mozioa onartu zen.\nAzken urteotan ohikoak bilakatu dira aldez aurretik jakinarazi gabeko aldiriko trenen atzerapenak, kantzelazioak, murrizketak... Geltoki askok ez dituzte irisgarritasun baldintzak betetzen, guztiz zaharkituak daude eta zaharberritze lanak behar beharrezkoak dituzte. Egoera honek eragin handia du Amasa-Villabonako herritarren gain, asko baitira egunero tren zerbitzu hauen erabiltzaileak direnak.\nHori horrela, EH Bilduko udal taldeak garraio publiko honetan hobekuntzak egitea eskatzen duen mozioa aurkeztu zuen, urtarrileko Udalbatzan eztabaidatu eta bozkatu zedin.\nAldirikoen eta distantzia erdikoen tren-zerbitzua hobetzea, ezarrita dauden maiztasunak eta ordutegiak errespetatuz.\nGipuzkoako zenbait puntutan egiten ari diren AHTaren lanek ahalik eta eragin txikiena izan dezatela tren zerbitzuetan.\nEspainiako Gobernuak Eusko Jaurlaritzaren esku utzi ditzala trenbide azpiegiturak.\n\"Billabona-Zizurkil\" geltokiak irisgarritasun baldintza minimoak ez dituela betetzen eta orokorrean geltokiak duen egora penagarria salatu, eta zaharberritze integrala gauzatu dadin eskatzea.\nEusko Jaurlaritzak zerbitzu eta azpiegiturak transferitzeko eskaera egin diezaiola Espainiako Gobernuari, eta plangintza bat landu dezala tren zerbitzuak eta azpiegiturek dituzten arazoei irtenbidea emateko.\nMozio honek EH Bildu taldearen aldeko 7 boto, EAJ-PNVren 4 abstentzio eta PSE-EE alderdiaren aurkako botoarekin egin zuen aurrera.",
    "licencia": "cc-by-sa"
  },
  {
    "id": "28kanala_0000029",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aldaketak hainbat udal zerbitzuen ordutegietan, inauteriak direla eta\nDatorren otsailaren 8tik 14ra bitartean aldaketak egongo dira Usabal kiroldegia, Abegi, UDATE, Gizarte Zerbitzuetan eta Hondakin Bulegoan\n7 egun barru Tolosa eta tolosarrak inauterien ospakizunean murgilduko dira bete-betean. Horri lotuta, jaiak irauten duen bitartean ordutegi aldaketak egongo dira hainbat udal zerbitzutan.\nUdaletxea ere itxita egongo da otsailaren 12tik 14ra bitartean (biak barne). Udaltzaingoak 24 orduko arreta zerbitzua emango du, eta larrialdiren baten kasuan, 943 675 858 telefonora deitu ahal izango da.\nBestalde, Inauterietarako, Trianguloan dagoen bizikleten aparkalekua kendu egingo da. Hori dela eta, beranduenez igande iluntzerako, otsailak 4, bizikletak bertatik kentzea eskatzen zaie herritarrei. Kentzen ez diren bizikletak brigadak jasoko ditu astelehenean.",
    "licencia": "cc-by-sa"
  },
  {
    "id": "28kanala_0000030",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alpino Uzturreko korrikalariak hainbat lasterketetan ikusteko aukera izan genuen pasa den asteburuan.\nKirolaz gozatzen jarraitzen dute Alpino Uzturreko lasterkatiak, hala erakutxi digute beste behin ere pasa den asteburuan parte hartu duten lasterketa ezberdinetan.\nAipamen berezia egin nahi izan diote Enara Agote taldekideari, urte bete baino gehiago geldirik egon ondoren bueltan eta gozatzen ikusteko aukera benetan polita izan bait zen.\nDenboraldia hasi besterik ez da egin eta gogotsu gainera! ZORIONAK GUZTIOI!!",
    "licencia": "cc-by-sa"
  },
  {
    "id": "28kanala_0000031",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Otsailean ere publikoak antzerkiarekin, musikarekin, erakusketekin, hitzaldiekin eta zinemarekin gozatzeko aukera izango du artista, talde eta konpainia ezagunen eskutik.\nAljibe gauek emango diote hasiera Otsaileko kultur programazioari, izan ere, Periferia eta The Lio musika taldeen kontzertuak izango dira Aljibean, otsailaren 2an.\nEresargi abesbatzak aspaldiko ohiturei eutsi eta santa eskean ateratzeko gonbitea luzatu die herritar guztiei. Horrela, Santa Ageda bezperan, otsailaren 4an, Villabonako Kultur Etxean egin dute hitzordua, goizeko 11:00etan. Bertatik abiatu, eta herriko kaleak alaituko dituzte kantuan.\nInauteriak ere ate jokatu ditugunez, Udalak, Fleming Herri Eskolak eta Zubimusu Ikastolak, Irrika Aisialdi Elkartearekin elkarlanean, inauteri desfilea antolatu du ostegun gizen arratsalderako. Aurtengo gaia Negua izango da, beraz, elurrezko panpinez, eskiatzailez... mozorrotu eta herriko kaleak girotuko dituzte txarangaz lagunduta. Hitzordua otsailaren 8an da, arratsaldeko 15:15etan, Erreboteko plazan.\nvillabona.dok egitasmoaren baitan, Domingo domingo dokumentala ikusteko aukera egongo da otsailaren 20an. Bestetik, antzerkizaleek hilaren 25ean Toto antzezlana izango dute ikusgai otsailaren 25ean.\nEñaut Aiartzaguena marrazkilari iurretarrak Gure basoak izeneko komikia ondu du, Udalbiltzaren Geuretik sortuak programaren barruan Amasa-Villabonan egindako egonaldiaren ondorioz. Eñaut Amasa-Villabonan bezala, beste lau komikilarik egonaldiak egin dituzte beste lau herritan, eta bost komikiak liburu batean argitaratuko ditu Udalbiltzak. Komikien sortze-prozesuaren inguruko erakusketa egingo da otsailaren 26tik martxoaren 9ra, eta lehenengo egunean Eñaut Aiartzaguena bera etorriko da komikia eta erakusketa aurkeztera.\nOtsaileko kultur programazioa Iñaki Iurrebasoren Euskaren egoera gaur. Zer diote datuek? hitzaldiak itxiko du. Asko edo gutxi erabiltzen ote da euskara dagoen ezagutzarako? Aurrera goaz ala atzera goaz euskararen indarberritze prozesuan? Galdera horiei eta tankerako beste batzuei erantzungo die Iñaki Iurrebaso soziolinguistak otsailaren 27ko hitzaldian.\nAipatutako kultur programazioaz gain, haur eta helduentzako zine aukera zabala egongo da Gurea antzokian.",
    "licencia": "cc-by-sa"
  },
  {
    "id": "28kanala_0000032",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gipuzkoako Foru Aldundiak Tolosan gertatutako sexu erasoak irmoki salatu eta arbuiatu ditu\nForu erakundeak, aldi berean, elkartasun osoa eta babesa eskaini nahi izan die eraso horiek pairatu dituzten emakumeei\nEmakumeen kontrako indarkeriaren aurrean erantzun publikoa emateko Gipuzkoako protokolo instituzionalari jarraituz, Foru Aldundiak bat egiten du Tolosako Udalak kaleratu duen adierazpenarekin. Beste behin, gizon eta emakumeen berdintasunaren aldarria azpimarratu dute eta halako erasoen oinarri-oinarrian gizon eta emakumeen berdintasun eza dagoela.\nEmakumeen duintasuna, sexu askatasuna eta integritate fisikoa eskubide urraezinak direla adeirazi dute, eskubide horien aurkako ekintzak erabat onartezinak direla eta ez dute lekurik gure gizartean.\nHala, Aldundiak bat egiten du Tolosako Udalak Mugimendu Feministarekin batera egindako elkarretaratze-deialdiarekin. Plaza Zaharrean, iluntzeko 19:00etan egingo da elkarretaratzea eta bertan izango da, Aldundiaren ordezkari gisa, Nerea Isasi, Berdintasun Organoaren zuzendaria.",
    "licencia": "cc-by-sa"
  },
  {
    "id": "28kanala_0000033",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Usabalen jokatu den partidan talde urdina gailendu da. Tolosa CFk ondo hasi du lehia, lehen zatian 3 puntuko errentarekin joan da aldageletara, 14-11 etxekoen alde. Bigarren zatian errenta hori mantenduz norgehiagokaren amaierara lasai iritsi da talde tolosarra. 26-24 izan da partidaren emaitza. Garaipena beraz Tolosa CF eskubaloiarentzat.",
    "licencia": "cc-by-sa"
  },
  {
    "id": "28kanala_0000034",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosan jokatutako norgehiagoka 4 - 5 emaitzarekin amaitu da Zierbenaren alde, aurkari gogorra izan du aurrean talde horitxoak larunbat honetan\nTaularen azken-aurreko postuan kokatuta dago Laskorain, leku deserosoa da talde tolosarrarentzat. 2.B mailan mantendu nahi badute, garaipen gehiago beharko dituzte arrisku zonaldetik lehen bailen ihes egiteko.",
    "licencia": "cc-by-sa"
  },
  {
    "id": "28kanala_0000035",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Mondragon Unibertsitateak eta Redline Mekanika TAKEk gipuzkoarren arteko derbia jokatuko dute igandean\nEBA Ligako A-A multzoa osatzen duten hamalau taldeetatik lau dira gipuzkoarrak, igandean horietako bik, Mondragon Unibertsitateak eta Redline Mekanika TAKEk elkarren aurkako lehia jokatuko dute Arrasaten. Partida berezi hau igandean 18:30ean hasiko da.\nTolosako taldea sailkapeneko hamaikagarren postuan iritsiko da lehiara, orain arte jokatu dituen hamabost partidetatik lau irabazi ditu. Arrasateko taldea berriz, zazpigarren tokian dago taulan, zortzi garaipen lortu ditu orain artean.\nTAKE Grupo de Santiagori nagusitasunez (99-64) irabazi ondoren iritsiko da derbira. Mondragon Unibertsitateak ere irabazi egin zuen pasa den asteburuan, kasu honetan hiru puntuko aldea (74-71) atera zion MUk Santurtziri.\nLehen itzulian, hirugarren jardunaldian jokatutako partitan, Debagoieneko taldea izan zen garaile. Beasaingo Antzizar kiroldegian jokatutako lehia, 67-70eko emaitzarekin bukatu zen.",
    "licencia": "cc-by-sa"
  },
  {
    "id": "28kanala_0000036",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ibarrako Voith Hydro enpresako langile bat Ourenseko Rubía herriko zentral hidroelektrikoan hil da\nLABek jakinarazi duenez, langilea makina baten harrapatua hil da eta suhiltzaileek erreskatatu behar izan dute bere hilotza\nIbarran kokatzen den enpresako langilea 10. hildakoa da 2024a hasi denetik. LABek adeirazi duenez, 3. hildakoa industria arloan, makinak harrapatuta edo hauen kolpeen ondorioz. 1997tik, langileentzako eskuragarri jartzen diren makinek araudi zorrotza bete behar dutela ere adierazi du sindikatuak, baina, gaur egun oraindik ere ohikoa dela araudia betetzen ez duten makina arriskutsuak nonahi topatzea.\nLangilearen senide, lankide, zein gertukoei, LAB Sindikatutik beraien samina eta elkartasuna luzatu nahi iza die baita ere.",
    "licencia": "cc-by-sa"
  },
  {
    "id": "28kanala_0000037",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalak, herriko errekak, ibaiak eta ingurune naturalak babesteko duen konpromisoari eutsiz, 3.269 kg hondakin erretiratu zituen iaz eremu horietatik.\n2023an ere, herriko eremu naturalak garbitzen eta zaintzen jarraitu du, eta Urzain Taldearekin lankidetzan, Amasa-Villabonako ingurumenaren osasuna eta biodibertsitatea mehatxatzen duten hondakinak erretiratu ditu eta hauek itsasora heltzea saihestu du.\nBesteak beste, Oria ibaiaren ertzak, Aranerrekako ibilbidea, Lasturko atsedenlekua, Antzibarko presa inguruak, hainbat herri-bide bazterretan topatutako hondakin-pilaketak... garbitu ditu. Bertan bildutako hondakinen artean herriko fauna eta florari kalte egiten dioten plastikoak, latak, beirak, gurpilak, toailitak, koltxoiak, obra-hondakinak eta bestelako hondakin kutsakorrak zeuden. Guztiak jaso eta, zegokien edukiontzietan sailkatu eta kudeatu ondoren, Tolosaldeko Mankomunitateak dituen bi garbiguneetara eraman ditu.\n2023an hondakin gehienak erretiratu ondoren, 2024an erreka eta naturguneak garbitzeko ahalegin honekin jarraituko du Udalak 2 hilean behin mantentze garbiketa-lanak eginez.\nEkimen honekin Udalak herritarren bizi-kalitatea hobetu eta ingurune naturalak garbi mantentzearen garrantzia azpimarratu nahi du. Era berean, ingurumena errespetatzen duten praktika onak gauzatzea eskatzen die herritarrei.",
    "licencia": "cc-by-sa"
  },
  {
    "id": "28kanala_0000038",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak gaur arratsaldean egingo du Ohiko Osoko Bilkura. Gai ordenean 8 puntu izango dira:\n3. Amaitutzat ematea Euskal Herria plazako 1A eraikina Tolosako Ekinbide Etxeari zuzeneko emakidan esleitzeko prozedura.\n5. Behin betiko onespena ematea 24. Iurre; esparruko Laskorain Ikastolako xehetasun-azterlanari.\n6. Onartzea Gureak Berdea SLU enpresari itzultzea 2016ko ekainaren 21ean, «Tolosako parke, lorategi, berdegune eta kaleko zuhaitzen mantentze-lanen zerbitzua» kontzeptupean jarritako bermea.\n7. Berri ematea: Tolosako Udal biztanleen erroldaren berrikuspenetik emandako biztanleen kopuru ofiziala, 2023ko urtarrilaren 1ean.",
    "licencia": "cc-by-sa"
  },
  {
    "id": "28kanala_0000039",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gaurko egunean zehar egingo da zezen plazara txarangekin saltoka sartzeko gonbidapenen zozketa\nGaur, urtarrilak 25, egingo dute zozketa zezen plazara txarangen atzetik sartu ahal izateko. Parte hartzaileei adierazitako posta elektronikoaren bitartez jakinaraziko zaizkie emaitzak. Izena emateko epea atzo amaitu zen.\n1.300dik gora pertsonek eman dute izena zozketan. Guztira, 10.963 gonbidapen eskatu dituzte parte-hartzaileek, eta udalak eguneko soilik 300 gonbidapen banatuko ditu hauen artean.\nEgun bakoitzeko izen-emateak eta gonbidapenen eskaera hauek izan dira:\nOstegun Gizena: 240 izen-emate - 1.933 gonbidapen eskaeraOstiral Mehea: 86 izen-emate - 692 gonbidapen eskaeraZaldunita: 402 izen-emate - 3.409 gonbidapen eskaeraAstelenita: 270 izen-emate - 2.293 gonbidapen eskaeraAsteartita: 310 izen-emate - 2.636 gonbidapen eskaera\nGonbidapena lortzen dutenak txarangaren atzetik saltoka sartu ahal izango diren arren, lehenengo buelta eman ondoren zezen plazatik atera beharko dute. Dena den, argibide guztiak gonbidapenak jasotzen dituztenean jakinaraziko zaizkie.\nZezen plazaren edukiera arazoak direla-medio hartu du Tolosako Udalak gonbidapenen zozketa egitearen erabakia. Izan ere, lehenengo aldia da sistema hau ezartzen dutena.",
    "licencia": "cc-by-sa"
  },
  {
    "id": "28kanala_0000040",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Inauteri egunetarako balkoiak apaintzeko tradizioa indartzeko lehiaketa antolatu du Tolosako Turismoak eta Tolosa&Cok\nOstegun gizenerako zintzilikatu beharko dira apaingarriak, eta 300 euroko saria izango du irabazleak\nTolosa Turismoak eta Tolosa&Co herriko merkatarien elkarteak, inauterietan balkoiak apaintzeko ohitura indartzeko lehiaketa bat antolatu dute elkarlanean.\nLehiaketan parte hartzeko ez da beharrezkoa izena ematea; nahikoa da balkoiak Ostegun Gizen goizerako apainduta egotea. Epaimahaia, moda eta espazioen dekorazioan adituek osatua, Tolosako kaleetatik igaroko da goiz horretan bertan eta balkoi original, koloretsu eta dibertigarriena aukeratuko du. Irabazlea egun horretan bertan emango da jakitera Tolosa Turismoa eta Tolosa&Co-ren sare sozialen bitartez, eta 300 euroko saria jasoko du Tolosa&Co establezimenduetan trukatzeko.\nInauterietan balkoiak apaintzeko tradizioa duela bi hamarkada baino gehiago sortu zen Tolosan. Antza denez, inspirazioa Azkaratek Galtzaundiri eskaini zion bertsoetako bat izan zen. Bertan, jaiegunetan etxeetako leiho eta balkoiak apaintzeko elementu gisa ohegainekoak jartzea aipatzen da. Horrela hasi ziren alde zaharreko Letxuga kaleko merkatariak barandetan oihalak jartzen.\nHarrezkero, ohitura haziz joan zen, eta tolosarrak balkoiak, terrazak eta begiratokiak oihal koloretsuz apaintzera animatu ziren, urtez urte tonalitate eta motiboak aldatuz. Azken urteotan parte-hartze txikiagoa nabaritu da, eta horrek bultzatu du Tolosako Udaleko turismo saila ekimen hau aurkeztera. Berezitasun honi eustea eta Tolosa festa dibertigarri honetan kolorez betetzea dira helburuak.",
    "licencia": "cc-by-sa"
  },
  {
    "id": "28kanala_0000041",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alpino Uzturre taldeko mendi korrikalariek hasiera eman diote 2024 denboraldiari\n11 kilometro eta 574m-ko desnibel positiboa duen lasterketa azkarrean lehiatu ziren 254 korrikalariren artean izan ziren Alpino Uzturreko lasterkariak ere. Lokatz artean gozatu eta sufritzeaz gain, emaitza politak eskuratu zituzten.\n- Aitor Eceiza 13.n ( zapatila puskatuarekin lasterketa erdia baino gehiago egin behar izan zuen arren)\n- Endika De Las Heras 21.n (etorkizun handiko lasterkari gaztea )\n- Uxer Mozo 43.n (bere maila etengabe hobetzen ari den korrikalaria)\n- Igor Arostegi 63.n (lasterketa luzeetan ibili arren egoera guztietara moldatu eta bikain dabilen lasterkaria)\n- Julian Galarza 217.n (betidanik taldean egon den beteranoa, bere onenak eman eta emaitza txukunak lortzen jarraitzen duena)\n- Oier Zubeldiak lehen lasterketa zuen Alpino Uzturre taldearekin, lehen postuetan lehiatzen aritu zen arren, digestio arazo batzuk medio ez zuen igandekoa amaitzerik izan. Horrelakoak ere gertatzen dira eta beti aurrera!",
    "licencia": "cc-by-sa"
  },
  {
    "id": "28kanala_0000042",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Skiritrophy-ko 40.edizioa ospatu da eta bertan izan dira Alpino Uzturre taldeko iraupen eskiko eskiatzaile gazteak.\nAlpino Uzturreko taldeko iraupen eskiko eskiatzaile gazteak parte hartze bikaina izan dute pasa den asteburuan 40. aldiz ospatu den Skiritrophy lehiaketan. Hona hemen gazteek lortutako emaitzak:",
    "licencia": "cc-by-sa"
  },
  {
    "id": "28kanala_0000043",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Armairua beteko duzu nahiz eta ia erabili gabeko arropa asko izan? Merkealdian erosketa arduraz, zentzuz eta ahal den berme handienaz egin behar da\nGarai honi etekin handiena ateratzeko, zer behar dugun jakin behar duzu, eta erosketa konpultsiboak saihestu:\nPlanifikatu. Egin ezazu zerrenda bat behar duzun horrekin eta aurrekontu bat prestatu. Horrela jakingo duzun non dagoen zure muga.\nPresioa. Ez erosi presiopean eta publizitateak duen eragina saihestu. Oso merke dauden produktuekin kontuz ibili: kalitate txarreko produktu bat prezio merkean erostea ez da pagotxa.\nOndo aukeratu. Erosi produktu baliagarriak eta benetan erabiliko dituzunak. Merkealdiari benetan etekina ateratzeko, luzaroago erabil daitezkeen artikuluetan inbertitu behar da eta beste denboraldi batzuetan ere balio izango dutenetan.\nItzultzeak. Eskatu tiketa, gorde eta itzultze-politikari buruz galdetu.\nEta gogoratu, merkealdian ez dira zure eskubideak murrizten eta horretarako establezimenduek zenbait arau bete behar dute:\nAgerian egongo dira jatorrizko prezioa eta prezio beheratua. Produktu merkatuek merkealdian ez dauden beste produktuez bereizita egon behar dute. Bestalde, saltoki bat merkealdian baldin badago, salmentan dauden produktuen erdiek, gutxienez, merkeago egon behar dute.\nProduktuen bermea ez da inola ere aldatuko, eta 3 urtekoa izango da produktu berrietarako.\nDenda fisikoek finkatzen dute itzulketa-politika eta iragarrita egon behar du. Establezimendu ugarik onartzen dute produktua itzultzea edo aldatzea, baina zenbait saltokietan aukera hori ez dute onartzen, beraz, eska ezazu itzulketa-politikari buruzko informazioa produktu bat erosi baino lehen. Online erositako produktuak itzultzeko, aldiz, 14 eguneko epea izango duzu.\nOrdaintzeko politikari dagokionez, kontuan izan saltokiak ez daudela txartel bidezko ordainketak onartzera behartuta eta gutxieneko zenbateko bat ezar dezakete txartel bidez ordaintzeko. Kasi batean zein bestean, saltokiak horren berri eman beharko du.\nProduktu bat erosten duzun bakoitzean eskatu eta gorde erosketa-txartela (erreklamazioren bat egin behar baduzu, beharrezkoa izango da). Saltokia ematera behartuta dago nahiz eta merkealdian egon.\nArazorik baldin baduzu, lehenengo establezimenduarekin akordio batera iristen saia zaitez. Hori ezinezkoa bada, erreklamazio-orria eskatu eta Kontsumobiden aurkeztu.",
    "licencia": "cc-by-sa"
  },
  {
    "id": "28kanala_0000044",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "100 urte bete zituen Jose Ignacio Yarza Cipitriak larunbatean, urtarrilaren 20an, eta emaztea, alabak eta senitartekoez inguratuta ospatu zuen ehungarren urtebetetzea.\nAtzo, aldiz, Beatriz Unzue alkatea eta Arantza Lopez zinegotziak zoriondu zuten Yarza bere etxean. Udalaren izenean, txapela ere jantzi zioten oroigarri gisa.",
    "licencia": "cc-by-sa"
  },
  {
    "id": "28kanala_0000045",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gizonezko Infantiletan Beñat Iraola Arozenak lortu du lehen postua 6 minutu eta 57 segundoko denborarekin.\nEmakumezko Infantiletan Maren Etxeberria izan da lehen sailkatua, 8 minutu eta 7 segundoko marka egin ondoren.\nGizonezko Alebinetan lehena Beñat Alegria izan da, 4 minutu eta 58 segundotan amaitu du ibilbidea.\nEmakumezko Alebinetan garaile Irina Mendizabal izan da 5 minutu eta 8 segundorekin.\nGizonezko Benjaminetan Yared Usifohk lortu du lehen postuan sailkatzea bi itzuliak 4 minutu eta 7 segundotan egin ostean.\nEmakumezko Benjaminetan Sara Regillaga Arranzentzat izan da lehen postua, 4 minutu eta 34 segundo behar izan ditu lasterketa amaitzeko.",
    "licencia": "cc-by-sa"
  },
  {
    "id": "28kanala_0000046",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Goar Artetxeren taldeak erraztasunez lortu du Grupo de Santiago mendean hartzea.\nTAKEk lehia poltsikora eraman du Burgoseko taldeari 99-64 irabazi ondoren.",
    "licencia": "cc-by-sa"
  },
  {
    "id": "28kanala_0000047",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kabi Alai Kuttun izendatu dute elkartea, danborradarekin eta jaialdiarekin, haurrak Iñauterietan protagonista izan daitezen egiten duten lanagatik\nGaur arratsaldean eman dira ezagutara Iñauteriak iragarriko dituen kartela eta Ostegun Gizeneko txupinazoa botako duen Kabi Alai Kuttuna.\nAiz-Orratz/Veleta elkartea izango da ardura hori izango duena, hala erabaki du aitortza hori egiten duen Kabi Alai elkarteak. Haur danborrada eta jaialdia antolatuta, haurrak Iñauterien parte izan daitezen egiten duten lana eskertu eta txalotu nahi izan ditu horrela Kabi Alaik.\nGaurko ekitaldian 2024ko Iñauteriak iragarriko dituen kartela ere ezagutu ahal izan da. Joan den urtean hasitako bideari jarraituz, lehiaketa bidez hautatu da aurtengoa.\n51 pertsonak parte hartu dute lehiaketan, 11 emakumek eta 38 gizonezkok; bikote misto bat ere aurkeztu da lehiaketara. Guztira 65 lan aurkeztu dituzte. Denen artetik Irune Elicegui tolosarrak eta Xabier Isasti getariarrak elkarrekin sortu duten 'Txilabak' izeneko kartela hautatu du epaimahaiak.\nOraingoan, izenak berak ondo azaltzen duen moduan, Ostegun Gizeneko txilaben kolore eta motiboetan du oinarria kartelak.",
    "licencia": "cc-by-sa"
  },
  {
    "id": "28kanala_0000048",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "28 Kanalak sortu zenetik gaur arte Tolosako Iñauterien inguruan egindako edukia duzue atal berezi honetan ikusgai. Urtez-urte Iñauterietan jaso dugunaren bilduma; herria, herritarrak eta jaia nola aldatu denaren isla.",
    "licencia": "cc-by-sa"
  },
  {
    "id": "28kanala_0000049",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herriko hezkuntza publikoaren azpiegiturak hobetzeko etengabeko ahaleginean, Udalak inbertsio berri bat gauzatu du Arratzaingo eskola eremuan.\nAzken hilabeteetan, Fleming Herri Eskola eta Erniobea BHI ikastetxeek elkarbanatzen duten eraikinaren barne patioan estalpe berri bat jartzeko lanak egin ditu Udalak. Hemendik aurrera, beraz, beste espazio estali bat edukiko du Arratzaingo eskola eremuak, eta bertako ikasleek euria ari duenean ere patio estalia eta bertan dagoen parkea erabiltzeko aukera izango dute.\nInbertsio berri horrek 148.135,16 euroko aurrekontua izan du, eta dagokion esleipen prozesua egin ondoren, Udalak Cumenorte S.L. enpresari esleitu dizkio estalpea eraiki eta instalatzeko lanak. Obraren finantziaziorako, Udalak Eusko Jaurlaritzako Hezkuntza Sailaren Udalaguntza 2022 dirulaguntza lerrora aurkeztu zuen proiektua eta guztira 88.881,16 euro eskuratu ditu (inbertsio osoaren %60a).\nEraikinaren barne patioan ezarritako estalpe berriak, eguraldiaren gorabeheren eraginik gabe, aisialdia aire zabalean gozatzeko aukera berri bat ematen die Fleming zein Erniobeako ikasle eta hezitzaileei. Inbertsio berri hau Amasa-Villabonako Udalak Fleming Herri Eskolako zuzendaritzarekin adostutako eskola publikoaren azpiegitura eta instalakuntzak hobetzeko inbertsio-plangintzaren baitan kokatzen da.",
    "licencia": "cc-by-sa"
  },
  {
    "id": "28kanala_0000050",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asteburuan jokatuko den iraupen eskiko sailkapen internazionalari begira daude U10 eta U16 kategorietako Alpino Uzturre taldeko eskiatzaileak.\nLarunbatean, urtarrilak 20, U10 eta U12 kategoerietan Iker Aranburu lehiatuko da, igandean, berriz, gainontzeko kategorietako eskiatzaileak lehiatuko dira. U14 kategorian Libe Curras eta Inge Arin, U16 kategorian Nerea Cestona eta June Aranburu. Europako nazionalitate ezberdinetako eskiatzaileak elkartuko dira eta zorterik onena opa diegu Tolosako taldekideei!",
    "licencia": "cc-by-sa"
  },
  {
    "id": "28kanala_0000051",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako EAJko Udal Taldeak \"Atauts\" babesteko eskaria helarazi dio EH Bilduko Udal Gobernuari datozen iñauteriei begira\nIazko iñauterietan Oteizaren \"Atauts\" eskulturak jasan zituen kalteak ekiditea eta tolosar guztion ondarea babestea da asmoa\nGaur goizean, Tolosako EAJko Udal Taldeak honako eskaera hau egin dio EH Bilduko Udal Gobernuari datozen iñauteriei begira: babes dezala Triangulo Plazan kokatzen den Oteizaren \"Atauts\" eskultura.\n- Iazko iñauterietan eskultura honek pairatu zituen kalteak ekiditearren eta errepika ez daitezen.- Tolosar guztiona den ondarea babestearren.- Tolosako Udalari, aurreko Udal Gobernuak hala erabakita, \"Atauts\" eskulturaren berroneratzeak diru kopuru haundia suposatu diolako; zehazki, 9.498,50 eurotako kostua suposatu du tolosarrontzat gauzatutako konponketak.",
    "licencia": "cc-by-sa"
  },
  {
    "id": "28kanala_0000052",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Emaitza bikainak lortu ditu Alpino Uzturre taldeak bai iraupen eskiari dagokionean baita asfaltoari dagokionean ere.\nAlpino Uzturre taldeko Erika Alvarez bigarren geratu da Betelun urtarrilaren 14an ospatutako krosean, zorionak! Bestalde, Aragoiko txapelketa jokatu da asteburuan Panticosan, Espainiako kopa barne, eta Alpino Uzturre iraupen eskiko taldekideak emaitza bikainak lortu dituzte:",
    "licencia": "cc-by-sa"
  },
  {
    "id": "28kanala_0000053",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbat goizean egin zuten ekipamendu berriaren aurkezpena, bertan taldeko kide guztiak elkartu ziren argazki saioa egin eta ondoren entrenamendu saioa burutu asmoz.",
    "licencia": "cc-by-sa"
  },
  {
    "id": "28kanala_0000054",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lehenengo zatian markagailuan bi aldiz aurreratu ondoren, bigarren zatia menperatuz irabazi du partidua Lauburuk.",
    "licencia": "cc-by-sa"
  },
  {
    "id": "28kanala_0000055",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Talde urdinak maila handia adierazi du Donipariren aurka. Lehen atalean gol bateko aldearekin joan dira atsedenaldira 2-1eko emaitzarekin. Bigarren atalean beste bi tanto lortu dituzte tolosarrek eta 4-1eko emaitzarekin amaitu da lehia.",
    "licencia": "cc-by-sa"
  },
  {
    "id": "28kanala_0000056",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ander Martinez de Rituerto pertika jauzilaria ezagutu dugu aste honetako Aurrez aurre atalean.\nEgosten ari den tokian tokiko kirol komunitate digital berria da Matx. Kirola dinamizatuko duen proiektua da, eta eduki freskoa eskainiz gertuko kirolarien nahiz kirol taldeen lana jarriko du balioan.",
    "licencia": "cc-by-sa"
  },
  {
    "id": "28kanala_0000057",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bigarren hitzaldi bat antolatu du Alpino Uzturrek, oraingoan kirol psikologiari buruz.Hizlari gisa, Itsasne Blanco psikologoaren laguntza izango dugu.\nKirol psikologia gero eta garrantzitsuagoa da kirolariaren errendimendu eta osasunari dagokionez.Horregatik gonbidatu zaudete otsailaren 23an, 18:00etan, Tolosako Kultur Etxean egingo den ate irekiko hitzaldi honetara.\nZiur oso interesgarria izango dela denontzat ditugun zalantzak argitzeko.\nKaixo!!Nire izena Itsasne Blanco da, Elorrion bizi naiz eta 25 urte ditut. Psikologian graduatu nintzen Euskal Herriko unibertsitatean. Gradua bukatu orduko errendimentu altuko kirolarien psikologian espezializatutako masterra egin nuen Unisport Management School-en. Hori bukatutakoan seguidan eta kirolaren psikologiako master ofiziala egin berri dut Universidad European.Txikitatik oso lotuta egon naiz kirolarekin eta horrek dakarren guztiarekin, lehiaketak barne. Beti entrenatu gatituzte alde fisikotik eta alde taktikotik, baina psikologiaren aldetik ez gaituzte prestatzen erronkei aurre egiten kapazak izateko. Horregaitik erabaki nuen Kirol psikologian espezializatzea.",
    "licencia": "cc-by-sa"
  },
  {
    "id": "28kanala_0000058",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kondeaneko Aldapan, Gudari kalean, Jon Andoni Irazusta kalean eta Larramendiko sarrera-irteeran jarri edo berritu dira, errepideko segurtasuna indartzeko eta ibilgailuen abiadura apaltzeko helburuarekin.\nIbilgailuen abiadura moteldu eta oinezkoen segurtasuna indartzeko abiadura-murriztaileak jarri edo lehendik zeudenak berritu ditu Tolosako Udalak herriko lau lekutan.\nKondeaneko Aldaparen ginaldea da kokaleku horietako bat, Inmakulada Lanbide Ikastolaren parean. Ikusgarritasun gutxiagoko puntua da, errepidearen malda aldatzen baita leku horretan. Haur ugari ibiltzen da egunerokoan, gainera.\nJon Andoni Irazusta kalean (biala) ere jarri dira, Trinkete plaza eta Ibaiondo kalearen arteko bidegurutzearen inguruan. Frantziako Tourra pasatzeko kendu egin behar izan ziren aurretik zeudenak, eta leku berean berriak jarri dira orain. Eremu horretan errepidean pintaketa lanak ere egingo dira.\nLarramendi auzoko gasolindegiaren inguruan ere jarri dira berriak, oinezkoen pasabidea babesteko. Gudari kalean, berriz, Samaniego kaleko bidegurutzea baino lehen jarri da.",
    "licencia": "cc-by-sa"
  },
  {
    "id": "28kanala_0000059",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako EAJk 2024ko udal aurrekontuen aurka bozkatu du EH Bilduko Udal Gobernuaren adostasunerako borondate ezaren ondorioz\nEAJk Udal Gobernuari helarazi zizkion 12 proposamenetatik bakarra txertatu da aurrekontuetan\nHarriduraz irakurri du azken egunetan Tolosako EAJk, tokiko prentsan Udal Gobernuak oposizioak egindako 12 proposamenak \"begi onez\" ikusten zituela adierazten zuenean, helarazitako 12 proposamenetatik bakarra txertatu baitzen pasa den abenduaren 28ko Ohiko Osoko Bilkuran onartu ziren 2024ko Tolosako Udal aurrekontuetan.\nHasiera batetik, Udal Gobernuak ez du inongo borondaterik izan aurrekontuak oposizioarekin negoziatzeko eta hitzartzeko. Txertatutako proposamen bakarra, gainera, mozio bitartez eta aho batez onartutako \"Tolosako zaintza sistemaren diagnostiko erreala eta osatua egitea, eta horri erantzungo dion zaintza plan feminista eta integral bat osatzea\" izeneko ekimena izan da; derrigorrezkoa zen ekimen hau aurrekontuetan txertatzea, ez baita zilegi mozioen bitartez eragileen aurrean konpromezuak hartzea eta gero hauek aurrekontuetan ez islatzea. Praktikan, beraz, proposamen bat bera ere ez zaiola onartu argi eta garbi ikusten du Tolosako EAJk, eta jarrera honek, aurka bozkatzera eraman du udal talde jeltzalea. \"Begi onez\" ikusi bai, herriaren aurrean solasteko prest azaldu, baina negoziatzeko eta hitzartzeko egiazko borondaterik ez.\nTolosako EAJ ez dago Udal Gobernuak aurreikusten dituen aparkalekuena bezelako plan eta azterketa integralen aurka, baina ez luke nahi hauek aitzaki bezala erabiltzea erabakiak ez hartzeko; jadanik hartu daitezkeen erabakiak egon badaudelako, azterketa berri gehiegitan dirua eta denbora galdu gabe. Era berean, auzoetako inbertsioei dagokienean, eta erabaki zailak diren neurrian, proiektuak lehenesteko orduan irizpide argiak ipin ditzala eskatu dio Tolosako EAJk Udal Gobernuari.\nEsan bezala, EAJko udal taldeak 12 proposamen egingarri eta zentzuzko ipini zituen mahai gainean 2024ko aurrekontuei begira: Santa Clarako eremu osoari begira azterketa sakon bat (Zumardi Txikia herritarrentzat berreskuratzeko alternatiba zehatza, kalearen irisgarritasun arazoak konponbidean ipintzeko lanak, etb.); Alondegia eta Lapurdi plazetan hutsik dauden lurrazpiko aparkalekuentzat udal plangintza bat kotxeak kaleetatik ateratzeko asmoz; gutxieneko eskuhartze bat San Esteban auzoko Ferialekuan, bertan garatzen diren kirol eta kultur jarduerei duintasun handiagoa eskaintzeko (aldagelak eta dutxak); Iurre auzoko plazak berroneratzeko partida bat aurreikustea aurtengo aurrekontuetan. Lau proposamen hauek, bakar batzuk aipatzearren, onartu ez diren proposamen horietako batzuk dira.\nEdozein kasutan, 2024ko aurrekontuen aurka bozka eman duen arren, Tolosako EAJk ez du adostasunerako bidea irekitzeko itxaropenik galtzen eta elkarlanean aritzeko borondatearekin jarraituko dutela adierazi dio Udal Gobernuari, hori bai, jarrera aldaketa bat eskatuz.",
    "licencia": "cc-by-sa"
  },
  {
    "id": "28kanala_0000060",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosa CFk 0-1 galdu du Mulierren aurka urteko lehen jardunaldian. Lehia estua izan da talde gorria eta urdinaren artean baina azkenean nafarrak gailendu dira.",
    "licencia": "cc-by-sa"
  },
  {
    "id": "28kanala_0000061",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Datorren ostiralean, urtarrilak 5ean, Erregeen kabalgata izango da. Hori dela eta, goizean zehar kotxez hustu beharko da Rondilla kalea, bertatik pasako baitira arratsaldean kalejirak. Horrez gain, trafiko itxiera puntualak egingo dira 17:00-19:00 bitartean kalejirak pasatzen diren puntuetan (Zerkausia kalea - Korreo kalea - Gorriti Plaza - Barrena eta Rondilla kaleak - San Frantzisko ibiltokia, Geltoki kalea). Kalejira amaitu bezain laster irekiko da trafikoa.",
    "licencia": "cc-by-sa"
  },
  {
    "id": "28kanala_0000062",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbat arratsaldean jokatu dira Migel Soroaren oroimenezko torneoaren hiru finalak Beotibar pilotalekuan.\nLehenengo partiduan, Kadete mailakoan Perurena izan da irabazlea. 18 eta 5eko emaitzarekin amaitu da lehia Olanori aurre hartuta.\nLehenengo Mailan, Apezetxea eta Olidenek 22 -21eko emaitzarekin irabazita lortu dute txapela jaztea. Zubizarreta - Apeztegia bikoteak maila onean jokatu duen arren, ezin izan du partida irabazi. Oso partida lehiakorra izan da 561 pilotakada izan direlarik.\nElite mailan, 22-5ekoa izan da emaitza, lehia desorekatu baten ondoren Labaka eta Lizeaga dira txapeldunak eta Fernandezek eta Lozak bigarren postuarekin konformatu behar izan dute.\n500 pelotazaletik gora gerturatu dira Beotibarrera eta lehiaketa guztian zehar emozioz betetako partiduak ikusteko aukera izan da. Ogi Berri Txapelketa antolatzen dutenen partetik eskerrak eman nahi izan dizkiete, pilotariei, pilota elkarteei, babesleei, Tolosako Udalari eta nola ez frontoira gerturatu diren zale guztiei.",
    "licencia": "cc-by-sa"
  },
  {
    "id": "28kanala_0000063",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bederatzi puntuk osatzen dute gaurko Osoko Bilkurako gai zerrenda. Nabarmentzekoa da gaur onatuko direla 2024ko Aurrekontu Orokorrak.\n1. Akta hau onartzea: 2023ko abenduaren 1eko ohiko Osoko Bilkurakoa.\n2. Erantzutea BPXPORT XXI SLU enpresak egindako eskaera: Tolosako udal kirol-instalazioen kudeaketa integralerako zerbitzuen emakida kontratuan Usabal kiroldegiko udal-langileen bajen ordezkatze gainkostuari buruzkoa.\n3. Onartzea Rondilla Luzapena eremuko eta Alondegiko aparkalekuetan indarrean dauden prezioak eguneratzeko eskaria.\n5. 2023/17 kreditu-aldaketaren berri ematea, kreditu gehigarrien modalitatekoa.\n6. 2023/18 Kreditu aldaketaren berri ematea, kreditu gehigarrien modalitatekoa.\n8. EHBilduk aurkeztutako mozioa Irun eta Brinkola arteko ADIFen trenbidea eta RENFEren aldiriko zein distantzia erdiko zerbitzuak hobetzeko.",
    "licencia": "cc-by-sa"
  },
  {
    "id": "28kanala_0000064",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alpino Uzturre taldeko Aitorrek eta Maialenek egin dute Matxen asteroko desafioa. Goilaran arrautza bana jarri, ezpainen artean hartu eta frontoiaren beste aldera nor iritsi ote da azkarren?\nEgosten ari den tokian tokiko kirol komunitate digital berria da Matx. Kirola dinamizatuko duen proiektua da, eta eduki freskoa eskainiz gertuko kirolarien nahiz kirol taldeen lana jarriko du balioan.",
    "licencia": "cc-by-sa"
  },
  {
    "id": "28kanala_0000065",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Argi dago mundu digitalean gero eta denbora gehiago pasatzen dugula, eta tarte horretan gure datuak partekatzen ditugula. Datu horiek datu pertsonalak izan daitezke, pribatuak ala ez, edota gure jarduera digital horri dagozkionak. Honek bere arriskuak ditu noski, baina bizitza errealean bezala, arrisku horiek asumitzen ditugu gure jarduera digitalarekin aurrera egiteko. Belaunaldi kontua ere badago tartean. Helduenek errezeloz egiten dute orokorrean (beren burua eremu ezezagunean ikusten dutelako), gazteenek aldiz inolako arazorik gabe partekatzen dituzte haien datuak, arinegi akaso.\nDatu pertsonalekin dugu kezkarik handiena noski. Batez ere kalte pertsonala zein ekonomikoa eragin dezaketelako. Gure datuak eskuratzeko modurik zabalduena phishing-a da, baina ez dugu ahaztu behar horrelakoetan guk geuk ematen ditugula gure datuak, itxuraz benetakoa dirudien eskaera bati erantzunez. Horren adibide dira Whatsapp kontua bahitua izandako kasuak, eta baita banku edo banaketa zerbitzuen itxura hartuz gure banku/kreditu txartelen datuak edo pasahitzak eskuratzeko kasuak. Batzuk antzematen errazak badira ere, gero eta iruzur landuagoak aurki ditzakegu. Interneten erosketa kopurua nabarmen igotzen den garai honetan, argi ibili beharra dago. Harremanetarako sareetan (Tinder adibidez) arreta berezia jarri behar dugu, azken helburua harreman fisikoa izan ohi delako, eta beraz uneren batean gure datu pertsonalak partekatu behar ditugulako ezinbestean.\nBaina zuzeneko kalterik eragiten ez diguten kasu asko ere baditugu, eta horiek gainera errazago onartzen ditugu, normalean guk ere onura bat lortzen dugulako. Plataforma ezberdinek erabiltzaileen ekarpenei esker funtzionatzen dute. Noski, arrakasta lortutako erabiltzaile/ekarpenen araberakoa dute. Gure ekarpena tanta bat izan daiteke itsasoan, baina ezinbestekoa itsasoa osatzeko. Gaur egun gainera bakoitzaren beharren/nahien araberako sareak ditugu. Lanerako (Linkedin estilokoak), kirolerako (Wikiloc, Strava, Trailforks, ...), harremanetarako (Tinder), Bidaiatzeko (Booking, Tripadvisor) edo aisialdirako orokorrean (Facebook, Instagram). Nik, esaterako, Wikiloc zerbitzua erabiltzen dut maiztasun handiz. Horrek nire datu geografikoak publiko egitea dakar. Edozeinek jakin dezake non egon naizen (erabiltzaile izen batekin lotuta dago bakarrik, printzipioz). Nik baldintza hori onartu egiten dut, eta beste erabiltzaileen datuak (ibilbideak kasu honetan) baliatzeko aukeraren truke.\nGune handiek erabiltzaile profilak sortzen dituzte eduki pertsonalizatuak eskainiz. Denok ikusi dugu bilaketaren bat egin ostean gai horrekin lotutako produktuen eskaintzak jasotzen ditugula, edo nabigatzailearen lehen orrialdean \"gure intereseko\" albisteak agertzen zaizkigula, hots, gure jarduera algoritmo horiek bideratuta dago. Honek ez du berez txarra izan beharrik, baina kontziente izan behar dugu eduki haien intereseko eduki batzuk beste batzuen gainetik jartzen dituztela.\nNork bere burua mundu digitaletik ahalik eta gehien urruntzea aukeratzen dute batzuek, baina ez dut uste hori bideragarria denik. Gizarteak ezin bestean horra garamatza. Bankuek, edota administrazioak berak ere hainbat tramite internet bidez egitera behartzen gaituzte gero eta gehiago. Kontua da zentzuz eta modu arduratsuan jokatzea, partekatzen ditugun datuek zein erabilera izan dezaketen kontutan hartzea, eta erabakia modu kontzientean hartzea, hots bizitza errealean egingo genukeena egitea. Gai honek ertz asko ditu edonola ere, adibidez, gure datuekin zer nolako erabilera egiten den sakonago aztertzeko modukoa da, edo haur eta nerabeek zer heziketa jasotzen duten honen inguruan, baina horiek aurreragorako utziko ditugu.",
    "licencia": "cc-by-sa"
  },
  {
    "id": "28kanala_0000066",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Datorren igandean, abenduak 24, Olentzeroren eta Mari Domingiren etorrera izango da. Hori dela eta, goizean zehar kotxez hustu beharko da Rondilla kalea, bertatik pasako baitira arratsaldean kalejirak.\nHorrez gain, trafiko itxiera puntualak egingo dira 17:00-19:00 bitartean kalejirak pasatzen diren puntuetan (Zerkausia kalea - Korreo kalea - Gorriti Plaza - Barrena eta Rondilla kaleak - San Frantzisko ibiltokia, Geltoki kalea). Kalejira amaitu bezain laster irekiko da trafikoa.",
    "licencia": "cc-by-sa"
  },
  {
    "id": "28kanala_0000067",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Guztira, 122 banakako kirolari eta zortzi talde saritu dira, 21 kirol modalitate ezberdinetan.\nKirolari onenarena ez ezik, emakumezko kirolari onenaren saria ere jaso du igerilari tolosarrak. Lacunzaren lorpen maila ikusita, Usabal kiroldegiko sarreran brontzezko plaka jarriko zaio.\nAurtengo kirol gala honetan, Lacunzari txapela jarri dioten bezala, beste hainbat kirolari ere saritu dituzte.\nEpaimahaikideek bi motatako sariak bereiztu dituzte: bata marka-lorpenetan oinarritzen da, bestea, errekonozimenduarena da.\nMarka-lorpenen sailari dagokionez, hauek izan dira sarituak: emakumezko kirolari onena Irati Lacunza (hegats igeriketan), eta gizonezko kirol talde onena Unai Saralegi eta Unai Regillaga (judokak).\nAldi berean, etorkizuneko kirolariak ere saritu dituzte sail honen barruan: neska promesarena Nahia Garridok (igerilaria) jaso du, eta, mutil promesarena aldiz, Ander Martinez de Rituertok (pertika jauzia).\nAipatutako kirolari guzti hauek, Aritz, kontuz kreatiboak diseinatzailearen eskulanak jaso dituzte oroigarri gisa. Gainera, 100 euro baino gehiagoko erosketa balea ere eman zaie. Soilik kirolari onenentzat banatu dituzte turroia eta, BPXport-en eskutik, doako urteko kirol abonoa.",
    "licencia": "cc-by-sa"
  },
  {
    "id": "28kanala_0000068",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "ELIKADURA-JOKABIDEEN NAHASMENEN INGURUKO JARDUNALDIA (TCA) SANDRA PIÑEIROREN ESKUTIK\nPasa den Abenduaren 15ean, Sandra Piñeirok Remando en la Oscuridad liburua eta bere bizipen pertsonalak plazaratu zituen Tolosako kultur etxean\nSandra Piñeirok, Alpino Uzturrekin elkarlanean, TCAei buruzko jardunaldi interesgarria eskeini zuen.Pertsona ororen osasun mentala, kirolean eta eguneroko bizitzan, ezezaguna bezain garrantzitsua da.Horregatik, gure taldekidearen eskutik ahotsa eta argia eman nahi izan dizkiogu guretzat hain garrantzitsua den gai honi.Gure elkartetik bultzatutako lehen jardunaldia izan zen, eta Tolosako herritarren erantzun bikaina ikusita, kultur etxea beteaz, ziur aski ez da azkena izango.Eskerrik asko Tolosako Udalari, Intujai antzerki taldeari, 28 Kanalari eta ekimen hau babesten aritu ziren guztiei.",
    "licencia": "cc-by-sa"
  },
  {
    "id": "28kanala_0000069",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Jai egunak tarteko, abenduaren 24an eta 31n gauez ez da bilketa zerbitzurik eskainiko, hondakinak aurretik edo ondoren jasoko dira.\nGabon garaian hondakinen bilketa sisteman hainbat aldaketa egingo dira, 24 eta 31 gauetako bilketaren ordez, egun horietan hondakinak egunez edo biaraumunean, hilaren 25ean eta urtarrilaren 1ean jasoko dira. Tolosaldeko Mankomunitateak Tolosan egingo dituen aldaketak ondorengok dira:\nAbenduak 25, astelehen gauean:Organikoa, errefusa eta ontziak bilduko dira herri osoan. Aurrebilketa ere egingo da. Kartoi bilketa egiteko berriro ere 2 ekipo aterako dira edukiontzien aldamenean dagoena jasotzeko.\nTolosako Udalak Gabon jaietan kale garbiketa zerbitzua indartuko du, batik-bat jai egunen ondorengo egunetan. Komunak, irekiak zein itxiak, ere jarriko dira Andia eta Antonio Lekuona kaleetan. Zerkausiaren alboan, berriz, modulo handi bat jarriko da.",
    "licencia": "cc-by-sa"
  },
  {
    "id": "28kanala_0000070",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amets Aranbarri eta Irati Larrañaga izan dira Zizurkilgo Gau Krosean garaile\nAmets Aranbarrik iaz bigarren postua lortu bazuen ere, larunbat honetan lehen postuan iritsi da Zizurkilgo Gau Krosean. Irati Larrañagak bitan parte hartu du proba honetan baina ez zuen lehen postua lortzea helburu, sorpresa polita izan da beraz Usurbildarrarentzat.",
    "licencia": "cc-by-sa"
  },
  {
    "id": "28kanala_0000071",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "10.150 kilo jaso ondoren, 26 urteko gazte bizkaitarrak marka berria ezarri du txapelketa honetan.\nBigarren postua Gari Garmendia Idiazabaldarrarentzat izan da, 25 urterekin txapelketako harri-jasotzaile gazteena izan da. Lehen aldiz parte hartu du lehia honetan eta 6.175 kilo jaso hondoren bigarren sailkatu da norgehiagokan.\nHirugarren postuan Xabier Aranburu \"Guzta\" sailkatu da, lehia estua izan du Gipuzkoako txapeldunak Garmendiarekin, baina Garik 350 kiloko aldearekin irabazi dio Guztari.",
    "licencia": "cc-by-sa"
  },
  {
    "id": "28kanala_0000072",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Oinatz Mujika, Nora Ansorena, Paula Ansorena eta Julen Madariaga irabazle Ibarra-Galtzakomik euskara hutsezko komiki lehiaketan\nIbarra-Galtzakomik lehiaketaren 16. edizioan 263 komiki jaso dira. Yurre Ugarte idazleak, Joseba Larratxe \"Josevisky\" komikigileak eta Ainara Azpiazu \"Axpi\" Ilustratzaileak osatu dute epaimahaia.\n263 komikitik 257 izan dira lehiaketan parte hartzeko baldintzak bete dituztenak, eta horietatik hauek izan dira irabazleak:\n10-12 urte bitartean: Nora Ansorena Irizar \"Tortila ametsaren bila\"\n13-16 urte bitartean: Paula Ansorena Irizar \"Lorategiko erregina\"\nSari hauez gain, aurten berrikuntza moduan Danonartean argitaletxearekin komikia argitaratzeko aukera eman zaio komikietako bati. Sari honen irabazlea Libe Carballo Aranburu izan da \"Beldur naiz, eta zu?\" lanarekin.",
    "licencia": "cc-by-sa"
  },
  {
    "id": "28kanala_0000073",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Olentzero eta Mari Domingi Amasa-Villabonara iritsi dira gaur goizean, herriko Gabon jaien hasiera ofiziala markatuz.\nBikote magikoak, gainera, toki estrategikoa bat aukeratu du: Udaletxeko balkoi nagusia. Horrela, posizio pribilegiatu horretatik, Amasa-Villabonako txoko bakoitzean gertatzen dena ikusteko aukera izango dute, eta herritar guztien portaeraren berri izango dute.\nUdalak herriko Gabonetako ospakizunari ukitu berezia gehitu nahi izan dio aurten, eta horretarako, Udaletxeko balkoia apaintzen duten Olentzero eta Mari Domingiren irudi berriak ekarri ditu, Platero Gigantes enpresan erosiak. 2.492,60 euro bideratu ditu figura dekoratibo berri hauetara.\nBestetik, gaur arratsaldean herriko kaleak Gabonetako apaingarri koloretsuekin argituko dira, guztiontzako giro magikoa sortuz.\n8.972,15 euro bideratu ditu Udalak dekorazio hori alokatzera eta jartzera, eta Maykolux enpresa adituaren esku utzi du zeregina. Datozen asteetan, beraz, herritarrek eta bisitariek ikuskizun argitsu batez gozatu ahal izango dute, Amasa-Villabona Gabonetako espirituz betetako agertokia bihurtuko baita.",
    "licencia": "cc-by-sa"
  },
  {
    "id": "28kanala_0000074",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kutxabankek Alkizako udaletxeko eskaratzean dagoen kutxazain automatikoa berritu du.\nInaki Irazabalbeitiak, Alkizako alkateak, eta Xeber Irastortzak, Kutxabank-eko ordezkariak, kutxazain berriaren funtzionamendua aztertzen izan dira.\nInaki Irazabalbeitiak akordura ekarri du duela hiruzpalau urte herriko kutxazaina ixteko asmoa zegoela jakin zuela udalak eta horrek kezka handia sorrarazi zuela herritarren artean. Udalak garai hartan Kutxabankeko arduradunekin hitz egin zuen azaltzeko kutxazain-zerbitzua herrian izateak mesede handia egiten diela alkizarren egunerokotasunari. Irazabalbeitiak eskertu egin du Kutxabankek herritarren eta udalaren eskaera aintzat hartu izana, \"herritarrak oso gustura daude orain kutxazainaren zerbitzu hobetuarekin\".\nXeber Irastortzak adierazi du, aurreko makina zaharkitua aldatu izana eta bere ordez funtzionalitate eta segurtasun handiagoko makina berria jarri izanak adierazten duela Kutxabankek landa-herrietako herritarrekin eta udalekin finantza-zerbitzu egokia emateko duen konpromisoa. Gaineratu egin du 'Alkizakoa Tolosaldeko herri txikien kutxazainak berritzen aurrena izan da eta gainerako herrietakoa etorriko dira segidan'.",
    "licencia": "cc-by-sa"
  },
  {
    "id": "28kanala_0000075",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Atmosfera berezia sortzen da Eguberrietan, halako giro berezia. Euforia modukoa, ilusioa... salbuespenak salbuespen. Halako batean, kaleetako dekorazioa aldatzen da, argitu, apaindu... eta jendea hara eta honantz erosketetan, nahiz eta sareetako putreek ere ehizatzen gaituzten. Baina abenduaren 24a gerturatu ahala, dilema jartzen zaigu mahai gainean: \"Egia esango al diogu?\nNik oraindik ez nioke esango, ilusioa itzaliko litzaioke\", edota, \"polita da ipuin hori errealitate moduan bizitzea\"... eta urtero, hurrengo urterako uzten dugu kontua. Jaiotza jartzen dugu, eta berari ere parte hartzea gustatzen zaio. Maria, Jose, astoa, idia, izarra, goroldioa... eta Jesus haurtxoa. Orain Olentzero ere jartzen du, denda batean figura bat erosi eta berak margotu ostean. Ez dago ondo margotuta, narrats samar dago, baina berak egina denez, denoi gustatzen zaigu hori ere jaiotzan jartzea.\nAbenduko arratsalde motzetan, eguneroko paseoan, eskutik emanda parkerako bidean, begiak dir-dir jartzen zaizkio kaleko argiekin. Nik uste, egun hauen bueltan alaiago egoten dela. \"Ze polita, ezta?\", botatzen du egunero. Amonaz oroitzen da: \"berak ere maite zituen gabonak\nEta bera ere, abesten hasten da. Ez da berez musika zalea, baina Eguberrietako kantak bereziki maite ditu.\nGauaren ostean, lehena izango da jaikitzen, eta etxeko guztiak esnatzen gaitu. \"Etorri da, etorri da...\". Eta ordu gutxi lo eginda, baina bere ilusioarekin animatuta, jaikitzen gara denok.\nJesus ez omen zen abenduaren 25an jaio, solstizioko festen gainean jarri omen zuen jai eguna Aita Santuak. Jada 91 urte ditu aitonak. Merezi al du esatea Jainkoa ez dela existitzen eta dena ipuina dela? Egia esango al diogu?",
    "licencia": "cc-by-sa"
  },
  {
    "id": "28kanala_0000076",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Xabier Zeberiok bakarkako proiektu berriko bideoklipa aurkeztu du\nPAUSE proiektuko lehen bideoklipa da eta datozen egunetan egingo ditu zuzeneko lehen aurkezpenak\nXabier Zeberioren bakarkako proiektua FORBIDDEN COLOURS disketxearekin kaleratu da Aitor Etxebarriaren produkzio musikalaren ardurapean.",
    "licencia": "cc-by-sa"
  },
  {
    "id": "28kanala_0000077",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Foru Aldundiak 2024ko egutegiaren 40.000 ale banatuko ditu Gipuzkoa osoan\nOpari itxurako edukiontzi erraldoi bat lurraldeko eskualde guztien barrena ibiliko da eta herritarrak egutegiaren bila irribarre batekin hurbiltzera gonbidatuko ditu.\nOpari itxurako edukiontzi erraldoi bat Gipuzkoa osoan barrena ibiliko da, Gabonetako espiritua zabaltzeko eta Gipuzkoako Foru Aldundiak urtero berariaz antolatzen duen argazki lehiaketako argazkiekin osatutako egutegia banatzeko.\n2024ko egutegiaren leloa Gipuzkoa kirolzale da. Kontzeptu horrek balioa eman nahi dio lurraldeak arlo horretan duen jarduerari, Gipuzkoaren kirol espirituan laguntzen duten pertsonak, klubak, federazioak eta taldeak ikusarazteko. Guztira, 479 argazki jaso dira, eta Gipuzkoako Argazkilari Elkarteak hamahiru hautatu ditu: garailea, azalean jartzeko; eta hamabi hilabeteetarako beste argazki bana.\nAbenduaren 17an TolosaldeanAbenduaren 13an hasiko dira egutegia banatzen, Donostian, eta, ondoren, abenduaren 23ra arte edukiontzia udalerri hauetan barrena ibiliko da: Errenteria, Irun, Andoain, Tolosa, Beasain, Urretxu, Eibar, Bergara, Azpeitia eta Zarautz. Hain justu ere, Tolosara, abenduaren 17an helduko da. San Frantzisko pasealekuan, artxiboaren parean banatuko dira egutegiak 12:00etatik aurrera. Goizero, aipatutako egunetik aurrera, Opari edukiontzia udalerri horietako erdigunean azalduko da, herritarren artean interesa pizteko. Tolosan 12:00etatik aurrera jaso ahal izango dira egutegiak. Opari edukiontziaren barruan, gainera, Aldundiak testuinguru horretan abian jarri duen kanpaina bat aurkituko dute. Bertan, irribarre egiteko gonbidapena egiten da, eta keinu horrek bakoitzaren osasun psikologikoan dituen onurak aipatzen dira, Zure irribarrea oparirik onena lelopean.\nPablo Perezen irudia, azaleraPablo Perez urretxuarrak irabazi du Aldundiak egutegia osatzeko egindako argazki lehiaketa eta, ondorioz, haren argazki harrigarria jaso du azalean. Aurtengo lehiaketak gipuzkoarren kirolzaletasuna eta balioak erakustea izan du helburu eta urretxuarraren argazki irabazleak lokaztutako jokalari taldea eta haur bat ditu protagonista. Irune Berasaluze Gobernantza diputatuak sari banaketa ekitaldian azaldu zuenez, 479 argazki aurkeztu dira lehiaketara, denetariko kirol praktitak eta kirolariak erakusten dituztenak. Eta, hain justu, horixe bilatu dute aurtengo deialdian, Berasaluzeren esanetan: \"Gipuzkoarren kirolzaletasuna erakustea, bizimodu aktibo eta osasuntsu baten alde egiten dugun apustuari balioa emanez eta kirolaren bitartez elkarbanatzen duguna ospatuz\". Horrekin batera, honako hau gehitu zuen: \"Natura da beste protagonista, argazkietan oso ondo ikusten baita gure mendi-itsasoen edertasuna eta horietaz gozatzeko gipuzkoarren zaletasuna, urtaro guztietan\".\nPablo Perezekin batera, hauek dira aurtengo lehiaketaren irabazleak: Iñaki Oregi (urtarrila), Lazaro Gonzalez (otsaila), Ander Morea (martxoa), Jose Venegas (apirila), Iosune Negredo (maiatza), Lander Tolosa (ekaina), Carlos Mediavilla (uztaila), Mikel Cavero (abuztua), Arbil Iciar (iraila), Alberto Beloki (urria), Aitor Agirrezabal (azaroa) eta Gurutze Ariznabarreta (abendua). Guztira, 4.000 euro banatu dira saritan, 1.000 euro irabazlearentzat eta 250 euro gainerako 12 aukeratuentzat. Urtero bezala, epaimahaia Gipuzkoako Argazkilaritza Elkarteko kideek eta Aldundiko ordezkariek osatu dute.\n40.000 egutegi banatuko diraEkimen horrekin, Aldundiak 40.000 egutegi banatuko ditu lurralde historiko osoan.Ildo horretan, gainera, Gipuzkoako Argazkilari Elkarteak Donostiako egoitzan abenduaren 18tik urtarrilaren 5era erakusketa bat izango du ikusgai, egutegiaren edizio honetarako jasotako hogei argazkirik onenekin -San Juan kalea 27-.",
    "licencia": "cc-by-sa"
  },
  {
    "id": "28kanala_0000078",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kantu-jira herrikoia, Olentzero eta Mari Domingiri ongietorria egiteko\nAmasa-Villabonako Udalak kantu-jira herrikoia antolatu du abenduaren 24rako. Hitzordua Arroako plazan izango da, goizeko 11:00etan.\nVillabonako Udalak Olentzero eta Mari Domingiri merezitako ongietorria egin nahi die abenduaren 24 goizean. Horretarako, kantu-jira herrikoia antolatu du Amasa-Villabonako kaleak Gabon kantekin eta jai giroz alaitzeko. Ospakizun berezi honetarako hitzordua goizeko 11:00etan izango da, Arroa auzoko plazan. Bertatik abiatuta, parte hartzaileek Gabon giroa zabalduko dute ibilbidean zehar: Santiago Egoitza, Malkar plaza, Txistulari plaza eta Erreboteko plaza.\nMusika protagonista Udalak gabon kanten zerrenda bat osatu du, eta herriko ikastetxeetako ikasleak dagoeneko hasi dituzte entsegu lanak. Dena den, abenduaren 24ko kantu-jira herrikoia Shrabani Aranzabe zuzendariak gidatuko du. Musikari dagokionean, aldiz, Aitor Furundarena akordeoi jolearen esku egongo da. Herriko hainbat musikarik ere bat egingo dute ekimenarekin.\nLH eta DBHko ikasleek izena eman beharko dute aurrezIrrika Aisialdi Elkarteko hezitzaileak arduratuko dira LHko eta DBHko ikasleen parte-hartzea koordinatzeaz. Beraz, ekimen honetan parte hartu nahi duten gaztetxoek izena eman beharko dute aurrez galdetegi hau osatuz. Izena emateko azken eguna abenduaren 22a izango da. HHko ikasleei dagokionean, aldiz, gurasoez lagunduta parte hartu beharko dute.\nBesamotza Konpartsa, kantu-jiran bidelagunHerriko buruhandi eta ipotxak bidelagun izango dira Olentzero eta Mari Domingiri harrera egiteko ospakizunean, Besamotza konpartsak ere bat egin baitu ekimenarekin, eta herriko kaleak zeharkatuko ditu kantuan, jai giroan lagunduz.\nUdalak eskerrak eman nahi dizkie Seaska Haurreskola, Zubimusu Ikastola, Fleming Herri Eskola, Irrika Aisialdi Elkartea, Besamotza Konpartsa eta herriko musikariei ekimen honen antolaketa lanetan laguntzeagatik, eta bide batez, ikasle guztiak gonbidatu nahi ditu kantu-jiran parte hartzera eta Amasa-Villabonan Gabon-giro paregabea sortzera. Gozatu dezagun elkarrekin Gabonetako magiaz!",
    "licencia": "cc-by-sa"
  },
  {
    "id": "28kanala_0000079",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bertsoaz eta zirkuaz gozatzeko aukera izango da 'Gure Bertso Zirkua' ikuskizunean\nBertsoa eta Zirkua uztartuko dituen saio berezia antolatu dute elkarlanean Harituz Bertsozale Elkarguneak eta Gure Zirkuak. Ahozko inprobisazioa eta zirkuko disziplina desberdinak uztartuko dituzte zuzenean bertsolariek eta Gure Zirkuko artistek. Abenduaren 23an izango da emanaldia, Tolosako San Esteban auzoan kokatutako Gure Zirkuko karpan, arratsaldeko 19:00etan.\nGure Zirkuko artistek eta lau bertsolarik parte hartuko dute saioan: Oihana Bartra, Unai Mendizabal, Andoni Egaña eta Alaia Martin. Gai-jartzaile lanetan Iker Iriarte eta Imanol Artola arituko dira. Ikuskizun berezia da Harituzek eta Gure Zirkuak antolatu dutena. Harituz Bertsozale Elkarguneak 10 urte egin ditu aurten eta urteurrena ospatzeko, bertsoak eta zirkua elkartzeaz gain, Gure Zirkuko karpan egingo den emanaldian, ez dira faltako umorea, musika eta beste hainbat sorpresa, publikoaren gozamenerako. Saioaren antolakuntzan lagundu dute Galtzaundi Euskara Taldeak eta Tolosako Udalak.\nEmanaldirako sarrerek 15euroko prezioa dute, eta presentzialki lortzeko, Alegiako Ixkiña tabernara, Tolosako Galtzaundi Euskara Taldearen egoitzara edo Villabonako Iru-aldeta tabernara gerturatu beharko da. Online lortzeko ordea, hemen eskuratu ditzazkezu.",
    "licencia": "cc-by-sa"
  },
  {
    "id": "28kanala_0000080",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "SARA AGUIRREK BI EMAITZA HANDI LORTU DITU DIZIPLINA DESBERDINETAN\nAlpino Uzturreko korrikalariak hirugarren postu lortu du senior mailan Etxebarri Xtremeko txakurkrosean, eta lehen postua Amurrioko krosanean.\nGure korrikalariak, txakurkrosean oso lan ona egin du. Modalitate horretan emaitza oso onak egindakoa da , baina nabarmentzekoa da bere lehen krosean egin duen lehen postua.Gure kirolariek modalitate desberdinetan parte hartzen dute eta horrek kirolariaren eta taldearen kalitatea igo egiten dute.Taldearen filosofia beti kirolariak edozein dela ere modalitatea gozatzea da helburua.Zorionak",
    "licencia": "cc-by-sa"
  },
  {
    "id": "28kanala_0000081",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Izarne Sarasola futbol jokalari ibartarrarra Harrobitik elkarrizketa saioan izan da. Realeko jokalariaren hastapenak eta ibilbidea izan ditugu hizpide.\nEgosten ari den tokian tokiko kirol komunitate digital berria da Matx. Kirola dinamizatuko duen proiektua da, eta eduki freskoa eskainiz gertuko kirolarien nahiz kirol taldeen lana jarriko du balioan.",
    "licencia": "cc-by-sa"
  },
  {
    "id": "28kanala_0000082",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "UXUE OIARBIDEK BERE MENDI LASTERKETA ESTREINUAN BIGARREN POSTUA LORTU DU\nTolosako gazte korrikalariak bere mendi lasterketa estreinaldian, Etxarri Aranatzen merituzko bigarren postua infantil kategorian lortu du.\nAsteburu honetan Alpino Uzturreko korrikalariak, konpetizioko mendi lasterketako bere estreinaldian, nesketan infantil kategorian bigarren postu on bat lortu du.\nAlbiste on bat elkarte ta taldearentzat,korrikalari hain gazte hauekin, elkarteak mendi lasterketetan etorkizuna bermatuta bait du.",
    "licencia": "cc-by-sa"
  },
  {
    "id": "28kanala_0000083",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tafa FS eta Lauburu KEren arteko lehia 1-5 amaitu da arerioaren alde.\nIbarrako taldea ez da talde nafarra mendean hartzeko gai izan eta porrota jasan behar izan du. Talde moreak 16 puntu ditu sailkapen taulan.",
    "licencia": "cc-by-sa"
  },
  {
    "id": "28kanala_0000084",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lehen mailako jokatutako bi final laurdenak Apezetxea-Oliden bikoteak 22-17ko emaitzarekin eta Lizeaga-Canseco bikoteak 22-12ko emaitzarekin irabazi dituzte.\nElite mailako final laurdena Fernandez-Loza bikoteak irabazi dute, 22-09ko emaitzarekin.",
    "licencia": "cc-by-sa"
  },
  {
    "id": "28kanala_0000085",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hitzarmen berria lortu dute Tolosaldeko Asunción Klinikako langileek\nKPIa bermatzen duten igoerak izango dituzte soldatetan, eta beste hainbat aurrerapen ere adostu dituzte\nLAB sindikatuak jakinarazi duenez, hilabetetan zehar borrokan aritu ondoren Tolosaldeko Asunción Klinikako langileek ontzat eman dute enpresak mahai gainean jarritako proposamena, \"gaur, LABek aukera eman die langileei bozkaren bitartez akordioaren aldeko edo kontrako bozka emateko; izan ere, negoziazio hasieraz geroztik oraingoa izan da enpresaren aldetik aldaketarik garrantzitsuenak jasotzen zituen proposamena.\"\n2024ko urtarrilaren 1an %11ko igoera izango dute langileek beren ordainsarietan\nKontzertazio berriekin, enpresak 2022-2023ko atzerapenak ordainduko ditu\nEnpresak 2024ko KPIa hurrengo urtean negoziatzeko konpromisoa hartu du\n38 orduko murrizketa lan-orduetan, lau urtetan 1592 ordutara helduko delarik orduen kopurua\nLangileek egunero ordaindu beharreko aparkaleakuak %50eko beherapena izango du\nLABek adierazi du borrokarik gabe akordio hau ez litzatekeela posible izango \"greben eta mobilizazioen bitartez enpresa estutzea lortu dute, eta KPIa bermatzen duen eta bestelako hobekuntzak dakartzan akordioa mahai gainean jarrarazi diote zuzendaritzari.\"",
    "licencia": "cc-by-sa"
  },
  {
    "id": "28kanala_0000086",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosaldeko 16 saltokik azterketa energetikoak egiteko aukera izan dute, Tolosaldea Garatzenen eskutik\nEskualdeko 16 saltokik azterketa energetikoak egiteko aukera izan dute, euren denda eta establezimenduetan aurrezpena eta eraginkortasun energetikoa sustatzeko.\nTolosako 11 saltoki, Villabonako 5 saltoki eta Zizurkil eta Ibarrako saltoki bana izan dira proiektuan parte hartu dutenak eta saltokien egoera energetikoa aztertzeaz gain, aurrezpen energetiko eta ekonomikorako hobekuntza proposamenak egin dira.\nAlde batetik, saltokietara bisita teknikoak egin dira establezimendu bakoitzeko egoera bertatik bertara aztertu ahal izateko: argiteria eta erregulazio irizpideak, hotz ekipoak, makina elektrikoak, klimatizazio sistema, establezimenduaren isolamendua, ur bero sanitarioaren erabilera, etab. aztertu dira.\nBestetik, saltoki bakoitzeko elektrizitate kontratuaren azterketa egin da: kontratatuta duten potentziaren egokitasuna, kontsumo nagusiak zein ordutegi-tartetan egiten diren, etab. behatuz. Lortutako emaitzen arabera, saltokiei hobekuntzarako proposamena luzatu zaie, euren faktura elektrikoaren kostua gutxitzeko helburuarekin, hain zuzen.\n18 saltokitan, urtean, 16.487,66€ aurrezteko potentziala dagoela ondorioztatu da\nAzterketak zenbait ondorio nabarmenena jaso ditu, tartean, 18 saltokitan, urtean, 16.487,66€ aurrezteko potentziala dagoela, bataz beste %17,9ko aurrezpena suposatuko lukeena.\nProiektua, Piztu Tolosaldea Energia Estrategia barruan kokatzen da Tolosaldea Garatzenek dinamizatu eta sustatzen duena, Foru Aldundiak finantzatuta, eta eskualdeko merkataritza elkarteek eta udalek lagunduz.",
    "licencia": "cc-by-sa"
  },
  {
    "id": "28kanala_0000087",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tertulia Literarioaren hurrengo saioa izango da abenduaren 20ean Tolosan. Oraingo honetan, Mari Luz Estebanek idatzitako 'Haragizko erreformak' eleberria izango da irakurgaia eta Esteban bera ere izango da saioan.",
    "licencia": "cc-by-sa"
  },
  {
    "id": "28kanala_0000088",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Izarne Sarasola izango da Matxen Harrobitik saioko gaurko elkarrizketatua\nIzarne Sarasola futbolari ibartarra Harrobitik elkarrizketa saioan izango da gaur 21:30etik aurrea. Aratz Losadak, Matxeko eduki arduradunak, elkarrizketatuko du kirolaria. Realeko jokalariaren egunerokoa eta bere kirol ibilbidea izango dira hizketagaiak. Zuzeneko elkarrizketa Matxen Instagram kontuan izango da ikusgai.\nEgosten ari den tokian tokiko kirol komunitate digital berria da Matx. Kirola dinamizatuko duen proiektua da, eta eduki freskoa eskainiz gertuko kirolarien nahiz kirol taldeen lana jarriko du balioan.",
    "licencia": "cc-by-sa"
  },
  {
    "id": "28kanala_0000089",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alpino Uzturreko korrikalariaren lasterketa bikaina garaipen handi bat eskuratuz. Erakustaldi bikaina ere taldeko emakumeek eskeini zutena, Argi Txurrukak merituzko laugarren postu batekin eta Sara Aguirrek hirugarren postuarekin kanikros modalitatean.\nAlpino Uzturreko lasterkari batzuk Etxebarri Xtrem lasterketan lehiatu ziren pasa den asteburuan, emaitza bikainak eskuratuz. Aitor Eceizaren lehen postua gizonezkoen absolutu mailan, eta Argi Txurrukaren laugarren postua, hau ere 10k distantzian. Ezin dugu ahaztu Sara Aguirre ere, izan ere, kanikrosaren diziplinan eta denboraldi honetako bere lehen lasterketan hirugarren postua lortu bait zuen, bere ohikoa den maila erakutsiaz.Asier Urbistondok ere lasterketa on bat egitea lortu zuen asteburu borobil bat ixteko talde Tolosarrarentzat.",
    "licencia": "cc-by-sa"
  },
  {
    "id": "28kanala_0000090",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amaia Elizaran dantza garaikideko konpainiak 'In a Loop' pieza estreinatuko du Montrealen\nAmaia Elizaran tolosarrak bi hilabeteko egonaldia egin du bertan, hamairu dantzarirekin lanean\nAmaia Elizaran dantza garaikideko konpainiak 'In a Loop' pieza estreinatuko du abenduaren 6an Montrealen (Kanada). Sorkuntza hau dantzari tolosarrak udazken honetan École de Danse Contemporaine de Montrealen izan duen egoitza artistikoaren emaitza da, Etxepare Euskal Institutuaren eta Conseil des Arts et Lettres de Quebec-en arteko lankidetzari esker, Gipuzkoako Dantzagunearekin batera. Lana bi hilabetez garatu da, hamahiru dantzari kanadarrek parte hartu dute eta Amaia Elizaranen lehen koreografia da non dantzari gipuzkoarra bera ez den eszenatokira igotzen.\nDantzari gipuzkoarra eszenatokira igotzen ez den lehen koreografia da \"In the Loop\"\n\"In a Loop\" euskal konpainia gaztearen zortzigarren sorkuntza da. Ikuskizun berri honen bidez, Amaia Elizaranek indibidualtasunaren bilaketa irudikatu nahi izan du etengabe eraldatzen ari den aldi baterako bukle baten barruan. Bere estiloari leial, Amaia Elizaranek ideia berak errepikatzean eta inprobisazioan oinarritu du bere ikerketa koreografikoa. \"Uste dut 'In a Loop'-ekin giro murgiltzailea sortzen dugula, eta, aldi berean, norbanakoak bere lekua, bere espazioa aurkitzen duela, efimeroa denak aurrera egiten duen bitartean\", azaldu du Elizaranek.\nAmaia Elizaranek koreografo lana bakarrik egiten duen lehen aldia da. \"Maila handiko eta sormen handiko hamairu dantzarirekin lan egiteko aukera izan dut\", azaldu du, \"zorte handia izan dena. Azken pieza garatzen lagundu dute, Québéc-era eramaten nituen ideietatik abiatuta\".",
    "licencia": "cc-by-sa"
  },
  {
    "id": "28kanala_0000091",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Inauterietan salmenta postuak kalean jarri ahal izateko eskabidea egiteko epea zabalik\nTolosako Udala hasia da, pixkanaka, Inauterien prestakuntza lanei heltzen. Aurten otsailaren 8tik 14ra ospatuko dira, eta ohiko moduan kaleetan salmenta postuak egongo dira. Tolosako Udalak postu horiek jarri ahal izateko eskabidea egiteko epea zabaldu du eta abenduaren 20ra bitarte aurkeztu ahal izango dute eskaera interesdunek.\nPertsona fisikoek Tolosako Udalaren Herritarren Arreta Zerbitzuan (UDATE) egin dezakete eskaera aurrez aurre, astelehenetik asteazkenera eta ostiralean 7:15etatik 14:15era eta ostegunean 7:15etatik 19:00etara\nPosta ziurtatu bitartez ere egin daiteke eskaera Correos bulegoan gutunazal irekia utziz, helbide honekin: Tolosako Udala, Plaza Zaharra 6B, 20400\nTelematikoki erregistro elektroniko bidez egin behar dute eskaera derrigorrez enpresek, profesional kolegiatuek, elkarteek...\nBi modalitate ezberdin bereizi dira: eguneko salmenta eta gauekoa. Honakoak dira beren ezaugarriak:\nKategoriak: artisautza, arropa eta zapatak, elikagaiak, osagarriak eta bitxiak eta askotariko produktuak.\nEskaera egiteko oinarriak eta eskaera orria hemen daude eskuragarri. Informazio gehiagorako Kultura, Jaiak eta Gazteria departamentuarekin jarri daitezke herritarrak harremanetan 943 670 383 telefonora deituz, -era idatziz edota Kultur Etxera bertaratuz, honako ordutegian: astelehenetik ostiralera 10:00etatik 13:00etara edo 16:30etatik 19:00etara.",
    "licencia": "cc-by-sa"
  },
  {
    "id": "28kanala_0000092",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azken urteotan, Tolosako Udalak udazkeneko zenbait data esanguratsu bizikidetzaz hitz egiteko eta sakontzeko baliatu izan ditu, bertan ordezkaritza politikoa duten alderdi guztien adostasunari esker. Orain, abenduaren 10eko Nazioarteko Giza Eskubideen egunaren testuinguruan, 'Bizikidetza sustatzen' egitasmoaren barruan beste ekitaldi bat antolatu du.\nAbenduaren 14an 'Herriak ez du barkatuko' liburua aurkeztuko du Irati Goikoetxea idazleak, indarkeriak azken hamarkadetan eragin duen sufrimenduaz mintzo da eleberria. Pertsonaiak norbere eta besteen minaz hitz egitera eramaten ditu egileak, bere hitzetan, \"zaila delako mina erreparatzea, minari erreparatzen ez badiogu\".\nIrati Goikoetxea idazleak aurkeztuko du eta Maria Jauregi Lasa, ETAk hildako Juan Mari Jauregiren alaba, elkarrizketatuko du bertan\nLiburuaren nondik norakoen berri emateaz gain, idazle beasaindarrak Maria Jauregi Lasa, ETAk hildako Juan Mari Jauregiren alaba, elkarrizketatuko du. Elkarrizketa hori euskaraz izango da.\nLiburuan jasotakoak, nahiz ondorengo elkarrizketak bizikidetza mahaiaren helburuekin bat egiten dute. Izan ere, mahai-kideak ere jabetzen dira herrian, sufrimendu egoera asko eta oso desberdinak daudela, batzuk ezagunagoak, baina baita isilean egunerokotasunari txertatuak eta gure ingurune hurbilean gordetzen diren bizipen eta egoera isilagoak ere.\nHorrez gain, bizikidetza mahaiko ordezkariek dioten moduan \"bizi izandako indarkeria eta giza eskubideen urraketek, eta egun ere urratzen direnak, eragin eta eragiten duten mina ezagutzeak, errepikatu nahi ez dugun bidea aurrez-aurre erakusten digu, eta bizikidetza justu eta osasuntsuaren alde lanean jarraitzeko indarra ematen digu. Berriz ere errepikatu ez dadin, giza eskubide guztiekiko errespetua aldarrikatu, indarkeria guztiak arbuiatu eta gainditzeko bideak ireki eta gure gizartearen aniztasuna errespetatu behar dugu guztiok\".",
    "licencia": "cc-by-sa"
  },
  {
    "id": "28kanala_0000093",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosa CF Eskubaloiak puntu batengatik galdu du BM Uteboren aurka\nHonekin sei porrota jasan ditu talde urdinak jarraian. Bolada txarrean dago Tolosa CF Eskubaloia, baina taldea gogotsu dago eta oraindik denbora du sailkapen taulan postuak igotzeko",
    "licencia": "cc-by-sa"
  },
  {
    "id": "28kanala_0000094",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "48 punturekin Eguzkitza Sagardotegia TAKEk Usabalen lortu du denboraldiko 8. garaipena\nTaldea sailkapen taularen lehen postuan dago eta postu hori mantentzeko gogor arituko da hurrengo jardunaldietan.",
    "licencia": "cc-by-sa"
  },
  {
    "id": "28kanala_0000095",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Arratsaldean egingo du azaroko Ohiko Osoko Bilkura Tolosako Udalak",
    "licencia": "cc-by-sa"
  },
  {
    "id": "28kanala_0000096",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ion Ander Izagirre Frontenis Txapelketako haurren finalak larunbatean 14:45etik aurrera jokatuko dira, helduenak berriz 15:45ean.\nHaurren kasuan bi mailatako finalak jokatuko dira, LH1 eta LH4 arteko mailan Ekhi Altunak eta Amets Altunak jokatu dute lehenengoa, LH5etik DBH 2ra arteko mailan berriz, Ibai Larrañaga eta Eneko Gabarainen artekoa izango da lehia. Adin tarte berdinean, bikoteka Ibai Larrañaga - Eneko Gabarain bikoak Mikel Garmendia eta Imanol Sotilen kontra jokatu dute.\nHelduen kasuan lau final jokatuko dira; mutilek binaka jokatuko dute lehenengo. Bertan, Odei Arregi - Jon Ander Arregi / Iñigo Irisarri - Aitor Irisarri izango dira finalistak. Kategorian mixtoan Xabi Zubiria eta Leire Jauregik, Nagore Lizardi eta Niko Artolaren aurka neurtuko dituzte indarrak. Nesken bikotekakoan, Oihane Vergara -Elena Artieda arituko dira batetik eta Leire Jauregi eta Eider Otaegi bestetik. Azkenik, mutilen banakako finala Odei Arregi eta Xabi Zubiriaren artekoa izango da.\nSari banaketa final guztiak bukatu ondoren egingo da, partaide guztiek izango jasoko dute oroigarriren bat.",
    "licencia": "cc-by-sa"
  },
  {
    "id": "28kanala_0000097",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Joseba Regillaga eta Joseba Etxarri \"Gipuzkoarren Kirola 2023\" sarietarako izendatu dituzte\nJoseba Reguillaga eta Joseba Etxarri, Gipuzkoako Foru Aldundiak antolatutako Gipuzkoarren Kirola 2023 sarietarako izendatuak izan dira, bi kirolariak Tolosako Judo Taldeko kideak dira. Josebaren lorpenen artean daude 23 urtez azpiko Judo Katan Espainiako eta Europako txapelketan lortutako urrezko domina eta Munduko Txapelketan lortutako seigarren postua. Sari hau bozketa ireki bidez izendatzen da, botoa emateko ondorengo lotura erabili daiteke.",
    "licencia": "cc-by-sa"
  },
  {
    "id": "28kanala_0000098",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aldundiak errepideak hobetzeko finantziazio gehiago eskainiko die udalerri txikiei eta inbertsio orokorra ere handituko du\nFinantziaziorako laguntza berriei esker, 13 udalerri txikik hobekuntza lanak egin ahal izan dituzte. 2024 urteari begira, herri txikietako eta landa eremuko bide azpiegiturak hobetzeko 615.000 euro bideratuko dira.\nGipuzkoako herri txikietako bide azpiegiturak hobetzeko inbertsioari bultzada berria emango dio Aldundiak datorren urtean, finantziazio-laguntzen deialdi berri batekin eta udalerri zein toki erakunde txikien jarduketetara beren-beregi bideratuko den partida bati esker. Hala, ekimen guztiak batuta, orotara, Bide Azpiegituretako departamentuak 2024 urtean udalerri txikietara bereziki xedatutako 615.000 euroko inbertsioa egingo duela iragarri du Maria Ubarretxena foru diputatuak. Herri zein toki entitate txikiei baliabide gehiago eskaintzeko ahaleginari erantzuten dio sustapen honek, \"herri txikien eta landa eremuaren bizimodurako eta garapen sozial eta ekonomikorako funtsezko elementuak baitira azpiegitura hauek\". Halaber, Ubarretxenak erantsi du Gipuzkoa dela estatu mailan bide errepideen artapen- eta hobekuntza-lanetan proportzionalki inbertsio handiena egiten duen lurraldea eta herri txikiei dagokienez ere, \"behar duten arreta\" eskainiko zaie. \"Ahalik eta babes handiena ahalik eta herri gehienei\" ematen jarraitzeko konpromisoa berretsi du Ubarretxenak. Honela, Aldundian egindako agerraldian Aiako alkate Jon Ander Azpirozek eta Berastegiko alkate Andoni Zuriarrainek hartu dute parte, bi udalerriotan finantzatzen lagundutako lanen berri emateko.Hainbat ekimen eta laguntza-lerro barnebiltzen ditu diputatuak aurkeztutako diru-partida honek. Batetik, segurtasuna hobetzeko lanetara 415.000 euroko partida zuzenduko da datorren urtean departamenduak bere eskumeneko errepideetan ohiko artapen eta hobekuntza lanak egiten jarraitu ahal izateko.Horrekin batera, udalerriekin lankidetza sendotu eta proiektuak finantzatzen laguntzeko helburuarekin, 200.000 euroko partida bideratuko du departamentuak hirugarren urtez jarraian, udalen titulartasunekoak diren errepideetan jarduketak egin ahal izateko. Laguntza-lerro honekin, 2022 urtean hasita lurralde osoko 13 udalerritako (Abaltzisketa, Aia, Aizarnazabal, Alkiza, Altzaga, Baliarrain, Berastegi, Ezkio-Itsaso, Idiazabal, Legorreta, Lizartza, Orendain eta Olaberria) 17 obra finantzatu dira orain arte egindako bi deialdiei esker. Berastegin GI-2130 errepidearen eta Beheko-kaleren arteko lotunearen hobekuntza lanak hasi dira. Hain zuzen, alkateak herriaren biziraupenerako lanok duten garrantzia aipatu du, azpimarra jarriz, udalerri txiki gehienek finantziazioaren aldetik duten arazoan eta halako ekimenek proiektuei ematen dieten bultzadari balioa eman dio. \"Laguntza lerro honekin eta kudeaketa egoki bati esker, hainbat urtetan deialdi ezberdinetara aurkezteko aukera ematen da\", Zuriarrainek azaldu duenez. Berastegiren kasuan, egin diren bi deialdietan aurkeztu ditu proiektuak Udalak eta, horri esker, aurrez landutako bi proiekturi bultzada definitiboa eman ahal izan zaie.2024 urte hasieran egingo da laguntzetarako deialdi berria, 200.000 euroko partida berri bat 2.500 biztanletik beherako udalerrien esku jarrita. Maria Ubarretxenak apustu hau berretsiko dela aurreratu du eta babesari eusteaz gain, beharrezkoa izanez gero, \"eskaera gehiago badago, partida handitzea aztertuko du Bide Azpiegituretako departamenduak udalerri gehiagok izan dezaten parte hartzeko aukera\". Gainera, diputatuak erantsi duenez, \"elkarlan honen balorazioa ezin hobea da eta aurten urte hasieran bertan egingo da deialdia, udalerriek lanei ahal bezain laster ekin ahal izateko\".\nPartida zuzen hauetaz harago, obra ezberdinak egingo ditu udalerri txikietan eta landa eremuan Bide Azpiegituretako departamenduak datorren urtean. Esaterako, Villabona eta Amasa lotzen dituen lotunearen hobetzea egiteko 320.000 euro bideratuko dira. Horrez gain, datozen asteetan Bidania-Goiatzeko errepideetako lanak iragarriko dituztela aurreratu du foru diputatuak.",
    "licencia": "cc-by-sa"
  },
  {
    "id": "28kanala_0000099",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Urtero bezala, aurten ere euskararen egunerako proposamena landu du Galtzaundi Euskara Taldeak; eta, iaz bezala, jolasa eta jokoa uztartzen dituen proposamen ludikoa proposatu du: 'Tolosaldean Behin' lehiaketa. Eskualdeari buruzko 22 galderez osatutako lehiaketa da Tolosaldean Behin, eta izenak aditzera ematen duen bezala, Egunean Behin aplikazioaren antzeko jolasa izango da.\nHerri bakoitzak egokien ikusten duen lekuan, egunean eta orduan antolatuko du lehiaketa. Herritarrek mugikorrarekin azaldu beharko dute lekura, eta momentuan adieraziko den webgune batera sartu beharko dute. Bakoitzak bere mugikorrean erantzun behar ditu galderak; 30 segundo izango dira galdera bakoitza erantzuteko. 22 galdera, eta galdera bakoitzean lau erantzun posible. Zenbat eta erantzun zuzen gehiago, orduan eta puntu gehiago; zenbat eta lehenago erantzun galderak, orduan eta puntu gehiago. Azkartasuna eta zuzentasuna uztartu beharreko lehia da, beraz, aurten proposatu dena.\nSari polita izango du irabazleak. Galtzaundi urte amaierarako umore ikuskizun bat ari da prestatzen, eta bertarako gonbidapenak izango ditu herri bakoitzeko irabazleak. Herri bakoitzeko irabazlea izateaz gain, eskualdeko lehiakiderik onena ere izendatuko da, eta sari gehigarria izango du eskualdeko lehiakide onenak. Eguna iritsi ahala emango da herri bakoitzeko agendaren berri.\nAurtengoan ere lehia, jolasa eta jokoa proposatuko ditu Galtzaundik, beraz, iazko Euskal Kantuen Bingoaren ideiari jarraika. 2017tik urtero, Euskararen Egunerako proposamen bat lantzen du Galtzaundi Euskara Taldeak, urte batzuetan aldarritik gehiago izan duena, beste urte batzuetan, berriz, proposamen ludikoa egin du. 2017 hartan 28 herrietan mosaiko bana egin zen, eta guztien artean \"Tolosaldean euskarak 365 egun!!\" lema osatu zen; 2019an Hitzolariak jarri ziren martxan; eta 2021ean \"Maitatu eta egin ez, berdintsu latinez\" leloz bete ziren buzoiak eta ezkaratzak.",
    "licencia": "cc-by-sa"
  },
  {
    "id": "28kanala_0000100",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ez da zerbitzurik emango Udaten, Kultur Etxean, Musika Eskolan, Euskaltegian, Aranburu Jauregian edota Haur Liburutegian\nTolosako Udaleko langileek eta udal gobernuak bat egin dute azaroaren 30eko Greba Feminista Orokorrarekin. Hori dela eta, udal eraikinak itxita izango dira ostegunean.\nHorrenbestez, ez da zerbitzurik emango Udaten, Kultur Etxean, Musika Eskolan, Euskaltegian, Aranburu Jauregian edota Haur Liburutegian.\nEusko Jaurlaritzak zehaztutako gutxieneko zerbitzuak izango dira Udaltzaingoan, gizarte zerbitzuetatik bideratutako beste zerbitzuetan -ez da arreta izango udaletxeko bulegoetan- eta Samaniego Ikastetxeko harreran.\nUdalak kontratatuta dituen gainerako zerbitzuen kasuan, enpresa bakoitzaren langile batzordeak erabakitakoaren araberakoa izango da irekiera. Kirol-instalazioak eta Leidor Aretoa kudeatzen dituzten enpresek jakinarazi dute zerbitzua emango dutela, baita Topic zentroak ere.",
    "licencia": "cc-by-sa"
  },
  {
    "id": "28kanala_0000101",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amarotz eta Txarama arteko bidegorrian argiteria publikoa jartzeko lanak abiatuko dira aste honetan\nMugikortasun jasangarria sustatzeko urratsak egiten jarraitu nahi duela adierazi du Tolosako Udalak, eta hori modu seguruan gauzatu dadin hobekuntzak egiten ari dela.\nHori horrela, Amarotz eta Txarama arteko bidegorrian argiteria jarriko da datozen asteotan, inguru horretako ikusgarritasuna eta segurtasuna hobetzeko.\nLehen esku-hartzeak bidegorri bazterrean egingo dira, farolentzako oinarriak jartzeko. Behin hori amaituta, trafiko eten puntualak egin beharko dira, baina horiek aurrerago zehaztuko direla jakinarazi du Udalak. Edozein kasutan, argiztatze lanak zortzi asteko epean amaitzea aurreikusten da.",
    "licencia": "cc-by-sa"
  },
  {
    "id": "28kanala_0000102",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amasa-Villabonako Udalak beste aurrera urrats bat eman du udalerriko Energia Planaren garapenean, Otelarre auzoan (Otsabi eta Arratzain arteko eremuan) 40 argi-puntu berri ezarriz. Izan ere, auzo honetako argiteria publikoa oso zaharkitua zegoen eta argi puntuak kalitate txarra zuten eraginkortasun energetikoari dagokionez. Alegia, energia kontsumo altua eta argi-kalitate baxua zuten.\nAldaketa horrekin Otelarre auzoko argiztapena hobetu da, gune ilunak ezabatuz eta zonaldea seguruagoa bilakatuz. Otelarreko bizilagunek, beraz, hobeto argiztatutako auzoa izango dute aurrerantzean.\nBerritze horren beste lorpen esanguratsu bat energia-kontsumoa murriztea da. Argi-puntu berriek LED teknologia erabiltzen dute, eta kontsumo elektriko askoz baxuagoa dute. Horrek, epe ertainean aurrezpen ekonomikoa eragingo dio Udalari. Gainera, karbono-aztarna murrizten dutenez, ingurumena babesten laguntzen dute.\nUdalak, guztira, 8.941,90 euro inbertitu ditu LED argi hauek erosteko eta udal-brigadako langileak arduratu dira argi-puntuak ezartzeko instalazio lanak gauzatzeaz.",
    "licencia": "cc-by-sa"
  },
  {
    "id": "28kanala_0000103",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alkizako udala genero-berdintasuna bultzatzeko eta emakumeen kontrako indarkeria borrokatzeko programa bat garatzen ari da. Programa horretan udal agintariez gain, herritarrek ere parte hartu izan dute; bereziki eskolako neska-mutikoak eta herriko gazteak.\nAzaroaren 25aren aldarrikapenen harian Alkizako eskola-umeek mural bat pintatu dute udaletxeko eskuineko saihetsean, Asteasutik etorrita ikusten den horretan. Herriko artista Aitor Irulegiren laguntzarekin aritu dira eskolako neska-mutikoak 'Aske maite, aske bizi' leloa duen murala osatzen.",
    "licencia": "cc-by-sa"
  },
  {
    "id": "28kanala_0000104",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Durangoko Azokako 58. edizioa abenduaren 6tik 10era antolatuko da \"Fantasia DA!\" lelopean, eta aurten, azoka presentzialaren aldeko apustua egin dute antolatzaileek, produktuen, aurrez aurreko erosketari garrantzia emanez. Landakogunean 257 erakusmahai baino gehiago egongo dira abenduaren 6tik 10era, eta 265 ekitaldi eta 950 nobedade eskuratzeko aukera ere izango da bertan.\nBeste urtebetez, Durangoko Azokara joateko autobusa antolatu du Galtzaundi Euskara Taldeak. Tolosaldetik Durangora joateko aukera paregabea da autobusarena eta Alegia, Amasa-Villabona, Anoeta, Ikaztegieta, Irura, Tolosatik zuzenean joateko aukera izango da abenduaren 8an. Izen ematea irekita dago abenduaren 5era, asteartea, bitarte. Autobusean joateak 14 euroko prezioa du (Galtzaundikide edota Atarikide direnentzat 12 euro). Galtzaundi Euskara Taldearen egoitzan izena emanez gero, tiketak eskudirutan edo BIZUM bidez ordaintzeko aukera egongo da. Gainontzeko tokietan ordea, eskudiruz soilik eros daitezke tiketak eta ez da dirua itzuliko, antolaketatik egitasmoa bertan behera uzten ez badute. Izena emateko lekuak hauek dira:\nAutobusak 10:00etatik aurrera irtengo dira eta itzulera ordua 19:00etan izango da, Durangon. Hauek dira autobusen irteera puntuak herriz herri:",
    "licencia": "cc-by-sa"
  },
  {
    "id": "28kanala_0000105",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kultur etxean, Iskiñan eta Errotatxon daude salgai helduentzako 10 euroko eta haurrentzako 5 euroko prezioarekin\nAbenduaren 3an, igandea, Euskararen Eguna ospatuko da eta Alegiako Udalak ekitaldi ezberdinak antolatu ditu egun horri begira. Eguerdiko 12:30ean triki poteo bat egingo da Eider eta Maider trikitilariekin eta Alegiako Erraldoiek ere hartuko dute parte. 14:00etan berriz, kantu bazkari bat egingo da Joxe Mendizabalekin kultur etxeko areto nagusian eta arratsalde osoan luzatuko da festa.\nKantu bazkari horretara joan nahi duten herritarrek azaroaren 29ra bitartean erosi ahal izango dituzte txartelak. Kultur etxean, Iskiña tabernan eta Errotatxo okindegian egongo dira salgai. Helduentzat 10 euroko prezioa izango dute eta haurrentzat 5 eurokoa. Ondokoak izango dira menuak:\nUdalak herritarrak Euskararen Eguneko ekitaldietan parte hartzera animatu nahi ditu.",
    "licencia": "cc-by-sa"
  },
  {
    "id": "28kanala_0000106",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Albitzuri-haundia harria 9 aldiz jasota Gorka Etxeberriak irabazi du Amezketan jokatutako txapelketa\nAimar Galarragak ere bederatzi bider altxa du harri amezketarra baina Gorka Etxeberria gutxiago pisatzen duenez, berak eraman du txapela.",
    "licencia": "cc-by-sa"
  },
  {
    "id": "28kanala_0000107",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azken minutuetan sartutako golak garaipena eman dio etxeko taldeari. Entrenatzaileak jokalarien la ona azpimarratu du.",
    "licencia": "cc-by-sa"
  },
  {
    "id": "28kanala_0000108",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalak 88 eguzki plaka jarri ditu Arroa auzoko Fleming Herri Eskolaren teilatuan\nTrantsizio energetikoaren erronkari erantzuteko estrategiaren baitan, Amasa-Villabonako Udalak beste 88 plaka fotovoltaiko ezarri ditu Fleming Herri Eskolak Arroa auzoan duen eraikinaren teilatuan.\nPlaka hauek, guztira, 40 Kw sortuko dituzte aurrerantzean eta horrela beste aurrera urrats garrantzitsu bat emango da udalaren energia autokontsumoan.\nUdalak guztira 53.083,48 euroko inbertsioa egin du instalazio hau gauzatzeko baina aipatu behar da Udalak Gipuzkoako Foru Aldundiaren 20.435,44 euroko dirulaguntza lortu duela proiektu hau aurrera eramateko. Zegokion lizitazio prozesua burutu ondoren, Leycolan S.A.L enpresa arduratu da instalazio lanetaz.\nUdalak garapen iraunkorraren aldeko apustu sendoa egiten du eta horretarako 2021ean osatutako Amasa-Villabonako Energia-Plana aplikatzen ari da. Zentzu horretan 88 plaka fotovoltaiko berri hauen instalazioarekin, udal eraikinetan egiten den energia garbi eta berriztagarrien sorkuntza nabarmen areagotuko da, autokontsumo energetikoaren helburura gerturatuz.",
    "licencia": "cc-by-sa"
  },
  {
    "id": "28kanala_0000109",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "ERIKA ÁLVAREZ ETA ANDONI UZKIANOREN EMAITZA HANDIAK ASTEBURU HONETAN\nAlpino Uzturreko korrikalariek Izaktegietako herri krosean eta Lemoatx Traileko lasterketetan lehiatu ziren lehen eta hirugarren postuak lortuz hurrenez hurren.\nErika Álvarez , asfalto gainean estreinaldia edukitzeaz gain, lehen postuan amaitzea lortu zuen, dituen kalitate eta proiekzioaren islada izanik.\nAndoni Uzkianok, bere aldetik, hirugarren postua lortu zuen, azken metrorarte bigarren sailkatuarekin buruz buruko sprint ikusgarri bat eduki ostean. Lan bikaina eginda, podiuma sari, poztasuna eraman zuen taldera.",
    "licencia": "cc-by-sa"
  },
  {
    "id": "28kanala_0000110",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Erika Gonzalez eta Andoni Uzkianoren emaitza handiak asteburu honetan\nAlpino Uzturreko korrikalariek Izaktegietako herri krosean eta Lemoatx Traileko lasterketetan lehiatu ziren lehen eta hirugarren postuak lortuz hurrenez hurren.\nErika Gonzalezek, asfalto gainean estreinaldia edukitzeaz gain, lehen postuan amaitzea lortu zuen, dituen kalitate eta proiekzioaren islada izanik.\nAndoni Uzkianok, bere aldetik, hirugarren postua lortu zuen, azken metrorarte bigarren sailkatuarekin buruz buruko sprint ikusgarri bat eduki ostean. Lan bikaina eginda, podiuma sari, poztasuna eraman zuen taldera.",
    "licencia": "cc-by-sa"
  },
  {
    "id": "28kanala_0000111",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lau urtez behin egiten den harri-jasotzaileen Albizuri Haundi txapelketa larunbatean, 17:00etan hasita, jokatuko da Amezketako Larrunarri frontoian. Herrian dagoen 166 kiloko harri irregularrarekin zazpi kirolarik parte hartuko dute txapelketan; Beñat Telleriak, Gorka Etxeberriak, Xabier Aranburu \"Guzta\"-k, Aimar Galarragak, Paulo Azpiazuk, Imanol Royo \"Laratain\"-ek eta Gari Garmendiak.\nSarrerak proba hasi baino ordu erdi lehenago jarriko dira salgai, 15 euro balioko dute. Aurreko edizioa, 2019an jokatutakoa, Jokin Eizmendik irabazi zuen. Probako errekorra berriz, Goenatxo II.ak jarri zuen 1996an, 15 aldiz jaso zuen Amezketako harria.",
    "licencia": "cc-by-sa"
  },
  {
    "id": "28kanala_0000112",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2011. urtetik aurrera jaiotakoa bazara, gazte lokalaren inguruko erabilera eztabaidatzeko egingo den bilera irekira gonbidatuta zaude!",
    "licencia": "cc-by-sa"
  },
  {
    "id": "28kanala_0000113",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lauburu eta Xotaren artean jokatu den Errege Kopako final zortzirenetako kanporaketa ikusgarria izan da. Etxekoek ongi jokatu dute, lehenengo zatian Nafarrak markagailuan bi aldiz aurreratu diren arren, Lauburuk bi gol sartuta berdinketarekin iritsi da partidua atsedenaldira.\nBigarren zatian, bi taldeek defentsa lan zorrotza egin dute, inork ez zuen golik jaso nahi. Azkenean lehia amaitzeko zazpi minuturen falta iritsi da Xotaren gola. Partidua maldan gora jarri zaionean, Lauburuk atezain-jokalariarekin jokatzeko apostua egin du. Gol aukera argi bat izan badu ere, azkenean Xotak lortu du laugarren gola sartzea. 2-4koarekin amaitu da partidua.\nOrain ligan jarri beharko du bere indar guztia Ibarrako taldeak, hurrengo lehia larunbatean Belabietan jokatuko du, Anaitasuna izango du aurrean.",
    "licencia": "cc-by-sa"
  },
  {
    "id": "28kanala_0000114",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Anoetako bizilagunek tramiteak online egiteko aukera ematen duten ziurtagiriak eskuratu ahal izango dituzte Estatuko Administrazioko langileen laguntzarekin\nOstegunean, Espainiako Gobernuaren Gipuzkoako Ordezkariordetzako funtzionarioak Anoetara joango dira, interesa duten herritar guztiei, Estatuko Administrazioarekin kudeaketak egiteko erabilgarriak diren Ziurtagiri Digitala eta Sinadura Elektronikoa emateko.\nAnoetako bizilagunek egunean bertan, tramiteak online egiteko aukera ematen duten ziurtagiriak eskuratu ahal izango dituzte Estatuko Administrazioko langileen laguntzarekin. Ekintza hau Anoetako Udalaren laguntzarekin egingo da, ostegunean azaroak 23, 10:00etan, KZgunean.\nSarrera doan da eta bertaratzen direnak beren ordenagailu pertsonalekin edo telefono mugikorrekin joan daitezke, une berean zerbitzu guztietara iristeko ziurtagiri digitalak deskarga daitezen.\n\"Administrazioa zugandik hurbil\" programa Lurralde Politikako Ministerioak sustatzen du, eta helburua herritarrei administrazioarekin izapideak eta kudeaketak modu autonomoan egiteko beharrezko baliabideak ematea da.\nEkimena 500 eta 8.000 biztanle arteko udalerrietan egiten da arrakala digitalarekin hausteko, eta herritarrek haien tramiteak modu seguru, azkar eta eraginkorrean egin ahal ditzaten, batetik bestera ibili beharrik gabe.",
    "licencia": "cc-by-sa"
  },
  {
    "id": "28kanala_0000115",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Seaska haurreskolako kuotak ordaintzeko udal-dirulaguntza eskatu daiteke abenduaren 15era arte\nAmasa-Villabonako Udalak herriko haurreskola publikoko matrikulazioak sustatu nahi ditu, eta haurren izen-emate kopurua handitu. Helburu hori lortzeko, Udaleko Hezkuntza Sailak dirulaguntzak emango dizkie 2023ko urtarriletik uztailera Haurreskolak Patzuergoan matrikulatuta egon diren haurren familiei.\nLaguntza ekonomiko honen helburu nagusia da haurreskolaren zerbitzura sarbidea bermatzea, eta, bereziki, baliabide ekonomiko urriak dituzten familiei zerbitzu horren doakotasuna bermatzea.\n• Amasa-Villabonan erroldatuta egotea eta herrian bizitzea.• 2023ko urtarriletik uztailera haurrak SEASKA haurreskolan matrikulatuta izatea.\n1. Urtean 18.000 eta 30.000 euro arteko diru-sarrerak dituzten familiek: Seaska haurreskolan ordaindutako kuotaren %100 itzuliko du Udalak, eta haurreskolaren zerbitzua erabat doakoa izango da.\n2. Urtean 30.000 eta 50.000 euro bitarteko diru-sarrerak dituzten familiek: 40 euro ordainduko dituzte hilean bost orduko zerbitzuagatik. Zortzi orduko zerbitzuagatik, aldiz, hileko kuota 58 eurokoa izango da.\nEskabideak eta agiriak aurkezteko epea 2023ko abenduaren 15ean amaituko da, 14:00etan. Eskaerak Udaleko Herritarren Arreta Zerbitzuaren bulegoan edo erregistro elektronikoaren bitartez aurkeztu behar dira.\nEskaera orriarekin batera aurkeztu beharreko gainerako dokumentazioa\n• Eskatzailearen NANa, AIZa edo indarrean dagoen nortasun-agiria.• Familia-liburua.• 2023ko urtarriletik uztailera Seaska haurreskolan matrikula egon izanaren egiaztagiria.• Haurreskolako kuotak ordaindu direla egiaztatzea.• Bizikidetza-unitateko kide guztien 2022ko ekitaldiko Pertsona Fisikoen Errentaren Aitorpena.",
    "licencia": "cc-by-sa"
  },
  {
    "id": "28kanala_0000116",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Egun batean erretiroa hartzeko unea iristen da, eta nork ez dio ordura arteko bizimodu berari eutsi nahi? Etapa hori gero eta luzeagoa da, eta gerta liteke aisialdirako, zaintzarako eta abarrerako gastuak handiagoak izatea, eta diru-sarrerak, berriz, txikiagoak. Hori dela eta, funtsezkoa da pentsio publikoa osatuko duen aurrezki bat sortzea, bizi-mailari eutsi ahal izateko.\nHala ere, asmo horri ekiteko eta aurrezki-plan bat finkatzeko unean, zalantza ugari sortzen zaizkigu. Zenbat aurreztu behar dugun zehaztea da zalantzarik ohikoenetakoa. Bada, aldagai batzuen mende dago aurrezkiaren zenbatekoa.\nAldagai horietako batzuk finkatuta daude dagoeneko; adibidez, gaur egun ditugun diru-sarrerak eta behar dugun aurrezkia osatu arte gelditzen zaigun denbora. Beste aldagai batzuen gainean, ordea, erabakiak hartu beharko ditugu, hala nola zenbateko diru-sarrerak eskuratu nahi ditugun erretiroa hartu ondoren eta nola inbertitu behar den metatzen ari garen aurrezkia. Aldagai eta erabaki horietan oinarrituta, hilean aurreztu beharreko diru-kopurua zenbatetsi ahal izango dugu.\nErretiroari begira aurrezten hasteko, argi izan behar dugu hau: zenbat eta lehenago hasi, orduan eta ahalegin txikiagoa egin beharko dugu eta emaitza hobeak lortuko ditugu, betiere etengabe aurrezten badugu denboran zehar.\nHori dela eta, epe luzera aurrezteko prozesu horretan behar dituzun tresna guztiak eskura jartzen dizkizugu LABORAL Kutxan. Aurreikuspen-planen sorta handi baten barruan, Biziaro aurreikuspen-planak eskaintzen dizkizugu.\nInbertsioa ezin hobeto dibertsifikatzea ahalbidetzen dute, eta inbertsio-estrategia automatikoki egokitzen zaio norberaren erretirorako gelditzen den denborari.\nAraudiak agintzen duenez, 2023an urtean 5.000 €-koa da aurreikuspen-planen muga desgrabagarria. Hori dela eta, LABORAL Kutxak baditu norberaren lehentasunak eta beharrak aintzat hartzen dituzten aurrezki-inbertsioko beste tresna osagarri batzuk, erretirorako zenbateko hori baino gehiago aurreztea erabakitzen dutenentzat.\nAzken buruan, garrantzitsua eta komenigarria da erretirorako aurreztea. Beraz, zer aukera dauden ondo ulertu beharra dago, eta etorkizunerako irtenbiderik onena hartu. LABORAL Kutxan plangintza nola egin aholka diezazukegu, eta zure ondoan egon gaitezke, helburuak bete ditzazun. Hasiko gara?",
    "licencia": "cc-by-sa"
  },
  {
    "id": "28kanala_0000117",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalekuetako begirale edo zuzendari ikastaroa egin dutenentzat dirulaguntza eskatzeko epea ireki du Udalak\nUdaleko Gazteria sailak udalekuetako begirale edo zuzendari ikastaroa egitera bultzatu nahi ditu amasa-billabonatarrak, eta aurten ere, dirulaguntza lerro bat abiatu du ikastaro hauek burutu dituzten gazteak diruz laguntzeko.\n2023 urtean ikastaroa egiten ari diren, edo ikastaroa amaitu duten herritarrek abenduaren 10era arte daukate dirulaguntza eskaera egiteko aukera.\nDiruz lagunduko diren ikastaroak• Aisialdi eskoletan udalekuetako begirale ikastaroa.• Aisialdi eskoletan udalekuetako zuzendari ikastaroa.\nOnuradun izateko baldintzak• Amasa-Villabonan erroldatuta egotea.• 2023an ikastaroa burutzea, edo burutzen aritzea, edo 2022/2023 ikasturtean aisialdi eskola batean ikastaroa egiteko matrikulatuta egotea.• Ikastaroa bukatzea eta gutxieneko aprobetxamendua izatea.• Gutxienez, %85eko asistentzia izatea.• Dirulaguntzak jasotzeko inolako debekuren batean sartuta ez egotea.\nEskaerak abenduaren 10era arteDirulaguntza eskaerak Udaleko Herritarren Arreta Zerbitzuan (Zuretzat) egin beharko dira, eta abenduaren 10a izango da azken eguna. Eskaera orriarekin batera, honako dokumentu hauek aurkeztu beharko dira:\n• NAN agiria• Matrikula zenbat ordaindu duenaren agiria.• Eskolako ziurtagiria. Bertan honakoa zehaztu beharko da:\nOraindik ikastaroa amaitu gabe badu, orain arteko asistentzia zenbatekoa izan den (ehunekotan). Ikastaroa amaitzean titulua edo ziurtagiria aurkeztu beharko da.\nBestelako administrazioei eta erakunde publiko edo pribatuei egindako dirulaguntza eskaeren zein jadanik emandako dirulaguntzen gaineko aitorpena.\nDirulaguntzaren zenbatekoaUdalak 2023 urtean aipatutako ikastaroak egin izanagatik edo egiten aritzeagatik, gehienez ere matrikularen %50eko dirulaguntza emango dio eskatzaile bakoitzari, eta, gehienez ere, 300 euroko laguntza jasoko du bakoitzak.",
    "licencia": "cc-by-sa"
  },
  {
    "id": "28kanala_0000118",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "UZTURRE ALPINOTARRAK GELDIALDIAK ETA TALDE-ENTRENAMENDUAK HASI DIRA\nAsteburu honetan, berriz heldu zitzaien taldean geratu zirenei. Hilabete hauetan bilera asko egingo dira gure korridoreak entrenatu ohi dituzten eremuak ezagutzeko.\nHilaren 18an, larunbatean, Uzturre Alpinotarrak zenbait korridore elkartu ziren, oraingo honetan T2Tren ibilbidea elkarrekin egiteko, etxeko lasterketa txikien ibilbidea, alegia.Igandean beste irteera bat ere programatu zen",
    "licencia": "cc-by-sa"
  },
  {
    "id": "28kanala_0000119",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Xabier Aranburuk jantzi du txapela Harri Handien Gipuzkoako Txapelketan\n4525kg jaso ondoren \"Guztak\" garaipena lortu du Zizurkilgo Intxaur frontoian\nGari Garmendiak lortu du bigarren postua 4525 kilo jasota, eta hirugarren postua Aimar Galarragarentzako izan da 4 tona jaso eta gero.",
    "licencia": "cc-by-sa"
  },
  {
    "id": "28kanala_0000120",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ander Garin eta Erika Alvarez izan dira Ikaztegietako proba luzean irabazleak\nJuan Alberto Carrascal eta Elena Beristain izan dira azkarrenak proba laburrean\nAurtengo berrikuntza bezala, 4'5 kilometroko proba antolatu du Ikaztegietako Herri Krosak.",
    "licencia": "cc-by-sa"
  },
  {
    "id": "28kanala_0000121",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bi auzoak batzen dituen pasabidea datorren azaroaren 26an jarriko dute, igandean. Hau dela-eta arrazoia, Belateko aparkalekuak hutsik mantendu beharko dira azaroaren 20tik 26ra arte. Dena den, Zuloaga auzora doan bidea irekita egongo da.\nAstelehenean egitura ekarri eta aste osoa pasako dute muntaketa lanak egiten. Igandean, Belate pasealekua mozuko dute Hernialdeko bidegurutzeraino, hiru garabi jarri ahal izateko, bata Larramendin eta beste biak Belaten.",
    "licencia": "cc-by-sa"
  },
  {
    "id": "28kanala_0000122",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Usabal kiroldegiko langileak, udalak argitaratutako pleguak aztertu eta baloratu ondoren, atzoko prentsaurrekoan esan bezala, ostiral goizean lanera itzuli dira. Kiroldegiaren mantenu eta txukunketa lanekin hasi eta dena prest dagoenean irekitzeko asmoarekin.",
    "licencia": "cc-by-sa"
  },
  {
    "id": "28kanala_0000123",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kotoiaren emakumeak erakusketa: herriko ehungintza-industrian jardun duten emakumeei omenaldia\nVillabonako Udaleko Kultura Sailak, Mujeres del Algodón elkartearekin batera, Kotoiaren Emakumeak izeneko erakusketa inauguratuko du datorren azaroaren 24an. Erakusketa abenduaren 15era arte egongo da zabalik, eta herriko eta Gipuzkoako ehungintzan funtsezko papera bete zuten emakume guztiei omenaldia egitea du helburu, haien bizipenak, oroitzapenak eta pasadizoak bilduz.\n1860an abiarazi zuen bere jarduna ehungintzan espezializatu zegoen Villabonako Subijana fabrika historikoak. 120 urte baino gehiago lanean eman ondoren, lantegi horrek 80ko hamarkadan itzali zituen makinak. Honek, Amasa-Villabonako industriaren historian aro baten amaiera ekarri zuen. Emakume gehien aritzen zen lantokia izateagatik nabarmendu zen Subijana. Emakumeek ehungintzan duten presentzia hori, neurri handi batean, arrazoi sozial bati egozten zaio; izan ere, emakumeek, historikoki, ehuna bera sortzen eta familiarentzat jantziak jostearekin lotu izan baitira.\nMujeres del Algodón elkarteak ehungintza-industrian parte izan ziren emakume horien bizipenak eta istorioak bildu ditu, eta elkarrizketa eta bideo formatuko oroitzapenen bidez, emakume horien historia ahaztua berreskuratu duen erakusketa bat sortu du.\nKotoiaren Emakumeak erakusketak Amasa-Villabonako ehungintzan emakumeen ahalegina eta dedikazioa goraipatzeaz gain, hauen istorioak zaintzearen eta partekatzearen garrantzia ere nabarmentzen du. Erakusketa hau emakumeek industriaren historiari egindako ekarpenaren lekuko garbia da, eta denbora luzez ezabatuta egon diren bizipenak bertatik bertara ezagutzeko aukera ematen du.\nBeraz, bai Villabonako Udalak, bai Mujeres del Algodón elkarteak, azaroaren 24an, 18:00etan, Villabonako Gurea erakusketa aretoan izango den inaugurazioan parte hartzeko gonbitea luzatu nahi diete herritar guztiei, eta horrela, emakumeen historia emakumeen ahotsekin ezagutzeko aukera eskaini.",
    "licencia": "cc-by-sa"
  },
  {
    "id": "28kanala_0000124",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gaur egun indarrean dagoen araudiak kontsumitzaileek fakturak paperean inolako kosturik gabe jasotzeko duten eskubidea jasotzen du.\nCARREFOUR Finantza-Zerbitzuen kontsumitzaile eta erabiltzaile askok honako SMS hau jaso dute edo jasoko dute: \"Estimado/a cliente, le informamos que, desde este mes de noviembre, recibira sus extractos mensuales por medios digitales\".\nMezu horren bidez CARREFOUR Finantza-Zerbitzuek jakinarazten dute aurrerantzean hileko laburpenak (fakturak) baliabide digitalen bidez jasoko dituztela bezeroak. Gauzak horrela, iragarri du paperezko fakturak bidaltzeari utziko diola, kontsumitzaile eta erabiltzaileen baimenarekin edo baimenik gabe, zaurgarriak izan ala ez, Kontsumitzaile eta Erabiltzaileen Defentsarako Lege Orokorraren eta beste lege osagarri batzuen testu bategina onartzen duen azaroaren 16ko 1/2007 Legegintzako Errege Dekretuaren 63.3 artikuluan xedatutakoaren aurka: \"Kontsumitzaile eta erabiltzaileekin egiten diren kontratuetan, kontsumitzaile eta erabiltzaileek faktura paperean jasotzeko eskubidea izango dute\".\nBeraz, horrelako kasuetan, eta dagokion erreklamazioa jarri ondoren, CARREFOUR Finantza-Zerbitzuak eskaera horri jaramonik egiten ez badio, eragindako kontsumitzaile eta erabiltzaileek salaketa jarriko dezakete Kontsumoko Agintarien aurrean, kontsumoaren arloko arau-hauste bat baita.",
    "licencia": "cc-by-sa"
  },
  {
    "id": "28kanala_0000125",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalak lorezaintza zerbitzua kontratatzeko lizitazio prozesua abiarazi du\nAurreko kontratuaren iraunaldia amaitzen denez, eta kontratua luzatzeko aukerarik ez dagoenez, Amasa-Villabonako Udalak lorezaintza-zerbitzua eskainiko duen hurrengo enpresa kontratatzeko lizitazio publikoa argitaratu du.\nKontratu honen bidez, udalerriko berdeguneak, parkeak, lorategiak, zuhaitzak, herri-bideetako bazterrak... txukun mantentzeko lanak bermatzen ditu Udalak. Ohiko mantentze-lanez gain, inausketak, garbiketak, landaketak eta berdeguneak urte osoan baldintza egokietan daudela ziurtatzeko beharrezkoak diren gainerako lanak ere egin beharko dira.\nKontratuak 2 urteko iraupena izango du eta urtebetez luzatzeko aukera eskaintzen du. Udalak, urtean, 168.846,66 euro + BEZ kopuruan baloratu du kontratu hau eta enpresek zifra hori murriztu beharko dute beren eskaintzetan.\nLizitazio honetan parte hartu nahi duten enpresek 2023ko azaroaren 27ra arte aurkeztu ditzakete hautagaitzak Kontratazioko Euskadiko Plataformaren bitartez.",
    "licencia": "cc-by-sa"
  },
  {
    "id": "28kanala_0000126",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hasiera batean, 13 hitzaldi eta tailer izango dira, azarotik maiatzera bitartean\nTolosatzen Eskola Irekia 2023-2024 ikasturte berria azaroaren 21ean, asteartea, hasiko da. Aurreko urteean bezala, herritarren prestakuntza eta gaikuntzara bideratutako jarduerak biltzen dituen programa Tolosako gizarte-eragileen, Udaleko sailen eta beste erakunde batzuen laguntzarekin eta parte-hartzearekin osatu da.\nProiektu honen helburu nagusia, herritartasun aktiboa eta herritarren ahalduntzea sustatzea da, hainbat gaitasun eta arlotan hausnarketarako eta prestakuntzarako gune bat eskainiz eta hiru ardatz nagusitan banatzen da: gizarte-prestakuntza (herritarrak hainbat eremutan trebatzeko eta ahalduntzeko), gizarte- eta komunitate-sendotzea eta elkar ezagutzea eta herria, Tolosa eta lurraldea ezagutzea.\nGipuzkoako Foru Aldundiarekin eta Gaztematikarekin elkarlanean antolatu da, Treba Gurasoak programaren baitan. Hitzaldia Eider Goiburu feministak, psikologo sozialak eta sexu-hezitzaileak eskainiko du 18:00etan, udalbatza aretoan.\nAltxa Burua elkartearekin batera antolatu da, mundu digitaleko hezkuntza-irizpideak jorratzeko, eta honako gai hauek lantzeko: elkarrizketak haur eta nerabeekin, adinak, erabilera-denbora, erabilera osasungarria eta gehiegizko erabilera, guraso-kontrolak... Hitzordua 18:00etan izango da Errota haur liburutegian. Hitzaldia Julen Linazasorok eskainiko du.\nTitirijairen ikuskizunetarako sarbidea bermatzeko helburuarekin, La Dona Calba konpainiaren Caterina obra, Uzturre egoitzan.\nHazkunde Elkartearekin antolatuta, abenduaren 1ean, 16:00etatik 19:00teara eta abenduaren 2an, 10:00etatik 13:00etara, kultur etxeko 1. gelan.\nTreba Gurasoak elkartearen eskutik, Nerea Mendizabal komunikazio ez-bortitzako hezitzaileak, psikopedagogoak, gizarte hezkuntzan diplomadunak eta haur masaje hezitzaileak eskainia. Hitzordua 18:00etan izango da, udalbatza aretoan.",
    "licencia": "cc-by-sa"
  },
  {
    "id": "28kanala_0000127",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kiroldegiko afera desbloketatu asmoz, Aparteko Osoko Bilkura egingo du Tolosako Udalak arratsaldean\nAndu Martinez de Rituerto Tolosako alkateak ostiraleko agerraldian adierazi bezala, gaur arratsaldean egingo da Tolosako kirol instalazioen kudeaketa zerbitzua emateko kontratua suntsiarazteko jardunbidearen hasiera. Horretarako beharrezkoa da Tolosako Udalak ez ohiko plenoa egitea. Bertan, Udalak BPXport-ekin duen kontratua deusezteko pausoa emateaz gain, kirol instalazioen kudeaketarako lizitazio berria presazkotzat hartzea onartuko da.\nGreban dauden langileek beren aldetik, atzo arratsaldean egin zuten ostiralean udalak hartu zituen neurrien aurrean zer egin erabakitzeko batzarra. Lizitazio berriaren \"baldintzak jakin ondoren eta horiek aztertutakoan\" erabakiko dute langileek lanera bueltatu edo greban jarraitu. Greban dauden langileek asteazkenerako egingo dute prentsaurrekoa.\nGaur arratsaldeko Osoko Bilkura, lotura honetan izango da ikusgai.",
    "licencia": "cc-by-sa"
  },
  {
    "id": "28kanala_0000128",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Negozio-proiektu bat sustatzeko, beharrezkoa da zurekin dagoenak pertsonak ikustea enpresen ordez. Ametsei, lanari eta ahaleginari lotutako horietako historia bakoitzaren atzean dauden pertsonak.\nEnpresa-proiektu bat gauzatzeko, finantzaketaz, kudeaketaz, paperez eta abarrez gain, beharrezkoa da laguntzen dizun pertsonak zeuk besteko konfiantza izatea zugan.\nLABORAL Kutxako gestoreentzat, proiektu horiek ulertzeko modu bakarra dago: laguntzaren, hurbiltasunaren eta, jakina, profesionaltasunik handienaren bidez.\nHain zuzen ere, egiteko modu horren lekuko dira BAT EGIN kanpainaren protagonista diren enpresaburuak. Haien testigantzek agerian jartzen dute nolako konfiantza- eta profesionaltasun-harreman berezia sortzen duen entitateak bezero bakoitzarekin, haren garapena bultzatzeko.\nHorixe da Txitatokiren kasua. Zirku-eskolaren sortzaileek sentitu zuten beren proiektu berezi eta paregabea beste edozein enpresa handi bezala tratatzen zuela entitateak. Haien esanetan, \"gure bankuak beti izan ditu ateak irekita guretzat, bai adierarik literalenean eta bai metaforikoan\". \"Negozio hau oso berezia da, eta berorren helburu soziala, izugarri garrantzitsua, eta eman diguten laguntzak ulertu eta errespetatu egin du idiosinkrasia hori\".\nIzan ere, nahi duzuna egiteko, eta ez hori bakarrik, egiten duzuna hobetzeko eta \"egiten duzunagatik aintzatespena jasotzeko\", laguntzen dizunak zugan sinetsi behar du, Conservas Almanaqueren sortzailearen hitzetan.\nLABORAL Kutxarentzat ez dago ganora handiko edo txikiko enpresarik, garrantzi handikorik edo txikikorik, ahalegin-, lan- eta ilusio-historiak baizik. Eta horrek guztiak goi-mailako dedikazioa merezi du, hurbiltasunarekin, konfiantzarekin eta profesionaltasunik handienarekin.",
    "licencia": "cc-by-sa"
  },
  {
    "id": "28kanala_0000129",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ibarra emakumezkoetan eta Zudaire A gizonezkoetan izan dira Euskal Herriko Sokatira Txapelketan irabazleak\nGiro bikaina sortu da gaur Belabietan ospatu den sokatira txapelketan.",
    "licencia": "cc-by-sa"
  },
  {
    "id": "28kanala_0000130",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Partida hasi eta zazpi minutura iritsi da Tolosalaren lehen gola. Handik atsedenaldira arte beste iru tanto lortu ditu talde urdinak. Bigarren zatian beste hiru golekin zigortu du aurkaria Javi Mugikaren taldeak.\nHiru puntuak etxean geratu dira beraz. Taldearen postua ezin hobea da, sailkapen taularen laugarren postuan kokatu dira tolosarrak eta gaur lortutako iru puntuek lehen postuetan errotzeko balioko dute.",
    "licencia": "cc-by-sa"
  },
  {
    "id": "28kanala_0000131",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Martiriok esan zuen Bernarda Albaren etxean, \"dena errepikapen izugarria da\" eta ez zitzaion arrazoirik falta.\nBai, onartuko dizuet, azkenekoz jan nuen tarta zatia ezin hobea zegoen, nahiz eta sentipen gazi-gozo bat eragin zidan, dejà vu baten pareko. Gozotasun hura bizi izan nuen aurretiaz, baina tranpan erori nintzen berriz ere. Garbi nuen tartaren zati hura jan nuela, baina hura hasteko eta ebakitzeko aukerarik izan al nuen? \"Paramnesi\" deritzogu behin eta berriz jasaten ditugun oroimenaren alterazioei. Oroitzapen faltsuak izaten ditugu, egiazkoak direla pentsatuz, eta gogoratzen ez ditugun gertaera errealak ordezkatzen ditugu hauekin. Aldiz, urte honen errepasoa eginez, hasieran gomuta faltsutzat nituen gertaerak aurretiaz bizi izan ditudala eta ditugula ohartu naiz tamalez.\nUztailak 23, Espainiar hauteskunde orokorrak eta eskuindar partidua garaile. Egun horretako irabazle bai, baina ez aldiz gorteak osatzeko nahitaezko euskarrien garaile. Hala eta guztiz ere, hortxe doa abizen elkartuko lehendakari urdina inbestidura aktora, errealitatearen aurkako emaitza oparoz. Akaso ez al zen gogoratzen, 2016. urtean, bere aurrekari izan zen M.R.-k hautagai izateari uko egin ziola?\nAbuztuak 20, Australian jokatutako emakumezkoen munduko futbol txapelketa eta espainiar jokalariak txapeldun. Orain dela 13 urte antzeko gertaera baten ikusle izan ginen, gizonezkoekin aldiz. Bi kasuetan ere musu baten lekuko izan ginen, lehena jokalari eta kazetariaren artean eta bigarrena aldiz, burusoilaren eta jokalariaren artean. Baina, kontsentimendu ezaz haratago, ez al zekien \"Ilehoriak\"; Clinton eta Lewinskyren artean gertatutakoa ez zela soilik \"affaire\" kasu bat izan, botere-abusu bat baizik?\nUrriak 7, Hamás eta Israel, 7.326 hildako Palestinan eta 1.400 Israelen. Ezin ukatu daiteke estatu batek, bere biztanleak babesteko, bidezko defentsa erabili dezakeenik, hala adierazten baitu 1945eko Nazio Batuen Gutunak. Hala ere, badirudi defentsaren izenean egindako erasoetan proportzionaltasuna erabat ahaztu duela bere banderan \"David izarra\"; duen estatuak. Azken honek, ez al du buruan Nazio Batuen Erakundeak 1947. urtean onartutako 181.ebazpena, zeinak Palestinar estatu bat bermatzen duen? Eta 194.na, zeinak indarrean beren lurraldetik kanporatutako palestinarrei etxerako eskubidea bermatzen dien?\nHonela, beste hainbat adibide amaigabe. Horrexegatik, beldur naiz ezer ikasi ez ote dugun azken urte hauetan eta 2023. urtea horren islara garbia izan ote den. Urte hasiera bakoitzean aurrekoaren \"reset\"-a egin eta berriz ere hutsetik hastera ohituak gauden.\n\"Bernarda Albaren etxea\" izan zen Federico Garcia Lorcak idatzi zuen bere azken obra, baliteke bihozkada izanik hurrengo hamarkadetan gertatuko zenaz; errepikapen hutsa. Ai Martirio, \"dena errepikatzen zoragarria\" izango balitz!",
    "licencia": "cc-by-sa"
  },
  {
    "id": "28kanala_0000132",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Usabal kiroldegiko aferaren inguruko Andu Martinez de Rituertoren agerraldia\n10:30rako agerraldia deitu du Tolosako alkateak, bertan kiroldegiko egoera desblokeatu asmoz Tolosako Udalak hartuko dituen neurriak azalduko ditu.",
    "licencia": "cc-by-sa"
  },
  {
    "id": "28kanala_0000133",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ibarra PSE-EEk babesleku klimatikoak sortzea eta espazio publikoak birnaturalizatzea proposatu du\nIbarrako PSE-EEk mozio bat aurkeztu du azaroaren 16an egingo den osoko bilkuran eztabaidatzeko. Bertan, babesleku klimatikoak sortzea eta udalerriko espazio publikoak birnaturalizatzea proposatzen du. Horretarako, tokiko klima-aldaketari aurre egiteko espazio publiko seguruak sortzea helburu duten hainbat neurri planteatu dituzte sozialistek.\nUdal Talde Sozialistak gogorarazi du klima-aldaketak hainbat inpaktu eragin dituela planetan, eta bero-boladak, gero eta biziagoak eta ohikoagoak, eragiten dituen ondorio kezkagarri ugarietako bat baino ez direla.\nBozeramaile sozialistak ziurtatu duenez, \"erronka handia izateaz gain, klima-aldaketaren aurkako borroka eta horretara egokitzea Ibarra erresiliente eta osasungarri bat sortzeko aukera gisa balio behar digu\". Talde Sozialistak eztabaida batera eraman nahi du jendea eta adierazi du, horretarako aurkeztuko duela mozioa hau osoko bilkuran.\nUdalerriko azpiegitura berdeari buruzko azterlan bat egitea eta udalerriko gune grisenetan birnaturalizazioa sustatzea.\nTenperatura optimoa bermatuko duten eta bero-boladen garaian aterpe klimatiko gisa erabil daitezkeen kanpoko zein barruko espazioak kokatzea.\nHirien berdatzea sustatzeko, zuhaitzik edo eguzki-babesik ez dagoen lekuetan eta eremu gris gehiegi dauden lekuetan, gure hiriak klima-aldaketara eta gure herritarren osasuna babestera egokitzeko neurriak.\nEskola-jolastokien eraldaketa balioesteko, leku inklusiboagoak, jasangarriagoak eta naturalizatuagoak bihurtzea.",
    "licencia": "cc-by-sa"
  },
  {
    "id": "28kanala_0000134",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Iñaki Artola oso pozik azaldu da bi urtez kontratua luzatu ondoren Baiko Pilotarekin\nAlegiako aurrelariak azaldu duenez, \"oso pozik nago lortutako akordioagatik eta nigan erakutsitako konfiantzagatik\". Egungo 4 1/2 Eusko Label Txapelketako finalerdietara sailkatzear egon da Iñaki Artola, eta larunbat honetan bertan estreinatuko du kontratua Tolosako Beotibarren, 4 1/2 Promozio Txapelketako finalaren aurreko partidan. Bertan, bikotea osatuko du Albisurekin batera, Elezkano II-Rezusta bikotearen aurka jokatzeko.",
    "licencia": "cc-by-sa"
  },
  {
    "id": "28kanala_0000135",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gunea erabili nahi dutenek udal webgunean dagoen izen-emate orria bete beharko dute, hau izanik dagoen baldintza bakarra\nGunea kultur etxeko 3. solairuan kokatuta dago. Astelehenetik ostiralera erabili ahal izango da, arratsaldeko 16:00etatik 18:00etara.\n0tik HH5 bitarteko haurrei zuzenduta dago, eta derrigorrezkoa da gutxienez heldu bat hauekin egotea. Gehienez 20 ume egon daitezke aldi berean, eta guraso batek ezingo ditu bost ume baino gehiago eduki bere ardurapean. Edukiera betez gero, talde bakoitzak ordu betez soilik erabili ahal izango du gela.\nErabiltzaileak arduratuko dira gelaren eguneroko garbiketaz. Garbiketa sakonagoa astean behin egingo da.",
    "licencia": "cc-by-sa"
  },
  {
    "id": "28kanala_0000136",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "\"Argiantza\" eleberriaren inguruko solasaldia izango da, bihar, Subijana etxean\nPello Lizarralderen Argiantza eleberriaren inguruko solasaldia izango da bihar, azaroak 7, Subijana etxean, 19:00etan. Idazleak berak eta Garbiñe Ubeda kazetariak gidatuko dute saioa.\nArgiantza eleberriak 1982ko irailera eramango gaitu. Ramon Beitia hainbat zine aretoren ardura daraman gerentea da. Ikuskatze lanetan murgildu denean, ordea, irabaziak beheraka ari direla ohartu da. Aitarengandik negozioa jaso berri duen nagusi gazteak zenbakiak baino ez ditu buruan. Lotsa gutxi eta eskrupulu gutxiagoko nagusiari egoera gordina azaldu beharrean aurkituko da Beitia gerentea. Horrelaxe hasten da peripezia hau: nola zeuden herrietako aretoak eta zertan zebiltzan bertako langileak. Zalantzarik gabe, Gurea zinearen 75. urteurrenaren harira, eleberri honen gaiak aukera polita eskainiko digu herrietako zine-aretoei buruz hitz egiteko eta hausnartzeko.\nPello Lizarralde idazleak eta Garbiñe Ubeda kazetari eta idazleak liburuaren nondik norakoak emango dituzte. Dena den, liburua irakurri ez izana ez dadila solasaldira ez joateko aitzakia izan. Izan ere, eleberriaren nondik norakoez arituko zaizkigu Lizarralde eta Ubeda, eta dudarik gabe gogoa piztuko digute 80 orrialde inguru dituen nobelatxo hau irakurtzeko.",
    "licencia": "cc-by-sa"
  },
  {
    "id": "28kanala_0000137",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Suhar Koruak lortu du Kutxaren Sari Nagusia 54. Tolosako Abesbatza Lehiaketan\nSari Nagusiaz gain, Shuar Koruak polifonia eta folklore sailetan ere lehe postua eta 2024an Bulgariako Varnan ospatuko den Abesbatza Kantuaren Europar Sari Nagusirako izendapena eskuratu ditu",
    "licencia": "cc-by-sa"
  },
  {
    "id": "28kanala_0000138",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Berrogeita hamar animaliek hartu dute parte txapelketan, bost ganadutegitik etorriak.",
    "licencia": "cc-by-sa"
  },
  {
    "id": "28kanala_0000139",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Markina-Xemeingo gaztandegia izan da irabazlea finalean, zortzi gaztandegien artean.",
    "licencia": "cc-by-sa"
  },
  {
    "id": "28kanala_0000140",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Iñauterietako kartel lehiaketako lanak azaroaren 26rako aurkeztu beharko dira\nDatorren astelehenetik, azaroaren 6tik aurrera Tolosako Inauterietako kartel lehiaketarako lanak aurkezteko epea zabalduko da. Kartelean ondoko testua txertatu beharko da: Inauteriak 2024, otsailak 8-14 / TOLOSA. Era berean, Tolosako ikur komunikatiboa integratuta eramango du aurkeztutako lanak.\nPartaide bakoitzak gehienez hiru lan aurkeztu ditzake. Kartelaren aukeraketak hiru fase izango ditu. Lehenengo fasean, datorren astelehenetik aurrera, azaroaren 6tik 24ra lanak aurkezteko epea zabalduko da. Bigarrengoan, azaroaren 26tik 30era, kartel irabazlearen aukeraketa egingo da eta epaimahai batek aurkeztutako lan guzteitatik bat aukeratuko du. Eta hirugarren eta azken fasean, berriz, abenduaren 10etik 14ra, irabazlearen iragarpena egingo da.\nKartelaren ezaugarriei dagokionez, original guztien neurri bertikalak 50x70 zentimetroko proportzioa izango du. Koloreari eta teknikari dagokionez, aldiz, aukerakoa izango da eta kartela formatu digitalean aurkeztu beharko da irudi bektoriala duen artxibo batean. Artxiboaren gutxieneko erresoluzioa 300 ppp-koa izango da eta gehienez 5 MB izango ditu hautaketaren lehenengo fasean. Irabazle aukeratu den hautagaiak bereizmen altueneko formatuan aurkeztu beharko du bere proposamena.\nKartelak aurkezteko azken eguna azaroaren 24a izango, 14:00etan. Obrak fitxategi digital batean entregatu behar dira, Tolosako Udalak bere webgunean (www.tolosa.eus) horretarako prestatutako aplikazioaren bitartez: Aplikazio horretan kartel bakoitzari zenbaki bat esleituko zaio eta zenbaki hori izango da epaimahairentzat kartelaren identifikatzailea. Fitxategiaren izenean lema baino ez da azaldu behar.\nSaria 1.500 eurokoa izango da eta honi dagokion atxikipena edo erretentzioa egingo zaio. Epaimahaia Kultura, Festak eta Gaztedia departamentuak izendatuko du, emakumeen eta gizonen ordezkaritza parekatua bermatuz. Hala, generoen irudikapenean erabilitako irudiek oreka bilatu beharko dute, rol eta estereotipo tradizionalak azpimarratu gabe, eta sexu, arraza, adin, kultura edo sexu-aukeraren arloan diferentzien tratamendu gutxiesgarria ekidinez.\nSaritutako kartela eta beronen era guztietako erreprodukzio eskubideak Tolosako Udalaren jabetzapean geratuko dira. Horiek egoki deritzon publizitate lanetan ere erabili ahal izango ditu. Kasu horietan, autoreek ez dute inolako erreklamaziorik egiteko eskubiderik, ez eta jadanik eskuratutako sariaren zenbatekoaz gain beste diru kopururik jasotzeko ere. Gainera, saritutako lanak eduki ditzakeen jabetza intelektualaren gaineko eskubide guztiak Tolosako Udalari emandakotzat joko dira, inolako kontraprestaziorik gabe.\nInauterietako kartel lehiaketako informazio gehiago nahi duenak 943 670388 telefono zenbakira deitu edo helbidera idatzi dezake. Nahiago duenak, kultur etxera (Traiangulo 1) jo dezake",
    "licencia": "cc-by-sa"
  },
  {
    "id": "28kanala_0000141",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bueltan da \"Ibilian\" ekimena, adinekoen artean jarduera fisikoa sustatzeko\nAmasa-Villabonako Udalak, herriko adineko pertsonen osasunarekin eta ongizatearekin duen konpromisori eutsiz, Ibilian programa abiaraziko du berriro, herritar hauen artean jarduera fisikoa sustatzeko eta lagunarteko espazio berriak sortzeko.\nEkimen honen bidez, Amasa-Villabonako adinekoei herrian zehar ibilaldiak egiteko aukera eskainiko die Udalak astero, eta lehenengo hitzordua asteazken honetan bertan izango da, azaroak 8, goizeko 11:00etan, Erreboteko plazatik abiatuta. Ibilbidea amaitzean, salda beroaz gozatzeko aukera izango dute parte-hartzaileek Salbadora jubilatuen etxean.\nErniobea BHI eta Zubimusu Ikastolako DBHko ikasleek boluntario gisa parte hartuko dute asteroko ibilaldietan. Horrela, komunitate-giroa sustatzeaz gain, belaunaldi ezberdinak elkarrekin harremantzea eta elkarrengandik ikastea izango da helburua.\nEzaguna da jarduera fisikoak pertsona guztien osasun-egoeran onurak eragiten dituela. Adineko pertsonen kasuan, gainera, garrantzi handiagoa du. Horregatik, Ibilian programak Amasa-Villabonako adineko pertsonei lagunartean jarduera fisikoa egiteko aukera eman nahi die, eta astean behin, asteazkenetan, ordubeteko ibilaldiak egingo dituzte.\nPrograma honetan, Amasa-Villabonako Udalaz gain, Santiago egoitzak, Salbadora jubilatuen etxeak, Olaederra kiroldegiak, Zubimusu ikastolak, Erbiobea BHIk, Uliazpik, Matia fundazioak, Goxarak, Osakidetzak eta Eusko Jaurlaritzak parte hartzen dute.",
    "licencia": "cc-by-sa"
  },
  {
    "id": "28kanala_0000142",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "'Haurren Hiria', Tolosako haurren ekarpenak jasoko dituen proiektua\nHerriko gaztetxoenen iritzia jakiteko egitasmoaren 10. ekitaldia egingo da 2023-2024 ikasturtean, herria haurren ikuspuntutik hobetzeko helburuarekin\nHerria hobetzeko haurren iritzia aintzat hartuko duen egitasmoa abian jarri du Tolosako Udalak. Bertan Herrikide eta Samaniego ikastetxeko eta Laskorain ikastolako 8 eta 12 urte bitarteko gaztetxoek parte hartuko dute.\nHainbat batzar antolatuko dituzte ikastola eta ikastetxe bakoitzeko ordezkariek bertan parte hartu dezaten. Batzar horietan, aisialdia ardatz izanik, etorkizunera begira sor daitezkeen ekintzen inguruan solastuko dute.\nProiektuan parte hartu nahi duten haurrek azaroaren 14ra arte eman dezakete izena. Izena eman duten guztien artean zozketa egingo da. Hona hemen argibideak:\nLau lan-saio egingo dira ostiraletan, eskola ordutan, eta goiz osoa iraungo dute. Lehen saioari abenduaren 15ean ekingo diote, hurrengoa urtarrilaren 19an, hirugarrena martxoaren 22an eta azkena maiatzaren 3an. Haurrek profesionalen laguntza izango dute Tolosako Udalari egin nahi dizkioten ekarpenak bideratu ahal izateko.",
    "licencia": "cc-by-sa"
  },
  {
    "id": "28kanala_0000143",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Berriro ere 28 Kanaleko leihotxo honetatik zuekin elikaduraren inguruko zenbait hausnarketa egiteko asmoz, uda bukatu eta betiko martxara itzuli garen udazkeneko sasoi honetan.\nEta bigarren artikulu honetan, zeri buruz hitz egingo dugun? Bada, egunean egin ohi dugun lehenengo otorduaz, GOSARIAz alegia.\nAsko hitz egin eta idazten da gosariari buruz: \"gosaria eguneko otordurik garrantzitsuena da\" edo \"eguna gosari on batekin hasi behar dugu\" edota \"errege baten moduan gosaldu, printzipe baten moduan bazkaldu eta txiro baten gisa afaldu\".\nOrduan... gosaria eguneko otordurik garrantzitsuena da, benetan? Ba EZ. Nutrizio ikuspuntu batetik, ezin da hori baieztatu. Egia da, noski, goizean zehar egin behar dugun jarduera fisiko edota mentalaren arabera, gosariak garrantzia handia hartuko duela jarduera horri ganoraz aurre egiteko garaian. Eta egia da, kulturak ere zerikusia baduela gai honetan, eta kultura batzuetan apenas gosaltzen den bitartean, besteetan, aldiz, sekulako gosariak egiten direla (adibidez, British breakfast, babarrunak, arrautzak, saltxitxak... eta abarrekin).\nFuntsean beraz, garrantzitsuena ez da gosaltzea edo ez gosaltzea, baizik eta zer gosaldu behar dugun. Zeren eta, benetan gosaria hain garrantzitsua baldin bada, kalitatezko gosaririk egiten al dugu normalean? Gure gosaria osasuntsua eta konpletoa izaten al da? Ba kasu gehienetan nik ezetz esango nuke, gure gosaria ez dela izaten batere osasuntsua. Gehiago esango nuke, eguneko otordurik txarrena dela ziur nago. Zergatik pentsatzen dudan horrela?\nHasteko hausnarketa txiki bat. Dilistak osasuntsuak direla denok ados gaude. Baina egunero, asteko zazpi egunetan, dilistak jango bagenitu esango genuke hori ez dela ona, beste gauza batzuk ere jan behar direla, denetik jan behar delako. Eta gosaria hain garrantzitsua izanik, zergatik gosaltzen dugu kasu askotan gauza berbera? Denok normaltzat hartzen dugu egunero gosari berbera egitea.\nEta beste hausnarketa. Zein da propaganda eta publizitate gehiago eragiten duen otordua? Gosaria, zalantzarik gabe. Komunikabideetan, etengabe ikusi eta entzuten ditugu gailetak, opilak eta zerealei buruzko iragarkiak. Aukera osasuntsuak eguneko otordu garrantzitsuenerako? Ez, noski. Agian, aipatutako hiru aukera horien artean osasuntsuena zerealak direla esango genuke, ez? Gosariko zerealak. Bitxia. Ezagutzen duzue jakiren bat, bereziki, bazkaltzeko edo afaltzeko denik? Bazkariko dilistak edo afariko arrautzak. Bada, begira: gosariko zerealak. Zer lortzen dute horrelako mezuekin elikadura enpresa erraldoi horiek? Bada, bere produktua gure eguneroko gosariko bihurtzea. Negozio borobila!! Noski, osasuntsuak balira eguneroko zereal horiek... gaitzerdi!! Baina, osasuntsuak al dira? Kasu gehienetan EZ. Zereal hauek, normalean, haziaren almidoia besterik ez dute, galorratz edo germen eta zohia edo salbadoa kenduta, zerealaren zatirik interesgarrienak, alegia. Eta askotan azukrea gehituta.\nNolakoak dira gosariak gure inguruan? Zoritxarrez, ez oso osasuntsuak. Gozoa, opilak, gailetak, kakao azukrearekin, gosariko zerealak...\nEta nolakoak izan beharko lukete? Hasteko, nik esango nuke unean gogoko dugun hori jan beharko genukeela, eta ez genukeela beti gosari berbera egin beharko. Eta zein osagai izan beharko lituzke gosari osasuntsu batek? Hau da nire hautua:\nFruta freskoa, bitamina C asko duena: kiwia, laranja, limoia, mangoa...\nEta gosariko zerealak aukeratuz gero, azukrerik gabekoak eta integralak izan daitezela.\nTira, 28 Kanaleko jarraitzailea. Badakizu, ondo hasi eguna eta ON EGIN!! Hurrengora arte.",
    "licencia": "cc-by-sa"
  },
  {
    "id": "28kanala_0000144",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Urriaren 27an Ikaztegietako tunelean izandako luizia konpontzeko larrialdiko konponketa egin zen aurreko asteburuan. Gasteizerako noranzkoan dagoen tunelak behar dituen lan osagarriak egingo ditu orain Gipuzkoako Foru Aldundiak. Tunelaren giltzarrietan sare iragazgaitz berria jartzea aurreikusten da askatutako eremuetan, pinoietako bilketa puntuetara iragazten den ura bideratzeko.\nLan hauek egiteko, ostiralean 18:00etatik astelehen goizeko 6:00ak arte, zirkulazioa by-pass bidez bideratuko da. Donostia aldera joateko erabiltzen den tuboa bi norabideetan zirkulatzeko egokituko da. Horez gain, lan horiek osatze aldera, erremate jakin batzuetarako errei mozketa puntualak egitea ere aurreikusten du Foru Aldundiak.\nIkaztegieta inguruko herritarrei GI - 2131 errepidea erabiltzeko gomendioa egiten zaie, ibilbide luzekoei AP-8 eta AP-1 autobideak erabiltzekoa.",
    "licencia": "cc-by-sa"
  },
  {
    "id": "28kanala_0000145",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Astearte iluntzean jokatu zuen Lauburu Ibarrak Wanapix Sala 10 taldearen aurka Errege Kopako hirugarren kanporaketako partidua Urnietan. Talde morearen ahaleginek saria izan zuten, partiduaren hasieran Aragoiko taldea faboritoa bazen ere. Norgehiagoka 3-3ko emaitzarekin amaitu ondoren penaltietan moreak izan ziren nagusi.\nXotaren aurka jokatuko du Errege Kopako hurrengo kanporaketa Lauburuk, azken emaitza onak utzi dion zapore onarekin. Asteburuan Tausteren kantxan jokatuko du ligaren zazpigarren jardunaldiari dagokion partidua.",
    "licencia": "cc-by-sa"
  },
  {
    "id": "28kanala_0000146",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Energiaren inguruko saio praktikoan parte hartzeko izena eman behar da\nGipuzkoako Foru Aldundiko Jasangarritasun Departamentuak, Villabonako Udalarekin elkarlanean Energia Argitu programaren berokuntza egokiena zein den ezagutzeko tailerra antolatu du azaroaren 8an, 18:30etan, Subijana Etxean. Nahiz eta aldian-aldian berokuntza-sistema mota jakin bat \"modan\" jarri, egia esan, sistemarik eraginkorrenak aztertu dira: etxebizitza mota, jada instalatuta dauden aparatu edo hodiak, etxebizitzaren erabilera, etab. Helburua da herritarrak gaiari buruzko nozio argi batzuekin ateratzea eta berogailu-sistemei buruzko oinarrizko irizpideak izatea, merkatuko berrikuntzek eragindako erabakiak ez hartzeko etorkizunean.\nBeharrezkoa da tailer honetan parte hartu nahi duten herritarrek, azaroaren 3a baino lehen izena ematea. Ezinbestekoa baita, aldez aurretik parte-harztaile kopurua ezagutzea. Horretarako, honako bideak erabil daitezke: Posta elektronikoa bidaltzea: edo 605-757-68 telefono zenbaira deitzea (astelehenetik ostiralera. Ordutegia 9:00-18:00).",
    "licencia": "cc-by-sa"
  },
  {
    "id": "28kanala_0000147",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lauburuk bere sare sozialetan jakianarazi duenez, bihar Belabietan Wanapix Sala 10 taldearen kontra jokatzekoa zen lehia Urnietako kiroldegira lekualdatu dute. Bertara joateko Ibarrako Udalak doako autobus zerbitzua ezarriko du. 19:00etan Belabietatik irtengo da autobusa eta lehia amaitu ondoren itzuliko da Urnietatik. Autobudean joan nahi duneak lotura honetan eman behar du izena.\nLauburuk kanporaketa jokatzeko data atzeratu egin zuen Belabietako kantxako lanak amaitu eta Ibarran jokatu asmoz. Ibartarren eta zaragozarren arteko lehia irabazten duenak Xotaren aurka jokatu beharko du hurrengo kanporaketa.",
    "licencia": "cc-by-sa"
  },
  {
    "id": "28kanala_0000148",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Doako autobus zerbitzua eskainiko du Udalak, Santu Guztien egunean hilerrira igotzeko\nUdalak doako autobus zerbitzu berezia eskainiko du azaroaren 1ean, Santu Guztien Egunean, Amasako hilerrira igo edota hilerritik Villabonara jaisteko.",
    "licencia": "cc-by-sa"
  },
  {
    "id": "28kanala_0000149",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Talde tolosarrak puntu bakar batengatik galdu du, EBA ligako bosgarren porrota izan da hau urdinentzat\nNorgehiagoka gogorra izan da Beasainen jokatutakoa igandean. TAKEk sailkapen taulan hirugarren postuan dagoen LBC Cocinas.comen aurka maila handia erakutsi du. Partida osoan zehar markagailu paretsua ikusi ahal izan dugu, baina azken tantoa aurkariek saskiratu dute. Porrota gazia izan bada ere talde Tolosarra itxaropentsu da, eta hurrengo lehian garaipena ziur eskuratuko dutela adierazi dute jokalariek.",
    "licencia": "cc-by-sa"
  },
  {
    "id": "28kanala_0000150",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Areto futboleko 3. mailako 6. jardunaldian Tolosalak 3 puntuak eskuratu ditu.\nBizkaitarrak mendean hartu eta gero talde tolosarra 12 punturekin kokatu da sailkapen taulan.",
    "licencia": "cc-by-sa"
  },
  {
    "id": "28kanala_0000151",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Arantxa Aranbururen \"Kultura Saretzen\" argazkiak irabazi du Tolosanklisk lehiaketa\nTolosako Udalak aurtengoan ere 2024ko egutegia osatzeko Tolosanklisk lehiaketa egin du. Aurtengo gaia, Tolosa, kultur herria izan da, herrian kultur ekitaldiek duten garrantzia aitortzeko helburuarekin. Epaimahaiak aukeratu ditu egutegia jantziko duten irudiak.\nTolosanklisk lehiaketaren edizio honetara 147 argazki aurkeztu dira eta 80 lagunek hartu dute parte. Sariketan azalerako argazkia, irudi irabazlea aukeratzeaz gain, urteko 12 hilabeteen argazkiak ere aukeratu ditu epaimahaiak. Hala, Arantxa Aranburu Arakama izan da irabazlea eta 600 euroko saria jasoko du. Gainera, bere Kultura Saretzen lanarekin apainduko dute 2024ko egutegiaren azala.\nUrteko 12 hilabeteen irudien ataleko irabazleek 200 euroko saria jasoko dute eta ondokoak izan dira: Javier Ortiz Moreno Isidro Larrañaga Zuzendari Maisua lanarekin (urtarrila); Arantxa Aranburu Arakama Txarangen Igoera (otsaila); Javier Zabala Txarangak (martxoa); Juanan Dorronsoro Ugartemendia Gure Zirkuaren Emanaldia (apirila); Unai Altolagirre Ormazabal Suaren gainean oihu eta irrintzi (maiatza); Xabier Liceaga Txistulariak eta Dantzariak (ekaina); Joseba Imanol Odriozola Tolosanblus (uztaila); Joseba Iturbe Erraldoiak (abuztua); Iñaki Otegi Arrospide Badator Erraldoia (iraila); Juanma Goñi Sagarzazu El Pajarillo (urria); Javier Zabala Tolosako Abesbatza (azaroa) eta Miren Liceaga Santa Ageda Bezpera (abendua).",
    "licencia": "cc-by-sa"
  },
  {
    "id": "28kanala_0000152",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lurpeko hilobietatik gorpuzkiak desobiratzeko lanei berrekingo die Alegiko Udalak\nAzaro erditik aurrera hasiko dira lanak eta fase ezberdinetan gauzatuko dira\nPandemiaren aurretik ekin zien Alegiako Udalak herriko hilerriko lurpeko hilobietatik gorpuzkiak desobiratzeko prozesuari. Pandemia iritsi zenean guztia bertan behera geratu zen baina orain lan horiei ekingo zaie berriz ere. Azaroaren erditik aurrera hasiko dira lan horiek eta fase ezberdinetan gauzatuko dira. Udala jakitun da gai delikatua dela eta horregatik, familiei harreman zuzen pertsonalizatua eskainiko zaie. Epe bakoitzari ekin aurretik, behar besteko aurrerapenarekin, Udala familiekin harremanetan jarriko da prozesuaren berri emateko.\nHilobietan dauden hainbaten senitartekoekin harremanetan jartzeko zailtasunak dituela ere adierazi du Alegiako Udalak. Eskura dituen datuen artean ez dago pertsona horiekin lotura egiteko modurik eta duela egun batzuk Gipuzkoako Aldizkari Ofizialean argitaratu zen hilobiratuta dauden pertsona horien zerrenda. Agerkari horretan edo Udal webgunean kontsultatu daiteke eta familiek 15 eguneko epea dute Udalarekin harremanetan jartzeko.",
    "licencia": "cc-by-sa"
  },
  {
    "id": "28kanala_0000153",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "1. Akta hau onartzea: 2023ko irailaren 28ko Ohiko Osoko bilkurakoa2. Onartzea 2023-2025 aldirako Tolosako Udalaren Dirulaguntzen Plan Estrategikoa aldatzeko proposamena.3. Hasieraz onartzea 2023ko dirulaguntzen eranskina aldatzeko proposamena (6-2023).4. Onartzea zerbitzuak eman edo jarduerak egiteagatik ordaindu beharreko prezio publikoak aldatzeko proposamena.5. 2024ko urtarrilaren 1etik aurrerako ondorioetarako, onartzea zerbitzuak eman edo jarduerak egiteagatik ordaindu beharreko prezio publikoak aldatzeko proposamena.6. 2024ko urtarrilaren 1etik aurrerako ondorioetarako, hasieraz onartzea herri jabari publikoaren erabilera pribatiboari eta haren aprobetxamendu bereziari dagozkien tasen ordenantzen aldaketak.7. 2024. urteko urtarrilaren 1etik aurrerako ondorioetarako, hasieraz onartzea zerbitzu publikoak eskaini eta jarduerak egiteko tasen ordenantzen aldaketak.8. 2024. urteko urtarrilaren 1etik aurrerako ondorioetarako, hasieraz onartzea hiri izaerako lurren balio gehikuntzaren gaineko zergaren ordenantzen aldaketak.9. 2024. urteko urtarrilaren 1etik aurrerako ondorioetarako, hasieraz onartzea trakzio mekanikoko ibilgailuen gaineko zergaren ordenantzen aldaketak.10. 2024. urteko urtarrilaren 1etik aurrerako ondorioetarako, hasieraz onartzea ondasun higiezinei buruzko zergaren ordenantzen aldaketak.11. 2024. urteko urtarrilaren 1etik aurrerako ondorioetarako, hasieraz onartzea ordenantza orokorraren aldaketak; hain zuzen, zergak eta udal zuzenbide publikoaren bestelako sarrerak kudeatzeko eta biltzeko ordenantzaren aldaketak.12. 2023an jasota, onartzea 2022ko ekitaldiari dagokion faktura. 13.Hasieraz onartzea kreditu aldaketarako 16/2023 espedientea, kreditu gehigarrien modalitatean.14. Onartzea 2023an udal langileen ordainsarien bigarren igoeraren aplikazioa.15. Onartzea Gipuzkoako Garraioaren Lurralde Agintaritzaren barruan dauden Gipuzkoako administrazioen eremuan bidaiarien errepide bidezko garraio- zerbitzu publiko erregularrak harmonizatzeko Erregelamenduaren aldaketa.16. Kreditu aldaketarako 13/2023 espedientearen berri ematea, kreditu gehigarrien modalitatekoa.17. Kreditu aldaketarako14/2023 espedientearen berri ematea, kreditu gehigarrien modalitatekoa.18.Kreditu aldaketarako 15/2023 espedientearen berri ematea; kreditu transferentzien modalitatekoa da.19. Mozioa: Tolosan alokairuaren merkatuko prezio altuengatik tenkatutako eremuak definitzea, Estatuko Etxebizitzaren Legeak ezartzen dituen mugak bertan gauzatzeko.20. Galderak eta eskaerak.",
    "licencia": "cc-by-sa"
  },
  {
    "id": "28kanala_0000154",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Villabonako III. Azoka Ekologikoa hartuko du Erreboteko plazak larunbatean\nLarunbatean, urriaren 28an, Udaleko Ingurumen Sailak antolatzen duen urteroko Azoka Ekologikoaren hirugarren edizioa izango dugu Villabonako Erreboteko plazan. Azoka honekin Udalak ingurumenarekiko praktika jasangarriak sustatu nahi ditu, eta bide batez, bertaratzen diren guztiei produktu eta jarduera ekologiko ugariz gozatzeko aukera eskaini.\nAzoka Ekologikoak goizeko 10:00etan irekiko ditu postuak eta eguerdiko 14:00ak arte luzatuko da, tokiko eta garaiko produktu ekologiko ugari aurkeztuz eta praktika jasangarriei buruz ikasteko aukera eskainiz.\nEkoerrezetak zuzenean, Ane Agirre sukaldariaren eskutikAzoka ekologikoaren puntu garrantzitsuenetariko bat ekoerrezeten erakusketa izango da, OSOACooking-eko Ane Agirre sukaldariaren eskutik. Eguerdiko 12:00etan, Agirrek \"Ekoizpen duina kontsumo herrikoia\" lelopean sukaldaritza erakusketa eskainiko du, eta osagai ekologikoekin prestatutako errezeta osasuntsuak partekatuko ditu bertaratutakoekin.\nAzoka ekologikoan parte hartuko duten ekoizleak• Bereziartua (Iurreta) - Barazkiak eta kremak• Aldaba Zahar (Tolosa) - Ogia• Pikunieta (Antzuola) - Ardi gazta• Berbelar (Aia) - Behi gazta• Bego Villar (Hernani) - Mermeladak eta kontserbak• Aikur (Urretxu) - Eztia• Gatz Museoa (Leintz Gatzaga) - Gatza• Pasta Martinelli (Beriain) - Pasta• Conservas Garavilla (Zamudio) - Arrain kontserbak• Aitor Bastarrika (Zarautz) - Arropa• Lurreko Aromáticas y Biodiversidad (Prejano) - Infusioak eta olio ondu ekologikoak• Biolur (Bergara) - Informazio gunea\nAzoka Ekologikoaren hirugarren edizio honekin produktu ekologikoen ekoizpena eta kontsumoa bultzatzeko interesa duten bisitariak erakarri nahi ditu Udalak, beraz, Amasa-Villabonako herritarrak zein jasangarritasunaren zaleak gonbidatu nahi ditu azoka ekologiko honetara, aukera paregabea izango baita komunitatearekin konektatzeko, kalitatezko produktu ekologikoak ezagutzeko eta modu jasangarrian sukaldatzen ikasteko. Ez galdu ekologiaren eta jasangarritasunaren munduan murgiltzeko aukera paregabe hau Villabonako Erreboteko Plazan!",
    "licencia": "cc-by-sa"
  },
  {
    "id": "28kanala_0000155",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "XXXV. Tolosako Babarrunaren Lehiaketa Gastronomikoan izen ematea irekita\nAurten, estreinakoz, San Frantzisko Pasealekuan egingo da txapelketa\nAurten ere, Gure Kaiola elkarteko kideek Tolosako Babarrunak hoberen prestatzen dituen bikotea topatzeko lehiaketa gastronomikoa antolatu dute Babarrunaren Festaren baitan eta bertan parte hartzeko izen ematea dagoeneko irekita dago.\nTolosako Babarrunaren Lehiaketa Gastronomikoaren 35. edizioa izango da azaroaren 18an larunbata eta aurten, estreinakoz, San Frantzisko Pasealekuan egingo da txapelketa. 20 bikote partehartzaile egongo dira gehienez eta pasealekuan bertan jarriko dituzten postuetan prestatu beharko dute Oiartzungo Joxe Mari Aranbururen babarruna (azken edizioan ekoizle lehiaketan txapeldun izandakoa).\nIzenematea whatsappez edo mezu bitartez egin daiteke 605 426 533 zenbakian edo helbide elektronikoan. eta izen emateko epea azaroaren 9a izango da.\nPartehartzaile bakoitzak kilo bat babarrun prestatu beharko ditu.\nAntolatzaileek emango diete babarruna partehartzaileei. Tolosako Udalak antolatutako Tolosako Babarrun Ekoizleen Lehiaketan lehengo urtean saritutako ekoizlearena izango da babarrun hau. Kasu honetan, Oiartzungo Joxe Mari Aranbururen babarruna.\nNahi adina osagai erabil daitezke, betiere babarruna nagusitzen bada. Prestatzerakoan erabilitako osagaiak bakoitzaren kontu izango dira.\nPartehartzaileek Tolosako San Frantzisko Pasealekuan bertan egin beharko dute babarruna, goizeko 8:30etatik aurrera, bertan jarriko diren sukaldeetan.\nBabarrunak lehiakideei itzuliko zaizkie epaimahaiaren erabakiaren ondoren.\nGehienez 20 bikotek parte hartuko dute lehiaketan (izendapen askeko 2 bikote barne, bat Tolosako Udalaren aldetik eta beste bat Gure Kaiola Elkartearen aldetik).\nIzen emandako lehiakideen kopurua plaza erabilgarriena baino handiagoa bada, zozketa egingo da Gure Kaiola Elkartean azaroaren 10n, ostirala, 20:00etan.\nZozketaren ondoren, antolakuntza lehiakideekin harremanetan jarriko da izen-ematea baieztatzeko. Baieztapen hori egin ahal izateko, lehiakideek, izena ematerakoan, lehiakide-bikotearen izen-abizenak eta harremanetarako telefonoa adierazi beharko dituzte.",
    "licencia": "cc-by-sa"
  },
  {
    "id": "28kanala_0000156",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azaroaren 4an euskalgintzak deitutako manifestazioa egingo da Bilbon, 17:00etan Euskaldunatik abiatuta. Manifestazioa euskararen normalizazioaren kontrako oldarraldiaren testuinguruan kokatzen da. Izan ere, azkenaldian auzitegietatik areagotu egin dira euskararen sustapena eta normalizazioa helburu duten hainbat neurriren aurkako sententziak. Horregatik, Bilboko kaleak betetzera deitu du Euskalgintzaren Kontseiluak Oldarraldiaren aurrean: euskararekin bat, euskaraz bat lelopean.\nGaltzaundi Euskara Taldeak autobusak antolatu ditu Tolosaldetik manifestaziora joateko. Autobusean joateko izena online (beheko estekan sakatuz)eta Tolosaldeko hainbat herritan presentzialki (taberna, saltoki eta elkarteetan) eman daiteke. Autobusek geldialdiak egin dituzte Alegian, Anoetan, Asteasun, Berastegin, Berrobin, Elduainen, Ibarran, Ikaztegietan, Iruran, Lizartzan, Orexan, Tolosan, Villabonan eta Zizurkilen. Autobusak 14:45 eta 15:00artean irtengo dira eta manifestazioa amaitutakoan (ekitaldia 19:30etan amaitzea aurreikusten da) bueltatuko dira.\nBERASTEGI: Ategi, Urepele biltokia.BERROBI: Udaletxea, Iturriza janari-denda.\nTOLOSA: Amaiur, Ikatza, 3 taberna, Galtzaundi.VILLABONA: Txurrut, Iratzar.",
    "licencia": "cc-by-sa"
  },
  {
    "id": "28kanala_0000157",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Sektore publikoko sindikatuek deitutako grebaren ondorioz, Tolosako udal eraikinetan ez da zerbitzurik emango bihar, urriaren 25ean.\nTolosako zerbitzu publikoak ez dira emango biharko egunean. Izan ere, udaletxeak, kultur etxeak, musika eskolak, euskaltegiak, Aranburu jauregiak eta haur liburutegiak ateak itxiko dituzte, sektore publikoko eragileek deitutako greba dela medio. Alegia, tailerrak eta klaseak eta bestelako jarduerak eta zerbitzuak etengo dira.\nHala ere, zerbitzu batzuetan sekote publikokoak ez diren beste eragileek esku hartzen dutenez, Udaltzaingoa eta Gorosabel eraikina irekita mantenduko dira.",
    "licencia": "cc-by-sa"
  },
  {
    "id": "28kanala_0000158",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Erosotasunik galdu gabe energia eta dirua aurrezteko saio praktikoa Iruran\nGipuzkoako Foru Aldundiko Jasangarritasun Departamentuak, Irurako Udalarekin elkarlanean, Energia Argitu programaren baitan, energia modu eraginkorrean erabiliz eta erosotasunik galdu gabe energia eta dirua aurrezteko gomendioak ezagutzera emateko tailerra antolatu du, azaroaren 2an, 18:30tan, Eskola Zaharreko ekitaldi-aretoan.\nNorberak bere etxean ezarri ditzakeen eraginkortasun neurrietarako beharrezko materialak erakutsiko dira eta energia aurrezteko balio duten ohitura aldaketak zein diren azalduko da. Parte hartzen dutenei, \"Energia-aurrezkiari eta -eraginkortasunari buruzko aholku praktikoen gida\" banatuko zaie. Gida honetan modu erraz eta ulergarrian azaltzen dira energia aurrezteko eta eraginkorragoak izateko baliagarriak diren hainbat aholku.\nTailer honetan parte hartu nahi duten herritarrek, urriaren 27a baino lehen izena ematea beharrezkoa da, saioak aurrera egiteko ezinbestekoa baita aldez aurretik ikasleen kopurua ezagutzea. Horretarako, honako bideak erabil daitezke:\nEnergia Argitu programaren helburua Gipuzkoako sektore ezberdinei (etxebizitzak, merkataritza, enpresa txikiak, etab.) energiaren kontsumoaren murrizketa lortzeko, eraginkortasuna handitzeko eta energia berriztagarriak bultzatzeko tresnak eskura jartzea da. Horretarako, Jasangarritasun Foru Departamentuak baliabide-multzo bat jartzen du lurraldeko eragile ezberdinen eskura; hala nola, aurrez aurreko prestakuntza-saioak, on-line tutorialak, energia aurrezteko eta eraginkortasunez erabiltzeko gidak, Energia Argitu programaren web gunea, eta abar. Honakoak dira 2023ko udazkenean zehar egingo diren prestakuntza- eta sentsibilizazio-ekintzak:\nNola egokituko etxeko kontsumo elektrikoa tarifa berrietara erotu gabe\nJakin ezazu zein den berokuntza sistemarik egokiena zure etxebizitzarako (Berria)\nEnergia Argitu kit kanpaina: kanpaina honen helburua herritarrei etxeko energia-kontsumoa modu pertsonalizatuan auto diagnostikatu eta ulertu ahal izateko beharrezko tresnak ematea da, baita energia-eraginkortasuna hobetzeko eta, ondorioz, faktura elektrikoa murrizteko irtenbideak proposatzea ere.\nEnergia Argitu da Gipuzkoako Eraldaketa Energetikoko Bulegoak bultzatuko duen jardueretako bat. Bulego hori Europar Batasuneko Next Generation EB funtsek finantzatzen dute, eta Energia Dibertsifikatzeko eta Aurrezteko Institutuak (IDAE) kudeatzen ditu, Espainiako Gobernuaren Berreskurapen, Eraldaketa eta Erresilientzia Plana betez.",
    "licencia": "cc-by-sa"
  },
  {
    "id": "28kanala_0000159",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "64 lagunek hartu dute parte lasterketan, hauexek izan dira sailkapenak:\nBinakako lasterketan Dani Iparagirrek eta Koldo Herrerak osatutako bikotea gailendu da.",
    "licencia": "cc-by-sa"
  },
  {
    "id": "28kanala_0000160",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ander Iñarra eta Irati Larrañaga izan dira Eltxo Trail lasterketan irabazleak\nAurten inoz baino lehenago bete da korrilalarien izen ematea eta dortsalak agortu egin dira.",
    "licencia": "cc-by-sa"
  },
  {
    "id": "28kanala_0000161",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbatean Ligako seigarren jardunaldiari egingo diogu aurre, eta Errioxako Villa de Ribafrecha hartuko dugu, 2B mailara igo den talde berrietako bat. Partida arratsaldeko 20:15ean izango da Donostiako Bidebieta kiroldegian, eta aurreikuspenak betetzen badira, gure Belabieta maitetik kanpo etxeko bezala jokatuko dugun azkena izatea espero dugu.\nAurkariari dagokionez, sailkapeneko azken postuan dago, orain arte jokatutako 5 jardunaldietan punturik lortu ez duelako. Nolanahi ere, datu horrek ezin digu balio ohi baino erlaxatuago joateko. Izan ere, errioxarrek markagailu ez atseginekin amaitu dituzten jardunaldiak jokatu dituzten arren, batzeko zorian egon dira bitan jarraian, Zierbena eta Anaitasuna bezalako aurkari indartsuen aurka gainera. Horren aurrean, asteroko lana erakutsi beharko dugu guk, eta, horrekin batera, taularen goialdean mantentzea merezi dugula erakutsi.\nGorkaren bajaren albistearekin, gainontzeko jokalariek 40 minutuei egin beharko diete aurre jokoa gure pibotaren faltara egokituz. Zentzu horretan, Ceci gure beste pibotak adierazi du Ribafrecharen joko sistema zaila denez, entrenamenduak aurkariaren erasora eta defentsara egokitu dituztela \"eraginkorrak izateko\". Hori alde batera utzita eta baieztatu berri dugun Beñat Zalduaren baja dela eta deialdia indartzeko asmoz, Diestrok Euskal Ligako Eñaut ere deitu du oraingo honetan.",
    "licencia": "cc-by-sa"
  },
  {
    "id": "28kanala_0000162",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ordua aldatzearekin bat, gure herrietara iluntasuna etortzen da. Hotzak hasten dira, beheko suaren usaina zabaltzen, eta goiz biltzen gara etxera.\nGaua da protagonista, eta Gau Beltzarekin, neguaren sarrerarako prestatzen gara.\nDanbolinaren karraka, gaztainak, basoko goxokiak bueltaka. Eskuak berotu eta zikinduko zaizkigu, eta berriketan aritu lagunartean. Eta gero, gure beldurrak, ezinegonak, loa kentzen diguten kontuak... paperean idatzi eta erreko ditugu, gure buruetatik desagertzeko, patxada hartzeko. Beldurrak erre! Betiko erre, hauts bilakatzeko eta haizeak eramateko!\nKanpaiak mezulari izango dira, benetako iluntasunaren abisua pasako digutenak. Eta gaua etorriko da, benetako gau beltza, urteko gaurik beltzena! Mugimendua hasiko da orduan, gure bihurri txikiak herrian ibiliko dira, bide iskinetan baratzeko kalabazak aurpegi formarekin jarriko dituzte, helduei sustoak emateko. Dir-dir bizirik dauden aurpegiak. Arimak gerturatuko dira orduan;\nEta puska biltzea hasiko da, Euskal Herriko neguko jaietan garrantzia izan duen ohitura, eta guk orain, berreskuratu duguna. Etxez-etxe puska biltzea, etxe bakoitzak soberan duena eman eta denok konpartitzeko. Herri guztia batzen da orduan, ez daude talde txikiak, denak batera ospatzen dugulako. Eta hildakoak ere, gure memoriako txokoetatik etorriko zaizkigu, haiekin afalduko dugu, haiek oroituko ditugu, haietaz hitz egin.\nBeldurrak gorputzean ibiliko dira gero, ezinegona eta irrika batera. Gau beltzari beldurra genion, gauean ibiltzeari ikara, baina denok batera aurre egingo diogu. Gauean aske ibili nahi dugulako, beldurrei aurre eginez.\nHeriotzari beldurra diogu noski: \"baina herio! ez etorri gure bila, ez dugu presarik, eta segi ezazu denbora luzean holaxe, gu agurtu gabe;. Heriotza ere bizitzaren parte baita, ez diezaiogun bizkar eman, bestela jarraika izango dugulako, atzetik. Gau Beltzean hildakoak oroitzen ditugu, haietaz gogoratzen gara, haiek istorioak kontatzen ditugu, horrela, guk ere, bizitza ospatzen dugulako. Jarraitu horrela, egunero bizitzaz gozatzen!",
    "licencia": "cc-by-sa"
  },
  {
    "id": "28kanala_0000163",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "10 urte betetzeko, 10 urte bete-bete saskia eskainiko du Errigorak\nErrigorak 10 urte bete ditu eta aurtengo saskia eskuratzeko gaurtik azaroaren 9ra arte ireki dute epea\nErrigora sortu zenean bezala 50 euroko saski bakarra eskainiko du urteurren edizio berezi honetan. Horrela azaldu zuten atzo eskainitako prentsaurrekoan:\nOriginala: Sorrerako saskiaren modukoa eta aldi berean joera berrikoa.Biribila: 8 ertz izan arren, Errigora dena, biltzen duena (ekoizle taldea, euskalgintzarako ekarpena, auzolangileen emana...).Biderkatzailea: Sinpletasunetik, parte izateari eta izan nahiari dei egiteko ahalmena duena.\nInoizko etxe gehienetara iritsi asmo duen kutxa honetan, Errigora beraren 10 urteko ibilbidea jasoko dute eskatzaileek:• 23 ekoizleren ohiko 9 produktu ekologiko eta konbentzionalak nahasian. Ekoizleak hauek dira: Ablitasgo kooperatiba, El Alcaraván (Argedas), El Agricultor (Lerin), Aristu (Irunberri), Axuribeltz (Iturgoien), Azanza (Abartzuza), Azpea (Irunberri), Biosasun (Discastillo), La casa del aceite (Cascante), Bardea (San Isidro del Pinar), La Churta (Allo), Ebrón (San Adrian), Enara (Arroitz), El Escolar (San Adrian), Gobeiaberri (Lodosa), Hazialdeko (hainbat herri), Iturri (Arroitz), Lezaun (Lakar), Martinelli (Beriain), Mendiko (Oibar), El Molinero (Arroitz), Monasterio de Cascante eta Urrutia (Uxue).• Saskiaren prezioa, produktu horiek dendan erosiz gero izango luketen prezioen parekoa da. %25a euskalgintzarako ekarpena da.\nInternetez eskatzeko azaroak dituenak ohiko bideak erabiltzekoa arazoik ez luke izango, beraz, kanpainako eskuorriak dakarren inprimakia beteta ere egin daitezke eskaerak, herriz herri eta auzoz auzo kanpaina egiten duten ehunka boluntarioren bidez. Aurtengoan 10 urteotan eskaria egin duten pertsona bakoitzari heleraziko diren gutunak erabiliko dituzte eskuz esku.",
    "licencia": "cc-by-sa"
  },
  {
    "id": "28kanala_0000164",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "UNIMA Federazioaren aurtengo XXII. Biltzarra Tolosako TOPICen izango da, urriaren 27tik 29ra.\nOstiralean, hilak 27, 18:30ean, Kongresua aurkeztu eta inauguratuko dute TOPIC, UNIMA Euskal Herria eta Eva Serna UNIMA Federazioko lehendakariak. Ondoren, Txotxongillo Taldeari omenaldia egingo diote, Adolfo Ayusok Isabel Gasseti hitz batzuk eskainiz, txotxongiloen aitzindaria baita eskolan. Ondoren, taldeak, \"Caminos para la Poesía/Poesiarako Bideak\" antzezlana antzeztuko du.\nHilak 28an, 12:00etan, hasiko da Txotxongiloen Ondarearen Defentsa, Berrezarkuntza eta Dokumentazioari buruzko Mintegia, Francisco Javier Cornejok aurkeztua eta moderatua eta Idoya Otegui, UNIMAko Ondare Batzordeko lehendakariaren parte-hartzearekin. Oteguik testuinguru orokorrago batean kokatuko du mintegia, helburu unibertsalagoetara bideratuz.\nOndoren, Raquel Arrazionerok hartuko du hitza, Kultura Ondasunen Kontserbazio eta Zaharberritzean lizentziatua. Arrazionerok, txotxongiloak zaharberritzen egin du lan, besteak beste, Almagroko Antzerki Museo Nazionalean (Ciudad Real).\nArratsaldean, 16:30ean, mintegiarekin jarraituz, Adolfo Ayusokhartuko du hitza UNIMAko Ondare Batzordeko kide eta hainbat garaietako ondareetako aditu gisa. Museoetan eta bilduma partikularretan gordetako ondarearen kontserbazio, berreraikitze eta zabalkunde prozesuetan ikerketak eta azterlanen garrantziaz hitz egingo du.\nAmaitzeko, Ana Valls, Bartzelonako Antzerki Institutuko Arte Eszenikoen Museoko zuzendariak, museoaren bilduma zabalari buruz hitz egingo du, baita Kataluniako txotxongilolari onenei buruz ere, hala nola Juli Pi, Didó, Vergés familia edota H. V. Tozer-i buruz. Azkenik, kataluniako Eszena Digitala proiektuari buruz entzuteko aukera izango da, dokumentazio- eta artxibo-sistemari buruz hain zuzen.",
    "licencia": "cc-by-sa"
  },
  {
    "id": "28kanala_0000165",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bertan herri-ostatua kokatzea aurreikusten da eta lorategiak eta sotoak eskuratu izanak ostatuaren zerbitzu-eskaintza nabarmenki hobetzeko aukera emango du\nAlkizako udalak Erretore-etxeko sotoa eta lorategia erosi ditu, horrela eraikin osoaren jabetza lortzen duelarik. Sotoak 100 m2 erabilgarri ditu eta lorategiak 500 m2. Inaki Irazabalbeitiak alkateak adierazi du 'Erretore-etxearen jabego osoa lortu izanak, beste dimentsio bat ematen dio udalak eraikin horretan lantzen ari den turismo-azpiegiturari. Izan ere, bertan herri-ostatua kokatzea aurreikusten da eta lorategiak eta sotoak eskuratu izanak ostatuaren zerbitzu-eskaintza nabarmenki hobetzeko aukera emango du'.\nLehen urrats gisa herriko haur-parkea eta lorategia, ondoz ondo daudenak, bateratzea izango da herritarrek lorategiaz gozatzeko aukera izan dezaten.\nBestalde, aste honetan hasi dituzte Erretore-etxeko irisgarritasuna hobetzeko lanak. Tartean igogailua jartzea erabaki da, etxearen kanpoaldean kokatuz, Erretore-etxe eta Mendiko etxe arteko orubean. Lanak lau hilabete irautea aurreikusten da.",
    "licencia": "cc-by-sa"
  },
  {
    "id": "28kanala_0000166",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kezkaz eta larritasunez hartu dute Tolosako Udaleko EH Bildu eta EAJ udal-taldeek euskararen indarberritze-prozesuaren aurkako epaia\nEAEko Justizia Auzitegi Nagusiak baliogabetu egin dituela Eusko Jaurlaritzaren 179/2019 Dekretuaren hainbat artikulu\nDekretu honek hizkuntza ofizialen erabilera arautzen du, Udal Legea garatuta. Espainiako Auzitegi Konstituzionalak uztailean Udal Legeari buruz emandako epaiaren ostean, Dekretuaren aurka jo du orain Auzitegi Nagusiak. Horren aurrean, Tolosako Udaleko EH Bilduren eta EAJren udal-taldeek adierazpen bateratu bat argitaratu dute.\n\"Epai hauek traba dira urteotan euskara sustatzeko bidean adostasun handiz eraiki den orubearentzat\"\nBertan, kezkaz eta larritasunez adeirazi dira euskararen indarberritze-prozesuaren aurkako epai honen aurrean, \"Testuingurua ere kontuan hartu behar da: azkenaldian gisa bereko epai batzuk iritsi dira, eta guztietan berbera izan da norabidea. Epai hauek traba dira urteotan euskara sustatzeko bidean adostasun handiz eraiki den orubearentzat.\"\nEapi honek Tolosako Udalari bete-betean eragiten diola ere salatu dute, urteotan jorratutako lan-ildoei hain zuzen eta sententzia honek oztopoa besterik ez dakarkiola udalak jarritako helburuei, euskararen normalizazioa ezbaian jarriz. Auzitegi Nagusiak euskara lehenestearen aurka egin duela adierazi dute, dekretuak minorizatutako hizkuntza aurrerabidera eramaten duelako, eskubide guztiak bermatzeko.\n\"Euskarak indarrik handiena duen lurralde-eremuei eragiten die, eta gune horien premia gorria du euskarak\"\nUdalerri euskaldunei bereziki eragiten diela sententziak ere aipatu dute, horietan ari baitira hartzen euskaraz funtzionatzeko neurri gehien, \"Hori oztopo bikoitza da euskararen indarberritze-prozesuarentzat: batetik, galga jartzen die euskara normalizatzeko neurri aurreratuenei, eta normalizazio-prozesuak badauka horien premia; bestetik, euskarak indarrik handiena duen lurralde-eremuei eragiten die, eta gune horien premia gorria du euskarak. Udalerri euskaldunek ezinbestekoa dute lege-babesa.\" Euskara aurrerabidean jarraitzeko asmo sendoa adierazi dute eta aurrerantzean ere martxan jarriko dituela bere esku dauden neurri eta plangintza guztiak hurratsak ematen jarraitzeko.\nLege-araudia garatzeko eskumena duten gainerako erakunde guztiei ere deia egin diete, nork bere eskumenekin eta elkarlana oinarritzat hartuta, bidea urra dezaten euskararen indarberritze-prozesua lege-babes sendoz hornitzeko.\nTolosako Udalbatzak bat egin du Euskalgintzaren Kontseiluak azaroaren 4rako antolatutako manifestazioarekin, eta epai honek beste arrazoi bat jarri duela adierazi dute. Bat egiten dute Galtzaundi Euskara Taldeak larunbaterako antolatu duen elkarretaratzearekin, eta tolosar guztiei dei egin die parte har dezaten: larunbatean izango da, hilak 21, 12:00etan, Plaza Zaharrean.",
    "licencia": "cc-by-sa"
  },
  {
    "id": "28kanala_0000167",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gipuzkoako Foru Aldundiko Jasangarritasun Departamentuak, Villabonako Udalarekin elkarlanean, Energia Argitu programaren baitan, etxebizitzetan energia berriztagarriak ezartzeko aukeren inguruan informatzeko tailerra antolatu du, urriaren 25ean, 18:30ean, Subijana Etxean\n\"Energia berriztagarriak zure etxean... posible da!\" tailerraren helburua herritarrak energia berriztagarriak ezarri ahal izateko beharrezkoak diren irizpideak eta ezagupenak modu argi eta ulergarri batean eskaintzea da. Energia berriztagarrien ezarpenak araudiari lotutako aldaketak jasan ditu berriki eta aldaketa horiek teknologia horien ezarpena erraztu du, baita banakako etxebizitzetan zein etxebizitza-blokeetan. Izaera praktikoa izango duen saio bati esker, energia berriztagarrien instalazioak aurrera eramateko baldintzak zeintzuk diren argituko du gaian espezializatutako aditu batek eta aldi berean, gure lurraldean martxan dauden instalazioen benetako kasu praktikoen bidez instalazio horietan sortutako energia nola erabili daitekeen azalduko du. Gainera, parte hartzen dutenei, \"Autokontsumoko instalazioen gida praktikoa\" banatuko zaie.\nTailer honetan parte hartu nahi duten herritarrek, urriaren 20a baino lehen izena ematea beharrezkoa da, saioak aurrera egiteko ezinbestekoa baita aldez aurretik ikasleen kopurua ezagutzea. Horretarako, honako bideak erabil daitezke:\n• Posta elektronikoa bidaltzea ondorengo helbidera: Honako telefono zenbakira deitzea: 605-757-687 (astelehenetik ostiralera. Ordutegia 9:00-18:00).• Informazio osagarria: www.argitu.eus\nEnergia Argitu programaren helburua Gipuzkoako sektore ezberdinei (etxebizitzak, merkataritza, enpresa txikiak, etab.) energiaren kontsumoaren murrizketa lortzeko, eraginkortasuna handitzeko eta energia berriztagarriak bultzatzeko tresnak eskura jartzea da. Horretarako, Jasangarritasun Foru Departamentuak baliabide-multzo bat jartzen du lurraldeko eragile ezberdinen eskura; hala nola, aurrez aurreko prestakuntza-saioak, on-line tutorialak, energia aurrezteko eta eraginkortasunez erabiltzeko gidak, Energia Argitu programaren web gunea, eta abar. Honakoak dira 2023ko udazkenean zehar egingo diren prestakuntza- eta sentsibilizazio-ekintzak:\n• Nola egokitu etxeko kontsumo elektrikoa tarifa berrietara erotu gabe. • Etxean energia aurrez dezakezu erosotasunik galdu gabe!• Komunitate Energetikoak: zer dira eta nola funtzionatzen dute.• Jakin ezazu zein den berokuntza sistemarik egokiena zure etxebizitzarako (Berria)• Energia Argitu kit kanpaina: kanpaina honen helburua herritarrei etxeko energia-kontsumoa modu pertsonalizatuan auto diagnostikatu eta ulertu ahal izateko beharrezko tresnak ematea da, baita energia-eraginkortasuna hobetzeko eta, ondorioz, faktura elektrikoa murrizteko irtenbideak proposatzea ere.\nEnergia Argitu da Gipuzkoako Eraldaketa Energetikoko Bulegoak bultzatuko duen jardueretako bat. Bulego hori Europar Batasuneko Next Generation EB funtsek finantzatzen dute, eta Energia Dibertsifikatzeko eta Aurrezteko Institutuak (IDAE) kudeatzen ditu, Espainiako Gobernuaren Berreskurapen, Eraldaketa eta Erresilientzia Plana betez.",
    "licencia": "cc-by-sa"
  },
  {
    "id": "28kanala_0000168",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Palestinar harriari elkartasuna adierazi dio Tolosaldeko Kontseilu Sozialistak\n1973tik lehen aldiz, gerra egoera ezarri du Israelek lurraldean, bere makineria militarra martxan jarriz. Hamar egun igaro dira eta guzti hau salatzeko, Tolosaldeko Kontseilu Sozialistak manifestazioa burutu du, bertan, Israelgo estatuak, palestinarrak etengabe jazarri dituela adieraziz, \"Ideologia sionista supremazistaren inguruan ardazturiko gobernuek, palestinarrak desagerrarazteko estrategia izan dute urte luzez, lurren okupazioaren, torturaren eta erailketaren bitartez; betiere mendebaldeko bloke inperialistaren babesarekin\".\nHerritar ugari bildu dira Kontseilu Sozialistak deitutako manifestaziora, \"Israelgo Estatua hiltzailea! Palestinar herriarekin elkartasuna\" oihukatuz Tolosako kaleetan zehar. Dominazioaren eta zapalkuntza guztien aurka, nazioartean sozialismoaren aldeko indar politiko bat berrantolatzeko lanean jarraitu behar dela salatu dute \"hori baita herri langileen asaktasuna eta gerrarik gabeko jendarte baten oinarriak eraikitzeko bermea\" adieraziz.",
    "licencia": "cc-by-sa"
  },
  {
    "id": "28kanala_0000169",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Mundu bat Asteasun! ekimenaren baitan egiten den jaia ostegunetik igandera arte ospatuko da\nAurten, lehendabiziko aldiz, atzerriko sukaldaritza dastatzeko parada izateaz gain, herrira azken urtean atzerritik etorri diren herritarrei ongi etorria emateko ekitaldi bat egingo da. Hainbat urte dira ekitaldi hau ospatzen dela herrian eta, azken bi urteetan bezala, aurten ere MUNDU BAT ASTEASUN! proiektuan baitan egingo da eta egitaraua egitasmo honen kideekin elkarlanean landu du Udalak.\nIaz bezala, aurten ere egun bateko ekitalditik harago joan nahi izan da, hainbat egunetan ekitaldiak programatuz. Helburua da, festa egitearekin batera, ekitaldia mamiz eta edukiz betetzea. Horren harira programatu dira osteguneko DIVINAS elkarteak antolatutako \"Africa no es un país\" hitzaldia, edota ostiraleko ipuin kontaketa (\"Mundu misteriosoa\", Intujai teatro konpainiaren eskutik).\nIgandean, hilak 22, urtero bezala, munduko sukaldaritzak probatzeko aukera izango da. Aurten 14 herrialdetako jaki eta edanak izango ditugu. Aurretik haurren jolasak egongo dira.\nHerrialdeetako postuetako jan-edanak bukatu ondoren, ekitalditxo bat antolatu da. Bertan bilduko gara MUNDU BAT ASTEASUN! ekimenean parte hartzen dugun guztiak, eta noski, herritar guztiak bertan parte hartzera gonbidatuta daude. Ekitaldia irekitzeko, aurten, lehendabiziko aldiz, herrira azken urtean atzerritik etorri diren herritarrei ongi etorria emateko ekitaldi bat egingo da.\nEkitaldi honetan, kafea eta gozoak lagun, bertako kultura eta atzerritik etorritako herritarren kultura uztartuko ditugu: herriko bertsolariak koplaka arituko dira, euskaraz eta gazteleraz; hainbat euskal dantza ere dantzatuko ditugu; eta ondoren Ecuador eta Afrika mendebaldeko dantzen erakustaldiak izango ditugu. Ekitaldiari, urtero bezala, piñatarekin emango zaio bukaera.\nAsteasuko Udalak herritar guztiak gonbidatzen ditu ekitaldian parte hartzera.",
    "licencia": "cc-by-sa"
  },
  {
    "id": "28kanala_0000170",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alegiako Udaleko langileek txukunketa lanak egin dituzte herriko parkeetan azken asteetan. Parke inguruak txukuntzearekin batera, haurrentzat egoera arriskutsuan egon zitezkeen hainbat jolasetan konponketa lanak egin dituzte. Esate baterako, ibai ondoko pasealekuko parkean, etxola bati estalki berria jarri zaio eta txirrista baten ertz bat konpondu da.\nLan horietako batzuk Udalak hautemandako gabezien ondorioz egin dira baina beste batzuk egiteko beharra herritarrek Alegia APP bidez Udalera bidalitako mezuen bidez somatu du Udalak.",
    "licencia": "cc-by-sa"
  },
  {
    "id": "28kanala_0000171",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Enrique Abril Errebote Txapelketaren finala bertan behera lesio baten ondorioz\nAmasa-Villabonako errebote plazan jokatzen ari zen txapelketa bertan behera utzi behar izan dute jokalari batek jokatzen ari zela lesio bat izan baitu\nEnrique Abril Errebote Txapelketa hiru urtez behin jokatzen da Amasa-Villabonan, eta antolatzaileek lehia oraindik zehazteko dagoen data batera atzeratzea erabaki dute.",
    "licencia": "cc-by-sa"
  },
  {
    "id": "28kanala_0000172",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bigarren zatiaren amaieran lortutako gola ez da aski izan Tolosalarentzat.",
    "licencia": "cc-by-sa"
  },
  {
    "id": "28kanala_0000173",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ibartatrek lortu dute garaipena derbian, Donostiako Bidebieta kiroldegian jokatu behar izan dute taldeek Usabalgo grebaren ondorioz.",
    "licencia": "cc-by-sa"
  },
  {
    "id": "28kanala_0000174",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Trafiko mozketak Tolosako Herri Krosa eta Berazubiko festak direla eta\nDatorren ostegunean, urriak 12, Tolosako XXXV. Herri Krosa egingo da eta lasterketaren eraginez, trafiko mozketa puntualak egingo dira herriko puntu desberdinetan, hala nola: Suhiltzaileen biribilgunean, Santa Klarako biribilgunean (Zumalakarregirantz ezingo da sartu), eta Gorritin (Rondilla kalera ezingo da sartu). Mozketak goizeko 11:30-12:00ak bitartean egingo dira eta korrikalariak eremu horietatik pasa ahala zabalduko da errepidea.\nBerazubiko jaiek dagokienean, hauek dira egingo diren trafiko mozketak:\nHorrez gain, Tolosako Udaltzaingoak jakinarazi du, datorren ostiral, larunbat zein igandean, urriak 13, 14 eta 15, moto klasikoak ikusgai egongo direla Trianguloan, goizeko 08:00etatik 09:00etara. Izan ere, asteburuari begira moto klasikoen karrera berezi bat egingo da eta hauek errepidera irten aurretik ikusgai egongo dira herritarrentzat goizeko lehen orduan.",
    "licencia": "cc-by-sa"
  },
  {
    "id": "28kanala_0000175",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asteazkenaean, Tolosako Udal Musika Bandak Udazkeneko Kontzertua eskainiko du Berazubi auzoan, bertako festen lehen egunean. Urteroko hitzordua izaten da, urriaren 12a jaieguna izanik, bezperan egin ohi dutena.\n20:00etan hasiko da emanaldia, eta errepertorio zabala entzuteko auekra izango da. Gure Giroa (Tomas Aragües), Highlights from La La Land (J. Hurwitz / Moldaketa: M. Brown), La Gran Vía (F. Chueca eta J. Valverde) Tina Turner: Simply The Best! (Jan Van Kraeydonck) eta Latin American Fever (Harald Kolasch) da kontzertuaren programa.\nHerritar guztiak animatu nahi dituzte kontzertura, eta Berazubi Auzo Elkarteari ere eskerrak eman nahi izan dizkie, kontzertua bertan egiteko aukera eskaintzeagatik.",
    "licencia": "cc-by-sa"
  },
  {
    "id": "28kanala_0000176",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lasa eta Zabalaren hilketaren 40. urteurrenean Busotenoroimen ekitaldia burutu dute\nTolosako alkateak nabarmendu du «senideek oraindik aitortza ofizialik gabe» jarraitzen dutela, tolosarren gorpuak aurkitu zituzten lekuan egin den ekitaldian\n40 urte beteko dira Guardia Zibilak Joxean Lasa eta Joxi Zabala tolosarrak Baionan bahitu, Donostian torturatu, hil eta Alacanteko Busot herrian lurperatu zituela.\nUrteurren honen testuinguruan, Egiari Zor Fundazioak omenaldia antolatu du bi tolosarrak gogora ekartzeko, gorpuzkiak aurkitu zituzten lekuan, Busoten. Ekitaldian, senideak, lagunak eta Busoteko herritarrez gain, Tolosako alkate Andu Martinez de Rituertok parte hartu du. «Busotera etorri gara, Lasa eta Zabalaren gorpuak agertu ziren herrira, espainiar estatuko gorputz parapolizialen indarkeria jasan zuten bi tolosarrak gogora ekartzeko, eta senide eta gertukoei babesa eta maitasuna azaltzeko», adierazi du Tolosako alakteak hitza hartu duenean.\nDuela lau hamarkada bizitakoa ekarri du gogora Martinez de Rituertok: «Hilabeteetako desoseguaren ondoren, gorpuak agertu zirenean, estatu indarkeriaren gordintasuna parez pare ikusi genuen». Senitarteko eta herritarrei azken agur duina emateko eskubidea ukatu zitzaiela ere gehitu du alkateak.\n40 urte igaro dira gertakari latz horietatik, eta, gaur egun, espainiar estatuak oraindik Lasa eta Zabala ez dituela biktimatzat hartzen gogorarazi du Martinez de Rituertok. «Senideek ez dute inolako aitortza ofizialik».\nTolosak bakearen eta adiskidetzearen arloan urteak daramatza lanean, eta alkateak adierazi du hemendik aurrera ere, udalerriko biktima guztien errekonozimenduan aurrera egin dadin eta maila guztietako erakunde publikoen aldetik aitortza ofiziala jaso dezaten lan egingo duela Udalak: «Guk lanean jarraituko dugu biktima guztientzat egia, justizia eta errekonozimendua berma daitezen».",
    "licencia": "cc-by-sa"
  },
  {
    "id": "28kanala_0000177",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Puntu bakar batengatik galdu du partida Tolosa CF Eskubaloiak Uharteren aurka\nTalde urdina markagailuaren atzetik joan da uneoro norgehiagokan, azken uneetan berdinketa izan du eskuetan baina ezin izan du azken gola sartu",
    "licencia": "cc-by-sa"
  },
  {
    "id": "28kanala_0000178",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Espazio euskaldunak sortu, zaindu, indartu eta hedatzeko ardura azpimarratu du EHEk\n\"Euskararen aldeko borrokaren loraldi berri baterako baldintzak sortzekogaraia da, ortzimuga itxaropentsuak berreskuratzekoa. Euskal Herri euskaldunaposible da, horretarako tresnak eskuratzen baditugu eta bidean borrokak piztu,hauspotu eta antolatzen baditugu\", adierazi dute EHEko ordezkariek.",
    "licencia": "cc-by-sa"
  },
  {
    "id": "28kanala_0000179",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Izena emateko azken eguna urriaren 10a izango da. Rally-a urriak12tik 15era burutuko da.\nBerastegiko Udalak XXV. Argazki rally herrikoia antolatu du, kultur astea ospatuko dutela-eta.\nParte hartu nahi dutenek telematikoki edo presentzialki eman beharko dute izena urriaren 10a baino lehen. Online izena emateko, -era idatzi beharko dute, edota 688 681 952 zenbakira WhatsApp mezu bat bidali. Ordea, parte-hartzaileek izen-ematea presentzialki egin nahiko balute, herriko udal bulegora joan beharko lirateke, edo 943 68 30 00 zenbakira deitu.\n- Ateratako argazkiak ez manipulatzea (Photoshop edo antzerako baliabideak erabiltzea, alegia).\n- Ateratako argazki guztietatik hiru aukeratu beharko dituzte, eta hauek aurrez aipatutako helbide elektronikora bidali urriaren 15ean, 23:59ak baino lehen.\nEpaimahaiak hiru argazki onenak aukeratu eta saritu egingo ditu, eta azoka egunean, azaroaren 5ean, irabazleen izen-abizenak esango dituzte.\nArgazkiak udalaren webgunean eta udaletxean ikusgai egongo dira Kultur Aste osoan zehar.",
    "licencia": "cc-by-sa"
  },
  {
    "id": "28kanala_0000180",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Nahiz eta udako hilabeteei agur esan, ez nengoen prest nire zetazko soinekoa armairu atzean gordetzeko, ez aldiz Zinemaldiko lehen flash-ekitsutzen ninduten arte. Izanez, aurrekoan kontatu nizuen bezala, soineko honen gidoia idaztea urte luzeko lana izan da.\nJakina da Donostia hiria, nahiz eta dotore atondu urteko edozein egunetan, galaz jazten dela Iraila amaieran. Aldiz, honelako ekitaldiekpentsakor uzten naute: \"istorio guztiek izaten al dute pareko erakusleihorik?\"\nKontakizun xumeen handitasunak liluratu izan nau beti, hare eta gehiago urteetan isilik egon diren horienak edota isilarazteko arriskuandaudenak. Nola ahaztu lehen aldiz \"Maixabel\" ikustera joan nintzen iluntze hura. Bakarrik nintzen, eta hiru eserlekuren distantzian nire aitona izanlitekeen gizon bat. Pelikula amaitzean negar zotinka geratu nintzen, bai, gizon harrek ezin izan baitzion bere emozioei eutsi. Film harrek, ziurrenik,giltzapean gordeak zituen bizipen eta memoriak azaleratu zizkion; isilpean ezkutatzera behartutako sentipenen istorioa.\nAurreko astean berriz, hainbat lagunekin joan nintzen zinera. \"Maitagarria\" zirudien momentu harrek, Isabel Coixet-ek tripak nahastuzizkigun arte bere \"Un Amor\" filmarekin. Gutxitan ematen dira horrelako sentierak, ehundaka pertsonez inguratuak egon arren bakarrik sentitzea,jendarteko irri lotsatien ondoren, deseroso sentiarazten zaituen isilunea: \"mesedez, pasa dadila hau azkar\", \"ni ere hor egon naiz momenturenbatean\". Onartuko dizuet, nire eta beste hainbaten istorioa, isilarazteko arriskuan egon litekeela, berpiztu zuen zuzendari honek.\nHorrexegatik ditut gustuko kontakizun hauek, elkarren desberdintasunetik berdintasunetik baino urrunago gaudela gogoraraztenbaitigute, zinea guztion bizitzaren pasarteen proiekzio dela eta horiek foko aurrean jartzea inperatibo legala izan beharko lukeela. Baina ondoren diotnik: \"zer dela eta hainbeste komeria film hauek egiteko?\"\nAgian zinearen industria aletan banatzeak erantzunak eman ditzake, pelikula baten fotograma izango balitz bezala. Emakume zinegile eta ikus-entzunezkoen elkarteak argitaratutako azken datuen arabera, 2022. Urtean %37 eta %63an banatua zegoen Espainiar zinemaren industria generoaldetik. Baliteke emakumeen aldeko kuoten ezarpenak egoera hobetu izana zineman, hauen partaidetza handiagotuz, baina zuzendariari ezin zaiograbatzeko esan kamerarik ez badu, sukaldariari menua egiteko eskatuko ez geniokeen bezala labanik gabe.\nAurretiaz esan bezala, istorio txikienek ere beraien handitasuna dute eta hauek kontatzea ezinbestekoa da, baina baliabide guztiekin. Izanik,berdintasuna ez da soilik presentzia kontua, diru kontua ere bada eta aurretiaz aipatutako kuota horiek ekonomikoak izan beharko lukete.Egia da Zinematografiaren eta Ikus-entzunezko Arteen Institutuak eskainitako diru laguntzetan, pastelaren zati bat emakumeei zuzenduadagoela espresuki, baina aizu, akaso ez zaie tarta zatitzeko aukera eman behar?",
    "licencia": "cc-by-sa"
  },
  {
    "id": "28kanala_0000181",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herriko eskola publikoaren azpiegiturak hobetzen jarraitzen du Udalak\nAmasa-Villabonako Udalak, hezkuntza publikoarekin duen konpromisoari eutsiz, Fleming Herri Eskolako eraikinen azpiegiturak hobetzen jarraitzen du. Horrela, azken hilabeteetan, ikasleen oporraldiaz baliatuta, bi hobekuntza-lan burutu ditu herriko bi eskola publikoetan.\nTabike mugikorrak Arroa auzoko Fleming Herri EskolanHezkuntzaren behar aldakorretara egokitzeko, tabike mugikorrak jarri ditu Arroa auzoko Fleming Herri Eskolaren hiru gelatan. Hobekuntza berritzaile horri esker hezitzaileek bi gela batu edo banatzeko aukera izango dute, unean uneko premien arabera.\nIrakaskuntzaren kalitaterako inbertsio horrek 30.312 euroko aurrekontua izan du, eta Goiatz S.L. eta Tabiexpert enpresak aritu dira lanean. Udalak Eusko Jaurlaritzaren \"Udalaguntza 2022\" dirulaguntza lerrora aurkeztu zuen proiektu hau, eta inbertsioaren %60ko jasoko du buetan.\nMugikortasun arazoak dituzten ikasleentzako komun egokituaOtelarre auzoko Herri Eskolan inklusioa eta irisgarritasuna hobetzeko asmoz, eta mugikortasun arazoak dituzten ikasleengan pentsatuz, eraikinaren behe solairuko komun bat egokitu du Udalak.\nHorrela, ikasleen aukera-berdintasuna bermatzeko, Udalak, 25.663 euroko inbertsioa egin du, eta Zumarpe Kudeaketak S.L. enpresak gauzatu ditu egokitzapen lanak. Dena den, kasu honetan ere bai, Eusko Jaurlaritzaren \"Udalaguntza 2022\" dirulaguntza lerroaren bidez, inbertsioaren %60 jasoko du bueltan Udalak.\nBi inbertsio hauek argi erakusten dute Amasa-Villabonako Udalak etengabeko ahalegina egiten duela herrian bertan kalitatezko hezkuntza publikoa eskaintzeko. Eskolako azpiegiturak hobetzea ezinbestekoa da egungo eta etorkizuneko belaunaldiei ikaskuntza-giro atsegina bermatu nahi badiegu.",
    "licencia": "cc-by-sa"
  },
  {
    "id": "28kanala_0000182",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Astebetez luzatu du Ibarrako Udalak kulturetxeko tailerretan izena emateko epea. Izan ere, oraindik hainbat tailerretan lekua geratzen da.\nHonako lantegiak dira plaza batzuk libre dituztenak: Altzariak berritzea eta aldatzea, Egur taila, Tai chi I (hastapena) eta Tai chi II (sakontzea).\nTailerretan izena emateko interesa dutenek, kultur etxera bertaratu edo deitu (943670399) dezakete.",
    "licencia": "cc-by-sa"
  },
  {
    "id": "28kanala_0000183",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosa CF Eskubaloiak harrobiko talden prestaketa saioen egutegia prest du. Eskubaloi Eskola ostegunean 18:00etatik 19:30era Samaniego Ikastetxeko kantxan egingo da. Bertan 2012an eta 2013an jaiotako haurrek parte hartu dezakete.\nInfantil nesken kasuan, 2010ean eta 2011n jaiotakoak, astelehen eta asteazkenetan egingo dira entrenamenduak. Astelehenetan 19:30ean Eskolapioetan (Tolosan) eta ostiraletan Irurako Trinketean.\nInfantil mutilek berriz, hiru prestaketa saio izango dituzte: astelehenetan, asteartetan eta ostiraletan. Astelehenetan 17:30ean Irurako Trinketean, asteartetan 18:00etan Anoetako kiroldegian eta ostiraletan 18:00etan Irurako Trinketean.\nIzena emateko edo zalantzak argitzeko Tolosa Eskubaloiak helbidea idatzi behar da.",
    "licencia": "cc-by-sa"
  },
  {
    "id": "28kanala_0000184",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Nafarroa Oinezera joateko autobusa antolatu du Galtzaundi Euskara Taldeak. Tolosaldetik Etxarri Aranatzera joateko aukera paregabea da autobusarena eta Alegia, Amasa-Villabona, Anoeta, Ikaztegieta, Irura, Tolosatik zuzenean joateko aukera izango da\nIzen ematea irekita dago urriaren 5era, osteguna, bitarte. Autobusean joateak 12 euroko prezioa du (Galtzaundikide edota Atarikide direnentzat 10 euro). Galtzaundi Euskara Taldearen egoitzan izena emanez gero, tiketak eskudirutan edo BIZUM bidez ordaintzeko aukera egongo da. Gainontzeko tokietan ordea, eskudiruz soilik eros daitezke tiketak eta ez da dirua itzuliko, antolaketatik egitasmoa bertan behera uzten ez badute. Izena emateko lekuak hauek dira:\nAutobusak 9:30etatik aurrera irtengo dira eta itzulera ordua 19:30etan izango da, Tafallan. Hauek dira autobusen irteera puntuak herriz herri:",
    "licencia": "cc-by-sa"
  },
  {
    "id": "28kanala_0000185",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Urriaren 7an eta 8an, Euskal Herrian Euskarazek antolatuta EuskaltzaleIndependentisten Topaketak egingo dira Villabonan. Bi egun horietan zehar, euskaraeta independentzia ardatz hartuta, hainbat gairen inguruan hausnartzeko aukera izango da.\nUrriak 7, larunbata-10:00etan, Gurea Antzokian, \"Euskararen errepublika eraikiz\" mahai-ingurunagusia. Hizlariak: Amets Aranguren, Amets Arzallus, Eneko Bidegain, EstitxuGarai eta Lorea Agirre. Aurkezlea: Ekhiñe Atorrasagasti. Partehartzeak: Patxi Gaztelumendi eta Sagrario Aleman.- 12:45ean, Ama Lurra plazan, ekitaldi politikoa.- Ondoren, Oldarraldiaren aurrean: euskararekin bat, euskaraz bat lelopean,azaroaren 4an Bilbon egingo den manifestaziorako atxikimendu argazkia.- Jarraian, joaldunak kalez kale.-13:30ean, bazkaria Zubimusu Ikastolan.- Arratsaldean, Kultur Etxean, Subijana Etxean eta Gurea erakusketa gelantailerrak (hiru tailerrez osatutako bi txanda; beraz, norbanako bakoitzak bitailerretan parte hartu ahal izango du): 1. txandako tailerrak (16:00-17:15): \"Kulturgintzaren transmisioa hezkuntzan\" (Iratxe Retolaza -Euskaltzaindiako kidea eta EHUko irakaslea- eta Ibai Redondo -Hezkuntza mugimenduko kidea). \"Euskaldunon aurkako erasoen aurrean, zer?\" (Agurne Gaubeka -Behatokia- eta Iñigo Urrutia - EHUko irakaslea eta legelaria). \"Zein toki du euskarak intersekzionalitatean\" (Saioa Iraola -Bilgune Feminista, Oier Azkarrraga - EHGAM, Leo Bueriberi -Euskal Herriko emakume migrante eta arrazializatuen sarea, IntzaGurrutxaga - EHE). 2. txandako tailerrak (17:30-18:45): \"Gazteok euskararen borrokan\" (Olaia Edme - AzterketakEuskaraz, Xalbat Altzugarai - Izpegiko Bestak, Malen Frantsesena- Gazte Euskaltzaleen Sarea). \"Pantailak Euskaraz, ezinbesteko erronka\" (Iruñe Astiz - edukisortzailea eta Alex Aginagalde - Pantailak Euskaraz). \"Txispa batek sortzen du sugarra. Tokiko borrokak\" (UnaiApaolaza - EHUN, Gorka Roca Torre - HerriBiltza, Nestor Esteban -EHE).- 19:00etan, Jainekin txaranga kalez kale.-22:00etatik aurrera, kontzertuak Aljibean: Yogurinha Borova, Gora etorri etaDJa.\nUrriak 8, igandea- 11:00etan, gosaria Irrintzi Elkartean.- 11:30ean, Euskal Herrian Euskarazen mural pintaketa.- 12:45ean, Erreboteko plazan pilota ikuskizuna.- Ondoren, Iratzar Tabernan marianitada eta Euskaltzale Independentiston TokaTxapelketa.",
    "licencia": "cc-by-sa"
  },
  {
    "id": "28kanala_0000186",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Antzerkia, dantza, musika jaialdia, erraldoien topaketa... urrian ere bada zerekin gozatua Amasa-Villabonan!\nHilabeteari hasiera ematearekin batera, Udaleko Kultura sailak urriko kultur buletina argitaratu du. Haur zein helduentzako antzerki emanaldiek, dantza ikuskizunak, Aljibeko zuzeneko musika kontzetuek ez dute hutsik egingo Amasa-Villabonan.\nAzpimarratzekoa izango da urriaren 21a. Goiz osoan zehar, Euskal Herriko hainbat tokitako erraldoien topaketa egingo da Villabonan, kalejira ere egingo dute herri osoan zehar. Erne! Buruhandiak ere bertan ibiliko baitira! Bestetik, ilunabarrean, geroz eta oihartzun handiagoa hartzen ari den Hellbona Metal jaialdia izango da Berdura plazan eta Aljibean.\nHilabetero moduan, haur eta helduentzako film aukera zabala egongo da Gurea antzokian.",
    "licencia": "cc-by-sa"
  },
  {
    "id": "28kanala_0000187",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EBA ligan hasi berri da TAKE eta lehen norgehiagokan 6 puntuko aldearekin galdu du. Beasainen jokatu behar izan dute urdinek Usabalgo grebaren ondorioz.",
    "licencia": "cc-by-sa"
  },
  {
    "id": "28kanala_0000188",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Mikel Funosas eta Sebas Etxeberri V. San Migel Xare Irekiaren nagusien mailan garaile",
    "licencia": "cc-by-sa"
  },
  {
    "id": "28kanala_0000189",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Menu begetarioanoa eskatzeko aukera ere egongo da eta tiketak gaur, irailaren 28an, eta bihar, irailaren 29an, salduko dira arratsaldeko 19:00etatik 20:00etara herriko plazan. Langileentzat 20euroren truke egongo dira eskuragarri eta langabe zein haurrentzat 15eurotan.",
    "licencia": "cc-by-sa"
  },
  {
    "id": "28kanala_0000190",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Igandean Kilometroak jaia ospatuko dela-eta, Galtzaundik autobus zerbitzua antolatu du Oreretara joan-etorria egiteko.\nTxartelen prezioa 10 eurokoa izango da. Atarikide zein galtzaundikideentzat, ordea, 8 eurokoa.",
    "licencia": "cc-by-sa"
  },
  {
    "id": "28kanala_0000191",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asuncion klinikako langileak Gasteizko Legebiltzarraren aurrean mobilizatu dira\nOsasun publikoaren defentsan, Asuncion klinikako langileen lan-baldintzek eta etorkizunak erdigunean behar dutela aldarrikatu dute\nDagoeneko 23 egun igaro dira Asuncion klinikako langileek haien eskubideak aldarrikatzeko greba hasi zutenetik. Hala erakutsi dute haien haserrea Legebiltzarraren aurrean, Gotzone Sagardui osasun sailburuak honen berri izan dezan.\nAsuncion klinika Gipuzkoan dauden ESIetatik ospitale pribatu bakarra da. Hau publikoa bihurtzeko proiektua martxan den arren, eskatzen denetik urrun geratzen da: LABek eta ELAk diotenez, langileen baldintzak ez dira lehenesten proiektu horretan.\nIzan ere, Eusko Jaurlaritzak egin duen Plan funtzionalak ez du bermatzen Tolosaldeko klinikak inguruko eskualdeetako ospitaleen zerbitzu berdinak emango dituenik, ezta hau %100 publikoa izango denik ere. Bestetik, ez du aipatzen zer gertatuko den Asuncion klinikako 328 langileekin.\nLABek eta ELAk arduraz jokatzeko eskatu diote Jaurlaritzari. Zerbitzu publiko onak eta kalitatezkoak eskaini nahi badira, langileen lan baldintza duinak bermatu beharko dituzte.",
    "licencia": "cc-by-sa"
  },
  {
    "id": "28kanala_0000192",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kulturarteko espazioaren 2. bilera egingo dute irailaren 29an Asteasun\n\"Mundu bat Asteasun!\" proiektuak urrats berri bat emango du datorren larunbatean. Izan ere, 2. aldiz bilduko da Kulturateko Espazioa, proiektua gidatzen duen espazioa. Asteasun jaiotako, zein kanpotik etorritako herritarrak biltzen dituen gunea. Maiatzean egin zuten lehen bilera, eta ordukoa bezala, hau ere jendetsua eta emankorra izatea espero dutela adierazi dute proiektuko antolatzaileek.\nMaiatzean egin zuten lehen bileran, 3 talde osatu ziren eta Kulturarteko Espazioaren 2. bileran talde horien lanari eutsiko zaio. Zehazki, hauek dira martxan jarritako taldeak:\nEuskara taldea: hizkuntza aniztasuna kudeatzea du helburu nagusi, euskara ikasteko aukera berriak sortzearekin batera\nKulturartekotasun taldea: kulturartekotasuna sustatzeko ekimenak ditu ardatz\nKulturarteko espazioaren 2. saio honetan, gai nagusi bat landuko dutela ere jakinarazi dute. Urriaren 22an ospatuko duten Kulturarteko Festaren egitaraua aurkeztu, osatu eta festarako prestaketak martxan jarriko dituzte.\nHorrez gain, euskara klaseen egoera ere izango da puntuetako bat. Dagoeneko 15 lagunek izena eman dute Asteasun antolatutako AISA atzerritarrentzako ikastaroan. Ikastera animatu diren horiei ikasitakoa erabiltzen laguntzea izango da langaietako bat.\nAzkenik, etorri berriei udalean eskainiko zaien gidaren zirriborroa aztertu nahi dute. Gida honek kanpotik datozenei herrira iristeko bidea erraztea du helburu, eskuorri itxura izango du, eta erroldatzera datorren herritar guztiei banatuko zaie.\nIzen ematea herritar guztiei irekita dago. Dagoeneko 20 lagunek eman dute izena, baina ostiral iluntzerarte aukera izango da izen-emateko. Hortarako 626235884 zenbakira watsapa idatzita.\nBilerara asistentzia errazte aldera, zaintza Zerbitzua antolatu du udalak.",
    "licencia": "cc-by-sa"
  },
  {
    "id": "28kanala_0000193",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larrea auzoko \"Behe Nafarroa\" haur-parkeak estalpe berria izango du laster, eguraldi txarra egiten duenean ere haurrek bertan jolasteko aukera izan dezaten.\nAste honetan hasi dira parkea estaltzeko lanak eta lehen egun hauetan estalkia jartzeko oinarriak eraikitzen ari dira. Dagoeneko erretiratu dute parkearen albo batean zegoen gasoleo tanke zaharra (aurretik tanke hori erabilerarik gabe utzi eta inertizatu ondoren).\nObra osoak 8 asteko iraupena izango duela aurreikusten da eta beraz, ezustekorik ezean abenduan amaituko dira lanak. Ordurarte, parkea hesiz inguratuta eta itxita egongo da.\nOztopoak oztopo, aurreikusi gabeko traba ugari gainditu ondoren, eta esleipen prozesua amaituta, pasa den irailaren 22an sinatu zen obra-kontratua 4 Badia Mantentze Serbitzuak S.L. enpresarekin. Proiektu hau errealitate bilakatu dadin, guztira 226.428,85 euro inbertitu behar izan ditu Udalak.\nAmasa Villabonako udal gobernuak barkamena eskatu nahi du proiektu honen gauzatzeak pilatu duen atzerapen handiagatik. Itxaronaldia luzeegia izan dela aitortzearekin batera, Udalak herritarrek erakutsitako ulerkortasuna eta pazientzia eskertu nahi ditu. Oztopoak eta ezustekoak Udalaren konpromisoari eta pertseberantziari esker gainditu dira, eta berandu bada ere, datorren neguan herriak horrenbeste behar duen haur-parke estalia edukitzea lortuko da azkenean.",
    "licencia": "cc-by-sa"
  },
  {
    "id": "28kanala_0000194",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bertsolari txuriurdin eta zurigorrien arteko saio klasikoa larunbatean, irailaren 30ean, izango da, eguerdiko 12:30ean, Gurea antzokian. Gonbidapenak oraindik eskuragarri daude webgunean\n2012. urteaz geroztik, Bertso derbia Athletic Cluben eta Realaren arteko norgehiagokaren aurretik egin ohi den kultura ekitaldia da, eta bertan, Atheltic Club eta Reala ordezkatzen dituzten bertsolariak aritzen dira bat-batean, euskal derbiarekin zerikusia duten gaien inguruan. Ekimenak giro oneko lehia sustatzea du helburu, euskal taldeen kirolaren eta kulturaren arteko norgehiagoka alde batera utzita.\nAthletic Club Fundazioak, Real Sociedad Fundazioak eta Villabonako Udalak elkarlanean antolatutako ikuskizuna da hau. Sarrera doakoa da, baina gonbidapenak hartu behar dira aldez aurretik HEMEN.\nMesedez, izan arduratsua eta erabiliko dituzun gonbidapenak bakarrik hartu.",
    "licencia": "cc-by-sa"
  },
  {
    "id": "28kanala_0000195",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Entrenatzaile berriak Tolosaren lan ona nabarmendu du, taldeak garaipena lortu ez badu ere.",
    "licencia": "cc-by-sa"
  },
  {
    "id": "28kanala_0000196",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irati Iciar izango da Euskaltzaleen Topaguneko lehendakari berria\n\"Beso teknikoa dugu; gihar soziala, agian, mantendu dugu, baina gehiago aktibatu behar da\"\nIrati Iciarrek (Oñati, 1975) hartuko du Kike Amonarrizen (Tolosa, 1961) lekukoa Euskaltzaleen Topaguneko lehendakaritzan, gaur, irailak 22, Ermuan egingo den Batzar Orokorrean. Zuzendaritzako kide izan da orain arte, eta ikasitakoez zein aurrera begirakoez hitz egin du Amonarriz lagun duela. Batera jauzi dinamikaren berri eman du, eta azaroaren 18an Arrasaten egingo den kongresuaz ere aritu dira.\nKike Amonarriz: Emozio asko pilatzen dira. Batetik, esango nuke normaltasunaren ondorio dela. Topagunean normala da urte batzuen ondoren lehendakaria aldatzea, eta ezinbestekoa ere bada. Bazkide garen elkartetako ordezkariok zuzendaritzatik pasatu behar gara, lehendakaritzatik, eta horrek elkarte ezberdinek inplikazio gehiago izatea dakar, ezagutza handiagoa izatea. Are gehiago, Topaguneak ere ikuspegi zabalagoa du era honetan. Bestetik, satisfakzioa ere badago. Lau urte bizi izan dira, konplexuak, baina gauza asko egin ditugu. Pena ere badut, baina baita itxaropena ere. Iratik hartuko du ardura, eta itxaropen guztia dut berarengan. Iruditzen zait lehendakari fenomenala izango dela. Emozio diferente asko pilatzen zaizkit...\nIrati Iciar: Nik poza dut. Topaguneak nigan ikusi du nirekin lan egiteko edo elkarrekin egoteko gogoa. Erantzukizuna ere badut. Kikeren ordezkoa naiz, ondorengoa, eta oso handia da bera; ezagutzen dugu, eta hor daude espektatibak ere. Zer behar du izan Topaguneak? Zer espero du jendeak niregandik? Alde horretatik, aitortu beharra daukat bertigo pixka bat dudala, baina batez ere itxaropena eta lan egiteko gogoa. Urte askoan noa zuzendaritzan, Geu elkartean ere badut ibilbidea egina... hainbat saltsatan ibili naiz eta ilusioa dut. Balioa eman nahiko nieke Araba eta Gasteizi, hori da nire asmoa; ea Topagunetik hori erdiesten dugun. Azkenik, harro ere sentitzen naiz. Guztioi gustatzen zaigu horrelako aitortza bat egitea. Ni lanera nator, elkarrekin bide bat egitera. Kike, ez zara hain erraz libratuko...\nK.A.: Iratik, gainera, mugimendua oso barrutik ezagutzen du, eta hori sekulako abantaila zein bermea da. Behin entzun nuen: erreleboa eman, ez bota. Eta kasu hau da erreleboa pasatzea modu oso naturalean. Gainera, Irati lehen momentutik izan da oso kementsua eta ilusionatuta egon da. Pertsona gazteago bat da, gasteiztarra, emakume ikuspegia ekarriko du... ekarpen oso inportantea izango da.\nI.I.: Eskerrik asko. Topagunera nator, zuzendaritza batera, lan talde batera; ez nago bakarrik. Jasone ez da hemen gurekin, baina beti izan da mugarri oso handi bat Topagunean. Aurreko aldi batean esan nion ezin dudala ezer apurtu; dena ondo doa. Izan ere, Topaguneak ibilbide bat du, inertzia bat eta estatus bat. Badauka une bat. Kongresua ere orain egingo dugu; beraz, ni laguntzera nator, bidelagun izatera. Emakumea ere banaiz, eta Gasteiz, Araba... ikuspegi hori txertatzera nator, irudi hori islatzera.\nK.A.: Lau urte hauek biziak eta konplexuak izan dira. Gogoan dut lehendakaritza hartu nuenean non egin nezakeen nire ekarpenik handiena; seguru aski, elkarteekin jardunean eta mugimendua indartzen. Horretan hastera gindoazen unean, ordea, koronabirusa heldu zen, eta gelditu egin zen. Horrek baldintzatu ditu lau urteak, baina nabarmenduko nuke mugimenduak izan duen indarra eta kemena, nola jakin duen egoerari aurre egiten. Une zailak izan dira, denon ezinarekin gainera... baina aurre egin zaio, bi faktorerengatik.\nK.A.: Batetik, Topaguneak duen lantaldeak eutsi egin zion erronkari, eta mugimenduak berak, euskara elkarteek ikusi zuten egoera horri ezin ziotela bakarrik erantzun. Egon zen gerturatze bat, bateratze bat eta trinkotze bat, eta horrek ekarri du urte hauek emankorrak izatea. Aurrerapauso sendoak eman dira. Burura datorkit, esate baterako, Euskaraldia bi aldiz egin dugula. Bigarrena, gainera, oso kolokan egon zen, baina egiteko erabakia hartu zen, eta nik uste dut klabea izan zela. Beraz, muga horiekin guztiekin ere lortu genuen euskararen gaia ez ateratzea agenda soziopolitikotik. Egin ahal izan zen ekimen handi ia bakarra izan zen. Bestalde, Iparraldera hedatu gara, eta lortu dugu Ipar Euskal Herriko Topagunea ere sortzea. Hainbat elkarte ere sortu dira; Kukulaisi, esaterako, aisialdi taldeen koordinazioa. Nafarroan, aldekotasuna lantzeko ere lan ildo indartsu bat jarri da martxan. Hainbat lan ildo zabaldu dira egoera oso konplikatu batean. Agerian utzi du mugimenduak duen ekintzailetasuna, ekimenerako gaitasuna.\nI.I.: Nik aipatuko nuke mugimenduaren, euskal munduaren, gure bazkideen eta elkarteen erresilientzia. Erresilientzia da egoera zail horietatik ateratzea zure onena duzunean, eta buelta bat ematea; indartuta ateratzen zara. Egia da asko sufritu dugula pandemian, bai Topagunean, bai Geu elkartean... baina horrek ere ekarri zigun halabeharrez aurrera jarraitzea, gure erremintak zeintzuk diren jakinda eta dugunari zukua aterata.\nAdibidez, Kikek aipatutako ekimenez gain, dagoeneko kontzientzia oso-oso sendoa dugu online bideari dagokionez, digitaltasunaren garrantziaz. Orain ohartu gara digitala eta aurrez aurrekoa ez doazela paraleloan; batera doaz. Bizi gara digitalean eta aurrez aurrekoan batera. Hori ere azpimarratuko nuke. Bada, era horretan, Topagunea ere sartua da XXI. mendean. Ilusionatuta atera gara, bideak ikusi ditugulako. Ordea, baliabideen inguruan, norekin egin, nola... hori ja landuko dugu kongresuan.\nKike Amonarriz: \"Zaila da mugimendu sozialak egituratzea. Jendea prest da laguntzarako, ez erantzukizunerako.\"\nK.A.: Egoera aldatzen ari da, erronkak aldatu egin dira, pandemiak aldatu egin ditu gure bizitzak, gero eta zailagoa da elkarteak sortzea, guneak... gure ametsa zen Euskaraldiak herri batzordeak-eta egonkortzea eta euskara elkarteak sortzea. Batzuk sortu dira, baina indibidualizazio prozesuak handiak dira. Hor ikusi ditugu erronkak: lehendik zeuden batzuk badaude, baina pandemiak areagotu egin ditu. Gu mugimendu sozial bat gara, eta momentu honetan konplikatua da horrelakoak martxan jartzea, egituratzea. Jende asko dago laguntzeko prest gauza puntualetarako, baina guneak, motoreak sortzea eta erantzukizunak hartzea, gero eta gehiago kostatzen da. Horiek ere behar ditugu.\nIkusten ari gara pandemiak ekarri duela ikus-entzunezkoen kontsumoa biderkatzea erdaraz, etorri berri direnen inguruan ere erronka berriak ditugula. Hor daude globalizazioa eta indibidualizazioa ere. Baina nola erantzun horri guztiari? Bada, hori egin nahi dugu hurrengo kongresuan. Zer egin beharko genuke Topagunea bezalako mugimendu batek erabileran jauzi bat eman ahal izateko? Zein da gure funtziona? Non daude gure erronka nagusienak hurrengo hamar urtetan? Batzuk aipatu ditugu, baina gehiago ere badaude.\nI.I.: Topagunea mende honetan murgilduta dago, pandemia baten ostean, eta konturatu ginen berriztu egin behar genituela duela hamar urte, aurreko kongresuan, hartutako erabakiak. Orduan markatutako lan ildoak-eta garai hartako kantxa batekoak ziren, baina gure jokaldi kantxa aldatu egin da. Oso azkar aldatzen den gizarte batean bizi gara, eta ziurgabetasun handia dago; pandemia bat etorri daitekeen eran, krisi ekonomiko eta klimatiko batean gaude, Hirugarren Mundu Gerra... honi buelta bat eman genion eta hori hausnarketa batekin egin nahi dugu. Bada, hori da Batera jauzi dinamikarekin egin nahi duguna.\nI.I.: Ikusten genuen batez ere euskararen gaia, auzia, gizarte osoarena zela, eta guztiekin konpartitu nahi dugu. Horretarako, euskararen mundutik kanpo badabilen jendea ere gonbidatu dugu. Beti diogu euskara hurbildu behar dugula etorkinengana, gazteleraz aritzen denarena... tira, ba ekarri ditugu. Gonbidatu ditugu gure dinamikara, eta hor ere proposamen batzuk egin dizkigu talde horrek, kongresuan integratzeko. Birmoldaketa fase interesgarri bat da. Aitortuko dut bertigo pixka bat ere ematen duela, ez baitaukat barita magikorik. Esperimentazio fase bat da, baina ilusioz hartzen dut; gauza oso bereziak irtengo dira.\nK.A.: Bai, eta badago beste puntu bat ere. Kongresua orain dela hamaika urte egin zen, eta momentu honetan Topagunea osatzen dugunon artean askok ez zuten parte hartu, ez dute ezagutzen orduan onartu zen testua ere. Horrelako kongresu batek ere, beraz, balio du irekitzeko, jarraipenak lantzeko, baina batez ere trinkotzeko eta esateko iparrari begira ea ados gauden, non jarri behar ditugun indarrak; horrek mugimendua trinkotzen, bateratzen eta indarberritzen du.\nZer eztabaidatuko da euskara elkarteen mugimenduaren hirugarren kongresuan?\nK.A.: Hor bada kaleko erabileraren datu bat. 1989an egin zen lehen neurketa, eta orduan ia hamaika puntukoa zen erabilera; azkenekoan, berriz, hamahiru eta erdikoa. Bi puntu mugitu da. Ez baldin badugu hor jauzi bat ematen, arrisku handia daukagu atzera egiteko. Sarri aipatu dugun bidegurutzearen ideia. Bestelako bultzada bat behar du hizkuntzaren biziberritze prozesuak, eta bultzada horren emaitzak izan behar du erabileran jauzi bat egitea. Erabilera handitzen den neurrian, euskararen presentzia, beharra eta motibazioa handitu egingo da; bestela, atzera egiteko arriskua daukagu. Berdin gertatuko da kezka berbera dutenekin ere, hala nola Katalunian, Galesen, Bretainian eta Galizian.\nI.I.: Kezka hori ez da soilik Topagunearena. Euskararen biziberritze mugimenduan gabiltzan guztiona da. Konturatzen gara ezagutza hazi dela, baina ez erabilera. Hor haustura bat dago. Beraz, zergatik erronka hori? Topaguneak bere burua ahaldunduta ikusi duelako. Norbaitek proposamen bat egin behar du, eta guk egingo diegu euskalgintzan, euskararen munduan zein euskaratik kanpo dauden gizarte, eragile eta sektore guztiei. Hainbat urteko esperientzia dugu, oinarri sozial oso sendo bat gure bazkide eta euskaltzale aktibatuekin. Indartsu gaude pixka bat, eta zerbait eskaini nahi genuen. Batera jauzi dinamikaren bitartez egingo dugu, ez ditugu betiko moldeak erabiliko. Erronka handia jarri diogu gure buruari, baina ez soilik guri, baizik eta euskal gizarteari; ezinbestean, aurrera egiteko modu bakarra da. Hori da gure analisia.\nIrati Iciar: \"Lokalean lan egin dugu, baina gure ikuspegiak eta diskurtsoak zabaldu behar ditugu.\"\nZe azterketa egingo zenukete euskara eta euskalgintzaren gaur egingo diagnosiaz?\nK.A.: Ikaragarria da euskalgintzak azken hamarkadetan lortu duena. Uste dut hortik abiatu behar dugula. Seguru aski, Europako hizkuntza gutxituen artean horrelako hizkuntza gutxituen aldeko biziberritzearen aldeko mugimendu sozial gutxi dago. Hemen egin dena ikaragarria izan da, baina mugatua ere bada. Uste dut momentu honetan gertatu dela euskalgintza indartzen joan dela, eta profesionalizatzen. Beso tekniko oso indartsu bat dugu; beharbada, gihar soziala mantendu dugu, baina gehiago aktibatu beharko genuke. Hor da erronka. Gure funtzio nagusia, gainera, hori da: nola aktibatu herritarrak eta hiztunak, gizartea, nola sortu mugimendu zabal bat Euskal Herri osoan momentu konplikatu batean. Euskal Herrian, estatu frantziarrean zein espainolean, badago joera atzerakoi bat, hizkuntzak bete-betean ukitzen dituena, eta oldarraldi judiziala da horren adibideetako bat. Baina, bestetik, momentu interesgarri bat ere bada, une honetan hizkuntzen gaia agenda soziopolitikoaren erdigunean dagoelako. Nik uste dut estatu mailan, behintzat, gogoan dudala, lehen aldia dela hizkuntzen gaia hain gune zentralean dagoena. Hori guztia dugu; ea asmatzen dugun aprobetxatzen.\nBadago euskararen aurkako oldarraldi moduko bat. Nola aurre egin kontrako olatu horri?\nI.I.: Kikek aurreratu duenean dago erronka nagusiena. Oldarraldi judizial espainola oso gauza konkretua da, helburu oso konkretu batzuekin datorrena, eta horri aurre egin behar zaio. Baina gure kantxa da XXI. mende globalizatu honetan. Gure lan egiteko eremua aldatu egin da, moldeak berrikusi behar ditugu, ziurgabetasun eta bertigo honi aurre egin... egia da hizkuntza gutxituen kontzientzia eta mugimendua oso-oso indartsua izan ahal dela guretzat Europan, eta hortaz baliatu behar garela Frantziari eta Espainiari esateko ez garela gu, baizik eta Europa eta lur planeta osoko ondare bat. Gu eskatzen gabiltzana ez da txokokeria bat. Lehen oso lokalean lan egin dugun garai horietatik atera behar gara, gure ikuspegiak eta diskurtsoak zabaldu behar ditugu, Euskal Herria ere asko ireki delako. Gatazkaren osteko Euskal Herrian bizi gara, eta honek gure diskurtsoak eta lan egiteko moldeak berrikustea eskatzen du. Europan, munduan, hizkuntza gutxituen testuinguruan jarrita, zilegitasuna ematen digu oldarraldi honetan esateko txokokeria eurak dabiltzala egiten.\nK.A.: Bai, eta hor gure indargunerik nagusiena jendea da; herritarrak. Hizkuntzaren alde dauden bitartean, hizkuntzaren alde aktibatzen badira, aurrera egin ahalko dugu; hori gabe, ezinezkoa izango da. Horrekin batera, noski, hizkuntza politikak aktibatzea ere badago, marko legalak egokiak izan daitezen. Lehen hori mugatzen genuen, neurri batean, gure esparrura, baina egun ikusi dugu Europan ere asko jokatzen dugula, badela estatuetan ere gatazka eta jokoaren parte bat. Beraz, nik uste dut denok egokitu behar dugula testuinguru berri honetara, gauza bat argi izanik: guk egiten dugu eta guk bultzatzen dugu, edo inor ez da kanpotik etorriko gu laguntzera.\nK.A.: Bat ere ez. Badaki hemen nagoela. Uste dut orain arte ere elkarrengandik gertu egon garela. Aholkuak ez, baina animo pila bat eta zorterik onena. Gainera, oso ondo egingo du; bitartean, zain egongo gara, ea zer dakarren etorkizunak!\nI.I.: Kikerekin zuzendaritzan-eta egon garen urte hauetan asko ikasi dut, eta irakaspen horiek nirekin datoz. Azpimarratuko nuke Kikerengandik ikasi dudala arreta beti jarri behar dela pertsonen aktibazioan. Zer nolako garrantzia duen Topagunearentzat bere bazkideak, elkarteak, pertsonak aktibatzeak, Euskaraldia martxan jartzeak, eta norbanako horiek euskarara ekartzeak. Ez bakarrik hizkuntzara, baizik eta kontzientzia horretara eta mugimenduan sartzera. Bestetik, ikasi dut atzetik ere ibili behar dela. Kike ikusi dut bazkideen atzetik, deika, bilerak egiten, formazioak ematen; lan pila bat egin du, eta hori da aktibazioak berak transmititzen duen energia. Laguntzea da, bidelagun izatea.\nK.A.: Katalan irakasle baten liburu bat irakurtzen nabil azken boladan, eta berak aipatzen du katalaneko irakasleak erakargarriak eta sinpatikoak izan behar direla, ikasleentzako irakaslerik onenak. Horrela erakarriko ditugu. Uste dut guk ere badugula erantzukizun hori. Zergatik etorriko da jendea euskarara? Jakin behar duguna da gure pasioa transmititzen. Euskarari gerta dakiokeen gauzarik txarrena da gai gez bat bihurtzea, ez duena inolako erakargarritasunik.\nI.I.: Azkenean, Kikerengandik ikasi dudana eta Topaguneak duen zilegitasuna da koherenteak garela; egiten duguna eta sinesten duguna batera datoz. Beraz, saltzen duguna eta transmititzen duguna ere bat dator. Bestela da kea saltzera goazela. Eta nik hori ikasi dut Kikerengatik; bera horrelakoa da, bide hori transmititzen du. Horretan jarraituko dugu. Gainera, Kike... ez zara hain azkar libratuko gutaz. Zure telefonoa eta emaileko helbideak baditugu; bestela, Tolosan agertuko gara!",
    "licencia": "cc-by-sa"
  },
  {
    "id": "28kanala_0000197",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Oria ibaiaren garbiketan 723 kilo hondakin jaso ditu Irurako Udalak\nIruratik igarotzen den Oria ibaiaren zatian garbiketa-lanak burutu ditu Irurako Udalak Gureak gizarteratze-enpresaren bitartez, uztailaren 11tik 18ra. Bildutako hondakinen lagin bat San Migel plazan ikusgai izan da, herritarrak ibaira iristen diren hondakin-kopurua ezagutu eta hauek jatorrian ondo kudeatzeko beharra azpimarratzeko. Ibaitik jasotako hondakinak baliatuz udalekuetako haur eta gazteekin hondakinen bilketa egokiaren garrantziaz jabetzeko lanketak ere burutu ahal izan dira.\n2023ko Irurako zatiko Oria ibaiaren garbiketa-kanpainan 694 kg hondakin atera ziren ibaitik, modu honetan sailkatuta: - 254 kilo plastiko- 165 kilo egur- 275 kilo burdin- 7 kilo kristal- 22 kilo errefuxa\nUdalak gogorarazten du hiri-hondakinak modu egokian ez kudeatzea 90,1 eta 45.000 euro arteko isunarekin zigortua dagoela eta hainbat aukera dituztela hondakinak modu egokian kudeatzeko:\n- Herriko kaleetan kokatutako edukiontzietan (organikoa, papera eta kartoia, ontzi arinak, beira, arropa, sukaldeko olioa, pilak, errefusa, zakur gorotzak).- Hondakin arriskutsuak: Kultur etxe ondoan dagoen etxolan edo Garbigunean.- Tamaina handiko hondakinak: beirarentzako edukiontzien ondoan hilaren lehen eta hirugarren ostiraletan (bezperako gauean 20:00etatik aurrera). Ezin da utzi obra-hondakinik, pneumatikorik, paletik, paperik, kartoirik edo/eta zabor-poltsarik.\nBilketa egokian laguntzeko hondakinak egoki sailkatzeko gida eta eskualdeko bi garbiguneen informazioa eskura dute herritarrek. Garbiketa-lan hauek Gipuzkoako Foru Aldundiko Ingurumen eta Obra Hidraulikoetako sailaren % 75eko dirulaguntza jaso dute.",
    "licencia": "cc-by-sa"
  },
  {
    "id": "28kanala_0000198",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tunelaren barruan dauden argiak ordezkatzen ari direla-eta, Gipuzkoako Foru Aldundiak ohartarazi du igandetik aurrera tunela gauez itxi egingo dutela. Egunez suerta daitezkeen trafiko arazoak ekiditeko erabaki dute lan hauek gauez burutzea.\nHorrenbestez, GI-2130 errepidea erabat moztuko da gaueko 22:00etatik gozeko 6:00ak bitarte. Leaburura edo Gaztelura joateko, GI-3212 errepidea hartu beharko da, Ibarra eta Belauntza zeharkatuz.\n• 24 igandetik 25 astelehenerako gauean.• 25 astelehenetik 26 astearterako gauean.• 26 asteartetik 27 asteazkenerako gauean.• 27 asteazkenetik 28 ostegunerako gauean.• 28 ostegunetik 29 ostiralerako gauean.\nObrak eta desbideraketak seinalizatuta egongo dira eta, behar izanez gero, larrialdi zerbitzuei bidea irekiko zaie eta obrak geratuko dituzte.",
    "licencia": "cc-by-sa"
  },
  {
    "id": "28kanala_0000199",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Berastegin eta Elduainen bide-segurtasuna hobetzeko lanekin hasi dira\nBerastegin oinezkoen pasabidea hobetuko da eta Elduainen bihurgune bat hobetu eta udaletxe aurrean autobus geltokia eraikiko da\nHiru hilabetko epean gauzatu ahal izatea da Bide Azpiegituretako departmentuaren aurreikuspena. Lan hauen berri eman eta zehaztasunak argitzeko, Maria Ubarretxena foru diputatua Berastegiko eta Elduaingo alkateekin batzartu da.",
    "licencia": "cc-by-sa"
  },
  {
    "id": "28kanala_0000200",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2023ko Titirijai Jaialdiaren kartel lehiaketaren inguruan tailerra antolatu du Topic-ek\n11 urtetik 17 urtera bitarteko gazteei zuzendua, Tolosa&Co-ren 100 euroko erosketa bonua izango du sari bezala. Parte hartzaile guztien artean, Titirijai Jaialdirako 4 lagunentzako sarrera zozketatuko da.",
    "licencia": "cc-by-sa"
  },
  {
    "id": "28kanala_0000201",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Emakume batek, Adunan, traktorea gidatzean izandako istripua salatu du LABek\nSindikatuak elkartasuna adierazi die familiakoei, lagunei eta lankideei\n2023an gutxienez 38 langile hil dira lan istripuz Euskal Herrian dagoeneko. Lehen sektorea da behin eta berriz hilkortasun tasa altuena pairatzen duena, eta oraingoan ere beste heriotza bat gertatu da sektore horretan, kasu honetan Adunan.\nAtzo arratsaldean hil zen 35 urteko emakumea, malda handi batean traktore bat gidatzen ari zela istripua izan zuelarik. LABek salatu du lehen sektoreko sasoi bilketa lanetan diharduten langileek ez dutela lan-osasuneko bermerik izaten. Modu honetan, ez patronalak eta ez administrazioak ez dituzte beharrekoak diren neurriak hartzen, eta gabezia hauen emaitzak eragiten dituzte istripuak.\nJakinik aldikako lan hauetan ingurunea, makinaria eta batzuetan prozesua bera ez ezagutzeak arriskuak biderkatzen dituela, Osalani eta lan-ikuskaritzari eskatu diete plangintza espezifikoa egin dezatela langile kolektibo hau artatzeko. Hala, formakuntza eta eskuragarri jartzen zaien makinariaren kontrola egingo litzateke, beste prebentzio neurrien artean, beti ere patronalaren kontura.",
    "licencia": "cc-by-sa"
  },
  {
    "id": "28kanala_0000202",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amasa-Villabonako Udalak beste urrats bat eman du herriko landa-bideak hobetzeko plangintzaren baitan. Aranerrekako bidea asfaltatu ondoren, Alustiza baserrira igotzeko errepidean egoera txarrean zeuden hainbat bide-zati konpondu eta hormigoi berriarekin egokitu dira azken egunetan.\nUdalak landa-eremuetako herritarrei bide egokiak bermatu nahi dizkie eta azken hobekuntza lan hauei esker, zonalde horretako biztanleek eta Austizako jatetxe eta nekazal turismoko bezeroek errepide seguruagoa izango dute.\nAsfaltos Urretxu SA izan da obra hau gauzatzeko udalak kontratatu duen enpresa. Lan hauen kostu osoa 30.133,84 eurokoa izango da. Amasa-Villabonako Udalak Gipuzkoako Foru Aldundiak landa eremuetako bideen konponketak egiteko eskaintzen duen aurrekontuaren %55eko dirulaguntza lortu duenez, azkenean udalak soilik 16.573,60 euro inbertitu behar izan ditu.\nErrepidearen zorua berritzeko lan hauek aurreikusitakoa baino egun batzuk gehiago luzatu badira ere, dagoeneko bidea irekita dago berriro trafikoarentzat. Dena den, gidariei tentuz gidatzeko deia egiten die Udalak, bide ertzetan oraindik langileak dabiltza eta.\nUdalak eskerrak eman nahi dizkie inguruko bizilagunei egun hauetan izan duten pazientziagatik. Azpiegituretan egiten diren obrek beti sortzen dituzte inguruan bizi direnentzat albo-kalteak edo trabak, baina obra hau egitea ezinbestekoa izan dela uste du Udalak eta gainera hormigonatutako errepide honek urte luzez egoera egokian iraungo duela aurreikusten da.",
    "licencia": "cc-by-sa"
  },
  {
    "id": "28kanala_0000203",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Garagardo festaren amaierarekin batera, TAKEk eskerrak eman nahi izan dizkie laguntzaile zein bertaratu guztiei.\nAurreko urtean esan genuen, eta berriro diogu, zuei esker, IKARAGARRIA izan da. Esker hitzak besterik ez ditugu egun hauetan zerkausian izan den giroa ikusita!\nOstegunetik igandera bitarte saskibaloi kantxak utzi eta sukaldearen eta barraren bueltan aritu gara lanean buru belarri! Horretan ere TAKEn badugu esperientzia! Argazki guzti hauetan agertzen garenoz gain ordea, izan dira egunero festa aurrera ateratzen lagundu digutenak. Zuek guztioi, esker mila bihotzez. Guraso, lagun... eta inguruko guztiak, zuek ere TAKEren parte zarete!\n4 egunen ondoren nekatuta bukatu dugun arren, ederra izan da! Lagun artean lanean aritzea bezelakorik ez dago! Gaurtik aurrera, kantxetara bueltan izango gara, 2023-24 denboraldia hasi baita TAKErentzat!\nBidean aurkituko gaituzue aurrerantzean, saskibaloiaz, eta batez ere, gure klubaz disfrutatzen! Datorren urtean, berriz ere, zerkausian elkartuko gara!",
    "licencia": "cc-by-sa"
  },
  {
    "id": "28kanala_0000204",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Horiek horrela, jakinarazten da GI-2130-A errepidea erabat moztuko dela, gauez (22:00etatik 6:00etara), eta GI-3212 errepidea Leaburura eta Gaztelura sartzeko bide alternatiboa izango dela, iristeko Ibarra eta Belauntza zeharkatzen dituen GI-2130 errepidea hartu beharko delarik.\nLanak gaur hasi eta hurrengo hiru gauetan egindo dira. Hau da, irailaren 18tik 21erako gauetan itxiko da bidea 22:00etatik 6:00etara bitartean. Obrak eta dagozkien desbideraketak behar bezala seinaleztatuta egongo dira. Behar izanez gero, larrialdietako zerbitzuei bidea irekiko zaie, horretarako lanak gelditu beharko balira ere.",
    "licencia": "cc-by-sa"
  },
  {
    "id": "28kanala_0000205",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Sonakay taldeak Urkizun joko duen kontzertura joateko autobus zerbitzu berezia izango da\nLarunbatean, irailaren 23an, Tolosako erdigunetik Urkizura joan-etorria egiteko aukera eskainiko du Tolosako Udalak. \"Kultura Plazara: beste plazak\" egitasmoaren baitan Sonakay taldeak joko du kontzertua. Landa auzoetan orain arte egin diren kontzertuetan bezala, aste honetan ere izango da zerbitzu hori.\nUrkizura joateko autobusa 18:00etan irtengo da San Frantzisko elizaren aurreko geltokitik, itzulerakoa berriz, kontzertua amaitu ondoren abiatuko da. Zerbitzu hau erabili nahi duenak izena eman beharko du helbidera idatziz. Irailaren 20a, asteazkena, izango da horretarako aukera izango den azken eguna. Mezuan izen-abizenak, eserleku kopurua eta harremanetarako telefono zenbakia zehaztu behar dira. Zerbitzua doakoa izango da.",
    "licencia": "cc-by-sa"
  },
  {
    "id": "28kanala_0000206",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Urriaren 12an ospatuko da Tolosako XXXV. Herrri Krosa. Goizeko 11:00etan emango zaio hasiera lasterketari, eta helduek amaitu ostean Txiki krosa egingo da. Helduen lasterketarako izen-emateak kronoak.com webgunean egin behar dira eta Txiki krosean parte hartzeko, Saharako kanpamenduetarako haurrei bidaltzeko eskola materiala entregatu beharko da.",
    "licencia": "cc-by-sa"
  },
  {
    "id": "28kanala_0000207",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amets Aranberrik eta Idoia Nogalesek irabazi dute Berrobira Krosa",
    "licencia": "cc-by-sa"
  },
  {
    "id": "28kanala_0000208",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "San Sebastian Circuit Spirit auto klasikoen bira Tolosatik igaroko da\nSan Sebastian Circuit Spirit, auto klasikoen bira, irailaren 22an hasiko da. Asteuburu osoan zehar Gipuzkoatik barrena ibiliko dira, eta Tolosatik ere igaroko da, irailaren 23an. 100 auto klasikotik gora batuko dira 6. edizio honetan.Larunbat eguerdian iritsiko dira auto klasikoak Tolosara. Sei auto Plaza Zaharrean izango dira ikusgai eta, gainerakoak, San Estebango aparkalekuan.Ondoren Ferialekuan bazkalduko dute, bertako produktuak dastatuz, eta bazkalostean birarekin jarraituko dute. Tolosako erdigunea zeharkatuko dute: hala nola, San Frantzisko pasealekua, Nafarroa Etorbidea, Santa Klara eta Ibaiondo kaleak, eta Larramendi zubia igaroko dituzte, eta Anoetarantz joango dira ondoren.",
    "licencia": "cc-by-sa"
  },
  {
    "id": "28kanala_0000209",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Euskal eta euskarazko edukien streaming zerbitzurik handiena izatea du xede plataforma digital berriak.\nPRIMERAN mundura zabalik dagoen euskal leiho digital berria hilabete honetan jarriko da abian. Euskal eta euskarazko edukien streaming zerbitzurik handiena izatea du xede plataforma digital berriak.\nBertan, denetariko edukiak aurkitu ahal izango dira: besteak beste, euskal ekoizpeneko eta nazioarteko telesailak, zinema, dokumentalak eta haurrentzako edukiak. Baita eduki esklusiboak ere. Nonahi, noiznahi euskarazko edukiez gozatzeko plataforma izango da.\nEuskadin sortzen den ikus-entzunezko ekoizpenaren nazioarteko leihoa euskara eta euskal kultur edukiak zabaltzea eta ikusgarri egitea izango du helburu.",
    "licencia": "cc-by-sa"
  },
  {
    "id": "28kanala_0000210",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurten ere, TOPIC Museoak eta bere erakusketek aurreko urteetan baina bisitari gehiago izan dituzte, batez ere uztailean eta abuztuan. Iraila ere goranzko joera izaten ari da.\nGuztira, 3.877 bisitari izan dituzte, gipuzkoarrak nagusi (%14,83). Estatuko zenbaketan, katalanak (% 8,36), madrildarrak (% 4,58) eta valentziarrak (% 2,08) izan dira nagusi, murtziarrak (% 1,61), granadakoak (% 1,55) eta zaragozarrak (% 1,46) gerturatzen zaizkielarik. Europari dagokionez, berriz ere, frantsesak izan dira udan, TOPICera gerturatu diren gehiengoa (%7,68), italiarrak (%0,86) eta holandarrak (%0,65) jarraian izan dituztelarik. Bisitari kroaziarrak, grekoak, hungariarrak, irlandarrak, ingelesak eta suediarrak ere izan dituztela jakinarazi dute museotik, baina harrituta adierazi dira, batez ere, Asiako bisitarien hazkundearekin.\nUdaldiaren itxiera arrakastatsuarekin, etorkizun «baikorra» ikusten dutela datorren urterako adierazi dute TOPICeko kideek, hazteko eta garatzeko aukerak are handiagoak direla gehituz.",
    "licencia": "cc-by-sa"
  },
  {
    "id": "28kanala_0000211",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "II. Helduentzako Kontalaritza Sorkuntza Sariak baditu irabazleak. Epaimahaia osatu duten Itziar Rekalde, Joxemari Karrere, Iñaki Carretero, Maider Galarza, Ane Gebara eta May Gorostiagak Dorleta Kortazar, \"Ispiluak\" lanarengatik eta Joxe Aldasoro \"Mingots eta Langarratik\" lanarengatik saritu dituzte.",
    "licencia": "cc-by-sa"
  },
  {
    "id": "28kanala_0000212",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Adi neska-mutilak! Zenbait taldek aste honetan bertan hasi dituzte entrenamenduak, eta ahal dugun egoeran bada ere, eguraldia lagun dugun bitartean entrenatzen jarraitu nahi dugu! ‍\nDatorren urtean TAKE Eskolako-ko kide izateko izen-emateak zabaldu ditugu, estekan klikatuz eman ahalko duzue izena. Ez galdu zuen aukera!\nEa segituan Usabaleko kantxan elkar ikusteko aukera dugun! 1,2,3... TAKE!",
    "licencia": "cc-by-sa"
  },
  {
    "id": "28kanala_0000213",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bi laguntza lerro ditu deialdiak: lehena, Berriz Tolosa eta bigarrena, Ekin\nAbiatu da Tolosako hiri-ekonomia indartzeko diru laguntzen deialdia. Aurten Tolosako Udalak 107.500 euro bideratu ditu herriko merkataritza jarduerari lotutako zerbitzuak eta ostalaritza edo turismo sektoreko jarduerak sustatzeko.\nBi laguntza lerro jasotzen ditu: belaunaldien arteko negozioen elkartrukerako Berriz Tolosa programak 37.500 euroko diru-poltsa izango du; beste 50.000 euro banatuko dira negozio berriak abian jartzeko Ekin programaren barruan. Gainerako 20.000 euroak, Berriz Tolosa programan erosketarako eta Ekin programan erosketa eta birgaitze lanetarako bideratuko dira.\nAitor Agirresarobe Murgi, Garapen Ekonomikoa, Enplegua, Merkataritza, Turismoa eta Azokak Saileko zinegotziaren esanetan, «laguntzen helburua da merkataritza, zerbitzu, ostalaritza eta turismo esparruetako jarduera ekonomikoa, enplegua eta lehiakortasuna sustatzea, enpresa ekimen berriak abiaraziz eta lokal hutsak dinamizatuz».\nNegozioen eskualdaketa bermatzea helburu duen laguntza da. Eusko Jaurlaritzak sustatzen du eta Gipuzkoako Merkatarien Bazkundea arduratzen da kudeaketaz. Udalak, berriz, negozioa garatuko den lokalaren alokairu edo erosketa gastuak diruz laguntzen ditu.\nEnpresa ekimen bat abiarazten laguntzeko programa da, eta lokala birgaitzeko edota alokairu-erosketa gastuetarako erabili ahal izango da laguntza.\nEskaerak urriaren 14a bitarte egin ahal izango ahalko dira. Laguntza programa bakoitzari dagozkion eskaera orria eta dokumentazioa aurkeztu beharko dira. Eskaera aurrez aurre (Udaten), erregistro elektronikoaren bitartez edota posta bulegoetan egin ahalko da.\nDiru laguntza lerro bakoitzak baldintza zehatzak jasotzen ditu eta horiek, nahiz aurkeztu beharreko dokumentazioaren inguruko informazioa eta eskaera orria ere eskuragarri daude tolosa.eus-en, Tramiteak atalean, Diru laguntzen barruan (Berriz Tolosa eta Ekin).\nZalantzak argitzeko, helbidera idatzi edo 943 69 75 21 telefono zenbakira deitu ahalko dute interesdunek.",
    "licencia": "cc-by-sa"
  },
  {
    "id": "28kanala_0000214",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ostalaritzari loturiko terraza lizentzia berriak irailaren 30a arte eskatzeko aukera\nEskaerak telematikoki aurkeztu behar dira Tolosako Udalaren webgunean\nBide publikoan terrazak, salgai dauden produktuen erakus-lekuak eta beste elementu lagungarriak jartzea arautzen duen ordenantza berria joan den martxoaren 30ean sartu zen indarrean.\nOrdenantza honen helburua, ostalaritzako jarduera zein establezimenduak instalatzeko, irekitzeko, funtzionatzeko eta, kasu honetan, terrazak kokatzeko baldintzak zehaztea eta arautzea da.>/p>\n6 hilabeteko epea eskaini zitzaien ostalaritzari loturiko jarduerei, orain arte izan dituzten baimenak ordenantza berriak jasotako irizpideetara egokitzeko. Epe hori datorren irailaren 30ean amaituko da, horregatik, Tolosako Udalak ordenantza berrira egokitzeko eskaera berriak aurkezteko deialdia egin die oraindik beharrezko dokumentazioa aurkeztu ez dutenei. Eskaerak telematikoki aurkeztu behar dira Tolosako Udalaren webgunean.",
    "licencia": "cc-by-sa"
  },
  {
    "id": "28kanala_0000215",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kultur ikastaro eskaintza zabala aurkeztu du Udalak, 2023-2024 ikasturterako\nHerritarrek aisialdiaz modu aktiboan gozatu dezaten, kultur ikastaro aukera zabala antolatu du Udaleko Kultura sailak, 2023-2024 ikasturte berrirako. Gustu, interes eta adin-tarte guztietako herritarrentzat urte osoko zein ikastaro laburrak jarri dira aukeran, Amasa-Villabonan bertan. Guztira, 12 kultur ikastarok osatzen dute aurtengo eskaintza.\n- Funky (6-12 urte)- Ballet (6-12 urte)- Antzerkia (8-12 urte)- Eskulanak (6-10 urte)- Pintura (4-12 urte)Helduentzat\n- Antzerkia (16 urtetik aurrera)- Egur lanketa- Zaharberritzea eta arte aplikatuak- Pintura (14 urtetik aurrera)- Joskintza\n- Serigrafia- Oinarrizko argazkigintzaIkastaroen egun, ordutegi edota tarifei buruzko informazio gehiago nahi izanez gero, ikusi eskuorria.\nIkastaroen inguruko argibideren bat nahi duenak helbidera idatzi dezake, telefonoa utzi eta kultura saileko arduradunak jarriko dira interesatuarekin harremanetan.\nIzen-emateak irailaren 13tik 27ra, modu telematikoanIkastaroetan izen-ematea irailaren 13tik 27ra izango da, eta www.villabona.eus webgunean argitaratuko den formularioaren bidez egin behar da.\nKultur ikastaro hauek ezagutza berriak eskuratzea ahalbidetzen dute, beraz, ez galdu parte hartzeko aukera!",
    "licencia": "cc-by-sa"
  },
  {
    "id": "28kanala_0000216",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Isastegi eta Zabala sagardotegiak saritu dituzte Letoniako Nordic International Cider Awards-etan\nSagardo natural hoberenaren kategorian saritu dituzte eskualdeko bi ekoizleen sagardoa. Isastegiren D.O. Premium sagardoak urrezko domina lortu zuen, eta zilarrezkoa Zabalaren R-80 sagardoak.\nJoan zen asteazkenean ospatu zen lehiaketa Rigan (Estonia), eta gipuzkoako hainbat ekoizle izan dira sarituak.\nNazioartean ospatzen diren sagardo lehiaketak geroz eta ugariagoak dira. Horri esker, Euskal Herri osoko ekoizleek aukera dute lehiaketa hauetan parte hartzeko eta, ondorioz, baita haien produktua ezagutzera emateko ere.",
    "licencia": "cc-by-sa"
  },
  {
    "id": "28kanala_0000217",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alegiako Udalak eta URA Uraren Euskal Agentziak Oria ibai bazterrak garbitzeko hitzarmen bat sinatu dute. Hitzarmen horrek biltzen dituen puntu guztiak gauzatuta ikusteko denbora dezente igaroko da baina lehen urratsak ematen hasi dira. Gaur goizean ekin zaie ibai bazterra garbitzeko lanei eta datozen egunetan jarraipena izango dute.",
    "licencia": "cc-by-sa"
  },
  {
    "id": "28kanala_0000218",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Elorri Aldapa saskibaloi taldea 2023-2024 denboraldirako senior mailako gizonezkoen taldea osatzeko jokalari bila dabil. Irailaren amaieran hasiko den denboraldian bigarren mailan ariko da taldea eta denboraldiari behar besteko bermearekin ekiteko, gutxieneko jokalari kopuru bat osatu nahi dute.\nGauzak horrela, saskibaloian aritzeko gogoa dutenei taldearekin bat egiteko deia egiten zaie. Giro ederra duen talde bateko kide izateko aukera eskaintzen du Elorri Aldapak, talde izaera guztiaren gainetik jarrita, denboraldi berriak ekarriko dituen erronkei aurre egiteko ezinbestekoa dena.\nInteresa dutenek taldearekin harremanetan jarri behar dute. Alde batetik, 646 54 52 01 zenbakira whatsapp mezu bat bidali daiteke. Bestetik, helbidera idatzi daiteke eta azkenik, taldearen Instagram kontuaren bidez ere jarri daiteke interesatua harremanetan.",
    "licencia": "cc-by-sa"
  },
  {
    "id": "28kanala_0000219",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "TAK-eko neskek harrera bikaina izan dute herrian Euskotren Ligan 4. postua lortu eta gero",
    "licencia": "cc-by-sa"
  },
  {
    "id": "28kanala_0000220",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Josu Urrestarazuk lortu du lehen postua Ibarrako Piparra XIII. Duatloian",
    "licencia": "cc-by-sa"
  },
  {
    "id": "28kanala_0000221",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Euskal Irrati Telebistak TOKIKOM taldeari eman dio \"EiTB Saria\", Jaialdia ixteko Principal Antzokian egindako itxiera galaren barruan.\nTOKIKOMek Euskal Herri osoko euskarazko 78 toki komunikabide batzen ditu, herriz herri eta eskualdez eskualdeko eguneroko informazioa batzen dutenak, tartean 28 Kanalaren euskarri ezberdinak. Sariarekin, EiTBk TOKIKOMen 10 urteko ibilbidea nabarmendu nahi izan du, eta euskal esparru komunikatiboaren alde egindako lana aitortu. Toki komunikabideen lanaren garrantzia azpimarratzeaz gain, TOKIKOMek elkarlan eredu berriak garatu ditu, tartean EITBrekin berarekin, sektorearen hedapena sustatu eta etorkizuneko erronkei aurre egiteko.\nTOKIKOM eta EiTBren arteko elkarlan hori hainbat ekimenen bidez gauzatzen da gaur-gaurkoz. Hala, TOKIKOMeko hainbat komunikabideetako kazetariek Euskadi Irratiko BAIPASA magazinean parte hartzen dute astero, tokian tokiko ekimenen berri emateko. SARETZEN proiektuaren bidez, berriz, EiTBko zein TOKIKOMeko kazetariek datu-kazetaritzaren inguruko lanketa egiten dute elkarrekin. Eta PRIMERAN ikus-entzunezko plataformaren garapenean ere elkarlan estua izaten ari da bi taldeen artean, toki komunikabideen ikus-entzunezko edukiak plataforman eskuragarri egon daitezen.\nTOKIKOMeko zuzendariak, Alaitz Artolazabalek, eta presidenteak, Iban Arantzabalek, jaso dute saria. Biek ere pozez eta eskertuta hartu dute saria. Alaitz Artolazabalek nabarmendu duenez, \"EiTB bezalako enpresa handi batek TOKIKOMen txikitik egiten dugun ahalegina aitortu izana oso berri pozgarria da, honelako jaialdi batean euskara hutsezko hedabideak aitortzea pozgarria den bezalaxe\". Iban Arantzabalek, bere aldetik, azpimarratu du \"globalizazioaren aroan, zero kilometroko komunikazioak inoiz baino garrantzi handiagoa duela gizarte demokratiko eta kohesionatua bermatzeko, eta zeregin horretan ezinbestekoa dela euskal hedabideen arteko lankidetza. Tokian tokikoak komunitate biziak dira eta komunikazio gertuko eta fidagarriak behar dituzte\".\nTOKIKOM 30 bazkidek osatzen dute, guztira 78 toki komunikabide kudeatzen dituztenak. 250 langile baino gehiagok dihardute bertan, Zero kilometroko komunikazioa lantzen: gertuko komunitatearekin bat eginda, informazioa bertatik bertara lantzeko, inguruko norbanako eta entitateekiko konpromisotik, modu zintzo eta profesionalean. Informazioa bertatik bertara lantzen du bitartekaririk gabe, iturriak kontrastatuz eta zurrumurruei bidea itxiz. TOKIKOMeko hedabideak kolore eta joera guztietarako biztanleengana heltzen dira. Eraginkortasunez eta baliabideei ahalik eta atarramendu handiena ateraz, konpromisotik eta komunitatea bera hobetzeko ahaleginean ale bat gehiago jarriz.",
    "licencia": "cc-by-sa"
  },
  {
    "id": "28kanala_0000222",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Behar Zana elkarteak irabazi du aurtengo isats gisatuaren lehiaketa\nPuntu bakar bateko aldearekin lortu dute garaipena Behar Zanako kideek\nIazko isats lehiaketan irabazle suertatu ondoren, aurtengoan ere lehen saria lortu dute. Bost elkartek hartu dute parte aurtengo edizioan.",
    "licencia": "cc-by-sa"
  },
  {
    "id": "28kanala_0000223",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aranerrekako bidea asfaltatu ostean, eremua berriro erabilgarri dago oinezkoentzat eta autoentzat.\nAtzo eta gaur goizean Alustizara igotzeko bidegurutzetik Erreka baserriraino doan bidea itxita egon da errepidean burutu diren hobekuntza lanak direla eta. Zoruaren egoera kaskarrari irtenbide bat emateko, Udalak eremu hori asfaltatu eta txukundu du. Hobekuntza lan hauek behin amaituta, bidea zabalik dago berriro ere oinezkoentzat zein autoentzat.\nAmasa-Villabonako Udalaren helburua da bertan bizi diren herritarren bizi-kalitatea hobetzea, eta bide batez, landa eremua indartzea. Horrela, bide horren asfaltatze-lanak egiteko 16.015 euro inbertitu dira, eta Asfaltos Urretxu S.A. izan da lan hauek burutzeaz arduratu den enpresa.\nDatorren astean Alustizara igotzeko bidean egingo dira hobekuntzak eta zonalde horretan dabilen trafikoan eragingo dute, beraz, datozen egunetan zabalduko diren mezuei adi egoteko deia egin du Udalak.",
    "licencia": "cc-by-sa"
  },
  {
    "id": "28kanala_0000224",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Usabal kiroldegiko langileek manifestazioa burutu dute greba mugagabean jarraitzen dutela salatzeko\nKiroldegiko Langileek manifestazioa burutu dute triangulotik, beraien lan baldintzak eta kiroldegiko erabiltzaileen eskubideengatik borrokan jarraitzen dutela adierazi nahiean.\nLau hilabete baina gehiago doaz greba mugagabean eta astearteko prentsaurrekoan adierazi zutenez, hitzarmenaren negoziaketak hasi zituztenetik BPXport enpresaren jarrera ez dela ona izan, \"Enpresaren lehen eta azken proposamena apirilaren 17an jaso genuen eta proposamen honek ez ditu langileen gutxiengo eskubideak errespetatzen\". Udalak enpresarekin bilerak izan dituela ere jakinarazi dute, baina ez direla inongo negoziaketetara iritxi.",
    "licencia": "cc-by-sa"
  },
  {
    "id": "28kanala_0000225",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbatean goizeko 11:00etan hasita Ibarrako mendi duatloi txikia egingo da. Haurrentzako duatloia hiru mailatan banatuko da, 8-9 urtekoak, 10-11koak eta 12-13koak. San Bartolome plaza izango da duatloiaren erdigunea, bertatik irtenda txikienek 330 metroko ibilbidea osatu beharko dute korrika, ondoren 600 metro bizikletan eta amaitzeko beste 330 metro korrika. Ondoren, 10 eta 11 urtekoek 600 metro egingo dituzte korrika, 1200 bizikletan eta berriz ere 330 korrika. Proba hauek Ibarrako erdiguneko kaleak hartuko dituzte. Helduenen kasuan ibilbide gogorragoa izango dute; kiroldegitik gora mendian ere egin beharko dute duatloiaren zati bat. Kasu honetan, 1330 metro osatu beharko dira korrika, beste horrenbeste bizikletan eta azken sektorean 330 metro.\nArratsaldean helduen txanda izango da, aurten duatloiaz gain mendi lasterketa ere egingo Ibarran.",
    "licencia": "cc-by-sa"
  },
  {
    "id": "28kanala_0000226",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosaldeko pentsiodunek mobilizazio aldi berria hasiko dute astelehenean\nEskualdeko pentsiodunak ikasturtean zehar egin ohi dituzten mobilizazioekin hasiko dira astelehenean. Udan egindako etenaldiaren ondoren manifestazioa egingo dute Tolosako kaleetan. Plaza Zaharrean hasiko da mobilizazioa eguerdiko 12:00etan. \"Pentsio duinak\" lortu asmoz azken urteetan egin dituzten mobilizazioei jarraipena eman nahi diete Tolosaldeko pentsiodunek. Emakumeei berauetan parte hartzeko \"dei berezia\" luzatzen zaie. \"Pentsio duinak lortzeko bidean kaltetuenak emakumeak direlako\".",
    "licencia": "cc-by-sa"
  },
  {
    "id": "28kanala_0000227",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Belauntzako Udalak datorren urteko egutegia osatzeko argazki lehiaketa abian jarri du. Irudien gaia \"Nire Belauntza\" izango da eta argazkiak urriak 20a baino lehen bidali beharko dira helbidera.\nArgazkiak Belauntzako mugetan ateratakoan behar dute izan, irailak 10 eta 20 bitartean.\nPartehartzaile bakoitzak 3 argazki horizontal bidali ditzake gehienez, bertikalak lehiaketatik kanpo geratuko dira.\nArgazkiak urriak 20a baino lehen helbidera bidali. Argazki bakoitzak titulua behar du eta emailean partehartzailearen izen abizenak eta adina jartzea beharrezkoa da.\nKategoria bakoitzean 2 sari banatuko dira Belauntzako Azoka egunean, urriak 29an. Bildutako argazkiekin erakusketa egingo da eta sarituak herriko egutegia osatzeko erabiliko dira.\nArgazki kamera erabiltzea hobetsiko da, argazkien kalitateak ona behar baitu izan.",
    "licencia": "cc-by-sa"
  },
  {
    "id": "28kanala_0000228",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gazteluko Udalak jakinarazi duenez, ez dago beste horrelako museorik Euskal Herrian; San Telmon herri-kirolek tartetxo bat daukate, Iñaki Perurenaren Peru Harri ere badago; Gazteluko Ostatuko museoan, ordea, herri-kirolei buruzko erakusketa iraunkorra topatuko ahalko da.\nHiru gunetan banatu dute museoa: lehenengoan herri-kirolak zer diren azaltzen da, ondoren kirolarien gunea dator eta azkenik Gaztelu eta herri-kirolen arteko lotura azaltzen da. Tabernako paretetan hainbat argazki kokatu dituzte, bakoitzak QR kode bat du azpian, eta hori eskaneatuta, azalpenekin bideo bat ikusi ahal izango da. Kanpotik datorrenarentzat herri-kirolak zer diren ikusteko eta ikasteko eginak daude, baina dakitenentzako ere datu bereziak sartzen saiatu dira, agian ezjakinak direnak. Irudiak filmategian, No-Doan, eta Suediako dokumental batzuetan aurkitutakoak dira eta gidoia zein irudien aukeraketa Gorka Egia aholkulariak egin ditu.\nMuseoko atalik deigarriena herri-kirol ezberdinen erremintekin osatutako erakusketa dela ere jakinarazi digu udalak. Aimar Irigoienen harri bat, Karmele Gisasola 'Zelai III'.aren txalekoa, Iñaki Perurenak bertso bat idatzi du eta bideo bat grabatu du abestuz, bere seme Inaxiok galtza batzuk utzi ditu, Olasagastik eta Irati Astondoak aizkorak utzi dituzte, Erasunek eta Alatzne Etxaburuak kamisetak... Pieza bakoitzaren ondoan jabearen ibilbidea dago laburbilduta.\nHau guztia topatzeko aukera izango da datorren ostiralean inauguratuko duten herri-kirol museoan. 17:30ean hasiko den herri-kirol jaialdiarekin emango diote hasiera, bertan, beterano nahiz herriko gazteek erakustaldia eskainiko dute \"lehena eta oraina uztartuz\". Segaz gainera, balenka, aizkora, trontza, koxkola, ingudea, eta korrika saioa izango dira. Segidan luntxa izango da ostatuan. Xehetasunak atxikitako kartelean dituzue.",
    "licencia": "cc-by-sa"
  },
  {
    "id": "28kanala_0000229",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Joan den ikasturtean lehen aldiz martxan jarri zuen Tolosako Udalak 'Bizibusa' ikastetxera bizikleta karabana batean joateko ekimena, Udaltzaingoaren laguntzarekin.\nEkimen horren funtsa da, ikasturte guztian zehar, Tolosako ikasleak udaltzainez lagunduta bizikletaz edo patinetez modu arduratsu, ordenatu eta seguruan ikastetxera joatea. Izan ere, ikasturtean zehar haur eta gazte asko dira goizero talde txikitan elkartzen direnak ikastetxeetara patinetez zein bizikletaz joateko, baina modu sakabanatuan eta inolako zaintzarik gabe egin ohi dituzte joan-etorriak.\nEgoera hori zuzentzen jarraitze aldera, iaz martxan jarritako ekimen honek jarraipena izango du aurtengoan ere. Irailaren 8an ekingo zaio hain zuzen 'Bizibusa' Karabanari. Ikasturte osoan zehar, goizeko 08:30ean Triangulo plaza izango da karabana honen abiapuntua. Horretarako, herriko ikastetxe orori luzatu zaio ekimenean parte hartzeko gonbitea.\nIkastetxeen Karabana LH 3tik 6ra bitarteko ikasleei zuzenduta dago eta esan bezala, Triangulo plaza izango du abiapuntu, egunero, astelehenetik ostiralera, goizeko 08:30ean.\nIkasleen segurtasuna helburu izanda, ikastetxeetara joateko bideari ekin aurretik, haurrek bide heziketa formakuntza jasoko dute egunero, herritik bizikletan behar den bezala ibiltzen ikas dezaten eta hartu beharreko segurtasun neurriak zeintzuk diren barnera ditzaten, besteak beste, trafikoarekin zerikusia duten istripuak saihesteko edota mugikortasun segurua sustatzeko. Esaterako kaskoaren erabilera, bizikletaren egoera edota trafikoaren seinalizazioa dira lantzen diren alderdi nagusiak eta kasu praktikoak ere lantzen dituzte.\nKarabanan parte hartzen duten haurren kopurua kontuan izanik, joan etorriak bidegorritik egin ahal izango dira. Kasu horretan udaltzainak taldearen aurretik zein atzetik joango dira bizikletan, taldea ikastetxeraino babestuz. Taldea handia izanez gero, gehieneko 30km/h abiadura duen errepidetik egingo da ibilbidea eta kasu honetan ere, udaltzainak taldearen aurretik eta atzetik joango dira motorrarekin.",
    "licencia": "cc-by-sa"
  },
  {
    "id": "28kanala_0000230",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbat honetan minbiziaren aurkako diru bilketa egingo da Villabonan\n'Minbiziaren Aurka Gipuzkoan' elkarteak larunbatean Villabonan diru bilketa antolatuko duela jakinarazi du.\nEkimena herriko bi guneetan burutuko da goizean zehar: udaletxeko plazan eta Kaleberri plazan.\nLortutako dirua minbiziaren aurkako ikerketarako erabiliko da, xedea gaixotasun honen biziraupenaren %70 gainditzea izanik. Elkarteak dioenaren arabera, minbizi guztiak ez baitira behar adina ikertzen.\nEskualde osoan 937 bazkide eta 158 boluntario ditu 'Minbiziaren Aurka Gipuzkoan'-ek. Azpimarratzekoa da elkarteak jasotzen dituen dohaintzei esker, dohako baliabide ezberdinak daudela gizartearen eskura; hala nola, terapia psiko soziala, prebentzio-jarduerak eta hainbat materialen mailegua.",
    "licencia": "cc-by-sa"
  },
  {
    "id": "28kanala_0000231",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak jakinarazi du prozesu administratiboak dagoeneko martxan daudela kiroldegiko zerbitzuak berriro herritarren eskura jartzeko. Izan ere, BPXport enpresak uko egin dio udalak proposatutako irtenbideari.\n\"Indarrean dagoen kontratu motagatik, legez genituen aukera urrien artean, eperik motzena eskatzen zuen aukera lehenetsi dugu orain arte. Abiatuko ditugun prozesu administratibo hauek, aldiz, beste denbora batzuk eskatzen dituzte\", berretsi du udal gobernuak.\nUdalak dioenez, kiroldegiarekiko erakusten ari diren konpromisoa \"erabatekoa eta irmoa\" da. Ondorioz, zuhurtziaz jokatzen arituko dira egoera ahalik eta ondoen konpondu dadin.",
    "licencia": "cc-by-sa"
  },
  {
    "id": "28kanala_0000232",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irailaren 7an, ostegunean, emango zaie hasiera lizartzako jaiei. Denetarik izango da bertan: haurrentzat puzgarriak, bazkaria, erraldoi eta buruhandiak... Helduek ere gozatzeko aukera izango dute igandera arte luzatuko diren jai hauetan, herri afariaz, dianaz, sagardo eta pintxo dastaketaz... gozatzeko aukera izango dute besteak beste.",
    "licencia": "cc-by-sa"
  },
  {
    "id": "28kanala_0000233",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurtengo festak irailaren 7an hasi eta aste horretako igandean amaituko dira. Askotariko ekintzak antolatu dituzte adin guztietako herritarrentzat: bertso saioa, jolasak, diskofesta eta pilota txapelketak, besteak beste.",
    "licencia": "cc-by-sa"
  },
  {
    "id": "28kanala_0000234",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hilabete osoan zehar ospatuko diren kultur ekitaldi ezberdinen berri eman du Villabonako Udalak.\nAste honetan ekitaldi bakarra egingo da. Izan ere, gaur bertan Tooth taldeak kontzertua eskainiko du Aljibean gaueko 22:00etan.",
    "licencia": "cc-by-sa"
  },
  {
    "id": "28kanala_0000235",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amarotzetik Apattara bideko GI-2130-A errepidea itxiko dute gauetan\nZumaingo tuneleko argiak ordeztuko dituztela eta, errepidea irailaren 3tik 19ra moztuko dute 22:00etatik 6:00etara bitarte. Horrenbestez, Leaburura eta Gaztelura joateko GI-2130 errepidea hartu beharko da Ibarratik eta Belauntzatik.\nLan horiek gauez ari dira gauzatzen, zerbitzuko eta bide-segurtasuneko arrazoiak tarteko. Izan ere, egunez trafiko handia izaten da eta horrek errepidea erabat moztu ahal izatea eragozten du.\nAldundiak bermatu du obrak eta dagozkien desbideraketak ongi seinalizatuta egongo direla eta, behar izanez gero, larrialdietako zerbitzuei bidea irekiko zaiela edozein kasutan ere.",
    "licencia": "cc-by-sa"
  },
  {
    "id": "28kanala_0000236",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Euskal Herriko tokiko hedabideen sareak jasoko du aurtengo EITBSaria, Tokikometik adierazi dute mundu mailan tokikoak hartzen ari diren lekua aitortzen dutela EITBtik ere eta \"sektorekoek aitortzea pozgarria da oso\".\nTOKIKOM elkarteak jasoko du aurten EITB Saria FesTVal Gasteizko telebista jaialdian. Euskarazko 76 toki komunikabidek osatutako sarearen 10 urteko ibilbidea nabarmenduko du EITBk, eta euskal esparru komunikatiboaren alde egindako lana aitortu.\nFestval-ek zabaldutako oharrean dioenez, \"Hamarkada batean, TOKIKOMek agerian utzi du zein garrantzitsuak diren tokiko komunikabideak gizartean, bertako informazioa galdu ez dadin. Gainera, elkarlan eredu berriak ezarri ditu, tartean EITBrekin, sektorearen hedapena sustatzeko eta etorkizuneko erronkei aurre egiteko\".\nElkarlan horien artean daude: Primeran ikus-entzunezko plataformarako egindako lana, datu kazetaritzan lehen pausoak eman dituen Saretzen proiektua, irratietara tokiko istorioak eramateko dugun irrati-kolaborazioa, partekatu ditugun jakintza eta erremintak, saio bereziak elkarlanean produzitu eta pantailaratzea, etab.\nAlaitz Artolazabal zuzendariak pozez hartu du saria: \"euskara hutsezko hedabideak aitortzea ez da egunero gertatzen. Komunitate sendoa osatzen dugu, baina are handiagoa izango bada elkarlan efektiboak beharko ditugu ezinbestean. Txikitik egiten dugun ahalegin hau EITB moduko enpresa handi batek ikusi izana positiboa da eta indarrak ematen dizkigu beste hainbeste urtetan jarraitzeko\".\nTOKIKOMek zero kilometroko komunikazioa lantzen du: gertuko komunitatearekin bat eginda, informazioa bertatik bertara lantzeko, inguruko norbanako eta entitateekiko konpromisotik, modu zintzo eta profesionalean. Informazioa bertatik betara lantzen du bitartekaririk gabe, iturriak kontrastatuz eta zurrumurruei bidea itxiz. Tokikomeko hedabideak kolore eta joera guztietarako biztanleengana heltzen dira. Eraginkortasunez eta baliabideei ahalik eta atarramendu handiena atereaz, konpromisotik eta komunitatea bera hobetzeko ahaleginean ale bat gehiago jarriz. Lan-jarduna euskara ardatz delarik burutzen da.Tokikom markaren atzean 250 profesionaletik gora ari dira lanean 76 komunikabidetik gora biltzen dituen bateragunean, guztiek ere komunikazio zerbitzua helburu izanik.\nETBko kirol zerbitzuentzako ere izango da aitortza. XV. edizioko sari berezia emango diote informazioa eskaintzeko eta euskal kirolari zabalkundea egiteko, baita emakumezkoek egindako kirolaren erakusleiho izateko ere egindako lanagatik.\nSaria irailaren 9an egingo den Festval 15. edizioaren galan jasoko du Tokikomek, iluntzean, Gasteizko Principal antzokian, 20:00etan egingo den ekitaldian. Alfonbra laranjatik desfilatuko duten gainontzeko sarituak aurrerago jakinaraziko dituzte Festval-etik.",
    "licencia": "cc-by-sa"
  },
  {
    "id": "28kanala_0000237",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Berazubi Estadioko argiteria konpontzeko lanak abian, bart lapurreta saiakera izan ostean\nBerazubi Estadioko eraikinetako eta argi-dorreetako argindarraren kableak lapurtzeko saiakera izan da, gaur goizaldean. Argiteria sistemaren zati handi bat hondatu dute eta, ondorioz, argindarrik eta ur berorik gabe daude instalazioaren barruko espazio gehienak.\nGoizeko lehen ordutik lanean dira teknikariak, sortutako kalteak neurtzeko eta konponketa lanak martxan jartzeko. Lehen balorazioaren arabera, lanak hilabeteko iraupena izatera iritsi daitezke.\nUdalak eta eraikina kudeatzen duen enpresak dagoeneko jarri dute gertakarien inguruko salaketa, eta Ertzaintzak eta Udaltzaingoak abiatu dituzte jazotakoa argitzeko ikerketak. Hain zuzen, gisa honetako beste bi lapurretaren berri eman dute azken egunotan Donostian: Herreran eta Cesar Benito futbol zelaian.",
    "licencia": "cc-by-sa"
  },
  {
    "id": "28kanala_0000238",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Unai Iribarrek Kern Pharma taldearekin bi urteko kontratua hitzartu du\nEuskaltel Euskadi taldean bi urte egin ondoren 2024an eta 2025ean Kern Pharmako mailota jantziko du ibartarrak. Juanjo Oroz taldeko managerrak \"gure beharretara\" egokitzen den ziklista dela adierazi du Kern Pharmaren webgunean.\nIbarrako txirrindulariak Oriako Txirrindulari Eskolan egin zituen txirrindulari gisa lehen pausoak Benjamin mailako bigarren urtean. Kadete eta jubenil mailetan Tolosako taldearekin lehiatu ondoren, amateurretan hiru urte egin zituen Goierriko Txirrindularitza Bultzatuzen mailotarekin. Ondoren etorri zitzaion Laboral Kutxan lehiatu eta profesionaletara salto egitekoa aukera.",
    "licencia": "cc-by-sa"
  },
  {
    "id": "28kanala_0000239",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Mikel Artieda & Zazpiketers taldearen kontzertua ere atzeratu egingo da\nKultura Plazara egitasmoaren barruan irailaren 9rako Mikel Artieda & Zazpiketers taldearen kontzertua egitekoa zen baina protagonistetako batek ezbehar bat izan eta jotzeko moduan ez dagoenez, atzeratu egingo da. Berazubiko auzo elkartearekin adostu da kontzertu hori bera beranduago egitea.",
    "licencia": "cc-by-sa"
  },
  {
    "id": "28kanala_0000240",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gaurko antolatuta zegoen ur parkea, astebete atzeratuko da eguraldiaren iragarpena dela eta. Hortaz, irailaren 6an izango da, Alondegian. Aurrekoetan bezala, 11:30etik 13:30era, eta 16:30etik 19:30era.",
    "licencia": "cc-by-sa"
  },
  {
    "id": "28kanala_0000241",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Muskulaziorako sei makina berri estreinatuz hasiko du ikasturtea Olaederra kiroldegiak\nOporrengatik hartutako atsedenaldi labur baten ondoren, Olaederra Kiroldegia prest dago bihartik aurrera bazkide eta erabiltzaileei harrera egiteko.\nUrteko mantentze-lanak egiteko eta instalazioak baldintza ezin hobean daudela ziurtatzeko baliatu du azken egunetako itxialdia. Gainera, erabiltzaileek itzuleran sei makina berri topatuko dituzte gimnasioko aretoan.\nUdalak herritarren ongizatearekin duen konpromisoari eutsiz, eta kiroldegiko instalazioetan egiten ari den etengabeko hobekuntzaren baitan, Olaederrako gimnasiorako sei makina berri eskuratu ditu: hankak lantzeko bi makina, bularraldeko giharrak lantzeko pare bat aparailu, eta sorbaldak garatzeko beste bi makina. Horrela, Amasa-Villabonako Olaederra Kiroldegia abangoardiako kiroldegi gisa kokatzen da eskualdean, eta bazkide eta erabiltzaileei modu eraginkor eta erosoagoan entrenatzeko aukera eskaintzen die.\nUdalak Gasteizko Exercycle, S.L. enpresan erosi ditu azken belaunaldiko ekipo berri hauek, eta, guztira, 15.499,86 euro inbertitu ditu.\nOlaederra Kiroldegia, beraz, pronto dago bihartik aurrera bazkide eta erabiltzaileei ateak ireki eta, besteak beste, punta-puntako muskulazio makinekin ongi etorria egiteko.",
    "licencia": "cc-by-sa"
  },
  {
    "id": "28kanala_0000242",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Abuztuaren 11tik 15era ospatuko dira Adunako festak. Jaiei hasiera ostiralean, arratsaldeko 20:00etan Lehena Gora!Ongi Etorri kukurruku!The Pelicans kuadrillaren eskutik emango zaie. Herriko trikitirariak, panderojoleak eta albokarien kalejira ere izango da.",
    "licencia": "cc-by-sa"
  },
  {
    "id": "28kanala_0000243",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Festen atarian hamaika ekintza antolatu dituzte Adunan. Larunbatean, AdunanRock jaialdia izango da eta igandean Txekor jate eguna ospatuko dute.",
    "licencia": "cc-by-sa"
  },
  {
    "id": "28kanala_0000244",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Usabal kiroldegiko langileak hiru hilabete daramatzate greba mugagabean eta beste egun batez elkarretaratzea egin dute Tolosako Plaza Zaharrean\nBertan, argi utzi nahi izan dute kiroldegiko zerbitzua emateko obligazioa enpresarena dela eta horren ardura Tolosako Udalarena.\nLangileek, azken proposamenaren eros ahalmenaren eguneraketaren zati bat bidean utzi dutela ere adierazi dute eta hala eta guztiz ere ez dela negoziaziorik egon\nEdozein momentutan negoziatzeko prest daudela berretsi dute eta gaineratu, egoera desblokeatzeko mugimenduak langileen partetik egin direla eta enpresaren partetik ez dela proposamen berririk egon azkeneko hiru hilabeteetan.\nIrtenbidea lehen bait lehen bilatzeko bide horretan, langileek, azken proposamenaren eros ahalmenaren eguneraketaren zati bat bidean utzi dutela ere adierazi dute eta hala eta guztiz ere ez dela negoziaziorik egon. Egoera hau ikusita, udalari jakinarazi diete beraien eskuartzea ezinbestekotzat ikusten dutela eta berandu baino lehen erabakiak hartzea eskatu diete.\nLangileak beraien lan baldintzak bermatu eta eguneratzeko eskubidea dutela aipatu dute, edozein izanda kiroldegia kudeatzen duen enpresa eta udal gobernuan dagoen alderdi politikoa. Lizitazio batetik bestera ematen diren aldaketek ez luketela beraien lan baldintzetan eraginik izan behar eta enpresa berria sartu zenetik aurrerako eguneraketa bakarrik eskatzen ari direla, akordioa ahalik eta azkarren lortzeko.",
    "licencia": "cc-by-sa"
  },
  {
    "id": "28kanala_0000245",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gaur arratsaldeko 18:30ean hasita egingo du Tolosako Udalak uztaileko Osoko Bilkura. Hemen duzue zuzenean ikusteko aukera:\n1. Turismo Ekimenen Zentroa elkarteak 2023ko maiatzaren 25eko osoko bilkuraren erabakiaren aurka jarritako berraztertzeko errekurtsoaren ebazpena.\n2. 2023ko dirulaguntzen eranskina aldatzeko proposamena 4-2023. Hasierako onarpena.\n3. 2023-2025 Tolosako Udalaren Dirulaguntzen Plan Estrategikoa aldatzeko proposamena.\n4. Hasierako onarpena ematea konpromiso kredituak onartzeko 1/2023 espedienteari.\n5. Onartzea 2022ko Tolosako Udaleko Sektore Publikoaren Kontu Orokorra.\n6. 2022ko ekitaldiaren finantza kontroleko urteko planaren berri ematea.\n7. 9/2023 kreditu aldaketarako espedientearen berri ematea, kreditu gehigarrien modalitatekoa.",
    "licencia": "cc-by-sa"
  },
  {
    "id": "28kanala_0000246",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gizon batek emakume bat erasotu duela Ibarrako kiroldegian salatu du Tolosaldeko Itaiak. Hauek, elkartasun eta babes osoa helarazi nahi izan die erasotutako emakumeari eta haren ingurukoei. Hau, ez dela gertakari isolatu bat ere adierazi dute, emakumeak zapalduta mantentzen dituen gizarte baten adeirazpen bat gehiago dela.\nHorrelako gertakarien aurrean, emakume langileen betebeharra, erasoa zein erasotzailea seinalatu eta salaketa egitea dela gehitu dute, erasotuari babes osoa eskainiz.\nHorregatik, ostegunean, uztailak 27, 20:00etan Ibarrako plazan elkarretaratzeko deia luzatu dute, indarkeria matxistari aurre egiteko.",
    "licencia": "cc-by-sa"
  },
  {
    "id": "28kanala_0000247",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Uztailaren 23an egin diren hauteskundeetan EH Bildu izan da alderdi bozkatuena Tolosaldean 10529 botorekin, duela lau urte baino 1123 boto gehiago lortu ditu. Bigarren indarra 5722 botorekin EAJ izan da, duela lau urte baino 2253 lagun gutxiagok eman diote botoa. Tolosaldean hirugarren indarra PSE-EE izan da, (3566 boto lortu ditu, 2019an baino 987 gutxiago). Sumar laugarren indarra izan da, (1831 boto lortu ditu, 2019an Podemosek 2800 boto eskuratu zituen) eta bosgarrena PP. Vox-ek 283 boto lortu ditu.\nEskualdeko hogeita sei herritan EH Bildu izan da indar bozkatuena. Albizturren eta Abaltzisketan EAJ izan da alderdi bozkatuena. Lotura honetan daude herriz-herriko emaitzak.",
    "licencia": "cc-by-sa"
  },
  {
    "id": "28kanala_0000248",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Parte hartzearen inguruan Espainikao Gobernuak eman dituen azken datuen arabera eskualdean %3,99 jaitsi da botoa ematera joan direnen kopurua. 2019an %56,81ek eman zuen botoa 18:00ak aurretik, aurten % 52,82k. Hemen duzue datuak herriz herri ikustekoa aukera.",
    "licencia": "cc-by-sa"
  },
  {
    "id": "28kanala_0000249",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Arratsaldeko 14:00etako datuen arabera, Gipuzkoan Espainiko hauteskundeetan parte hartu duten herritarren kopurua % 38,62-ekoa da. Duela lau urte, ordu berdindean herritarren %39,91-ek eman zuen botoa. Parte hartzeak beraz, 1,29 puntu egin du behera.",
    "licencia": "cc-by-sa"
  },
  {
    "id": "28kanala_0000250",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalak 16.230 euro bideratu ditu El Salvadorren eta Saharar errefuxiatuen kanpalekuetan garapen proiektuak finantzatzera\nUdalak lankidetza-hitzarmen berri bat sinatu du Euskal Fondoarekin, Euskal Tokiko Erakunde Kooperatzaileen Elkartearekin. Hitzarmen honen bidez, Udalak guztira 18.000 euro bideratuko ditu elkarte horretara, eta horietatik 16.230 euro El Salvadorren eta Saharar errefuxiatuen kanpalekuetan proiektu bana garatzeko izango dira.\nHitzarmen berri honekin, Udalak iaz diruz lagundu zituen bi proiekturi jarraipena emango die.\nBatetik, Suchitotoko (Cuscatlan departamentua, El Salvador) gazte ekintzailetzarako prestakuntza programa babestuko du. Programa honen helburua Suchitotoko gazteen garapen integrala sustatzea da, etengabeko prestakuntza teknikoa eskainiz eta gazte hauen enplegagarritasuna eta ekintzailetza bultzatuz. Onuradunak El Salvadorreko eskualde honetako 1.175 gazte izango dira (% 47 emakumeak eta % 53 gizonak) eta Udalak 8.115,05 euro bideratuko ditu programa hau finantzatzera.\nBestetik, Tindoufeko (Argelia) errefuxiatu sahararren kanpamentuan dauden Gazuani, Auserd eta Mejidi lantegiak babestuko dira, eta Saharako Errepublika Arabiar Demokratikoko Garraio eta Energia Ministerioari gas-bonbak banatzeko kamioi berezi bat entregatuko zaio. Ekintza honekin guztira 173.600 errefuxiatu saharar lagunduko dira eta Amasa-Villabonako Udalak 8115,06 euroko ekarpena egingo du.\nAmasa-Villabonako Tokiko Gobernu Batzarrean aho batez onartu zen lankidetza-hitzarmen honen bidez, Udalak El Salvador eta Saharako lurraldeekin duen elkartasun-harremanean sakondu nahi du, eta elkartasun-politikekiko eta garapenerako nazioarteko lankidetzarekiko konpromisoari eutsiko dio.",
    "licencia": "cc-by-sa"
  },
  {
    "id": "28kanala_0000251",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gas butanoaren eta propanoaren instalazioaren derrigorrezko berrikuspen ofiziala\nEraikinetako instalazio termikoei buruzko araudiaren arabera, galdarak, berogailuak eta gainerako ekipo termikoak aldian-aldian berrikusi behar dira, haien eraginkortasun energetikoa, segurtasuna, iraunkortasuna eta ingurumenaren babesa bermatzeko.\nGas naturalaren instalazioaren nahitaezko berrikuspen ofiziala 4 urtean behin egiten da. Butanoa eta propanoa, berriz, 5 urtean behin. Hau da, gas butano eta propanoaren depositu edo bonbona edozein instalaziok aldizkako azterketa egin behar du 5 urtean behin. Horretarako, gasa instalatzen duen enpresa batekin harremanetan jarri beharko da. Eta, behin berrikuspena amaituta, horren ardura duen profesionalak berrikusketaren ziurtagiri ofiziala bete eta entregatu behar dio erabiltzaileari.\nGas bidezko ur beroaren berogailuaren edo galdararen nahitaezko azterketa ofiziala 2 urtean behin egin behar da.\nKode Zibilaren 1554.2 artikuluaren eta Hiri Errentamenduen Legearen 21. artikuluaren arabera, etxebizitzaren jabea da gasaren instalazioa ikuskatzeaz eta galdara, termoa edo berogailua berrikusteaz arduratu behar dena.",
    "licencia": "cc-by-sa"
  },
  {
    "id": "28kanala_0000252",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larramendi eta Belate auzoen arteko zubia eraikitzeko lanak berrabiaraziko dira\nLarramendi eta Belate auzoen arteko oinezko pasabidea eraikitzeko lanak aurreko agintaldian jarri ziren martxan, 2022ko urrian zehazki, baina urte hasieratik etenda daude, Larramendiko bizilagun batzuk proiektua birplanteatzea eskatu eta gero.\nInformazio ezak eta zubiaren bi alboetako igogailuek beren etxebizitzekin zuten gertutasunak sortutako kezkak bultzatuta egin zuten proiektua moldatzeko eskaera.\nNahi horrekin ados egonik, udal gobernu berriak proiektua bertan behera uzteko edo moldatzeko dauden aukerak aztertu ditu azken hilabetean. Batetik, azpiegituraren egokitasuna eta beharra zalantzan jarri izan dituelako hasieratik; eta, bestetik, ondorengo mantenu-lanen kostuak udalak bere gain hartzea ekidin nahi zuelako, igogailuenak kasu.\nAzterketa horretan ondorioztatu denez, pasabide hori Tolosako Hiri Antolamenduko Plan Orokorreko (HAPO) egiturazko antolamenduaren parte da, eta sistema orokorren sarean barneratua dago. Urbanizazio-karga gisa Oria ibaiaren bi ertzak lotzeko oinezko pasabide bat egitea zehaztu zen 2009an onartutako HAPOan. Zehazki '5. Arramele-Arkaute' hirigintza esparruko arau partikularrean, '5.1. Gorostidi-Voith (azpi)esparrua' atalean.\nHorrek esan nahi du inguru horretako urbanizazio lanen plangintza egin zenean, zonaldearen garapen urbanistikoa osatzeko zubi hori egitea baldintza modura ezarri zela (urbanizazio-karga).\nHortaz, proiektua behin betiko etetea erabakiko balitz, eta urbanizazio-karga hori oso zehatza dela kontuan hartuta, ez da azpiegitura horren truke beste ezer egiteko aukerarik aurreikusten. Zubia ez egiteko, gainera, HAPOaren aldaketa puntuala tramitatu beharko litzateke, eta lanak hasita izanda, ondorio juridiko eta ekonomikoak ekar ditzake horrek, denboran asko luzatzearekin batera. Horrez gain, pasabidea eraikitzea da azpiesparru horren garapena amaitzeko falta den lan bakarra.\nPasabidearen altuera-mailari dagokionez, URA Agentziak eta Iparraldeko Konfederazio Hidrografikoak ezarritako baldintza da, gune horretako uholde arriskua kontuan hartuta. Zentzu horretan, igogailuak jarri beharrean maldak egiteko aukera ere aztertu da, baina kasu-horretan, arrisku-maila handiagoa luke aipatutako erakundeen azterketa hidrologikoen arabera, igogailuek baino hedadura handiagoa hartuko luketelako.\nHau guztia ikusirik, eta obrak zein puntutan dauden ikusita, egokiena lanekin aurrera jarraitzea dela ondorioztatu du udalak. \"Gure nahia bestelakoa da. Zubi honi ez diogu zentzu handirik topatzen eta beste planteamendu batzuk hobesten ditugu. Baina eskura genituen aukerak oso urriak ziren, eta, gogoz kontra bada ere, zentzuzkoena eta bideragarriena hasita dauden lanekin jarraitzea da\", azaldu du Ander Figuerido Zubiria Hirigintza, Obra eta Zerbitzuetako zinegotziak.\nEzinegona azaldu zuten bizilagunen komunitateko auzotarrekin ere partekatu du informazio guztia udal gobernuak, aurrez aurre.\nLanak berriz hasiko dira, baina aldaketa batekin: bizilagunek eskatu bezala, igogailuen kokalekua moldatu egingo da, bizilagunen etxeetatik ahal bezain beste urruntzeko.",
    "licencia": "cc-by-sa"
  },
  {
    "id": "28kanala_0000253",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak bat egin du kalamuaren kontsumoaz sentsibilizatzeko Eusko Jaurlaritzako Osasun Sailak martxan jarritako kanpainarekin\n'Apurtu burbuila, kalamurik gabe gehiago zara' lelopean, kanpaina 14 eta 25 urte bitarteko gazteei zuzenduta dago\nTolosako Udalaak jakinarazi du bere lehentasun nagusietako bat herritarren ongizatea bermatzea dela eta ildo horretatik abiatuta, bat egin du Eusko Jaurlaritzako Osasun Sailak nerabeen eta gazteen kanabisaren kontsumoaren harira martxan jarritako sentsibilizazio-kanpainarekin. 'Kanabisaren kontsumoari lotutako arriskuei aurre egitea ezinbestekoa da, baita osasun fisiko, mental eta sozialean dituen ondorio negatiboei buruzko kontzientzia sustatzea ere' azaldu dute udal ordezkariek.\nKanpaina 15 eta 24 urte bitarteko gazteei zuzenduta dago, eta helburu du kanabisaren kontsumoari buruzko mito eta uste faltsuak agerian jartzea, kanabisaren kontsumoak ekar ditzakeen ondorio kaltegarriei buruzko pertzepzio errealista zabaltzea eta kalamurik gabeko aisialdiko eta dibertimenduko ereduak bultzatzea.\nKanpainarekin bat eginez, ekimenari bultzada eman nahi dio Tolosako Udalak, herriko gazteak sentsibilizatzen laguntzeko, kontzientzia sortzeko eta egungo gizartean kanabis-kontsumoaren normalizazioari aurre egiteko, gazteek arriskuak uler ditzaten eta beren osasunari eta ongizateari buruzko erabaki informatu eta arduratsuak har ditzaten.",
    "licencia": "cc-by-sa"
  },
  {
    "id": "28kanala_0000254",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Euskal Herriko historian pertsonarik esanguratsuenetakoa dugu Jose Miguel Barandiaran (1889-1991) ataundarra. Apaiza, antropologoa, etnologo eta arkeologoa izan zen, eta ikerketa ugari burutu zituen euskal ohitura, mitologia, baserriak eta kobazulo zein trikuharrien inguruan.\nJose Miguel Barandiaran Baliarraingo apaiz etxean aritu zen Humanitateak eta latina ikasten. Baserriko semea zen bera ere, eta gurasoek esfortzu handiak egin zuten berak ikasteko. Bi urtez aritu zen, eta lehen bi kurtsoak urtebetean atera zituen bakarra izan zen.\nSekulako pozarekin itzuli zen etxera eta atarira aterata sagarren zamarekin lurreraino okertuta zeuden sagarrondoak erakutsiz, hauxe esan omen zion bere amak:\n\"Sagarrondo honek lezio ederra erakusten digute. Zenbat eta sagar gehiago eman, ordun eta apalagoak azaltzen zaizkigu\".\nLan handiak egin zituen Barandiaranek, azpimarragarriena seguruenik, Euskal Herriko atlas etnografikoa zuzendu eta bideratu zuela, eta hor sekulako informazio pila jaso. Azpimarratu beharreko lana izan zen. Nafarroan hasi, eta beste probintzietan, 70 herritan, 500 informante, 24 gai, 2 hamarkada... Euskal Herriko inoizko ikerketa zabalena utzi zigun. Euskaldunok gure burua ezagutu eta transmisiorako informazioa ondare eman zigun. Landa eremuko bizimodu eta jakintza zabala jaso zuen, eta hori, hortxe geratu da; betirako. Galtzeko arriskuan zena, jaso egin zuten Etniker taldeak antolatuta, hainbat bolondresekin.\nBaserriz-baserri ibili zen, bertako jakintza, mito, ipuin eta ohiturak jasoaz. Landa lanean egindako bilketa hura ez balu egin, baserritarren pentsaera, sinesmen eta jakintza galdu egingo litzateke. Belaunaldiz-belaunaldi transmititutako mito, kondaira eta ipuinak seguruenik ez genituzke ezagutuko.",
    "licencia": "cc-by-sa"
  },
  {
    "id": "28kanala_0000255",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irurako TEK-ak merkaturatzaileen inguruko bilera telematikoa antolatu du bere kideentzako\nGipuzkoako Foru Aldundiak Irurako Energia Komunitatearentzat kontratatutako aholkularitza teknikoak merkatuko energia-merkaturatzaile ezberdinak aztertu ditu Irurako TEKeko kideei eskaintza-proposamen batzuk aurkezteko.\nHalere, horren aurretik, Irurako TEKeko kideek merkaturatzaile-eskaintza hauen eta, oro har, merkaturatzaileekin eduki ditzaketen zalantzak argitzeko Irurako TEKren aholkularitza zerbitzuak informazio eta zehaztapenerako bilera telematiko bat antolatu du uztailaren amaieran.\nOnline saioa Eskolako Zaharreko ekitaldi aretoan egingo da ondorengo bi egunetan:- EUSKARAZ: uztailaren 26an, 18.00etan. - GAZTELERAZ: uztailaren 27an, 12.00etan.\nBilerara bertaratu nahi duenak helbidera mezua bidali beharko du, izena eta zein saiotan parte hartuko duzuen adieraziz.",
    "licencia": "cc-by-sa"
  },
  {
    "id": "28kanala_0000256",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "'Kultura Plazara' egitasmoa hasiko dela-eta, Tolosako Udalak autoak kentzeko abisua eman du\nAsteazken goizean hasiko dira jaialdiaren muntaketa lanak, hortaz, Zumarditxikia ibilgailuz hustu beharko da. Uztailaren 19ko, 08:00etarako atera beharko dira autoak. Astelehenean egingo dira desmuntatze lanak, eta iluntzetik aurrera autoak berriro ere bertan utzi ahal izatea aurreikusten da. Sortu litezkeen eragozpenengatik barkamena eskatu nahi die udalak bertako bizilagunei. Era berean, irtenbide batean sakontzeko konpromisoa berretsi du udalak.\nOstiraletik igandera Kultura Plazara jaialdia ospatuko da Zumarditxikian. Musika, artisautza eta gastronomia uztartuko dituen hitzordua izango da aurtengoa.\nOrotara sei kontzertu entzuteko aukera izango da asteburu osoan zehar. Ibil Bedi taldeak emango dio hasiera jaialdiari, ostiralean 22:00etan. Larunbatean Broken Brothers Brass Band taldeak kalejira egingo du eguerdian eta arratsaldean, berriz, DJ Alai tolosarra eta Nhil izango dira oholtzan, 19:00etatik aurrera. David Colomo eta lagunen flamenko doinuek, eta Olaia Inziarte bakarlariaren emanaldiak emango diote amaiera jaialdiari, igandean.\nHorrez gain, eskaintza gastronomikoa ere izango da asteburu osoan zehar, AMA eta Cárnicas Goyaren eskutik. Gazte artisauen azoka ere izango da, hamar bat posturekin: bitxigileak, kamiseta egileak, margogileak...",
    "licencia": "cc-by-sa"
  },
  {
    "id": "28kanala_0000257",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kuadrillen eguneko bazkarirako izen-emate epea, uztailaren 20ra arte\nAurtengo Santiago jaietako kuadrillen eguna uztailaren 28an, ostiralarekin, ospatuko da, eta Etxeondoko bazkarira joan nahi duten kuadrilla guztiek aldez aurretik izena eman beharko dute.\nIzena emateko bi modu daude: aurrez aurre, uztailaren 20an bertan, Udaletxeko Herritarren Arreta Zerbitzuan (HAZ), 09:00etatik 12:00etara, edo posta elektroniko bat bidaliz helbidera. Mezuan kudrillaren izena eta kide kopurua zehaztu beharko dira. Antolatzaileek izen-ematea posta elektroniko bidez egitea gomendatzen dute.\nMahaiak eta aulkiak banatzeko hurrenkera, zozketa bidezAurten ere, mahaiak eta aulkiak banatzeko hurrenkera zozketa bidez zehaztuko da. Zozketa hau txupinazoaren unean egingo da, eta hautatutako zenbakia lehena izango da mahaiak eta aulkiak banatzeko ordenan. Hurrenkera hori uztailaren 25ean argitaratuko da Udalaren webgunean, eta posta elektronikoz ere bidaliko zaie izena eman duten guztiei.\nMaterialaren banaketa, Etxeondoko parkeanKoadrilen bazkarirako aulkiak eta mahaiak uztailaren 28an bertan banatuko dira, eguerdiko 12: 00etan, Etxeondoko parkean.\nAurrez izena eman ez duten kuadrillentzatKuadrillaren batek ez badu ezarritako epearen barruan izena eman eta bazkarian parte hartu nahi badu, honako prozedura hau jarraituko da: uztailaren 28an, 13:30etik 14:00etara, jaietako brigadako kide bat Txermingo ikastolan egongo da eta mahaiak eta aulkiak banatuko dizkie aldez aurretik izena eman ez duten kuadrilla horiei. Kuadrilla bakoitzak bere kabuz eraman beharko ditu mahaiak eta aulkiak Etxeondora, eta, bazkaria amaitutakoan, brigadakoek adierazitako lekuan utzi beharko dituzte, Etxeondon bertan.\nEguraldiak laguntzen ez baduEguraldi txarra izanez gero, kuadrillen bazkaria Txermingo ikastolan egingo da. Baldintza meteorologikoak zalantzazkoak badira, herri batzarra egingo da uztailaren 28an bertan, 10:30ean, Berdura plazan, eta bertan erabakiko da non bazkaldu.",
    "licencia": "cc-by-sa"
  },
  {
    "id": "28kanala_0000258",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Jaien testuinguruan indarkeria matxistari aurre egiteko protokoloa osatu dute Amasa-Villabonako Udalak eta Akain Talde Feministak\nGaragardo azokan eta herriko festetan herritarren segurtasuna bermatzeko sortu dute protokoloa Amasa-Villabonako Udalak eta Akain Talde Feministak, elkarrekin lankidetzan. Udako jaien testuinguruan gertatzen diren eraso guztiekiko kezka adierazi dute bi taldeek.\nDatozen egunetarako hainbat segurtasun neurri eta baliabide jarri dute martxan:\nEmagin elkarteko bi formatzaile profesional egongo dira Kale Berria 40an, Berdura plaza ondoan ezarriko den gunean. 12 urtetik gorakoentzat materiala eta zerbitzua eskainiko dute honako egun eta ordutegian:• Uztailak 15, 19:00-22:00• Uztailak 24: 11:30-14:30• Utailak 27: 17:00-20:00• Uztailak 28: 17:00-20:00\nTelefono zerbitzua: 697 11 66 11 Edozein indarkeria edo eraso matxista pairatu edo ikusi duten pertsonek telefono honetara deitu ahal izango dute, eguneko 24 ordutan. WatsApp bidezko mezu edo audioak ere bidaltzeko aukera egongo da. Telefono zerbitzu berezi honen funtzionamendua, Akain Talde Feministako kideen artean bermatuko dute.\nMugimendu feministako kide diren hainbat emakumek* besoko morea ikusgai eramango dute aietako gune ezberdinetan eta beraiengana jo ahal izango da laguntza eskatzeko. Honekin atera tabernariek eta txosnan txanda egiten ari diren zerbitzariak laguntzeko prestutasun osoa zango dute.\nIndarkeria matxistaren kontrako kanpaina Indarkeria edo eraso matxista baten aurrean nola jokatu azaltzen duten kartelak, pegatinak eta skuorriak argitaratu eta zabalduko dira. Kartel, pegatina eta eskuorri horietan, jarraibide ehatzak agertuko dira. Kartel eta pegatinen kopuru handi bat itsatsiko da festa gunean, abernetan, txosnetan etab. eta eskuorriak herriko postontzietara banatuko dira, eskuorriak asotzen duen informazio baliagarri hori etxe guztietara heldu dadin.\nHelbidea: Villabonako udaletxeko aretoa (Erreboteko plaza z/g) eta Villabonako Txoko morea (Errota auzoa 4, behea). Erasoren bat salatuz gero, biktimarekin lehen eskuhartzea egin ahal izateko espazio seguru eta lasaia izango da. Bertan lasai egoteko edo atseden hartzeko aukera izango da.\nJaien testuinguruan eraso edo indarkeria matxista kasuren bat gertatu dela egiaztatuko balitz, honako prozedura jarraituko da:\n1. Koordinazio taldea: Lehen momentu batean Udaleko ordezkariak (alkatea eta zinegotzi bat) eta beharrezkoa balitz udal teknikariak (Udaltzainburua edo Gizarte Zerbitzuetako teknikariren bat) eta Akain Talde Feministako kideek osatutako koordinazio taldea bilduko litzateke. Talde honetan gertakariaren inguruan legokeen informazio zehatza elkarbanatuko litzateke. Talde honetako kide guztiek jasotzen duten informazioaren gaineko konfidentzialtasuna gorde beharko dute derrigorrez. Eraso edo indarkeria matxista kasuaren nolakotasunaren arabera, beharrezkoa dela erabakiko balitz, talde honetatik Batzarra biltzeko deialdia egingo litzateke.\n2. Batzarra: Koordinazio taldeak horrela erabakiko balu, batzarra bilduko da. Batzar honetan udal ordezkariak, Akain Talde Feministako kideak, Lurgatz Talde Feministako kideak eta Santio Jai Batzordeko ordezkaritza batek parte hartuko lukete. Batzar horretan jorratu eta erabakiko da izandako indarkeria matxista kasuaren ezaugarrien arabera, zer nolako erabakiak hartuko diren gizarte erantzunaren artikulazioari dagokionez eta erabaki horrek jaietako egitarauan eragina izango duen edo ez.",
    "licencia": "cc-by-sa"
  },
  {
    "id": "28kanala_0000259",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Auzoen eta udalaren arteko komunikazio zuzena hobetzeko aurrez aurreko bilera-erronda egingo da\nAuzo elkarteekin eta auzotarrekin komunikazio zuzena hobetzea eta beren parte hartzea indartzea helburu, aurrez aurreko bilerak egiteko proposamena landu du Tolosako udalak\nDinamikaren nondik norakoen berri emateko lehen bilera orokor bat egingo da, auzo guztietako ordezkariekin, datorren asteazkenean, hilaren 19an. Hitzordua 18:00etan izango da, udaletxeko pleno aretoan.\nUdalaren proposamen hori behin behinekoa da, eta ekarpenak egiteko aukera izango dute auzo elkarteek. Behin betiko plana lehen bilerako iritziak entzunda osatuko da, eta irailean jarriko da martxan. Ordutik aurrera, auzo bakoitzarekin bakarkako bilerak egitea da asmoa.\nUdalak adierazi duenez, egitasmo honen helburua komunikazioa hobetzea ez ezik, auzo elkarteen eta, oro har, herritarren parte hartzea indartzea da. Parte hartze hori, gainera, bi norabidetan landu nahi da: batetik, udalari proposamenak egiteko zuzeneko bide bat sortzea da asmoa; bestetik, herritarrei erabakietan parte hartzeko bide eman nahi zaie.",
    "licencia": "cc-by-sa"
  },
  {
    "id": "28kanala_0000260",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak eta Tolosaldea Garatzenek elkarlanean Tolosa ezagutzeko bisita gidatuen eskaintza osatu dute.Hain zuzen, hiru dira antolatutako bisitak eta horiek gastronomia, historia, kultura eta ondarea batzen dituzte, besteak beste. Tolosako Azoka, Alde Zaharra eta Andre Maria eliza eta gangak ezagutzeko bisitak dira antolatutakoak eta uztailaren 18tik irailaren 1a bitarte eskainiko dira.\nTolosako AzokaBisita honek Tolosako ikur nagusienetako bat du oinarri: larunbateroko azoka. Bisitariak Zerkausian murgilduko dira bertako produktuak ezagutzeko eta Berdura Plazara ere gerturatuko dira landareen usain eta koloreez gozatzeko. Azokak historian zehar izan duen garrantzia eta herriaren garapenean izan duen eragina ezagutzeko aukera izango dute bisitariek, baita Tolosaldeko produktu askoren jatorria ezagutzekoa ere, hala nola babarrunarena, piparrarena... Tolosako Azoka larunbatetan ospatzen denez, bisitaldia ere larunbatero eskainiko da, 11:30ean.\nTolosako Alde ZaharraBisita gidatu honetan Tolosako Alde Zaharrean dauden eraikin eta monumentu berezienak ezagutu ahal izango dituzte bisitariek: Andre Maria parrokia, Aranburu Jauregia eta errota, udaletxea, Zerkausia edo Gaztelako atea, besteak beste. Herriko kultura eta historia ezagutzeko aukera paregabea da ere bada bisita hau. Asteartetik ostiralera egin ahal izango da, goizeko 11:00etan; larunbatetan, 10:00etan egingo da.\nAndre Maria eliza eta gangakAndre Maria parrokia euskal estilo gotikoko eraikina da, 1.630m2koa. Pilare multzoa altuera bereko hiru nabek osatzen dute eta bakoitzak gurutze-ganga faltsu bat du. Gainera, Gipuzkoako bigarren elizarik handiena da.Ibilbidean zehar, bisitariek elizaren eraikuntza prozesua eta estiloen nahasketa ezagutuko dituzte, elizaren historian barrena eginez. Jatorrizko gangetara ere igoko dira eta berriki zaharberritu diren Eugenio Azkue pintore gipuzkoarraren horma-irudiak ere ikusi ahal izango dituzte. Bisitaldi hau asteartetik ostiralera eskainiko da, goizeko 12:30ean eta larunbatetan, aldiz, 13:00etan.\nPrezioak eta erreserbakBisiten prezioa 3€koa izango da. 1.5€-koa, berriz, erretirodunentzat, 4-16 urte bitarteko haurrentzat, langabeentzat edota Nekatur edo Basquecard txartela dutenentzat. Irakasleek eta 4 urtetik beherako haurrek ez dute ordaindu beharko. Erreserba guztiak www.tolosaldea.eus webgunean edota Turismo Bulegoan bertan egin ahal izango dira (Plaza Zaharra, 10).\nAudiogidak, 4 hizkuntzatanAntolatutako bisiten ordutegiekin bat egin ezin duten bisitariek audiogidak ere izango dituzte eskura, bisita nahieran egin ahal izan dezaten. Audiogidak, gainera, lau hizkuntzatan daude eskuragarri: euskaraz, gazteleraz, ingelesez eta frantsesez. Turismoko webgunean daude audiogida guztiak eskuragarri, baita Spotify plataforman ere. Horrez gain, Alde Zaharreko eraikinetako paneletan dauden QR kodeak eskaneatuta ere iritsi daiteke audiogidetara.",
    "licencia": "cc-by-sa"
  },
  {
    "id": "28kanala_0000261",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Astelehenez hasiko dira, uztailaren 24an, herriko festak eta aste osoan zehar haur, gazte eta helduentzako hamaika ekintza izango dira. Hau dda 2023ko Santiotako egitaraua.",
    "licencia": "cc-by-sa"
  },
  {
    "id": "28kanala_0000262",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Biblioporrak txokoa 0-16 urte bitarteko haur eta gazteei zuzendutako ipuin eta liburuz osatuta dago eta haur liburutegiako 3. solairuan egongo da iraileko azken egunera arte.\n2001etik urtero errepikatzen den ekintza da hau eta Tolosako haur zein gazteek irakurketaz gozatzea eta haien artean irakuzaletasuna sustatzea du helburu.\nHorretako, Biblioporrak izeneko gidak prestatu ditu udal liburutegiak, 0 eta 16 urte bitarteko haur eta gazteentzat. Gidan, HH, LH1 (6-7 urte) LH2 (8-9 urte) LH3 (10-11 urte) eta DBH-ko adin ziklo bakoitzerako liburu gomendagarriak jasotzen dira.\nGida horietan mota askotariko liburuak aurki daitezke: irakurterrazak, zailagoak direnak, modan dauden liburuak... Guztiak udal liburutegiko Biblioporrak izeneko gunean daude eskuragarri, Errota eraikineko 3. Solairuan dagoen gelan, irailak 30 arte. Liburuak adinaren eta hizkuntzaren arabera sailkatuta daude eta helburua da irakurle mota guztiek gustuko liburuak topatzea.",
    "licencia": "cc-by-sa"
  },
  {
    "id": "28kanala_0000263",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosaldeko alkateek eta eskualdeko euskalgintzako erakundeek Espainiako Auzitegi Konstituzionalak euskararen aurka hartutako azken epaia salatu nahi dugu. Izan ere, Auzitegi Konstituzionalak Udal Legearen 6.2 artikulua bertan behera uztearen ondorioz, udalei eskumena kendu zaie beren barne-funtzionamenduan hizkuntzen erabilera arautzeko. 2016an onartutako lege horri esker, udalek aukera dute dokumentuak erabat euskaraz egiteko, eta erabaki horrekin, Auzitegi Konstituzionalak aukera hori deuseztatu du.\nTolosaldeko udal gehienek euskara hutsean funtzionatzen dute, eta aldi berean herritarron hizkuntza eskubideak bermatzen dira. Erabaki honekin, ordea, euskararen normalizazioa helburu duten hizkuntza-politikak aurrera eramateko aukera ukatzen zaie udalei; egoera zaurgarrian dagoen hizkuntza indartzeko neurriak hartzea zailtzen da. Gure eskualdearen kasuan, 28 herrien gehiengoa euskararen arnasgune izanda, babes eta garapen neurri bereziak eta ausartak behar ditugu hizkuntza-politikan.\nTolosaldeko herritar gehien-gehienak euskaldunak gara: eskualdeko biztanleen %75 euskal hiztunak dira, beste %10ek ulertu behintzat egiten dute, eta belaunaldi gazteenak unibertsalizazioaren mugan daude. Horrek Euskal Herriko zonalde euskaldunenen artean jartzen du Tolosaldea, eta egoera horretan, posible da Tolosaldean euskara harremanetarako, gozamenerako eta lanerako hizkuntza nagusia izatea, eta erabateko unibertsalizazioa lortzeko urratsak egitea.\nGure herrietan euskara naturaltasun osoz transmititzen da eta herritarrak euskaraz bizi gara nagusiki; udalen barne-funtzionamendua euskaraz izatea normaltasun horren jarraipena besterik ez da. Beraz, udalek orain arte bezala lanean jarraitzea babesten dugu, herritar, eragile zein erakundeen nahia horixe baita: administrazioan ere euskararen aldeko hizkuntza-politika aurrerakoiak izatea.\nAzkenik, euskararen aurkako oldarraldi judizial, politiko edo mediatikoa koxka bat gehiago estutu du azken erabaki honek, oraingo honetan euskararen ofizialtasuna ere auzitan jarriz. Oldarraldi sistemikoa salatzeko eta euskaldunon eskubideak aldarrikatzeko, manifestazio nazionala deitua du Euskalgintzaren Kontseiluak azaroaren 4rako, Bilbon. Lerro hauen bitartez herritarrei dei egiten diegu manifestazioan parte hartzera. Euskararen aurkako oldarraldiari erantzuteko herritarrok batu eta mobilizatu beharra daukagu.\nAdierazpenarekin bat egin duten alkateak eta euskalgintzako eragileak:",
    "licencia": "cc-by-sa"
  },
  {
    "id": "28kanala_0000264",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irakurzaletasuna sustatzeko egindako lanagatik saritu dute Plazida Otaño liburutegia. Sari berezia izan da aurtengoa, estatu mailan hamar liburutegik soilik jaso dutena. Euskal Herri mailan, Zizurkilgo liburutegiak bakarrik jaso du Maria Moliner sariketako sari potoloa.\nUrte osoan zehar egindako lana saritu diote Plazida Otaño liburutegiari. Aurreko urteetan ere jaso izan dute Maria Moliner saririk, \"baina lehen saria jasotzen dugun lehen aldia da honakoa. Ez genuen inondik inora espero, eta poz handia eman digu\", azaldu dute Irene Urruzola eta Arantxa Zabala liburuzainek. 10.000 euroko dirusaria jasoko du Plazida Otaño liburutegiak. \"Aurreko urtetako saria txikiagoa zen eta liburuak erostera bakarrik bidera ziteken. Aurtengo saria, 10.000 eurokoa, ekipamendurako ere erabil daiteke. Saria jasoko genuela jakinarazi ziguten momentuan bertan hasi ginen pentsatzen diru hori nola erabili gure liburutegian hobekuntzak egiteko\", azaldu dute.\n557 hautagai50.000 biztanle baino gutxiagoko herrietako liburutegiak aurkez daitezke sariketara. Aurten, 557 aurkeztu dira eta horien artean saritu dute Zizurkilgoa. \"2022ko martxotik 2023ko martxora egindako ekitaldiak eta martxan izandako ekimenak txosten batean biltzea eskatu ziguten. Apirilean aurkeztu genuen gure txostena. Inklusioaren inguruan egindako ekitaldi bereziak azpimarratu genituen, baina baita urte osoan zehar lantzen ditugun ekimen ezberdinak ere. Irakurzaletasuna sustatzeko egiten den lana da saritzen dena eta aurtengoan sari potoloa eman digute. Hori ikaragarria izan da\", azpimarratu dute.\nEkintzak eta ekimenakGeneroa, inklusioa, naturarekin errespetua, adin aniztasuna..., lanketa zabala egin dute urte osoan zehar. Horretarako, ekintza puntualak erabili dituzte batzuetan, urte osoko ekimenak beste batzuetan. \"Ipuin kontaketa solidarioa, LGTBI erakusketa, eskolako kideen bisitak, Fraisoroko kideen parte-hartzea, Teodoro Hernandorena ipuin lehiaketa, motxila ibiltaria, irakurketa erronka, sareetan eta hedabideetan ekimenek izandako zabalkundea... hori guztia hartzen dute kontuan sariak banatzeko garaian eta aurten, merezimendu berezia jaso du Plazida Otaño liburutegiak eta bertako arduradunek.",
    "licencia": "cc-by-sa"
  },
  {
    "id": "28kanala_0000265",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Uztailaren 6an, arratsaldeko 19:00etan, Amasa-Villabonako Udalbatzaren ez-ohiko osoko bilkura egin zen udaletxeko Batzar aretoan. Bilkura berezia izan zen, bertan 2023-2027 legegintzaldi osoan zehar eragina izango duten erabaki garrantzitsuak hartu baitziren, udalaren jardun instituzionalari zuzenean eragiten dienak.\nOsoko Bilkurak, hileko azken asteazkenetan 19:00etanUdalbatzaren ohiko bilkuren egutegia onartu zen: hilaren azken asteazkenean arratsaldeko 19:00etan. Egun hori jaiegun ofiziala izango balitz, Udalbatza aurreko asteko asteazkenean bilduko litzateke, ordu berberean. Bi salbuespen ezarri ziren; uztailean (Santio jaiak) eta abenduan (gabonak direla eta).\nUdalbatza arratsaldez biltzearen arrazoi nagusia, interesa izan dezaketen herritarren parte hartzea erraztea da, herritar gehiagok bertaratzeko aukera izan dezaketelako arratsaldean goizez baino. Horregatik historikoki beti egin dira osoko bilkurak arratsaldez edo iluntzean. Gogoratu behar da osoko bilkura hauek ekitaldi publikoak direla eta udaletxeko Batzar aretoa herritarrei irekita egoten dela.\nUdal Gobernuaren proposamenak EH Bildu eta PSE-EE alderdien babesa izan zuen eta EAJ-PNV alderdiko zinegotziak abstenitu egin ziren. EAJ-PNVko ordezkariak ordutegi honek beren taldekideen familia kontziliazioa eragozten duela argudiatu zuen abstentzio hori azaltzeko.\nInformazio Batzordeak eratutaUdaleko Informazio Batzordeak, udal gobernuak arloz arlo daraman jardunari buruz oposizioko alderdietako ordezkariei azalpenak emateko organoak dira. Batzorde hauetan, ondoren Udalbatzara eramango diren akordio proposamenak aurkezten ditu udal gobernu taldeak eta gaiak eztabaidatu eta adosteko guneak izaten dira. Batzorde hauek ez dute erabakitze ahalmenik eta izenak dioen bezala, informazioa emateko funtzioa dute.Guztira bost ohiko Batzorde Informatzaile eratu ziren bilkuran:\nGizarte Zerbitzuak, Aniztasuna, Adineko pertsonak eta Politika Feminista\nBestalde, beste bi Batzorde berezi ere eratu ziren. Batzorde hauek ez-ohiko izaera dute eta ez daukate zehaztutako maiztasunik. Honakoak dira:\nBatzorde hauetan alderdi politiko bakoitzak izango dituen ordezkari kopuruari dagokionean, batzorde guztien osaketa honakoa izango da: EH Bilduko hiru ordezkari, (lehendakaria barne), EAJ-PNVko bat, eta PSE-EEko beste bat. Horrela, aurreko legealdiko (2019-2023) eraketa berbera mantenduko da datozen lau urteetan ere.\nAipatzekoa da, aurreko legealditik Informazio Batzorde hauek izaera irekia dutela, eta interesa izan dezakeen edonork parte hartu eta hitza hartzeko aukera duela, aurretik eskaera bat eginez.\nInformazio Batzordeen egituratze hau EH Bilduren aldeko botoekin, EAJ-PNVren aurkakoekin eta PSE-EE alderdiaren abstentzioarekin onartu zen.\nUdal Kontratazio mahaiaren osaketaKontratazio-mahaiari dagokionean ere, aurreko legealdiko berbera izango da, ez baita inolako aldaketarik proposatu. Mahai honetan Beatriz Unzue Esnaola alkateak, udal idazkariak, kontuhartzaileak, lege teknikariak eta idazkaritzako administrariak parte hartuko dute. Kasu bakoitzean, eta gaiaren arabera, beharrezkoak diren udal langileei edo aholkulariei deituko zaie. Kontratazio mahaiko deialdiak oposizioko alderdi politikoetako kideei ere bidaliko zaizkie eta parte hartzeko aukera izango dute.\nPuntu hau EH Bilduko ordezkarien aldeko botoekin eta EAJ-PNV eta PSE-EE alderdien abstentzioarekin onartu zen.\nTokiko Gobernu Batzarraren osaketaHonako bost kideek osatuko dute Tokiko Gobernu Batzarra datozen lau urteetan: Beatriz Unzue Esnaola (EH Bildu), Xabat Laborde Etxabe (EH Bildu), Ander Goikoetxea Arana (EH Bildu), Eneko Urdangarin Eizagirre (EAJ-PNV) eta Eduardo Gonzalez Vaz (PSE-EE).\nAldi berean, alkateak Xabat Laborde Etxabe (EH Bildu) eta Irune Alfonso Izagirre (EH Bildu) izendatu ditu Lehenengo Alkateorde eta Bigarren Alkateorde, hurrenez hurren.\nOrdezkari politikoen liberazioak, soldatak, talde politikoen finantziazioa eta asistentzia dietakEH Bilduren udal gobernuak bere bi ordezkari gorenak, alkatea eta lehen alkateordea izango ditu udalean jardun osoan lan egiteko liberatuta:\nBeatriz Unzue Esnaola Alkateak erabateko dedikazioz beteko du bere kargua, eta jardun horri atxikitako soldata gordina, urtean 41.023,22 eurokoa izango da, 14 pagatan banatuta.\nXabat Laborde Etxabe Lehenengo Alkateordearen ordainsaria, urtean 34.540,66 euro gordinekoa izango da, 14 pagatan ordainduko dena.\n2016an onartutako EAEko Udal Legeak, 5.000 biztanletik gorako udalerrietan oposizioko alderdi nagusiko ordezkari bat partzialki liberatzeko aukera eskaintzen du eta EAJ-PNV alderdiak aukera hori baliatu du bere zinegotzi bat liberatzeko:\nEneko Urdangarin Eizagirre zinegotziak jardunaldi partzialean beteko du bere kargua, zehazki %50ean. Kargu hori betetzeagatik, urtean 15.543,29 euroko ordainsaria jasoko du, 14 pagatan ordainduta.\nTalde politikoei bideratzen zaien ekarpen ekonomikoari dagokionean, Villabonako Udalean ordezkaritza duen alderdi bakoitzari 226 euro ordainduko zaio hilero. Era berean, alderdi politiko bakoitzak beste 71 euro jasoko ditu hilean, Udalbatzan duen zinegotzi bakoitzeko. Puntu honetan ez da aldaketarik izan eta aurreko legealdiko kopuru berak mantendu dira.\nBestetik, liberatuta ez dauden zinegotziek ordainsari edo dieta bat jasoko dute Udalak dituen organo ofizialetan parte hartzeagatik:\nAurreko legealdiarekin alderatuz, udal gobernuak Tokiko Gobernu Batzarretan parte hartzeagatik zeuden ordainsariak (54€) ezabatzea proposatu zuen. Batzar hauek udalbatzaren osoko bilkurak amaitu eta jarraian egiten dira eta normalean iraupen motza izaten dute. Horregatik hemendik aurrera Tokiko Gobernu Batzarretara bertaratzeak ez du ordainsaririk izango.\nAlkate eta zinegotzien ordainsarien proposamen hau EH Bilduko zinegotzien aldeko botoekin, eta EAJ-PNV eta PSE-EEren abstentzioarekin onartu zen.\nAmasa-Villabonako udalaren ordezkariak beste erakundeetanUdalak parte hartzen duen erakundeetan Amasa-Villabonako ordezkariak izateko honako hautetsiak izendatu ziren:\nBeatriz Unzue Esnaola, alkatea: Tolosaldea Garatzen S.A., Tolosaldeko Mankomunitatea, Apattaerreka Industrigunea S.L., Loatzo Musika Eskola Mankomunitatea eta Tolomendi Mendi Nekazaritza Elkartea.\nXabat Laborde Etxabe, alkateordea: Gipuzkoako Urak, Tolosaldeko Euskararen Mahaia (TEM), EPA eta Haurreskolak Patzuergoa.\nUEMA- Udalerri Euskaldunen Mankomunitateari dagokionez, Beatriz Unzue Esnaola, Xabat Laborde Etxabe, Ander Goikoetxea Arana eta Eñaut Zelarain Etxeberria izango dira udal ordezkariak (guztiak EH Bilduko udal gobernu taldekoak dira).\nUdal korporazioak ordezkaritza izan behar duen Organo Kolegiatu hauetako kideak izendatzeko proposamena EH Bilduko ordezkarien aldeko botoekin eta EAJ-PNV eta PSE-EEren abstentzioarekin onartu zen.",
    "licencia": "cc-by-sa"
  },
  {
    "id": "28kanala_0000266",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Legegintzaldiko lehen erabakiak hartu ditu Amasa-Villabonako Udalbatzak\nLegegintzaldi berria dela-eta, Amasa-Villabonako Udalbatzak ez-ohiko osoko bilkura egin zuen atzo arratsaldeko 19:00etan udaletxean. Bertan, legegintzaldian zehar eragina izango duten erabaki garrantzitsuak hartu zituzten.\nOsoko bilkurak hilabeteko azken asteazkenean egingo dira arratsaldeko 19:00etan. Jai eguna izango balitz, astebete aurreratuko litzateke, ordu bera mantenduz. Hala ere, bi salbuespen egingo dira: bata uztailean Santio Jaiak direla-eta, eta bestea abenduan, gabonak tartean daudelarik.\nBestetik, informazio batzordeak eratu dituzte. Hauek gaiak eztabaidatzeko eta adosteko guneak izango dira. Ez da erabakirik hartuko bertan, soilik informazioa mahaigaineratzeko eta helarazteko baitira. Guztira bost ohiko Batzorde Informatzaile eta bi ez-ohiko Batzorde berezi eratu dituzte:\nOhikoak: - Hirigintza, zerbitzuak eta Ingurumena- Gizarte Zerbitzuak, Aniztasuna, Adineko pertsonak eta Politika Feminista- Pertsonala eta barne araubidea- Euskara, Kultura, Hezkuntza, Gazteria eta Kirola- Ogasuna, Garapen ekonomikoa, Enplegua eta Merkataritza\nEz-ohikoak:- Herritarren Parte Hartze Batzorde Berezia- Memoria eta Elkarbizitza Batzorde Berezia\nBatzorde hauetan horrela banatuko dira ordezkariak: EH Bilduk 3 izango ditu (alkatea barne) eta EAJ-PNVk eta PSE-EEk bana.\nUdal Kontratazio mahaiaren osaketari dagokionez, aurreko legegintzaldikoa mantenduko da.\nTokiko Gobernu Batzarra bost kide hauek osatuko dute hurrengo lau urteetan: Beatriz Unzue Esnaola (EH Bildu), Xabat Laborde Etxabe (EH Bildu), Ander Goikoetxea Arana (EH Bildu), Eneko Urdangarin Eizagirre (EAJ-PNV) eta Eduardo Gonzalez Vaz (PSE-EE). Honetaz gain, Xabat Laborde Etxabe (EH Bildu) eta Irune Alfonso Izagirre (EH Bildu) izendatu dituzte alkateordeak.\nOrdezkari politikoen liberazioak, soldatak, talde politikoen finantziazioa eta asistentzia dietak EH Bilduren udal gobernuak bere bi ordezkari gorenak, alkatea eta lehen alkateordea izango ditu udalean jardun osoan lan egiteko liberatuta:\nBeatriz Unzue Esnaola Alkateak erabateko dedikazioz beteko du bere kargua, eta jardun horri atxikitako soldata gordina, urtean 41.023,22 eurokoa izango da, 14 pagatan banatuta.\nXabat Laborde Etxabe Lehenengo Alkateordearen ordainsaria, urtean 34.540,66 euro gordinekoa izango da, 14 pagatan ordainduko dena.\nEneko Urdangarin Eizagirre zinegotziak jardunaldi partzialean beteko du bere kargua, zehazki %50ean. Kargu hori betetzeagatik, urtean 15.543,29 euroko ordainsaria jasoko du, 14 pagatan ordainduta.\nTalde politikoei bideratzen zaien ekarpen ekonomikoari dagokionean, Villabonako Udalean ordezkaritza duen alderdi bakoitzari 226 euro ordainduko zaio hilero. Era berean, alderdi politiko bakoitzak beste 71 euro jasoko ditu hilean, Udalbatzan duen zinegotzi bakoitzeko. Puntu honetan ez da aldaketarik izan eta aurreko legealdiko kopuru berak mantendu dira.\nBestetik, liberatuta ez dauden zinegotziek ordainsari edo dieta bat jasoko dute Udalak dituen organo ofizialetan parte hartzeagatik: Informazio-Batzordeak 36 euro eta Udalbatzaren Osoko Bilkurak: 90 euro.\nAurreko legealdiarekin alderatuz, udal gobernuak Tokiko Gobernu Batzarretan parte hartzeagatik zeuden ordainsariak (54€) ezabatzea proposatu zuen. Batzar hauek udalbatzaren osoko bilkurak amaitu eta jarraian egiten dira eta normalean iraupen motza izaten dute. Horregatik hemendik aurrera Tokiko Gobernu Batzarretara bertaratzeak ez du ordainsaririk izango.",
    "licencia": "cc-by-sa"
  },
  {
    "id": "28kanala_0000267",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "OSTIRALA 1417:00 Haurren Santos Torneoaren FUTBITOko finala futbol zelaian.18:00 Alegiako eta Billabonako erraldoi eta buruhandi, Loatzo Musika Eskolako musikariekin eta Giroarte dultzaina taldearekin KALEJIRA Larraitz auzotik plazaraino.19:00 TXUPINAZOA Udal talde berriaren eskutik. Jarraian, Txintxarriaren jaitsiera, jaien hasiera iragartzeko.21:00 ZAHAGIARDOA zubian.23:00 BAD SOUND eta EZPALAK taldeen kontzertuak.\nLARUNBATA 1509:30 Giroarte dultzaina taldeak alaituriko DIANA.12:00 SAGARDO DASTAKETA sardina eta txorizo erreekin. SAGARDOTEGIAK: Eguzkitza, Sarasola, Isastegi eta Aulia.17:00- 20:00 JOKAI, Euskal mitologian oinarritutako jolasak eskolako patioan. 18:00 Haurrentzako merienda eskolako patioan. 19:00 BERTSOLARIAK plazan. Maialen Lujanbio, Eñaut Martikorena, Jexux Mari Irazu eta Alaia Martin.Gai-jartzailea: Iker Iriarte21:00 ZAHAGIARDOA plazan.22:00 Kaiña-Bi Trikifarra taldearekin kalejira.00:00 DJ Risas.\nIGANDEA 1609:30 KALEJIRA BEREZIA, herriko txistulari ohiekin.11:00 Alegiako erraldoien eta Giroarte dultzaina taldearen kalejira.12:15 GOLDEN APPLE QUARTET taldearen emanaldia.Ondoren, Iraunkorrak txaranga kalez kale ibiliko da, egun guztian zehar.17:00 Sokamuturra plazan.18:30 Alegiako erraldoien kalejira Larraitz auzoko plazaraino.19:00 Trial Bike erakustaldia, Benito Rosen eskutik, Larraitz auzoko plazan.21:00 ZAHAGIARDOA Larraitz auzoko plazan.23:00 Mugi panderoa taldearekin erromeria plazan.\nASTELEHENA 1709:00 Jubilatuek antolatutako MENDI IBILALDIA.09:30 Eider eta Maider trikitilariek alaituriko DIANA.11:00 Jubilatuentzat HAMAIKETAKOA.Bukaeran, bingoa jubilatuentzat.11:00-14:00 Haur parkea eskolako patioan.16:30 Haur parkea eskolako patioan.18:30 Apar festa.18:30 Herritarren arteko TOKA TXAPELKETA plazan 12 eta 15 urte bitartekoentzat eta ondoren 16 urtetik gorakoentzat.19:30 Joxe Mendizabalekin erromeria.21:00 ZAHAGIARDOA plazan.22:00 SUTARRI dantza taldearen emanaldia plazan.Ondoren, DANTZALDIA Joxe Mendizabalen eskutik.00:00 Txintxarria eta jaiak agurtuko ditugu.",
    "licencia": "cc-by-sa"
  },
  {
    "id": "28kanala_0000268",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako alkateak bat egin du Tolosaldeko Alkateen Mugimenduarekin\nTolosaldeko Alkateen Mugimenduak agintaldi berriko lehen batzarra egin du, eta bertan izan da, azken urteetan lehen aldiz, Tolosako alkatea, Andu Mtz. de Rituerto\nTolosaldeko Alkateen Mugimenduak jainarazi izan du, ospitale publiko berriaren aferari irtenbidea elkarlanean emateko eta eskualdean ahots bateratu bat izateko osatu zela taldea 2020an, eta hau, osasun eremuko 25 udalerritako alkateek osatu izan dute. Tolosa ez da orain arte mugimendu horren parte izan baina aurrerantzean, bertan parte hartzeko konpromiso irmoa azaldu du Andu Martinez de Rituertok.",
    "licencia": "cc-by-sa"
  },
  {
    "id": "28kanala_0000269",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ezagunak ditugu euskararen bilakaera eta osasuna nolakoak diren neurtzen duten hamaika azterlan, direla euskararen gaitasuna, erabilera, hizkuntza eredu ezberdinen matrikulazioak eta beste hainbat adierazlerenak. Horietako asko Euskararen Adierazle Sistemaren (EAS) baitan biltzen dira gaur egun. Baita ingurune digitalaren ingurukoak ere. Neurketa guzti horiek erabat beharrezkoak iruditzen zaizkit, eta irakurketa ezberdinak egin daitezkeen arren, datu-bilketa egitea ezinbestekoa da diagnostikoak egiteko. Horregatik gaur, adierazle horien artean orain arte egon ez den bat aipatuko dut: Streaming plataforma nagusietan zenbateko edukia dagoen euskaraz.\nStreaming plataformek eduki audiobisualak kontsumitzeko modua aldatu dute, eta euskararen presentzia horietan bermatzea helburu ezinbestekoa litzateke hizkuntzaren osasunerako. Argi dago kopuru hori gaur egun hutsaren hurrengoa dela. Halaber, Espainiako gobernuak 2021ean hizkuntza ofizialen kuota minimoak ezartzeko onartutako legeak ez die plataforma nagusiei eragiten, nazioartekoak direlako, eta ez Espainiarrak. Netflix eta Amazonek eduki gutxi batzuk eskaintzen dituzte euskaraz, baina horiek aurkitzea ere ez da lan erreza.\nZentzu horretan, Pantailak Euskaraz ekimena goraipatzeko modukoa da. Herri ekimena, erabat bolondresa. Edukiak euskaraz zein plataformetan ikus daitezkeen zerrendatzen dituzte, beste ekintzen artean. Baina, adierazleez ari garenez, honek ez du plataforma horiek beren edukien zein ehuneko eskaintzen duten euskaraz neurtzen.\nNeurketa horiek egitea ez da lan makala. Plataforma gehienek espreski debekatzen duten tresna automatikoen bidez haien katalogotik informazioa erauztea. Ondorioz, eskuzko lagin txiki bat aztertzera mugatu beharko genuke (edo datu horiek biltzeko baimenak dituzten enpresen bidez lortu, eta horrek duen kostua ez dago edonoren eskura).\nHarrigarria izan daiteke, aspalditik euskal telebista publikoak itzulitako hainbat eduki behintzat ez egotea eskuragarri ( katalogoa \"zer non ikusi\"-rekin konparatzea besterik ez dago). Horren arrazoia da, EITBk 'primeran' izeneko streaming plataforma propioa garatzen ari dela, euskal produkzioa biltzeko asmoa duela. Are gehiago, EITB euskarazko edukiak plataforma berri horretan argitaratzeko lehentasunak ezarri ditu, eta horren ondorio zuzena gaur gaurkoz zera da, euskarara dagoeneko itzulita/azpidatzita dauden eduki hainbat eduki ez daudela beste plataformetan eskuragarri, 'primeran' plataforma berria heldu arte ez behintzat (egiari zor, Nahieranen ikusgai daude batzuk).\nEuskal plataforma bat edukitzea aurrerapauso bat da dela deritzot, baina argi izan behar dugu horrek ez dituela erabiltzaileak beste plataformetatik aldenduko, eta horietan ere euskarazko edukiak egotea bermatu behar litzatekeela.\nKatalanak beste bide bat hartu du. Streaming plataforma bat garatzearekin batera, TV3k itzulitako eta azpititulatutako edukiak plataforma nagusien esku jartzeko ekimena abiatu du Generalitateak, baliabideak jarriz eduki horiek identifikatu eta plataformei bidaltzeko haiek argitaratu ditzaten.\nDenborak esango du bi bideetako zein den egokiena, baina, lehenak gehiago dirudi plataformen negozio estrategiaren baitan hartutako erabakia, hizkuntzaren zabalkundeari erreparatuta baino.",
    "licencia": "cc-by-sa"
  },
  {
    "id": "28kanala_0000270",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "28 Kanalean eta 28kanala.eus-en zuzenean ikusteko aukera izango da.\nEkainaren 17an kargu-hartze ekitaldia egin ondoren gaur egingo du Tolosako Udalak 2023-2027 legealdiari dagokion lehenengo osoko bilkura. Bertan udalak hurrengo lau urteetan izango duen antolaketa erabakiko da. Zazpi puntu izango ditu batzarrak:\n2- Onartzea informazio batzordeak eratzea eta haien araubidea xedatzea.\n3- Onartzea udal korporazioko kideen dedikazioaren araubide juridikoa.\n4- Onartzea dedikaziorik gabeko kideen ordainsariak eta udal talde politikoen diru-izendapenak.\n5- Onartzea 2023-2027 legealdirako Tolosako Udaleko behin-behinerako pertsonalaren kopurua eta haren ordainsariak.\n6- Onartzea Plenoaren eskumeneko izendapenak egitea beste erakundeetan.",
    "licencia": "cc-by-sa"
  },
  {
    "id": "28kanala_0000271",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ibarrako kuadrilen arteko bazkarirako txartelak erosteko lau egun izango dira\nIbarrako San Bartolome jaietan Kuadrilen eguna abuztuaren 27an, igandea, ospatuko da. \"Etxea nitxek\" kuadrilak jakinarazi du bazkarirako txartelak zein egunetan jarriko dituzten salgai:\nTxartelak, 25 eurotan, Zubiaurreko terrazan izango dira salgai, 19:00etatik 21:00era bitartean. Epez kanpo saltzen diren txartelen kostua 40 eurokoa izango da.",
    "licencia": "cc-by-sa"
  },
  {
    "id": "28kanala_0000272",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irura Bizi Elkarteak antolatuta Uzta Giro festa ospatuko dute uztailaren 15ean Iruran. Egun osoko egitaraua antolatu dute:\n11:00 Dantza afrikarren tailerra, plazan. Kawadeni taldearen eskutik.12:30 'Kale gorrian' kale antzerkia.14:00 Herri bazkaria, plazan.Bazkalostean Jolasak eta trikitilariak. Bingo musikatua Gazte Asanbladaren eskutik eta Etxebarria aita-seme trikitilariak.21:00 Barrikotea.",
    "licencia": "cc-by-sa"
  },
  {
    "id": "28kanala_0000273",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Iaz Etxeondo Festek izandako arrakastaren ostean, aurten Otsabi fest ospatuko da Villabonako Otsabi parkean\nVillabonako artisau eta sortzaileek sortutako jaialdi honek sormena, kultura eta zaintza pertsonala uztartzen ditu. Otsabi Fest uztailaren 25ean ospatuko da Villabonako Otsabi parkean.Jaialdi honek bi helburu nagusi ditu: udalerriko erabilera gutxiko espazioak ikusaraztea eta bertako artisau, artista eta sortzaileen arteko komunitate bizi baten sorrera sustatzea. Jaialdi berezi honek Villabonan dagoen sormen eta kultur aberastasuna erakutsi eta bisitariekin partekatu nahi du.\"Jaialdi hurbil eta abegikorra sortu nahi dugu, non publiko guztia ongi etorria sentituko den\", adierazi dute ekitaldiaren antolatzaile Sualma eta Kimuri-k. \"Espero dugu Otsabi Fest urteroko ospakizuna bilakatzea, bertako komunitatea elkartu eta sormena bere forma guztietan sustatzen duena\".\nJaialdia zaintza pertsonalari eta ongizateari arreta berezia jarriz hasiko da. Goizeko 10:00etan hasita, aulkiko yoga saio lasai batez gozatu ahal izango dute bertaratzen direnek.Ingurune lasai eta natural batean kokatutako jarduera honek norbere buruarekin harremanetan jartzeko eta oreka aurkitzeko aukera eskaintzen du.\nAizkardi Mendi Elkarteak Otsabi Fest jaialdiarekin bat egingo du. Amasamendi eta kare-labeak ezagutzeko mendi irteera bat gidatutuko dute elkarteko kideek.\nGoizeko 11:00etan hasita, artisauen postuek ateak zabalduko dituzte, produktu berezi eta artisauen eskaintza zabala eskainiz. Bisitariek tokiko talentua islatzen duten hainbat artisau sorkuntza arakatzeko aukera izango dute. Sualmaren produktu kaltegarririk gabeko egurrezko jostailuak, Kimuriren ehun japoniardun haori eta gyotakuak eta eta Helena Agell-en koadernaketa eta zianotipoak nabarmentzen dira. Horrez gain, Plato Cerámica-ko zeramika, Luixiren pitxiak, Paqui eta Alonsoren pintura abstraktuak eta pintxo-kuxinak, Elenaren hidrolatoak eta Limoi Arroxak-eko ukendu eta xaboi naturalak ezagutu ahal izango dira. Aurten berrikuntza gisa, Gema bere lore eta landareekin edo Tinta inprimategiko Kitilo tokiko negozioek ere bat egingo dute ekitaldira, inguruko artisau talentuei laguntzeko sorpresak prestatuta.\nEgun osoan zehar, parte-hartzaileek trebetasun berriak eskuratu eta sormenean murgiltzeko hainbat tailer egingo dira. Tailerretan eskuz artisau papera eta pintzel naturalak egitea, koadernaketa, zauri txikietarako kremak sortzea eta ipuinak egitea, besteak beste. Tailerrak, arlo bakoitzeko adituek gidatuko dituzte eta adin guztietako pertsonentzat zuzenduak izango dira. Tailer eta jarduera guztiak doakoak dira. Horietan parte hartzeko, interesa dutenek izena eman behar dute www.otsabifest.com webgunean.",
    "licencia": "cc-by-sa"
  },
  {
    "id": "28kanala_0000274",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ruslan Ponomariov munduko xake txapeldun ohia Villabonako Santio jaietan izango da 25 jokalariren aurka aldi berean partidak jokatzen. Topaketa uztailaren 23an, goizez, Maiatzaren Lehena plazan izango da.",
    "licencia": "cc-by-sa"
  },
  {
    "id": "28kanala_0000275",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosaldeko Lanbide Heziketako ikastetxeek, Eskola Agenda 2030 egitasmoaren barruan, elkarlanean garatuko duten proiektua adostu dute\nProiektua herritarrekin partekatuko dute, oinarrizko ikuskaritza bat egiteko fitxa erraz bat sortuz, herritar bakoitzak bere etxean egin eta beharrezko hobekuntzak identifikatu ahal ditzaten\nTolosan, 8 dira Eskola Agenda 2030 egitasmoa garatzen duten ikastetxeak eta aurtengo ikasturtean 'Energia, bizitzaren motorra' izenburupean, bi urteko erronkari eman diote hasiera. Tolosaldeko Lanbide Heziketako ikastetxeek ere bere ekarpena egingo diote proiektuari; ildo horretan, datorren ikasturtean elkarlanean martxan jarriko duten proiektua adostu dute dagoeneko.\nTolosako Udalak jakinarazi duenez, Tolosaldea Institutuak, Inmakulada Ikastolak, Peñascal Kooperatibak, Don Boscok eta Fraisorok bakoitzak bere alorrekoak diren jakintzak aplikatuz egingo diote ekarpena erronka honi eta formakuntza, diagnostikoak, aholkularitza, ikerkuntza eta sentsibilizazioa landuko dituzte guztien artean.\nTolosaldeko Institutua, esaterako, etxebizitzetan energia ikuskaritza eta aholkularitza egiteko formazioaz arduratuko da eta beraien ezagutzak Inmakulada Ikastolako, Peñaskaleko eta Fraisoroko ikasleei igorriko dizkie.\nIkuskaritzak, halaber, Peñaskal Kooperatibak dituen tutoretzapeko pisuetan egingo dira. Bertako erabiltzaileek energiaren erabilera egokia egiteko oinarrizko aholkuak jasotzeaz gain, etxe horietan identifikatutako arazoei (gehiegizko gastua, ohitura desegokiak...) irtenbideak emateko neurriak jasoko dituzte.\nFraisoroko ikasleen kasuan, jasotako formazioa beraien eraikinean aplikatuko dute, zehazki datorren ikasturtean martxan jarriko den elikagaiak eraldatzeko modulu berriko instalakuntzetan. Modulu honetan kontsumo handiko makinaria erabiliko denez, energia arduraz erabiltzeko gomendioak nola aplikatu ikasiko dute.\nDon Bosco Paper Eskolako Kimika industrialeko ikasleak bestalde, fatxadak isolatzeko materialen ikerketa lanetan arituko dira. Horretarako Fraisoro Eskolak sortutako azpiproduktuak erabiliko dituzte (egurra adibidez) eta ikerketaren emaitzak frogatzeko Peñascaleko eraikuntzaren paretak erabiliko dituzte.\nLanbide Heziketako eskolek, baina, proiektua herritarrekin partekatu nahi dute eta horretarako, oinarrizko ikuskaritza bat egiteko fitxa erraz bat sortuko dute herritar bakoitzak bere etxean egin eta beharrezko hobekuntzak identifikatu ahal ditzaten.",
    "licencia": "cc-by-sa"
  },
  {
    "id": "28kanala_0000276",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2023ko ekainaren 29an, Telekomunikazioei buruzko Lege Orokorraren 66.1.b) artikulua sartu zen indarrean.\nAzkenik, hainbestetan gogaitzen gaituzten dei komertzial ezordukoak eta etengabeak jasotzeari utziko diogu. Eta, hemendik aurrera, Robinson Zerrendan izena eman beharrik gabe.\nNolanahi ere, Tolosaldeko KIUB-tik ZUHURTZIA gomendatzen dugu, legeak SALBUESPENA jasotzen baitu eta honako hau da: ERABILTZAILEAREN ALDEZ AURREKO BAIMENA izatea mota horretarako merkataritza-komunikazioak jasotzeko. Horrelako enpresek erabiltzailearen aurretiko baimena nola jasoko duten ikusteko dago oraindik, baina ziur gaude modua aurkituko dutela. Beraz, gomendagarria da arretaz irakurtzea deskontuen, abantailen eta abarren atzean dagoen letra txikia.",
    "licencia": "cc-by-sa"
  },
  {
    "id": "28kanala_0000277",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "\"Txotxongilo iberiarra\" izeneko erakusketa inaguratu dute Topic-en\nTOPIC-ekin oso modu berezian lotuta egon diren eta dauden konpainien kartel eta txotxongiloez osatutako erakusketa da. Bertan, Titiriteros de Binéfar, La Fanfarra, Jordi Bertran, La Tía Norica Txotxongilo taldea, Búho Maravillas, Retablo de figurillas, Anita Maravillas, Bihar Txotxongilo taldea, L`Estaquirot, Teatro de Marionetas de Oporto eta Bonecos de Santo Aleixoren lanak egongo dira.Erakusketa Topic-eko Anbigu aretoan ikusgai egongo da irailaren 17ra arte.",
    "licencia": "cc-by-sa"
  },
  {
    "id": "28kanala_0000278",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Begoña Aranconek irabazi du Santio jaietako egitarauaren azala aukeratzeko lehiaketa\n2023ko Santio jaietako egitarauak badu irudia. Jai batzordeko kideek osatutako epaimahaiak Begoña Aranconek aurkeztutako irudia saritzea erabaki du, aurkeztutako 24 proposamenen artean. Aranconek 400 euroko saria jasoko du.\nAurten, lehiaketan boto gehien jaso dituen bigarren lana ere saritu dute. Irati Santiago Billabonatarrak tablet bat jasoko du.",
    "licencia": "cc-by-sa"
  },
  {
    "id": "28kanala_0000279",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "San Joanen balorazio bilera irekia datorren asteartean, uztailak 4ean\nSan Joanak ospatu berri, jaien inguruko balorazioa egiteko bilera irekia deitu du Tolosako Udalak. Hitzordua datorren asteartean izango da, uztailaren 4an, 19:00etan Kultur Etxean. Tolosar guztiak bertaratzera gonbidatzen ditu Udalak, ekarpenak egin eta igaro berri diren festen inguruko balorazioa egiteko.",
    "licencia": "cc-by-sa"
  },
  {
    "id": "28kanala_0000280",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lanak burutzeko, ibilgailuen sarrera mugatuko da, ez baita une oro igarotzeko aukerarik izango, lanen arabera baizik. Beraz, egun horretan ibilgailurik erabili behar izanez gero, Bidebieta eta Izaskun auzoetatik kanpo uztea gomendatzen da. Oinezkoen bidea, aldiz, bermatuta egongo da.\nGainera, astelehenean hiribusaren ibilbidea moldatuko da Amaroztik aurrera, eta Kondeaneko Aldapan geraleku berria sortuko da.",
    "licencia": "cc-by-sa"
  },
  {
    "id": "28kanala_0000281",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Instalazioetan berrikuntzak egiteko eta komunikazioa hobetzeko neurriak hartuko dituela hitz eman dio Iberdrolak Udalari\nTolosako Udaleko eta Tolargiko arduradunak Iberdrolako ordezkariekin bildu dira azken egunotako argindar mozketen inguruko azalpenak eskatu eta neurriak hartzeko.\nIberdrolak emandako azalpenen arabera, sare elektrikora erori ziren bi zuhaitzek eragin zituzten joan den osteguneko eta astelehen goizeko mozketak. Astelehenekoa, gainera, irisgarritasun zaileko eremu batean izan zela zehaztu du konpainia elektrikoak, eta horri egotzi dio konpontzeko igaro behar izan zuen denbora luzatu izana.\nMozketek herritar, komertzio eta lantoki askori eragindako eragozpen eta kalteak ikusirik, etorkizunera begira neurriak har ditzaten exijitu du Udalak.\nBada, instalazioetan berrikuntzak eta ikuskapenak egiteko eta Tolargirekin konexio berriak egiteko aukerak aztertzeko konpromisoa hartu du Iberdrolak, baita Udalarekin komunikazio zuzena hobetzeko ere.\nIberdrolak matxura eta bestelako intzidentzien berri ematen duen atarian datorren asteleheneko 11:00etarako programatuta dagoen mozketari buruz galdetuta, konpainiak argitu du mantenu lanetarako egingo den mozketa puntuala izango dela, eta lokalizatuta dituztela eragin eremuak.\nAuzo Txikia eta San Esteban auzoetako 17 bizilaguni eragingo diete lanek, eta konpainiak Udalari jakitera eman dionez, dagoeneko harremanetan jarri dira haiekin. Herritar hauei eragingo die:\nAuzo Txikia: 1, 3 eta 4 zenbakiak, bakoitzean bezero bana San Esteban Auzoa: 63 (bost bezero), 63-1, 63-2, 65, 66, 67 eta 67-1 zenbakietan bezero bana.",
    "licencia": "cc-by-sa"
  },
  {
    "id": "28kanala_0000282",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Igandean Lurraldebusek eskualdean eskaintzen dituen zenbait zerbitzu bertan behera geratuko dira. Linea erregularrei dagokionean 12:00etatik 16:30era bitarteen egin ohi diren TO01, TO03, TO07 eta TO08 lineetako zenbait zerbitzu ez dira egingo. Gainerako lineetan ibilbideak aldatuko dira, TOO2k ez da Asuncion Klinikako, Santa Klarako eta Tolosanako geltokietatik pasako. Ibilbidearen hasiera eta amaiera Ibarrako anbulatorioaren aurrean egingo da. TO04 linearen kasuan ere, Ibarran izango du hasiera eta amaierako geralekua, ez da Tolosatik pasako. TOO5 Benta Haunditik abiatuko da eta itzuleran bertan egingo du azken geldialdia.\nEskaripeko lineetan ere murrizketak izango dira, Tolosa - Alkiza, Tolosa - Hernialde, Andoain- Aduna, Alegia - Altzo, Villabona Alkiza eta Ibarra -Izaskun lineak etengo dira.\nLurraldebusek Tolosaldea eta Donostia artean eskaintzen dituzen zerbitzuek ere aldaketak izango dituzte. Igandean eta astelehenean Donostian autobusen ibilbidea aldatu egingo da.",
    "licencia": "cc-by-sa"
  },
  {
    "id": "28kanala_0000283",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Igandean, goizeko 11:00etatik aurrera hasiko dira Tourrak trafikoan eragingo dituen murrizketen eragina Tolosan. Publizitate karabanaren eta lasterketaren pasaerak ondorengo auzo eta kaleak istea eragingo du:\nSei orduz, 17:00ak arte, etengo da trafikoa gune hauetan. Tolosako Udalak \"aurrez ondo antolatzeko\" eskaera egin die herritarrei. Tolosara Olarrain auzotik sartzea gomendatzen da.\nGarajeetako sarbideei dagokionean Lapurdi aparkalekuko eta Rondilla zein Inpernuko garajeetarako sarrerak-irteerak Rondilla kaletik egin beharko dira igandean, hori ahalbidetzeko kale honek bi noranzko izango ditu.",
    "licencia": "cc-by-sa"
  },
  {
    "id": "28kanala_0000284",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosaldeko 22 turismo zerbitzuk Eusko Jaurlaritzaren aitortza jaso dute Gasteizen\nEusko Jaurlaritzako Turismo, Merkataritza eta Kontsumo sailak Euskadiko Kode etikora atxikitutako euskal erakundeak aintzat hartzeko ekitaldia egin zuen atzo Gasteizko Europa Biltzar Jauregian.\nEuskadiko eragile turistiko guztiek beren egunerokoan erantzukizuna eta jasangarritasuna integratu ditzaten, funtsezko printzipio batzuk biltzen ditu Kode Etikoak. Turismoaren Mundu Erakundearen (TME) Munduko Kode Etikoan oinarrituta garatu da.\nHauek dira kode etikoan parte hartzen duten Tolosaldeko zerbitzuak:\nOSTATUAK· Bide bide hotela. Tolosa· Iriarte Jauregia. Bidania-Goiatz· Lete apartamentuak. Alkiza· Saskarate nekazalturismoa. Asteasu· Karmentxu pentsioa. Tolosa· Lizolagoiena nekazalturismoa. Asteasu· Korteta nekazalturismoa. Tolosa\nJATETXEAK / SAGARDOTEGIAK· Eguzkitza sagardotegia. Tolosa· Hika by Roberto Ruiz. Amasa-Villabona· Iturri ondo. Asteasu· Ama. Tolosa· Aburuza sagardotegia. Aduna· Iriarte jatetxea. Berrobi· Orexako ostatua\nZERBITZUAK / MUSEOAK/ ERAKUNDEAK· Txindokiko itzala. Abaltzisketa· Fagus. Alkiza· Rafa Gorrotxategi. Tolosa· Topic museoa. Tolosa· Urmara museoa. Alkiza· Overtrails bidai agentzia. Tolosa· Tolosaldeko turismo bulegoa. Tolosa· Tolosaldea Garatzen. Tolosa\n2023an, beste 9 enpresa berrirekin landuko da programa, norbaitek interesik balu Tolosaldea Garatzeneko turismo sailarekin harremanetan jar dadila, 606 758 577 edo",
    "licencia": "cc-by-sa"
  },
  {
    "id": "28kanala_0000285",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Iluntzeko 20:00etan \"Mundu bat Asteasun\" ekimeneko kideak izango dira ofizialki festei hasiera emango diotenak. Bihar patroiaren eguna ospatuko dute, ostiralean Kuadrilen Eguna, larunbatean haurrena eta igandean jubilatuei zuzendutako ekintzak egingo dira. Hemen duzue Asteasuko festetako egitarau osoa.",
    "licencia": "cc-by-sa"
  },
  {
    "id": "28kanala_0000286",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Euskara ikasten edo hobetzen aritu diren herritarrentzat dirulaguntza\nIbarrako Udalak 2022-2023 ikasturtean zehar euskaltegi edo barnetegiren batean euskara ikasten edo hobetzen aritu diren herritarrentzat diru laguntza eskaera aurkezteko epea ireki du.\nDirulaguntza honen helburua Ibarrako bizilagunei ikasturteko matrikula ordaintzea eta euskara ikastera bultzatzea da.\nOnuradunek bete beharreko baldintzak : Ibarrako udalerrian erroldatuta egotea, dirulaguntza xede den ikastaroak irauten duen bitartean eta ikastaroko orduen %85 betetzea, gutxienez.",
    "licencia": "cc-by-sa"
  },
  {
    "id": "28kanala_0000287",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hasi dira Arroako Fleming Herri Eskolan tabike mugikorrak ezartzeko lanak\nFleming Herri Eskolak Arroa auzoan duen eraikinean tabike mugikorrak ezartzeko lanei ekin die Udalak aste honetan bertan, haurrak oporrak dituztela baliatuz. Obra hauekin lehen solairuan dauden bi gela batzeko edo banatzeko aukera izango dute hezitzaileek, unean uneko beharrei erantzuteko eta espazioen aprobetxamendua hobetzeko.\nGuztira Udalak 21.204 euroko inbertsioa egingo du eta lanak gauzatzeko Goiatz enpresa adunarra kontratatu du. Ekintza hau herriko eskola publikoaren azpiegiturak hobetzeko udalak duen 2023ko inbertsio planaren baitan kokatzen da.\nUdalak lan hauek egin ahal izateko 12.722,69 euroko dirulaguntza lortu du EAEko hezkuntza Sailaren Udalaguntza laguntza lerroaren bidez.\nBeste hainbat proiektu martxan Arratzaingo eskolanAmasa-Villabonako Udalak, eskola publikoaren instalakuntzak eta azpiegiturak hobetzen jarraituko du eta datozen hilabeteetan Arratzaingo eskolan gasoleoa erabiltzen duten galdarak egokitu edo aldatuko dira aurrerantzean gas naturala erabiltzeko, eraikinaren erdialdeko patioa estaliko duen estalki berri bat eraikiko da eta komun egokitu berri bat jarriko da beheko solairuan. Proiektu hauek ere Udalaguntza dirulaguntza lerrora aurkeztu zituen Udalak eta egin beharreko inbertsioen kostuaren %60a jasoko du, guztira, 196.215 euro.",
    "licencia": "cc-by-sa"
  },
  {
    "id": "28kanala_0000288",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alkizarra ez den orok, larunbat goizera arte izangu du Alkizara igotzeko auekra\nBizpahiru egunetan, Frantziako tourrari hasiera emango zaio, Alkiza izanik portu garrantzitsuetako bat. Bai herritarrak zein gerturatuko den jendea festa giroan murgiltzeko, zenbait ekintza antolatu ditu udalak egunean bertan.\nAlkizarra ez den orok aukera izango duela Alkizara igotzeko larunbat goizean goiz arte, eta hortik aurrera igo nahi dutenek kotxea Anoetan edo Asteasun uzteko aukera izango dutela, jakinarazi du Alkizako udalak, hartara oinez igo ahal izateko herrira.",
    "licencia": "cc-by-sa"
  },
  {
    "id": "28kanala_0000289",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hilaren 23an, Tolosako San Joanetan, gizon batek emakume bat erasotu duela salatu du Tolosaldeko Itaiak\nEraso honen harira, urruntze agindu bat ezarri zitzaiola erasotzaileari eta behin baino gehiagotan urratzeagatik atxilotua izan dela adierazi dute.\nItaiatik babes eta elkartasun osoa helarazi diote erasotuari eta ingurukoei.\nEmakume langileen aurkako eraso ororen aurrean erantzun eraginkorrak hedatu, horiek gauzatzen dituzten figurak seinalatu eta emakumeak egoera horretatik askatzeko baliabide ekonomiko zein sozialak garatzeari ekitea beharrezkoak dela jakinarazi dute baita ere.\nItaiatik antolakuntzarako beharra azpimarratu nahi izan dute eta gaur, asteartea, Triangulo Plazan 20:00etan egingo duten kontzentraziora batzeko deia zabaldu nahi izan dute.",
    "licencia": "cc-by-sa"
  },
  {
    "id": "28kanala_0000290",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irailaren 15ean abiatuko da Amasa-Villabonako Kontsumo Bonoen kanpainaren edizio berria eta abenduaren 9ra arte luzatuko da. Gure herriko merkataritza sustatzea helburu duen ekimen hau Amasa-Villabonako Udalak antolatu du Oria Merkatari Elkartearekin elkarlanean.\n5.700 bono argitaratuko dira herriko merkataritza biziberritzekoUdalak guztira 62.000 euroko inbertsioa egingo du Amasa-Villabonako merkataritza sustatzeko Kontsumo Bonoen 2023ko kanpainara, eta, guztira, 10 euroko balioa duten 5.700 bono jarriko dira herritarren eskura. Horrela, erosle bakoitzak 3 kontsumo bono lortuko ditu 20 euro jarrita, 6 kontsumo bono 40 euroren truke, eta 9 kontsumo bono 60 eurorengatik. Erosle bakoitzak, gehienez, 9 bono erosi ahal izango ditu denda bakoitzean. Beraz, kontsumo bonoen erabileraren bidez, herritarrek erosketetan %33ko aurrezpena eduki ahal izango dute.\nKontsumo bonoak kanpaina honi atxikitako dendetan erosi beharko dira, eta derrigorrezkoa izango da 16 urtetik gorakoa izatea. Bono hauek edozein bezerok erosi ahal izango ditu, bizilekua edozein delarik ere.\nSaltokien izen-ematea, ekainaren 30era arteKanpaina honetara atxiki nahi duten merkatariek izena eman ahal izango dute ekainaren www.villabona.eus webgunean argitaratuko den formularioaren bidez. Izena emateko azken eguna 2023ko ekainaren 30a izango da.",
    "licencia": "cc-by-sa"
  },
  {
    "id": "28kanala_0000291",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Gazte Topaguneak antolatutako auzolandegiei hasiera eman diete astelehen honetan\nUrtero legez, ekimen hau martxan jartzea erabaki du Tolosako Gazte Topaguneak. Partaideak 11 eta 17 urte bitarteko nerabeak izango dira eta dagoeneko bi txandak bete dituzte eskualdeko gazteek: ekainaren 26tik 30era eta uztailaren 3tik 7ra auzolandegian murgilduta egongo dira.\nGoizeko 9:00etatik 13:30era jardungo dute miserikordia zaharrean, besteak beste, belar txarrak eta landare igokariak mozten, harresia txukuntzen edota telegrafo zaharren inguruan dauden belarrak txukuntzen eta mozten. Gainera, aditu baten laguntza izango dute gaztetxoek makineria espezializatua erabiltzen ikas dezaten.\nKontzientziazio eta sentsibilizazio ariketa hauek tresna gisa erabiltzen dira auzolandegietan, helburu nagusia ingurumenaren zaintza sustatzea baita gazteen artean.\nNerabeen hauen lana saritzeko, bi txandak amaitu ostean, Sendavivara egun pasa joango dira auzolandegietan aritu diren parte-hartzaile guztiak.",
    "licencia": "cc-by-sa"
  },
  {
    "id": "28kanala_0000292",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Horren harira, Tolosako Udalak babestuta, Zinegoak film labur zikloa eskainiko da Topicen, ekainaren 27an, arratsaldeko 19:30etik aurrera. Zinegoak artearen, zinemaren eta kulturaren bitartez sexu-, identitate- eta/edo genero-aniztasunaren inguruan ikusgaitasunerako, aldarrikapenerako, topaketarako eta gogoetarako esparruak sortzen dituen ekimena da.\n7 film labur, herritarrak sexu-orientazioaren eta identifikazioaren aniztasunaz sentsibilizatzeko:Zinegoak film labur zikloaren bitartez, helburua da herritarrak aniztasunean sentsibilizatzea, oraindik ere kolektibo honetako pertsonek jasaten dituzten jazarpen, bazterkeria edota indarkeria errotik ezabatzeko. Hori horrela, 7 film labur desberdin eskainiko dira datorren ekainaren 27an Topicen, guztiak, noski, LGTBIQ+ kolektiboaren egoera, eskubideak edota aldarrikapenak bisibilizatzeko.\n1. Irrits - Maider Oleaga - Euskadi / 2022 / 15 minutu: Izaro eta Clara, 17 urteko neska nerabe bi, begirale lanetan ari dira haurrentzako udalekuetan. Egun bero batean, Clarak irrikaz musukatzen du laguna. Izaro, grinak itsututa, noraezean dabil gertatu zaiona kudeatu nahian, baina prest dago Clarari jarraitzeko, hark nahi duen eremura.\n2. Son - Marta Nieto - Espainia / 2022 / 15 minutu: Anak ez daki nola tratatu bere sei urteko seme Son, eta mendi ibilalditxo bat egitea erabakitzen du elkar nolabait aurkitzeko asmoz. Bidetik labirinto batean galtzen dira, non beren harremanaren nahasmena, inkontzientzia eta tentsioa berpiztuko diren, iraganeko zauriak irekiz, haiek sendatu eta aurkitzen hasteko.\n3. Warsha - Dania Bdeir - Libano, Frantzia / 2022 / 15 minutu: Warshak Mohammadi jarraitzen dio, Beiruten garabilari lanetan ari den migratzaile siriarrari. Goiz batean bolondres moduan garabi handi eta arriskutsuenetako batera igotzeko aurkezten du bere burua. Guztien begiradatik urrun, bere ezkutuko grina bizitzeko eta askatasuna aurkitzeko gai da.\n4. Ezohikoak - Alejandra Bueno - Euskadi / 2022 / 10 minutu: Euskal Herrian hazkuntza prozesuan Euskal matriarkatuaren existentzian sinetsiz eta familia eredu oso normatiboak asimilatuz hazi ohi gara. Protagonistak ez du bere burua eredu horien barruan islatzen, eta argazkien bidez berrikuspen historiko bat egiten du gizarte hori nolakoa den ulertzeko. Historia normatibo bakarra kontatzeko balio izan duten argazki berberek bizia hartzen dute historiarik gabeko emakume historikoen, matriarkaturik gabeko emakumeen eta beste emakume batzuen historia kontatzeko.\n5. Arnasa - Raul Barreras - Euskadi / 2022 / 15 minutu: Muino batean eserita, Inaxiok emaztearen heriotzak sortzen dion atsekabea adierazten du bertso baten bidez. Ekaitz biloba, baserrira itzultzen da aitonaren kantuak deituta, aitona bera eta honen animaliak zaintzera. Biek, inguruaren ikuspegi ezberdinekin, berriro bat egingo dute eta etorkizuneko zailtasunei aurre egingo diete elkarrekin.\n6. It s a grey, grey world - Seyed Mosen - Pourmohseni Shakib - Iran / 2022 / 5 minutu: Mundu guztiz gris batean, gazte kontserbadore baten nortasun koloretsua ustekabean, haur baten jolasek agerian jartzen dute. Jendeak, izututa, poliziari deitzen dio gaztea atxilotzeko. Baina gazteak ihes egitea lortzen du, eta biharamunean itzultzen da askatasunerako eskubidea defendatzeko.\n7. Dating internet strangers - Eduardo Wahrhaftig - Brasil / 2022 / 12 minutu: Dozenaka milioi pertsona ari dira erabiltzen hitzordu aplikazioren bat. Kontakizun honetan, zenbait erabiltzailek hitzordu on eta txarrei buruzko istorioak, eta smartphone-en aroan ligatzeari buruzko iritziak partekatzen dituzte.",
    "licencia": "cc-by-sa"
  },
  {
    "id": "28kanala_0000293",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asteburu honetan, San Joan jaiak ospatuko dira Tolosan. Horren harira, joan den asteburuan bezala, trafiko etenak egingo dira herrian. Esate baterako Rondilla kalea ibilgailuentzat itxiko da ekainaren 24ko goizeko 09:00etatik ekainaren 25eko 7:00ak arte. Hau da, kalean ezingo da ibilgailurik sartu/atera larunbat goizetik igande goiza arte. Horri lotuta, Rondilla kaleko zein San Frantzisko eliza pareko autobus geltokiak itxita egongo dira eta Santa Klarara lekualdatuko dira.\nHerritar ororen segurtasuna bermatzea ardatz izanik, aurten, Segurtasun Plana garatu da Tolosako Udalak antolatutako San Joan surako, baita auzoetan egiten diren su txikiagotarako ere eta horri jarraiki, ezinbestekoa izango da suarekiko 15 metroko segurtasun distantzia mantentzea beti.\nUrtero legez, San Joan egunari amaiera emango zaio su artifizialekin. Jon Andoni Irazusta pasealekua (Biala) itxita egongo da, 'Telepizza' paretik Santa Klara bitarte, hain zuzen Ibarrako rotondaraino, Napar zubia eta Izaskungo igoera (ospitalera) barne.\nTolosako Udalak suak ikusteko herritarren segurtasuna bermatzeko jarritako itxiturak errespetatzeko deia egiten du eta esate baterako Napar Zubian ez sartzea eskatzen du.",
    "licencia": "cc-by-sa"
  },
  {
    "id": "28kanala_0000294",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ikasturte arrakastatsu eta partaidetsua izan da aurtengo MUGI Tolosa ekimena\n32 irteerekin eta bataz beste 115 lagunen partaidetzarekin itxi du ikasturtea MUGI Tolosa ekimenak\nJoan den ekainaren 7an eman zituen amaitutzat 2022-2023 ikasturteko ibilaldiak ekimenak. Ikasturte arrakastatsu eta partaidetsua izan da aurtengoa, 32 irteerez osatua, eta ibilaldiko bataz beste 115 lagun elkartu diren arren, guztira 152 partaide desberdin batu ditu aurten egitasmoak, 229ra ere iritsiz, adibidez, inauteri bezperako ibilaldian. Hori horrela, Mugi Tolosak, gorakada nabarmena izan du aurten eta pandemia aurreko zifrak berreskuratu ditu, antolatzaileen esanetan.\n2022ko urriaren 5ean hasita, ohiko moduan, asteazkenero, Zerkausitik bi taldetan banatuta egin dira irteerak: 10:30ean lehen taldea eta 11:00etan bigarrena. Lehen talde honetan, pertsona helduenak 91 urte zituen eta bigarrenean, 97 urte. Ibilaldiak herrian zehar egin dira, baita Donostiara txangoa maiatzean edota ekintza bereziak ere.\nIbilaldi oro herriko boluntario ezberdinen laguntzarekin egin da, ikastetxeetako ikasleak barne. Ibilaldiko, guztira 60 boluntarioko taldea osatu da. Horren harira, Tolosako Udalak eskerrak eman nahi izan dizkie guztiei, egindako lanagatik eta eskainitako laguntzagatik eta bereziki ikastetxeetako boluntarioei.",
    "licencia": "cc-by-sa"
  },
  {
    "id": "28kanala_0000295",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azken xake partidatik zenbait aste pasa dira jada. Banekien ez zela nire kirola eta bere horretan geratu zen, izozkailuan ahaztuta dudan limoi zimelduaren antzera. Hala, orri zuriaren sindromearen lehen sintomak sufritzen hasia nintzelarik, beltzez estanpatutako esaldi honekin egin nuen topo: \"betirako, gehiegi da\"\nEsakune hori bizkarrean zeraman nire lagunak, berak egindako kamisetan. Bai, zorioneko ni artistez inguratua bizitzea. Egia esanda, bat nator baieztapenarekin, \"betirako\" hitzak zer-nolako antsietatea sortu baitezake; hartutako erabakiarekin aurrera egin eta atzera begiratzeko betarik ez izatea pentsatzea.\nNiretzat, jostunen ogibidea guzti honen erakusbide aparta da. Demagun kaleko erakusleihoan ikusi berri duzula zetazko soineko edo alkandora bat, zeinen ederra! Zure amak esango lukeenez, \"betirako\" den janzki horietako bat da. Badakizu zeta ehun zoragarria dela lehen begiratuan, ura izango balitz bezala irrist egiten baitu zure gorputzean. Aldiz, bere lanketa guztietan zailena da, mozketa bakoitzak hurrengo pausoak zehazten baitizkio jostunari, zer esanik ez emandako puntada bakoitzak.\nNorberaren bizitzako proiektuak zetazko janzki horren islara izan daitezke: alokairuan bizi edota etxebizitza bat erostea, guraso izan ala ondorengorik ez ekartzea, betirako lana lortu edo proiektu pertsonalean apustu egitea, etab. Bakoitzak berea.\nNire kasuan, Londres zen hiriburu eta burubide. Nire lanbideari ate berriak irekitzeko asmoz hara nindoan bi maleta handirekin. Banekien bertan ez bazen atzerriko beste hiriburu batean bukatuko nuela ziur aski. Bai, \"betirako\" perspektiban zentratu nintzen. Kontrakoz, hilabete gutxian, pentsamendu hori \"gehiegizkoa\" zela irakatsi zidan mundu osoan zabaldu zen pandemiak. Berriz ere etxera eta hutsetik hastera.\nGarbi esango dizut, hiru urteren ondoren ikasi dut bertako bizipena ez zela alferrikakoa izan, hilabete gutxian geratu zen \"betirako\" proiektua balizkoa zela. Beste nolabait esateko, nire proiektu profesionalean emandako puntada bat desegin behar izan nuela soilik, hurrengoak hobeto, lasaiago eta jakitun izanik josteko. Egia da, baliteke \"betirako; aditzondoa denboraren neurri inperfektuena izatea, sosegua eman ordez guztiz kontrakoa sortzen baitu sarritan.\nKasu hauetan, emozio hori apalduko duten jostunen beharra ezinbestekoa dela iruditzen zait: familia, lagunak, bikotekidea eta, zergatik ez, profesionalak. Hauek lagundu zaitzakete janzkiaren patroia marrazten eta, behar izanez gero, haria ere horratzean sartzen. Horregatik, ezin ahaztu dezakezu hurkoaren sostengu izatearen garrantzia, besteek zurekiko dutena eta zuk besteekiko izan dezakezuna, nahiz eta askotan ez ohartu.\nZiurrenik \"betirako\" idazten jarraituko nuke honakoan, baina ikasia nahiz pentsaera hori ez dela bidelagun egokia izan askotan, nahiago baititut bidean emandako pausoak handietsi, denbora neurri finkorik gabe. Beraz, hurrena datorren bitartean, nire zetazko ehuna erostera noa.",
    "licencia": "cc-by-sa"
  },
  {
    "id": "28kanala_0000296",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Txirrindulari ibartarrak bi urterako kontratua sinatu du Euskaltel-Euskadirekin. Laboral Kutxa taldean egindako bi denboraldietan egindako lan onak eman dio profesional mailara igotzeko aukera.\nZubeldiak hiru lasterketa irabazi ditu aurten, Lizarrako proba, Santikutz Klasika eta Berriatuako proba. Gipuzkoako eta Euskadiko txapelak ere lortu ditu ibartarrak. Euskaldun Torneoan lortu duen hirugarren postuan ere nabarmentzekoa da.",
    "licencia": "cc-by-sa"
  },
  {
    "id": "28kanala_0000297",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "LGTBI+ komunitatearekin duen konpromisoari eutsiz, Udalak bat egiten du LGTBI+ kolektiboko pertsonen eskubideen eta inklusioaren aldeko borrokarekin. Hori horrela, Amasa-Villabonako harrotasunaren astea antolatu du datozen egunetarako. Beraz, gure herrian aniztasuna ospatzeko eta berdintasuna sustatzeko aukera paregabea izango dugu ekainaren 21etik 28ra, LGTBI+ Harrotasunaren Nazioarteko Eguna.\nAmasa-Villabonako Harrotasunaren astearen egitarauaAmasa-Villabonako harrotasunaren astearen baitan, ekintza desberdinez osatutako egitarau anitza prestatu du Udalak ekainaren 21etik 28ra.\nEkainak 21: ZARATA audiogida Aljibean, 17:00 - 21:00 ordutegian.LGTBI+ kolektiboaren parte diren hamar euskal artistek istorio ezberdin bana azalduko dute aurikularren bidez. Guztiek, LGTBI+ kolektiboaren hausnarketa bat egitera bultzatuko dute entzulea.\nEkainak 22: Eihera Kooperatibak egindako planaren aurkezpena Aljiben arratsaldeko 19:00etan.Eihera Kooperatibak LGTBI+ kolektiboko pertsonei bizi baldintza duinak bermatzeko burutu den lana aurkeztuko du, Zigor DZ eta Oier Laborderen partehartzearekin.Ondoren, bertso-poteoa egingo da Villabonako kaleetan zehar Amaia Agirre eta Maider Arregi bertsolariekin.\nEkainak 27: Pride filmaren emanaldia Gurea antzokian, arratsaldeko 19:00etan. Sarrera doan.Meatzarien Sindikatu Nazionalak greba deitu zuen. Gay Harrotasunaren Londresko manifestazioan, lesbiana eta gay talde bat langileen familiei laguntzeko dirua biltzen hasiko da, baina sindikatuak ez du dirua hori onartuko.\nEkainak 28: Harrotu eta margotu, Olaederra kiroldegian, arratsaldeko 18:00etan.Lurgatz Talde Feministak antolatuta, Betzaida Urtaza kontalariak ipuin kontaketa eskainiko du. Olaederra inguruko egurrezko baranda ere margotuko da ortzadarraren koloreekin. Ez ahaztu zure brotxa!\nAste osoko ekimen honen bidez, Amasa-Villabonako Udalak LGTBI+ pertsonen inklusioa, errespetua eta onarpena sustatu nahi ditu, eta herritar guztiak animatu nahi ditu bertan parte hartzera. Harrotasuna ospatzea aukera garrantzitsua da LGTBI+ kolektiboko pertsonei elkartasuna eta babesa adierazteko eta, era berean, gogorarazteko guztiek merezi dutela berdintasunez eta duintasunez tratatzea, haien orientazio sexuala edo genero-identitatea edozein dela ere.",
    "licencia": "cc-by-sa"
  },
  {
    "id": "28kanala_0000298",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alkizako udalbatza eratu da larunbat goizean egindako osoko bilkuran. Bertaratuko zinegotzi guztiek kargua hartu dute eta Inaki Irazabalbeitia Fernandez aukeratu dute alkate. Irazabalbeitia Alkizako alkatea da 2019az gero.\nInaki Irazabalbeitiak Alkizako Abertzale Ezkertiarrak hautagaitzari herritarrek hauteskundeetan emaniko konfiantza eskertu du eta udal taldea utzi duten Ina Soriak eta Shrabani Arantzabek aurreko lau urteetan eginiko lana azpimarratu eta eskertu du.\nHalaber, Irazabalbeitiak seinalatu du erronka garrantzitsuak dauzkala udal taldeak datozen 4 urteetan, bereziki plan orokorraren erredakzioa bukatu eta onartzea. 'Plan orokorrak Alkizaren etorkizuna eraikitzeko oinarriak emango dizkigu, besteak beste, herriko gazteei herrian bizitzeko etxebizitza-eskaintza egokia antolatzeko erremintak. Behin plan orokorra onartuta, legealdi honetan bertan hasi nahi dugu etxebizitzak eraikitzeko lehen pausuak ematen'.",
    "licencia": "cc-by-sa"
  },
  {
    "id": "28kanala_0000299",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbat eguerdian egindako Udal gobernu berria eratzeko ekitaldian Aurrera Alegiako bost zinegotzik eta Euskal Herria Bilduko lauk hartu zuten kargua.\nAurrera Alegiako zerrendaburu zen Regina Lasa Sorarrainen alkatetzarako hautagaitzak aldeko bost boto lortu zituen bozketan eta EH Bilduko Edurne Arrayetenak lau. Horrenbestean, Regina Sorarrain Lasa izango da Alegiako alkatea datozen lau urteetan.\nAzken lau urteetan alkate karguan egon den Arantxa Irazusta Etxeberriaren eskutik jaso zuen erreleboa Sorarrainek eta berarekin batera, Andrea Larrañaga, Maria Jesus Gaztañaga, Xabier Zabala eta Maialen Landart izango dira Aurrera Alegiako zinegotziak Udalean. EH Bilduren aldetik berriz, Edurne Arrayet, Alex Goikoetxea, Asier Ezeiza eta Amaia Jimenez izango dira zinegotzi.\nRegina Sorarrainek eskerrak eman nahi izan zizkien bere taldekideei aurreko lau urteetan eta orain ere berarengan jarritako konfiantzagatik. Herritarrei ere eskerrak ematearekin batera, jasotako ardura erantzukizunez, umiltasunez, ilusioz eta lanerako gogoz hartzen dutela adierazi zuen. Denentzat alkatea izatea du helburu eta herriak dituen erronka handiak, hautesle guztiek elkarrekin aurrera eramatea dute jomuga. Emakumeenganako aldarria ere egin nahi izan zuen, \"gu gaur hemen baldin bagaude, aurrekoek beraien ametsak albo batera utzi zituztelako delako, gureak bete ahal izateko\".",
    "licencia": "cc-by-sa"
  },
  {
    "id": "28kanala_0000300",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EH Bilduk hartu du aginte makila Tolosan bederatzi zinegotzirekin\nGoizeko 11:00etan izan da Tolosako Udal Korporazio berria eratzeko Ezohiko Osoko Bilkura. Maiatzaren 28ko hauteskundeetan 9 zinegotzi lortuta, Andu Martinez de Rituerto, EH Bilduko zerrendaburua, Tolosako alkatea izango da datozen lau urteotan.\nTolosar askok ez dute hutsik egi nahi izan ekitaldian eta batzar aretoa betea zegoela hartu du aginte makila Martinez de Rituertok Olatz Peonen eskutik.\nAlkate berriak, makila ardura handiz hartzen duela, datozen lau urteetan etorriko diren erronkei aurre egingo diela eta Tolosaren ongizatearen alde lanean jarraituko duela nabarmendu du.\nTolosako udalbatza berrian, EH Bilduk bederatzi zinegotzi izango ditu, EAJk zazpi eta PSE-EEk bakarra.",
    "licencia": "cc-by-sa"
  },
  {
    "id": "28kanala_0000301",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udal Musika Eskolako ikasleek astelehenetik ostegunera lau kontzertu eskainiko dituzte. Astelehenean perkusio eta orkestrako ikasleen txanda izango da eta asteartean abeslari eta talde anitzen kontzertua. Asteazkenean helduen txanda izango da, akordeoi, txistu eta klarinete eta talde anitzen doinuak entzuteko aukera izango da. Hiru kontzertu hauek arratsaldeko 19:00etan hasita Zerkausian eskainiko dira.\nHilaren 22an metal taldeko ikasleen zein flauta, saxofoi eta biolineko ikasleek eskainiko dute kontzertua. Ikasle hauek, aurrekoen ordu berdinean, Berdura plazan joko dute.",
    "licencia": "cc-by-sa"
  },
  {
    "id": "28kanala_0000302",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbatean goizeko 11:00etan hasita Tolosako Udalak Aparteko Osoko Bilkura egingo du, bertan 2023-2027 legegintzaldirako kargua hartuko dute udalbatza osatuko duten alkateak eta zinegotziek. 28 Kanalak eta 28kanala.eus-ek zuzenean eskainiko du inbestidura saioa.",
    "licencia": "cc-by-sa"
  },
  {
    "id": "28kanala_0000303",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Astelehenean irekiko dute kultur lantegietako artelanen erakusketa\nAmaitzear den ikasturte honetan Ibarrako kultur tailerretan egin diren lanak ikusteko aukera eskainiko da ekainaren 19tik uztailaren 7ra. Kultur etxeko erakusketa aretoan jarriko dira lan hauek, berau ikusi nahi duenak astelehenetik ostiralera 9:00etatik 14:00etara (asteazkenetan 16:00ak arte) izango du aukera.\n2022-2023 ikasturtean 71 ikasle aritu dira Tai chi, egur taila, eskulan, pintura, altzari berritze eta ehoziri, bainikak eta patchwork tailerretan. Ikastaro hauetan parte hartu dutenen batezbesteko adina 62 urtekoa da, gehiengoa emakumezkoa.",
    "licencia": "cc-by-sa"
  },
  {
    "id": "28kanala_0000304",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurrekoan kaletik nindoala jestu matxista bat ikusi nuen gizon zahar batek emakume bati egiten ziona. Jende asko konturatu zen gertatutakoaz baina inork ez zuen ezer egin. Erantzuna soilik nik eman nuen. Baina ez da kasu bakarra, zenbat arrazakeri dagoen, eta jendeak zer? Zenbat eraso homofobo, eta jendeak zer? Gizartea geroz eta indibidualistagoa ari da bihurtzen eta horrek kalte egiten digu guztioi.\nGizartean egin diren aurrerakuntza guztiak, batuketa baten ondorioz izan dira, bata besteari lagunduz eta denontzako onura bat bilatuz. Jendea ez da ohartzen laguntza beharrezkoa dela eta lagunduz ezkero, denei hobeto etorriko zaigula. Badaude gutxi batzuk, kalean, trenean edo leku publikoetan ikusten ditudanak, pertsona horiengatik oraindik fedea dut gizartean baina pertsona horiek edukazioa eta enpatia erabiltzen dutelako onura gauzatzeko eta laguntzeko. Orain, zein da indibidualismoaren arazorik handiena? Egoismoa ala enpatia falta?\nHasteko egoismoaz hitz egiterakoan esan dezakegu egoismoa bakoitzaren buruari, ideiei eta sentimenduei gehiegizko garrantzia ematen dieten eta gainerakoekiko ardurarik agertzen ez duenaren jarrera dela. Eduki dugun heziketan egoismoa beti egon da oso gainean, gutxi erakusten digute banatzen eta besteari entzuten. Horregatik ere indibidualismoa. Eta enpatia falta?\nZer da enpatia? Besteen sentimenduak ulertzeko eta partekatzeko gaitasunak, enpatiak, gauzak bestearen ikuspegitik ikusteko aukera ematen digu, eta ez gurearen ikuspegitik.\nJakinda zer den, izugarrizko enpatia falta dugu gizartean ezta? Zer uste duzue beharko genukeela enpatia gehiago lortzeko? Bat, informazio gehiago eduki eta ikasi ignorantzia gutxiago edukitzeko. Bi, gauza edo esperientzia berdinak bizitu. Zein da egonkorrena? Ignorantzia gutxitzea. Gehiago informatu behar gara eta perspektiba desberdinak ulertu. Arrazoia edukitzearen paperak, nazka ematen du, ez du ezertarako balio, beraz egoa gutxitu, gehiago informatu eta perspektiba desberdinez jorratu. Gizarteak behar du eta.\nEz dakit zein den gizarteak behar duen aldaketa, baina dakitena da, egiten ari garena egiten jarraituz gero berdin egongo garela, edo okerrago. Edukazio estruktura guztiz aldatu behar denarekin agian ados zaudete, azken finean zein edukazio jaso (eskolan, familian, kalean, lagunekin) zein pertsona zaren ikusiko duzu. Goazen beldurrak kentzera eta kaleko injustiziak defendatzera, jendea laguntzera eta ingurukoei onurak egitera. Kendu beldurrak eta jendearen begirada gainetik eta lagundu, ez da horren zaila. Azkenean gizarte hitzak berak dio: Giza - artea. Bata bestea gabe ez gara inor eta bata bestearekin izugarrizko indarra gara.",
    "licencia": "cc-by-sa"
  },
  {
    "id": "28kanala_0000305",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbatean, ekainak 17, kuadrillen eguna ospatuko da Tolosan eta horren harira, etenak egingo dira trafikoan\nEsate baterako, Rondilla kalea ibilgailuentzat itxita egongo da goizeko 10:00etatik gaueko 22:00etara. Ondorioz, autobusek ezingo dute erdigunera sartu eta ibilbidea herritik kanpo egingo dute. Hori horrela, Rondilla zein San Frantziskoko autobus geltokiak itxita egongo dira eta Santa Klarara lekualdatuko dira.\nRondilla kalearen itxierarekin batera, San Frantzisko ibiltokia ere ibilgailuentzat itxiko da eguerdia bitarte, Oriako Txirrindulari Elkarteak antolatutako kirol proba dela eta. Horrez gain, larunbateko ohiko azoka, Euskal Herria plazakoa, hain zuzen, San Frantziskora lekualdatuko da, aipatu plazan kuadrilla eguneko bazkarirako prestatze lanak egingo baitira.",
    "licencia": "cc-by-sa"
  },
  {
    "id": "28kanala_0000306",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hauek dira ekainerako aurreikusita genituen eta egingo ez diren ekintzak.\nTolosa CF Eskubaloitik, jakinarazten dugu BPXeko langileen greba dela eta Usabal udal kiroldegira sartzeko eragozpenk izanik, ekainean zehar 50. Urteurrena ospatzeko aurreikusita genituen ekitaldiak bertan behera uztera behartuta ikusi garela.\nJarduera guzti hauek aldez aurretik eta klubeko arduradun zein laguntzaileen esfortzu hanadiz antolatuta zeuden, Gipuzkoa mailako eskubaloia, berdintasuna eta gaztetenen arteko kirola sustatzeko helburu nagusiarekin.\nEgoera hau dela eta, eta klubaren borondatearen aurka, ondorengo jarduerak bertan behera utzi ditugu:\n• Ekainak 3: \"EMAKUMEA ETA ESKUBALOIA\": - Kadete nesken mailako 12 talderen arteko txapelketa azkarra jokatzeko jardunaldia. - \"ZURE TALDEKOAK GARA\" informazio-hitzaldia, Eusko Jaurlaritzaren eskutk. - 150 nesken lagun arteko bazkaria, gonbidatutako jokalarientzat. - Senior nesken arteko torneoa. - Senior nesken Gipuzkoako Kopako finala.\n• Ekainak 17: Infantil mailako San Juan torneoa: (SAN JUAN programaren barne) Pandemia urteen ostean eta honek ekarritako eraginengandik berreskuratzen hasita, eragin bereziki larriak izanik maila gazteenetan eta eskola-kirolean, aurten San Joanetako Infantilen torneoa berreskuratu nahi genuen, ondorengo kluben partehartzearekin: - Huarte Leizaran Bera Bera- Urola Tolosa CF Bidasoa",
    "licencia": "cc-by-sa"
  },
  {
    "id": "28kanala_0000307",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Oso pozik gaude aurtengo ikasturtearekin; orain, datorren ikasturtea prestatzen ari gara, eta gure helburu nagusia da jende gehiagorengana iristea. Hala, euskaltegietan aurrez aurreko taldeak izango ditugu, autoikaskuntza, online ikastaroak eta jardun biko eredua ere eskainiko ditugu; Foruko barnetegia urte osoan irekita egongo da.\nIzen emateak eta informazioa: AEKren edozein euskaltegitan, edo 673 200 100 eta 946 464 000 telefono zenbakietan. Horrez gain, baita www.aek.eus webgunean ere.",
    "licencia": "cc-by-sa"
  },
  {
    "id": "28kanala_0000308",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asteburu honetan gure 50 urteak direla eta \"kirol merituaren aitorpena\" jaso dugu @rfebalonmanoren eskutik, mila esker bihotzez, beste ahinbeste izan daitezela!",
    "licencia": "cc-by-sa"
  },
  {
    "id": "28kanala_0000309",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amezketan haur txikiak dituztenen ohiko eskaria izan da parke txikia estaltzearena. Izan ere, euria egiten duenean ez du aterperik, eta eguzkiak jotzen duenean ez du ia itzalik eta oso beroa da. Duela hilabete batzuk bilera bat deitu zuek Amezketako udalak Beltzaren Plaza ondoko parke txikia estaltzeko proiektua aurkeztu eta herritarren, baina batez ere haur txikien gurasoen ekarpenak jaso eta proiektua hobetzeko.\nBitartean, proiektua onartu eta lanak esleitu dira eta dagoeneko obrei hasiera eman zaie. Lan hauekin, parkea estaltzeaz gain, berdegunean egurrezko hesi bat jarriko da haurrak errepidera atera ez daitezen. Gainera, argiteria berria ere jarriko da estalki azpia argiztatzeko. Parkeko elementu guztiak ondo estaltzeko lekuz mugitu behar direnez, zorua ere berritu egingo da. Lanen iraupena bi hilabetekoa izatea aurreikusten da.",
    "licencia": "cc-by-sa"
  },
  {
    "id": "28kanala_0000310",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako San Joan jaietako egitaraua aurkeztu dute gaur. Festei lotutako ekintzak hilaren 16tik 18ra eta ekainaren 22tik 25era egingo dira. Koadrillen eguna ekainaren 17an izango da eta jubilatuena 22a. Tradizioari lotutako San Joan eguna larunbata da aurtengoan. Hemen duzue egitarau osoa ikusteko aukera.",
    "licencia": "cc-by-sa"
  },
  {
    "id": "28kanala_0000311",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurtengo udan ere Amezketako San Martingo etxola martxan izango da\nZerbitzuaz gozatzeko aukera izango dute amezketarrek eta bertaratzen direnek; aurtengoan, Eire Vilaren eta Jokin Artolaren ardurapean egongo da. Azken prestaketa lanetan ari dira, eta ostiral honetan, ekainaren 9an irekiko da. Eguerdiko 12:00etatik aurrera irekita izango da etxola, eta arratsaldeko 19:00etan izango da inaugurazio ekitaldia. Etxolan eskainiko diren edariez gain, mokadutxo batzuk jateko aukera ere egongo da.",
    "licencia": "cc-by-sa"
  },
  {
    "id": "28kanala_0000312",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Euskara ikasleek uztailaren 7ra arte eskatu dezakete Udalaren dirulaguntza\nAmasa-Villabonako Udalak herritarrak lagundu nahi ditu euskalduntze prozesuan, eta hauek euskara ikastaroetan parte hartzera bultzatzeko, diruz lagunduko ditu 2022-2023 ikasturtean euskaltegi edo barnetegiren batean ikastaroak egin dituzten herritarrak. Ez du axola herrian bertan eskainitako ikastaroren batean edo herritik kanpoko euskaltegiren batean ikasten aritu diren, Amasa-Villabonan erroldatuta egotea da baldintza bakarra.\nUdalaren dirulaguntza HABEk eskainitakoaren osagarria izan daitekeHABEren dirulaguntza jasotzeko aukerarik ez duten ikasle guztiek jaso dezakete Udalaren dirulaguntza (A1, A2, B1 eta B2 mailak). Kasu hauetan, matrikularen %100a ordainduko du Amasa-Villabonako Udalak.C1 eta C2 mailetako ikasleek, aldiz, HABEren laguntza ekonomikoa jaso badute ere, Udalarena gehitu dezakete, beti ere, Udalaren dirulaguntza HABEk emandakoaren osagarria denean. Ikasle hauei, HABEren dirulaguntza kopurua kenduta, gainontzeko matrikula zatiaren %75a itzuliko zaie.Bestetik, hurrengo ikasturteari begira, babesgabetasun egoeran dauden eta euskara ikasi nahi duten herritarrek Udalaren dirulaguntza aurrez jasotzeko aukera izan dezakete, teknikariak egoerari buruz egindako balorazioan oinarrituz.\nEskaerak, uztailaren 7ra arteDirulaguntza eskaerak Villabonako Udaleko Herritarren Arreta Zerbitzuan aurkeztu behar dira 2023ko uztailaren 7ko 14:00ak arte, edo telematikoki, Udaleko erregistro elektronikoaren bidez.\nHonako dokumentu hauek aurkeztu beharko dira:a) Eskaera orria, behar bezala beteta.b) Eskatzailearen Nortasun Agiria.c) Euskaltegiak egindako ziurtagiria. Bertan honako gorabehera hauek zehaztu beharko dira:- Ikastaroaren matrikulagatik ikasleak zenbat ordaindu duen.- Eskatzailea zein mailatan hasi den eta zein maila hartu duen bukaeran.- Euskaltegiak egindako ebaluazioak gainditu dituen ala ez.- Asistentzia zenbatekoa izan den (ehunekotan).",
    "licencia": "cc-by-sa"
  },
  {
    "id": "28kanala_0000313",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Eskerrikasko Heras Cordoni beste behin urtean zear babesteaz gain bere etxeko ateak zabaltzegatik.",
    "licencia": "cc-by-sa"
  },
  {
    "id": "28kanala_0000314",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Datorren denboraldian Alex Nogues izango da 1° nazionaleko entrenatzailea.",
    "licencia": "cc-by-sa"
  },
  {
    "id": "28kanala_0000315",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Nire lehenengo artikulu honetan eta era orokor batean, elikadura osasuntsuaren inguruko hausnarketa xume bat partekatu nahi dut zuekin.\nDenok ezagutzen ditugu hain ospetsua den \"Dieta mediterraneoa\"k dituen dohain eta bertuteak. Hamaika liburu eta milaka artikulu idatzi dira honen inguruan. Azken bolada honetan, \"Dieta kantauriarra\" aipatzen hasi da nutrizioari buruzko zenbait gune eta hedabidetan, eta, dagoeneko, beraren alde lan egiteko asmoz, elkarteak sortu egin dira Asturias, Galizia eta Kantabrian.\nBada nik, iritzi leiho honetatik, aipaturiko dieta horiek baino osasuntsuagoa den beste dieta bat badagoela azpimarratu nahi dut. Artikulu honetan, Euskal dieta edo Euskal Herriko elikadura goraipatu nahi dut.\nEta zertan oinarritzen naiz baieztapen hau egiteko garaian? Bada, nire argudioa garatzeko, \"Dieta Mediterraneoa\"k dituen dohainetan:\nOliba olioa: Nafarroako hegoaldean, kalitate bikaina duen oliba olio birgin extra ekoizten da, zenbait kasutan bertakoa dugun \"Arroniz\" barietatearekin.\nBarazkiak eta Frutak: freskoak eta bertakoak, gure ortu eta baratzetan landutakoak. Eta hauek erosteko garaian aholku bat: Hipermerkatu gutxiago eta Merkatu gehiago. Eros ditzagun barazkiak Zerkausian eta gure herriko denda txikietan.\nFruitu lehorrak: osasun ezaugarri izugarriak dituztenak. Gure baserri eta mendietan dauden intxaurrondo eta gaztainondo zuhaitzen opariak.\nLekaleak: eta podiumaren goiko solairuan Tolosako gure babarruna.\nArrainak: gure arrantzaleek Kantauri itsasoan modu jasangarria eta artisauan harrapaturiko hegaluze, antxoa eta gainontzeko arrain goxoak.\nHaragiak: Euskal Herriko baserri eta larreetan bazkatutako abereen haragia.\nEsnekiak: abeltzaintza hedakorrean eta gure mendietan libre hazitako behi eta ardien esne produktuak, Idiazabalgo gazta, alegia.\nIrakindako edariak edo hartzituak: modu moderatuan kontsumitua, noski, gure txakolina, Arabako Errioxako ardoa edo euskal sagardoa.\nEta noski, guzti hau goxo-goxo egon dadin lehenengo lerroko Sukaldaritza.\nBo, irakurle maitea: dagoeneko, gosetu egin naiz eta mokadu bat jatera noa. Hurrengo artikuluetan jarraituko dugu elikadurari buruz mintzatzen. Bitartean, ongi izan eta ON EGIN!!",
    "licencia": "cc-by-sa"
  },
  {
    "id": "28kanala_0000316",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "28 Kanalak aste honetan mendi lasterketa hauen inguruko erreportaje bereziak eskainiko ditu, bai Kirolak Tolosaldean saioan baita albistegian ere. Asteleheneko Kirolak Tolosaldean saioan Yashira Navas eta Eider Calahorra korrikalariekin egindako erreportajea ikusteko aukera izango da. Asteazkenean berriz, Iñaki Insausti antolakuntza taldeko kidearekin egindako erreportajea eskainiko dugu.\nWebgunean ere proben inguruko informazio zabala eskainiko da. Aurrez aipatutako erreportajeak ikusteko aukera eskaintzeaz gain, aurreko urteetan jokatu ziren proben inguruko saioak berreskuratuko dira.\nIgandean, probak jokatuko diren egunean, 28kanala.eus-en korrikalarien adierazpenak, eguneko irudi onenak eta lasterketako sailkapenak kontsultatzeko aukera izango da.\nIgandean bildutako irudi eta elkarrizketekin 28 Kanalak saio berezia ekoiztuko du. Bertan probak emandako guztia xehetuko da. Saioa ekainaren 13an, gaueko 22:00etan eskainiko da 28 kanalean eta www.28kanala.eus-en.",
    "licencia": "cc-by-sa"
  },
  {
    "id": "28kanala_0000317",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Emaitza honek Lauburu lehiaketatik kanpo utzi du, hale ere taldeak lan bikaina egin du denboraldi honetan.",
    "licencia": "cc-by-sa"
  },
  {
    "id": "28kanala_0000318",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Urak indarrik gabe utzi du, Oria ibaia Tolosatik igarotzean uholdeen aurka babesteko hasierako onarpena eman zion ebazpena\nEraispen honek ezinegona eragin zuen herritarren artean. Zumardi txikia eraberritzearen aurkako jarrera plazaratu zuten arkitekto-taldeak alegazioak aurkeztu zituen proiektu honen aurka. Era berean, hiriguneko ondare arkitektonikoa zaintzeko interes gutxiaz kexatu ziren, eta 1925eko zubia Interes Kulturaleko Ondasun izendatzeko eskatu zioten Eusko Jaurlaritzari.",
    "licencia": "cc-by-sa"
  },
  {
    "id": "28kanala_0000319",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irurako energia komunitateko kide izateko izen-emate epea zabalik\nEkainaren 19ra bitarte Irurako TEKko kide izan nahi duten herritar eta denda txikiek izena eman dezakete. Horretarako, www.tekgipuzkoa22.eus/irura/eu web-orriko formularioan edo udaletxeko harrera bulegora hurbildu behar dute herritarrek.\nProiektu hau, Gipuzkoako Foru Aldundiak sustatutako GIPUZKOAKO ENERGIA KOMUNITATEAK proiektuaren barne dago eta, Irurako Udalak, Gipuzkoako beste hemezortzi udalekin batera parte hartzen du.\nIrurako Energia Komunitateak energia berriztagarria sortuko du herrian bertan, udalak utzita Trinketeko teilatuan jarri diren eguzki plaken bitartez. Energia-trantsizioaren partaide izateak ez du inongo kosturik izango, Gipuzkoako Foru Aldundia eta Europako Next-Generation funtsei esker.\nIrurako TEKrako Aldundiak 84 plaka fotovoltaiko jarri ditu Trinketeko teilatuan, 38 kW potentzia dutenak. Honek Irurako 70-75 etxe eta komertzio txikiri bertako elektrizitatea hartu ahal izango dute. Gainera, TEKko kide izanda, Foru Aldundiaren formazio- eta aholkularitza-zerbitzua jasotzeko aukera izango dute partaideek. Aukera hau aprobetxatu eta energia berriztagarria autokontsumitzeko etxean ez da inolako obrarik egin behar.\nIrurako Udalak herritar, merkatari edo interesa duen herriko bestelako eragileei Irurako TEKeko kide izateko gonbita luzatzen die. Izan ere, jatorri berriztagarriko energia kontsumituz, ingurumenari zaintzeaz gain, elektrizitate-fakturan ere nabarituko baitute herritarrek.\nZalantzarik izanez gero, posta elektronikora idatzi edo 946 856 312 telefono zenbakira deitu dezakete interesatuek (astelehenetik ostiralera 10:00etatik 18etara).",
    "licencia": "cc-by-sa"
  },
  {
    "id": "28kanala_0000320",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udako jarduerak, ekainaren 5ean hasiko dira eta uztailaren 31ra arte luzatuko dira\nUrtero bezala, ume, gazte eta helduentzako ikastaro eta proposamenak plazaratu ditu Zumardia elkarteak. Besteak beste udako ikastaroak, natur goiz pasak edo mendi zeharkaldiak besteen artean. Izen ematea zabalik dago. Zumardia elkarteko bazkideek %10ko deskontua izango dute izen emateetan.\nPiragua-Kayak ikastaroak (2011 eta 2014 urte bitartean jaiotakoentzat)\nAstelehenetik ostiralera 90 minutuko saioak izango dira. (goizez edo arratsaldez)\nPaddle Surf ikastaroak (2011 eta 2014 urte bitartean jaiotakoentzat).\nAstelehenetik ostiralera 90 minutuko saioak izango dira. (arratsaldez)\nMendi bizikletako ikastaroak (2009 eta 2014 urte bitartean jaiotakoentzat)\nAstelehenetik ostiralera 90 minutuko saioak izango dira. (goizez)\nKirol desberdinak ezagutzeko proposamena: piragua, orientazioa, mendiko bizikleta, slacklinea...\nHelduentzako proposamenak datozen egunetan zehaztuko dira eta Zumardia elkarteko web orrian jarriko dira ikusgai. Kayak ikastaroak, Mendi bizikletako ikastaroak, bizikletan ibiltzen ikasteko ikastaroak...",
    "licencia": "cc-by-sa"
  },
  {
    "id": "28kanala_0000321",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako ikastetxeek Agenda 2030 ekimeneko Udal Foroan aurkeztu dituzte ikasturteko lanketaren emaitzak\nAurten bi urteko erronkari eman diote hasiera, 'Energia, bizitzaren motorra' izenburupean\nTolosako ikastetxeetako ikasleek Eskola Agenda 2030 programa garatu dute ikasturtean zehar, herrian garapen jasangarriarekiko konpromisoak ikastetxeetara hurbiltzeko. Atzo, landutakoa Udalari aurkezteko Eskola Agenda 2030 Udal Foroa ospatu zen, udaletxeko batzar aretoan eta bertan, ikastetxe desberdinetako ikasleen ordezkariak elkartu ziren, aurrez aurre, udal ordezkariekin, landutakoaren emaitzen berri emateko.\nAurten, 'Energia, bizitzaren motorra' izenburupean, bi urteko erronkari eman diote hasiera eta Garapen Iraunkorreko 7. Helburua izan dute abiapuntu, hau da, 'Energia irisgarria eta ez kutsakorra' izan da 2022-2023 ikasturtean landu duten gaia.\nKurtsoan zehar, jarduera desberdinak jorratu dituzte ikasleek aurtengo gaira hurbiltzeko eta lantzeko, lehen hezkuntzatik hasita, lanbide heziketaraino. Lehenik eta behin, ikastetxeetako egoerak aztertu dituzte eta, ondoren, herriaren diagnosia egin dute. Behin diagnosia eginda eta emaitzak jasota, ondorioak aztertu dituzte eta horietan oinarrituta, energia gutxiago gastatzeko eta arduraz kontsumitzeko konpromisoak hartu dituzte, hala nola: ur txorrota ixtea edota argia itzaltzea, behar ez dugunean, bizikleta eta garraio publikoa ahalik eta gehien erabiltzea, berogailua piztu aurretik arropa gehiago jartzea, argi naturala ahalik eta gehien erabiltzea edota elektrizitaterik gabeko baliabideak ahalik eta gehien erabiltzea, pantailen erabilera murriztuz eta gailu elektrikoen kargadoreak gauean eta behar ez direnean deskonektatuz.\nUdalari egindako proposamenei dagokienean, hauek dira ikasleek Tolosa jasangarriagoa egite aldera proposatutakoak:\nBizikletaren erabilera bultzatzea, txirrinda guneak eta parkinak jarriz, bizikletak alokairuan jarriz edota bidegorria ondo jarriz eta luzatuz.\nEraikin publiko guztietan eguzki plakak jartzea eta erabilera bultzada bat ematea Tolosaldean, horretarako dirulaguntzak eskainiz, adibidez.\nTolosako argiteriaren egoeraren ikerketa sakona egitea: faroletan sentsoreak jarri, gutxi kontsumitzen duten argiak jarri, argiteria berritu, pizteko ordutegia berrikusi...\nHerriko etxe promozio guztietan etxe pasiboak edo antzekoak izateko baldintzak jarri. Udal eraikinetan energia murrizteko neurriak hartu: led argiak, kalefazioa egokitu...\nUdal ordezkariek halaber, proposamenei erantzun eta Tolosa herri jasangarriagoa eta atseginagoa egiteko lanean jarraitzeko konpromiso irmoa azaldu dute, ikasleen proposamenak aintzat hartuta. Horrekin batera, eskerrak eman dizkie guztiei egindako lanketagatik, ikasleek aurkeztutako proposamenak Udala jasangarritasunaren alorrean lantzen ari den lan ildoekin oso bat baitatoz.\nTolosaldeako hainbat herrik ere parte hartu dute Eskola Agenda 2030 egitasmoan; Aduna, Alegia, Anoeta, Asteasu, Berastegi, Ibarra, Irura, Tolosa, Villabona eta Zizurkilek hain zuzen ere. Eskualde ailan, guztira, Haur Hezkuntzatik Lanbide Hezkuntzara, adin ezberdinetako 7.500 ikasle inguruk aztertu dute energia irisgarria eta ez kutsakorra.\nAurten bi ikasturtetarako erronkari ekin diote ikasleek eta horri jarraiki, datorren kurtsoari begira, esku-hartze fasean murgilduko dira, ekimenak diseinatu eta martxan jarriz.",
    "licencia": "cc-by-sa"
  },
  {
    "id": "28kanala_0000322",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herritarren hizkuntza-eskubideak lantzeko hiru hitzaldi antolatu ditu Galtzaundik\nEkainean zehar Iruran, Tolosan eta Villabonan hiru hitzaldiantolatu dituzte elkarlanean Galtzaundi Euskara Taldeak eta Hizkuntz Eskubideen Behatokiak. 'Herritarron hizkuntza-eskubideak auzitan' izenburupean, Behatokiko zuzendari Agurne Gaubekak gidatuko ditu saioak ekainaren 6an Tolosan, 14an Villabonan eta 21ean Iruran.\nHizkuntza-eskubideen urraketen aurrean euskaraz bizi nahi duten herritarrei oztopoak gainditzeko gakoak azalduko zaizkie hitzaldietan, eta euskaraz bizitzeko nahia egunerokoan eta praktikan errealitate bihurtzeko zer egin ere landuko da.\nHiru hitzaldi horietatik abiatuta, euskaldunen eta euskaltzaleen kontzientziazioan eragitea da Galtzaundiren helburua. Oinarrizko eskubideak diren hizkuntza-eskubideen urraketak ondorio argiak eragiten dituzte, eta euskaraz jarduteko ezintasuna mota guztietako zerbitzu eta jardueretan islatzen da: osasun zerbitzuetan, justiziaren eremuan, segurtasun arloan, aisialdian, kontsumo-harremanetan... Horretan eragiteko, lege aldetik euskarak eta euskaldunek duten babesa aztertuko da saioetan; hainbat egoeren aurrean herritarrek izan beharreko jarrera landuko da; eta norbanakoetatik hasita aldaketarako dauden tresnen eta aukeren berri emango da.",
    "licencia": "cc-by-sa"
  },
  {
    "id": "28kanala_0000323",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste hontako Playlist saiora eskualdeko kirol taldeetako jokalari batzuk gonbidatu ditugu.\nTolosa C.F. Eskubaloiko Eneko Ortiz eta Ander Egaña, TAKE saskibaloi taldeko Beñat Etxeberria, Zuriñe Iglesias Tolosa C.F.-ko futbol jokalaria eta Lauburu K.E.-ko Alvaro Alonso.",
    "licencia": "cc-by-sa"
  },
  {
    "id": "28kanala_0000324",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Telmo Irureta, Iñaki Salvador, Jakes Txapartegi, Esther Barandiarán, Simón Ezquiaga, Ezezagunok Antzerki taldea, Ibarrako Garagune antzerki tailerra eta Uikan Dantza Taldeko kideak gonbidatu dituzte Aniztasunaren Ekitaldira. Emma Larretak aurkeztuko du ekitaldia.\nEkitaldiko sarrerek 5,00€-ko salneurria izango dute eta TOPIC-eko webgunean egongo dira salgai.",
    "licencia": "cc-by-sa"
  },
  {
    "id": "28kanala_0000325",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udaleku irekiak antolatu ditu HH2 eta LH4 urte arteko haurrentzat Udaleko Gazteria sailak. Aurten uztailaren 3tik 21era izango dira.\nAstelehenetik ostiralera, goizeko 09:30etan egingo dute hitzordua, eta, eguerdiko 13:00ak arte egitarau desberdinak izango dituzte egunero. HH2 urtekoek ordu erdiko malgutasuna izango dute bai goizean sartzeko eta baita eguerdian ateratzerako ere.\nPlaza mugatuakAmasa-Villabonan erroldatutako haurrek dute udaleku irekietan izena emateko lehentasuna, dena den, plazak baino haur gehiagok emango balute izena, zozketa bidez erabakiko da zeinek hartuko duen parte.\nAldiz, Amasa-Villabonan erroldatuta ez dauden haurrekin itxaron zerrenda bat sortuko da, eta, plaza libreak geratuz gero, udaleku irekietan parte hartzeko aukera izango dute.\nKuotak eta hobariakAmasa-Villabonan erroldatuta dauden haurrek 85,38 euro ordaindu beharko dute matrikula egiteko, eta bigarren neba-arrebatik aurrerakoek 44,83 euro.\nBestetik, Amasa-Villabonan ez erroldatuek 128,07 euro-ko kuota ordaindu beharko dute, eta bigarren neba-arrebatik aurrerakoek 67,23 euro.\nUdalerrian erroldatutakoek eta lanbide arteko gutxieneko soldatara iristen ez diren bizikidetza unitateko kideek %90eko hobaria izango dute.\nGoizeko haur txoko zerbitzuaGoizeko 08:00etatik 09:30etara haur txoko zerbitzua eskainiko da. Hemen ere, plazak baino haur gehiagok emango balute izena, zozketa bidez erabakiko dira parte hartzaileak.\nZerbitzu honetaz baliatu nahi duten Amasa-Villabonako haurrek 20,76 euro ordaindu beharko dute, eta, bigarren neba-arrebatik gorakoek 13,49 euro.\nHaurtxoko zerbitzuarengatik herrian ez erroldatuek ordaindu beharrekoa, berriz, 30,10 euro haur bakoitzeko, eta bigarren neba-arrebatik aurrerakoek, 18,69 euro izango da.\nIzen-ematea, maiatzaren 29tik ekainaren 2raUdaleku irekietan izena emateko interesa dutenek, maiatzaren 29tik ekainaren 2ra izango dute aukera: astelehenetik ostiralera, 08:00 - 14:00 ordutegian, Udaletxeko Herritarren Arreta Zerbitzuan (HAZ)., edo telematikoki Udaleko erregistro elektronikoaren bitartez.\nAurkeztu beharreko dokumentazioa- Izena emateko orria bete eta sinatu- Gizarte Segurantzako haurraren txartel indibidualaren fotokopia.\nHobariak eskatzeko Zerga ziurtagiria, edo ez duten kasuetan, Bizikidetza Unitateko kide guztien diru-sarreren ziurtagiriak aurkeztu beharko dira hobarien eskaera orriarekin batera.\nEkainaren 29an, gurasoekin bileraUrtero bezala, aurten ere udalekuak hasi baino lehen, gurasoekin bilera egingo da eta bertan programa aurkeztuko da. Ekainaren 29an izango da bilera hori, Gurea Antzokian, arratsaldeko 19:00etan.\nInformazio gehiagorakoHerritarren Arreta zerbitzua: edo 943 69 21 00Gazteria saila: edo 943 69 47 87 / 691 366 502",
    "licencia": "cc-by-sa"
  },
  {
    "id": "28kanala_0000326",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gasteizen emakume bat erail dutela salatzeko elkarretaratzeak egingo dituzte Tolosaldeko hainbat herritan:",
    "licencia": "cc-by-sa"
  },
  {
    "id": "28kanala_0000327",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Xarles Iturbe Pasaban: \"Eskerrik asko gure taldean konfiantza izan duten tolosar guztiei. Tolosaren alde eta Tolosarako lanean jarraituko dugu\"\nBigarren indar bozkatuena izan ondoren, pertsona guztien bizi-kalitatea hobetzeko apustu berriekin aurrera egiten jarraituko duen Tolosaren alde lanean jarraitzeko konpromisoa hartu dute jeltzaleek.\nXarles Iturbe: \"Gure gain hartzen dugu oposizioan arduraz eta apaltasunez lan egiteko erronka, orain arte egin dugun bezala. Herritar guztiekin eta guztientzat, gertutasunetik eta entzuketa ariketa nekaezinean\"\nAtzoko hauteskunde egunaren ostean, Tolosako EAJ-PNVk eskerrak eman nahi izan dizkie bere hautagaitzan konfiantza agertu duten tolosarrei. Xarles Iturbe Pasaban hautagai jeltzalea, bigarren indar bozkatuenaren burua, \"oso eskertuta\" agertu da herritarren babesarekin: \"3.464 tolosarren babesa lortu dugu, eta, beraz, pertsona askok babestu dute legegintzaldi honetan egin dugun lana, Olatz Peon Ormazabal alkate dela, eta bihotzez eskertu nahi diot Tolosa guztiontzako leku hobe bihurtzeko 8 urtez egindako lana\". EH Bildu izan da indar bozkatuena eta Iturbek lortutako emaitzengatik zoriondu du, bai EH Bildu bai PSE-EE.\nHautagai jeltzaleak onartu du ez Tolosan, ez Gipuzkoan, ezta Euskadin ere, EAJk ez dituela espero zituen emaitzak izan. \"Indar bozkatuena izan gara Euskadin, baina abisua argia ere izan da, eta kontuan hartzen dugu etorkizunari begira. Parte-hartze baxua erabakigarria izan da, eta emaitzei erreparatuta, hausnarketa prozesua egingo egitea beharrezkoa da\". Bestalde, atzoko emaitzek erakusten digute Tolosako aniztasuna duela lau urtekoa baino zabalagoa dela, eta tolosar guztientzat lanean jarraitzeko konpromisoa hartzen dugu, orain arte egin dugun bezala\", adierazi du Iturbek.\n\"Orain arte bezala, erantzukizunez eta apaltasunez lan egiten jarraitzeko konpromisoa hartzen dugu, hurbiltasunetik, entzute aktiboarekin eta elkarrekiko errespetuarekin. Orainetik, baina etorkizunaz ahaztu gabe, ongizateari, enpleguari, euskarari, kulturari eta berdintasunari lotutako proiektu eta programa berriak bultzatuz, beti ere tolosarrak gure politika eta erabaki guztien erdigunean jarriz\", nabarmendu du.\nAzkenik, Iturbek tokiko eragileekin eta Tolosako herritarrekin harreman estuan lan egiten jarraitzeko konpromisoa hartu du, eta udalbatza berria osatuko duten gainerako alderdi politikoekin gauza bera egitea espero du: \"Elkarlanean eta modu eraikitzailean lan egin behar dugu, modu positiboan, Tolosari eta tolosarrei mesede egingo dieten proiektuak garatzen jarraitzeko\".",
    "licencia": "cc-by-sa"
  },
  {
    "id": "28kanala_0000328",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gipuzkoako Batzar Nagusietako hauteskundeetan EH Bildu izan da lehen indarra 22 eserlekurekin. EAJak hamazazpi eserleku lortu ditu, PSE-EEk zazpi; PPk hiru; eta Elkarrekin Podemos-IUk, bi.",
    "licencia": "cc-by-sa"
  },
  {
    "id": "28kanala_0000329",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurrera Alegia hautagaitzako zerrendaburua den Regina Sorarrain izango da Alegiako alkatea, 462 boto lortu ditu. EH Bildu 448 botorekin bigarren indarra izan da.",
    "licencia": "cc-by-sa"
  },
  {
    "id": "28kanala_0000330",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EH Bilduk 267 boto lortuta irabazi ditu udal hauteskundeak, duela lau urteko emaitzak hobetuz, 2019an baino 37 boto gehiago lortu ditu",
    "licencia": "cc-by-sa"
  },
  {
    "id": "28kanala_0000331",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EH Bilduk beste behin irabazi du herrian, aurreko urteko 49 botoko aldea izan du aurtengo hauteskundeetan",
    "licencia": "cc-by-sa"
  },
  {
    "id": "28kanala_0000332",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Duela lau urteko zinegotzi kopurua handitu du EH Bilduk Anoetan, EAJk galdu duena lortu du. Koalizio subiranistak zazpi zinegotzi izango ditu eta EAJk 4.",
    "licencia": "cc-by-sa"
  },
  {
    "id": "28kanala_0000333",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EH Bilduk gehiengo osoa lortu du Amasa -Villabonan, 1468 botorekin udala osatzen duten 13 zinegotzitatik 8 lortu ditu koalizio subiranistak. EAJk 665 botorekin 3 zinegotzi izango ditu eta PSE-EEk 208 botorekin zinegotzi bakarra.",
    "licencia": "cc-by-sa"
  },
  {
    "id": "28kanala_0000334",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herniopek irabazi ditu hauteskundeak 117 botoekin, aurreko urteko aldea 17 botokoa da, aurtengo boto kopurua baxuagoa izan da",
    "licencia": "cc-by-sa"
  },
  {
    "id": "28kanala_0000335",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurreko hauteskundeekiko boto galera izan badu ere, EH Bilduk orain arte zituen sei zinegotziei eutsiko die Zizurkilen. EAJk ere orain arte zuen hiru zinegotziko kopuruari eutisko dio eta PSE-EEk ere, orain arte bezala, bi ordezkari izango ditu udalean.",
    "licencia": "cc-by-sa"
  },
  {
    "id": "28kanala_0000336",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EH Bildu izan da alderdi bozkatuena Tolosan 4655 boto eskuratuta (+406). Andu Martinez de Rituerto Arregi izango da Tolosako alkate berria. Bigarren indarra EAJ izan da da 3464 botorekin (-1000) eta PSE-EE hirugarren 711 (-31) boto jasota. Boto baliogabeak 105 izan dira, 170 boto zuri jaso dira eta %38,93-eko abstentzioa izan da Tolosan.\nZinegotzi kopurua honela geratu da: EH Bilduk 9, EAJk 7 eta PSE -EEk 1.",
    "licencia": "cc-by-sa"
  },
  {
    "id": "28kanala_0000337",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ibiri alderdiak lortu du botoen gehiengoa herrian, GBk 91 boto lortu ditu 2 zinegotzi mantenduz",
    "licencia": "cc-by-sa"
  },
  {
    "id": "28kanala_0000338",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EH Bilduk orain arte baino zinegotzi bat gehiago izango du Ibarran\nDuela lau urteko lortutako zinegotzi kopurua hobetu du EH Bilduk, orain arte sei ordezkari zituen, hemendik aurrera zazpi izango ditu. EAJk zinegotzi bat galdu du eta PSE-EEk zuen ordezkaritzari eutsiko dio.",
    "licencia": "cc-by-sa"
  },
  {
    "id": "28kanala_0000339",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Berrobi Bizik botoa eman duten herritarren %79ren babesa jaso du. Parte hartzea % 66koa izan da Berrobin.",
    "licencia": "cc-by-sa"
  },
  {
    "id": "28kanala_0000340",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EH Bilduk hauteskundeak irabazi ditu beste urte batez ere, 191 boto lortu ditu alderdiak",
    "licencia": "cc-by-sa"
  },
  {
    "id": "28kanala_0000341",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herrigintza plataformak 132 boto lortuta irabazi ditu udal hauteskundeak\nDuela lau urteko emaitzetan herri plataformak 30 boto gehiago irabazi zituen.",
    "licencia": "cc-by-sa"
  },
  {
    "id": "28kanala_0000342",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Orain arte baino zinegotzi bat gehiago izango du EH Bilduk Ikaztegietan\n79 botoko aldearekin irabazi ditu hauteskundeak EH Bilduk Ikaztegietan. Gaurkoan EH Bilduk 154 botorekin, 5 zinegotzi lortu ditu eta EAJ 75 boto, 2 ordezkari izango ditu udalean, orain artean baino bat gutxiago.",
    "licencia": "cc-by-sa"
  },
  {
    "id": "28kanala_0000343",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Orexan botoa eman zezaketen herritarren %75ek mean du boza. Abstentzioa %16koa izan da herrian.",
    "licencia": "cc-by-sa"
  },
  {
    "id": "28kanala_0000344",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Pili Legarra egungo alkatea buru duen zerrendak lortu du Asteasun boto gehien (511), duela lau urteko emaitzak hobetu ditu. Bigarren indarra EAJ izan da, honek 32 botoko galera izan du. Emaitza horiekin Asteasu Batuzek orain arte baino zinegotzi bat gehiago izango du.",
    "licencia": "cc-by-sa"
  },
  {
    "id": "28kanala_0000345",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irurako Udala, orain artean bezala, bi alderik osatuko dute. EH Bilduk hartuko du gobernua, (435 boto eta 6 zinegotzi lortuta) eta oposizioan EAJk jarraituko , (249 boto lortuta 3 zinegotzi izango ditu.)",
    "licencia": "cc-by-sa"
  },
  {
    "id": "28kanala_0000346",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Albiztur Bizituz alderdiak beste urte batez ere irabazi ditu hauteskundeak 119 boto lortuz",
    "licencia": "cc-by-sa"
  },
  {
    "id": "28kanala_0000347",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alkizako Abertzale Ezkertiarrak herri plataforma gehiengo zabala lortu du\nIñaki Irazabalbeitia buru duen herri plataformabotoa ematera joan diren herritarren %87k bozkatu du. Parte-hartzea %60koa izan da Alkizan.",
    "licencia": "cc-by-sa"
  },
  {
    "id": "28kanala_0000348",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EH Bilduk garaipena lortu du beste urte batez ere herrian, alderdiak 56 boto lortu ditu, aurreko hauteskundeekiko 36 botoko aldea izan da",
    "licencia": "cc-by-sa"
  },
  {
    "id": "28kanala_0000349",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Botoen gehiengoa EH Bilduk lortu du 44 botoekin, boto baten faltan aurreko hauteskundeen emaitzak errepikatu ditu alderdiak",
    "licencia": "cc-by-sa"
  },
  {
    "id": "28kanala_0000350",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EH Bilduk berriro ere garaipena lortu du herritarren botoei esker",
    "licencia": "cc-by-sa"
  },
  {
    "id": "28kanala_0000351",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Berastegin EH Bildu izan da lehen indarra, 454 boto lortu ditu, duela lau urte baino 56 gehiago. EAJk 130 boto eskuratu ditu eta PSE-EEk 6. EH Bilduk zazpi ordezkari izango ditu eta EAJk 2.",
    "licencia": "cc-by-sa"
  },
  {
    "id": "28kanala_0000352",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alderdi sozialistak duela lau urteko emaitzak hobetu ditu. Orduan 19 boto lortu zituen, aurten 55. Bigarren indarra EAJ izan da, 19 botorekin. PSE-Ek 5 zinegotzi izango ditu, EAJk 2.",
    "licencia": "cc-by-sa"
  },
  {
    "id": "28kanala_0000353",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "126 boto zenbatu dira, horietatik Denok Batek 117 boto lortu ditu, PSE-EEk 6, 11 boto zuriak izan dira, eta 2 baliogabeak.",
    "licencia": "cc-by-sa"
  },
  {
    "id": "28kanala_0000354",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "28 Kanalean udal eta foru hauteskundeen emaitzak eta balorazioak zuzenean jasotzen ari gara.",
    "licencia": "cc-by-sa"
  },
  {
    "id": "28kanala_0000355",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Arratsaldeko seiak arteko parte hartze datuak 2019koak baino baxuagoak izan dira eskualdean\nTolosan %50,54k eman du botoa, datu hau iazkoa baino 3,46 puntu baxuagoa da.\nAmasa-Villabonan %47,09k bozkatu du jada, iaz baino 6,27 puntu gutxiago.\nZizurkilen, herritarren %47,61k eman du botoa, 2019an baino 7,66 puntu baxuagoa izan da parte-hartzea.\nIbarran nabaritu da gehien parte-hartzearen beherakada, %44,74k eman baitu botoa. Dautua aurreko hauteskundeetan baino 8,44 puntu baxuagoa da.",
    "licencia": "cc-by-sa"
  },
  {
    "id": "28kanala_0000356",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gipuzkoari dagokionez, arratsaldeko ordu biak arteko parte hartze datua %35,74 da. 2019an, berriz, hautesleen %38,45k eman zuen botoa ordu horretarako. Oraingoz, parte-hartzea 2,71puntu jeitsi da aurtengo hauteskundeetan.",
    "licencia": "cc-by-sa"
  },
  {
    "id": "28kanala_0000357",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Antiguokoren etxean 2-3 irabazi ondoren Laskorainek 2.B mailara igotzeko aukera izango du",
    "licencia": "cc-by-sa"
  },
  {
    "id": "28kanala_0000358",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hala ere, taldeak ez du amore emango. Datorren astean Jaenen lehiatuko dira eta indar guztiekin borrokatuko dute bigarren mailara igotzeko.",
    "licencia": "cc-by-sa"
  },
  {
    "id": "28kanala_0000359",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gai ordenean 22 puntu daude, 19:30ean hasita 28 Kanalean eta 28kanala.eus webgunean izango da bilkura zuzenean jarraitzeko aukera.",
    "licencia": "cc-by-sa"
  },
  {
    "id": "28kanala_0000360",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Angel Blanco Egoskozabal izan da 2023ko San Joanetako kartel lehiaketako irabazlea\nTolosako Udalak aurkeztu du festak iragartzeko egindako lehiaketaren kartel irabazlea. 2023ko San Joanek, beraz, badute jada irudia. Lehiaketa joan den apirilean jarri zen martxan eta maiatzaren hasiera bitarte, guztira 25 proposamen jaso ditu Udalak, horietatik 17 gizonezkoek egindakoak eta 8 emakumeenak. Irabazlea arte, diseinu eta argazkigintzako profesionalez osatutako epaimahaiak hautatu du eta guztietatik Angel Blanco Egoskozabalek aurkeztutako 'Salba' deiturikoa izan da irabazlea eta, horrenbestez, 2023ko San Joan jaietako irudia izango dena.\nErabakia hartzeko garaian, lehiaketako oinarrietan zehaztutako elementu guztiak barneratuta daudela ziurtatzeaz gain, epaimahaikideek aintzat hartu dute Blancoren proposamenak eskopeteroei egiten diela erreferentzia. Horrez gain, kartela lantzeko teknika berezia eta klasikoaren eta modernoaren arteko oreka nagusitu ditu epaimahaiak.\nEgilearen hitzetan, halaber, 'kartelak egungo homogeneizazio estetiko digitaletik eta estilo horrek eragiten duen saturaziotik bereiztea du helburu'. Horri jarraiki, Blancok kartel piktorikoagoa, artistikoagoa eta emozionalagoa aukeratu du salba zaratatsuak irudikatzeko. 'Alde horretatik, eskuz egindako lana funtsezkoa da kartel bereizgarri bat garatzeko, emozioak eragiteko indartsua eta gogoangarria izan dadin. Tipografia esklusiboa eta pertsonala du, adhoc diseinatua, kartelaren grafikoarekin koherentea eta mezua indartzen duena, nortasun propioa definitzen duena, kartelaren estilo berezia azpimarratuz eta indartuz\", amaitu du.",
    "licencia": "cc-by-sa"
  },
  {
    "id": "28kanala_0000361",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Mauro Tejeria, June Garcia eta Paula Abasolo izan dira Fotopic lehiaketaren irabazleak. Lehiaketan aurkeztutako lan guztiekin osatutako erakusketa ikusgai egongo da TOPIC-eko sarreran hilabete honen amaiera arte.",
    "licencia": "cc-by-sa"
  },
  {
    "id": "28kanala_0000362",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bizipoza jaiaren aurkezpen ekitaldia maiatzaren 30ean izango da arratsaldeko 18:30ean, Amasa-Villabonako Gurea Antzokian. Herritarrei eta komunikabideei zuzendutako ekitaldia izango da eta gonbidapenak eskuratzeko 3 bide egongo dira:\nAukezpen ekitaldian, zuzeneko emanaldiak eta elkarteen aurkezpenak egingo dira. Ekitaldi hau, jaiaren lagin bat izango da eta bertan, ekainaren 18an parte hartuko duten elkarteak izango dira: Go!azen, Porrotx, Zigor DZ eta Oier, Amaia Agirre Arrastoa, Besamotza konpartsa (Buruhaundiak eta Erraldoiak), Eresargi abesbatza, Zubimusu Ikastola, Irrika Aisialdia Elkartea, Loatzo Musika Eskola, Naizen Elkartea, Aspanogi Elkartea, Etiopia Utopia Elkartea eta Oporrak Bakean Programa.\nElkartetik gonbidapen kopurua mugatua izango dela azpimarratu nahi izan dute.",
    "licencia": "cc-by-sa"
  },
  {
    "id": "28kanala_0000363",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak aurtengo dirulaguntza deialdi bateratua abiarazi du\nGuztira 14 dirulaguntza lerro jarri ditu abian Udalak, Tolosako herritarrei, taldeei eta eragileei haien jardueretan laguntzeko helburuarekin. Honakoak dira deialdian jasotzen diren laguntzak: kultura arloko dirulaguntzak, emakume eta gizonezkoen berdintasunerako laguntzak, euskara arlokoak, kirol arlokoak, gizarte zerbitzuetako dirulaguntzak, garapen ekonomikoaren arlokoak eta hirigintza arloko eta gazteria arloko dirulaguntzak. Azken hauei dagokienez, azpimarratu nahi da gazte elkartu eta elkartu-gabeei zuzenduta daudela, hau da, gazteek ideia edo ekimen bat buruan badute, hori ahalbidetzeko dirulaguntza lerroa dagoela.\nDirulaguntza deialdi bateratutik kanpo geratu dira hiru dirulaguntza lerro: merkataritza sailaren baitan, Tolosako hiri-ekonomia indarberritzeko dirulaguntzak, eta etxebizitza sailari dagokionean, Tolosan etxe bizitzak eraberritzeko laguntzen bidez alokairu soziala bultzatzeko dirulaguntzak eta Tolosan etxebizitzak alokatzeko dirulaguntzak. Hauek datozen hilabeteetan argitaratuko dira.\nDirulaguntzak eskatzeko epea zabalik dago maiatzaren 25etik aurrera eta hemen eskuratu daiteke laguntza bakoitzaren informazio guztia: eskatzeko epealdia eta jarraitu beharreko prozedura, zein helburu dituen, nori bideratzen zaion, zenbateko laguntza jaso dezakeen, bete beharreko baldintzak etab.\nInformazio gehiagorako dagokion departamentuarekin jarri daiteke harremanetan 010 edo 943 65 44 66 telefono zenbakian.",
    "licencia": "cc-by-sa"
  },
  {
    "id": "28kanala_0000364",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Exijentzia eta jarraikortasuna play offea-aren hurrengo fasera sailkatzeko\nLarunbatean Nafarroara joan ginen SCDR Anaitasunaren aurka playoff-eko lehen faseari dagokion itzulerako partida jokatzeko. Ibarran elkarrekin bazkaldu ondoren, gure zaleekin elkartu, eta Iruñera abiatu ginen.\nKontzentrazio handiarekin, Dani, Oscar, Chuky, Uri eta Boli bostekoarekin hasi genuen norgehiagoka. Jokoa martxan jarri eta segituan etxekoek argi eta garbi erakutsi zuten dena emateko prest zelairatu zirela, eta ondorioz, oso gogorrak izan ziren hasierako minutuak. Horren aurrean, lan gogorra egin behar izan genuen guk ere, lehen gol bat hain azkar irits ez zedin.\nOndo eutsita, eta aldi berean asko sufrituta, markagailua ez mugitzea lortu genuen, bizi behar izan genituen aukerak gorabehera: txartel horia Daniri eta area ertzeko falta oso arriskutsua, trantsizio azkarrak, jaurtiketa indartsuak...\nEtxekoen erritmoari gero eta hobeto eutsita, Bolik behar genuen bultzada eman zigun 8. minutuan aldaratze baten ondoren markagailua estreinatzen. Marea more osoa altxatu zuen ibartarrak (0-1). Golak min handia eman zion aurkariari, eta pistan islatu zen hori, argi eta garbi. Gainera, Anaitaren atezain titularrak, Belabietan jada baloiak kanpora ateratzeko trebetasuna erakutsi zuenak, ezin izan zuen jokatzen jarraitu.\nAurrerago, atsedenaldirako 2:40ra, berdinketarekin erantzun zuten berdeek 2x2ko egoera batean (1-1). 1-1ekoarekin, atezain jokalariaren aldeko apustua egin zuen Jotak, atsedenaldira aurretik joaten saiatzeko. Hala ere, aldaketarik gabe mantendu zen neurketa, eta amaitutzat eman genuen lehen zati zirraragarria.\nAldageletatik itzuli ondoren, Dani, Uri, Txiki, Chuky eta Oscarrekin hasi ginen, eta ia lehen jokaldian, Uriren lapurreta batek aldeko bigarren gola ekarri zuen, oraingoan Chukyren eskutik (1-2). Narvaizek zuzendutakoek bazekiten, sailkatuak izateko, lana zutela aurretik, eta beraz, eszenatokia zailtzen jarraitu zuten. Hala ere, Chukyren zerbitzura iritsitako Boliren kanpo jaurtiketa batek beste gol bat ekarri zuen amaierarako 15 minuturen faltan (1-3). Gure ametsera are gehiago hurbiltzen ari ginela, gerra ematen jarraitu zuen Anaitasunak; izan ere, Txikik bere bigarren txartel horia jaso zuen, eta kanporatua izan ostean, gure taldeak jokalari bat gutxiagorekin egin behar izan zien aurre hurrengo minutuei. Egoerari etekina aterata, nafarrek ez zuten barkatu, eta gola sartu zuten (2-3).\nEmaitza estu hura ikusita, Jotak atezain jokalariaren aldeko apustua egin zuen berriro, eta Anaitak ondo erantzun zuen. Are gehiago, amaierarako 11 minuturen faltan, berdinketa lortu zuen berriro (3-3).\n3-3koarekin, tentsio handiko uneak bizi izan genituen, gure bosgarren falta igo, eta penalti bikoitza ikusi baikenuen, Danik kanpora atera zuena, bizirik mantentzeko eta luzapenaren ideia urruntzeko. Horri guztiari gehitu behar zaio Ikerrek amaierarako 5 minuturen faltan asmatu zuela ate aurrean, ezker hegaletik egindako jaurtiketa batekin (3-4).\nGure momenturik onenean geunden, eta begi-bistakoa zen. Horrela, Narvaizek 5eko jokoa erabiltzea erabaki zuen, azken kartutxoak agortzeko. Iraunkortasunari eta errendimendu onari esker, bikain itxi ginen, eta baloi bakoitza borrokatzen jakin izan genuen.\nSufrimenduak merezi izan du, zalantzarik gabe: BIGARREN MAILARA IGOTZEKO PLAY OFF-EKO BIGARREN FASEAN GAUDE!!! Historia egiten ari gara!!!!!! GOAZEN!!!!!!",
    "licencia": "cc-by-sa"
  },
  {
    "id": "28kanala_0000365",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "\"Politicos estafadores juegan a vivir de ti\", abesten zuen Evaristok, oraindik mukiak jaten genituen garaian. Beti egon dira ahots kritikoak, baina politikariak nahiko errespetatuak ziren orokorrean. 2008-ko krisiarekin batera, ordea, politikariak jo puntuan jarri eta larrutzen hasi zen gizartea, ia goiko eta beheko politikariak bereiztu gabe. Tabernetako barretako iraultzaileez gain, etxeko sofa erosoetako twitterreko iraultzaileak agertu ziren gainera.\nHerriek martxan jarraitu behar dute, ordea, eta hauteskundeak iristen dira, askotan nahi baino azkarrago: \"lau urte igaro al dira dagoeneko?\", eta lau urte zaharrago. 2023 urtean ere, Tolosaldeko 28 herrietan zerrendak osatu dituzte, eta ehunka pertsonek bete dituzte; ia gehienetan sosik espero gabe, txalo zaparraden zain egon gabe. Herrigintzan sinesten duten herritarrak dira, behetik gauzak egin behar direla pentsatzen dutenak, eskatzeko baino, emateko prestuago daudenak. Eta bai, maila indibidualeko irabaziei baino, alor kolektiboa lehenesten dutenak. Herri bizia nahi dute, eta horretarako, familiari, lagunei eta euren denbora libreari orduak jango dizkiete, tamalez.\nMiresmen guztia politikari hauei, bertako herritarrekin osatutako aukera guztiei: txapela kendu eta aurreskua dantzatu. Kritika errazaren gainetik, ilusioz ekingo diote lanari, batzuetan hanka sartuz, baina gehienetan asmatuz. Ahal bada, umiltasunetik.\nGomendio txiki bat soilik: ez utzi burokrazia eta administrazio makinariari zuen ametsak oztopatzen. Frenatuko zaituzte, baina ekin berriro. Gure ametsengatik!",
    "licencia": "cc-by-sa"
  },
  {
    "id": "28kanala_0000366",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Urkulluk iragarri du Tolosaldeko Ospitale berria \"abian\" dela eta \"Larrialdiak, 18 espezialitate eta 72 ohe arte\" izango dituela\nLehendakariak duela sei hilabete bere Gobernuak hartutako konpromisoa berretsi du Tolosan, eta etorkizuneko osasun-zentro publikoaren Plan Funtzionala joan den ostiralean Udaletxean erregistratuta geratu zela jakinarazi du\nIñigo Urkullu Lehendakariak iragarri du Tolosaldeko Ospitale berria \"abian dela\", joan den ostiralean Tolosako Udalean bere Plan Funtzionala erregistratu eta Eusko Jaurlaritzak eraikitzeko behar duen inbertsioa bermatu ondoren. EAJ-PNVk asteazkenean Tolosan egin zuen ekitaldi politikoan, Urkulluk gogorarazi zuen bera buru duen Jaurlaritzak duela sei hilabete iragarri zuela Tolosaldearekiko konpromiso hori, baina konpromisotik ekintzetara igaro da, zehaztu duenez \"osasun-zentro publiko berriak eskualdeko Ospitaleen egitura bera izango du eta 18 espezialitate mediko eta kirurgiko izango ditu, besteak beste, Kardiologia, Errehabilitazioa, Osasun Mentala, Tokoginekologia edo Traumatologia\". Ospitaleak 17.000 metro karratu baino gehiago izango ditu, eta 72 ohe arte izango ditu, \"larrialdiak, ospitalizazio medikoa, etxeko ospitalizazioa, eguneko ospitalea eta kanpo-kontsultetako arreta espezializatua\", beste hainbat espezialitateen artean.\nTxalo zaparrada beroa eman zitzaien Urkulluren hitzei Tolosako Triangelua Plazan alderdikide eta alderdizale ugariren aurrean EAJ-PNVk egin zuen ekitaldian. Hitza hartzen lehena izan zen alkatetzarako hautagai Xarles Iturbe, eta bere hitzetan ohartarazi zuen Tolosak maiatzaren 28an jokoan izango duela \"zer eredu mota nahi duen\". \"Tolosa bizia defendatzen dugu, anitza, berdintzailea eta jasangarria, ekonomikoki aurrerakoia, kalitatezko enplegu aukerak eta gure gazteei etxebizitza aukera berriak emango dituena\" ,\" batzuek irudikatzen duten Tolosa ilun eta desitxuratuaren aurrean\". Gipuzko Buru Batzarraren presidente Joseba Egibarrek gogora ekarri zuenez, EAJ-PNVk \"iragan eta orainaldi eraikitzaile eta trasformatzaileak ditu\", beste alderdi politikoek \"kredentzial hori nekez aurkeztuko luketen bitartean\". Ekitaldiari amaiera emateko hitzak esan zituen Eider Mendoza Gipuzkoako ahaldun nagusirako hautagaiak. Mendozak ohartarazi zuen gipuzkoarrek maiatzaren 28an erabaki beharko dutela \"programarik gabe eta Photoshop askorekin\" aurkezten diren alderdien eta EAJ-PNVren artean, \"filtrorik gabe baina programa sendo batekin aurkezten dena, pertsonen ongizaterako bidean aurrera egiten jarraitzeko\".\nLehendakariak erakundeen arteko lankidetza balioan jarri zuen, ospitaleaz gain, Tolosan proiektu gehiago abian jartzeko aukera eman baitu: \"proiektu eta ekimen oso garrantzitsuak jarri ditugu martxan, Udalak, Gipuzkoako Foru Aldundiak eta Eusko Jaurlaritzak elkarrekin egindako lanari esker: ELIKER Kalitatezko Elikaduraren Zentroa, Zuloaga errefuxiatuentzako zentroa, Aholku Sarearen bulegoa, TOPIC Tolosako Nazioarteko Txotxongilo Zentroa, Orixe Institutu berria edo gazteei aukera berriak eskaintzeko Lanbide Heziketako programak garatzeko egindako inbertsioa\", besteak beste. Era berean, Urkulluk nabarmendu zuen, historian lehen aldiz, Euskadin milioi bat pertsona baino gehiago ari garela lanean. \"Ehun ekonomikoa, ekintzaileak, langile eta enpresariak, autonomoak, kooperatibak, gizarte-ekonomiak, industria, zerbitzuak, merkataritza, lehen sektorea... erakundeekin batera, denok helburu beraren alde lanean, Euskadiren etorkizuna eraikitzen. Emaitzak hobetzen jarraituko dugu. Lan aukera berriak sortzen jarraituko dugu. Hori baita gure lan egiteko era\", esan zuen.\n\"Aurrera egiteko: oinak lurrean, burua argi, besoak zabalik, eskuak lanean, euskara ahoan eta herria bihotzean\". Horrela laburbildu zuen Joseba Egibarrek EAJren herrigintza. \"Politika egiteko oinak lurrean eduki behar dira, badakigulako amets zoroekin ibili direnak nola bukatu duten\", adierazi zuen. Zentzu horretan, bide politiko eta demokratikoen garrantzia azpimarratu zuen. \"Buru argiari\" dagokienez, \"erakundeetan ardurak hartu aurretik, proiektuen inguruko hausnarketa, eztabaida egin behar da gero garatu ahal izateko\", azaldu zuen. Erakundeen arteko lana da EAJ-PNVren herrigintzaren beste gakoetako bat. Horregatik, \"besoak zabalik\" izateko deia erantzunkidetasunez jokatzeko. \"Eta, noski, eskuak lanean, inspirazioak lanean harrapa gaitzala; eta EAJ-PNV beti aurkituko duzue lanean\", gaineratu zuen. \"Ezker abertzaleak erakusten duen amnesiaren aurrean memoria aplikatu behar da, eta agertzen duten adanismoaren aurrean, herri honen nazio eta gizarte eraikuntzaren errealitatea\", gaineratu zuen. Egibarrek azpimarratu du \"ibilbide demokratiko luzea\" dagoela herrialde honetan. Azken lau hamarkada eta erdietan, \"EAJ hor egon da eguneroko aberrigintzan, egunero, egunero\", aldarrikatu zuen. \"Batzuek eraikitzen genuen bitartean, beste batzuek ez zuten hori egiten, hain zuzen ere\", gaineratu zuen. \"Guk badaukagu iragan eta orainaldi eraikitzailea, eta beste batzuek nekez aurkeztu dezakete kredentzial hori\", ondorioztatu zuen. \"Euskara ahoan euskaldun egiten gaituelako\", jarraitu du, \"eta bihotzean dugu gure herria, euskal hautetsi bezala, Euskadi gure aberriaren alde lan egiten dugulako\", adierazi zuen.\nGipuzkoako diputatu nagusi izateko hautagaia den Eider Mendozak, mobilizaziora deitu zuen datorren maiatzaren 28ko hauteskundeei begira, eta adierazi zuen bi aukera daudela: \"Batetik, programarik gabe eta Photoshop-arekin aurkezten diren alderdiak. Eta bestetik EAJ-PNV, filtrorik gabe, baina programa sendoarekin eta denon ongizatea helburu duena\". Honela, esan zuen \"katastrofismoaren aurrean\", Gipuzkoarentzat proposatzen duena \"ilusioa, indarra eta kemena\" direla, \"eta konfiantzarekin, arazoei aurre egiteko\". \"Izan pandemia, inflazioa, etxebizitza, osasun zerbitzua edo funtzionatzen ez duen trena\", azpimarratu zuen. Gaineratu zuenez, aurreko belaunaldiak \"okerragoak ere gainditu\" zituzten, eta \"guk ere egingo dugu, herri honetan beti egin izan den bezala, EAJ-PNVren eskutik\".\nTolosako alkategai jeltzale Xarles Iturbek ziurtatu zuenez, \"maiatzaren 28an Tolosak zein herri eredu nahi duen erabakiko du. Guk, Tolosako Euzko Alderdi Jeltzalea osatzen dugunok, argi dugu zer nolako herria nahi dugun: Tolosa bizia, anitza, abegitsua, berdinzalea eta jasangarria. Ekonomikoki oparoa, kalitatezko enplegu aukerak eskainiko dituena. Gure gazteei etxebizitza aukera berriak eskainiko dizkiena, herritarren ongizatea eta zaintza erdigunean jarriko dituena, inor atzean utzi gabe. Garenaz harro dagoen Tolosa, euskalduna eta euskaltzalea, kirolzalea. Memoria duen herri bat. Hori da, zalantzarik gabe, nahi dugun Tolosa. Gure bideorri zehatza dugu, hamaika proiektu ditugu Tolosa aurrerabidean jartzeko, apustuak egiten jarraitzeko eta Euzko Alderdi Jeltzalearen lanari jarraipena emateko. \"Azkenaldian, bakar batzuk Tolosa ilun eta desitxuratu bat marrazten saiatzen dabiltza\", deitoratu zuen Iturbek, baina \"hori ez da guk aldarrikatzen dugun Tolosa. Ez gara Tolosa horretan isladatuak sentitzen. Guk, desesperantzaren eta diskurtso katastrofisten aurrean: jarrera eraikitzailea eta entzuketa etengabea. Debaldeko liskarren aurrean: apustu sendo eta egingarriak. Adanismoaren eta paralisi estrategien aurrean: eguneroko esfortzua, lan isila eta serioa. Hori da gure eredua, hori da Euzko Alderdi Jeltzalearen egiteko modua\", amaitu zuen Iturbek.",
    "licencia": "cc-by-sa"
  },
  {
    "id": "28kanala_0000367",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "UEUren 51. udako ikastaroak hausnarketarako gune izango dira aurten\nIazko ildoari jarraituz, UEUk 20 jardunaldi eta topaketa antolatu ditu hainbat eragileekin elkarlanean, euskal gizartearentzat garrantzitsuak diren gaien inguruan hausnartzeko helburuarekin. Baiona, Eibar eta Iruñeaz gain, Bilbo, Tolosa, Usurbil eta Donostian ere egingo dira jardunaldiak. Hauek dira bertan landuko diren gaietako batzuk: herritarrak ikerketan inplikatzen, lodifobia neomaterialismotik eta emakumeak eta kooperatibismoa. Matrikula dagoeneko zabalik dago www.ueu.eus helbidean. Horrez gain, ikastaroen zerrenda osoa ikusgai.",
    "licencia": "cc-by-sa"
  },
  {
    "id": "28kanala_0000368",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ibarrako taldeak bigarren mailara igotzeko lehian jarraitzen du, ametsa geroz eta gertuago dago.",
    "licencia": "cc-by-sa"
  },
  {
    "id": "28kanala_0000369",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Garaipen honekin Laskorainek play-offean jokatzeko aukera lortu du\nTolosalaren kantxan jokatu behar izanak ez dio kalterik egin horitxoei. Ibai Valverderen ustez, tadea indartu egin da azkenaldian jasandako ezbeharrei esker.",
    "licencia": "cc-by-sa"
  },
  {
    "id": "28kanala_0000370",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hurrengo egunetan Gipuzkoako Ahaldun nagusigaiei egindako elkarrizketak eskainiko ditu 28kanalak. Gaur, osteguna PPko Mikel Lezama izango da gonbidatua eta bihar Elkarrekin Podemos- Ezker Anitza IUko Miren Echeveste. Hurrengo astean asteartetik ostegunera eskainiko dira elkarrizketak. Hilaren 23an PSE EEko hautagaia den Jose Ignacio Asensio izango da gonbidatua, 24an EH Bilduko Maddalen Iriarte eta 25ean EAJko Eider Mendoza. Saio guztiak 22:00etan eskainiko dira telebistan eta 28kanala.eus-en.\nAhaldun nagusigaien elkarrizketa hauek Erlo telebistak, Goienak, Goierri Irrati Telebistak eta 28 Kanalak ekoiztu dituzte elkarlanean.",
    "licencia": "cc-by-sa"
  },
  {
    "id": "28kanala_0000371",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak eskualdeko ospitale publiko berrirako Plan Funtzionala jaso du\nAzpiegiturak 18 espezialitate, 24 orduko larrialdi zerbitzua, etxeko ospitalizazioa, errehabilitazioa eta fisioterapia, eta zenbait laguntza-zerbitzu eskainiko ditu.\nEusko Jaurlaritzako Osasun Sailak atzo erregistratu zuen ofizialki Tolosako Udalean eskualdeko ospitale berrirako egindako Plan Funtzionala. Eusko Legebiltzarrean ere erregistratu da dokumentua eta datozen egunetan aurkeztu eta azalduko da plana bere osotasunean Osasun Batzordean.\nEskualdeko ospitale berriak ospitalizazio medikurako eta kirurgia handi anbulatorioko 50 ohe izango ditu, hau da, kirurgia sinpleak, baita 20 oheko unitate bat ere egonaldi ertainerako eta susperraldirako. Ospitale berrian egingo diren ebakuntza kirurgikoak, egun Asuncion klinikan egiten diren ebakuntza kirurgiko gehienak izango dira. Beraz, kirurgiagatiko ospitaleratzeak eta kirurgia konplexuak Donostian egingo dira, orain arte bezala.\nAzpiegiturak honako zerbitzuak eskainiko ditu: 18 espezialitate, 24 orduko larrialdi zerbitzua, etxeko ospitalizazioa, errehabilitazioa eta fisioterapia, eta zenbait laguntza-zerbitzu.\nKanpo kontsultetako arreta espezializatua eta ondorengo espezialitate mediku eta kirurgikoetako Eguneko Ospitalea:\nErradiodiagnostikoa erradiologia konbentzionalarekin, Ekografia, OTA eta EMN\nOspitale berriak, halaber, jada Tolosaldean eskaintzen diren Osasun Mentala eta Tokoginekologia zerbitzuak ere hartuko ditu, -osasun mentala erakunde independente gisa eskaintzen da egun eta tokoginekologia Donostialdea ESIren menpe.\nOhe-kopuruari dagokionez, ospitalizazioko 50 ohe izango ditu, eta egonaldi ertainerako edota susperraldirako 20 ohe gehiago izango ditu. Plan Funtzionalak jasotzen duen Kirurgia Handi Anbulatorioaren atalean, Asuntzion Klinikan egiten diren ebakuntza kirurgiko gehienak jasotzen dira, eta ebakuntza konplexuak, orain arte bezala, Donostiako Unibertsitate Ospitalean egingo dira.\nBestalde, kirurgiarako eta endoskopietarako eguneko ospitale kirurgikoak bi endoskopia gela eta kirurgia handi anbulatoriorako bi ebakuntza-gela izango ditu. Era berean, kirurgia txikirako hirugarren ebakuntza-gela bat ere egongo da.\nLarrialdiei dagokienez, osasun zentroetan artatuko dira ohiko ordutegian eta gainerako orduetan Tolosaldeko ospitalean. Hau da, EAG ospitale berrira eramango da.",
    "licencia": "cc-by-sa"
  },
  {
    "id": "28kanala_0000372",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EBA Ligan jokatuko du Redline Mekanika TAKEk datorren denboraldian\nDenboraldian egindako lan bikainaren ondorioz, liga irabazi dute Goar Artetxerenek\nAzken neurketan, Goierri Almacenes Usabiagaren aurka jokatutakoa, 37-67ko emaitzarekin garaipena lortu du TAKEk.",
    "licencia": "cc-by-sa"
  },
  {
    "id": "28kanala_0000373",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Usabalgo grebaren ondorioz Amasa-Villabonan jokatu behar izan dute urdinek.",
    "licencia": "cc-by-sa"
  },
  {
    "id": "28kanala_0000374",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Anaitasunaren aurka 1-0eko emaitzarekin irabazi ondoren ametsa gertuago du Lauburuk\nAbendutik otsailera bitartean edukitako bolada txarraren ondoren, kurtsoaren amaiera bikaina egin dute Jota Arregirenek. Denboraldiko azken lehia, Anaitsaunaren aurka, 3 eta 6ko emaitzarekin irabazi zuten. Play Offeko partiduan, azken minutuan sartutako golak garaipena eman dio Laubururi.",
    "licencia": "cc-by-sa"
  },
  {
    "id": "28kanala_0000375",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Datorren astelehenetik aurrera, maiatzak 15, Tolosako Udalak herriko hainbat gune eta kale berrasfaltatuko ditu, herriko irisgarritasuna hobetzeko bidean.\nHori horrela, guztira 22.000m inguruko azalera asfaltatuko du, esan bezala, Tolosako puntu desberdinetan banatuta. Esate baterako, San Blas, Iruñea etorbidea, Iparragirre kalea, Iurramendi pasealekua, Iurre auzoa, Bizkaia kalea, Oria kalea, Samaniego, Emeterio Arrese, San Frantzisko, Belate, Santa Lutzia, Donostia etorbidea, Montezkue auzoa, San Esteban auzoa, eta Usabal izango dira berrasfaltatuko diren guneak. Asfaltia S.L. enpresak egingo ditu aipatu lanak eta guztira 578.300,30€ (BEZ barne) bideratuko ditu Tolosako Udalak horietara.\nEsan bezala, astelehenean ekingo zaie lanei, zehazki San Frantzisko kalean. Hauek eragina izango dute trafikoan, asfaltatzeak egiten diren bitartean itxiera puntualak egingo direlako. Horri jarraiki, astelehenetik ostiralera bitartean (biak barne) San Frantzisko ibiltokia itxita egongo da ibilgailuentzat eta autobus geldiuneak lekualdatu egingo dira, inauterietan egin ohi den bezala.\nHurrengo astean, halaber, hau da, maiatzaren 22tik aurrera, Samaniego, Emeterio Arrese, Oria kalea eta Iruña kalea berrasfaltatuko dira.",
    "licencia": "cc-by-sa"
  },
  {
    "id": "28kanala_0000376",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Haurrentzako eta nerabeentzako udalekuetako izena emateko epea maiatzaren 22tik 26ra egongo da zabalik\nInteresatuek kultur etxean edo Udal webguneko galdetegiak betez eman beharko dute izena\nAlegiako Udalak haurrentzako eta nerabeentzako jarduera ezberdinak eskainiko ditu uztailean. Alde batetik, HH3tik LH2ra bitartekoek udaleku irekiez gozatzeko aukera izango dute. Bestetik, LH3tik LH6ra bitartekoek, kirol udalekuak izango dituzte eskura eta azkenik, 2006tik 2010era bitartean jaiotakoek Udaleku Parte Hartzaileetan aritzeko aukera izango dute.\nUdaleku Parte Hartzaileetan hiru ekintza egingo dituzte uztailaren 4an, 6an, eta 11n eta ondoren lau eguneko eta hiru gaueko irteera bat egingo dute hilaren 19tik 22ra. Parte hartu nahi dutenek 120€ ordaindu beharko dituzte.\nUdaleku irekien eta Kirol udalekuen kasuan berriz, bi txanda izango dira, modu honetan antolatuta. Lehen txanda uztailaren 3tik 14ra luzatuko da eta bigarrena uztailaren 18tik 28ra. Txanda baten parte hartzeak 55 euroko prezioa izango du eta bietan jarduteak 100 eurokoa. Jarduera guztien ordutegia 10:00etatik 13:00era izango da, astelehenetik ostiralera.\nIzena emateko bi modu egongo dira. Alde batetik, Udal webgunean Udalekuak atalean sartu eta bertan topatuko dute interesatuek izena emateko galdetegira bideratuko dituen lotura, IZENA EMAN botoia sakatuz. Bestetik, kultur etxean bertan ere eman ahal izango da, 10:00etatik 13:00era eta 18:30etatik 20:00etara. Maiatzaren 22ko 9:00etatik 26ra eman ahal izango da izena eta informazio gehiagorako kultur etxera deitu edo idatzi daiteke, 943 65 46 98 zenbakira edo helbidera.\nPlaza mugatuak izango dira eta izen ematearen hurrenkeraren arabera egokituko dira. Ekainaren erdi aldera bilera baterako deialdia egingo da udaleku ezberdinen inguruko xehetasun guztiak emateko.\nEskaintza bakoitzaren inguruko xehetasunak eta izena emateko aukera, lotura honetan.",
    "licencia": "cc-by-sa"
  },
  {
    "id": "28kanala_0000377",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "1. Hasieraz onartzea Andragora, Tolosaldeko Emakumeen Etxearen erabilera eta funtzionamendua arautzeko Udal Erreglamendua.\n2. Onartzea bazterkeria egoeran daudenentzat gaueko eta eguneko arretarako zerbitzuaren aldaketa.",
    "licencia": "cc-by-sa"
  },
  {
    "id": "28kanala_0000378",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbatean, esna amestu, eta bigarren mailara igotzeko Play Off-eko lehen faseaz gozatu ahal izango dugu Belabietan, 18:30ean.\nEgun hauetan zehar iragarri dugun bezala, SCDR Anaitasuna nafarra izango da gure aurkaria, joan-etorriko kanporaketa batean.\nZentzu horretan, oso pozik gaude esperientzia hau gure zaleekin partekatzeko aukera izateagatik. Gainera, honaino iritsi izanak suposatu duen esfortzu guztia kontuan hartuta, klubak Lauburu eguna ospatzeko erabakia hartu du, gure ustez ezin baitzen beste egun bereziagorik egon aspaldiko partez hura martxan jartzeko.\nDena dela, oinak lurrean ditugu, eta badakigu Ligako txapelduna izango dugula aurrez aurre. Are gehiago, nahiz eta azken jardunaldian aurkariak baja garrantzitsu asko izan, ia denak itzuli dira oraingo neurketarako, guk sentitzen dugun ilusio eta gogo berberarekin. Horrela, 40x20an egongo den kalitateaz eta intentsitateaz jakitun, jokalari guztiak deitu ditu Jotak, Euskal Ligako Beñat barne.\nOso aste bizia izaten ari da, non Mikel Diestroren fitxaketa bezalako albiste garrantzitsuak iragarri ditugun. Horren guztiaren artean, duela aste batzuk Jotak esaten zituen hitzak gogoratu nahi ditugu, oraindik Play Off-etarako sailkatuko ginela jakin gabe: \"oso harro nago. Lan hau egitera etorri nintzen hona, baita gaztetxoei eboluzionatzen laguntzeko ere. Joan den urtea gogorra izan zen, baina bilakaera-lan egonda, eta oso pozik nago, batez ere, etxeko jendearen, gipuzkoarren, hazkundearekin. Taldea asko hazi da, eta maila gainditzeko muga-mugan egotetik Play Off batengatik borrokatzera iritsi gara. Ezin dut gehiago eskatu. Gainera, jokalarien portaera aparta da, bai pista barruan, baita kanpoan ere\".\nEgun paregabea gure zain. Elkarrekin, inoiz baino gehiago, GOAZEN LAUBURU!!!!",
    "licencia": "cc-by-sa"
  },
  {
    "id": "28kanala_0000379",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "ABRAHAM OLANO - 11 TONTOR zikloturista martxa, lehia kutsurik gabeko proba da, eta 2023koekainaren 4 an izango da, goizeko 8:30etan abiatuta.ORIAKO TXIRRINDULARI ESKOLA da probaren antolatzailea.\nProba Tolosan eta Gipuzkoako errepideetan izango da, eta irteera eta helmuga USABALGO KIROLDEGIAN izango dira. Segurtasun eta kontrol arrazoiak direla eta, guztiz debekatuta egongo da ordua baino lehenago irtetea; Errepidea zabalik egongo da trafikora, eta beraz, partaideek indarrean diren zirkulazioko arauak errespetatu beharko dituzte.Martxak parte hartzeko bi aukera eskaintzen ditu: ibilbide luzea, 133 km-koa, eta ibilbide motza, 90 km-koa. Ibilbidearen xehetasun guztiak, mapa eta profila honako webgunean daude argitaratuta:",
    "licencia": "cc-by-sa"
  },
  {
    "id": "28kanala_0000380",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EAJk apustuak egiten jarraitu eta Tolosa aurrerabidean jartzeko programa aurkeztu dugu\nKalitatezko enpleguaren alde, lan aukera berriak sortu eta jarduera ekonomiko sustatzearekin batera, etxebizitza alorra lehentasunezkoa izango da tolosarrek Tolosan bizitzeko aukera izan dezaten.\nGizarte Babesa programaren beste zutabe nagusietako bat izango da, arreta berezia jarrita adineko pertsonengan eta gazteengan.\nAurrera begirako 10 apustu estrategiko azpimarratu ditu Xarles Iturbe alkategaiak, besteak beste, ospitale publiko berria Tolosan, aparkaleku alternatiba berriak, Zumarditxikia herritarrentzat berreskuratzea, berdegune eta arnasgune berriak sortzea, Alde Zaharra biziberritzeko plan berezia egitea, Tolosa txukun eta garbia sustatzea eta trantsizio energetikoaren eta energia berriztagarrien aldeko apustuan jarraitzea.\nXarles Iturbe Tolosako EAJren alkategaiak hauteskunde programa aurkezpena egin du gaur Batzokian, hautagaitza taldeko kideekin batera. Hilabeteetan zehar burututako eta hautagaiarekin kafe bat hartu eta hitzartzeko aukera eskaini duen #izanTOLOSA entzute ariketari keinu eginez, eta haren itzultze-ariketa modura, kafe tertulia bitartez azaldu dute denbora honetan zehar eta herritarren eta taldeen eskari eta beharrak barnebilduz osatutako programa.\nLehenik eta behin, zer nolako Tolosa nahi duten zehaztu du alkategaiak: \"Etorkizuneko erronkei sendotasunez erantzuteko gai izango den Tolosa bat nahi dugu, bizia, pertsonak erdigunean kokatzen dituena. Ekonomikoki oparoa, herritaren ongizatea eta zaintza erdigunean jarriko dituena, tolosar oro babesteko, garenaz harro dagoen Tolosa. Herri nortasunari lotuta: kulturalki bizia, euskalduna, berdinzalea, abegitsua eta kirolzalea. Ingurumena zaintzen duen Tolosa, berdea eta jasangarria eta elkarlana oinarri hartuko duena\".\n\"Gure helburu nagusia da Eusko Alderdi Jeltzaleak urteetan egindako lanari jarraipena ematea. Tolosak behar duelako erabakitasuna. Behar duelako aurrera egiten jarraitzea. Behar du gobernu sendo bat, herri proiektu sendo batekin\", nabarmendu du Iturbek eta horretarako, \"hamaika proiektu\" aurkeztu dituzte. \"Apustuak egiten jarraitzea ezinbestekoa da Tolosa aurrerabidean jartzeko\", gaineratu du.\nGizarte ongizatea eta garapen ekonomikoa: txanpon beraren bi aldeak\nAlkategaiak nabarmendu bezala, \"gizarte ongizatea eta garapen ekonomikoa txanpon beraren bi aldeak\" dira. Zentzu horretan, kalitatezko enpleguaren alde eta jarduera ekonomikoa sustatzeko, besteak beste, Apatta industriagunearen bigarren fasea aurrera eramango dute, ELIKERen eskutik lehen sektorea eta industria agroalimentarioa indartuko dituzte, larunbateroko azokaren modernizazioa sustatuko dute eta merkataritza eta ostalaritza bultzatu dirulaguntza eta programen bidez. Halaber, turismoaren bitartez Tolosa helmuga turistiko erakargarria izan dadin lan egingo dute eta EMARI ekintzailetzaren erreferentziazko gune gisa sendotuko dute. Bestalde, Iturbek aurreratu bezala, etxebizitza aukera berriak ere bermatuko dituzte, bereziki gazteek beren bizitza proiektua Tolosan garatzeko: \"Gure apustua da, etxebizitza aukera berriak sortzea, alokairuaren eta etxebizitza babestuaren alde. Sei egitasmo zehatz azaldu ditu: Amarotzen etxebizitza babestuak alokairuan (111 lehen fasean, 185 bigarren fasean. Eremu osoan %65 babestuak alokairuan); Iurramendiko eremuan, 15 etxebizitza babestu alokairuan, etxebizitza eredu berrien azterketa eginez; etxebizitza hutsak alokairu babestuan jartzea ere lan lerro garrantzitsua izango da; alokairu ordainketa errazteko dirulaguntza momentuan momentuko beharretara egokituko da kolektibo guztiei laguntza bermatzeko; etxebizitza bulegoa indartuko da UDATEn eta etxebizitza berrien sustapena ere bultzatuko da: Miserikordia Zaharrean eta San Estebanen, esaterako.\nIker Uson taldeko kideak gizarte babesa izan du hizpide: \"Biztanleriaren zahartzea lehen mailako erronka da. Horregatik, herritar guztien ongizatearen alde lan egingo dugu, arreta berezia jarrita adineko pertsonengan eta baita ere gazteengan\". Hala, Gizarte Zerbitzuen mapan jasota dauden eta azken urteetan indartu diren zerbitzu eta prestazio guztiak herritarrengana gerturatuko dituzte. Bestalde, adineko pertsonen bizi kalitatea hobetzeko estrategia bateratuak sustatuko dituzte, erakundeen arteko lankidetzatik, esaterako, bakardade egoerei aurre egiteko. \"Zaintza eredu berrien aldeko apustua egingo dugu, eta prebentzio alorrean lanean jarraitu lanketa berezia eginez gazte eta nerabeekin, indarkeria sexistari eta adikzioei aurre egiteko. Herritarren ongizate emozionalak ere arduratzen gaitu, horregatik, komunitatea sendotzeko jarduerak eta zerbitzuak bateratuko ditugu\", aurreratu du Usonek.\nAinhoa Dominguezek berdintasunaren inguruko ardatzak eman ditu aditzera. Hala, ANDRAGORA Tolosaldeko Emakumeen Etxea baliabide eta zerbitzuez hornituko dute, indarkeria matxistaren aurka borrokan jarraituko dute eta LGTBIQ+ kolektiboarekin elkarlana sustatuko dute. Leire Zubeldiak, berriz, kultura eta kirol arloko proiektu nagusienen berri eman du. \"Kultur ekimena eta sormena sustatuko ditugu eta kultur azpiegituren berrantolaketa abiatu liburutegi berriaren proiektua errealitate bihurtu ahal izateko, Euskararen Etxea sortzeko Iturritza Jauregian, Artearen Etxea ere bai eta gazteentzako gunea Abastosen, Topagunea zerbitzua handitzeko eta urteko egun guztietan zabalik egongo den Ikasgela sortzeko\", adierazi du. Kirolari dagokionez, kirol azpiegiturak indartu, kirol anitzak sustatu, emakumezkoen kirolari ikusgarritasuna eman, mota eta adin desberdinentzako parkeak sortu eta eremu estali berriak sustatuko dituztela nabarmendu du Zubeldiak.\nBiotza Agirrek, bere aldetik, Partaidetza arloan haur, gazte eta nerabeekin \"begirune berezia\" izango dutela aurreratu du, Hala, besteak beste, Nerabeen Hiria sustatuko dute gazte eta nerabeak erabakiguneetan inplikatzeko. Partaidetza bide iraunkorrak ere sustatuko dira \"herria, herriarekin batera eraikitzen jarraitzeko\".\"Elkarlanean, gertutasunean, gardentasunean eta diru publkoaren kudeaketa zorrotz, eraginkor eta arduratsuan oinarritu dugu gure jarduna\", gaineratu du Agirrek.\nAmaitzeko, aipatutako egitasmo eta proiektuez gain, 10 apustu estrategiko nabarmendu ditu Iturbek:\nAparkaleku alternatiba berriak sortzea, aztertuz, Santa Klara eremua eta Geltoki plaza, bertan lur azpiko aparkalekua eta intermodala sotzeko. Disuasioko aparkalekua eta lur azpiko aparkalekuen erabileraren optimizazioa.\nBerdegune eta arnasgune berriak: Iurramendin berdegune eta parke berria.\nArkauten Euskal Mendizaletasunari buruzko museoa eta biodibertsitate gunea.\nAlde Zaharra biziberritzeko plan berezia: merkataritzari lotuta eta patio-etxadi bat berreskuratzea.\nOndarearen babeserako, ekipamendu publiko-pribatuen erabilgarritasuna eta bideragarritasuna aztertzea, erabilera berriak aztertuz beren jabeekin: Santa Klara, Sakramentinoak, Telefonikako eraikina, azken honetan, adibidez, bizitokiak sortzeko aukera aztertuz.\nKaleen zaharberritzearekin jarraitzea eta auzoz auzoko plangintza egitea auzotarrekin eta auzo elkarteekin. Tolosa atseginago eta irisgarriago baten alde, pertsonak eta oinezkoak erdigunean kokatuz.\nTolosa txukun eta garbiagoa sustatzea: mantenu plangintza zehatzak auzoz auzo.\nTrantsizio energetikoaren eta energia berriztagarrien aldeko apustua eta mugikortasun eredu jasangarriagoen alde: komunitate energetikoak, eguzki plaken instalazioa, Energiaren Bulegoa edota bizikletaren erabileraren sustapena.",
    "licencia": "cc-by-sa"
  },
  {
    "id": "28kanala_0000381",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Mikel Diestro izango da Lauburuko kirol proiektuaren buru datozen urteetan\nHurrengo denboraldiaren plangintza albiste txar batekin hasi genuen abenduan, Vanessak eta Jotak merezitako atsedena hartzeko erabakia barnetik ezagutzean. Hala ere, Laubururekin duten loturak buelta eman zion erabaki horri, eta pozez betetzen gintuen Klubean funtzioak betetzen jarraituko dutela iragartzeak, oraingoan, kudeaketaren egituraren barruan izango bada ere.\nHorrekin guztiarekin, Kirol Zuzendaritzak eztabaida pausatua eta gogoeta handikoa izan zuen, proiektu moreak bere hazkundean beste urrats bat emateko kirol-estrategia zein izan beharko litzatekeen jakiteko. Bide bakarra zegoen helburuak betetzeko: esperientzia eta ospe handiko entrenatzaile bat lortzea, bere zerbitzuak lanaldi osoan emango zituena.\nZentzu horretan, gure kirol-zuzendaria den Juanan Rodriguezen hitzek argi uzten dute Klubak ideia horrekiko duen konbentzimendua: \"horixe da Lauburuk eman behar duen pauso estrategikoa gurea bezalakoa den proiektu sendo batean maila bat gehiago hazteko. Oso ziur gaude hau dela eman behar dugun urratsa\". Eta gero, azkenaldian entzundako zurrumurruekin amaitu nahian, albistea Mikel Diestro aski ezaguna, gurea baino maila altuagoetan esperientzia duena, bigarren mailan esaterako, eta gure etxea eta proiektua oso gertutik ezagutzen dituena.\nKirol-erabaki horiek erabat baliozkotu ditu Zuzendaritza Batzordeak, eta halaxe adierazi digu gure lehendakariak, Juan Pablo Zubelzuk: \"Ahalegin handia da hau Klubarentzat, asmo handiko apustu bat delako, eta gure aurrekontuan doikuntza jakin batzuk egitea eskatzen duelako. Izugarri lagunduko gaitu hazteko bide honetan\".\nMikel Diestro 2 urteko kontratu batekin iritsi da klubera, eta beste urtebetez luzatu ahal izango da hura, proiektu honetan elkarrekin lan egiteko gogoa erakutsi baitu hasieratik, bai orainaldiari, baita etorkizunari ere begira. Gainera, gure entrenatzaile berriak talde ibartarra zuzendu zuen 15-16 eta16-17 denboraldietan, eta beraz, ondo ezagutzen du gure dinamika.\nBarakaldon jaioa, Xota, Mengibar eta Leis Pontevedra bezalako klub garrantzitsuetan aritu da lanetan Diestro. Hala ere, ez da hemen amaitzen bere esperientzia eta ospea, Espainiako Emakumezkoen Selekzioko talde teknikoan ere egin baitu lan 5 denboralditan zehar.\nAzkenik, Mikelek ere eskaini nahi izan dizkio hitz batzuk familia moreari: \"oso pozik nago Lauburura itzultzeagatik, 2015ean lehen aldiz egon nintzenetik urrats handiak eman dituen Klub bat da, eta elkarrekin hazten jarraitzeko ilusioarekin eta erantzukizunarekin itzuliko naiz. Egin dezagun amets! Zergatik ez? Zaleen laguntzarekin, hazi egin gaitezke eta proiektua bigarren mailan finkatu\".\nONGI ETORRI MIKEL!!! Elkarrekin egingo dugu aurrera etapa ilusionagarri honetan.",
    "licencia": "cc-by-sa"
  },
  {
    "id": "28kanala_0000382",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "San IsidroSan Isidro egunaren harira, bezperan, maiatzaren 14an (igandea) Sega Eguna antolatu dute Gaztelun; herriko Sega Eskolako lagunek sega-erakustaldia eskainiko dute sega-zelaian. Goizeko 11:30ean hasita ariko dira bertan herriko haur, gazte zein helduak orain arte ikasitakoa jendaurrean erakusten.\nUdaberri festaMaiatzaren 20an, larunbata, Udaberri festa ospatuko da. Egun osoko egitaraua antolatu dute:11:00tan Ostomila txotxongilo taldearen \"Alaia galtzagorria\" ikuskizuna17:00tan krepen merienda plazan18:30tan Malkogarriyak erromeri-taldearen kontzertua Eliza atarian21:00tan Afaria ostatuan. Helduak 25 euro eta haurrak 13 euro.Helduen menua: fritoak, entsalada mista, oilaskoa patatekin, postrea, edaria eta kafea. Haurren menua: kroketak, oilaskoa patatekin, etxeko postrea edo izozkia. Afarirako txartelak ostatuan egongo dira salgai; erosteko azken eguna maiatzaren 17a izango da.",
    "licencia": "cc-by-sa"
  },
  {
    "id": "28kanala_0000383",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ibarrako Belabieta kiroldegian dagoen rokodromoaren presa guztiak aldatu dira\nBelabieta kiroldegian dagoen rokodromoaren presa guztiak aldatu ditu Ibarrako Udalak. 300 presa inguru, torloju biribilgaitzekin lotuta, gaur egungo araudiak agintzen duen moduan.",
    "licencia": "cc-by-sa"
  },
  {
    "id": "28kanala_0000384",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Maiatzaren 28ko hauteskundeen atarian Erlo telebistak, Goienak, GiTBk eta 28 Kanalak elkarlanean Gipuzkoako diputatu nagusigaien arteko debatea grabatu dute. Gipuzkoako Batzar Nagusien eraikinean bost alderdi nagusietako hautagaiak elkartu dira; EAJko Eider Mendoza, EH Bilduko Maddalen Iriarte, PSE EEko Jose Ignacio Asensio, Elkarrekin Podemos Ezker Anitza-IUko Miren Echeveste eta PPko Mikel Lezama. Moderatzaile lanak Txomin Madina kazetariak egin ditu.",
    "licencia": "cc-by-sa"
  },
  {
    "id": "28kanala_0000385",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Lore eta Landare Azokak eta San Isidro eguneko ospakizunek bat egingo dute larunbatean\nKoloretsu esnatuko da Tolosa larunbatean: 09:00etan abiatuko da azoka, eta 14:00ak bitarte izango dira postuak Trianguloan. Orotara zazpi mintegik parte hartuko dute:\nOrtuberri: sasoiko landare eta loreak Ines Flores: haziak, landareak, lore eta fruitu deshidratatuak Murueta: loreak, zuhaixkak eta landareak Guillen: loreak eta landareak Iñigo Azpiazu: loreak Eztizen Agirresarobe: sendabelarrekin egindako ukendu, olio eta xaboiak La Arena: landareak eta loreak\nLore eta Landare Azokaren bueltan bada klasiko bihurtu den beste egitasmo bat: Gaztelako Arkua atondu izan du Gipuzkoako Loredenden Elkarteak, lorategi efimero bihurtuz.\nAurten, Cinnamomun camphora edo alkanforero espezieko zuhaitz bat jarriko da arkuaren barruan, Japonia, India, Txina, Eskozia edo Irlandan kulturalki errotua dagoen desioen zuhaitza islatu nahian. Bada, herritarrek beren desioak idatzi ahal izango dituzte zuhaitzean jarriko den paper batean. Uda osoa emango du kokaleku horretan, eta ondoren Tolosako parke batean landatuko da, herrian landatuko den espezie honetako lehen zuhaitza izanik.\nAstelehenean, hilaren 15ean, San Isidro Eguna da, Baserritarren Eguna, eta urtero lez, ospakizun honen aitzakian, aitortza egingo die udalak Azokara etortzen diren ekoizleei.\n10:30ean, Udaberri Dantza Taldeko dantzariek lagunduta, omenaldi eta eskertza ekitaldia egingo diete udal ordezkariek Berdura Plazako baserritarrei, haien lana balioan jartzeko; segidan Zerkausira joango dira.",
    "licencia": "cc-by-sa"
  },
  {
    "id": "28kanala_0000386",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Euskal kantuen bazkaria egingo dute datorren larunbatean Alegiako Intxurre elkartean, Behe Nafarroako \"Bankako menditarrak\" taldearen eskutik\nAlegiako Txintxarri Abesbatza Kultur Elkartearen ekimenez etorriko dira baxenabartarrak Alegiara. Kantatzeko zaletasunari eusteko antolatutako ekimena izango da larunbatekoa.\nBazkariaren aurretik, kalez kale ibiliko dira kantuan. Kantatzeko gogoa duten herritarrek aukera izango dute taldearekin batera abesteko. Kaleko ibilbidea amaitutakoan, Intxurre elkartean elkartuko dira bazkaltzeko. Ondoren, hasiko da kantu festa.\nBANKAKO MENDITARRAKBehe Nafarroako Banka herrikoak dira musikariak. Mendiz inguratutako herri txiki bat da Banka. 400 biztanlera ez da iristen.Gizonezkoz osatutako taldea da eta akordeoiaren eta gitarraren laguntzarekin abesten dute. Ahotsa da euren tresna nagusia.Urte asko daramatzate herriz herri kantuan. Ozen, indar handiz abesten dute eta giro aparta sortzen da beraiek kantuan hasten direnean.",
    "licencia": "cc-by-sa"
  },
  {
    "id": "28kanala_0000387",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Jota Arregiren taldeak 3-6 irabazi du Anaitasunaren aurka. Denboraldiaren amaiera iritsi denean, sailkapeneko laugarrena da Lauburu eta beraz, mailaz igotzeko aukera izango du.",
    "licencia": "cc-by-sa"
  },
  {
    "id": "28kanala_0000388",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Joseba Egibar: \"Tolosaldeako ospitale publikoa ez da asmoa, ez ametsa, errealitate izango da Eusko Alderdi Jeltzalearen eskutik\"\nXarles Iturbek, Tolosako alkategaiak azpimarratu du azken urteetan eskualdeko ospitale publikoa eraikitzeko inoiz eman diren pausorik eraginkorrenak eman direla alderdiak egindako apustu eta lanari esker eta bide beretik lanean jarraitzeko konpromisoa hartu du.\nJoseba Egibar, GBBko presidentea: \"Ospitale publikoaren aldeko apustua garbia, irmoa da eta Tolosan kokatutako da. Horren inguruan zurrunbiloa sortu nahi dutenak ere egon badaude. Ez direla konpromiso garbiak, iluntasuna soilik proiektatzen dugula... eta hori gezur borobila da\".\nEAJ-PNVk agerraldia egin du gaur Osasun Publikoaren aldeko defentsan. Xarles Iturbe Tolosako alkategaiak, Olatz Peonek, eskualdeko hautagaiak eta Joseba Egibar Gipuzko Buru Batzarreko presidenteak parte hartu dute egindako agerraldian.\nIturbek \"lanean jarraitzeko konpromisoa\" hartu du gaurkoan eta adierazi du azken urteetan eskualdeko ospitale publikoa eraikitzeko inoiz eman diren pausorik eraginkorrenak eman direla, Eusko Alderdi Jeltzalearen lanari, apustuari eta konpromisoari esker. \"Eta datozen urteetan ere lanean jarraituko dugu; hori da gure konpromisoa; norbere eskumenetik, baina elkarlanean lan eginez, hori delako proiektua aurrera eramateko bide bakarra\" adierazi du. \"Beste batzuk aldiz egin den lan eta eman diren pauso guztiak auzitan jartzeko estrategiari heldu diote, osasuna alderdikeriaz erabiliz: guk ez dugu halakorik egin inoiz, ezta egingo ere, gure lan eredua eraikitzailea delako, elkarlanean oinarritua; eztabaida antzuetan erori gabe, lanean jarraituko dugu, Tolosan, eta ez beste inon, ospitale publikoa eraikitzeko\", berretsi du.\nOlatz Peonek ospitale publikoak eskualdearentzat duen garrantzia azpimarratu du eta azken urteotako ibilbide eta mugarriak ekarri ditu gogora: \"Asunción klinikaren kontzertazioa 90. hamarkadan eta egungo Osakidetzako antolaketa berriak, ahalbideratu dute, orain, Tolosaldeak ospitale publikoa izatea, zerbitzuen koordinazio eta funtzionamendu integralerako. Eusko Alderdi Jeltzaleak, azken urteetan, ospitale publiko berriaren aldeko apustuan, hainbat urrats egin ditu eta konpromisoa irmoa izan da\". Peonek azaldu duenez, lehenik eta behin, zoruen azterketa egin zen eta ospitale berria kokatzeko eremua zehaztu, Jaurlaritzarekin lankidetzan. Ondoren, Tolosako suhiltzaileen etxe pareko aparkalekuan ospitale publiko berria aurreikusi dezan indarrean dagoen HAPOAren, Hirigintza Antolamendurako Plan Orokorraren aldaketa abiatu zen. Bien bitartean, Osasun Sailak Plan Funtzionala garatzen ari da eta dagoeneko aurrekontu partidak jasoak ditu proiektua egikaritzeko (2023an, 100.000 euro eta 2024ean, 500.000 euro).\nDatozen urratsei dagokienean, Udalak lanketa urbanistikoa amaitzean zoruak Jaurlaritzaren esku utziko ditu, eta hitzarmena sinatuko da Tolosako Udalaren eta Eusko Jaurlaritzako Osasun Sailaren artean, eta ondoren ekingo die Jaurlaritzak ospitalea eraikitzeko obra proiektuaren idazketari eta obrak esleitzeko lizitazioari. \"Emandako hitza betetzen ari gara eta beteko dugu eta ibilbide orri zehatza dugu horretarako\", gaineratu du Peonek.\nAmaitzeko, Gipuzko Buru Batzarreko presidenteak, Joseba Egibarrek, Tolosara \"ibilbide bat konfirmatzera\" etorri dela adierazi du. \"Hemen hitz klabe bat dago: erakundeen arteko erantzunkidetasuna. Gure izaera eta gure jokabidea izan da beti publikoaren aldeko apustua. Ospitale berriaren aldeko apustua garbia eta irmoa da eta Tolosan kokatuko da. Hori izan da gure helburua eta pausoak eman ditugu, baita ere egun dagoen zerbitzua mantentzeko eta hobetzeko; pauso guztiek behar dituzte, baina, beren denborak\", gogoratu du Egibarrek. Gai honen inguruan \"zurrunbiloa\" sortu nahi dutenak ere egon badaudela gaineratu du: \"Ez direla konpromiso garbiak, iluntasuna soilik proiektatzen dugula... eta hori gezur borobila da. Hauteskunde kanpaina atarian gaude eta batzuk nahiago dute pankarta baten atzean jarri eta herritarren borondate ona erabili aldarrikapenak egiteko\". \"Alderdiaren izenean esan nahi dudana da Legebiltzarrean gaudela eta aurrekontuak konprometitzen ere hasiak gaudela, beraz, Tolosaldeako ospitale publikoa ez da asmoa, ez ametsa, errealitate izango da Eusko Alderdi Jeltzalearen eskutik\", ziurtatu du Gipuzko Buru Batzarreko presidenteak.",
    "licencia": "cc-by-sa"
  },
  {
    "id": "28kanala_0000389",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irurako EAJk maiatzaren 28ko Udal hauteskundeetarako zerrenda aurkeztu du, hiru ardatz nagusirekin: jarduera ekonomikoa bultzatzea, gizarte arreta indartzea eta herriko instalazioak, ekipamenduak eta zerbitzuak hobetzea.\n\"Ilusioz, ideia berriekin eta ekarpen positiboa egiteko gogoz aurkezten gara\", azpimarratu du Sagarna alkategaiak.\nSagarnak \"belaunaldi berri bateko kide\" gisa aurkeztu du bere burua, \"politika arlora haize berriak\" ekartzeko gogoz eta horrez gain, \"erakundeetan edo enpresetan ibilbide luzea duten pertsonen babesa duena\". Hori horrela, Irurako hautagaitzak \"gaztetasunaren eta esperientziaren arteko nahasketa interesgarria\" duela adierazi du.\n1. Gorka Sagarna Larrañaga.2. Ana Jesus Leunda Gurruchaga.3. Begoña Tolosa Mendia.4. Imanol Lasa Zeberio.5. Juan Ramon Bastarrika Azkoitia.6. Jose Ramon Epelde Irizar.7. Maria Cristina Santos San Sebastian.8. Marta Castillo Iturralde.9. Ana Jesus Armendariz Leunda.",
    "licencia": "cc-by-sa"
  },
  {
    "id": "28kanala_0000390",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Usabal Kiroldegiko langileak, astelehenetik aurrera, greba mugagabean hasiko dira\nNegoziaketaren egoera ikusita, maiatzak 8, astelehenetik aurrera, Usabal Kiroldegiko langileak, greba mugagabean hasiko direla adierazi dute eta hori dela eta, kiroldegia itxita egongo dela. Datozen egunetan, informazio gehiago zabalduko dute.",
    "licencia": "cc-by-sa"
  },
  {
    "id": "28kanala_0000391",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hondakin bilketa tasan dagokiena ordaintzeko, konposta egiten dutela frogatzen duen zinpeko aitorpena aurkeztu beharko dute herritarrek\nZinpeko aitorpena UDATEn edo elektronikoki aurkeztu behar da maiatzaren 15a baino lehen\n2023ko Ordenantza Fiskaletan jasotakoari jarraiki, etxebizitzen hondakin bilketa eta ezabaketarako hiru tasa desberdin daude onartuak: orokorra, urteko 139,65€koa, auzokonpostarena, urteko 112, 15€koa eta autokonpostarena, urteko 97,75€koa.\nAuzokonposta edo autokonposta egiten duten herritarrek postaz jasoko dute aipatutako dokumentua eta UDATEn edo udal webgunean ere egongo da eskuragarri, Tramiteak atalean.\nAuzokonposta edo autokonposta egiten duten herritarrek, hondakin bilketa tasan deskontua jaso eta dagokien tasa ordaintzeko, auzokonposta edota autokonposta egiten dutela frogatzen duen zinpeko aitorpena aurkeztu behar dute, UDATEn edo elektronikoki, maiatzaren 15a baino lehen. Herritar horiek postaz jasoko dute dokumentu hori eta eskuragarri egongo da, baita ere, UDATEn edota udal webgunean, 'Tramiteak' atalean. Behin zinpeko aitorpena aurkeztuta, Udalari baimena ematen zaio emandako datuak egiaztatzeko beharrezkotzat jotzen dituen ikuskapenak egin ditzan.\nAitorpen hori aurkezten ez den kasuetan, tarifa orokorra aplikatuko da, hau da, urteko 139,65€koa. Zaborren tasa ordaintzeko borondatezko epea ekainaren 1etik uztailaren 7ra izango da. Hori horrela, ordainketa helbideratuta duten herritarrei, borondatezko epearen azken egunean kobratuko zaie tasaren zenbatekoa kontu-korrontetik. Helbideratu gabekoen kasuan, aldiz, herritarrek posta arruntez jasoko dute ordaintzeko beharrezko dokumentua.",
    "licencia": "cc-by-sa"
  },
  {
    "id": "28kanala_0000392",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Maria Teresa Martinezek egindako txotxongiloak eta erraldoiak erakusgai jarriko dira\nBerastegiko udaletxeko ganbaran material birziklatuz egindako erraldoi eta txotxongiloak ikusteko aukera izango da maiatzaren 8tik 14ra bitartean. Maria Teresa Martinez herritarrak egindako lanak astelehenetik ostiralera goizez 11:00etatik 13:00era eta arratsaldez 16:00etatik 17:30era bitartean izango dira ikusgai. Asteburuan berriz, goizez 11:00etatik 13:00etara eta 16:00etatik 18:00etara izango da erakusketa ikusteko aukera. Ostegun eta ostiralean eskolako haurrentzako bisitak egingo dira.",
    "licencia": "cc-by-sa"
  },
  {
    "id": "28kanala_0000393",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ibarrako udala, uda sasoian eskaintzen duen Udaleku Irekiak antolatzen ari da, herriko haurrek euskaraz eta berdintasunean jolastu eta herriaz gozatzeko aukera izan dezaten. 2013-2020 urteetan jaiotako haurrei eskainiak izango dira udalekuak, ekainaren 26tik uzatailaren 21era, astelehenetik ostiralera goizez (9:00tatik 13:00tara).\nIzena emateko aukera maiatzaren 10 eta 11n, 17:00etatik 19:00etara eta maiatzaren 12an, 11:00etatik 13:00tara eta 17:00etatik 19:00etara Txiribituko lokalean izango da. Osasun txartelaren kopia, argazkia eta kontu korrontearen ziurtagiria nahitaezkoak izango dira.",
    "licencia": "cc-by-sa"
  },
  {
    "id": "28kanala_0000394",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ibarrako Udalak asfaltatze lan batzuk egingo ditu Euskal Herria kaleko hainbat puntutan\nLehenik eremu horietan hainbat egokitzapen eta egonkortze lan egingo dira eta ondoren asfaltatuko da\nIbarrako Euskal Herria kaleako 27 eta 37aren artean hasten den aldapatik goiko hormaraino eta 29-31 arteko atzealdea asfaltatuko da. Aurretik, arketak dagokion kotan jarri beharko dira eta asfaltoaren azpiko materiala egonkortu. Ur zikinen hodira konektatuta dauden saretak euri uren sarera bideratu eta hormaren atzetik datozen urak euri uren sarera bideratuko dira baita ere.\nLanak maiatzaren 3an hasi ziren eta bi aste iraungo dute. Aurretiko egin beharrak amaitu ondoren, asfaltatze lanekin hasiko dira. Arketak kotan jartzeko lanak eta saneamenduko lanak egiten diren bitartean ibilgailuen igarobidea mantenduko da ahal den neurrian.",
    "licencia": "cc-by-sa"
  },
  {
    "id": "28kanala_0000395",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Igandean hasiko da Maiatzeko Doinuak ekimenaren bigarren edizioko kontzertu zikloa\nTolosako Ekinbide Etxeak, Musikenerekin lankidetzan, formatu txikiko kontzertu-ziklo bat antolatu du maiatzean, lau kontzertu guztira. Lehena igande honetan, eguerdiko 12:00etan Topic-eko antzokian izango da, Jaime Barranco, Esteban Ramírez eta Valentina Cárdenasek osatzen duten Códix hirukotearen eskutik.",
    "licencia": "cc-by-sa"
  },
  {
    "id": "28kanala_0000396",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Xarles Iturbe EAJko alkategaiak Tolosarekin konprometitutako pertsonek osatzen duten talde sendoa eta anitza aurkeztu du\nXarles Iturbek, \"pertsonak erdigunean jarri eta Tolosa bizi bat eraikitzeko\" lan egingo dutela nabarmendu du\nTolosako EAJ-PNVk talde \"sendoa, anitza eta Tolosarekin konprometitutako pertsonekin osatua\" izango du \"etorkizuneko erronkei aurre egiteko eta Tolosak aurrera egiten eta hobetzen jarrai dezan, herritar guztien eskutik\". Xarles Iturbe alkategaiak maiatzeko hauteskundeetan bidelagun izango dituen taldekideak aurkeztu ditu.\n\"Pozik eta harro\" agertu da eta Iturbe, bereziki, \"oso eskertuta\" bere taldea aurkezterakoan: \"Gure herriarenganako maitasunak eta Tolosaren alde lan egiteko gogoak batzen gaitu. Hautagaitzatik Tolosarekiko gogoa, ilusioa eta konpromisoa nabarmenduko nituzke. Talde anitza, gaitasun handikoa, profil desberdineko pertsonez osatua\". Hautagaiak ziurtatu duenez, talde jeltzalearen helburu nagusia da \"Tolosak proiektu berriekin aurrera egitea\".\nIturbek bere taldeak bultzatuko dituen ardatzetako batzuen berri ere eman du: \"Pertsonak erdigunean jartzen dituen Tolosa bizia nahi eta behar dugu. Ekonomikoki oparoa, enplegu-aukera berriekin, adinekoen eta gazteen ongizateaz arduratzen dena. Etxebizitza aukera berriak eskaini nahi ditugu Tolosan, gazteek Tolosan bizitzeko aukera izan dezaten, alokairuaren aldeko apustu garbia eginez\". Halaber, Iturbek adierazi du \"Tolosa parekideago, euskaldunago, kulturalki biziago, kirolzaleago, berdeago, atseginago eta irisgarriago baten alde\" lan egingo dutela. \"Hamaika proiektu ditugu hori lortzeko, eta batzuk aipatu nahiko nituzte: alokairuko etxebizitza babestuak Iurramendin eta Amarotzen; aparkaleku-alternatiba berriak; ospitale publiko berria Tolosan; Andragora, Tolosaldeko emakumeen etxea; Apatta industrialdearen 2. fasea eta ELIKER, Kalitatezko Elikadura Zentroa, garapen ekonomikoa bultzatzeko; Alde Zaharra biziberritzeko plan berezia eta Zumarditxikia herritarren eskura jartzea; kultura-azpiegiturak berrantolatzea: besteak beste, liburutegi berria, Euskararen Etxea eta gazteei eskainitako zerbitzuak indartzeko; trantsizio energetikorako urratsak eta parte hartzeko bide iraunkorrak sustatzea, kalitatezko arreta bermatuz. Aurrera Batera Tolosa!\", gaineratu du.\nOndokoa da Tolosako EAJ-PNVren datozen hauteskundeetarako taldea:\nEnpresen Administrazio eta Zuzendaritzan lizentziaduna. Kontabilitate auditorea, irakaslea eta ikasketa buru.\nIngeles Filologian lizentziaduna. Irakaslea. Atzegiko etxebizitza tutelatuetan hezitzailea. Nazioarteko harremanen arduraduna La Sallen.\nFilosofia eta Letretan lizentziaduna. Osakidetzako Giza Baliabideen zuzendariordea. Zinegotzia 2019-2023.\nEkonomia eta Enpresa Zientzietan lizentziaduna. Lanbide Heziketako irakaslea eta tokiko eta nazioarteko hainbat proiekturen koordinatzailea.\nLanbide Heziketa - Elektrizitatea. Goi Tentsioko elektrizitate sareen mantenu langilea. Zinegotzia 2015-2023.\nPolitologoa. Gizarte-Langilea. Giza Eskubideetan doktorea. Gipuzkoako Foru Aldundiko gizarte-langilea.\nGizarte Hezitzailea. Kirol monitorea. Fraisoro-Uliazpin zaintzaile. Zinegotzia 2019-2023.\nZuzenbidean graduatua. Alegiko Udaleko Idazkari Kontu-Hartzailea.\nGizarte hezkuntzan diplomatua, Magisteritzan diplomatua eta Irakasle lanetan.\nIngeniari Industriala Mekanikoa eta Enpresen Antolakuntzan. Ingeniaria enpresa industrialean.\nGiza Zientzietan eta Komunikazioan lizentziaduna. Komunikazio arduraduna.\nZuzenbidean lizentziaduna. Goi Mailako Musika ikasketak.Euskal Herriko Gazte Orkestrako Zuzendari Nagusia. Familia enpresa bateko Administrazio Kontseiluko Lehendakari.\nGoi-Mailako Marketin zikloa. Administrazio eta Finantzetako Goi-Mailako zikloa. Administraria, Eusko Jaurlaritzako Berdintasun Justizia eta Gizarte Politikako Familia zuzendaritzan.\nPsikologian lizentziaduna. HABEko Zuzendari Nagusia Eusko Jaurlaritzan.\nTolosako Alkate 2003-2011. Eusko Jaurlaritzako Hezkuntza Sailburua.",
    "licencia": "cc-by-sa"
  },
  {
    "id": "28kanala_0000397",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ostiralean aurreratu genuen moduan... badator 2023ko TAKE KANPUSA!\n2008-2011 urteetan jaiotako gazteentzat goizeko saioak egingo ditugu, 10etan hasi eta 14ak bitarte!\nIzen-emateak estekan sakatuz egin ahalko dituzue. Ez galdu zuen aukera, ederki pasako dugu eta!\nInformazio gehiago behar edo zalantzarik baduzue, galdetu lasai. !!\nAupa neska-mutilak, beste behin ere ederra izango da udako kanpusa! ‍",
    "licencia": "cc-by-sa"
  },
  {
    "id": "28kanala_0000398",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Anoetako udalak eta Donostiako Gotzaindegiak hitzarmena sinatu dute\nAnoetako Udalak eta Donostiako Gotzaindegiak hitzarmena sinatu dute San Joan Bataiatzailearen parrokiako lanak diruz laguntzeko. Anoetako plazan egiten ari diren lanen jarraipena izango da parrokia berritzearena. Lan horien bidez, parrokiako portikoaren itxura historikoa berreskuratuko da, herritarrentzat aterpea irekiz eta plaza inguruarekin bat eginez.\nDonostiako Gotzaindegiak egingo ditu obrak eta Anoetako Udalak 50.000 eurorekin sustatuko ditu. Lanak ekainaren erdialdean hastea aurreikusten da, herriko festak pasa ondoren, eta zazpi hilabete inguru iraungo dute.",
    "licencia": "cc-by-sa"
  },
  {
    "id": "28kanala_0000399",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Maddalen Iriarte, EH Bilduko ahaldun nagusigaiak, Zizurkilgo Bulandegi auzoko lanen berri izan du\nIker Urruzola alkatea, Maite Amenabar EH Bilduren alkategaia eta Bulandegiren hiritartze lanen diseinuan ardura izan duen Jon Izagirre Erlaitza bulegoko ingeniaria izan dira Maddalen Iriarterekin\nZizurkilgo Udalbatzak ekarpena egiteko eskatua dio Gipuzkoako Foru Aldundiari, trafikoa jasaten duten bizilagunen bizi baldintzak hobetzea baita proiektuaren helburua. Lanaren lehen fasea datozen asteetan amaituko da eta aurten bertan hurrengo faseko proiektua idazteko dirua jasota dago. Fase horretan, Bulandegi bidearen bi aldeetan jarriko da espaloia, gunea irisgarriagoa, seguruagoa eta erabilterrazagoa egin asmotan.\nZizurkilgo EH Bilduren datozen lau urteetako programaren puntu nagusietakoa Bulandegiren hiritartze proiektuari jarraipena ematea dela jakinarazi dute eta saihesbidea zein premiazkoa den elaraztea Gipuzkoako Foru Aldundiari. Oso eskertuta daudela adierazi dira, Iriartek gai hau bertatik bertara ikusi eta batzar nagusietara eramateko borondatea azaldu izana.",
    "licencia": "cc-by-sa"
  },
  {
    "id": "28kanala_0000400",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irurako energia komunitatearen estatutuak adosteko bilera deitu du udalak maiatzaren 4ean\nIrurako TEK osatzeko prozesuak aurrera darrai eta, bide horretan, energia komunitatearen estatutuak edo barne-arauak azaltzeko eta adosteko saioa antolatu du Udalak datorren ostegunean, maiatzaren 4an, 18:30ean, Eskola Zaharreko ekitaldi-aretoan.\nDagoeneko TEKeko kide izan nahi duten hainbat pertsonek aurreinskripzioa egin dute www.tekgipuzkoa22.eus/irura/eu/ webgunearen bitartez. Energia-komunitateko kide izan nahi eta oraindik izena eman nahi dutenek oraindik aukera badutela jakinarazi du Udalak. Eta herritarrez gain, herriko denda txikiak ere TEKeko kide izan daitezke. Gipuzkoako Foru Aldundiak Tokiko Energia Komunitateak (TEK) sortzeko eskaintza egin zien lurraldeko hainbat udalerriei eta egun, 20 udalerri atxiki zaizkio proiektuari. Irurako Udalak egoki ikusi zuen Aldundiko proiektu honetan parte hartzea. Batetik Irurak energia-trantsizio iraunkorrean aurrerapausoak ematen jarraitzeko eta bestetik proiektuaren gauzatzearen kostuak Aldundiak bere gain hartzen dituelako.\nHonela, Trinketeko teilatuan 84 plaka fotovoltaiko jarri ditu Aldundiak Irurako TEKri 38 kW emateko. 70-75 etxe eta komertzio txikik izango dute Irurako TEKan parte hartu eta Trinketeko instalaziotik energia berriztagarria kontsumitzeko aukera. Gainera, TEKko kide izanda, Aldunditik formazioa eta aholkularitza zerbitzua jasotzeko aukera izango dute partaideek.\nInformazio osagarria edo zalantzak argitzeko www.tekgipuzkoa22.eus/irura/eu webgunera edo Irurako Udalera jo dezakete interesatuek (943 691 333). Irurako TEKko kide izateak ez du kosturik eta bertako energia berriztagarria kontsumitzeagatik ez da inolako instalaziorik egin behar.\nIrurako Udalak herritar, merkatari edo interesa duen herriko bestelako eragileei proiektuaz informatzeko edo/eta bertan parte hartzeko gonbita luzatzen die. Izan ere, jatorri berriztagarriko energia kontsumituz, energia eta dirua aurrezteaz gain, Irurako Berotegi Efektuko Gasen isurketak murrizten eta klima-aldaketa gutxitzen lagunduko dute herritarrek.",
    "licencia": "cc-by-sa"
  },
  {
    "id": "28kanala_0000401",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Eraberritze lanak direla eta trafikoa itxiko da Joxe Arregi plazaren parean\nMaiatzaren 2an, asteartea, Ernio Bidea 7, 9 eta 10 artean dagoen errepide zatia (Joxe Arregi Plaza aurrekaldea) ibilgailuen trafikorako itxita egongo da bertan egin beharreko hobetze lanak direla eta.\nLan hauek 3 edo 4 egun iraungo dute eta tarte horretan, ibilgailuek Ugare auzora iristeko, Villabonako kiroldegitik Zizurkilgo Ugare auzora doan errepidea (GI-4751) ibili beharko dute. Aipaturiko errepidea 2 noranzkotan irekiko da.",
    "licencia": "cc-by-sa"
  },
  {
    "id": "28kanala_0000402",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Iazko urtearen amaieran erabaki zuen ahobatez Anoetako Udalak eraikina erostea. Orain, eraikina erosteko 450.000 euroko inbertsioa egin du. Modestoenea bereganatuta udalak herriko ondarea babestu nahi du, balio sentimental handiko eraikina da hau herritarrentzat, urte askoan herritarren elkargune izan dena.\nAnoetarrekin hausnartuko da eraikina aurrerantzean zertarako erabiliko den. Horretarako udalak parte-hartze prozesua martxan jar dezake.",
    "licencia": "cc-by-sa"
  },
  {
    "id": "28kanala_0000403",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Denbora hegan pasa da, eta gure gaitasunetan konfiantza izateari inoiz utzi ez diogun arren, kategoriako maila altuak, astetik astera, asko zailtzen zuen egun Play Off-eko azken postu horrekin amets egin ahal izatea. Urtea gorabeheraz beteta egon da, eta topaketa bakar bat ere ez da\nZentzu horretan, talde indartsu bat hartuko dugu Belabietako azken partida honetan ere, gaur egun 36 puntu pilatuta dituen taldea, hain zuzen: FS Villa de Quel. Errioxarrak ez daude arriskuan, eta ezin dute Play Off-ean posturik eskuratu, baina horrek ez du esan nahi 3 puntuen bila joango ez direnik azken hasperenean postu batzuk igotzeko. Gainera, ez dezagun ahaztu abenduan Quelera joan ginen partidan 3-3ko emaitza batekin amaitu genuela hura, eta beraz, berdinketa izan zela nagusi.\nZentzu horretan, Marcos izan ezik (min hartu baitu asteroko saioetako batean), jokalari guztiak deitu ditu Jotak, baita Euskal Ligako Beñat ere, gure arma guztiak atera behar baititugu, oso urrutira iritsi garelako, eta ez dugulako zapore gazi gozoarekin geratu nahi. Orain ez. Are gehiago, joan den astean Tafaren aurka irabazi ondoren, laugarren posturako lehia murriztu egin da, eta gure taldeak edo Zierbena bizkaitarrak (Nafarroara joango dena Mateo Muñoz Ribera de Navarraren aurka lehiatzeko) bakarrik eskuratu ahal izango du Play Off-eko azken postua. Bi bultzada gehiago, eta esperientzia ahaztezin bat egongo da gure zain, noski, zuekin partekatu nahi duguna, gurea bezain zuena baita.",
    "licencia": "cc-by-sa"
  },
  {
    "id": "28kanala_0000404",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Mamuak balira bezala desagertzen dira, arrastorik utzi gabe. Zu ordea, zeure buruari galdezka ari zara behin eta berriz: zer gertatu da?\nBart iluntzean, hainbat lagun bildu ginen Donostiako hondartzan ilunabarra ikusteko asmoz. A zer gustua berriz ere ohitura hauek berreskuratzea.\nAldiz, oporrak antolatzeko hizketaldien artean, espero ez genuen gaia atera zen udako galerna izango balitz bezala. Ezin sinetsi nezakeen gure artean arduragabe emozional baten beste biktima bat zegoenik.\nHonela, \"ghosting\" hitza guztion ahotan. Alferrik zen buruan genituen mila galderei erantzun bat ematea, ez baitzeukaten. Bai aldiz deliberamendu garbi bat: zerk bultzatzen du pertsona bat beste batekin eraikitako harreman emozionalak erabat hautsi eta ihes egitea ezer esan gabe?\nBeldurra izan daiteke arrazoi nagusienetako bat. Beldurra \"agur\" esateari, geure sentimenduei \"izenak\" jartzeari eta aurrean daukagunak zer esan edota nola erreakzionatuko duen aurre egiteari. Baina hipotesi hauek alde batera utziz, bestelako galdera bat egingo nuke nik: nola iritsi gara honaino?, nolatan adimen emozional falta hau?\nAspektu profesionalean guztiz ikasiak gaude, badakigu edozein akatsen aurrean erantzun beharko dugula, eta egoerarik okerrenetan lana galduaz. Aldiz, eremu pertsonalean \"adio\" batek eta loturak hausteak ez dakar erantzukizunik, zer axola sortutako kalteak.\nMin guztiak sikatzen dira\" dio Nerea Ibarzabalek bere \"Bar Gloria\" liburuan eta ez zaio arrazoirik falta, baina aizu, geure arduragabetasun emozionalak ez gaitzala mindu. Ez naiz ari sentimenduez soilik, baizik eta bestearen adimen emozionala gutxietsi izanaz. Hain zuzen ere, bitxia dirudien arrean, badaude beste hainbat emozionalki umezurtz geratu ez direnak. Hauek egin izan ohi dute psikoanalistaren lana, arduragabearen buruan sartu eta lehen diagnostikoa elaboratu.\nEzjakintasunak itota nolabait, hurrengo pausoak ematearen zalantzak jaiotzen dira: eta nik idazten badiot?, nola erreakzionatuko dugu kalean elkar ikusten bagara?, ez ahal da guztiz deserosoa izango?, idatzi beharko nieke ea lan elkarrizketan aurrera noan?, galdera guzti hauek egingo ahal ditu berak ere?\nZiurrenik bai ala ez, baina hobe egoerari aurre egin. Eta hor zoaz zu adore guztiz telefono deia egitera, WhatsApp mezua bidaltzera, eta kalean ikusiz gero, aurrez aurre begiratzera, amorruz, beldurrez, enpatiaz zein lotsez. Bai, sentimendu guzti horiek barruan dituzularik, zu ere xake partida honen bi alderdietan egon baitzara seguraski.\nEta horrexegatik erabakitzen duzu hitzei beharrezko balioa ematea eta gauzak behar diren bezala, beharrezko momentuan esatea. Mugikorraren atzetik barkamen bat jaso dezakezu, hitzez edo tonuan bertan. Kontrakoz ere, isilunerik gogorrena. Baina partidaren amaieran, zuk pauso guzti hauek eman ondoren, garbi geratu zaizu xakea ez dela zure kirola, ezin zarela bestearen akzioen zain egon, estrategiarik onena hitzena baita.",
    "licencia": "cc-by-sa"
  },
  {
    "id": "28kanala_0000405",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asuncion Klinikako langileek lan uzte eta greba deialdiak egin dituzte\nHitzarmenaren \"blokeoa\" salatu dute langileek. Zuzendaritzari jarreraz aldatzea, erosahalmena bermatzea eta lan orduak murriztuko dituen hitzarmena negoziatzea eskatu diote.\nHitzarmena negoziatzeko lan mahaia 2022ko martxoan eratu zenetik zuzendaritzak murrizketak bakarrik proposatu dituela salatu dute langileek. Horregatik lan uzte eta greba deialdiak egitea erabaki dute. Maiatzaren 3, 4 eta 5ean bina orduko lan uzteak egingo dituzte. Greba berriz, maiatzaren 8, 9, 17,18,19, 22, 23, 29, 30 eta 31n deitu dute. Mobilizazio egunetan, eguerdiko 12:00etan, elkarretaratzeak egingo dira klinikaren aurrean.\nLangileek astean 35 ordu lan egitea eskatzen diote zuzendaritzari. Soldata igoerari dagokionean, KPIa erreferentzia gisa hartzea eskatzen dute.",
    "licencia": "cc-by-sa"
  },
  {
    "id": "28kanala_0000406",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2. Onartzea Tolosako Udala 228/2023 prozedura laburtuan pertsonatzea. LAB sindikatuak jarri du auzi-errekurtsoa 2022ko abenduaren 15eko akordioaren aurka; hain zuzen, Giza Baliabideen Arrazionalizazio Planean borondatezko erretiro aurreratuari buruz jasotako neurriak indargabetzen eta ondoriorik gabe uzten dituen akordioaren aurka.\n3. Onartzea 2023/2024 ikasturteko prezio publikoen aldaketak: Euskaltegia, kultur tailerrak eta Musika Eskola.\n4. Hasieraz onartzea Andragora, Tolosaldeko Emakumeen Etxearen Erabilera eta Funtzionamendua Arautzeko Udal Erregelamendua.\n5. Zarata eta bibrazioei buruzko udal ordenantzaren behin betiko onespenaren berri ematea",
    "licencia": "cc-by-sa"
  },
  {
    "id": "28kanala_0000407",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Emakumezkoen eta gizonezkoen senior mailako binakako txapelketa izango da eta estatu mailako rankingerako puntuagarria izango da.\nTorneoan estatu osoko partaideak izango dira. 12 neska bikotek eta 12 mutil bikotek izena eman dute, eta horietatik 4 bikote Tolobolei klubekoak dira.",
    "licencia": "cc-by-sa"
  },
  {
    "id": "28kanala_0000408",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Maiatzaren 28an egingo diren udal hauteskundeetan Gorka Sagarna Larrañaga izango da EAJren zerrendaburua. Alderdiak prentsa ohar bidez jakinarazi duenez, Sagarnak erronka honi \"ilusio handiarekin eta Irurako herritarren alde lan egiteko gogoarekin aurre egiten dio\".\n\"Ohorea da niretzat hain gertu sentitzen dudan udalerri honentzat ekarpenak egin ahal izatea\"\nSagarna Ikus-entzunezko Komunikazioan lizentziaduna da, azken zortzi urteetan Foru Aldundiko Estrategia Digitaleko Zuzendaritzan ari da lanean. Aurrez, 28 Kanalean aritu zen beste zazpi urtez.\nEAJren alkategaiak aurreratu du, lan eskaintzak gehitu asmoz, eragile ekonomikoekin gertutik lan egingo duela. Gainera, bereziki adinekoei zuzenduta, Iruran zaintza-eredu berria ezarri nahi du EAJk. Horretarako Gipuzkoako Foru Aldundiko Gizarte Politiketako Sailarekin lankidetzan aritzeko asmoa adierazi du.",
    "licencia": "cc-by-sa"
  },
  {
    "id": "28kanala_0000409",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Duela gutxi sailkapeneko lidergotza galdu zuten arren, TAKEk puntuak gehitzen jarraitzen du.",
    "licencia": "cc-by-sa"
  },
  {
    "id": "28kanala_0000410",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurkari gogorra dute asteburu honetan etxeko neskek, Orio Eskubaloia hirugarren postuan dago taulan. Etxean jokatutako partidua oso berdindua izan zen, hala ere, ezin izan zuten garaipena lortu tolosarrek eta Oriok 2 puntuko aldearekin irabazi zuen.",
    "licencia": "cc-by-sa"
  },
  {
    "id": "28kanala_0000411",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Igandean jokatuko dute 1. Nazionaleko mutilek San Antonioren aurka.\nJoan den asteburuko porrotaren ostean gogotsu dadude tolosarrak 2 puntuekin etxera itzultzeko. Gaur egun taulan bostgarren postuan daude, aurretik eibartarrak dituzte puntu bateko aldearekin. Asteburu honetako aurkariak aldiz taula azpikaldean daude, hamabostgarren postuan, hala ere, badakite partidu guztiak direla garrantzitsuak eta borrokatu beharrekoak.",
    "licencia": "cc-by-sa"
  },
  {
    "id": "28kanala_0000412",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste Santuetako atsedenaren ostean indarberrituta datoz klubeko neska mutilak kantxan dena emateko prest.",
    "licencia": "cc-by-sa"
  },
  {
    "id": "28kanala_0000413",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gazte Topaguneak antolatutako auzolandegian izena emateko epea zabalik\nTolosako Gazte Topaguneak antolatuta auzolandegiak egingo dira 11 eta 17 urte bitarteko gazteekin ekaina eta uztaila bitartean.\nBi txanda egingo dira. Lehen txanda ekainaren 26tik 30era izango da eta bigarrena uztailaren 3tik 7ra. Goizez izango dira 9:30etik 13:30era eta parte-hartzaileek, besteak beste, miserikordia zaharreko landare igokariak eta belar txarrak kendu eta moztuko dituzte. Helburua da ingurumenaren zaintza sustatzea gazteen artean, kontzientziazio eta sentsibilizazio ariketa gisa.\nIzen ematea udal webgunearen bitartez edo UDATEn eman ahal izango dute izena apirilaren 30a arte. Behin bi txandak amaituta, parte-hartzaile guztiak Sendavivara joango dira egun pasa, egindako lanaren eskertza gisa.",
    "licencia": "cc-by-sa"
  },
  {
    "id": "28kanala_0000414",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "HARAGI, maiatzaren 18tik 21era ospatuko da, eta lau egunetan, tokiko eta nazioarteko profesionalak, kazetariak eta kritikari gastronomikoak bilduko ditu\nMadrilen aurkeztu dute HARAGIren laugarren edizioa. Eusko Jaurlaritzak, Tolosako Udalak, Basque Culinary Centerrek eta ELIKERek bultzatutako topaketa bere jatorrira itzuliko da, Zerkausian Txuletaren jaia ospatuko baita berriro ere, baina arrakasta handia izan duen azken urteetako jai-esentzia galdu gabe.\nZerkausia berriz ere erretegi erraldoi bihurtuko da maiatzaren 21ean\nZerkausia berriz ere erretegi erraldoi bihurtuko da maiatzaren 21ean, eta bertan Tolosako erretegien menu tradizionala dastatu ahal izango da: txuleta plater nagusi gisa eta kalitate handiko tokiko produktu gehiagorekin lagunduta. Bazkari honetarako txartelak HARAGIren webgunean erosi ahal izango dira, apirilaren 27tik aurrera.\nEgun horretan bertan, edizio honetako beste nobedade nagusietako bat ere ospatuko da: Euskadiko hanburgesa lehiaketa. Azken urteetako arrakastari eutsiz, ezin falta HARAGI FEST. Asteburu osoan zehar, bertako eta nazioarteko parrillako profesionalen zuzeneko erakustaldiak, foodtruckak, txuletak dastatzeko aukera, kontzertuak, parrillari buruzko ikastaroak... izango dira.\nAurtengo edizioko gonbidatuen izenak argitaratu dira jada, aipagarrienen artean dira, besteak beste, Florencia Abella (argentinarra, Stockholmeko Eksdet jatetxeko sukaldeburua, Michelin izar batekin), Felicitas Pizarro (sukaldari eta sommelier argentinarra), Blanca Entrecanales (Toledoko Dehesa El Milagro etxaldekoa) edo Beatriz Pablos (abeltzain jasangarria Trujilloko Pablos jatetxean).\nHARAGI abiatuko duen kongresuan parte hartuko dute sukaldariok maiatzaren 18an, ostegunez. Gastronomiaren munduko profesionalentzako hitzordua da, eta honako ardatz hauek izango ditu: haragia, jatorria, teknika, jasangarritasuna eta animalien ongizatea. Tolosako anfitrioi eta parrilleroak ere ez dira faltako, ezta euskal gastronomiaren ordezkari ugari ere, hala nola Edorta Lamo, Jon Ayala, Juan Antonio Zaldua edo Txema Llamosas.",
    "licencia": "cc-by-sa"
  },
  {
    "id": "28kanala_0000415",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lauburuk play off postuetan jarraitzeko lehia garrantzitsua jokatuko du bihar Tafallan\nLauburu Ibarrak Tafa Vulcanizados Ruiz aurkari zuzenaren kantxan jokatuko du ligako 28. jardunaldiari dagokion lehia. 2. B mailako liga amaitzeko hiru jardunaldi falta direla, Lauburu Ibarra sailkapeneko laugarren postuan dago 50 punturekin, Tafallako taldeak bost puntu gutxiago ditu, 45. Talde morea play off postuan egonkortzeko biharko puntuak oso garrantzitsuak dira, aurkari zuzen bat lehiatik kanpo uzteko aukera baitu \"Jota\" Arregiren taldeak. Zierbena eta San Juan ere laugarren postuan sartzeko borrokan ari dira. Zierbenak 49 puntu ditu eta San Juanek 45.\nBi taldeak bolada onean iritsiko dira lehia garrantzitsu honetara, ibartarrak azken hiru partiduak irabazita daude eta Tafallako taldeak jokoan izan dituen azken bederatzi puntuetatik zazpi lortu ditu. Aurreko astean San Juan talde indartsuaren kantxan irabazi zuten tafallarrek.\n\"Jota\" Arregi entrenatzaileak taldeko jokalari guztiak sartu ditu deialdian. Euskal Ligako taldeko Beñatek ere lehen taldearekin egingo du bidaia. Klubak partidu hau bertatik bertara ikusteko aukera eskaini die harrobiko taldeei.",
    "licencia": "cc-by-sa"
  },
  {
    "id": "28kanala_0000416",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Esleitu dira Iurramendi eta San Kosme-San Damianeko etxebizitza tasatuak\nAtzo arratsaldean egin zen 60 etxebizitza tasatuen zozketa eta emaitzak ikusgai daude jada udal webgunean\nGuztira 60 dira atzo arratsaldean Leidor aretoan egindako zozketan esleitu ziren etxebizitza tasatuak, 20 San Kosme eta San Damian eremuan eta beste 40 Iurramendiko eremuan. 3 etxebizitza promozio desberdin zozketatu ziren eta guztira ia 900 pertsonek eman zuten izena horietan.\nEmaitzak dagoeneko ikusgai daude, udal webgunean, ondorengo estekan. Zerrendak, halaber, etxebizitza sustatzaileei helaraziko dizkie Tolosako Udalak eta sustatzaileak izango dira esleipendunekin harremanetan jarriko direnak eta etxebizitzen esleipenak kudeatuko dituztenak, betiere, Udalaren jarraipenarekin.",
    "licencia": "cc-by-sa"
  },
  {
    "id": "28kanala_0000417",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udala hasi da San Joan jaietako prestakuntza lanekin eta horren harira, jai batzordearen bilera irekia deitu du festak antolatzeko. Bilera astelehenean izango da, apirilak 24, arratsaldeko 18:30ean, Kultur Etxean.",
    "licencia": "cc-by-sa"
  },
  {
    "id": "28kanala_0000418",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Euskal mendizaletasunaren historiako mugarri garrantzitsuenak batzen dituen erakusketa jasoko du Aranburu Jauregiak\nEmmoa Fundazioak prestatuta, 22 panelez osatutako erakusketa ikusgai egongo da apirilaren 21etik maiatzaren 20ra\n'Mendian Gora' izenpean, erakusketak euskal mendizaletasunaren historiako mugarri garrantzitsuenak jasotzen ditu, 22 paneletan banatuta, bi metroko altuera eta metro bateko zabalerakoa bakoitza. Horien bitartez, erakusketak mendizaletasunaren historia jasotzen du, XX. mende hasierako sorreratik gaur egunera arte, guztia kronologikoki antolatuta, euskarazko zein gaztelaniazko azalpenekin eta argazkiz lagunduta.\nPanel horietan irudikatzen dira, esaterako eta besteak beste, XIX. Mendearen erdialdean euskaldunek mendi handietan egindako saiakeren lehen albisteak, mendizaletasunaren lehen urratsak, gerra osteko mendizaletasunaren berpiztea, Europako mendiak eta Pirinioak, Alpeak, Andeak...",
    "licencia": "cc-by-sa"
  },
  {
    "id": "28kanala_0000419",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Zuhaitzaren Egunaren harira, lore eta landare landaketa egin dute Tolosan\nTolosako Udalak, Ingurumen Zentroarekin elkarlanean eta herriko ikastetxeen laguntzarekin zuhaitz landaketa antolatu du. Aurtengo landaketa Herrikide ikastetxeko 5. mailako ikasleekin egin da eta guztira 60 lagun inguru elkartu dira. Goroldiko adituen gidaritzapean, Belate auzoko 80 zuhaitzen txorkoetan landare bizidunen eta urteko landareen haziak landatu dituzte, 'txorko biziak' lortuz.\nLandaketaren helburua herritarrak eta batez ere ikasleak kontzientziatzea eta sentsibilizatzea da, gazteengan biodibertsitatearen aldeko ekintzak sustatu eta zuhaitz, baso eta berdeguneekiko heziketa eta sentsibilizazioa bultzatuz. Landaketak, gainera, bat egiten du ikastetxeetan lantzen den Eskola Agenda 2030 ingurumen hezkuntza programarekin.",
    "licencia": "cc-by-sa"
  },
  {
    "id": "28kanala_0000420",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Probak irauten duen bitartean, guztion segurtasuna zaintzeko, aldaketak eta mozketak izango dira herriko trafikoan: GI-2631 (Villabona-Asteasu), GI-3281 (Olentzo-Zizurkil herrigunea), GI-3282 (Goia-Gashor/Zubiaurretxo), GI-3610 errepideetan (Bulandegi bidea eta Adunarako bidea) eragina edukiko du 16:00etik 18:15era bitartean.\nAipaturiko ordutegian, gainera, Ugare auzoa itxita egongo da ibilgailuentzat.",
    "licencia": "cc-by-sa"
  },
  {
    "id": "28kanala_0000421",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosan, N-1eko errei bat eta Usabalgo sarrera itxi egingo dira asteburuan\nPantaila akustikoak jartzeko lanak egin ahal izateko, ostiral gauetik igande gauera arte etengo da zirkulazioa\nN-1 errepidean, Tolosan, pantaila akustikoak jartzeko proiektuko obrak direla eta, datorren asteburuan Gasteizerako noranzkoan zirkulazioari eragingo dioten lanak aurreikusten dira herriaren hegoaldean, zehazki, 434,290 eta 435,002 k.p. artean. Lanak apirilaren 21eko 22:00etatik (ostirala) apirilaren 23ko 22:00ak arte (igandea) luzatuko dira, eta bitarte horretan Gasteizerako noranzkoan eskuineko erreia moztuta egongo da.\nJarduketak N-1-434 lotuneari (Usabal) eragingo dio, eta itxi egingo dira N-1 errepidearen irteera eta sarbidea Gasteizerako noranzkoan. N-1 errepiderako sarbideek eta irteerek, Donostiarako noranzkoan, ez dute eraginik izango.\nLanek dirauten bitartean, Tolosa hegoalderako irteera eta N-1erako sarrera, Gasteizerako noranzkoan, N-1-433 lotunetik (Arzabaltza) egingo dira.",
    "licencia": "cc-by-sa"
  },
  {
    "id": "28kanala_0000422",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herriko elkarte, talde eta eragileei zein eta herritarrei oro har parte hartzera gonbita luzatzen zaie.",
    "licencia": "cc-by-sa"
  },
  {
    "id": "28kanala_0000423",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irame programa aurkeztuko dute, ekintzaileen beharrei Emari Coworking espaziotik erantzuna emateko diseinatutako programa\nDatorren ostegunean, apirilak 20, ekintzailetza ardatz izango duen ekitaldia antolatu da EMARIn Tolosako Udalak eta Arbola Consulting Pertsonak, Be&Lab eta Benio elkarteek bultzatuta.\nEkitaldia irekia izango da eta Tolosaldeko ekintzailetza komunitateari zuzenduta egongo da, ideia berritzaileak entzuteko, aztertzeko eta elkarlanean sortzeko, modu horretara EMARI coworking gunea espazio eraldatzailea bilakatzeko, eta bertatik ekintzailetza sustatzen eta babesten jarraitzeko.\nHorretarako, besteak beste, Irame proiektua aurkeztuko da, hain zuzen, EMARI Coworking gunea eraldatzeko beharretik sortutako proiektua. Ekitaldia egun osokoa izango da eta parte hartzeko ezinbestekoa izango da aurrez izena ematea ondorengo esteka beteaz.",
    "licencia": "cc-by-sa"
  },
  {
    "id": "28kanala_0000424",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Zizurkilgo EH Bilduk Udal hauteskundeetarako zerrenda aurkeztu du\nMaite Amenabar alkategaiak gidatutako taldean esperientzia eta gaztetasuna uztartu direla adierazi du\nZerrendan hainbat lan eta ekimenetan ibilitako zizurkildarrak daude, adin eta ibilbide ezberdinetakoak, \"herri hobe baten aldeko proiektuan\" bere alea jartzeko prest daudenak. Zerbitzari, administrari, fabrikako langile, ingeniari, irakasle, jubilatu zein gazte mugimenduetako hainbat kidek bat egin dute EH Bilduren proiektuan. Honakoa da hamaikakoa:\n1-Maite Amenabar2-Edurne Mendizabal3-Joxe Mari Luengo4-Arkaitz Zaldua5-Xabier Pellejero6-Xabat Oiartzabal 7-Leire Muñagorri8-Garazi Azkue9-Eva Usandizaga10-Ixaxkun Sarasola 11-Iker Urruzola\nDatozen lau urteetarako herri programa lantzeko egin diren batzarren ostean, hauteskunde kanpaina hasi bitartean berau osatzeko hartu-emanak izango dituzte hautagaitzako kideek. \"Zintzotasunez eta zorroztasunez\" lan egiten jarraituko dutela azpimarratu du Zizurkilgo EH Bilduk.",
    "licencia": "cc-by-sa"
  },
  {
    "id": "28kanala_0000425",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak 2023ko San Joan jaien antolaketari heldu die eta lehen urrats gisa, festak iragartzeko kartel lehiaketa abiarazi du\nUdaleko Kultura, Festak eta Gazteria Sailak prestatutako oinarriei jarraiki, lehiaketa irekia da parte hartu nahi duten guztientzat. Gaia, koloreak eta lana egiteko teknika libreak diren arren, aurkeztutako proposamen guztiak originalak izan behar dute eta ondorengo esaldia jaso beharko dute: Sanjoanak 2023, ekainak 23-25 / Tolosa. Horrekin batera, Tolosako ikur komunikatiboa ere integratu beharko dute.\nKartel proposamenen neurri bertikalak 50x70 zentimetroko proportzioa izango dute eta formatu digitalean aurkeztu behako dira, irudi bektoriala duen artxibo batean. Artxiboaren gutxieneko erresoluzioa 300ppp-koa izango da eta gehienez 5 MB izango ditu. Irabazle aukeratzen den lanaren egileak bereizmen altueneko formatuan aurkeztu beharko du bere proposamena.\n3 proposamen desberdin aurkeztu ahal izango da, guztiak fitxategi digital moduan, Tolosako Udalak bere webgunean horretarako prestatutako aplikazioaren bitartez. Aplikazio horretan kartel bakoitzari zenbaki bat esleituko zaio eta zenbaki hori izango da epaimahaiarentzat kartelaren identifikatzailea. Fitxategiaren izenean lema baino ez da azaldu behar eta lanak aurkezteko azken eguna maiatzaren 5a izango da.\nBehin proposamen guztiak jasota, Kultura, Festak eta Gazteria Departamentuak izendatutako epaimahaiak aukeratuko du kartel sariduna, zeina, maiatzaren 11tik aurrera jakinaraziko den.\nIrabazleak 500 euroko saria jasoko du eta honi dagokion atxikipena edo erretentzioa egingo zaio.\nEra berean, saritutako kartela eta beronen era guztietako erreprodukzio eskubideak Tolosako Udalaren jabetzapean geratuko dira.\nLehiaketari buruzko informazio gehiagorako helbidera idatzi daiteke, edo 943670388 telefono zenbakira deitu.",
    "licencia": "cc-by-sa"
  },
  {
    "id": "28kanala_0000426",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosalak etxean jokatu badu ere, ezin izan du etxeko atea defendatu.\nPartida 0-2ko emaitzarekin bukatu da eta horitxoek eraman dituzte hiru puntuak etxera.\nGaraipen honekin Laskorain play-off postuetan kokatzea lortu du sailkapen taulan.",
    "licencia": "cc-by-sa"
  },
  {
    "id": "28kanala_0000427",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Guztira hamalau ekitaldi izango dira eta Andoni Mutiloaren \"Sex Sua\" ikuskizuna izango da lehena\nAlegiako Kultura Batzordeak Udaberriko Kultur egitarau zabala antolatu du. Hamalau ekitaldi izango dita apirilaren 21etik ekainaren 11ra.\nApirilaren 21ean Andoni Mutiloaren \"Sex Sua\" ikuskizuna eskainiko da zinean 22:00etatik aurrera. Emanaldi horretarako sarrerak apirilaren 17tik aurrera eskuratu ahal izango dira kultur etxean sei euroko prezioan. Hemen egitaraua osorik:\nKantu bazkari herrikoia \" Bankako Menditarrak\" taldearekin. Txintxarri Abesbatza Kultur Elkarteak antolatuta.\n\"K\" Argazki jaialdia. Alegiako Argazkizaleen Elkarteak antolatuta.",
    "licencia": "cc-by-sa"
  },
  {
    "id": "28kanala_0000428",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Zizurkilgo mural feminista batean sinbolo nazia eta feminismoaren aurkako idatziak agertu dira\nSinbolo naziek eta ultraeskuinak ez dutela lekurik Zizurkilen salatu du Udalak\nZizurkilgo Udalak gogor salatu nahi izan du herrian, mural feminista batean agertu den sinbolo nazia eta feminismoaren aurkako idatzia. \"Zizurkil bidezkoagoa, guztiontzat askeagoa eta berdinzaleagoa izateko helburuan berresten gara\" jakinarazi dute.\nFaxismoak, ultraeskuinak eta etorkizuna grisez marraztu nahi dutenen mehatxuek ez dutela lekurik Zizurkilen jakinarazi dute baita ere.",
    "licencia": "cc-by-sa"
  },
  {
    "id": "28kanala_0000429",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Etaparen azken kilometroak Tolosaldean barrena egin ondoren Amasa Villabonan amaituko da Itzuliaren gaurko etapa. Hemen duzue lasterketaren nondik-norakoak zuzenean jarraitzeko aukera. Itzuliaren Twitter kontu ofiziala ere etaparen gertuko jarraipena egiten ari da.",
    "licencia": "cc-by-sa"
  },
  {
    "id": "28kanala_0000430",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Itzuliaren etapa amaierarako prestaketa lanetan ari dira Villabonan\nGoizean goizetik helmuga puntua prestatzeko lanean ari dira Itzuliako arduradunak eta Villabonako boluntarioak. Kale Berria, Arratzainerako bidea eta Hikako aldapa arratsaldeko txirrindu festarako prestatzen ari dira.\nArratsaldeko 15:00ak aldera iritsiko da Itzuliako karabana Tolosaldera. Asteasutik pasa eta Villabonako Kale Berrian izango dute tarteko helmuga, ondoren ibilbide gorabeheratsua egin beharko dute eskualdean Hika txakolindegiko helmugara iritsi aurretik.",
    "licencia": "cc-by-sa"
  },
  {
    "id": "28kanala_0000431",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azken hilabeteetan famatu egin da ChatGPT izeneko hizkuntza eredu \"ahalguztiduna\".\nHonezkero denok entzun dugu zerbait hari buruz. Albistegietan bere eguneraketen berri ere hasi baitira ematen. Bere alde eta kontra asko idatzi da dagoeneko. Hizkuntzaren prozesamenduan azken urteetan ematen ari den iraultzaren erakuslea da (marketing kanpainarik onenari esker, zalantzarik gabe). Azken urteetan alor honetan aurrerapen handiak eman dira, hizkuntza eredu neuronalei esker. Euskal gizartearentzat itzulpen automatikoa izan daiteke adibide hurbilena. Konparatu besterik ez dago Elia edo Itzuli aurreko belaunaldiko itzultzaile automatikoekin.\nChatGPTren oinarrian dagoen ereduak testu masa eleaniztun izugarrien gainean entrenatuta dago, hurrengo hitza zein den asmatzeko. Hizkuntzaren prozesamenduko hainbat ataza egiten ere irakasten zaio. Xehetasunetan sartu gabe, sortzen den sistema testu sorkuntza egiten bereziki trebea da. Gainera erabiltzaileak modu zehatzean zer nahi duen esateko aukera du, eta sistemak erantzun bat emango dio. Hainbat ariketa oso modu egokian egiten ditu (adibidez, itzulpen automatikoa, testu bateko gaiak erauztea, testu bateko iritziak aztertzea, edo emandako testu baten laburpena egitea). Orain arteko joera ariketa horiek ataza bakarra egiteko gai diren hizkuntza ereduen bidez lantzea zen, baina GPT-(3,4), Bloom edo FLAN-T5/UL2 moduko hizkuntza eredu handiek (Ingelesez LLM) hainbat ataza burutzeko ahalmena dute. Guk egindako probetan chatGPT-k emaitza hobeak ematen ditu[1]\nAipatu dugu chatGPT bereziki abila dela testu sorkuntzan. Horrek baina baditu bere alde txarrak:\n1) Erabiltzaileak emandako sarrerari erantzuna ematen dio, (ia) beti. Egileek beraiek dioten bezala hala ere, joera du egiazkoak ez diren gauzak itzultzeko, edo asmatutakoak, erantzunean gehiegi luzatzeko edo \"ez egokiak\" izan daitezkeen erantzunak emateko. Erabilera okerrak saihesteko eta erantzun ezegokiak ez emateko neurriak hartu diren arren horiek benetan eraginkorrak diren zalantzan dago.\n2) Arrazonamendua egiteko ahalmen mugatua du. Hainbat adibide topatuko ditugu sarean, adibidez, gai al da arazo matematikoak ebazteko? [2],[3].\n3) Erabiltzaileen datuak erabiltzen ditu bere erantzunak hobetzeko. Horrek sistemaren ezagutza hobetzea dakar, baina beste batzuetan zera eragiten du, gauza bera eskatuta erantzun ezberdinak jasotzea. Gainera erantzun egokia lortzeko jarraibideak nola adierazi ez da tribiala.\nChatGPT moduko ereduak sortzeak uste baino kutsadura handiagoa sortzen du[5]. Adibidez GPT3 entrenatzeko 500Tona Co2 isuri ziren (ilargira autoan joan-etorria egitea bezala), eta hilabete gutxiren bueltan GPT4 badugu dagoeneko. Antzeko ahalmena izan dezaketen eredu merkeagoak sortzeko ahaleginak badaude dagoeneko, Alpaca kasu, baina eredu are handiagoen joerak aurrera dirau.\nBestetik, entrenamenduak egiteko erabiltzen diren datuek ere badituzte arazoak. Internetetik masiboki bildutako corpusak erabiltzen dira. Horrek esan nahi du datuetan dauden alborapenak ere \"ikasten\" dituztela (arrazismoa, genero alborapena, alborapen kulturalak, eta abar.). Ez dugu ahaztu behar herrialde aurreratuok digitalizazioa \"emantzat\" dugula, baina egoera oso bestelakoa da gainerako herrialdeetan. Interneteko edukiak ere errealitate hori islatzen du. Whisper Ahotsa ezagutzeko ereduak Maoriera bezalako hizkuntza batentzat dituen inplikazioak ere hausnarketarako bidea ematen dute [7].\nChatGPT moduko ereduen kalitatea hizkuntza txikietan jaitsi egiten da noski (eduki gehienak ingelesa edo gaztelaniaren pareko hizkuntza handietan baitaude proportzioan). Sorkuntza egiteko gai da hein handi batean, testu onargarriak sortuz, naiz eta lehen komentatu bezala, esaten duena egokia den edo ez guk ziurtatu behar dugun. Ariketa zehatzak egiteko eskatuz gero (adibidez, testuen sailkapena) maiz erantzun du euskaraz ez duela ulertzen eta ingelesez emateko testua.\nHorrelako ereduak testu sorkuntza egiteko baliagarriak dira, hezkuntzan adibidez [4], eta garrantzitsuak dira, hizkuntzaren prozesamenduko ataza ezberdinak modu egokian burutzeko gai direlako. Euskara bezalako hizkuntza txikietan oraindik ez daude maila berean baina denbora kontua izan daiteke.\nHala ere, horrelako ereduek dituzten bestelako arazoei heldu behar zaie, itsu-itsuan aurrera egin baino. Halaber, eredu horiek sortzeak eskatzen dituen baliabideak enpresa teknologiko gutxi batzuen esku baino ez daude. Enpresa horien eredua izan ohi da, zerbitzua eskaini izugarrizko galera ekonomikoak edukita ere, merkatuaren kontrola bereganatuko dutelakoan (erabiltzaile kopurua) ondoren irabaziak lortuko dituztelakoan. Eredu hori jasangarria denik oso zalantzazkoa da.\nTeknologiak etorkizun handia duela zalantzarik ez dago, baina marketing kanpainetan erori gabe, erabilera eta ezarpena modu arduratsuan egin beharra dago.",
    "licencia": "cc-by-sa"
  },
  {
    "id": "28kanala_0000432",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amezketako Udalak baserri bideak konpontzeko inbertsioak egiten jarraitzen du. Altunegi eta Ola auzoetan egin dira lanak oraingoan. Batetik, elizaren atzean hasi eta hainbat baserritara doan bideetan konponketak egin dira, eta bestetik Ola auzoko Arrieta baserrira doan bidean zeuden arazoak konpontzeko, esku hartu da.",
    "licencia": "cc-by-sa"
  },
  {
    "id": "28kanala_0000433",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2022ko Errenta Aitorpena egiteko kanpaina zabaldu berri da Gipuzkoan eta Zizurkilgo Udalak euskaraz egiteko gonbita luzatu nahi die herritarrei. Aurten, gainera, erronka ere luzatu nahi die; ea bost urteko epean aitorpenen %50 euskaraz izatera iristen garen.\nErrenta aitorpena euskaraz egiten duten herritarren kopurua goruntz dator, eta iaz %30,25 izatera iritsi ziren. Kopuru hori borobildu, eta bost urte barru %50era iristea da erronka.",
    "licencia": "cc-by-sa"
  },
  {
    "id": "28kanala_0000434",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Joan den martxoaren 23an Uraren Mundu Eguna izan zen eta horren harira, erreka garbiketa lanak burutu ditu Tolosako Udalak Herrikide eta Laskorain Ikastolako DBH2ko ikasle eta irakasleekin.\nGarbiketa lanak martxoaren 21ean eta 22an egin dira, hain zuzen, SAM zubitik Berazubirainoko eremuan, Usabal kiroldegiko aparkalekutik Oria ibaiarekin elkartzen den espazioan, Santa Maria elizaren atzealdean eta Belate auzoko eremu batean.\nGuztira 180 lagunek hartu dute parte garbiketa lanetan eta bataz beste 6m3 hondakin jaso dituzte errekatik. Jasotako hondakinen artean gehienbat plastikoa eta latak izan dira bildutakoak, haizeak eramanda edota jendeak zuzenean ibaira botatzen dituenak. Bolumen handiko hondakinen artean obretako piboteak, trafiko seinaleak, terrazako aulki bat eta hesiak atera dira eta horrez gain aterkiak, oihalak, arropak edota zapatak ere jaso dituzte.\nEguraldia lagun izan da garbiketa egunetan eta horri esker, ikasle zein irakasleek arazorik gabe burutu ahal izan dituzte lanak. Horrez gain, lanketa baliagarria izan da ikasleek arazoa bertatik bertara ikusi eta sentsibilizatu daitezen.\nIaz bezala, Zehar Euskadirekin elkarlana egingo da zailak diren puntuetan garbiketak burutu ahal izateko, batez ere Nafar zubitik Arrameleko zubiraino tartean pilatzen diren hondakinak ateratzeko. Ekainean eremu hauetan garbiketa errepikatuko da Orixeko institutuko ikasleekin.\nGarbiketa lanez haratago, Tolosako Udalak sareak jarriko ditu Araba etorbidean; guztira 211 metro saretuko dira kaleko hondakinak ibaira ez jausteko. Datozen urteetan, herriko zubi eta kale desberdinetan sare gehiago jartzea aurreikusita du Udalak.",
    "licencia": "cc-by-sa"
  },
  {
    "id": "28kanala_0000435",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Pasa den ostiralean maiatzaren 28ko udal-hauteskundeetan aurkeztuko den Alkizako Abertzale Ezkertiarrak zerrendaren aurkezpena egin da Alkizan. Egungo alkatea, Inaki Irazabalbeitia, izango da zerrendaburua beste behin. Gainerako hautagaiak hauek dira: Ana Agesta, Jose Mari Aranzabe, Nagore Arizeta, Koldobika Jauregi, Gillermo Otegi eta Unai Sorarrain. Ordezko gisa Shrabani Aranzabe, Ainhoa Jauregi eta Ina Soria egongo dira.\nAurkezpenean azaldu denez, hurrengo lau urteetarako lan-ildo nagusia legealdi honetan abian jarri diren proiektuak amaitzea izango da, bereziki plan orokorra eta Erretore-etxearen proiektua. Bestalde, gai hauek ere kontuan hartuko dituzte lanerako: herritarrei ematen zaizkien zerbitzuak indartzea, Fagus-Alkiza proiektua eta eskualde mailako egituren zuzendaritza-organoetan parte hartzea.",
    "licencia": "cc-by-sa"
  },
  {
    "id": "28kanala_0000436",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Pinudia moztu, eta 5.150 haritz landatu dira Mendabietako mendi eremuan\nLehen pinuz beteta zegoen sailean matarrasa egin, eta bertako basoa berreskuratzeko, 5.150 zuhaitz inguru landatu dira Amasa-Villabonako Mendabieta inguruan. Haritzaren landaketa honekin besteak beste, biodibertsitatea babestu eta klima aldaketari aurre egin nahi zaio.\nHonakoa Amasamendiko mendi publikoen kudeaketa iraunkorrerako Udal planaren baitan dagoen ekintza bat izan da, eta zonalde horretako berezko basoa berreskuratzeko helburua dauka. Guztira, 11 hektareako azalera duen sailean egin da landaketa, eta sartu diren zuhaitz berriak Quercus robur espeziekoak dira. Villabokao Udalak, 5.150 haritz landatzeko ekimen honekin zuhaitzen \"beharra\" aldarrikatu nahi du; \"bertako basoen garrantzia goraipatu, baso horiek klima aldaketaren kontra ezinbesteko aliatuak ditugulako\nLandatu diren zuhaitzen hazkundea bermatzeko, babesak ezarri dira, animaliek haritzak kaltetu ez ditzaten.",
    "licencia": "cc-by-sa"
  },
  {
    "id": "28kanala_0000437",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2023-2026 urteetarako Tolosako Udaltzaingoaren Plan Zuzentzailea onartzea.\nELAk jarritako administrazioarekiko auzi errekurtsoan pertsonatzea. 2022ko abenduaren 15eko akordioaren aurka jarri dute auzi errekurtsoa, hain zuzen Giza Baliabideen Arrazionalizazio Planean jasotako borondatezko erretiro aurreratuari buruzko neurriak indargabetzen eta ondoriorik gabe uzten dituenaren aurka.\nOnartzea Tolosako Ekinbide Etxeari errekerimendua egitea eta Euskal Herria plazako 1ean kokatutako eraikinaren jabari publikoko emakida esleitzea.\n2023/2 Kreditu aldakteran berri ematea; kreditu txertaketaren modalitatekoa da.\nUdalaren eta bere erakunde publikoen dirulaguntzak arautzen dituen Ordenantza orokorraren behin betiko onespena.",
    "licencia": "cc-by-sa"
  },
  {
    "id": "28kanala_0000438",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Senior mutilen bigarren taldeak atzeratutako partidu bat jokatuko du ostiral honetan usabalen.\nGure kaskarilla taldeak behar gaitu! Dakizuenez, aurten sartu dira euskadiko txapelketan eta egiten ari diren lanarekin oso pozik gaudela esan nahi dugu lau haizeetara, lan gogorra jarri baitie beste taldeei\nOstiral honetan atzeratutako partidua jokatuko dute @ereintzaren aurka, taldearen aurkari zuzenaren aurka, eta hortaz, gonbita luzatzen dizuegu bertaratzeko!",
    "licencia": "cc-by-sa"
  },
  {
    "id": "28kanala_0000439",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hauek dira asteburu honetan Tolosa C.F. eksubaloiko gazteek jokatuko dituzten aurrezaurrekoak.\nEtxeko senior zein jubenil neskek ez dute partidurik izango asteburu honetan.\nBestalde, jubenil mutilak eta infantil neskak etxean izango ditugu.",
    "licencia": "cc-by-sa"
  },
  {
    "id": "28kanala_0000440",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Anoetako herriko plaza berritzeko obra azken fasean sartu da, joan den astean hasi baitzituzten estalki berdea jartzeko lanak. Aterpea bukatuta egongo dela aurreikusten dute maiatzaren erdialderako, eta lanek iraun bitartean itxita egongo da bi plazen arteko pasabidea. Momentuz estalpearen zutabeak jarri dituzte, eta, jarraian, teilatua osatzeari ekingo diote.\nHerriko plaza berritzeko egitasmoa herritarrekin eginiko parte-hartzean oinarrituta erabaki zen, helburu izanik herriko plazan estalpe berri bat egitea eta irisgarritasuna hobetzea. Genero eta ingurumen begiradak zeharkakotasunez landu dira. Hala, komun publikoen diseinuan eta puntu beltzak ekiditean genero begirada presente izan da. Bestalde, plaza inguruan berdeguneak eta estalki berdea diseinatu dira, ingurumen aldetik erresilienteagoa den espazioa sortuz.",
    "licencia": "cc-by-sa"
  },
  {
    "id": "28kanala_0000441",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amaitu da San Esteban auzoaren garapenerako parte hartze prozesuaren lehen fasea\nLehen fasean landutako gaiak eta herritarrek egindako ekarpenak txosten batean jaso dira eta txosten hori oinarri hartuta arkitektoek alternatibak egokituko dituzte\nSan Esteban auzoko eremuaren garapena egungo beharretara eta legedietara egokitzeko eta datozen urteetan auzoaren garapena egikaritzeko oinarriak finkatzeko, 2019an azterketa abiarazi zuen Tolosako Udalak, bideragarritasun ekonomikoa eta antolamendua oinarri hartuta.\nAuzoak kontuan hartu beharreko errealitate oso ezberdinak ditu: erabilera industrialeko eraikinak, aparkalekuak, etxebizitzak eta erabilera desberdineko azpiegiturak besteak beste, eta horrek guztiak, beharrezkoa egin du azterketa sakona eta zehatza egitea. Horregatik, lehenik eta behin, informazio eta diagnosi dokumentua garatu dute eta ondoren, azterketa lan hori oinarri hartuta, txosten juridiko ekonomikoa prestatu dute, lehen alternatiben zirriborroak marraztu ahal izateko.\nAuzoaren garapenerako aukerak herritarrekin partekatzeko partaidetza programa garatu du Udalak\nLanketa mardul hori amaitu ostean, auzoaren garapenerako aukerak herritarrekin partekatzeko partaidetza programa garatu du Udalak. Lehen faseko hiru saioak azken hilabeteotan gauzatu dira, San Esteban auzoaren hirigintza garapenerako aukera ezberdinak auzotarrekin partekatzeko helburuarekin. Saio hauetan diagnosi dokumentua partekatu da auzotarrekin, baita ingurumen ebaluazioa ere eta alternatiba ezberdinak garatzeko oinarri hartuko diren zehaztapenak ere azaldu dira. Parte hartze programak ezarritako ibilbide-orria jarraituz, lehen fasea amaituta da eta bigarren faseari ekingo dio Udalak.\nLehen fasean landutako gaiak eta herritarrek egindako ekarpenak txosten batean jaso dituzte eta txosten hori oinarri hartuta, aurrerakineko alternatiben dokumentua garatuko da, hau da, garapenerako alternatibak landuko ditu, udalak kontratatutako arkitekto taldeak.\nAurrerakineko alternatiben dokumentua datozen hilabeteetan prest egongo dela jakinarazi du Tolosako Udalak eta jendaurrean jarriko dela\nDokumentua bera azaltzeko tailerra egingo da, auzotarrek eta oro har, herritar guztiek iradokizunak egiteko aukera izan dezaten. Epe hori igarota, jasotako ekarpenak teknikoki aztertuko dira, eta azken itxiera saioa egingo da, behin betiko proposamen teknikoa azaltzeko.\nUdalak jakinarazi du, helburua datorren legealdi hasierarako aurrerakin dokumentua prest izatea dela, azken urratsak egin eta behin betiko proposamena eskuartean izateko, etorkizun hurbilean egikaritu dadin auzoaren garapena.",
    "licencia": "cc-by-sa"
  },
  {
    "id": "28kanala_0000442",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2022ko aurrekontu partehartzaileen emaitzak eman dira aurrera Iruran\n\"Garbileku-plazako argiztapena eta segurtasun-sarea jartzea\" izan dela baldintza guztiak betetzen dituen proiektu bakarra\n2022ko aurrekontu parte-hartzaileetan herritarrek egindako proposamenak jaso eta Irurako Udal bulego teknikoak, proposamenen bideragarritasuna aztertu ondoren, jakinarazi du \"Garbileku-plazako argiztapena eta segurtasun-sarea jartzea\" izan dela baldintza guztiak betetzen dituen proiektu bakarra. Beraz, lan hauek eman dira aurrera.\n2023ko aurrekontu parte-hartzaileak ere martxan jarri ditu Irurako Udalak\n2023. urtean 50.000€ erreserbatu dira herritarrek egindako proposamenekin inbertsioak egiteko. Iruran erroldatuta dagoen eta 16 urte bete dituen edozein herritarrek, edota erroldatuta ez egon arren, bertan jardueraren bat (merkataritzan, enpresetan, elkarteren batean, etab) garatzen duen pertsonak egin ditzake proposamenak.\nProiektu hauek aurkezteko epea apirilaren 3tik 21era arte irekiko da, Udaleko harrera bulegoan aurkeztuta, udalaren webgunean online formularioa beteta, APPko parte hartze atalean formularioa beteta eta Kulturunean jarriko den postontzian. Aurkeztutako proiektu hauek iruratarren interes orokorrari erantzun beharko diote.\nProposamenak Irurako Udalera bidali ostean, tekniko eta talde politikoen ordezkariez osatutako mahai batek proiektu bakoitza aztertu eta balorazioa egingo du. Proposamenei oniritzia emateko hurrengo irizpideak erabiliko dira:\nBalorazio mahaiaren emaitzak publiko egin eta gero herritarrek proiektu ezberdinen inguruko informazioa jasoko dute. Oniritzia jasotzen duten proiektuak botazio fasera igaroko dira. Era berean, udaleko sail ezberdinek proposatutako proiektuak ere igaro daitezke fase honetara.\nBozketa honetan 16 urte bete dituzten eta Iruran erroldatuta dauden herritarrak, zein erroldatuta ez egon arren, bertan jardueraren bat (merkataritzan, enpresetan, elkarteren batean, etab) garatzen duten pertsonak parte hartu ahal izango dute. Botoen bidez, aurkeztutako proiektu ezberdinen artean herritarrek bat aukeratuko dute, herriaren garapenerako garrantzitsuena deritzon proiektuari bozka emanez.\nProiektu hauek aurkezteko epea maiatzaren 8tik 11ra arte irekiko da, Udaleko harrera bulegoan aurkeztuta, udalaren webgunean online formularioa beteta, APPko parte hartze atalean formularioa beteta eta Kulturunean jarriko den postontzian.\nBozketako emaitzak lotesleak izango dira Udalarentzat, eta boto gehien lortu dituen proiektua exekutatu beharko da derrigor.\nProiektu irabazlea exekutatzeak prozesu honetara bideratutako diru kopuru osoa ez gastatzea suposatuko balu, boto emaitzen hurrenkera jarraituta proiektu gehiago exekutatuko dira, 50.000 euroko kopurua amaitu arte, beti ere irabazi ez duten proiektuek emandako boto kopuruaren artean %10eko babesa lortu badute, gutxienez.\nBeste proiektuek botoen portzentaje hori eskuratuko ez balute, Udalak erabakiko luke gerakina zein inbertsiotara bideratu. Udalaren esku egongo da, era berean, irabazlea izan den proiektuaz gain, besteren bat exekutatzea nahiz eta 50.000€ko kopurua gainditu, aurreko irizpide guztiak beteta.\nAukeratutako proiektuen exekuzioan herritarren partaidetza bermatzeko formulak bilatuko dira eta prozesu guztiaren informazioa zabalduko da Irurako webgune zein Irurako Udalak bere eskura dituen kanal guztietatik.",
    "licencia": "cc-by-sa"
  },
  {
    "id": "28kanala_0000443",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Berrikuntzaz beterik dator Gipuzkoan Gazte Tourraren edizio berria\nMerina Gris, Alaia dj-a, Aitana Grandes dj-a eta La Basu Tolosan izango dira maiatzaren 20ean\nGipuzkoako Foru Aldundiko Kultura eta Gazteria departamentuak martxan jarri du Gipuzkoan Gazte Tourren udaberriko programazioa. Gipuzkoan Gazte Tour musikaren eta arte eszenikoen inguruan haibat jarduera biltzen dituen programa da. Ekimenaren helburu nagusia nerabe eta gazteei kultur programazioa eskaintzea eta ekitaldiaren parte sentiaraztea da.\nIsaac Palencia, Gipuzkoako Foru Aldundiko Gazteria zuzendariak azpimarratu du \"Gipuzkoan Gazte Tourren helburu nagusietako bat da lurraldeko artistei ikusgarritasuna ematea, bai dagoeneko finkatuta dauden artistei, bai tokiko artistei, horrela Gipuzkoako talentua sustatuz. Gazteak dira ekimen honen benetako protagonistak, haiekaukeratzen baitute, beren gustu musikalekin, zein kontzertu eduki nahi dituzten udalerrian\"\nBestalde, Tolosako kultura zinegotzia den Izarne Iglesiasek azaldu duenez, \" Kultura gure nortasunaren parte da. Tolosa kulturalki bizirik dagoen udalerria da, kultura eskaintza handia du publiko guztientzat. Kulturak elkartu egiten gaitu, gozarazten digu eta berdin egiten gaitu. Horregaitik, beharrezkotzat jotzen dut kultura adin guztietan eskaintzea eta kontsumitzea, eta ekitaldi hau aukera paregabea izango da gazteek bat egin, gozatu eta elkarri eragiteko, musikaren eta arte eszenikoen eskutik\".\nEibar, Ordizia, Andoain eta Tolosan izango dira apirileko eta maiatzeko kontzertuak:",
    "licencia": "cc-by-sa"
  },
  {
    "id": "28kanala_0000444",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Berrobiko alkatea den David de Miguel berriz aukeztuko da udal hauteskundeetara\nDavid de Miguel Berrobiko PSE-EEko hautagai sozialistak jakinarazi du, apaltasunez, ilusioz eta Berrobiko herritarren eskariak errealitate bilakatzen jarraitzeko gogotsu aurkeztuko dela datorren udal hauteskundeetara, duela lau urte zerbitzari publiko batek izan dezakeen \"ohore handiena\" lortu zuela, alkate izatea.\nDe Miguelek datozen lau urteotan alkatetzan lanean jarraitu nahi duela esan du, herritarren interes orokorra defendatzen, eta, horretarako, gehiengo zabala eta nahikoa behar dutela. Ziur dago azken lau urteotan aldaketa handia eta beharrezkoa izan duela Berrobik, udalerriarekin konprometituta dagoen gobernu-taldearekin.\nErronka asko daudela betetzeko, eta horretarako, proiektu eta ideia berriak sustatu behar direla jakinarazi du.\nBere hauteskunde-programan, hirigintza-arauak garatzeko sustapena nabarmendu du, emantzipatzen diren eta Berrobin bizi nahi duten gazteek hala egiteko aukera izateko bide emango duten etxebizitza berriak bultzatzeko. Gainera, esan duenez, Berrobiko kultura-bizitza sustatzeko lanean jarraitu nahi du, \"hura baita herri eta komunitatea egiteko modu bat\"; horretarako, jarduera-eskaintza zabala eskaini behar dela esan du, hala nola kontzertuak, antzezlanak edo erakusketak.\nBestalde, agintaldi honetan eginiko lanagatik harro dagoela esan du. Autokontsumorako eguzki-plakak jarri dira udal-eraikinetan, Berrobiko familiek faktura elektrikoan aurrezteko. Era berean, herrigunean jarri den autobus-geltokia aipatu du -markesina eta eserleku bat ditu-, eta esan du aurtengo urterako aurreikusten dela beste markesina bat jartzea Ermita auzoan. \"Oso pozik\" daude Urreburu pilotalekua birgaitzeko lanengatik; hezetasun-arazoak konpondu dituzte eta espazioa margotu dute. Hori guztia, kirol-instalazioetan eginiko inbertsio handi bati esker; inbertsio horren bidez, halaber, kirol anitzeko pista berriztuko da. Berrobik, laster, kutxazain automatikoa izango duela jakinarazi du baita ere. Kutxabankekin eta hiri-harapeneko arloekin eta Gipuzkoako Foru Aldundiko Ogasuneko departamentuarekin negoziazio handiak izan ondoren.\nAzkenik, udalerriko elkarteekin elkarlanean Berrobiko kultura-, kirol- eta gizarte-bizitza indartu dela esan du. Horretarako, arlo horretako partida hirukoiztu egin da, herritarrei jarduera-programa \"zabala\" eskaintzeko, besteak beste: tokiko produktuen azoka, Emakumeen topaketa, Berrobi Kantuz, irteera kulturalak edota Ahoz Aho jaialdiko bi saioren harrera.",
    "licencia": "cc-by-sa"
  },
  {
    "id": "28kanala_0000445",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2-3ko emaitzarekin amaitu da Laskorain KE-ren eta Jarrilleros CD-ren arteko norgehiagoka\nUsabal Kiroldegiko grebaren ondorioz, Anoetan jokatu du Valverderen taldeak. Laskorain ligako bostgarren postuan iritsi da asteburuko partidura eta Jarrilleros hamargarrenean. Sailkapenari begira Laskorain faborito bezala iritsi arren, neurketa galdu eta ez ditu hiru puntual lortu.",
    "licencia": "cc-by-sa"
  },
  {
    "id": "28kanala_0000446",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Uharte eskubaloiaren aurka jokatuko du gaur Tolosa Eskubaloiko mutilen lehen taldeak.\nGure mutilak gaur Anoetako Abraham Olano kiroldegian izango dira.",
    "licencia": "cc-by-sa"
  },
  {
    "id": "28kanala_0000447",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Taulan parekatuta daude bi taldeak, partidu gogorra espero dute gure neskek.",
    "licencia": "cc-by-sa"
  },
  {
    "id": "28kanala_0000448",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Senior neskei dagokionez, aurreko asteburuko porrotaren ostean indarberrituta daude Zarautz taldeari aurre egiteko. Senior mutilen lehen taldea ere gogotsu dago azken asteetako garaipenekin jarraitzeko.Oraingoan etxeko partiduak Anoetako Abrham Olano kiroldegian, Eskolapioen ikastetxean eta Uzturpe frontoiean jokatuko ditugu. Gorde egunak eta orduak, bertan espero zaituztegu!",
    "licencia": "cc-by-sa"
  },
  {
    "id": "28kanala_0000449",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Eduardo González Vaz izango da Villabonako PSE - EEren alkategaia\nEduardo González Vaz izango da PSE - EEren Villabonako alkategaia, datorren maiatzaren 28ko hauteskundeetara \"ilusio, erabakitasun eta lan egiteko gogo handiz\" aurkeztuko dela adierazi du. \"Villabona udalerri anitzago, aurrerazaleago eta solidarioago bilakatzeko\" asmoarekin aurkeztuko da. Era berean, lehentasun politiko bat duela nabarmendu du, \"aukera-berdintasuna bermatzea, eta gizarte-desberdinkeriaren aurka borrokatzea\".\nAlderdi sozialistaren prentsa oharrak jasotzen duenarena arabera , Villabonako PSE-EEren zerrendako buru izateak dakarren \"erantzukizunarekin pozik eta harro\" dago González. \"Pertsonengandik hurbil egoteko, haien beharrei erantzuteko eta haien bizi-kalitatea hobetzeko aukera\" ikusten du alkategai izanda.",
    "licencia": "cc-by-sa"
  },
  {
    "id": "28kanala_0000450",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Galtzaundik euskaraz bizitzeko zailtasunak gainditzeko tailerra jarriko du martxan\nEuskaldunen ahalduntze tailerra jarriko du martxan Galtzaundi Euskara Taldeak. Euskaraz bizi gaitezke izenburupean euskaraz bizitzeko garaian topatzen diren zailtasunei aurre nola egin landuko da. Tailerrak hamabostean behin, apirilaren 26an hasita, asteazkenetan egingo dira. Denera bost hitzordu izango dira, 18:00etan hasi eta 19:30etara bitartean.\nSaioek bi zati izango dituzte, teorikoa eta praktikoa. Batetik, norberak euskaraz bizitzeko dituen zailtasunak kontatuko ditu modu informalean, eta erronka horretan, partaideen arteko interakzioaren bidez, norberak gertatzen zaiona hobeto ulertuko du. Bestetik, ditugun zailtasunen arrazoiak landuko dira: politikoak, psikologikoak, emozionalak estrukturalak... horiek zergatik gertatzen diren azalduko da, eta egoera horien aurrean nola jokatu daitekeen azalduko da.\nTailerrean parte hartzeko Galtzaundiren webgunean dagoen galdetegia bete edo euskara taldeaeren bulegotik pasa behar du. Informazio gehiago lortzeko eskura daude helbidea edo 943 655 004 telefono zenbakia.",
    "licencia": "cc-by-sa"
  },
  {
    "id": "28kanala_0000451",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Goizean 10:00etan hasi eta 12:30ak () bitarte ariko gara Usabal Kiroldegian () entrenatzaileen laguntzaz saskibaloi saio bikainak egiten. Parte hartzaile bakoitzak 40euro ordaindu beharko ditu eta kamixeta bat izango du opari!\nBeraz, 2011-2012 urteetan jaiotako ALEBINAK eta 2013-2014 urteetan jaiotako BENJAMINAK, badakizue, animatu zaitezte aste santuko oporraldian gurekin saskibaloiaz gozatzera! ‍‍",
    "licencia": "cc-by-sa"
  },
  {
    "id": "28kanala_0000452",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Laskibar parkea eraberritzeko lanen bigarren fasea apirilaren 11n hasiko da\nIrurako udalak 2022an Laskibar auzoko jolas parkearen egoera ikusita, bizilagunekin batera, aisialdi-gunearen partaidetza prozesua martxan jarri zuen. Behin prozesua aurkezteko bilera egin ondoren, proposamenak egiteko epea zabaldu zen eta hainbat eskakizun egin zituzten herritarrek. Jasotako proposamenak eta guneak eskaintzen dituen baliabide naturalak kontutan edukitzen saiatu da Udala, eta egingo den eraberritzearekin auzotarren nahiak ase nahi ditu Irurako Udalak.\nAurreikuspenen arabera bigarren faseko lanak apirilaren 11n hasi eta hiru astez luzatuko dira. Eguraldiak data hauek aldatzea eragin dezake. Aurreikusten diren lanetan parkour zirkuitua, balantzina kolunpioa, txirrista pasabideko etxetxoak, eta picnic mahaiak jarriko dira. Denera 59.900 euroko kostua izango dute lanek. Lehenengo fasean egin zen inbertsioan 16.500 euro bideratu ziren tirolina eta ping pong mahaiak jartzeko.",
    "licencia": "cc-by-sa"
  },
  {
    "id": "28kanala_0000453",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosaldeko zenbat gaztek lan egingo luke lehen sektorean gustura, eta kontrara, bulego, tailer edo fabrikara joaten da ogibidea lortzera?\nPasio dute artzantza, animaliak zaintzea, baratzea aldatzen ikustea eta hura saltzea, edota, sagarrak bildu eta sagardoa egitea. Bizitza bete egiten die horrek, bizipoza eman, baina bestelako lanak uzten dien denbora apurrekin ezinean ibili behar izaten dute.\nTolosaldean antropologia lanetan ibili naizenean, behin baino gehiagotan topatu naiz halako kasuekin: baserri inguruko bizimodu eta praktikan jakintza handia duten gazteak, izugarri gozatzen dutenak lan horietan, baina ezinak aurrera egiten uzten ez dietenez, kaleko beste lanetara kondenatu behar dutenak. Aurreko belaunaldiak utzitako ondareak ere ez du asko lagundu, fama txarra baserriko lanaren inguruko diskurtsoetan, hainbat kasutan: \"gauza bikaina da hilabetero soldata ziurra izatea, egonkortasuna eta segurantzia\", eta hala, industrializazioarekin herri txikiak hustu ziren eta kaleko etxeak bete. Hura zen \"etorkizuna\". Gainera, bestelako ikuspegiak zeuden: garai hartan produkzioak agintzen zuen, asko sortu, prezio baxuetan. Eta baserriak, borroka hori galdua zuen. Aurreko belaunaldiak ere, ahal zuena egin zuen, noski, eta ez dugu kaka zabalduko.\nMende berriarekin, ordea, proiektu berriak loratzen dira tarteka eskualdean. Bestelako ikuspegi batekin, baserri berrinterpretatu eta ekimen eta produktu berritzaileak gauzatu dituzte: esnekietan, haragia zuzenean salduz, erlearen kulturaren inguruan... eta gazte horiekin egotean, energia nabari da, zoriontasuna ari diren horretan. Beraiekin berriketan, ilusio eta pasioz hitz egiten dizute, irribarre batekin. Egia da, etengabeko borrokan aritzearen sentsazioa izaten dutela, presak eta kargak, ezin iritsi eta iritsi beharra.\nHala ere, batzuk pausoa ematen badute ere, zenbat geratzen dira bidean, lanean gustura aritzen diren lur horietatik desterratuak? Baserriaren inguruko lanetan afizio ikaragarria duten pertsonak ezagutu ditut, baina dirua irabazteko tailerrera edo bulegora joan behar dutenak, eta hori, gauzak ondo egiten ari ez garen seinale da. Euskal Herria goratzen dugu, gure halako miseriekin ez ikusiarena eginda. Eta zoritxar horretan, erdigunean dago gure eskualdea. Tolosaldea landa eremua da, jakintza handia duena lehen sektoreko lanetan... eta hau guztia gabe, gure paisaia ederra galduko da, herri txikiak kalearen jarraipen soilik bilakatuko dira, eta garrantzitsuena, halako jakiez gozatzeko aukera galduko dugu. Eta burujabetza galduko genuke, lehenaz gainera, gure elikaduran.\nHelburuak ez du izan behar gazteak lehen sektoreko erruleta horretara bultzatzea, baizik eta gazteek apustu hori egitea, gauzak ondo eginda, bizitza duina izateko aukera eta baldintzak dituztelako. Pauso hori ematea ez izatea \"erokeria\", baizik eta ongi ikusia dagoen hautua, eta trenak edo gaztak egiten dituztenen artean, edota, ordenagailuekin kontuak edota Tolosako azokan beren produktuak salduz dabiltzanak paretsuko bizi baldintzak izatea. Bai, eta hori gertatzeko, gure erosketen kontraesanetan ere azkura egin beharko dugu.",
    "licencia": "cc-by-sa"
  },
  {
    "id": "28kanala_0000454",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "ANDRAGORA, Tolosaldeko Emakumeen Etxea apirilaren 1ean irekiko da\nApirilaren batean goizean zehar ekitaldi ezberdinak egingo dira; 10:30etik 11:30era txupinazoa eta kalejira egingo dira trikitilariekin eta Batumorekin, Emakumeen Plazatik irtenda. 13:30ean Tolosako Udal ordezkariek eta talde eragileek hartuko dute hitza. Orain arteko egindako bidea eta etorkizunerako erronkak izango dituzte hizketagai. Ondoren, bertsoek eta musika girotuko dute luncha. Bertsotan Amaia Agirre eta Uxue Alberdi arituko dira eta musikaz Ayvee eta Alai abeslariak arduratuko dira.\nIrekiera ekitaldira edonork joateko aukera izango badu ere, beharrezkoa izango da aurrez izena ematea. Horretarako idatzi edo 943 670 383 telefono zenbakira deitu behar da.",
    "licencia": "cc-by-sa"
  },
  {
    "id": "28kanala_0000455",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Martxoaren 13an Alegiako Tokiko Energia Komunitatearen inguruko lehen bilera irekia egin zen herritarrekin. Gipuzkoako Foru Aldundia eta Alegiako Udala elkarlanean ari dira egitasmo hori garatzen eta bi erakundeetako ordezkariek hartu zuten hitza kultur etxeko areto nagusian egindako saioan. Arantxa Irazusta alkateak sarrera bat egin zuen eta EDINOReko Josu Etxebarria teknikaria izan zen energia komunitatearen inguruko xehetasunak eman zituena. Bileran parte hartu zuten herritarrei eskerrak eman nahi zaizkie Udaletik, azaldutako interesagatik.\nLotura honetan Alegiako Energia Komunitatearen inguruko informazio guztia kontsultatu daiteke. Bertan ohiko galderen atala (FAQ) topatuko duzue eta bertan informazio ugari dago. Webgune horren bidez aurreinskripzioa ere egin daiteke. Hori egiteak ez du inolako lotura edo konpromisorik sortzen. Erabiltzaileak nahi beste galdera egin ditzake edo nahi beste zalantza argitu. Behin horiek argituta, norberaren erabakia izango da izena ematea edo ez. Ematea erabakitzen dutenei argindar faktura bat ondoan izatea komeni zaie. Kontratuaren titularra eta CUPS zenbakia (kontuko 20 digitoak) eskatzen dira.\nMartxoaren 13ko bileratik bazkide fundatzaile izateko beharrezkoak diren bazkideetatik bik (lehendakaria eta diruzaina) izena eman zuten eta hori ere eskertu nahi du Udalak. Kargu horiek sinbolikoak dira eta denborarekin aldatu egingo dira. Guztira hiru izaten dira bazkide fundatzaileak eta komunitatearen idazkaritza Udalari dagokio.",
    "licencia": "cc-by-sa"
  },
  {
    "id": "28kanala_0000456",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "1. Nazionaleko senior taldea 2 puntu garrantzitsurekin itzuli da etxera.\nNeskek aldiz partidu gogorra izan zuten Eibarren. Lehen zatian parekatuta ibili ziren arren bigarrenean eibartarrek aurrea hartu zieten gure neskei.",
    "licencia": "cc-by-sa"
  },
  {
    "id": "28kanala_0000457",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurten, 13 upeltegitako 14 ardo eta cavak dastatu ahal izango dira\nGure Txokoak, aurreko urteetan egindako Ardo Zuri Azokei jarraipena emanez, aurten azoka berri bat antolatzea erabaki du. Trianguloan egingo da eta 11:30etik 14:00etara izango da, Tolosako Udalarekin elkarlanean jarritako karpan. Jatorri askotako ardoak dastatu ahal izango dira, tartean, galiziarrak, gaztelarrak, katalanak, errioxarrak, nafarrak edota Gipuzkoakoak.\nAurreko urtean bezala, ardoa dastatu nahi dutenek kopa bat erosi ahalko dute karparen sarreran 5€-ko prezioan. Gainera, ardoa hobeto dastatzeko, pintxoak erosteko lau stand jarriko dira 1€-ko prezioan.",
    "licencia": "cc-by-sa"
  },
  {
    "id": "28kanala_0000458",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Atzo izan zen kiroldegiko langileen lehen greba eguna. Goizean, Tolosako Plaza Zaharrean, elkarretaratzea egin zuten eta arratsaldean, berriz ere elkartu ziren Euskal Herria Plazan \"lan eta bizi baldintza duinak\" eskatzeko.",
    "licencia": "cc-by-sa"
  },
  {
    "id": "28kanala_0000459",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Martxoaren 24an, ostirala, Beatriz Egizabalek 'Magma Mia!' bakarrizketa eskainiko du 22:00etatik aurrera zinean. 'Haserre nago, sutan nago, irakiten nago... presio gehiegi eta zulo guztiak itxita mantentzeko hezitu naute. Sumendia lehertzear dago Magma mia!!!'. Bakarrizketa feminista; militantziatik asko, baina umoretik are gehiago duen ikuskizunak ikusle potentzial desberdinetan gogoeta eta barreak eragitea du helburu.\nEmanaldi horretarako sarrerak martxoaren 20an, astelehena, jarriko dira salgai kultur etxean sei euroan. Kultur etxea 10:00etatik 13:00era eta 15:00etatik 21:00etara egoten da zabalik.",
    "licencia": "cc-by-sa"
  },
  {
    "id": "28kanala_0000460",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "AUZOKO egitasmoak Ibarrarra etorri berri diren herritarrei euskal kultura ezagutarazten die.\nHorretarako ostegunero 17:00etatik 19:00etara Kutur Etxean elkartzen dira atzerrian jaiotako dozena bat lagun eta beste lauzpabost ibartar. Hemendik aurrera, hilabetean behin, elkarte gastronomiko batean ere elkartuko dira. Hitzordu hauetan nork bere herrialdeko jakiak prestatuz ingurukoak hobeto ezagutzeko aukera izango du.\nHarrera sozial horretan lagunduko duten boluntario euskaldunak behar dira. Egitasmo honetan parte hartu nahi duenak 688 738 417 zenbakira deitu edo idatzi behar du, edo mezua bidali.",
    "licencia": "cc-by-sa"
  },
  {
    "id": "28kanala_0000461",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Apatta industrigunearen 2. fasearen garapenerako Plan Berezia eta Urbanizatze Jarduketa Programa behin betikoz onartuta\nTolosako Udalarentzat legealdi honetan garapen ekonomikoa sustatzea helburu estrategikoa izan da. Lehentasunetako bat Apatta Industriagunearen bigarren fasea egiteko beharrezkoak diren hirigintza-plagintzarako tresnak izapidetzea izan da. Horrela hirigintza lanei datozen urteetan hasiera eman ahal izango zaie.\nApattaErreka industrialdearen 18.1. azpieremua garatzeko era koordinatuan eta elkarlanean lan egin dute Tolosaldeako Apattaerreka Industria Lurra, SA soziedade publikoak Tolosako Udalak eta Ibarrako Udalak. Industrigune berriak 62.140 metro karratu izango ditu, Ibarrako eta Tolosako lurrak hartuko ditu.\nAurreko legealdian hasitako betelanak bukatzear daude egun. Legealdi honetan Hiri Antolamendurako Plan Berezia garatu eta onartu da, Urbanizatze Jarduketa Programa izapidetu eta behin betiko onartu da eta martxan daude Urbanizazio Proiektua eta Industrialdeko Mugikortasun Plana garatzeko lanketak ere.\nUrbanizazio Proiektua eta Industrialdeko Mugikortasun Plana behin betiko onartzea izango da hurrengo urratsa. Ondoren ekingo zaie eremua urbanizatzeko lanei. Urbanizazio obren gastua 9.778.191,52 eurokoa izango da (BEZ barne).",
    "licencia": "cc-by-sa"
  },
  {
    "id": "28kanala_0000462",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Pertsona migratzaileak beren egoera erregularizatu eta lan-merkatuan sartzeko aholkularitza juridikoa eskainiko du zerbitzuak\nTolosako Udalak, Eusko Jaurlaritzako Berdintasun, Justizia eta Gizarte Polotiketako Sailarekin batera, Aholku-Sarea izeneko zerbitzua sortu du. Migratzaileek izan ohi dituzten zailtasunak ikusita, Aholku-Sareak egoera hau lege-aholkularitzaren bidez hobetzea du helburu bezala. Horretarako, Biltzenek eskainitako telefono bidezko arreta osatuko du zerbitzu honek.\nAholku-Sarearen bulegoa Familia Elkargunean kokatu da. Gaurtik hasita, zerbitzu hau asteazkenero, 10:00etatik 14:00ak bitartean, eskainiko du Tolosako Udalak. Bertaratzeko, aurrez hitzordua eskatu beharko da, 943 245 626 edo 943 245 627 telefonoetara deituz.",
    "licencia": "cc-by-sa"
  },
  {
    "id": "28kanala_0000463",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Denon egunerokotasunean teknologia azkar doa aurrera, baita gure ingurun egiten diren kiroletan ere.\nTxirrindularitza, eskubaloia, futbola, eta athlestismoko kasuak izango ditugu aztergai ardatz nagusi bezala mahai inguru honetan.",
    "licencia": "cc-by-sa"
  },
  {
    "id": "28kanala_0000464",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Redline Mekanika TAKEk 49-75 irabazi du San Prudentzioren kantxan eta TAKE Eguzkitzak galdu 40-47 Easo Basketen aurka.",
    "licencia": "cc-by-sa"
  },
  {
    "id": "28kanala_0000465",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbatean Almonacid de la Sierrara joan ginen hogeita hirugarren jardunaldiari dagokion partida jokatzera. Astean zehar aurreratu genuen bezalaxe, une honetan porrot egiteak min handia egingo liguke, eta horregatik, ondo genekien zeri egin behar genion aurre.\nHorrela, Dani, Oscar, Uri, Txiki eta Boli bostekoarekin hasi genuen norgehiagoka. Ia lehen zati osoan zehar ikusi genuen berdintasun nabarmena kontuan hartuta (Almonaciden defentsa baxua oso ondo egituratuta zegoen), ez zen harritzekoa izan lehen gola hain berandu heldu izana. Izan ere, atsedenaldirako minutu bat falta zela iritsi zen, Chukyk aldeko penaltia bota zuenean (0-1).\nAldageletatik itzuli ondoren, Dani, Oscar, Chuky, Uri eta Bolik eman zioten hasiera bigarren zatiari. Pixkanaka, indarrak batu genituen, eta horrekin batera, gure bigarren gola sartu genuen 25. minutuan, Dylanen eskutik ia ate batetik bestera, Daniren geldiketa baten ostean (0-2). 10 minutu inguru geroago, hurbildu egin ziren etxekoak erasoan baloia ondo mugituta (1-2). Halaber, 1-2koarekin, atezain jokalariarekin saiatu zen aurkaria, gu 5 faltekin geunden bitartean. Antzera, guk ere 5eko jokoaren aldeko apustua egin genuen baloiaren jabetza luzatzen saiatzeko. Dena den, markagailua ez zen gehiago mugitu, eta ezinbesteko garaipena lortu genuen.\nPartidaren amaieran honako hau adierazi zuen Jotak: \"Neurketa gogorra izan da fisikoki. Gauza garrantzitsuak genituen jokoan bi taldeok, baina giroa bikaina izan da, areto futbola arnastu dugu eta zoragarria izan da gaur hemen egotea\".GOAZEN!!!!",
    "licencia": "cc-by-sa"
  },
  {
    "id": "28kanala_0000466",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Urtea amaitu baino lehen lizitatu eta esleituko dira Tolosako erdiguneko geltokiko obrak\nTolosako erdiguneko geltokiko irisgarritasuna hobetu eta geltokia modernizatzea da proiektuaren helburua\n2021ean aurkeztu zen proiektua eta ordutik Udal gobernuak hartutako konpromisoei eutsi die. 2021eko irailean beharrezkoak ziren konpromiso kredituak onartu ziren udalbatzan, baina Tolosako Udalaren eta ADIFen artean sinatu behar zen hitzarmena ez da sinatu, ADIFek oraindik ez duelako proiektua onartu, barne arazoak direla eta.\nUdal gobernuak proiektu honi garrantiza eman eta jarraipen estua egin dio. Alkatearen hitzetan, \"oso gainean egon gara, une oro aritu gara atzerapenaren inguruko azalpenak eskatzen eta proiektuaren egoeraz ADIFeko ordezkariei galdetzen\".\nJoan den astean, ADIFeko arduradunen eta ingeniari taldearen arteko bilkura antolatu zuen udal gobernuak, proiektuaren egungo egoera ezagutzeko. Alkatearen ustez, argi dago \"Tolosako erdiguneko geltokian irisgarritasuna hobetu eta bermatzeko beharra badagoela\" .\nBarne arazoak izan dira, ADIF-eko ordezkariek esan dutenez, proiektuaren onarpenaren eta obren hasieraren atzerapenaren arrazoiak. ADIF-ek barne antolaketa berria ezarri du eta horren ondorioz proiektuen onartze prozesuak luzeagoak dira orain. Egindako proiektua eguneratu behar izan da, antolakuntza berriaren arabera, eta urte bete baino gehiago darama proiektuak berrikuspen prozesuan. Prozesu hau lehenbailehen amaitzeko, proiektura giza baliabide gehiago bideratzeko konpromisoa hartu du ADIF-ek.",
    "licencia": "cc-by-sa"
  },
  {
    "id": "28kanala_0000467",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Dilema handia dut eta ez nuen espero horrenbeste eragingo zidanik.\nGaur egungo gazteriaren gehiengoak (eta ez gazteriak bakarrik) reggaetoia kontsumitzen du edozein lekutan. Kaletik oinez joan eta taberna edo autoetan entzuten diren kantak, edo playlist eta Top zerrenda esanguratsuenetan azaltzen direnak. Baina zer gertatzen da eukal entitateetan, gobernuak kontrolpean dituen irrati edo eta telebistetan reggaetoiarekin? Hainbat puntu ditut egoera hau aztertzeko eta denak azpimarratu nahiko nituzke.\nHasteko, euskal kultura musikala, orain dela 30 urte zeramaten pertsona berdinak eramaten dute, eta ez dute berrikuntzarik egiten, esaten den bezala \"están chapados a la antigua\". Euskal Herrian hori asko pasatzen dela iruditzen zait. Kultura oso aberasgarria dugu eta hori zaintzea eta indarra sustatzea garrantzitsua dela iruditzen zait, baina ez gara hortik ateratzen. Mundua aldatzen dijoa eta guk pausu oso txikiak ematen ditugu mundura moldatzeko. Ba horixe pasatzen da euskal musikarekin eta reggaetoiarekin. Soilik kulturara lotuta dauden lau taldeak zabaltzen dituztela, rock, txalaparta edo trikitixa sartzen dituztelako beraien edukietan. Performanceak oso interesgarriak iruditzen zaizkit eta ez diot botererik kendu nahi horrelako musikari. Baina zergatik ez dugu berrikuntzarik sartzen?\nBestalde, reggaetoia matxista delaren aitzakia erabiliz, mapatik guztiz ateratzen dute estilo musikal hau. Zergatik? Noiztik da estilo musikal bat matxista? Matxista letrak idazten dituen persona da, ez erritmoa. Eta ikusi denez, geroz eta reggaetoi gehiago dago ez dena matxista. Gainera, estilo musikal guztietan sartzen dituzte letra matxistak eta horiei ez diskriminatzen. Zergaitik pasatzen da hau? Gizartea matxista delako eta edonork edonon egiten dituelako letra hauek. Orain dela urte pare bat, gogor jo zuen reggaetoi talde feminista Tremenda Jauría izan zen mundu guztia konzientziatzeko helburuarekin, baina ez hori bakarrik, lehenago ere emakumeen letra gehienak ez ziren matxistak nik uste kultura eta sexualitate puntua, matxistatzat hartzen dela. Eta izan ere, hor arrazismoa sartzen da. Beste ikuspuntu haundi bat, nire ustez, reggaetoia baztertzeko. Bai alajaina, Euskal Herria oso arrazista da eta horrelako adibideetan ere ikus dezakegu. Ea aitzakia hori alde batera utzi eta begiak gehiago zabaltzen ditugun. Noizbait geratu al zara pentsatzen arrazismoa ere izan daitekela? Izan ere reggaetoia, kultura latinoamerikarretik dator, Panama eta Puerto Rikotik. Bertan sortu zen reggaetoia dancehall erritmoak azkartu eta erderazko rapak sustatzeagatik. Beraz, nire ondorioetako bat ere arrazakeria da.\nBakoitzak bere estilo musikalak ditu, eta hori oso polita da, dibertsitatea sortzen delako eta erritmo desberdinak sustatzen direlako. Baina mesedez, ez utzi reggaetoia alde batera, espresatzeko, justizia soziala egiteko edo poztasuna sortzeko tresna bikaina dela iruditzen zait. Gainera, Euskal Herriak reggaetoia behar du. Badakizue zergaitik? Dantza egiten ikasi behar dugulako. Gehiago disfrutatu eta lotsa eta estereotipo denak alde batera uzteko. Animatu gehiago dantzatzera. Bizitza politagoa ikusten da. Gora reggaetoia!",
    "licencia": "cc-by-sa"
  },
  {
    "id": "28kanala_0000468",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Elorri Aldapak Baskoniaren eta Bilbo Basketen arteko derbirako autobusa antolatu du martxoaren 26rako\nElorri Aldapa saskibaloi taldeak irteera bat antolatu ACB ligako partida batera. Martxoaren 26an, igandea, Baskoniaren eta Bilbao Basketen arteko derbia jokatuko da 17:00etan Gasteizen eta taldeak autobusa antolatu du bertaratu nahi duten zale guztiek joateko aukera izan dezaten.\nAutobusa 15:15ean abiatuko da Alegiatik eta itzulera partidaren ostean izango da. Izena emateko interesa dutenek martxoaren 17a, ostirala, izango dute azken eguna. 14 urte bitarteko haurrek 21 euro ordaindu beharko dute eta 14 urtetik gorakoek 32 euro. Prezioan autobusa eta sarrera sartzen dira. Izena emateko bi modu daude: helbidera idatzita edo taldeko jokalari edo arduradunen bati esanda.\nElorri Aldapatik herritarrak irteera honetan parte hartzera animatu nahi dira. Gainera, 50 laguneko taldea osatzen baldin bada, kamiseta bat izango dute opari eta Buesa Arenako kantxan talde argazkia ateratzeko aukera izango da.",
    "licencia": "cc-by-sa"
  },
  {
    "id": "28kanala_0000469",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bertan Sanbartolome jaien antolaketari ekin asmoz, Festa Batzordea bilduko da.",
    "licencia": "cc-by-sa"
  },
  {
    "id": "28kanala_0000470",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irurako Udalak Gipuzkoako Foru Aldundiko Ingurumen eta Obra Hidraulikoetako Departamentuarekin elkarlanean, Irurako Energia Komunitatea sortzeko prozesua abiatu du. Martxoaren 7an Tokiko Energia Komunitate bat zer den eta zein onura dituen ezagutzeko informazio-saioa izan zen eta hainbat herritarrek hartu zuten parte.\nGipuzkoako Foru Aldundiak Tokiko Energia Komunitateak (TEK) sortzeko eskaintza egin zien lurraldeko hainbat udalerriei eta, egun, 20 udalerri gehietu zaizkio proiektuari. Irurako Udalak egoki ikusi zuen Aldundiko proiektu honetan parte hartzea, batetik Irurak energia-trantsizio iraunkorrean aurrerapausoak ematen jarraitzeko eta bestetik proiektuaren gauzatzearen kostuak Aldundiak bere gain hartzen dituelako.\nHonela, Trinketeko teilatuan 84 plaka fotovoltaiko jarriko ditu Aldundiak Irurako TEKri 38 kW emateko. Orotara, 57 etxe eta komertzio txikik izango dute Irurako TEKan parte hartu eta Trinketeko instalaziotik energia berriztagarria kontsumitzeko aukera. Gainera, TEKko kide izanda, Aldundiak formazioa eta aholkularitza zerbitzua jasotzeko aukera izango dute partaideek.\nInstalazioa eraikitzeko Udalak berea den Trinketearen teilatua utzi dio Aldundiari, instalazioa bera 5 urtez azken honen ardurapean egoteko. Ondoren, instalazioa Irurako TEKrena izatera pasako da eta beronek izango du azpiegitura kudeatzeko ardura.\nUne honetan, beraz, Irurako TEK sorrera fasean aurkitzen da. Parte hartu edo informazioa jaso nahi duten pertsonek aurre izen-ematea egin dezakete www.tekgipuzkoa22.eus/irura/eu webgunean. Informazio osagarria edo kezkak argitzeko Irurako Udalera ere jo dezakete interesatuek (943 691 333). Irurako TEKko kide izateak ez du kosturik eta bertako energia berriztagarria kontsumitzeagatik ez da inolako instalaziorik egin behar.\nBehin taldea osatuta, Irurako TEK elkarte modura osatzeko fasea hasiko da. Honetarako, komunitateak bere sorreran zein nolako egitura izango duen adostu beharko duela, adierazi du Aldundiak, estatutu batzuk definituz. Foru entitateak Tokiko Energia Komunitateen aukerako estatutuen zirriborro bat aurreratua du, baina komunitatean parte hartu nahi duten herriko eragileek, hauek beren beharren arabera egokitzeko aukera izango dute.\nIrurako Udalak herritar, merkatari edo interesa duen herriko bestelako eragileei proiektuaz informatzeko edo/eta bertan parte hartzeko gonbita luzatzen die. Izan ere, jatorri berriztagarriko energia kontsumituz, energia eta dirua aurrezteaz gain, Irurako Berotegi Efektuko Gasen isurketak murrizten eta klima-aldaketa gutxitzen lagunduko dute irurarrek.",
    "licencia": "cc-by-sa"
  },
  {
    "id": "28kanala_0000471",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Zubi Berriaren proiektua herritarrei aurkezteko informazio bilera\nOria ibaiak Tolosa osoa zeharkatzen du eta ondorioz, uholde arriskuko eremuan kokatuta daude herriko hainbat gune. Hortaz, uholdeak eta ur goraldiak gertatzeko arriskua handiagoa da Tolosan. Ibaiaren ur emariak, gaur egungo ibilguaren edukiera gainditzen du eta zubien oinarri edo zutabe zabalek ur-emaria oztopatzen dute.\nHori dela eta, Tolosa uholdeetatik babesteko hainbat eskuhartze aurreikusi eta lehenetsi ditu URAk, indarrean duen Ekintza Planari jarraituta. Horietako bat eta garrantzitsuena Zubi Berria ordezkatzeko proiektua da.\n\"Tolosa udalerria Oria ibaiaren uholdeetatik babesteko proiektua\" jendaurrean jartzearekin batera, proiektuari alegazioak egiteko epea zabaldu zen otsailean, martxoaren 7ra arte. Horren harira egin zuten agerraldi bateratua URAk eta Tolosako Udalak. Edonola ere, proiektuaren xehetasunak jakiteko, informazio bilera irekia egingo du URAk Tolosan, martxoaren 16an, arratsaldeko 18:30ean Udaletxeko Batzar aretoan.\nProiektua ezagutzeko interesa duen tolosar orok izango du bileran parte hartzeko aukera eta bileran azalduko diren proiektuaren nondik norakoak hauek izango dira:\nObrak iraun bitartean oinezko eta trafiko fluxuak bideratzeko hartuko diren neurriak.",
    "licencia": "cc-by-sa"
  },
  {
    "id": "28kanala_0000472",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Zumarditxikia berreskuratzeko proiektuaren inguruan jasotako herritarren iritziak proiektua egin duten arkitekto eta ingeniariekin partekatu ditu gobernuak\nUdal gobernuak bilera egin du aste honetan Zumarditxikia berreskuratzeko proiektua idazteaz arduratu den ingeniari eta arkitekto taldearekin, proiektua aurkeztu ondoren, herritarrengandik jasotako ekarpen eta kezkak adituekin partekatze aldera.\nAditu taldeak tolosarren ekarpen eta proposamenak aztertuko ditu orain.\nOlatz Peon, Tolosako alkatea: \"Zumarditxikia berreskuratzeko proiektuak balio behar du tolosarrak erakarri eta herritarren artean ilusioa pizteko, herria kohesionatzeko eta ez zatikatzeko; irmo eusten diogu eremua herritarren eskura jartzeko eta espazioa berreskuratzeko konpromiso eta apustuari; guztien iritziak entzunda, elkarlanean eta adostasunetik, herriarentzat onena izango den proiektua mahai gainean jartzeko\"\nAbendu hasieran aurkeztu zen jendaurrean Zumarditxikia berreskuratu eta herritarren eskura jartzeko azken urte luzeetan zehar landutako proiektua. Herritar guztiek proiektua ezagutzeko aukera izan zezaten, informazio bilera antolatzeaz gain, hainbat informazio euskarri sortu eta jarri dira herritarren eskura, tolosar guztien iritziak jasotzeko helburuarekin.\n\"Parte hartzeak garrantzia berezia izan du proiektu honen garapenean, bi prozesu aurrera eraman baitira proiektua tolosarrekin elkarlanean lantzeko. Lehen parte hartze prozesuan zehaztu zituzten tolosarrek eremua berreskuratzeko baldintza eta helburuak; irizpide horiek eta indarrean dauden hainbat legedi eta plan oinarri hartuta garatu da proiektua: mugikortasun plana, uholdegarritasuna, genero ikuspegia, irisgarritasun unibertsala, ibaira jaisteko aukera, besteak beste. Parte hartu nahi izan duen tolosar orok izan du aukera ekarpenak egiteko\" azaldu du Tolosako alkateak, Olatz Peon Ormazabalek.\n\"Prozesuak iraun duen denbora guzti horretan, herritarren iritziak jaso ditu udal gobernu honek, mingarria da prozesuaren amaieran sortzea hainbat kezka, egokiagoa zitekeelako kezka horiek abiapuntuan azaldu eta lantzea. Halere, tolosar guztien iritziak jaso eta entzun nahi izan ditugu, baita orain ere; guztien iritziak direlako garrantzitsuak, adituenak noski, eta adituak ez direnenak ere bai, horregatik bideratu ditugu gure indarrak azken denboran proiektua gizarteratzera\" gaineratu du alkateak.\nAlkateak azpimarratu du proiektua ez dela gobernu honek egin duen proiektua, baldintza batzuen baitan landutako proiektua baita talde profesional batek egindakoa, udaletxeko arkitektoekin batera, herritarrek ezarritako baldintzen pean.\nEntzute ariketaren ostean, tolosarrek azaldutako kezkak eta egindako ekarpenak kontuan hartuta, Zumarditxikia berreskuratzeko proiektua egin duten arkitekto, ingeniari eta paisajista lan-taldearekin bildu da gobernua, jasotako proposamenak mahai gainean jarri eta horiek proiektua egin duten adituekin partekatzeko.\n\"Bilera baliatu dugu herritarrek, proiektua ezagutu ondoren, egindako proposamenak aditu taldeari helarazteko, orain aditu taldeak, horiek aztertuko ditu\" adierazi du alkateak.\nJakina da udala aparkalekuen gaia lantzen ari dela momentu honetan, eta aparkaleku proposamena itxi bitartean aurrerapausorik ez dela emango Zumarditxikia berreskuratzeko proiektuari lotuta. Eta paraleloki, Zumarditxikia berreskuratzeko proiektua landu duen aditu taldeak tolosarren ekarpenak aztertuko ditu. \"Beraz, gai bakoitzak bere bide-orria eta lanketa izango du, eta gobernu honek, orain artean bezala, gardentasun osoz jokatuko du herritarrekin, lanketa bakoitzaren berri emanez, une oro\" berretsi du alkateak.\n\"Adostasuna dago abiapuntuan, Zumardikitxikia berreskuratzeko egokitasunean. Zumarditxikia berreskuratzeko proiektuak balio behar du tolosarrak erakarri eta herritarren artean ilusioa pizteko, garrantzi berezia duen eremua batetaz hitz egiten ari garelako, beraz, proiektua baliatu behar dugu herria kohesionatzeko eta ez zatikatzeko; irmo eusten diogu eremua herritarren eskura jartzeko eta berreskuratzeko konpromiso eta apustuari; baita ere entzuketa ariketari, elkarlanean, tolosarren iritziak entzunda eta kontuan hartuta, proiekturik onena mahai gainean jarri eta aurrera eramateko; horixe da gure nahi eta borondate bakarra\".",
    "licencia": "cc-by-sa"
  },
  {
    "id": "28kanala_0000473",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "PSE EEk prentsa ohar bidez jakinarazi duenez, Fernando Narciso izango da PSE-EEko Ibarrako alkatetzarako hautagaia. Narciso \"ilusioz eta arduraz\" aurkeztuko da datorren maiatzaren 28ko hauteskundeetara \"era progresistan\" \"Ibarra eraldatzeko\" asmoa azaldu du. Fernando Narciso Andoaingo zinegotzi izan da 20 urtez. Zuzenbidean goi-mailako titulua du eta teknikari komertziala da Ibarrako Apatta-Erreka poligonoan.\nKomunikatu batean, Ibarrako herritarren bizi-kalitatea hobetzea helburu duen herrirako proiektua duela nabarnmendu du. Ibarrako PSE-EEren hautagaitzaren buru izateko aurkeztuko da \"argi duelako herri gisa gehiago merezi dugula\".\nAzken bi legealdietan Ibarrako zinegotzia izan da Narciso, aurtengoan zerrendaburu izango da. .",
    "licencia": "cc-by-sa"
  },
  {
    "id": "28kanala_0000474",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herriko eskulturak zaharberritu eta garbitzeko lanak egingo ditu Tolosako Udalak\nTolosak hainbat eskultura ditu herriko kaleetan banatuta. Urteen poderioz eta egoera klimatologiko eta bestelakoen ondorioz baina, obra horiek narriatu egiten dira.\nHori horrela, eskultura horien balorea aintzat hartuta, guztien egoera ona mantendu eta iraunkortasuna bermatze aldera, Tolosako Udalak herriko eskulturak zaharberritu eta garbitzeko lanak eramango ditu aurrera datozen hilabeteotan.\nEskulturen garbiketa eta zaharberritzea, baina, adituei dagokien gaia da, ezinbestekoa baita, lanak aurrera eramateko garaian, eskulturaren izaera, ezaugarriak eta materialak errespetatu eta bere horretan mantentzea. Hori horrela izanik, lanak eskulturagintzan adituak direnek egingo dituzte eta faseka garatuko dira.\nLehen fasean, esaterako, Juan Loperen \"Homenaje al baserritarra\", Koldobika Jauregiren \"Kantu ixila IX\" eta Eduardo Chillidaren \"Lizardiren leihoa\" eskulturak izango dira zaharberrituko direnak. Lehena Poeta Lizardin dago kokatuta, Koldobika Jauregirena, halaber, Zabalarreta parkean dagoen harrizko pieza da eta Eduardo Chillidaren eskultura Aranburu Jauregiaren aurrean dagoena da.\nEgingo diren esku-hartzeen bitartez, eskulturetan urteen poderioz jasandako narriadurak garbitu eta obren jatorrizko itxura berreskuratuko dira. Horretarako eskuz kenduko dira zikinkeria, zementu-hondarrak, gorotzak, likenak edota pintura-hondarrak, eskulturen harria eta materiala hondatzen ez dituen material eta produktuekin.\nZaharberritze lanek bi hilabete inguruko iraupena izango dute, betiere baldintza klimatologiko egokiekin eta erabilitako materialak behar bezala lehortzeko denborak errespetatuz.",
    "licencia": "cc-by-sa"
  },
  {
    "id": "28kanala_0000475",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kiroletik berdintasunaren alde ekiteko egitasmoaren baitan ekintza ezberdinak antolatu dira.",
    "licencia": "cc-by-sa"
  },
  {
    "id": "28kanala_0000476",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalak herriko zaintza sistemari buruzko ikerketa egingo du Pasa den otsailaren 28ko udalbatzan, Udal Gobernuak (EH Bildu) proposatutako mozioa gehiengoz onartu zen aldeko 7 bozka (EH Bildu ) eta 5 abstentziorekin (EAJ-PNV eta PSE). Mozio horretan, gizarte gisa bizi dugun zaintzen krisiari aurre egiteko \"estrategia publiko-komunitarioak diseinatu eta abian jartzeko\" beharra azpimarratzen da eta prozesu hori \"elkarlanean garatzea, besteak beste, eragile sindikal, sozial, mugimendu feminista eta bestelako herri-mugimenduen parte hartze aktiboarekin\" aldarrikatzen da.\nHorrela, Amasa-Villabonako udalak besteak beste, etxez-etxeko laguntza zerbitzua, eguneko zentroa, Santiago adinekoen egoitza eta udalerriko etxebizitza pribatuetan zaintza lanak egiten dituztenak (ia beti emakumeak) zein egoera duten aztertuko du, ondoren identifikatutako beharrei erantzuteko, beti ere kalitatezko zaintza sistema duina sortzeko helburuarekin.\nHonakoa da Amasa-Villabonako udalbatzak gehiengoz onartutako mozioaren eduki osoa:\nZaintzen krisi batean murgilduta gaudela dioten ahotsak aspalditik datoz, eta toki ezberdinetatik. Pandemiak agerian utzi du feminismoa aspaldi aldarrikatzen ari zena: bizitza zaurgarria eta dependientea da. Bizitzari baldintza duin eta justuetan eusteko apustua egiteko unea da: horrek begirada feminista eskatzen du erakundeetatik bultzatzen ditugun politika guztietan. Krisiaren azaleratzeak batzuengan eragiten duen paralisiaren aldean, mugimendu feministaren deiarekin bat egiten dugu. Diskurtso hutsaletatik, elkarlanerako eta sistema publikoaren defentsarako bideak ezarri eta eraikitzeko garaia da.\nHerritar guztion bizitzek ez dutelako berdin balio gure herrian. Eta bizitza horien zaintza ez da modu berean egiten. Gogor salatzen ditugu zaintzarekin negozioa egin eta eskubidea merkantzia bilakatzen duten politikak eta enpresa kapitalistak. Zaintzaren merkantilizazio eta familiarizazioa da sustatzen den eredua, eta honek etxeko eta zaintza sektoreko langileen esplotazioa dakar. Sektorea desarautua batzuen kasuan, eta konbenio ezberdinetakoa besteen artean.\nEgoitzetako zein etxez etxeko langileak, gehienak emakumeak, lan baldintza duinen aldeko borrokari heldu behar izan diote etengabe haien egoera hobetzen saiatzeko, ez baita etorri instituzioen partetik, pandemia ostean ere ez, berau erregulatzeko eta duintzeko inolako urratsik. Feminizatutako eta prekarizatutako sektore honek, zaintzen krisiaren erresoluzio sexistaren beste albo kaltea dira, askoren ahotan dagoen soldata arrakalaren eragile nagusietakoa. Gizarte-zerbitzuetan ez dago plaza publikoen garapen nahikorik, zaintza-premien aurreko arreta publikoa murriztu egin da. Honen aurrean, aukera duten familiek zerbitzu pribatuetara jo behar izan dute baina askok abusuzko klausulei eta egoitza pribatuetako hileroko ordainketaren garestitze bortitzari, 300€-tik gora kasu batzuetan, aurre egin behar diete. Horiek zerbitzu-txekearen ereduaren albo-ondorioak dira, legearen aurkakoa dena. 2800 familia omen daude egoera honetan Araba, Bizkaia eta Gipuzkoan Behatuz-en datuen arabera.\nKrisi egoera honi egoki erantzungo dioten erantzun integralak premiazkoak dira, esparru eta maila guztietan, eta ezinbestekoa da, eremu hau ere horretara aktibatu eta soluzio berriak mahai-gaineratzen hastea. Errealitate gordin horren aurrean, gure herriak, dinamika eraldatzaile eta partekatu bat abiatu behar du, erakundeetatik ahalegin eta konpromiso hori aitortuz, proposamenak eta aldarrikapenak jasoz, eta topaketa eta elkarrizketa guneak bultzatu eta indartuz.\nHorregatik guztiagatik, Amasa-Villabonako Udalak honako hau erabaki du:\nUdalak Amasa-Villabonan dugun zaintza sistemari buruzko analisia egingo du 2023. urtean. Analisi hori lehen urratsa izango da, ondoren gure errealitateari erantzungo dion kalitatezko zaintza sistema zabal, egoki eta justuago bat eraikitzeko estrategia publiko-komunitarioak diseinatzeko eta abian jartzeko. Udalak prozesu hau elkarlanean garatuko du, besteak beste, eragile sindikal, sozial, mugimendu feminista eta bestelako herri-mugimenduen parte hartzeaktiboarekin.\nEtxez etxeko laguntza zerbitzuaren eredua eta funtzionamendua egokitzea eta zabaltzea, identifikatutako beharrei erantzuteko eta lan-baldintzak duintzeko asmoz.\nEguneko zentroen eredua eta zerbitzuaren azterketa egitea eta honen arabera berau egokitzea/berrantolatzea eta/edo zabaltzea, identifikatutako beharrei erantzuteko eta lan-baldintzak duintzeko asmoz.\nGure udalerriko etxeko langileen egoera identifikatzea eta aztertzea (zerbitzu sozialen eta tokiko kolektiboen bidez), eta haien lan- eta bizi-baldintzak hobetzeko programa integralak abian jartzea, besteak beste: kontzientziazio kanpainak, etxebizitzarako eta langileen erroldarakoeskubidea bermatzeko ekimenak, aholku zerbitzuak martxan jartzea, etab.\nZaintza-lanen balio sozial eta politikoa aitortzen duten komunikazio-kanpainak egitea, erantzunkidetasunari arreta berezia eskainiz eta etxeko langileenak bezalako errealitateakikusaraziz.\nEgoitzetako zaintza eredua premiaz berrikustea, mugimendu feministaren, senitarteko- elkarteen, zaintzaileen eta abarren parte-hartzearekin, zaintza duinen premisari erantzunez, zaintza ematen eta jasotzen dituenarentzat.\nEuskal Herriko Mugimendu Feministak abiatu duen dinamikarekin bat egitea, hasteko eta behin, Martxoaren 8ko deialdiak babestuz eta herritarrei bertaratzeko deia eginez.",
    "licencia": "cc-by-sa"
  },
  {
    "id": "28kanala_0000477",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalean ordezkaritza dute hiru alderdiek, EAJk, EH Bilduk eta PSE EEk adostu zuten Emakumeen Nazioarteko Egunaren inguruko mozioa. Ostegunean Egindako Osoko Bilkuran irakurri zuten mozioa.",
    "licencia": "cc-by-sa"
  },
  {
    "id": "28kanala_0000478",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbatean aurkari zuzen baten bisita jaso genuen Belabietan: AD San Juan nafarra. 2B mailako ezagun zaharrak izanik, jakin bagenekien neurketa oso parekatua egongo zela, eta ezin izango genuela segundo bakar bat ere despistatu hiru puntu batu ahal izateko.\nHorrela, Dani, Boli, Uri, Txiki eta Oscar bostekoarekin hasi genuen norgehiagoka, eta lehen minutuetan, baloiaren jabetza mantentzen jakin genuela iruditu zitzaigun. Hala ere, lan ona egiten ari zen aurkaria, eta zaila egin zitzaigun jokaldiak amaitzea. Horrela, lehen zatiko 11. minutura arte itxaron behar izan genuen arratsaldeko lehen gola ikusteko, Dylanek area inguruan lapurtu eta baloia Txikiri pasatzean (0-1). Aurretik jartzea funtsezkoa izan zen. Gainera, talde bisitariak bosgarren falta igo zuen 15.minutuan, eta penalti bikoitza iritsi ez zen arren, atsedenaldia iragartzen zuen txistua entzuteko 14 segundora, Chukyk gol ikusgarria sartu zuen hegaletik, Oscarren zerbitzura (0-2). Aldageletara bi goleko tartearekin joateak indarra eta konfiantza ematen zigun, baina oinak lurrean jarrita genituen, bagenekielako San Juanek dena emango zuela puntuak lortzeko.\nHorrela, Dani, Oscar, Dylan, Txiki eta Bolirekin hasi genuen bigarren zatia. Espero zen bezala, Iker Tororen mutilak gero eta gehiago nabarmentzen hasi ziren eta, 23:30. minutuan, ez zuten barkatu, eta distantziak murrizten zituzten: pase txar bat aprobetxatuta, lapurretan egin, eta 2x1 batean sartzen zuten pilota ate barruan (1-1). Gehiagorako gogo handiarekin, amaierarako 6 minutura iritsi zen berdinketa, beste behin pilota lapurtu, eta kontraeraso batean oso azkar irten ondoren (2-2). Horren ostean, bai talde batek zein besteak pare bat aukera izan zituzten puntu banaketa saihesteko, baina baloiak zutoinean bukatu zuen denetan (atezainek ere egin zuten izugarrizko lana). Horrela, intentsitatea asko igo zen, eta bosgarren falta egin genuen, baina horrek ez zuen eragotzi 2 minuturen faltan bosteko jokoarekin saiatzea. Hala ere, elektronikoa ez zen gehiago mugitu eta partida 2-2koarekin itxi genuen. Amaieran, Jotak adierazi zuen taldea ez zela ondo aritu bigarren zatian, baina berdinketa ez zela txarra, nahiz eta ikasi egin behar dugun arerioaren jokoan ez erortzen. Hala eta guztiz ere, gure entrenatzaileak azpimarratu zuen zailtasunak zailtasun, harro sentitzen zela.",
    "licencia": "cc-by-sa"
  },
  {
    "id": "28kanala_0000479",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gipuzkoako Aldundiako Ingurumeneko eta Obra Hidraulikoetako Departamentuak ibilgailu elektrikoak kargatzeko instalazio publikoa ezartzen ari da Otarreaga kaleko bederatzigarren atariaren aurreko aparkalekuan, \"Sobres Izalbe\" enpresaren aurrealdean. Bide publikoan dago eta erabilera publikokoa izango da. Instalazioak 22kW-ko karga-puntu bat izango du ibilgailu elektrikoentzat. GFAk lanak gauzatzeko esleitu duen enpresak otsailaren 13an hasi zituen obra zibileko lanak.",
    "licencia": "cc-by-sa"
  },
  {
    "id": "28kanala_0000480",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Emakumeen Jabetza Eskolak argitaratu du udaberrian zehar eskainiko dituen jarduerak\nEskola hau emakumeen jabetzea eta parte hartze soziopolitikoa sendotzeko dago pentsatuta, gizarte justu, anitz eta osoagoa lortzeko. Mota ezberdinetako ekintza eta jarduerak eskaintzen ditu eskolak",
    "licencia": "cc-by-sa"
  },
  {
    "id": "28kanala_0000481",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azken orduetan egindako elurrak eskualdeko errepide sare nagusian ez du aparteko arazorik eragin. Hala ere, Lurraldebusen zenbait linea ez dira herri guztietara iristen. Lurraldebusek bere Twitter kontuan jakinarazi duenez Tolosaldean TO01, TO02, TO04, TO05 eta TO08 lineak daude murriztuta.\nEguraldia dela eta,Tolosaldeako lineak ondoko eraginak dituzte:#TO01 Tolosa>Alegia>Amezketa>Abaltzisketa.Ez da #Abaltzisketara heltzen.1/5",
    "licencia": "cc-by-sa"
  },
  {
    "id": "28kanala_0000482",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lehenengo aldia izan da gazte hauentzat txapelketan parte hartzeko aukera izan dutena eta finalean, Garia taldearen aurretik geratzea lortu dute.",
    "licencia": "cc-by-sa"
  },
  {
    "id": "28kanala_0000483",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "5 urte eta 4 hilabete beranduago sinatu du Ehbilduko gobernuak lagapen kontratua,\nAtzo argitaratutako berriaren bidez, Beatriz Unanuek, Alkate andereak, lotsa pasarazi digu, guri eta Amasa Villabonatarrei. Izan ere, gaur jakinarazi du Truchuelo familiak argazki dendako funtsa udalaren esku utzi duela eta, gure harridurarako, albiste hori 2019ko maiatzean argitaratu zen Udalaren web orrian, Atarian eta Diario Vascon, besteak beste.\n2019an, beraz, iritsi zen Truchuelo familiarekin akordio batera eta 5 urte eta 4 hilabete beranduago sinatu du Ehbilduko gobernuak lagapen kontratua, delako kontratua Idazkaritzan egon da 2019ko apiriletik.\nHilabeteak daramatzagu kezkatuta Udal gobernuak ez duelako gobernatzen; pilotu automatikoa jarrita dabil, bai, baina ez dakigu nora; eta atzo argitaratu duten albistea horren adierazgarri garbia da. Horregatik eskatzen diegu Beatriz Unzue Alkateari eta bere aholkulari politikoa den Xabat Laborderi, lanean has daitezela eta Amasa Villabonak dituen proiektuak martxan jar ditzatela: konpon dezatela kiroldegiaren gaia, txukun dezatela Txermingo aparkalekua...\nHoriexek lirateke gustura ikusiko genituzkeen argazkiak, ez duela 5 urte eta erdikoak, eta, nahi izanez gero, badute nahiko lana. Beste behin ere berresten dugu horretan Amasa Villabonako EAJ eta bere zinegotziak laguntzeko prest gaudela.",
    "licencia": "cc-by-sa"
  },
  {
    "id": "28kanala_0000484",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Villabonako Gurea antzokian Artea antzezlanaren estreinaldia egingo da bihar 19:30ean hasita. Asier Hormaza, Joseba Apaolaza eta Ramon Agirre dira obra honetako protagonistak komedia honen protagonistak. Sarrerak aurrez 10 euroan daude salgai villabona.eus webgunean, egunean bertan 12 euroko balioa izango dute.\nArtea hiru lagunen arteko komedia da. Sergiok koadro moderno bat erosi du dirutza handia ordaindu ondoren. Marcosek gorroto dio koadroari, gainera kosta egiten zaio sinistea Sergiori koadroa benetan gustatzen zaionik. Hirugarren laguna, Ibon, saiatzen da Marcos eta Sergioren arteko desadostasunean bitartekari izaten. Arte modernoari buruzko azaleko desadostasuna izanik, adiskidetasunari buruzko eztabaida latza bihurtzen da, Ibon erdi-erdian hartuta.\nAntzezlanak aurrera egiten duen moduan, koadroaren auzia erabat puztuko da bat-batean desagertzeko, haserrealdiaren benetako arrazoiak azalean argi utziaz.",
    "licencia": "cc-by-sa"
  },
  {
    "id": "28kanala_0000485",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ezohiko plenoa zuzenean eskainiko du 28 Kanalak eta internet bidez 28kanala.eus-en ere ikusgai izango da.\nIraungitzat jotzea Tolosako udal kirol instalazioen kudeaketa integralerako zerbitzuak emateko kontratuaren suntsiarazpen-espedientea behin betiko. (Espedientea: 2023EJEC0014).\nOnartzea Tolosako udal kirol instalazioen kudeaketa integralerako zerbitzuak kudeatzeko emakida-kontratua suntsiaraztea, bi alderdien adostasunez. (Espedientea: 2021CSER0002).\nUdalbatzak eskumenak bereganatzea eta KIROLZER, S.L. (B31603996) enpresari adjudikatzea Tolosako udal kirol instalazioak kudeatzeko zerbitzu kontratua. (Espedientea: 2024SABI0005).",
    "licencia": "cc-by-sa"
  },
  {
    "id": "28kanala_0000486",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amezketako Aralar paper lantegian lan istripua izan eta larri zauritu zen langilea hil egin da\nLangileak 24 ordutako lanuztera deitu ditu enpresa-batzordeak, abuztuaren 29ko 14:00etatik abuztuaren 30eko 14:00etara eta kontzentrazioa egingo dute bihar, 11:00etan, Amezketako enpresa atarian.\nIbarra Argi Lanak enpresako langilea, mantenu lanak egiten ari zen Aralar paper enpresan, istripua izan eta lau egun beranduago hil da.\nAzpikontrata ezberdinak lanean ari diren enpresetan, enpresa nagusiari dagokio, hau da, Aralar paper lantegiari kasu honetan gremio ezberdinen arteko koordinazioa eta segurtasuna bermatzea. LABek adierazi dienez, Aralar paper lantegiak lan hau egoki ez egiteak ekarri du langilearen heriotza.\nLaneko heriotza honen aurrean, langileak 24 ordutako lanuztera deitu ditu enpresa-batzordeak, ELA eta LAB sindikatuen atxikimenduarekin, abuztuaren 29ko 14:00etatik abuztuaren 30eko 14:00etara. Honetaz gain, kontzentrazioa egingo dute bihar 11:00etan, Amezketako enpresa atarian.\nEnpresa-batzordeak dei egiten die Amezketako lantegian ari diren azpikontratetako langile guztiei mobilizazioan parte hartzera.",
    "licencia": "cc-by-sa"
  },
  {
    "id": "28kanala_0000487",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Errepidearen alboan kotxeentzako aparkalekuak egokitzea izan da lehen lanetako bat.\nDuela pare bat aste jarri ziren abian Larraitz auzoko ekialdea eraberritzeko lanak. 2022ko azaroan egindako galdeketan, herritarrek aisialdi gune eta aparkalekuen inguruan oreka gehien eskaintzen zuen proposamenaren aldeko hautua egin zuten eta aipatu bezala, orain egun gutxi hasi dira lanak.\nLanerako beharrezkoa den materiala eta makinaria ekartzea izan zen lehen egitekoa eta ondoren ingurua egokitzeko lanak gauzatzen ari dira. Errepidearen alboan hainbat aparkaleku egokitu dira, lanek irauten duten bitartean auzoan aparkatzeko eragozpenak izango direlako. Eremua eraberritzeko lan horiek hainbat eragozpen eta traba eragin ditzakete datozen hilabeteetan. Hamaika hilabeteren buruan lanak amaituta izatea aurreikusten da.",
    "licencia": "cc-by-sa"
  },
  {
    "id": "28kanala_0000488",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Birziklapen etxola erabilgarri dago berriz ere kultur etxe parean\nEraberritzeko bi hilabetean kenduta egon da eta hondakin mota ugari bota daiteke bertara.\nAlegiarrek erabilgarri dute berriz ere kultur etxearen parean egoten den birzkiklapen etxola. Azken bi hilabeteetan ezin izan dute erabili konponketa eta eraberritze lanak egin zaizkiolako baina aste honetan ekarri da etxola eta jada erabili daiteke. Etxola horretara hondakin ezberdinak bota daitezkeela gogorarazi nahi zaie herritarrei. Hala nola, tinta eta tonerrak, CD eta DVDak, aerosolak, margoak eta brotxak, aparatu elektriko eta elektroniko txikiak, pilak...",
    "licencia": "cc-by-sa"
  },
  {
    "id": "28kanala_0000489",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asteazkenetik igandera bitartean ospatuko dira San Bartolome jaiak.\n18:00 Helduen pilota partidak -Emakumeak: Garai-Arrilaga vs Larrarte-Orbegozo -Gizonezkoak: Elola-Aizpuru vs Iraeta-Irazustabarrena\nOndoren Herri kirol jaialdia Aizkolariak: Txomin eta Saralegi Harrijasotzaileak: Goenatxo eta Guzta Bidaniko gazteak Albizturko gazteen aurka",
    "licencia": "cc-by-sa"
  },
  {
    "id": "28kanala_0000490",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ostegunean Kuadrilen egunarekin hasita, igandera bitartean askotariko ekintzak antolatu dituzte amezketarrek.\n17:00 XXXIV. Amezketako Buruz Buruko Txapeldunen Txapelketako finalak, Larrunarri frontoian. Jarraian. I. Barttolin txapela jaurtiketa txapelketa plazan.\n12:00 Herri kirolak, plazan. Aizkoran: Aratz Mugerza eta Julen Gabirondo. Harri-jasotzen: Maddi Gesalaga, Lierni Osa eta Naroa Arruti. Jarraian. Paella lehiaketa.\n18:00 Bixente Gorostidi, Oihana Iguaran, Anjel Mari Peñagarikano, Agin Laburu eta Onintza Enbeitia bertsolariak. Gai Jartzailea: Imanol Artola Arretxe Felix .",
    "licencia": "cc-by-sa"
  },
  {
    "id": "28kanala_0000491",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asteazken eguerdian Danborrada taldeak botatako suziriarekin hasiko dira ofizialki aurtengo San Bartolome jaiak.",
    "licencia": "cc-by-sa"
  },
  {
    "id": "28kanala_0000492",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Festarik-festa ibili nahi duenak aukera zabala dauka hurrengo egunetan\nAbuztuaren erdialdeko egun hauetan eskualdeko hainbat herritan ospatzen dira herriko jaiak. Gaztelun bihar hasiko dira festak, etzi Baliarrainen, Hernialden, Goiatzen, Zizurkilen eta Orendainen; Albizturdarrek ostegunera bitartean itxaron beharko dute herriko festetan murgiltzeko eta Adunan asteburuan hasi ziren jaiak.\n18:00 Bertsopilota (Amaia Agirre eta Unai Mendizabal bertsolariak / Mendizabal III-Aranguren eta Altuna-Urruzola pilotariak)\n22:45 Bertsolariak: Xebastian Lizaso, Maialen Lujanbio, Aitor Mendiluze eta >Nerea Ibarzabal. Gai Jartzailea: Unai Elizasu Ondoren Dj Txispi goizalderarte\nGoizaldeko 06:30etan emango zaio hasiera herriko baserrietan zehar egingo den OILASKO BILTZEAri Bertan parte hartu ahal izateko, baserritar jantzia eskatzen da\n20:00etan jaiei hasiera emateko suziria. Aurtengo Txapel Eguneko txapelduna izan den Herribizigune elkarteak piztuko du herriko jaien hasierako suziria Iriarte Etxeko balkoian\nAizkoran: Eneko eta Aitor Saralegi vs Andoni eta Jakes Iruretagoiena\nOndoren, sagardo dastaketa plazan, Jone Uria eta Julene Otegi trikitilariekin\n23:00etan puntuan: BERTSOLARIEN SAIO NAGUSIA. Unai Mendizabal, Maialen Lujanbio, Amets Arzallus, Unai Iturriaga, Nerea Ibarzabal, Jexux Mari Irazu. Gai-jartzailea: Amaia Agirre",
    "licencia": "cc-by-sa"
  },
  {
    "id": "28kanala_0000493",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbatean eta igandean jai giroaz gozatu ondoren, astelehenean atseden hartuko dute adunarrek. Jaien bigarren zatia, asteartetik ostegunera bitartean ospatuko dute.\n10 LARUNBATAOILASKO BILTZAILE, UME ETA 60 URTETIK GORAKOEN EGUNA:\n20:00 Herriko trikitilari, panderojole eta albokariekin KaleJira. Ondoren Pintxo Afaria eta Zabala eta Aburuza Sagardo barrikotea, Etxebarria Aita-seme Trikitilariak alaiturik.\n18:00 Bertsolariak Joanes Illarregi Marzol, Iker Zubeldia Katarain Aitor Mendiluze Gonzalez Maialen Akizu Bidegain Oihana Iguaran Barandiaran Gai jartzailea: Imanol Artola",
    "licencia": "cc-by-sa"
  },
  {
    "id": "28kanala_0000494",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ostiralean hasi eta igandean bukatuko dira festak Ikaztegietan. Lehenengo eguna Kuadrilei eskainia izango da, larunbatean patroiaren eguna ospatuko dute eta igandean haurrak izango dira protagonista.",
    "licencia": "cc-by-sa"
  },
  {
    "id": "28kanala_0000495",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bitartean, toka-txapelketa (2012. urtetik aurrera jaiotakoentzat) eta zinta-jokoa bizikletarekin\nBitartean, toka-txapelketa herrikoia (2011. urtetik atzera jaiotakoentzat).\n19:30ean Bertsolariak karpan: Maialen Lujanbio, Nerea Ibartzabal, Oihana Iguaran, Aitor Mendiluze, Joanes Illarregi eta Iker Zubeldia.\nJarraian, herriko dantza-eskolako haurren dantza emanaldia eta dantza-soka.\nJulen Kañamares, Ainize Perez, Eneko Saralegi eta Amalur Arbelaiz.\n22:30ean DANTZERKI emanaldia herritarren eskutik. Tartean, Salontzotako kartel-lehiaketako eta leiho edo balkoi eta lorategi-lehiaketetako sari-banaketak.",
    "licencia": "cc-by-sa"
  },
  {
    "id": "28kanala_0000496",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udako egunetan ere Alpino Uzturreko mendi lasterkariak gogoko duten horretan lehiatzen ikusteko aukera eskaintzen jarraitzen dute\nMendi lasterketen egutegi amaigabeak asteburuero Tolosako taldeko hainbat korrikalari lehian ikusteko aukera ematen digute, oraingoan ere gustura eta bikain ibili dira.",
    "licencia": "cc-by-sa"
  },
  {
    "id": "28kanala_0000497",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bihar, osteguna, iluntzeko 19:00etan jaitsiko da Pello Joxepe eta orduan hasiko da ofizialki festa Larraulen. Abuztuaren 24an San Bartolome eguna ere ospatuko dute.",
    "licencia": "cc-by-sa"
  },
  {
    "id": "28kanala_0000498",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak prest du udazkeneko kultur eskaintza. Musikaz, antzerkiaz, dantzaz eta umoreaz gozatzeko aukera izango da Leidor eta Topic aretoetan. Orotara 15 ikuskizun izango dira, urriaren 4tik hasita, urtarrilaren 3ra arte. Hala ere, proposamen berriak egon daitezkeela adierazi du Udalak, eta hala baleude, aurrerago jakinaraziko dituela.\nIzaro abeslari ezagunak emango dio hasiera programari, ' Cerodeenero ' lana aurkeztuko du Leidor Antzokian, urriaren 4an, 20:00etan. Beste euskal bakarlari batek emango dio amaiera denboraldiari: urtarrilaren 3an Idoia Asurmendik ' De amar y desandar ' kontzertua eskainiko du, ordu eta agertoki berean.\nEmanaldi bakoitzerako sarrerak abuztuaren 1etik aurrera egongo dira salgai Kutxabank Sarrerak webgunean. Horrez gain, kultur bonua erosteko aukera ere izango da, 45 euroko prezio berezian. Zortzi ikuskizunetarako sarrera biltzen du bonuak: Izaro, Node, Vaivén, El Lagarto Baila, Kukai, Korrontzi, Euskadiko Gazte Orkestra (EGO) eta Idoia Asurmendi.",
    "licencia": "cc-by-sa"
  },
  {
    "id": "28kanala_0000499",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Mozketak egingo dira egunez N-I ean Tolosan asteazkenetik aurrera\nLanak uztailaren 31ko eta abuztuak 3ko 8:00etan hasiko dira eta 20:00ak arte luzatuko dira, eguraldiaren arabera ordutegia zerbait aldatu daiteke.\nN-I errepideko 434 kilometro puntuko lotunean Tolosan, trafiko mozketak egingo dira 434-1-S eta 434-1-E irteeretan gainazalaren birgaitze lanak direla eta. Mozketak lotunean bakarrik izango dira. Lanak uztailaren 31ko eta abuztuak 3ko 8:00etan hasiko dira eta 20:00ak arte luzatuko dira, eguraldiaren arabera ordutegia zerbait aldatu daiteke.\nMikroaglomeratuek baldintza klimatikoekiko duten sentikortasunagatik eta horien mende dagoen ontze-aldi baten beharragatik, afekzioak aldatu egingo dira adierazitako eremuetako lanek aurrera egin ahala.\nTolosatik N-I errepidea hartu nahi dutenak Irungo norantzan 433. lotunea (Bentaundi) erabili beharko dute.",
    "licencia": "cc-by-sa"
  },
  {
    "id": "28kanala_0000500",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "San Inazio eguna asteazkenean bada ere, gaurtik hasita izango da jai giroa Altzon. Haur, gazte zein helduentzako ekintzak antolatu dituzte herriko festetan.\n19:00: Bertso jaialdia: Aitor Mendiluze, Maialen Lujanbio, Nerea Ibarzabal, Amets Arzallus eta Xabat Ilarregi. Gai jartzailea: Pello Olano.",
    "licencia": "cc-by-sa"
  },
  {
    "id": "28kanala_0000501",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Uxue Juárez gaztelu eta Ada Garrués Paularena Alkizako Sormenaren Kabia Bekaren irabazle\nAda Garrués eta Uxue Juárez artista iruindarrek hiruna asteko egonaldiak egingo dituzte Alkizan, iraila eta azaroa bitartean euren proiektuak garatzeko.\nAurreko ekitaldien moduan, artista bakoitzak mila euroko saria jasoko du eta hiru astez Alkizako Lete Apartamentuetan beraien proiektuak garatzeko aukera izango dute.\nDisziplina ezberdinetako profesionalez osatutako epaimahai bat izaten da urtero eta orain arte Koldobika Jauregi eskultore alkizarra horietako bat zen, baita bekaren zutabeetako bat ere. tamalez, duela gutxi zendu zen koldobika, baina Alkizako Udalak, eskultoreak hala nahiko zuelakoan, bekarekin aurrera egitea erabaki du. Honakoa izan da beraz 2024ko Sormenaren kabia bekarako epaimahaia:\nProiektuak epaitzerakoan hauek izan dira aintzat hartu dituzten irizpideak: Proiektuaren kalitatea eta sormena, bidegarritasuna eta udal azpiegituren lan espazioetara egokitzea, berrikuntza eta originaltasuna, Alkizako herriari egiten dion ekarpena, jasangarritasuna bermatzea eta hautagaiak proiektuan parte hartzeko azaldu duen interesa.\nGauzak horrela, epaimahaiak Uxue eta Adaren proiektuak aukeratu ditu.",
    "licencia": "cc-by-sa"
  },
  {
    "id": "28kanala_0000502",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alpino Uzturre taldeko korrikalariak itxiera bikaina eman diote hilabeteari azken asteetan lehiatutako lasterketekin\nUdako egunetan ere \"gustuko lekuan aldaparik ez\" Tolosako taldeko kideentzat, disfrutatuz emaitza politak eskuratu dituzte pasa den egunetan lehian ikusi ditugun korrikalariak:",
    "licencia": "cc-by-sa"
  },
  {
    "id": "28kanala_0000503",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gaur goizean, Tolosako Udalak sare sozialetan jakinarazi du Errementari kaleko 9. zenbakiko ataria hustu dutela, atariaren sabaian zulo bat sortu delako. Gertakariaren ondoren, udaleko teknikariak bertaratu dira, eta ataria ikuskatu ondoren, adierazi dute eraikinak ez zuela kalterik bere egituretan, eta bizilagunak berehala etxera itzuli ahal izango dira. Datozen egunetan proba gehiago egingo zaizkio eraikinari.",
    "licencia": "cc-by-sa"
  },
  {
    "id": "28kanala_0000504",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbatean Altzon jokatuko da Emakumeen Binakako Sega Sail lehiaketa\nLarunbat honetan, hilaren 27an, Altzon jokatuko da emakumeen III. Binakako Sega Sail Lehiaketa. Txapelketa arratsaldeko 17:00etan hasiko da Berakoetxeako Etxazpia belardian. Lau bikote arituko dira nor baino nor gehiago lehian; Izadi Arrospide - Maide Garmendia, Luixa Uzkudun - Susana López, Irati Astondoa - Malou Henriksen eta Alaitz Imaz - Jugatx Agirre.\nBikote bakoitzak 300 metro karratu ebaki beharko ditu ahalik eta azkarren, epaileek belarra txukun ebakiaraziko diete parte-hartzaileei, egindako akatsak zuzenduarazi egingo zaizkie.",
    "licencia": "cc-by-sa"
  },
  {
    "id": "28kanala_0000505",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Uztaileko plenoa zuzenean eskainiko du 28 Kanalak eta internet bidez 28kanala.eus-en ere ikusgai izango da.\n1. Akta hau onartzea: 2024ko ekainaren 27ko ohiko osoko bilkurakoa.\n2. Onartzea, 2024. urterako, udal langileen eta dedikazioz aritzen diren korporazioko kideen ordainsarien igoera.\n3. Onartzea Tolosako Udaleko 2023-2025 Dirulaguntzen Plan Estrategikoa aldaketa.\n5. Hasierako onarpena ematea 7/2024 Kreditu aldaketarako espedienteari, kreditu gehigarrien modalitatean.\n7. Onartzea Tolosako Udaleko Udal Sektore Publikoaren 2023ko ekitaldiari dagokion kontu orokorra.\n8. Onartzea Zergak eta udal zuzenbide publikoaren bestelako sarrerak kudeatzeko eta biltzeko ordenantzaren aldaketa. 9. Onartzea Udal Korporazioko kideen dedikazioaren araubidearen aldaketa.\n10. Hasierako onespena ematea Tolosako HAPOko \"20.1. Amarotz Paper-Fabrika hirigintza azpieremuko 2.2 lursailean bizitegi errentamendu iraunkorreko araubide orokorrean babes publikoko etxebizitzen sustapena ahalbidetzeko, Vivienda y Suelo de Euskadi S.A.-Euskadiko Etxebizitza eta Lurra sozietatearekin lankidetza hitzarmenari.\n11. Onartzea Tolosako Hezkuntza Kontseiluko udal-ordezkarien izendapena.\n12. 2023ko Ekitaldiaren finantza-kontroleko urteko planaren berri ematea.\n13. Erreparoen aurka emandako ebazpenen urteko txostena eta sarreren arloko anomalia nagusien laburpenaren berri ematea.\n14. 06/2024 kreditu aldaketaren berri ematea, kreditu gehigarrien modalitatekoa.",
    "licencia": "cc-by-sa"
  },
  {
    "id": "28kanala_0000506",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Igande honetan jokatuko dira Santio txapelketen baitan antolatzen diren lehen bi finalak. Garrantzitsuena, Nagusien eskuz binakako XII. Antton Pebet Mmeoriala\nIgandean, 17:00etan hasita hasiko da jaialdia. Lehen partidan, paletaz binaka nagusi mailako finala jokatuko da. 10 bikote aritu dira lehian eta bi onenak Arregi-Mendigain eta Luisa-Otaegi izan dira. Final orekatua eta bikaina espero da.\nOndoren, eskuz binakakoa jokatuko da. Gipuzkoa, Bizkaia, Araba, Nafarroa eta Errioxatik etorri diren 50 bikote ezberdinek jokatu dute txapelketa, eta bi bikote onenak Canabal-Garmendia eta Rekalde-Alduntzin izan dira. Partida irekia eta gogora aurreikusten da.\nAstelehenean best ebi final jokatuko dira, Olaederra frontoian. Frontenis banaka, Aburuza eta Luixaren artekoa eta eskuz binaka herrikoia Mujika-Esnaola eta Altzelai-Sorrondegiren artekoa 18:00etan hasita eta 31ean 11:00etan 95. VILLABONA & HAZPARNE errebote partida jokatuko da.\nFinalera etortzerik ez duzuenok, zuzenean Behar Zanaren YouTube kanaletik ikusi ahalko duzue.\nSarrera? Doan. Zozketak izango dira txapelketak sortzen dituen gastuei aurre egiteko. Bertan espero zaituztegu.",
    "licencia": "cc-by-sa"
  },
  {
    "id": "28kanala_0000507",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hilaren 24tik 31ra bitartean, ordu tarte jakinetan, Villabonako Kale Berria trafikoarentzat moztuta egongo da. Horren ondorioz kale horretako autobus geltokiak zerbitzuz kanpo geratuko dira. Autobusek Burni-Zubiko biribilgunean eta Etxeondoko gasolindegian egingo dituzte geldialdi bakarrak.\nGaurtik hasi eta hurrengo asteazkenera bitartean Tolosa eta Donostia arteko autobus lineek Villabonan egiten dituzten geltokietan aldaketak egingo dira. BU07, BU08, BU09 eta BU47G lineek, ordu tarte jakinetan, Kale Berriko geldialdiak egin ordez, bi noranzkoetan Burni-Zubian egingo dituzte. Tolosarako bidean Burni-Zubiko biribilgunean geldialdia egietaz gain, Etxeondoko gasolindegian ere geratuko da autobusa. Tolosaldea Busek kudeatzen dituen eskualdeko lineetako autobusek ere, Kale Berria moztuta dagoen orduetan, ez dute bertako geltokietan zerbitzurik eskainiko. Ondorengo ordutegietan egingo dira aldaketak:",
    "licencia": "cc-by-sa"
  },
  {
    "id": "28kanala_0000508",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalean Euskararen erabilera normalizatzeko plan estrategikoa onartu du Udalbatzak\nAtzoko osoko bilkuran aho batez onartu zen 2023tik 2027ra Udalean indarrean egongo den euskara plan berria. Plan honen bitartez, euskararen erabilera indartu eta areagotu nahi du Udalak, bai zerbitzu-hizkuntza, bai lan-hizkuntza modura, euskararen erabilera bermatu eta herritarren hizkuntza-eskubideei erantzun ahal izateko.\nEuskarazko jardunak Udalean duen tokia erakustea da Euskara Normalizatzeko Planaren helburua, eta, bide batez, euskarak Udalean duen egungo egoera hobetzeko eman beharreko pausoak ere zehazten dira.\n2023-2027 artean izango du balioa atzo onartutako planak, eta urtez urte kudeaketa plan bat egingo zaio, bost urteko ikuspegi estrategikoaren baitan urtez urteko helburuak, arduradunak, epeak, neurriak eta baliabideak zehaztuta.\nUEMAk eta Udalak elkarlanean egindako plana da hau, eta horretarako udal langileen eta ordezkarien parte-hartzea izan du. Udal-langile eta ordezkari guztiei zuzendutako plana da; beraz, plana behin udalbatzak onartuta, denek bete beharko dituzte bertan jasotzen diren hizkuntza irizpideak.\nVillabonako Udalean Euskararen erabilera normalizatzeko plan estregikoa 2023-2027",
    "licencia": "cc-by-sa"
  },
  {
    "id": "28kanala_0000509",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udan ere atsedenik hartu gabe jarraitzen dute Alpino Uzturreko korrikalariak\nMendi denboraldiak ez du etenik Alpino Uzturre taldeko korrikalarientzat udako asteburuetan ere lehian ikusteko aukera eskeintzen ari baizaizkigu talde Tolosarreko lasterkariak\nHorren adibide dugu pasa den asteburuan bizitutakoa ere, Euskal Herriko zein pirineoetako lasterketa ezeberdinetan parte hartu dute korrikalariak eta beste behin ere gozamena nagusi izateaz gain emaitza bikainak eskuratuta itzuli dira:",
    "licencia": "cc-by-sa"
  },
  {
    "id": "28kanala_0000510",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lurraldebusen indarkeria matxistaren aurkako lehen protokoloa prestatzen ari da Gipuzkoako Foru Aldundia\nBidasoako, Oarsoaldeko, Buruntzaldeko, Urola Erdiko eta Urola Kostako alkateekin joan den astean egindako lehen bileraren ondoren, Mugikortasuneko, Turismoko eta Lurralde Antolaketako diputatuak bigarren bilera bat izan du, oraingoan, Alegiko Regina Sorrarain, Asteasuko Pili Legarra, Larrauleko Maite Arana eta Zizurkileko Maite Amenabar alkateekin.\nAzahara Domínguez diputatuak azaldu duenez, topaketaren helburua Lurraldebuseko indarkeria matxistaren aurkako lehen protokoloa lantzea da, ikuspegi integral batetik. Protokolo horrek barne hartzen du zerbitzuak eskaintzea autobusen barnean, geralekuetan eta haietarako sarbideetan (azken bi horiek udalaren eskumenekoak dira). Izan ere, emakume elkarteek eta Lurraldebuseko emakidadun zein emakumezko erabiltzaileek emandako informazioaren bitartez, egiaztatu ahal izan da emakumeek jasandako segurtasunik gabeko une batzuk ibilgailutik kanpo gertatzen direla. Horrenbestez, Gipuzkoqako Foru Aldundiak lan egin nahi du autobus geralekuak ere indarkeria matxistarik gabeko guneak izan daitezen.\nDatuen arabera, Gipuzkoan garraio publikoa erabiltzen duten hamar pertsonatik sei emakumeak dira. Mugikortasuneko, Turismoko eta Lurralde Antolaketako Departamentuak autobusak erabiltzen dituzten emakumeei 18 puntuko galdetegi erraz bat betetzeko eskatu die, emakumeek garrio publikoa erabiltzen dutenean zer-nolako bizipenak dituzten ezagutzeko.",
    "licencia": "cc-by-sa"
  },
  {
    "id": "28kanala_0000511",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Julen Gabirondo Urnietarrak nagusitasunaz lortu du garaipena Nekola baserriko zelaietan Zizurkilen.\nZazpi sail bota ondoren amaitu ditu ordu bateko lanak Urnietako kirolariak.\nGabirondok sega lanari gogor ekin dio eta azkar utzi du Mikel Lizartza Tolosarra atzean, Jokin Etxeberriarekin nor baino nor aritu ostean pisaketa lanak Urnietarrari eman diote garaipena, baina lehia estua somatu da Nekolako zelaian neurketaren azken minututan.",
    "licencia": "cc-by-sa"
  },
  {
    "id": "28kanala_0000512",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "300.000€ bideratuko ditu Tolosako Udalak hirigintza arloko dirulaguntzetara\nEraikinak birgaitzeko, sendotzeko zein irisgarritasuna hobetzeko eta etxebizitzak egokitzeko dauden obrak diruz laguntzeko izango da dirulaguntza.\nTolosako Udalak orain gutxi argitaratu du herritarrei eta eragileei zuzendutako dirulaguntzen deialdi bateratua. 20 dirulaguntza lerroz osatutako deialdia da eta milioi bat euro inguru bideratuko ditu dirulaguntza horien bitartez. Horietako bat da hirigintza-arloko dirulaguntza.\nDeialdi honek, 6 laguntza lerro ditu. Alde batetik, elementu komunetan diruz laguntzea irisgarritasuna, eraginkortasun energetikoa, egiturak eta katalogatutako eraikinak hobetzeko obrak. Bestetik, elementu pribatiboetan, diruz lagunduko dira kanpoko arotzeria aldatzeko lanak eta mugikortasun urriko pertsonentzat eta 65 urtetik gorakoentzat etxebizitzak egokitzeko obrak.\nAldaketa esanguratsu bat ere izango du justifikazioari begira. Orain arte laguntza eskatzeko, obra baimena eskatzen zen; aurrerantzean, obrak amaituta egon beharko du eta besteak beste, obra amaierako ziurtagiria ere eskatuko da.\nDirulaguntza lerroetako bat berria da: katalogatutako, hau da, babesa duten eraikinen inguratzailea eta fatxadako elementuak hobetzeko helburua duena. Orain arte Alde Zaharreko bizilagunek ezin zuten inguratzailearen energia-eraginkortasuna hobetzeko, udalak eskainitako laguntza jaso, eraikin historikoen babesagatik. Eraikin horiek birgaitzeko dirulaguntzak jaso ahal izateko sortu da lerro berria, Tolosako hirigune historikoaren kontserbazioa eta bizigarritasuna hobetu asmoz.\nHonako hauek jasotzen ditu dirulaguntzak: Zurezko begiratoki edo balkoiak zaharberritu edo ordeztea; akaberak zaharberritzea; fatxadako baranda, apaingarri edo dekorazio elementuak zaharberritzea; fatxaden gainazala konpontzea; kanpotik igarotzen diren instalazioak (kableak) berritzea, berrantolatzea edo ezkutatzea...\nEra berean, elementu pribatiboetan egindako obrei lotuta, laguntzen progresibotasuna egokitu da aurten. Hala, aurrerantzean, dirulaguntza maila desberdinak eskainiko ditu, eskatzaileen urteko diru-sarreren arabera. Diru-sarrera horiek ezin izango dira, inola ere, 40.000 eurotik gorakoak izan.\nEskabideak Tolosako Udalaren egoitza elektronikoaren bidez edo aurrez aurre aurkeztu behar dira UDATEn (Plaza Zaharra 6B). Eskabideak aurkezteko epea azaroaren 15era arte egongo da zabalik.",
    "licencia": "cc-by-sa"
  },
  {
    "id": "28kanala_0000513",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Indarkeria matxistaren aurkako protokoloa aktibatuko da jaien testuinguruan eraso sexistaren bat gertatuko balitz\nJaien testuinguruan eraso matxistaren bat gertatuz gero aplikatu beharreko protokoloa osatzeko koordinatu dira Akain talde feminista eta Udala.\n2022. urtean Villabonako Mugimendu Feministak eta Udalak, herriko jaiei begira, indarkeria matxistaren aurkako protokolo bateratua egitearen beharra ikusi zuten. Gaur egun, herriko Mugimendu Feministaren baitan Akain Talde Feminista eta Lurgatz Talde Feminista daude. Aurtengo jaien testuinguruan aplikatu beharreko protokoloa osatzeko Akain talde feminista Udalarekin koordinatu da, eta Santiotan eta Garagardo Azokan suertatu daitezkeen eraso edo indarkeria matxista kasuetan aktibatuko da protokolo hori.\nEmakumeen*, nesken* eta hetero-arautik kanpoko genero-identitatea edota sexualitatea duten pertsonen duintasunari, estimuari eta osotasun fisiko edota mentalari kaltea eragiten dieten portaerak, jokabideak edo ekintzak indarkeria matxistatzat hartuko dira.\nJai eta festen testuinguruan indarkeria edo eraso matxista mota desberdinak gerta daitezke, esaterako fisikoak, eraso sexualak, psikikoak, kontrola, jarrera eta mikromatxismoak.\nEraso bat identifikatzen denean egoera desberdinen aurrean aurki gaitezke: eraso bat jasatea, eraso bat ikustea edota eraso baten berri ematea. Beraz, egoera horiek kudeatzeko da, hain zuzen ere, indarkeria matxistaren aurkako protokoloa.\nGaragardo azoka eta Santioek irauten duten bitartean martxan egongo diren baliabideak\nBi pertsona formatzaile adituk adin guztientzako materiala eta zerbitzua eskainiko dute Garagardo Azokan eta Santiotan. Jarraian zehazten diren egunetan eta orduetan eskainiko da:\nEdozein indarkeria edo eraso matxista pairatu edo ikusi duten pertsonek 697 11 66 11 telefonora deitu ahal izango dute eguneko 24 ordutan. WhatsApp bidezko mezu edo audioak ere bidaltzeko aukera egongo da. Telefono zerbitzu berezi honen funtzionamendua Akain Talde Feministako kideen artean bermatuko dute.\nMugimendu feministako kide diren hainbat emakumek* besoko morea eramango dute eta beraiengana jotzeko aukera egongo da laguntza eske. Honekin batera hainbat tabernari eta txosnetan txanda egiten ari diren zerbitzariek ere laguntzeko prestutasun osoa izango dute.\nIndarkeria edo eraso matxista baten aurrean nola jokatu azaltzen duten eskuorriak, kartelak eta pegatinak kaleratuko dira. Kartel eta pegatina horietan jarraibide zehatzak agertuko dira. Hauek festa gunean, tabernetan, txosnetan etab. itsatsiko dira. Gainera, kartel hori Santio Jaietako programaren kontrazalean ere egongo da ikusgai. Eskuorriei dagokionean, herriko etxe guztietara buzoneatuko da.",
    "licencia": "cc-by-sa"
  },
  {
    "id": "28kanala_0000514",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Danok Danena Halterofilia Taldeko Eki Lizaso pultsulariak Valentzian jokatu zen Espainiako Txapelketan lan bikaina burutu zuen. 96 kiloko kategorian abiada modalitatean, bi denboratan eta total olinpikoan txapeldun izatea lortu zuen. Abiadan 136 kilo altxa zituen eta 170 bi denboratan. Kategoria guztiak kontuan izanda, hirugarren postua lortu zuen.",
    "licencia": "cc-by-sa"
  },
  {
    "id": "28kanala_0000515",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lau t erdiko Intxaur txapelketaren final laurdenak hilaren 19, 20, 26 eta 27an jokatuko dira, finalaurrekoak abuztuaren 3 eta 10ean eta eta finalak herriko jaien baitan, abuztuaren 16an.\nOstiralean, uztailaren 19an, abiatuko da lau eta erdiko IV. Intxaur txapelketa Zizurkilen. Udalaren eta Pilotaren txokoaren lankidetzari esker antolatzen den ekitaldi honek Euskal Herriko eta Errioxako goi-mailako pilotariak bilduko ditu, eta punta-puntako jokoaz gozatzeko aukera izango da promesa zein elite mailatan. Partaideen artean bi herritar izango dira promesa mailan Ander Perurenak parte hartuko du eta Julen Alberdik elite kategorian. Iaz bi herritarrak finalera iritsi ondoren, aurten ere, txapelaren borrokan ibili nahiko dute.\nFinal-laurdenekin ekingo diote lehiari uztailaren 19an eta bi asteburutan jokatuko dira partidak. Aurrera egiten duten pilotariek abuztuaren 3an eta 10ean jokatuko dituzte finalerdiak, eta abuztuaren 16an jokatuko dira bi mailatako final handiak.\nLehen asteburu honetan ostiralean, Lizeaga eta Perurenaren arteko lehia jokatuko da promesa mailan eta Anso eta Etxaniz arituko dira ondoren Elite kategorian. Larunbatean, Apaolaza eta Iribarriaren artekoa jokatuko da lehenengo eta Alberdik eta Aizpuruk neurtuko dituzte indarrak ondoren. Lehen faseko partida guztiak 19:00etan hasita herriko Intxaur frontoian jokatuko dira. Lehiak ikusteko sarrera doakoa izango da.",
    "licencia": "cc-by-sa"
  },
  {
    "id": "28kanala_0000516",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asteburu gogoangarria bizitu dute Alpino Uzturre taldeko korrikalariek\nOraindik ere lasterketa batzuk lehiatzeke izan arren, merezitako uda irabazi dute Alpino Uzturre taldeko korrikalariek.\nMaila itzela erakutsi dute beste behin ere, gozamena islatzen da beren aurpegietan eta hori gutxi balitz emaitza ezin hobeak eskuratu dituzte.",
    "licencia": "cc-by-sa"
  },
  {
    "id": "28kanala_0000517",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Villabonan mimo handiarekin prestatu dute aurtengo festa egitaraua. Santioak, ohiko moduan, hilaren 24tik 31ra bitartean ospatuko dira. Hemen duzue jai egitaraua .",
    "licencia": "cc-by-sa"
  },
  {
    "id": "28kanala_0000518",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Elbarrenako jaietako portada lehiaketako lanak entregatzeko azken egunak\nIrailaren hasieran egingo diren Zizurkilgo jaietarako portada lehiaketa martxan du festa batzordeak. Bertan parte hartu nahi duenak asteartea 14:00ak baino lehen entregatu beharko du bere lana, Zizurkilgo udal bulegoan, liburutegian edo helbide elektronikoan.\nElbarrenako festetako portada lehiaketa bidez aukeratuko da. Festen portada lehiaketan aurkezteko ondorengo Paperean DIN A-4 formatua eta digitalean (JPG) 300 pp-ko gutxiengo bereizmena eduki behar du lanak. \"Zizurkilgo jaiak 2024 Irailak 4,5,6,7,8,9\" testua idatzi beharko da. Lehiaketan parte hartuko duten lanek argitaratugabeak eta jatorrizkoak izan behar dute. Lehiaketa irabazten duenak, 150 euroko diru saria eta herri afarirako bi gonbidapen lortuko ditu. Astearte eguerdian bukatuko da lehiaketan parte hartzekoa aukera.",
    "licencia": "cc-by-sa"
  },
  {
    "id": "28kanala_0000519",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalak, herritar batek egindako proposamena jaso ondoren, Olaederra kiroldegiaren sarrerako Eskola Kiroleko bulegoaren fatxadan muralak margotzea erabaki zuen.\nEskola Kiroleko eraikin berezi horrek dituen lau hormetan, Amasa-Villabonan praktikatzen diren kirol batzuk irudikatzen dituzten horma-irudiak margotu dira: igeriketa , halterofilia , euskal pilota eta boleibola .\nArtelan hauek sortzeko Nexgraff artista ezaguna kontratatu du Udalak. Ez da Nexgraff-ek (Nextor eta Aitor Otaño aita-semeak) gure herrian egindako lehen lana, dagoeneko hainbat horma-irudi ikusgarri eginak baititu, besteak beste, Amasako pilotalekuan edota Fleming Herri Eskolako eraikinetan. Udalak 5.950 euroko inbertsioa egin du kaleko artea eta kirola uztartzen dituen ekimen honetarako.\nEskola Kiroleko eraikinak lau fatxada dituela baliatuta, Nexgraff artistak lau kirol ezberdin irudikatu ditu, eta Amasa-Villabonan kirol hauetan lehiatzen duten taldeak daudela kontuan eduki nahi izan du.\nHorrela, igeriketako muralean, igerilariaren txanoan \"T ikt\" hizkiak agertzen dira, Olaederra kiroldegian aritzen den Tolosaldea IKT igeriketa taldeari erreferentzia argia eginez.\nBoleibol kirolaren irudian emakume jokalari bat agertzen da more koloreko elastikoarekin, gure Aiztondo nesken boleibol taldearen kolorearekin, alegia.\nGure herrian tradizio luzea duen Halterofilia kirola ere presente dago eta horma-irudian agertzen den pultsularietako batek, Zizurkil eta Villabonako Danok Danena taldeak erabiltzen dituen koloreak ditu elastikoan.\nOlaederra pilotalekura begira dagoen horma euskal pilotari eskaini dio Nexgraff-ek, eta Villabonan jokatzen den errebote modalitateko \"botiloa\" margotu du iskin batean, Behar Zana pilota elkarteari keinu argi bat eginez.\nUdaleko kultura sailetik kaleko artea sustatzen jarraitzeko asmoa duela adierazi du udal gobernuak. Horrela, datozen urteetan ere horma-irudi edo mural gehiago egingo direla aurreratu dute. Izan ere, arte modalitate honek herriko kaleei kolorea eta bizitasuna eskaintzen diete eta hori balorean jarri nahi du Udalak. Bestalde, ez da baztertzen Amasa-Villabonako kaleetan arte espresio gehiago ere ezartzea (eskultura...).",
    "licencia": "cc-by-sa"
  },
  {
    "id": "28kanala_0000520",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Atari bizi lehiaketaren helburua da herritarrek balkoiak eta terrazak mota guztietako landareekin apaintzea: lore, zuhaixka, igokari eta abarrekin. Santio jaietan, ederrenak eta originalenak sarituko dira.\nUdaleko Ingurumen Sailaren ekimenak landareekiko errespetuzko jarrera berpiztu nahi du. Era berean, herritarrak beren etxeetako itxuraz eta osasunaz arduratzea sustatu nahi du.\nLehiaketan parte hartzeko ez da aldez aurretik izena eman behar, nahikoa da etxeko balkoia loreekin apaintzea. Datozen egunetan epaimahaia herrian zehar ibiliko da eta balkoi eta terrazetako landareen kolorea, apaindura, itxura eta originaltasuna baloratuko ditu. Epaimahaia Udal ordezkaria, Ingurumen teknikaria eta lorezaintza enpresako kideek osatuko dute.\nAtari Bizi lehiaketako sari banaketa uztailaren 25ean izango da, soka dantzaren ondoren. Irabazleari bi lagunentzako otordua eta Amasa-Villabonako dendan gastatzeko 150 euro emango zaizkio. Bigarren eta hirugarren sariak 100 euro eta 85 euro izango dira, hurrenez hurren, tokiko merkataritzan gastatzeko.\nUdalak Atari bizi lehiaketan parte hartzeko deia egin die herritar guztiei.",
    "licencia": "cc-by-sa"
  },
  {
    "id": "28kanala_0000521",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Zaharberritze eta garbiketa lanekin obra horiek zaindu, balioa eman eta horien iraunkortasuna bermatu nahi du Udalak.\nIaz hasitako proiektuari jarraipena emanez, aurten Tolosako Udalak lau eskultura gehiago zaharberritu eta garbituko ditu: Nestor Basterretxearen 'Goldea' (Emeterio Arreseko lorategiak), Ricardo Ugarteren 'Oroimenaren Gaztelua' (San Frantzisko pasealekua, Artxiboaren aurrean) eta Juan Lopek egindako Pablo Gorosabelen (Soldadu kalea) eta Adrian Lasquibar Larretaren bustoak (Berazubi estadioa).\nAurreko urtean hasi zen jada ekimen hau, hainbat faktore direla medio, eskultura hauek narriatu egiten direla-eta. Izan ere, 2023an, proiektuaren lehen fasean beste hainbat eskultura zaharberritu zituzten: Juan Loperen 'Baserritarrei omenaldia', Koldobika Jauregiren 'Kantu ixila IX', Eduardo Chillidaren 'Lizardiren leihoa' eta Jorge Oteizaren 'Atauts' eskulturak.\nProiektu honen helburua, obra hauen jatorrizko itxura berreskuratzea da, hauen zaintza eta iraunkortasuna bermatuz.\nEskulturagintzan adituak direnak ari dira lan hauek burutzen, eskultura bakoitzaren ezaugarriak errespetatu eta mantendu daitezen.\nHorretarako, eskulturen harria edota materiala hondatzen ez dituen material eta produktu kimikoki puruak eta toxikotasun txikikoak erabiliko dira eta obraren jatorrizko materialekin ahalik eta bateragarritasun fisiko-kimiko handiena duten tratamenduak aplikatuko dira\nHonetaz gain, harrizko eskulturen kasuan hauen gainazala berdinduko dute, kolore kromatikoen berrintegrazioa eginez. Gainera, hidrofugazio lanak ere egingo dira, uraren sarrera-irteera eragotzi eta hezetasuna saihesteko.",
    "licencia": "cc-by-sa"
  },
  {
    "id": "28kanala_0000522",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Uztailaren 12tik 16ra ospatuko dira Alegiako jaiak. Festa batzordeak bertako zein kanpotik etorriko diren adin guztietako pertsonei zuzenduriko egitarau oparoa prestatu du eta bost egunez ez da aspertzeko tarterik izango. Ohiko ekitaldiak eta berrikuntzak uztartu dira aurtengoan. Auto eta motor klasikoen kontzentrazioa, irrati zaharren erakusketa, herritarren arteko apustua dira nabarmentzeko ekintzak.\nOstiralean Sutarri dantza taldeko kideek emango diete hasiera herriko jaiei, festa lehertu ondoren, asteartera bitartean izango da jai giroa Alegian. Jaietako egitarau osoa hemen duzue ikusgai.",
    "licencia": "cc-by-sa"
  },
  {
    "id": "28kanala_0000523",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Jai batzordearen bilera irekia izan zen asteartean, eta festa onak izan direla azpimarratu zen bertan. 9 ideia nagusitan laburbildu ziren festak.\nAurtengo festetan, gertakari larririk ez dela gertatu azpimarratu dute, lapurreta eta saltokiren batean eragindako kalteren bat salbu, baina hobetzekoak ere antzeman dituzte. Hauek dira azpimarratu dituzten bederatzi puntuak.\nJaiek izan duten parte hartzea oso altua izan dela azpimarratu du Tolosako Udalak, Kuadrilla Egunean eta San Joan eguneko eskopetarien alardean batez ere.\nZezen Suzkoaren ordua aztertzeko ideia planteatu da, afal ondorenean asti gehiago izateko. Datorren urtera begira aztertuko dutela jakinarazi dute.\nNahiz eta eguna ongi joan, zenbait arazo identifikatu dituzte. Kuadrillaren txupinazoaren kasuan, suziria modu seguruagoan botatzeko neurriak hartzea. Bestetik, bazkariaren ondoren Euskal Herria plazara sartzen diren garbiketako ibilgailuen sarrera beste modu batera antolatzeko aukera aztertzea planteatu dute, kuadrillen kalejirarekin bat egin ez dezan. Azkenik, bazkarian sortzen den zaborra. Gutxitzeko zein neurri hartu baloratu nahi dute datorren urteko antolatzaileekin, nahiz eta kuadrilla bakoitzak ere ardura handiagoa hartu beharko lukeen zabor maila hauek ekiditeko.\nAurtengo San Joan suko ikuskizuna, euriagatik, motzagoa izan da eta herritar askok begi onez ikusi dute, datorren urteko ikuskizunari begira laburragoa egiteko proposamena adieraziz. Aukera horren inguruan parte hartzen duten taldeekin hausnartuko dutela adierazi du Tolosako Udalak, nahiz eta aldaketarik egitekotan beharrezko ikusten den eragileen adostasuna izatea.\nEskopetarien alardeetan jarritako neurri zorrotzen aurrean, parte hartzaileen jarrera ona azpimarratu du Udalak, kontrol guztiak ondo egin zirela eta ez zela gertakari negatiborik izan.\nAurten garbiketa zerbitzua indartu badute ere, are gehiago indartu behar dela ondorioztatu du Udalak, batez ere Kuadrilla egunaren eta San Joan egunaren ondoren. Garbiketa enpresak berak aitortu zuen aurreikuspen guztiak gainditu zirela egun horietan, eta uste baino zailagoa izan zela beren lana.\nKontzertuen kasuan, zenbait egunetan amaiera ordua aurreratu zen, horietako batean arratsaldera mugitu eta gauerako bakarra utziz.Herritarrek, aldaketa hau, begi onez ikusi dutela jakinarazi du Tolsoako Udalak. Hala eta guztiz ere, atsedenaren eta festaren arteko oreka hobea lortzeko bidea egiten jarraituko dutela adierazi dute.\nBrigadako langileak, kultura eta festetako teknikariak, udaltzainak, garbitzaileak... guztien lana nabarmendu nahi izan du Udalak, beraiei esker egon baita guztia behar bezela.",
    "licencia": "cc-by-sa"
  },
  {
    "id": "28kanala_0000524",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Anoetako Udalak eta Adi eta So! Mahaiak gaitzespen irmoa azaldu dute herritar batek Bilbon jasan duen eraso homofoboaren aurka eta elkarretaratzea deitu dute, gaur, 19:00etan, Anoetako plazan.\nBestalde, adierazpen instituzionala ere burutu du herriko udalak, LGTBI+ fobiak gora egitea salatuz, eta kezkatuta adeiraziz gorakada horrengatik.\nAlde batetik, erabateko elkartasun eta babesa adierazi nahi izan die, biktima eta haren senide, lagun eta ingurukoei. Elkartasuna adierazteko eta eraso homofoboa salatzeko herrian deituko diren ekitaldietan parte hartzera animatu dituzte herritarrak.\nHorrelako ekintzak, gizartetik desagerrarazteko bere gain dituen beharrezko baliabide guztiak jartzeko konpromisoa hartu du Udalak baita ere, \"Indarkeria homofoboa giza eskubideen urraketa larria da, eta LGTBI+ pertsonen duintasunaren eta osotasun fisiko eta moralaren kontrako erasoa da. Aniztasuna eta gizarte zuzenbidezko eta berdinzale baten bilaketa aldarrikatzeko garaia da, pertsona guztiak beldurrik gabe eta askatasunean izateko, sentitzeko eta bizitzeko eskubidea bermatzearren.\"\nIndar politiko batzuk aniztasun sexualaren eta genero aniztasunaren kontra botatzen dituzten gorroto diskurtsoek ondorio larriak dituztela azpimarratu dute, \"Arduragabekeria da beste alde batera begiratzea eta egiaz gertatzen denaren kontzientzia ez izatea, eta, horregatik, diskurtso eta ekintza diskriminatzaileak sustatzeari uztera eta haien kontra erantzutera deitzen diegu indar politiko eta gizarteko sektore guztiei.\" eta herritarrei dei egin die LGTBI+ komunitatearen aurka egiten diren gorroto mezuen eta erasoen aurrean eragile aktibo bihurtu daitezen.",
    "licencia": "cc-by-sa"
  },
  {
    "id": "28kanala_0000525",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alde Zaharreko eraikinen fatxadetako pintadak garbituko ditu udalak, jabekideen baimenarekin\nUdalak ez du garbiketa mota hau egiteko eskumenik, baina ofizioz jardun ahal izango du Alde Zaharrak Eusko Jaurlaritzaren 'Monumentu multzo' izendapena duelako; gainerako zonaldeetarako beste soluzio batzuk aztertzen ari da.\nEraikin horietako jabekideekin harremanetan jarriko da udala, eta eskaera orria bete eta sinatu beharko dute, garbiketa lan hori egin ahal izateko.\nTolosako Udalak, hirigune historikoko eta Euskal Herria plaza eta bere inguruetako kaleetan dauden eraikin pribatuetako fatxadetan, pintadak garbituko ditu.\nBizilagunen aspaldiko eskaria da, baina udalak adeirazi duenez, ez du eremu pribatuan halako esku hartze bat egiteko inolako eskumenik eta, nahi izanagatik, ezingo luke horrelako lanik egin. Eraikinak egoera onean mantentzeko betebeharra eraikinen jabeena da. Badira, ordea, zenbait salbuespen: esaterako, udalak, iraingarriak (sexista, arrazista edo pertsona/kolektibo jakin baten aurkakoak) diren pintadak garbitzen dituela adierazi du, eta hala egiten jarraituko dutela.\nMarko juridikoa aztertu eta gero Alde Zaharrean garbiketa egin ahal izateko oinarria topatu dute. Euskal Kultura Ondarearen 14/2023 Legeak jasotzen duenez, titularrek ez badituzte betetzen ondasunak kontserbatzeko betebeharrak, foru-aldundiek eta udalek ofizioz hartu ahal izango dituztela ondasun hori galtzea saihesteko beharrezkoak diren neurriak.\nBi baldintza nagusi izango dira lan hori egin ahal izateko: alde batetik, jabekideek baimena eman beharko dute; bestetik, modu antolatuan eta errepikatuan ematen direnak garbituko dira.\nOndarearen babes ikuspegitik legoke justifikatuta esku hartze hau. Hau da, ulertzen da babestu beharreko ondasun juridikoa ondare arkitektonikoa dela, eta ez jabetza pribatua. Izan ere, Eusko Jaurlaritzak 1995. urtean 'Monumentu multzo' izendatu zuen Tolosako Alde Zaharra, bere osotasunean. Bizi duen egoera ikusita, biziberritzeko Hiri-Berroneratzeko Plan Integrala abian du udalak. Azken boladan, gainera, mota askotako pintadak ugaritu dira eta horiek garbitzea urrats bat izan daiteke biziberritze prozesuan.\nHorretarako, ordea, eraikineko jabeen baimena beharko du udalak, baita sor litezkeen balizko kalteengatik udala eta garbiketa enpresa erantzukizunetik salbuesteko berariazko deklarazioa ere. Pintadak detektatuko dituzte udalak eta garbiketa enpresak, eta pintada bakoitza eta fatxadaren ezaugarriak (materiala, babes-maila, etab.) kontuan izanda, bertan zerbait egiterik duen ala ez erabakiko du. Ondoren, eraikin horietako ordezkariekin jarriko dira harremanetan, baimenak kudeatzeko. Baimen bat beharko da garbiketa egiten den bakoitzeko. Datozen asteotan hasiko da udala jabeekin harremanetan jartzen.\nBehin baimenak eskuratuta, kale-garbiketaren kontratua emakidan duen enpresak burutuko ditu lanok, gradualki. Batzuetan pintada ezabatzeko garbiketa lanak egingo dira; hori posible ez den beste kasuetan, aldiz, gainetik margotzera mugatuko da zerbitzua. Eskaera-orrian zehaztu beharko da egin beharreko lana zein motatakoa den.\nArgitu behar da ezingo direla detektatutako guztiak garbitu, garbiketarako erabiltzen diren materialen ezaugarriengatik, osagai batzuk kalteak eragin baititzakete gainazal batzuetan. Hala, kalteak ez areagotzeko, erakusleiho, burdin hesi, arotzeria, egurrezko elementu eta beste gainazal delikatu batzuetan egindakoak ezingo dira zerbitzu honen bidez garbitu.\nBide publikotik at dauden eremuak ere ez dira zerbitzu honen barruan sartuko, hala nola: patioak, garajeetarako edo atarietarako sarbideak eta titulartasun pribatuko beste leku batzuk. Beraz, udalak pintadak bide publikoaren mugakide diren fatxadetan bakarrik garbituko lituzke, baldin eta fatxadetako materialaren izaerak eta bitartekoak horretarako aukera emango balute.\nErrespetuz jokatzeko deia luzatu du Ander Figuerido zinegotziak: «Bat egiten dugu bizilagunen kezkarekin, eta herriko ondare guztia, izan jabetza publikokoa ala pribatua, zaintzeko eta babesteko dei egiten dugu».",
    "licencia": "cc-by-sa"
  },
  {
    "id": "28kanala_0000526",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "1. Akta hau onartzea: 2024ko maiatzaren 30eko ohiko osoko bilkurakoa.\n2. Tolosako udal kirol instalazioen kudeaketarako zerbitzu-kontratuaren lizitazioa presakotzat jotzea, kontratazio espedientea onartzea eta lizitazioari hasiera ematea.\n3.- Tolosako etxez etxeko laguntza zerbitzu-kontratuaren espedientea onartzea eta lizitazioari hasiera ematea.\n4. Tolosako kaleak garbitzeko zerbitzu-kontratuaren espedientea onartzea eta lizitazioari\n5. Berrestea 2024ko ekainaren 5ean 2024/1345 Alkatetza dekretua zeinaren bidez ebazten du Tolosako Udaleko lehia bidezko dirulaguntzen berariazko ordenantzak bertan behera uztea.\n7. Onartzea Tolosako Udaleko 2023-2025 Dirulaguntzen Plan Estrategikoaren aldaketa.\n8. Onartzea Emeterio Arrese Zentro soziokulturaleko tabernako prezioen eguneratzea.\n9. Onartzea Tolosako Udalean Euskararen Erabilera Normalizatzeko Plana (2024-2027).\n11.Tolosako HAPOko ondarearen udal-katalogoan hiriguneko txalet tipologiako eraikinak, bizitegi-eraikin kolektibo zein eraikin instituzionalak barneratzeko espedienteari\nhasiera ematea eta, horietan, hirigintzako lizentzia-emateak etetea.\n12.Behin betiko onespenaren kontu ematea Tolosako Udaleko Euskararen Aholku Kontseilua arautzen duen erregelamendu berriari.\n13.Behin betiko onespenaren kontu ematea Eragin Linguistikoaren Ebaluazioa arautzeko ordenantzari.\n14.Behin betiko onespenaren kontu ematea Hezkuntza Kontseilua arautzen duen eregelamenduari.",
    "licencia": "cc-by-sa"
  },
  {
    "id": "28kanala_0000527",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Negua igaro ostean egindako lan onaren sentsazioarekin TAKek traineru berria aurkeztu du. Aurten lau arraunlari berri izango dira taldean, aurpegi ezagunak batzuk, besteak fitxaketa berriak ordea. Besteak beste, Amal Birawi harrobitik heldu berria, Laiene Izagirre lemazain postuan, Uxune Urkia eta Ibaikatik Jone Pastor etorriko da. Lau kirolari berri hauez gain ohiko blokea mantenduko du TAKek, eta Ramon Erostarberen gidaritzapean izango da trainerua hirugarren urtez, bera izango baita entrenatzailea beste urte batez ere.\nArraunlarien aurtengo helburuak zehatzak dira: Datozen 16 jardunaldietan indarra bikoiztu beharko dituzte goiko postuetan borrokan aritzeko, taldekideek iazkoa baino lehia handiagoa somatzen baitute.",
    "licencia": "cc-by-sa"
  },
  {
    "id": "28kanala_0000528",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Olaederra kiroldegiko kantxaren lurzorua eraberritzeko esleipen prozesua martxan da\nUdalak Olaederra kiroldegiko kantxaren lurzorua eraberritzeko lizitazio prozesua hasi du. Proiektu honek Olaederrako instalazioak hobetzea du helburu, erabiltzaileentzako lurzoru seguruagoa eta modernoagoa eskainiz. Kontrataziorako baldintzak atzo izandako Tokiko Gobernu Batzarrean onartu ziren, eta esleipeinaren prezioa 169.326,51 eurokoa izango da.\nProiektu gauzatzeko interesa duten enpresek uztailaren 10era arte daukate proposamenak aurkezteko epea.",
    "licencia": "cc-by-sa"
  },
  {
    "id": "28kanala_0000529",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herriko kirol-instalakuntzak hobetzeko eta herritarren artean kirola sustatzeko inbertsioak egiten jarraitzen du Udalak.\nOraingoan, Arratzaingo futbol zelaian egoera kaxkarrean zeuden lau porteria kendu eta berriak jarri dira. Modu honetan, futbol zelaiaren zabalera baliatuz jokatzen diren futbol 7 eta 8 modalitateetarako ondo egokituta geratu da instalakuntza.\nLau porteria berri horiek Kirol Aukera enpresan eskuratu dira 5.960 euroan. Muntaketa lanak, aldiz, MHS k egin ditu 2.703,60 euroren truke. Ondorioz, guztira, 8.663,60 euroko inbertsioa gauzatu du Udalak.",
    "licencia": "cc-by-sa"
  },
  {
    "id": "28kanala_0000530",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Israel egiten ari den genozidioa salatu eta Palestinar herriarekin bat egin du Udalbatzak\nPalestinar herria pairatzen ari den egoera humanitario larria salatzeko mozio bana aurkeztu zuten EH Bildu eta EAJ-PNV alderdiek atzo arratsaldeko ohiko osoko bilkuran jorratzeko.\nJoan den maiatzaren 15ean, NAKBAren 76. urteurrena bete zen eta urtemuga horrek gogorarazten digu palestinar herriak hamarkadak daramatzala Israelen apartheid erregimenaren mende. Egoera are larriagoa da 2023ko urriaren 8tik Israelek Gazako zerrendaren eta Palestinako lurralde osoaren aurka egiten duen eraso militarraren ondorioz.\nMaiatzaren 24an Nazioarteko Justizia Gorteak ebatzi zuen Israelek Rafah-ren (Gazako hegoaldean) gaineko bere eraso militarra \"berehala\" geldiarazi behar zuela. Hegoafrikak Gorteari eskatu zion ebazpen hori larrialdi neurri gisa hartzea, Israelek Rafahen aurrera eramaten ari den jarduerak operazio genozida bat direla adieraziz eta palestinar herriaren biziraupena bera arriskuan jartzen dutela.\nCIJek urtarrilaren amaieran eskatu zion Israeli Gazan laguntza humanitarioa sartzen uzteko, eta berretsi zuen agindu hori martxoaren amaieran. Horrez gain Israeli eskatu zion Gazako gerran \"genozidio-egintzak saihesteko bere esku dauden neurri guztiak\" har zitzala, eta txosten bat aurkez zezala, auzitegiak emandako aginduak aplikatzeko hartutako neurri guztiekin, hilabeteko epean. Gaur da eguna oraindik eskaera hori ez dela gauzatu.\nHori guztia egin da Hegoafrikako gobernuak 2023ko abenduaren 29an Nazioarteko Justizia Gortearen aurrean irekitako prozesuaren esparruan, Israel 1948ko Genozidio Delitua Prebenitzeko eta Zigortzeko Konbentzioa urratzen ari zela argudiatuta, 2023ko urriaren 7tik aurrera abiatutako operazio militarrarekin.\nOperazio honen ondorioz, Israelek 36.000 pertsona baino gehiago hil eta 80.000 baino gehiago zauritu ditu, horietatik % 70 emakumeak eta haurrak. Gazako biztanle gehienak beren bizitokia nahitaez lekualdatzera behartuak izan dira. Hein handi batean Zerrendaren hegoaldera desplazatuak izan dira, Rafah-era. Lurralde horrek ez ditu lekualdatutako pertsonak artatzeko behar diren gutxieneko azpiegitura eta baliabideak.\nBitartean, laguntza humanitarioa dakarten ehunka kamioik, batez ere elikagaiak, Egipto eta Gaza arteko mugan blokeatuta jarraitzen dute, Israelen onespenaren zain. Egungo erantzun humanitario guztia, neurri handi batean, UNRWAren ahalmenaren araberakoa da. Baina Nazio Batuen Agentzia kolapsoaren ertzean dago eta UNRWAko 189 kideren heriotza baieztatu da.\nGenozidioa salatzen duten protestak eta munduan zehar Palestinako herriari elkartasuna adierazten dioten adierazpenak ere aipagarriak dira. Euskal Herrian, herritarrek Israel Gazan egiten ari den genozidioa salatzeko eta berehalako su-etena eskatzeko mobilizazio asko gauzatu dituzte. Gernika-Palestina edo Yala Nafarroa plataformak erreferente bihurtu dira herri palestinarraren aldeko borrokan eta, beraz, Israel egiten ari den genozidioaren aurkako borrokan.\nBestalde, mundu osoan zabaltzen ari den ikasleen elkartasun-olatua Euskal Herrira ere iritsi da, eta dozenaka ikaslek Palestinarekiko elkartasun-ekimenak garatu dituzte, UPV/EHUn edo NUPen kanpaldiak, batzarrak eta mobilizazioak eginez.\n1. Israel Gazan egiten ari den genozidioa irmoki salatzen du, eta elkartasuna eta babesa adierazten dio herri palestinarrari.\n2. Israeli Nazioarteko Zuzenbide Humanitarioa betetzea eskatzen dio, baita NBEren ebazpenak eta Nazioarteko Justizia Gorteak emandako ebazpenak ere.\n3. Israeli irmoki eskatzen dio korridore humanitarioak irekitzeko eta Gazan eta Zisjordanian erasoak berehala eta modu iraunkorrean eteteko.\n4. Irlandak, Norvegiak eta Espainiako estatuak Palestina estatu gisa ofizialki aitortzeko ekimena babesten du, euskal gizarteak aspalditik eskubide hori aitortzen diola aintzat hartuta.\n5. UNRWA Nazio Batuen Agentziari babesa ematen dio eta Palestinan egin behar duen ezinbesteko lana aitortzen du.\n6. Euskal Autonomia Erkidegoko gobernuei, Nafarroako Foru Erkidegoari, Estatuko Gobernuari eta nazioarteko gainerako eragileei eskatzen die Palestinarekin dauden lankidetza-proiektuekin jarraitzeko eta indartzeko, eta eremu horretan lan egiten duten erakundeei babesa emateko eskatzen die, hala nola UNRWAri eta beste erakunde eta ekimen sozial batzuei.\n7. Europar Batasunari eta, oro har, Nazioarteko Erkidegoari ahaleginak areagotzeko, bahitu eta preso guztiak askatzera eta herri palestinarrarentzat bake justu eta iraunkorra lortzera bideratutako kudeaketa diplomatikoak bultzatzeko eskatzen dio.\n8. Herri palestinarrak estatu burujabe eta bideragarria izateko duen eskubidea berresten du.\n9. Bere babesa ematen die Gernika-Palestina eta Yala Nafarroa Palestina plataformei, eta Palestinan giza eskubideen eta bake justu eta iraunkorraren defentsan egiten ari den lan garrantzitsua babesten du, baita Israel herri palestinarraren aurka egiten ari den genozidioa salatzen ere.\n1. Uste du Israelgo Estatua biztanleria zibilaren aurka egiten ari den eraso bereizi gabeak eta kolektiboak ez dituela inongo gertakarik justifikatzen, ezta Hamasek iragan urriaren 7an Palestinako biztanleria zibilaren aurka egindako eraso terrorista gordinak, onartezinak eta gaitzesgarriak direnak. Israelen erasoek milaka hildako, Gazako lurraldearen erabateko suntsipena eta biztanleria osoaren nahitaezko desplazamendua eragiten ari dira.\n2. Su-eten osoa eta mugagabea, Gazako eremuan oinarrizko horniduren blokeoa etetea, herritarrak euren lurraldera itzultzea eta Zisjordaniako palestinarren aurkako erasoak amaitzea eskatu du, urriaren 7tik gogortu egin baitira.\n3. 2023ko urriaren 7tik bere esku dituen bahitu guztiak berehala askatzeko eskatzen dio Hamasi.",
    "licencia": "cc-by-sa"
  },
  {
    "id": "28kanala_0000531",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak, herritarrei eta herriko eragileei zuzendutako 20 dirulaguntza argitaratuko ditu\nBi lerro berri daude: kirol instalazioen grebak taldeei sortutako ondorioak arintzera eta katalogatutako eraikinen inguratzaileak berritzera bideratutakoak.\nTolosako Udala argitaratzear da herritarrei eta herriko eragileei zuzendutako dirulaguntza deialdi bateratua. Guztira 20 dirulaguntza lerro izango dira, Etxebizitza, Gizarte Zerbitzu, Hirigintza, Euskara, Kultura, Berdintasun, Hezkuntza, Merkataritza, Enpresa edota Kirol arlokoak. Horien artetik bi dira dirulaguntza berriak: kirol instalazioen grebak kirol taldeei eragin zizkien eraginak arintzera edota katalogatutako eraikinak berritzera bideratutakoak.\nGuztira miloi bat euro inguru bideratuko dira dirulaguntza bitartez.\nGuztira miloi bat euro inguru bideratuko dira dirulaguntza bitartez. Aldaketa esanguratsuena Hirigintza alorrekoa da: eraikinak birgaitzeko laguntzetara bideratutako diru kopurua 300.000 eurora igo da.\nUdalak jainarazi du urtetik urtera moldaketak egin eta malgutasun handiagoa izateko aldaketak egin dituela aurten. Aldaketa honen bidez, beste administrazio batean aurkeztutako dokumentazioa ez da udaletxera berriro eraman beharko eta eskaera orrien ereduak ere sortu dituzte, eskatzaileentzat prozesua erreztu nahian.\nEskaerak, Gipuzkoako Aldizkari Ofizialean, dirulaguntza guztien oinarriak argitaratu eta hurrengo egunetik aurrera egin ahalko dira.\nDena dela, informazio gehiagorako dagokion departamentuarekin ere jarri ahal izango da harremanetan, 010 edo 943 65 44 66 telefono zenbakian. Dirulaguntzei buruzko informazio guztia Tolosako Udalaren webgunean aurkitu daiteke.",
    "licencia": "cc-by-sa"
  },
  {
    "id": "28kanala_0000532",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Autobus zerbitzu publikoa Amasara heltzea eskatu du Udalbatzak, atzo arratsaldean egin zen Udalbatzaren osoko bilkuran, EH Bilduko Udal Gobernu taldeak aurkeztutako erakunde adierazpena aho batez onartuta.\nAmasa-Villabonako Udalbatza osoak, Amasako herri-gunera Lurraldebus autobus zerbitzu publikoa iritsi behar dela aldarrikatu du, eta horretarako beharrezkoak diren urratsak ematea eskatu dio Gipuzkoako Foru Aldundiko, Mugikortasun, Turismo eta Lurralde Antolaketa sailari.\nAmasa-Villabonako Udalak, erakunde publikoa den heinean, garraio publikoaren erabilera sustatzen du herritarren artean. Gaur egun bizi dugun larrialdi klimatikoaren eta deskarbonizaziorako trantsizioaren testuinguruan, garraio pribatuaren erabilera murriztea helburu garrantzitsua da, garraio kolektibo eta publikoaren mesedetan. Horrela, negutegi efektua eragiten duten gasen emisioa murriztuko litzateke, garraioak sortzen duen kutsadura murriztuz eta pertsonen joan-etorriak jasangarriagoak eginez.\nGarraio publikoaren erabilera areagotzeko, oso garrantzitsua da garraio publikoaren eskaintza zabaltzea, gero eta herritar gehiagok garraio publikoa erabiltzeko hautua egin dezan. Ondorioz, ezinbestekoa da garraio publikoa lurraldean ondo zabaltzea, ahalik eta bizileku gehienetara iristeko aukera eskainiz. Eskaintzaren zabalpenak, garraio publikoa erabiltzea erosoagoa izatea eragingo du, eta horrek erabileraren hazkundea ekarriko du zalantzarik gabe.\nAmasa-Villabona udalerriaren kasuan, ditugun bi herriguneen arteko desoreka nabarmena da; Villabonaren kasuan garraio publikoaren eskaintza nahiko anitz eta zabala da (nahiz eta azken urteetan arazoak ugaritu diren bai Renfe-ren tren zerbitzuan eta baita Tolosa-Donostia autobus zerbitzuan arrazoi ezberdinengatik izandako murrizketak direla eta), Amasan, aldiz, ez dago inolako garraio publikoaren zerbitzurik. Bi herri-guneen arteko desoreka hau Villabona eta Amasaren arteko biztanleria eta tamainaren desberdintasunak azaldu dezake, baina ez da egoerarik egokiena, Amasako biztanleak inolako garraio publikorik gabe uzten baititu.\nAmasako herriguneak ezaugarri bereziak ditu. Guztira 340 biztanle bizi dira herrigunean eta bertatik gora kokatzen diren baserrietan. Irisgarritasunaren ikuspegitik egoera edo baldintza desegokiak ditu: bertara heltzen den errepidea estua da eta ez ditu gutxieneko segurtasun baldintzak betetzen oinezkoak bertatik igarotzeko, horrekin batera, Villabona eta Amasa batzen dituzten oinezkoen bideak ez dira irisgarriak, oso aldapatsuak direlako eta mugikortasun arazoak dituzten herritarrek ezin dituztelako erabili.\nEra berean, Amasako herrigunean, bertara herritarrak erakartzen dituzten hainbat zerbitzu eta baliabide kokatzen dira: Amasa-Villabonako Hilerria, Amasako udal pilotalekua, Amasako kultur etxea, San Martin eliza, Uxo-Toki elkartea eta Iturri-goxo taberna-jatetxea. Gainera, urtean zehar ehunka pertsona biltzen dituzten ekitaldiak egiten dira Amasan: San Martin jaiak, Txakolin eguna, Loatzo mendira igoera-jaitsiera lasterketa, Amasako Mendi-Duatloia, San Isidro eguneko jaia, urtaro aldaketako kultur ekintzak etab. Guzti honi, azaroaren 1ean ospatzen den santu guztien egunean Amasako hilerria bisitatzen duten herritar kopuru handia batu behar zaio. Aipagarria da egun berezi horretan Amasa-Villabonako Udalak bere baliabideekin autobus zerbitzua ezarri behar izaten duela, egoten den eskariari erantzuteko.\nKontuan izateko beste elementu bat, egunero Amasatik Villabonako ikastetxeetara joaten diren ikasleena da. Amasan eskolarik ez dagoenez, bertako haurrak Villabonara garraiatzen dira eta ikastetxeko ordutegia amaitzean etxera bueltatzen dira. Ikasle guztiek ikastetxetik etxerako joan-etorriak garraio publikoan egiteko eskubidea izan behar lukete, baina Amasan eskubide hori ez da bermatzen.\nAipatutako guztiari, Amasa-Villabonako HAPOan, Amasako herrigunearen hedapen garrantzitsu bat aurreikusten duela gehitu behar zaio. Indarrean dagoen udalerriko plangintza urbanistikoaren arabera, gutxienez 64 etxebizitza berri eraikiko dira datozen urteetan Amasan, eta horrek biztanleriaren hazkunde nabarmena eragingo du. Hazkunde demografiko horrek Amasan garraio publikoak izango duen erabilera biderkatuko du.\nEzaugarri guzti hauek kontuan izanda, Amasako herriguneak garraio publikoaren zerbitzua merezi eta behar duela aldarrikatzea, guztiz zentzuzkoa da.\nGipuzkoako Foru Aldundiko, Mugikortasuneko, Turismoko eta Lurralde Antolaketako sailak 2024 urtean Tolosaldea eskualdeko Autobus Zerbitzuaren emakida berritzeko urratsa emango du. Ondorioz, hauxe da unea Amasak behar duen garraio publiko zerbitzua eskatu eta eskuratu ahal izateko.\nHorregatik guztiagatik, Amasa-Villabonako Udalak ondorengo Adierazpena egiten du:\n1. Udalak, Amasako herri-gunera Lurraldebus autobus zerbitzu publikoa iritsi behar dela aldarrikatzen du, eta horretarako beharrezkoak diren urratsak ematea eskatzen dio Gipuzkoako Foru Aldundiko, Mugikortasun, Turismo eta Lurralde Antolaketa sailari.\n2. Udalak bere esku dagoen guztia egingo du Tolosaldea eskualdeko Autobus Zerbitzuaren emakidaren berritze prozesuan, Amasako herrigunera helduko den autobus zerbitzu berria txertatu dadin.\n3. Udalak, adierazten du autobus zerbitzua Amasara heltzeko aukera gisa, honako ibilbideetan txertatu daitekeela Amasako geltokia:\n4. Udalaren izenean, Amasa-Villabonako alkateak bilera eskaera ofizial bat egingo die Azahara Dominguez Urtizberea, Gipuzkoako Foru Aldundiko Garraio diputatuari eta bere taldeari, adierazpen honetan jasotako aldarrikapena zuzenean, aurrez-aurre azaldu eta eskura helarazi ahal izateko.",
    "licencia": "cc-by-sa"
  },
  {
    "id": "28kanala_0000533",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amasa-Villabonako EAJ-PNV ere autobus zerbitzu publikoa Amasara heltzearen alde\nKanpainan esan bezala, hitza eman genuen eta udaletxea lehen pausoak ematen hasia da\nAspalditik ari da Amasa-Villabonako EAJ-PNV autobus zerbitzu publikoa Amasara hel dadin lanean; izan ere, 2018. urtean hasi ginen gaia lantzen eta 2019. urteko aurrekontuetan diru-partida bat ezarri genuen Auzo Taxia martxan jartzeko. Tamalez, 2019ko maiatzean EHbildu udal gobernuan agintzen hasi eta Auto-Taxia martxan jartzeko egitasmoa bertan-behera utzi, eta horretarako aurreikusitako dirua soberakinetara joan zen.\nAmasa-Villabonako EAJ-PNVrentzat, aldiz, funtsezkoa da Amasak garraio publikoa edukitzea, eta horregatik udal hauteskundeen kanpainan adierazi genuen gaiari helduko geniola. ESAN eta EGIN, Udalbatza osatzen dugun talde politiko guztiok onartutako iniziatiba baten bidez, ekaineko Osoko Bilkuran gaiarekin aurrera egitea onartu dugu.\nJakitun gara orain Foru Aldundiarekin harremanetan jarri behar duela AmasaVillabonako udal gobernuak eta lanean hasi Asteasutik edo Adunatik datorren\nautobusa Villabonan geratu beharrean, Amasara igo eta bertan ibilbidea amaitu dezan; horixe bailitzateke irtenbiderik onena eta errazena.\nDena den, Beatriz Unzueren lan taldeak garbi eduki behar du gaia ez dela Aldundiaren eskumena eta, hortaz, aipatutako autobusaren bidaia luzatzea onartuko ez balute, Udalak hartu beharko lukeela bere gain amasatarrei soluziobide bat eskaintzea. Izan ere, beste erakunde batzuei erantzukizunak eskatzea egokia bada ere, egokiagoa da nork bere erantzukizunak onartu eta haiei aurre egitea. Eta hori dagokio Amasa-Villabonako Gobernu Taldeari.",
    "licencia": "cc-by-sa"
  },
  {
    "id": "28kanala_0000534",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ostiraletik asteartera bitartean ospatuko dituzte festak Belauntzan",
    "licencia": "cc-by-sa"
  },
  {
    "id": "28kanala_0000535",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako areto futboleko bi klubek indarrak batzeko asmoa adierazi dute sare sozialetan argitaratu duten adierazpenaren bidez. \"Bi elkarteek aurrerantzean eskutik lan egiteko erabakia hartu dugu,\" nabarmendu dute argitaratutako agirian.\nAzken urteetan areto futbolean emaitza bikainak lortu dituzte Tolosako bi klubek, Laskorain KE 2. B maila eta Nazional mailaren artean ibili da eta Tolosalaren proiektua Nazional Mailan egonkortuta dago. Aurrerantzean bi kluben indarrak batuta Nazional mailako talde bateratu bakarra sortzea da asmoa, \"ezinbestekoa zaigu etorkizuna ilusioz zein arduraz begiratzea\". Bi klubek argitaratutako adierazpenak \"nortasun, izaera eta baloreak txoko guztietan\" zabaltzen jarraitzeko asmoa adierazten du.",
    "licencia": "cc-by-sa"
  },
  {
    "id": "28kanala_0000536",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asteazkenean, hilaren 26an, egingo dira festetako lehen ekintzak, ostegunean Haurren Eguna izango da, ostiralean Kuadrilena, larunbatez patroiaren eguneko ekintzak egingo dituzte eta iganderako jubilatuei zuzendutako egitaraua prestatu dute.",
    "licencia": "cc-by-sa"
  },
  {
    "id": "28kanala_0000537",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Pasa den asteburuan Tolosa eta inguruko mendietan ikusi ditugu Alpino Uzturreko hainbat korrikalari, etxean lehiatzeak dakarren zirrara barru barrutik bizituz\nUrteko helburu nagusitzat zuten askok pasa den igandean jokatutako T2T eta T3T lasterketa. Herriko taldea izaki, zaleen animo eta babes berezia sentitzeaz gain, entrenatzen duten parajeak lehiarako bilakatu bait zitzaizkien. Dena den, ez zen lehiatu ziren lasterketa bakarra izan.",
    "licencia": "cc-by-sa"
  },
  {
    "id": "28kanala_0000538",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Mireia Modinoren lana aukeratu du Jai Batzordeak aurtengo Santioak aurkezteko\nMireia Modino Martinezek irabazi du 2024ko Santio jaietako programaren portada aukeratzeko lehiaketa. Guztira, 7 lan aurkeztu dituzte herritarrek, eta Jai Batzordeak Modinoren proposamena aukeratu du programaren portada izateko.",
    "licencia": "cc-by-sa"
  },
  {
    "id": "28kanala_0000539",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Euskara ikasteko eta errotuluak zein webguneak euskaraz jartzeko dirulaguntzak eskatu daitezke, urriaren 31ra arte\nUdalak onartu berri ditu euskara ikasleen, euskarazko errotuluen eta webguneen dirulaguntza oinarriak 2024rako.\nEuskara ikasleentzat eskaerak egiteko lehen epea uztailaren 12an amaituko da. Bigarren epea urriaren 31 izango da, eta honetara, aurrez aurkeztu gabe geratu diren eskaerak edo udako ikastaroak aurkeztu ahal izango dira.\nEstablezimenduetako errotuluak euskaraz jartzeagatik eta webguneak euskaraz egiteagatik eskaerak aurkezteko epea urriaren 31 izango da.\nInformazio gehiago: 943 69 21 00 telefonoan, 3329 luzapenean, edo helbide elektronikoan.\nDeskargatu euskara ikasteko, euskarazko errotuluak jartzeko eta webguneak euskaraz sortzeko dirulaguntzen oinarriak",
    "licencia": "cc-by-sa"
  },
  {
    "id": "28kanala_0000540",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurtengo edizioan Jokin Etxeberria, Julen Gabirondo, Mikel Lizartza, Jon Otegi, Iban Pardo eta Oier Urkola izan dira lehian izan diren kirolariak. Julen Gabirondo izan da irabazlea bost minutu eta berrogeita hamasei segunduko denborarekin.",
    "licencia": "cc-by-sa"
  },
  {
    "id": "28kanala_0000541",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Etxez etxeko laguntza zerbitzuko langileek %31kako soldata igoera hitzartzen duen akordioa lortu dute\nTolosako etxez etxeko laguntza kudeatzen duen Matia Goxara enpresak eta gehiengoa duen ELA sindikatuak akordioa sinatu dute LHKn, lan akordioak konpontzeko zerbitzuan. Akordioan hurrengo hiru urteetan gutxiengo %31ko soldata igoera izatea adostu da.\nEtxez etxeko laguntza ematen duten langileak azken asteetan beraien egoera salatu asmoz hainbat mobilizazio egin dituzte. ELA sindikatuak jakinarazi duenez, zerbitzuaren lehen hitzarmena gaur siantu da LHKn. Etxe etxeko langileen zerbitzua publikoa da, Tolosako Udala da tituralarra eta zerbitzua pribatizatua dago. Maiatzaren 30ean Tolosako Udalak egin zuen Osoko Bilkuran langileen ordezkariek beraien egoera azaldu zuten. Egun, 53 langilek eskaintzen dute zerbitzu hori.\nELAk helarazitako prentsa oharrean langileek hitzarmen berria \"oso positibotzat\" jo dutela nabarmentzen da; \"akordioak, besteak beste, bajen osagarrietan hobekuntzak eta hurrengo hiru urteetarako gutxienez %31ko soldata igoera jasotzen ditu\". ELAk akordioa lortzeko egin den \"mobilizazioen garrantzia\" nabarmen du.",
    "licencia": "cc-by-sa"
  },
  {
    "id": "28kanala_0000542",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "T3T eta T2T 2021ean egin ziren azkeneko aldiz jatorrizko noranzkoan\nDuela hiru urte jokatu zen edizioa Ismail Razga (4:24:03) eta Aitziber Ibarbia ( 5:47:43) izan ziren azkarrenak T3Tn. Lasterketa motzean berriz, Oier Ariznabarreta (2:06:27) eta Leire Agirrezabala (2:27.33) izan ziren irabazleak.\n28 Kanalak 2021ean jokatu ziren T2T eta T3T lasterketen inguruan egindako saio berezia berreskuratu dugu, Ernio, Uzturre eta Erroizpen barrena lasterketa nola joan zen honela laburbildu genuen.",
    "licencia": "cc-by-sa"
  },
  {
    "id": "28kanala_0000543",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gizarte Zerbitzuen arloan jarduten duten elkarteentzat dirulaguntzak eskatzeko epea zabaldu du Udalak\nUdaleko Gizarte Ongizateko Sailak irabazi asmorik gabeko erakunde eta elkarteentzako dirulaguntzak eskatzeko epea ireki du.\nGuztira, 10.000 euro banatuko ditu Udalak Amasa-Villabonan jarduten duten, edota onuradunak bertako herritarrak dituzten elkarteen artean.\nEskaerak egiteko azken eguna ekainaren 30a da, eta dokumentazioa Udalaren erregistro elektronikoaren bidez aurkeztu behar da. Erakunde bakoitzeko eskaera bakarra onartuko da.\nOinarri hauek Tokiko Gobernu Batzarrak aho batez onartu zituen 2024ko maiatzaren 29an.",
    "licencia": "cc-by-sa"
  },
  {
    "id": "28kanala_0000544",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Zazpi egunetako egitaraua osatu du Tolosako Udalak Sanjoanetarako .\nFestak hasteko egun gutxi falta direlarik aurkeztu dute Tolosako Udalak eta herriko zenbait taldek aurtengo jaietako egitaraua. Egitarauak ohiko ekintzak jasotzen ditu: alardea, suak, kontzertuak, haurrentzako ikuskizun eta jolasak, kale animazioa, kirol ikuskizunak... Baita zenbait nobedade ere.\nHilaren 21ean, txupinazo egunean hain zuzen, zezen suzkoa izango da, nafarroako zubia eta Plaza Zaharra zeharkatuz 22:00etatik aurrera.\nHaurrei zuzendutako ikuskizuna izango da Kuadrilla egunean. 18:30ean, Gari, Montxo eta Joselontxo pailazoen ikuskizuna izango da Alondegia plazan.\nSan Joan jaiek estropadak berreskuratuko ditu. San Joan bezperan, TAKeko batelen arteko dasafioa izango da, eta TAKek emakumezkoen traineruaren aurkezpena egingo du segidan Triangulo plazan.\nTxupinazoko egunean, Aiora Zulaika izango da protagonista, 25 urte baitaramatza Pirritx pailazoari bizia ematen eta berak botako du aurtengo txupina.\nEkainak 24ak, San Joan egunak emango die amaiera aurtengo jaiei. Egun honetan eskopetarien konpainia berria izango da aurten, Berazubi auzoarena. 80 parte hartzaile izango ditu taldeak eta Agustin Artola izango da kapitain. Loredun txaleko urdin iluna jantziko dute, kolore horia duen lazoarekin.\nEspainiako Gobernuaren Gipuzkoako Ordezkariordetzak asko zorroztu du eskopetarien araudia. Testuinguru horretan, ardurarako deia luzatu dute eskopetarien konpainia guztietako kapitainek eta udalak. Itxaso Barrenetxeak, Aurrera elkarteko konpainiako arduradun eta aurtengo kapitain nagusiak, arau aldaketa eta bestelako gomendioak gogorarazi ditu baita ere.\nJai berdinzaleen aldeko aldarria ere egin du Tolosako Udalak, indarkeria matxistaren aurkako \"Libre nonahi\" kanpaina indartu du aurten, izan ere, ostalaritzari begirako protokolo bat landu du Berdintasun sailak Jai Berdinzaleen Behatokiak duen planarekin lerrokatuta.",
    "licencia": "cc-by-sa"
  },
  {
    "id": "28kanala_0000545",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Yon Gonzalez 'Gonzi' izango da Mikel Odriozolaren entrenatzaile laguntzaile berria 2024-2025 denboraldian.\nJon Gonzalez \"Gonzi\" tolosarrak TAKEren lehenengo taldea gidatzen zortzi urteko ibilbidea egin zuen, 2009tik 2017ra. Azken bi denboraldietan Iraurgi zuendu du, 22-23anMikel Odriozolaren ondoan eta azken denboraldi honetan lehenengo entrenatzaile postuan.\nGipuzkoa Basketek lurraldeko talentua erakartzea oinarri duen proiektua indartu nahi du fitxaketa honekin.\nYon González 'Gonzi' será el nuevo entrenador ayudante de Mikel Odriozola para la temporada 2024-2025",
    "licencia": "cc-by-sa"
  },
  {
    "id": "28kanala_0000546",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Europako Parlamenturako hauteskundeak normaltasunez igarotzen ari dira eskualdean\nIgandeko hauteskunde-eguna gorabeherarik gabe igarotzen ari da eta ohi baino parte-hartze baxuago aurreikusten da. Hauteslekuak arratsaldeko zortziak arte egongo dira zabalik eta ondoren emaitza gaueko hamaiketan argitaratuko dira. Europako Parlamenturako hauteskundeen emaitzak 28 Kanaleko webgunean ikusgai izango dira.",
    "licencia": "cc-by-sa"
  },
  {
    "id": "28kanala_0000547",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Pertsona ezaguna zen herrian enpresari eta kultur eragile izateagatik. Besteak beste, Ekinbide Etxearen sortzaile eta lehenengo lehendakaria izan zen Antxon Elosegui. Hainbat aldiz jaso zuen herritarren esker ona, 2019an omendu zuen Tolosako Udalak herriaren alde egindako lanarengatik eta joan den urtean inauterietako Kabi Alai kuttun izendatu zuten.",
    "licencia": "cc-by-sa"
  },
  {
    "id": "28kanala_0000548",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EAJk uste du Gobernu Taldea motz geratu dela bi komun publiko bakarrik jartzea erabakita\nEAJ-PNVren ustez, Amasa Villabonako EH Bildu \"akatsa zuzentzeko garaiz\" dago, eta 2022ko ekainean auto-bonbo handiz agindu eta saldu zuen hirugarren komuna instalatzeko. Ez zaigu batere logikoa iruditzen komunitate baten atariaren aurrean bainu publiko bat jartzea.\nEAJk «albiste ontzat» jo du Udalak bi komun auto garbigarri jartzea, baina iruditzen zaie bi komun besterik ez jartzea ez dela nahikoa Amasa-Villabonako herritarrek dituzten beharrak asetzeko, are gehiago 2022an hiru instalatzeko kreditu-aldaketa onartu zela kontuan hartzen badugu. Izan ere, 2022ko ekaineko osoko bilkurak Villabonako hirigunean hiru bainugela publiko jartzea onartu zuen eta horiek jartzeko dirua onartu eta jarri ere egin zuen. Hori horrela, zenbait galdera egin beharrean gaude: zer gertatu da hirugarren bainugelarekin? Non geratu da?. Zertan \"gastatu\" da\n\"Ez dugu ulertzen hirugarren komun hori ez jartzea erabaki izana; batetik, aurreko legegintzaldian aurreikusi eta programatutako zerbitzua zelako, baina, batez ere, herrian beharrezkoa delako. Akats bat iruditzen zaigu Beatriz Unzue Alkate Anderea hura ezabatzearekin itsutu izana».\nEAJ-PNVren udal-taldeak bere «tristura eta harridura» adierazten du pertsona guztien zaintzaz arduratzen dela dioen gobernu batek bizilagunen beharrak kontuan ez hartzeagatik; «kontuan hartuta zerbitzu bat ezartzearen moduko ekimen txiki batekin kolektibo ahulei asko lagun dakiekeela», eta horiek non kokatu ere ez duela kontuan hartzen, ez zaigu batere logikoa iruditzen komunitate baten atariaren aurrean bainu publiko bat jartzea, «Gobernu-taldeak egunero gune horretara joaten diren pertsona guztientzat oso onuragarria izango den inbertsio bat sartzea espero dugu».\nEAJ-PNVren ustez, Amasa Villabonako EH Bildu \"akatsa zuzentzeko garaiz\" dago, eta 2022ko ekainean auto-bonbo handiz agindu eta saldu zuen hirugarren komuna instalatzeko.\nEz dugu ulertzen nola den posible lizitazio jakin batzuk iragartzea, kreditu-aldaketak... eta gero ezer gutxi gauzatzea. Hori kea saltzea eta, hainbeste denbora pasata, agindutakoa ez betetzea. Horrelakoak gertatzen dira udal gobernu bat programarik gabe, bide-orririk gabe, alegia, aritzen denean: herritarren benetako beharrei erantzun beharrean, okurrentzietan ematen dute denbora. Gobernu-taldeak funtzionatzen ez duen seinale.",
    "licencia": "cc-by-sa"
  },
  {
    "id": "28kanala_0000549",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Jasangarritasun Departamentuak bidezko trantsizio energetikoa sustatuko du Tolosaldean\nGipuzkoako Foru Aldundiko Jasangarritasun Departamentuak 550.000 € bideratuko ditu hainbat eskualdeetako energia-planak sustatzeko, pobrezia energetikoari aurre egiteko eta Gipuzkoako eskualdeetan eredu energetiko jasangarria sustatzeko.\nAkordioaren helburua Gipuzkoako jasangarritasun energetikoaren estrategia zabaltzea da, eskualdeko energia-planak bultzatuz. Horretarako, eskualde bakoitzak 55.000 euroko ekarpen ekonomikoa jasoko du. Helburua da Gipuzkoako eskualde guztiek beren energia-plan propioa izatea, lurraldearen jasangarritasun energetikorantz aurrera egiteko, \"Gipuzkoa Klima 2050\" Klima Aldaketaren Gipuzkoako Estrategian ezarritako helburuekin bat etorriz.\nGarapen-agentzia guztiek egindako ekintzak, funtsean, lau jardun-eremutan zentratzen dira:\nEnergiaren arloko eskualdeko solaskidetza, udalekin koordinatuta.\nGipuzkoako Energia Jasangarriaren eta Pobrezia Energetikoaren Lurralde Mahaian integratzea.\nEskualde bakoitzak, bere ekintza espezifikoak burutuko ditu. Tolosaldearen kasuan, enpresa txiki eta ertainei energia aurrezteko eta energia eraginkortasunerako neurriak ezartzen lagunduko die.\nHitzarmen horien helburua jasangarritasun energetikoko estrategia komun bat bultzatzea dela adierazi du Foru Aldundiak, eredu energetiko jasangarri bati begira jartzeko. Gipuzkoako gizartearen pobrezia energetikoa murriztu eta prebenitzea lortu nahi dute, jendeari mendekotasun energetiko murriztuz eta CO2 emisioen maila gero eta txikiagoak ahalbidetuz.",
    "licencia": "cc-by-sa"
  },
  {
    "id": "28kanala_0000550",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Usabak kiroldegian larunbatean goiz eta arratsaldez infantil mailako neska mutilen arteko eskubaloi lehiak izango dira. Mutilen torneoan Tolosak, Uhartek, Usurbilek eta Leizaranek parte hartuko dute. Nesken kasuan, Tolosak, Uhartek Usurbilek eta Urolak.\nAzken lau urteetan, pandemiak eraginda edo kiroldegiko langileen grebaren ondorioz, ezin izan du Tolosa Eskubaloiak Sanjoan en atarian egin ohi duen txapelketa hau antolatu. Larunbatean bai, XV. edizioa osatuko du San Joan Torneoak.\nParte hartzaileei dagokionean, Tolosa CFk, Uhartek eta Usurbilek mutil zein nesken kategorian izango dute ordezkaritza; Leizaranen kasuan mutilen taldeak hartuko du parte eta Urolatik emakumezkoen taldea etorriko da. Goizean sailkatze faseak jokatuko dira, talde bakoitzak gainerako hiruren aurka jokatu beharko du, lehenengo lehiak 10:00etan hasiko dira eta azkenak 12:30ean, partidak bi kantxetan banatuta jokatuko dira. Arratsaldean, 16:00etan nesken kontsolazio finala jokatuko da eta hau bukatzean, mutilena. Final nagusiak 17:30ean eta 18:30ean hasiko dira.",
    "licencia": "cc-by-sa"
  },
  {
    "id": "28kanala_0000551",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2000. urterako auto hegalariak izango genituela agindu ziguten, eta huts egin zuten. 2020rako auto autonomoak agindu zizkiguten, eta hor ere huts egin zuten. Baina dagoeneko betetzen ari den errealitatea auto elektriko eta hibrido entxufagarriak dira.\nHau ez da etorkizuneko titularra, oraingoa baizik: Ibilgailu elektrikoen salmentak % 21,47 igo dira Espainian 2022ko azaroan.\nDuela sei hilabete, ibilgailu elektrikoaren estatuko merkatu-kuota % 4,57an zegoen jada. Joan den apirilean 74.829 auto matrikulatu ziren guztira Espainian; horietatik % 4,89 elektrikoak ziren, eta % 5,78 hibrido entxufagarriak. Horrek esan nahi du % 10,67k kargatzeko korronte-hargune bat zeukatela; kontuan hartu beharreko kopurua, beraz. Badirudi azken urtean Ukrainaren inbasioak eragindako inflazio handiaren ondorioz erregaiaren prezioa igo izanak kontsumitzaile asko animatu dituela azkenean auto elektrikorako jauzia egiteko. Gainera, ekologiaren eta jasangarritasunaren aldeko kontzientzia soziala handitzearekin bat eta 2030 Agendaren bultzadarekin, herritarrak gero eta kezkatuago daude kutsadurarekin eta karbono-aztarnarekin. Horregatik, hainbat hiritako udalak gero eta gehiago murrizten ari dira ibilgailu zaharrak eta oso kutsagarriak hirietako erdigunean sartzea. Horretarako, nahitaezko ingurumen-bereizgarri bat erabiltzen ari dira, eta hori faktore erabakigarria bihurtu da auto berri bat erostean. Horregatik, garrantzitsua da Zero isuriko etiketa (kolore urdina) edo Eco etiketa (kolore berdea eta urdina) aukeratzea, isuri gutxiago sortzen baitituzte auto horiek.\nBitartean, auto elektrikoaren prezioak jaisten joan dira, eta 2025erako auto txikiek errekuntzako modeloen antzeko prezioa izatea espero da. Bateriaren kapazitatea arazoa da oraindik ere gidari batzuentzat, baina haren potentzia handitzen ari da, eta, horregatik gero eta karga-puntu gehiago daude. Hala ere, kopurua handitu egin behar da eskariari erantzuteko.\nDieselarekin, gasolinarekin edo erregai alternatiboekin (etanola, gas naturala, hidrogenoa, biodiesela...) funtzionatzen duten auto tradizionalak alde batera utzita, 0 isuriko etiketako edo Eco etiketako ibilgailu elektrikoen aukera zabala dago:\nHibridoak (HEV, hibrido konbinatuak): Mota horretako ibilgailuek ohiko propultsioa erabiltzen dute hiriko motor elektrikoarekin, baina autonomia gutxi dute modu independentean. Mota horretako adibide bat Toyota Prius edo Toyota Auris modeloak dira.\nMikrohibridoa (MHEV): Motor elektriko bat dute, mugimenduan jartzen (abioan) laguntzen duena eta energia estra baten ekarpena egiten duena (CO2 isuriak murrizten laguntzea da beren funtzioa). Horien artean aurki ditzakegu Ford Puma Hybrid mHEV edo Kia Stonic T-GDI MHEV modeloak.\nHibrido entxufagarriak (PHEV): Propultsio konbentzionala hiriko motor elektrikoarekin konbinatzen dute (50 km-ko autonomia), eta idealak dira hiri barruan gidatzeko. Horrelakoak dira Golf GTE edo Passat GTE modeloak.\nSerieko hibridoa (REEV-Autonomia Hedatuko Elektrikoa): Mota horretako ibilgailuen errekuntza-motorra funtzionatzen hasten da bateriaren karga % 25-30etik jaisten denean, eta 50-60 km inguruko irismena dauka. Opel Ampera, BMW I3 edo Chevrolet Volt ezaugarri horiek dituzten modeloak dira.\nElektrikoa: Motor erabat elektrikoa duten automobilak, 160-200 km inguruko autonomiarekin. Ezin hobeak dira hiriguneetarako, eta modelo ugari daude: Nissan Leaf, Renault Zoe edo Tesla Y, esate baterako.\nECO Pack gama berria auto elektriko eta hibrido entxufagarrientzat\nGure balioekin eta ingurumen-jasangarritasunaren aldeko apustuarekin bat etorriz, Lagun Arok ECO pack gama berria merkaturatu du, auto elektriko eta hibrido entxufagarrientzako estaldura espezifikoekin, hiru aukera eskainiz: Pack Oinarrizkoa, Optimoa eta Arrisku Orotakoa.\nBorondatezko Erantzukizun Zibila: Aseguratutako ibilgailuak hirugarrenen estazioetan kargatzeko prozesuan eragin ditzakeen zuzeneko kalte materialak estaltzen ditu.\nDefentsa Juridikoa eta Kalteen Erreklamazioa: Ibilgailuak karga-estazio publikoetan edo hirugarrenen karga-estazioetan bateria kargatzeko prozesuan jasan ditzakeen kalte elektrikoen zenbatekoa erreklamatzen dugu.\nGidariaren istripuak: Ibilgailua kargatzeko prozesuan korronte elektrikoarekin kontaktu zuzena izateagatik ibilgailuaren gidariak jasandako kalte pertsonalak ordaintzen ditugu. Gidariaren Istripuak estalduraren kapital berdinekin estaliko da.\nBidaiako laguntza: Hurbilen dagoen karga-puntua zein den jakinaraziko dizugu, Bidaiako laguntza-zerbitzuaren bidez. Atoian eramango dugu ibilgailua (elektrikoa edo hibrido entxufagarria) hurbilen dagoen karga-punturaino, kargarik gabe (eta erregairik gabe) geratzen bada eta ezin badu zirkulatu. (Pack hau inolako kosturik gabe sartzen da kontratazio berrietan).\nECO Pack Oinarrizkoan sartutako guztiak gehi bateriaren Lapurreta eta sutearen estaldura, karga-kable bat eta Wall box bat.\nJosu Irurek, aseguruetako kudeatzaile espezialistak, Lagun Arorekin batera garatutako ECO Pack poliza berria azaldu digu, baita errepidean seguru ibil zaitezen eskaintzen dituen estaldura espezifikoak ere:\nJosuk ziurtatu digun bezala, gure aseguruek beti hurbileko tratua bermatzen dute, bulego, telefono edo posta bidez. Gainera, gure aseguruek EthSI zigilua dute, kudeaketan gardentasuna bermatzen duena gizarteari itzuliz; eta poliza berri bakoitzarekin ekarpen solidarioa egiten diogu Stop Bide Indarkeria elkarteari.\nBeraz, auto berri bat erosteko eta ibilgailu elektrikora jauzi egiteko asmoa baduzu, asegura zaitez gure ECO pack berriarekin. Jasangarritasuna guztioi dagokigulako.",
    "licencia": "cc-by-sa"
  },
  {
    "id": "28kanala_0000552",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Anoetako Udalak eskerrak eman nahi izan dizkie Anoetako jaiak aurrera ateratzeko beraien ekarpena egin duten herritar, eragile eta elkarte guztiei.\nAnoetako jaiak igaro ondoren, Udalak festen balorazioa egin du \"Herritarren eta eragaileen lanari eta parte hartzeari esker, egitarau anitz eta oparoaz gozatu ahal izan dugu egunotan.\". Esker hitzak ere izan ditu Anoetako jaiak aurrera ateratzekoberaien ekarpena egin duten herritar, eragile eta elkarte guztientzat \"Zuen laguntzarik gabe ez zen posible izango horren jai parte hartzaile eta herritarrak aurrera eramatea.\".\nAnoetako Udalak gaineratu du, lanean jarraituko dutela Udalaren, herritarren eta herriko taldeen arteko sareak ehuntzen, Anoeta dinamiko eta parte hartzaile bat eraikitzen jarraitzeko \"denon artean merezi dugun Anoetan bizitzeko\".",
    "licencia": "cc-by-sa"
  },
  {
    "id": "28kanala_0000553",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalak lankidetza protokoloa sinatu du Uraren Euskal Agentziarekin, herriko ibai eta erreka ertzetan elkarlanean aritzeko\nPasa den otsailaren 27an Villabonako kale Berrian izandako uholdeak berriro ez errepikatzeko irtenbide bila, bilera eskaera egin zion Beatriz Unzue alkateak Uraren Euskal Agentziari. Bada, bilkura hark emaitzak eman ditu eta Amasa-Villabonako Udalak eta Uraren Euskal Agentziak lankidetza protokoloa sinatu dute udalerriko ibai eta erreketako ubideetan eta ertzetan elkarlanean jarduteko.\nProtokolo honen bidez adostutakoaren arabera, Uraren Euskal Agentziak herriko ibai eta erreken ingurunea hobetzeko eta mantentzeko lanak egingo ditu, eta bere gain hartuko ditu ibaien gaitasun hidraulikoaren ahalmena handitzeko lanak ere. Udalak, bestetik, ibaietatik hiri-hondakinak kentzeko, edota sustatu nahi diren ingurumen hobekuntzarako ekimenak egiteko udal-zerbitzuak jarriko ditu eskura. Amasa-Villabonara egindako azken bisitan, Uraren Euskal Agentziako arduradunek, eurite handiak izaten direnean Oria ibaiak Villabonako kale Berrian berriro ere gainezka egitea ekiditeko neurriak aztertzeko konpromisoa hartu zuten. Udal arduradunek neurri eraginkorrak hartzea espero dute, eremu horretan dagoen uholde arriskua nabarmen murriztuko dutenak.\nProtokolo honetan jasotzen den beste konpromisoa, Uraren Euskal Agentziak eta Udalak udalerrira egokitutako Ekintza Plan bat adostea da. Ekintza Plan horretan, bi erakundeek Amasa-Villabonan dauden jabari publiko hidraulikoko ibai-ibilgu eta ertzetan egin beharreko lanak zehaztuko dira. Lan horiek, besteak beste, ibai eta erreka ertzetako landaredian kalteak ekiditeko eta, orokorrean, ibai-ekosistema eta bere biodibertsitatea babesteko helburua izango dute.\nProtokolo honen jarraipena egiteko batzorde bat eratu da, eta bi erakundeek izango dute ordezkaritza bertan.\nSinatu berri den lankidetza protokolo honek lau urteko iraupena izango du, eta beste lau urtez luzatzeko aukera eskaintzen du, bi aldeek horrela adostuz gero.\nIrakurri Uraren Euskal Agentziarekin sinatutako lankidetza-protokoloa",
    "licencia": "cc-by-sa"
  },
  {
    "id": "28kanala_0000554",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alpino Uzturre taldeko korrikalariak sasoian daudela erakutsi dute beste behin pasa den asteburuan\nModalitate anitzetan leihatu dira oraingoan Alpino Uzturre taldeko korrikalariak. Leitzan EHko Mendi Erronkan (EHko Ultra Txapelketarako puntuagarria) bakarka zein erreleboka, Bizkaian Galdames Bira-n (EHko Kopako Lineako txapelketa), Ezcaray-en Espainiako KV txapelketan, Irati Trail-en Orhi mendiaren bueltan, Aran Trail-en Zarautz eta Mutriku artean eta azkenik Madrilen asfaltoko Maratoi Erdian\nDagoeneko ohituta gaituzten bezala kolore urdinak hegan egin du txoko guztietan zehar, gustoko dutena eginez eta hankak bizkor astinduz.",
    "licencia": "cc-by-sa"
  },
  {
    "id": "28kanala_0000555",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako EAJ-k BPXPORT-ekin Udalak duen kontratuaren suntsipen lagunkoi baten alde egingo du, akordioaren baldintzek tolosarren interesak kaltetzen ez dituzten bitartean\nTalde jeltzaleak BPXPORT enpresak hitzartutako eta oraindik egin gabeko inbertsioak osorik betetzea eskatuko du, kontratua sinatu zenetik gaur arte\nJakin berri dugu Euskadiko KEAO-k (Kontratuen inguruko Errekurtsoen Administrazio Organoak) baliogabetu egin dituela Tolosako kirol instalazioak kudeatzeko EH Bildu-k onartutako lizitazio berriaren pleguak. Zehazki, KEAO-k \"Tolosako udal kirol instalazioen kudeaketa\" izeneko kontratuaren pleguen aurka errekurtsoak jarri zituzten 2 erakundeen alde ebatzi du, eta Tolosako Udala 2023ko azaroan abian jarritako lizitazioa bertan behera uztera behartu du.\nLizitazio hori 2023ko azaroaren 14an egindako Ez-Ohiko Osoko Bilkuran eztabaidatu zen. Bilkura horretan, kontratu berriaren pleguak eztabaidatzeaz gain, EH Bildu-ko Udal Gobernuak Tolosako kirol-instalazioen kudeaketa integralerako BPXPORT-ekin indarrean dagoen kontratua alde bakarrez deuseztatzeko prozesua abian jartzea onartu zuen. Gogorarazi nahi dugu 2022ko irailaren 1ean sinatutako administrazio-emakidako kontratua dela, eta lehenago deuseztatzen ez bada, 10 urteko indarraldia duela.\nTolosako Udaleko EAJ Udal Taldeak, eta KEAO-ren erabaki honi buruz EH Bildu-ren Udal Gobernuak emandako informazioaren aurrean, tolosar guztiekin hausnarketa batzuk partekatzeko betebeharra ikusten dugu:\n2023ko azaroko Ez-Ohiko Osoko Bilkuran kontratuaren pleguei buruz azaldu eta adierazi genituen zalantzek oinarri bat zuten. Izan ere, jarritako 2 errekurtsoetatik, biak partzialki onartu dira. KEAO-k arrazoia eman die Tolosako Udalak kontratua emateko lizitazioaren esparruan jasotako proposamenak nola ebaluatu eta baloratu nahi zituen zalantzan jarri zuten 2 erakundeei.\nBi errekurtso hauen estimazioak lizitazio hori ezeztatzera behartzen du Tolosako Udala, eta berriz ere irteera tokian kokatzen gaitu, leku berean, baina 6 hilabete beranduago.\nDagoeneko urtebete eta 7 hilabete igaro dira BPXPORT enpresarekin kontratua sinatu zenetik; 19 hilabete, enpresa horrek 2022ko irailaren 1ean Tolosako kirol instalazioen kudeaketa integrala bere gain hartu zuenetik. Orain arte egindako inbertsioak hutsaren hurrengoak dira, nahiz eta sinatutako kontratuak 1.859.851,66 euroko inbertsioak egitera behartzen duen enpresa, kontratuaren indarraldiko 10 urteetan zehar.\nInstalazioetako inbertsioak premiazkoak dira, kezkatzen gaituzte (egiten ari ez direlako) eta EH Bildu-ren Udal Gobernuak haiek gauzatzeko eskatu behar dio enpresari: Berazubiko tenis pisten egoera, Usabal futbol zelaiko itxitura sareen egoera edo Berazubi eta Usabal gimnasioetako makina askoren egoera txarra ikustea besterik ez da behar, adibide batzuk jartzearren eta gaiaren premia ulertzeko.\nEta azkenik, BPXPORT-i eta EH Bilduren Udal Gobernuari gogorarazi nahi diegu kontzesio-kontratuak Usabalgo plantillan kudeatzaile bat izatera behartzen duela koordinazio orokorreko lanetarako (giza taldearena eta udal kirol instalazioena). Aste dexente dira jada gerentziarik ez dagoela, eta udako denboraldiaren bezperan gaude. Gai horri lehenbailehen heldu behar zaio.\nLaburbilduz, irteera tokira itzuli gara (2023ko azaroaren 14ra), baina 6 hilabete beranduago, premiazkoak diren eta egin ez diren konprometitutako inbertsio batzuekin, eta 2020ko lan-baldintza berak dituen giza talde batekin.\nPozten gaitu Tolosako Udalaren eta enpresa emakidadunaren arteko konpondu gabeko gatazka distentsio eta elkarrizketa bidean sartu izanak, EAJ-k beti aldarrikatu duen bezala. Baina, aldi berean, BPXPORT-ek 2022ko irailaren 1ean sinatutako kontratuan hitzartutako inbertsioak egin behar dituela uste dugu. Udal talde honek kontratua era lagunkoi batean suntsitzea babestuko dugu, betiere akordioaren baldintzek tolosarren interesei kalte egiten ez dien bitartean.",
    "licencia": "cc-by-sa"
  },
  {
    "id": "28kanala_0000556",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herritarren elkarbizitza eta espazio publikoaren erabilera arautzen duen udal-ordenantza onartu du Udalbatzak\nAmasa-Villabonako biztanleen elkarbizitza arautuko duen Ordenantza berria onartu zen atzo arratsaldean izandako ohiko osoko bilkuran. Gizalegezko jokabidea eta elkarrekiko errespetua helburu dituen arau berri hau Udalean ordezkaritza duten alderdi guztiek aho batez onartu zuten.\nOrdenantza berri honen bidez, herritarren artean sortzen diren bizikidetza arazoei irtenbidea eman nahi die Udalak. Horretarako, komunitatean elkarrekin bizitzeko arauak ezartzeaz gain, hauek betetzen direla zainduko du udaltzaingoak, beti ere, bakean, askatasunean eta eskubide eta betebehar berdintasunean garatu daitezen.\nBestalde, espazio publikoaren eta bertako elementuen erabilera txarra saihesteko oinarrizko arauak ere zehazten ditu ordenantza berri honek, guztiona den espazio publikoa baldintza egokietan mantentzen dela bermatzeko helburuarekin.\nAtzoko osoko bilkuran onartutako ordenantza berri hau indarrean sartu arte, ordea, zenbait pausu jarraitu behar dira. Lehenik eta behin, testu osoa Gipuzkoako Aldizkari Ofizialean (GAOn) argitaratuko da datozen egunetan. Argitalpen horretatik aurrera 30 eguneko epea irekiko da edonork alegazioak egin ahal izateko.\nUdalak aurkezten diren alegazio edo ekarpen guztiei erantzungo die banan-banan. Alegaziorik ez badago, ordenantza berriro argitaratuko da GAOn eta handik 15 lanegunetara indarrean sartuko da.\nAmasa-Villabonako udal gobernu taldeak bere poza adierazi du ordenantza hau adostasun politiko osoarekin onartzea lortu delako. Izan ere, horrelako gaietan, herritarrei zuzenean eragingo dieten araudietan, garrantzitsua izaten da kontsentsu politikoa lortzea, arau berriak onarpen sozial sendoa izango duenaren bermea baita.\nUdal gobernuko kideek ordenantza berri honek herrian errespetuzko elkarbizitza sanoa eraikitzeko ekarpena egingo duela baloratu dute.\nHerritarren elkarbizitza eta bide publikoaren erabilera nahiz garbiketa arautzen duen udal ordenantza",
    "licencia": "cc-by-sa"
  },
  {
    "id": "28kanala_0000557",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Plenoa, ohiko moduan, zuzenean ikusteko aukera izango da 28 Kanalean zein 28kanala.eus-en.\n1. Akta hauek onartzea: 2024ko apirilaren 29ko ohiko osoko bilkurakoa 2024ko maiatzaren 13ko aparteko eta ezohiko osoko bilkurakoa.\n2. Ezeztea Euskadiko Biologoen Elkargo Ofizialak Lanpostuen zerrendaren aurka tartekaturiko helegitea.\n3. Onartzea lanaldi partziala duten langileen norbere gaietarako lizentzien hitzarmen osagarria.\n4. Onartzea Tolosako txistulari Bandaren lan hitzarmen osagarria.\n5. Onartzea Tolosako kaleak garbitzeko zerbitzu-kontratuaren espedientea lizitazioari hasiera ematea.\n6. Hasierako onespena ematea 5/2024 Kreditu aldaketarako espedienteari, kreditu gehiegarrien modalitatean.\n10.Hasierako onarpena ematea 2024ko dirulaguntzen eranskina aldatzeko 1-2024 proposamenari.\n11.Tolosako HAPOko ondarearen udal-katalogoaren aldaketaren hasierako onespenaren ondotik aurkeztutako bi alegazioak erantzutea, jasotako txosten sektorialak aztertzea eta aldaketa hori behin betiko onespena ematea.\n12.OARC/KEAO-K emandako ebazpenaren ondorioz, Tolosako udal kirol-instalazioen kudeaketarako zerbitzu-kontratuaren lizitazioa bertan behera uztea.\n13.2024/02 kreditu aldaketaren berri ematea, kreditu txertaketen modalitatekoa.\n14.2024/04 kreditu aldaketaren berri ematea, kreditu gahikuntzaren modalitatekoa.",
    "licencia": "cc-by-sa"
  },
  {
    "id": "28kanala_0000558",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbat honetan, ekainak 1, zabalduko da Usabal kiroldegiko kanpoko igerilekua. Astelehenetik igandera 10:00etatik 20:00etara izango da zabalik, irailaren 20ra arte.\nBi urte igaro dira jada kiroldegiko kanpoko igerilekua azkenekoz ireki zela, 2023ko udan kiroldegia itxita egon baitzen langileen greba dela eta.",
    "licencia": "cc-by-sa"
  },
  {
    "id": "28kanala_0000559",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "OLAEDERRA KIROLDEGIA kudeatzeko lehiaketa publikoa lehenbailehen ateratzea eskatzen dugu\n2022ko martxotik egoera irregularrean dago eta egoera honek Amasa Villabonatarren poltsikoan (€) eragin handia du.\nHasiera batean urtean 90.000€ jartzen zituen udalak eta 2023an 511.443,08€ jarri behar izan ditu.\nEgoera honera irten bide azkar bat emateko mozio bat aurkeztuko dugu maiatzeko osoko bilkuran\nAmasa Villabonako EAJ PNV udal taldeak Olaederra kiroldegiari buruzko hurrengo MOZIOA aurkeztu du\nAgerikoa da Amasa Villabonak kirol-zerbitzu eta -instalazioak publikoak behar dituela, herriko biztanleek ongizate fisikoa bermatzeko dituzten beharrei erantzungo dietenak. Egun, ordea, Amasa Villabonak duen kiroldegia egoera prekarioan dago.\nHorrela adierazi zuten 2022ko martxoan Udal Idazkariak eta Udal Kontu-hartzaileak eginiko txostenek (gaiaren inguruan txosten bana egin baitzuten, gehigarri bezala gehitzen ditugu bi idatziak ); izan ere, delako dokumentuetan argi eta garbi adierazi zuten kiroldegiaren egoera ahalik eta lasterren erregularizatu beharra zegoela. Hori horrela, baina, eta, denborak aurrera egin badu ere, Beatriz Unzueren taldeak ez du inolako aurrerapausorik eman Udal Idazkariak eta Kontu-hartzaileek adierazitakoa betetzeko. Beatriz Unzueren taldeak ez du egoera bideratu.\n2023ko apirilean Siadeco Enpresak bideragarritasun ekonomikoaren azterketa egin zuen eta txosten horrek aditzera ematen ditu atera behar diren plegu eta kiroldegiko esleipen berrien nondik-norakoak. Txosten hori Gobernu taldeak eskatu zuen eta haren aholkuak jarraituz baldintza pleguak atera ez zirenez, egindako lan hori baliogabe gelditu da eta, beraz, Amasa Villabonatarren 14.000€ zakarrontzira bidali ditu Udal Gobernuak.\nHau gutxi balitz, 2022ko martxotik gaur arte Udala KIROLZER-i ordaintzen ari zaizkion faktura guztiek kontu-hartzaile eta Idazkariaren kontrako txostenak dituzte eta hau oso larria da. Beste zio bat gaia lehenbailehen bideratu beharrean gaudela pentsatzeko.\nGainera, kontuan eduki behar da aurreko pleguetan udalak aurreikusten zuen ekarpena 90.000€takoa izaki, azken lau urteetan ikaragarri igo dela ekarpena, 2022 urtean aurreikusitako kopurua boskoiztu baitzen eta 2023ko ekarpena pleguetan aurreikusitakoa baino %468 handiagoa izan da.\n• Amasa Villabonako Udal Batzak Gobernu taldeari eskatzen dio has dadila pausoak ematen eta ekin diezaiola plegu berriak idazteko eta plegu horiek ahalik eta lasterren ateratzeko egin behar diren lanei, Olaederra Kiroldegiaren egoera erregularizatzeko.\n• Amasa Villabonako Udal Batzak Gobernu taldeari eskatzen dio ahalik eta arreta onena emateko plegu errealistak atera ditzala eta, horretarako, pleguek jasoko dituzten baldintzak datu errealetan oinarritu daitezela, hala nola kiroldegiaren erabileran, energiaren zein uraren kontsumoan eta inbertsio beharretan.\n• Amasa Villabonako Udal Batzak Idazkaritza eta Kirol Teknikariari eskatzen dio lehentasuna ematea gai honi eta Olaederra Kiroldegiaren egoera erregularizatzeko pleguak egin ditzatela lehenbailehen, esku artean dituzten lanen artean urgentziazko tratamendua emanez.",
    "licencia": "cc-by-sa"
  },
  {
    "id": "28kanala_0000560",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Beatriz Unzue alkateak gutun bana bidali die garraio pubikoko arduradunei, Renferen zerbitzua hobetzeko eskatuz\nIrun-Brinkola aldiriko tren-zerbitzuan ematen ari diren murrizketa mordoarekin kezkatuta, Beatriz Unzue alkateak gutun bana bidali die Iñaki Arriola, Lurralde plangintza, Etxebizitza eta Garraioetako sailburuari eta Oscar Puente, Garraio ministroari.\nGutunean, besteak beste, zerbitzuaren gainbehera gelditzeko beharrezko neurriak har ditzatela eta beharrezko baliabideak erabil ditzatela eskatzen du. Era berean, zerbitzuaren maiztasunak eta ordutegiak urgentziaz berrezartzeko eskaera egiten die, bai aldiriko zerbitzuan, bai distantzia ertainean ere.\nIñaki Arriola, Lurralde plangintza, Etxebizitza eta Garraio sailburuaru bidalitako gutuna",
    "licencia": "cc-by-sa"
  },
  {
    "id": "28kanala_0000561",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Biharamuneko emozioarekin jarraitzen dute Alpino Uzturre taldeko korrikalariek\nUne gogoangarriak bizitu dituzte oraingoan ere Alpino Uzturre taldeko korrikalariek, ostiralean Zegaman KVarekin hasi eta igandean Zegaman bertan maratoiarekin bukaera emanaz borobildu dute asteburua, tartean lasterketa ezberdinetan ere ikusteko aukera eskeiniz\nMaialen San Sebastianek erorketa baten ondorioz lasterketa bertan behera utzi behar izan zuen, animo!",
    "licencia": "cc-by-sa"
  },
  {
    "id": "28kanala_0000562",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azken ostiralean bezala hitzarmen duin bat eskatu dute langileek udaletxearen aurrean",
    "licencia": "cc-by-sa"
  },
  {
    "id": "28kanala_0000563",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gaur hasiko dira Korputs jaiekin lotutako ekintzak Anoetan, bihar Kuadrila eguna ospatuko da eta etzi bertso saioa egingo da.\nAnoetako jaiek, azken urteetako ohiturari jarraituz, bi zati izango dituzte. Lehenengoa gaurtik igandera bitartean izango da, eta bigarrena hurrengo asteazkenetik igandera artean.\nGaurko egitarauan nabarmentzekoa da gaueko 22:30ean hasiko den Anitz Dantza Taldearen emanaldia. Bihar goizean Herri krosa egingo da eta eguerditik aurrera kuadrilek hartuko dute protagonismoa. Igandean, bertso saioan egingo da elizan eta ondoren Izer eta Alabierrekin erromerian dantza egiteko aukera izango da, sabela betetzeko Anoetako Talogileek arituko dira lanean.\nJaiak ofizialki asteazken arratsaldean hasiko dira, kukuaren jaitsiera 19:00etan izango da, aurten pregoilariak Anoetako Gazte Asanbladako kideak dira. Ostegunean, hilaren 31n, Korputs eguna ospatuko da, umeei zuzendutako ekintzak antolatu dira. Hurrengo asteburuan zehar adin tarte ezberdinei zuzendutako ekintzak izango dira Anoetan.",
    "licencia": "cc-by-sa"
  },
  {
    "id": "28kanala_0000564",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ane Elizegi Agirre tolosarraren kartelak iragarriko ditu 2024ko Sanjoanak\nJai berdinzaleagoak lortzeko bidean, azken urteotan emakumeek herriko jaietan izan duten parte hartzeari egiten dio erreferentzia \"Emakumeak bordon dantzari\" kartelak. Emakumeen parte hartzea indartzeko egin diren urratsen nolabaiteko aitortza egitea bilatu du egileak kartelarekin.\nIaz egin bezala, lehiaketa bitartez aukeratu da kartel irabazlea. 37 lan aurkeztu dira lehiaketara eta horien artean Ane Elizegi Agirreren 'Emakumeak bordon dantzari' deiturikoak jaso ditu boto gehien. Aurtengo bozketan, gainera, Kultura, Festak eta Gazteria Departamentuak izendatutako epaimahaiaren botoei Jai Batzordearena ere gehitu zaie.\nElizegik osatutako kartelak erreferentzia egiten dio, jai berdinzaleagoak lortzeko bidean, azken urteotan emakumeek Sanjoanetan izan duten parte hartzeari. Hala, Miren Nazabal Urruzola Udaberri Dantza Taldeko bordondantzaria da karteleko protagonista, eta bere irudiarekin batera, honako mezua irakur daiteke, bordondantzarien arkua irudikatuz: 'Sei emakume Bordon dantzari aritu ziren estreinekoz 2013ko San Joan egunean. 2022an lehenbizikoz emakume bat izan zen dantzarien kapitain, Miren Nazabal Urruzola. Erreferente eta mugarri zarete, tradizioa eraldatu eta datozenei bidea irekitzeagatik' .\nKartela datorren astetik aurrera banatuko da herriko komertzio eta tabernetan. Kultur etxean ere eskuratzeko aukera izango dute herritarrek. Jaietako egitaraua, berriz, aurrerago aurkeztuko da.",
    "licencia": "cc-by-sa"
  },
  {
    "id": "28kanala_0000565",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Egun osoko egitaraua antolatuko dute Villabonan, goizean haurrak izango dira protagonista eta arratsaldean pilota jaialdi berezia egingo da.\nBehar Zana Pelota Elkarteak 78. urteurrena ospatuko du hurrengo astean. Ekitaldi nagusiak larunbatez, ekainaren 1ean egingo dira. Goizean, pilota elkarteko haurren arteko lehiak jokatuko dira eta arratsaldean modalitate ezberdinetako pilota partidak ikusteko aukera izango da Villabonako pilotalekuan.\nElite mailan, zesta puntan, paleta larruz eta eskuz jokatuko dira partidak. Zesta puntako partidan, Maite Ortiz de Mendibilek eta Naroa Merinok osatutako bikoteak Elaia Gojenola eta Arai Lejardi izango dituzte aurkari. Paleta larruzkoan, Amaia Irazustabarrena - Leire Galdos bikoak Nagore Martin eta Olatz Zulaikaren aurka jokatuko dute. Azken partidan, eskuz, Miren Larrartek eta Ixaso Erasunek, Miriam Arrillaga eta Nora Mendizabal izango dituzte kontrario. Sarrera doakoa izango da.\nIgandean berriz, errebote lehia izango da Behar Zana eta Camboren artean.\nEkitaldi nagusiak larunbatez egingo badira ere, maiatzaren 30etik ekainaren 2ra bitartean Dani Carballo arkitektoak eta David Arguindar argazkilariaren laguntzarekin osatutako erakusketa antolatuko du Behar Zanak.",
    "licencia": "cc-by-sa"
  },
  {
    "id": "28kanala_0000566",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Unai Saralegi Vallejo Tolosa taldeko judoka elkarrizketatu dute bart iluntzean, Matx kirol proiektuaren 'Harrobitik' izeneko saioan.\nUnai Saralegi Vallejo Tolosa taldeko judoka elkarrizketatu elkarrizketatu dute Matx kirol komunitate digitalean. Harrobitik izeneko saioan bere ibilbideaz solasean aritu zen tolosarra, Aratz Losada proiektuko edukien arduradunarekin batera. Oro har, judoaz, bere ibilbideaz eta, batez ere, harrobiko kirol klubetan egiten den lanaren garrantziaz mintzatu ziren.\nEdukiez harago, gertuko kirolariak, kirolzaleak eta klubak batu eta tokiko kirolaren sare soziala izan nahi dituen egitasmoa da Matx.",
    "licencia": "cc-by-sa"
  },
  {
    "id": "28kanala_0000567",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tentsio handiko etxebizitza eremu izendatzeko prozedura abiatu du Tolosako Udalak\nEusko Jaurlaritzako Lurralde Plangintza, Etxebizitza eta Garraio Sailak, Euskal Autonomia Erkidegoko tentsio eremuei buruzko azterlana argitaratu zuen otsailean, eta izendapena jasotzeko aukera duten udalerrien artean kokatu zuen Tolosa. Bada, izendapen hori egin aurretik egin beharreko lanak burutzeko kontratua martxan jarri du Tolosako udalak.\nUdalerri bat etxebizitza eremu tentsionatua zer den, Espainiak onartutako Etxebizitza Legeak zehazten du. Eremu horietan, hipoteka-kostuengatik edo alokairuaren prezio altuengatik, etxebizitzen eskaintza biztanleentzat nahikoa ez izateko arriskua dago.\nTestuinguru horretan, Eusko jaurlaritzako Etxebizitza Sailak, Etxebizitzaren Euskal Behatokiaren bitartez, txosten bat egin du eta tentsio handiko bizitegi-eremu izendatzeko baldintzak betetzen dituzten eremuak identifikatu ditu, tartean Tolosa.\nUdalerri batek, bizitegi-merkatuko tentsio eremu izendatzeko ondorengo bi irizpideetako, bat bete behar dute: batetik, etxebizitzen alokairu edo erosketa prezioen azken bost urteetako hazkundea, erkidegoko KPI metatua baino hiru puntu altuagoa izatea. Tolosaren kasuan, eta Etxebizitzaren Euskal Behatokiak gune tentsionatuen txostenean emandako datuen arabera, azken bost urteotako alokairuaren batez bestekoa %18 igo da: 2017an 552,4 eurokoa zen, eta 2022ko datu 651,8 eurokoa da, lehen irizpidea beteaz.\nBestetik, hipoteka/alokairu eta oinarrizko hornidura gastuek familien batez besteko errentaren %30 gainditzea. Irizpide hau ere betetzen du, 2021eko diru-sarreren batez bestekoa 32.047€koa izan baitzen, eta etxebizitza kargak %31,95ekoak.\nTentsio handiko gune izendatu aurretik prozedura zehatz bat jarraitu behar dute, Eusko Jaurlaritzako Etxebizitza Sailari bi dokumentu aurkeztuz: etxebizitzaren inguruko diagnostiko bat eta hiru urtetarako ekintza plan bat etxebizitza arloan dauden gabeziei erantzuteko, egutegi jakin batekin. Dokumentu horiez gain, memoria bat ere egin beharko da, datu objektiboetan oinarrituta eskaera arrazoituz.\nIzendapena jasotzen duen unetik aurrera alokairuaren prezioak izozteko aukera izango du Tolosako Udalak.\nLehen fasean, Tolosako udalak diagnostikoa egingo du. Horretarako auzo edota zentsu-sekzioak eta genero aldagaia hartuko dute kontutan, eta inguruko udalerriekin alderatuko dira datuak. Etxebizitza Planaren proposamena landuko dute bigarren fasean, eta azkenekoan justifikazio-memoria.\nOndoren, dokumentazio guztia egindakoan, udalak tentsio handiko gune izendatzeko eskaera egingo dio Eusko Jaurlaritzako Etxebizitza Sailari, eta onarpena jasotzen den unetik aurrera udalak tresna gehiago izango ditu eskura, etxebizitza merkatuan eragiteko. Besteak beste, une horretatik aurrera alokairuaren prezioak izozteko aukera izango du.",
    "licencia": "cc-by-sa"
  },
  {
    "id": "28kanala_0000568",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hankak astintzen jarraitzen dute Alpino Uzturre taldeko korrikalariek\nAskorentzat errekuperazio eta erronka berriei begira jartzeko astea izan bada ere, mendi zein karreteran ikusi ditugu pasa den asteburuan ere Alpino Uzturre taldeko zenbait kide\nMaiatzaren 18an, larunbata, Txindokiko Kilometro Bertikala (3,6 km. eta 980+ desnibela) jokatu zen, \"Euskal Herria KB\" kopako lehenengo lasterketa puntuagarria izan zelarik. Nafarroan Goizutrail (25km 1500+ desnibela) eta Kantabrian Los 10.000 del Soplao (110km 5600+ desnibela) lasterketak izan ziren. Horrez gain, igandean, Aralarko Adiskideek antolatzen duten XIVorduko mendi martxa (69km 2000+ desnibela) eta Donostian egiten den empresetako lasterketa (8.5km) ospatu ziren.\nOierrek, lortutako emaitzari esker, Euskal Selekziorekin ekainaren 2an, Valdezcaray-en (Errioxan), lehiatuko den Espainiako KB txapelketarako deia jaso du.",
    "licencia": "cc-by-sa"
  },
  {
    "id": "28kanala_0000569",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "13 aldiz jaso du harria Eizmendik horretarako zituen zazpi minutuetan\nBost harrijasotzaile hartu dute parte II. Ibiur Harrie Txapelketan: Gorka Etxeberria, Aimar Galarraga, Mikel Lopetegi, Gari Garmendia eta Jokin Eizmendi. 158 kiloko harria zazpi minutuetan 13 aldiz jaso ondoren Jokin Eizmendi suertatu da irabazle gaurko lehian.",
    "licencia": "cc-by-sa"
  },
  {
    "id": "28kanala_0000570",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosalak play-offa jokatuko du Eskoriatzaren aurka 6-1 irabazi ostean\nLehia amaitzean taldeak bere jokalari beteranoena omendu du. Bederatzi urtez jokatu ostean Antton Garrok kantxa utziko du taldean beste ardura batzuk hartzeko.\nBeldurrez hasi badute partida, Eskoriatzak lehen tantoa lortu ondoren etxekoek pilak jarri dituzte eta sei golekin zigortu dute aurkaria. Nagusitasunaz lortu du garaipena talde urdinak eta ligaren azken jardunaldian kamiseta berdekoak mendean hartu ostean Tolosarrak Play-offa jokatuko dute.\nBestalde, Antton Garrok agur esan dio kantxari Uzturpen jokatutako partidan asistentzia bat egin eta tanto bat lortu ostean. Ezin hobeto atera da jokalari beterano honen azken partida. Aurrerantzean Anttonek beste ardura batzuk hartuko ditu taldean, Eskoriatzaren aurkako neurketan harrotasunaz zintzilikatu du kamiseta Tolosalako jokalariak.",
    "licencia": "cc-by-sa"
  },
  {
    "id": "28kanala_0000571",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Santiotako programaren azala aukeratzeko lehiaketa maiatzaren 20tik ekainaren 10era\nKultura sailak Santio jaien programako azala aukeratzeko lehiaketa jarriko du martxan. Proposamenak egin nahi dituzten herritarrek maiatzaren 20tik ekainaren 10era izango dute porposamenak aurkezteko aukera. Lan irabazleak 400 euroko saria jasoko du.\nLehiakide bakoitzak nahi adina lan aurkezteko aukera izango du, beti ere, lan bakoitza bere sobre itxian eta dagozkion datuekin aurkezten bada. Hau da, lan bakoitzeko sobre bat, eta sobre bakoitzean parte-hartzailearen izen-abizenak eta telefonoa zehaztuta. Ondoren, Santio Jai Batzordea izango da lehiaketaren epai-mahaia.\nProposamenak egin nahi dituzten herritarrek maiatzaren 20tik ekainaren 10era izango dute parte hartzeko aukera, eta ondoren zehazten diren oinarriak bete beharko dituzte:\nLanek erabat originalak izan beharko dute. Norbaitek originala ez den lan bat aurkeztuko balu, ezin izango da lehiaketaren hurrengo edizioetan aurkeztu.\nAzalaren formatua 21x21 cm-koa izango da, eta edozein teknika erabil daiteke.\nAurkeztutako azalak honako testua eraman beharko du: \"Santio Jaiak - Villabona 2024\".\nLanak udaleko herritarren arreta bulegoan aurkeztu daitezke, 08:00etatik 14:00etara. Lanarekin batera, sobre itxi bat aurkeztu beharko da, eta bertan parte-hartzailearen izen-abizenak eta telefonoa jarri behar dira.",
    "licencia": "cc-by-sa"
  },
  {
    "id": "28kanala_0000572",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kreditu aldaketa onartzearen erabakia justifikatu du Tolosako Udal Gobernuak\nAsteleheneko Tolosako Udalaren aparteko osoko bilkuran, 907.930 euroko kreditu aldaketa onartu zuen udalbatzak, aho batez, udal langileen lanpostuen balorazioko atzerapenak ordaintzeko. Alderdi jeltzaleak egungo gobernu taldeari gogorarazi dio aurreko Udal Gobernuak bultzatu zuela lanpostuen balorazio prozesua, eta EH Bildu horren aurka agertu zela orduan.\nGuzti honen harira, udal gobernuak argibide pare bat eman nahi izan ditu. \"Aurreko agintaldian EH Bilduko udal taldeak kontrako botoa, balorazioa berari eman zion, prozesua bera egin zen moduagatik, eta langileen artean sortu zituen desadostasun eta ezinegonagatik. Hala pentsatzen jarraitzen dugu\". Prozesuak berrikuspen bat behar duela ere gehitu dute \"gerora inolako berrikuspenerako tresnarik gabe egin baitzen lanpostuen balorazioa\". Hutsune hori egungo udal gobernuari konpontzea egokitu zaiola azpimarratu dute eta berrikuspen horren erregelamenduaren zirriborroa egiten ari direla.\nNahiz eta, egungo udal gobernua prozesuarekin ados ez egon, langileen ordainsarietan zeuden atzerapenak ordaintzea onartu dutela adierazi dute. \"Zer gutxiago langileei balorazio horrek markatuta zor zitzaien diru hori ordaintzea baino. Dagokiena delako. Ofizioz egin dugu, eta udal gobernu batek egin lezakeen gutxienekoa da.\"",
    "licencia": "cc-by-sa"
  },
  {
    "id": "28kanala_0000573",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Emakumeen haria : ekainaren 7an memoria historikoari eskainitako eguna Amasa-Villabonan\nSubijana etxea, gaur egun Euskal Herriko Bertsozale Elkarteak erabiltzen duen eraikina, oihal fabrika izan zen pasa den mendean; bertan lan egindakoak eta egiten dutenak batuko dira ekimen honen inguruan.\nAmasa-Villabonako Udalak Subijana eraikinaren memoria historikoa berreskuratzeko ekimena jarri du martxan, Bertsozale Elkartearen laguntzarekin. Eraikina 1880tik 1960ra oihal fabrika erreferentea izan zen eta langile asko emakumeak ziren. Egun, Bertsozale Elkartearen egoitza da eta bertsolaritzak eta bereziki emakumeek egindako lana ere nabarmendu nahi du Udalak. Gainera, oihal fabrikatan bertsotan aritzen ziren langileak. Subijana eraikinaren iragana eta oraina islatuko dituen horma-irudia jarriko da fatxadan, Izaro Lizarragak eta Arantxa Orbegozok marraztua, Maialen Lujanbioren bertsoarekin.\nHurrengo ekimena eskainiko da ekainaren 7an, herritarrei zabalik.\n17:00etan Subijana etxean bisita gidatua egingo da. Oihal fabrika zaharraren berri emango du Fanny Alonsok, eta bertan lanean aritutako emakume adinekoak gonbidatuko dira bereziki, elkarrizketan aritzera. Eta egun, Subijanan Bertsozale Elkarteak egiten duen lana azalduko dugu Elkarteko kideok.\nIzaro Lizarragak eta Arantxa Orbegozok horma-irudian islatu dutena azalduko dute. Maialen Lujanbioren bertsoa ere plazaratuko da ekitaldian.\nOihal fabrikari eta garaiko emakume bertsolariei eskainitako bertso saioa\nBertso saio tematikoak aukera emango digu 1880-1960 urte bitarteko Subijana oihal fabrikaren barrura sartzeko, baita garaian Villabona inguruan bertsolaritzak zuen indarraz jabetu eta fabrikako bat-bateko bertsoaldiak bizitzeko ere, historiako emakume bertsolarien berri ikasiz. Bertsolaritzaren memoria berreskuratzea ere badu helburu bertso saioak.",
    "licencia": "cc-by-sa"
  },
  {
    "id": "28kanala_0000574",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako EAJ-PNV'k egungo Udal Gobernuaren koherentzia eza nabarmendu du aurreko legegintzaldian onartu zen Udaleko lanpostuen balorazioari dagokionean\nOnartutako kreditu aldaketa beharrezkoa da aurreko legegintzaldian EAJ-PNV'ren ekimenez gauzatutako lanpostuen balorazioan zehaztutakoa betetzeko; EH Bildu aurka agertu zen orduan\nTOLOSA . Astelehen honetan, maiatzak 13, ez-ohiko Osoko Bilkuran, EAJ-PNV'ko Udal Taldea aurrekontu-kreditu bat onartzearen alde azaldu da, Udaleko langileei aukera emango diena aurreko legegintzaldian Udalbatzak onartutako lanpostuen balorazio-prozesuaren ondoriozko ordainsariak kobratzeko.\nAlderdi jeltzaleak egungo Gobernu taldeari gogorarazi dio aurreko Udal Gobernuak bultzatu zuela lanpostuen balorazio prozesua, eta EH Bildu horren aurka agertu zela orduan.\nGaur, bitxia bada ere, EH Bilduk bere egin du balorazio hori osotasunean, eta urtebete pasa ondoren, aurreko legealdian egindako lanaren emaitzean koma eta xentimo bakar bat ere ez ditu aldatu.",
    "licencia": "cc-by-sa"
  },
  {
    "id": "28kanala_0000575",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aisialdirako aukeren inguruko galdetegi bat bideratu zitzaien DBH 1-4 bitarteko ikasleei Ekintza Plan bat burutzeko asmotan eta erroldatutako nerabeen %93ak baino gehiagok erantzun du.\nTolosako Udalak herrian, nerabeen aisialdi aukerak indartu eta hobetzeko, parte hartze prozesu bat jarri du martxan. Prozesuaren abiapuntu modura, aisialdi aukeren inguruko galdetegi bat bideratu zitzaien DBH 1-4 bitarteko ikasleei, iritziak, proposamenak eta ideiak jaso, eta horiek aintzat hartuta Nerabeen Aisialdirako Ekintza Plan bat egiteko, 'Haur, nerabe eta gazteen diagnostikoa eta ekintza plana 2023-2027' dokumentua hain zuzen.\nUdalaren ustetan, inkestaren erantzuna bikaina izan da gazteen aldetik, izan ere, udalerrian erroldatutako 917 nerabeetatik 853k erantzun zuten galdetegia, hau da, % 93ak baino gehiagok. Guztira 490 ideia jaso ziren prozesuan.\nEntzute fasea amaituta, deliberaziorako talde bat osatu zen. Inkestan parte hartu zuten 853 gazteetatik 400 nerabek lan horretan modu aktiboan parte hartzeko interesa agertu zuten eta, zozketa zibiko bidez, horietako 43 hautatu ziren. Talde horrekin hiru lan saio ireki egin dira, proposamenak multzokatu, garatu eta aurkezteko lanketa egiteko.\nZortzi nerabek aurkeztu dute lanketa horren emaitza, udaletxeko batzar aretoan. Bertan izan dira Andu Martinez de Rituerto alkatea; Aitor Agirresarobe Gazteria zinegotzia; Biotza Agirre eta Joxe Mari Villanueva, EAJ eta PSE-EEko zinegotziak; baita Gazteria eta Gobernantza sailetako udal teknikariak ere.\nHiru multzotako 17 proposamen egin dituzte gazteek: kirola, kultura eta aisialdia eta datozen asteetan proposamen horiek aztertu eta erantzuna emango die udalak.\nTolosa Cup moduko txapelketa antolatzea, Tolosaldeko DBHko gazteei zuzenduta.\nMendiko bizikleta txapelketa bat antolatzea, bizikletari loturiko jarduerak indartzeko.\nKirol denda bat gehiago jartzea herrian, edo hori zabaltzeko bidean laguntza ematea.\nKuadrilla arteko txapelketak: herri kirolak, futbola, eskalada...\nNerabeentzako toki estaliak erdigunean, eguraldi txarra egiten duenerako\nParrilla gunea Tolosan, San Esteban auzoko merenderoan edo Skate Park inguruan.\n16 eta 20 urte bitarteko gazteei zuzendutako lan poltsa bat sortzea. Horri lotuta, Topagunearen gazte bulegoa astean zehar 16:00-21:00 bitarte irekitzea.\nAsteburuetan Tolosaldea edo inguruko herrietara joateko gaueko autobusak jartzea.\nZumardiandian janari eta bitxi postu finkoak jartzea, bertako kontsumoa indartzeko.\nGazte Eguna antolatzea, beste kuadrillekin jolasteko eta harremanak handitzeko.\nDBHko ikasleen arteko kirol lehiaketak antolatzea, Usabal edo Berazubin, kirola jende berriarekin egiteko aukera izateko.",
    "licencia": "cc-by-sa"
  },
  {
    "id": "28kanala_0000576",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azken bi denboraldietan taldearekin mailari eustea lortu ondoren utziko du kluba Camarerok.\nTolosako neskek asteburuan amaitu dute 3. mailako liga. Denboraldia bukatu berritan, klubak sare sozialen bidez jakinarazi du hurrengo denboraldian Raul Camarero entrenatzaileak ez duela emakumezkoen lehen taldeko entrenatzaile lanak egiten jarraituko. Aurreko denboraldiaren amaieran hartu zuen Camarerok taldearen ardura, bi denboraldietan lortu du Tolosarekin mailari eustea. Denboraldi honetan, 10. postuan amaitu du liga taldeak, 30 partidatan 41 puntu lortu ditu.\nRaúl Camarerok, ez du emakumezkoen lehen taldeko entrenatzaile izaten jarraituko.\nAurreko denboraldi amaieran hartu eta taldea 3.RFEF-n 2 urtez mantendu du.\nEskerrik asko Raúl!! #aupaurdiñak #emakumezkoenfutbola pic.twitter.com/z467UjEFzC\nEntrenatzailearen agurraz gain, beste lau jokalarik ere utziko dute taldea. Izaro Goenak, Eider Tejeriak, Lore Etxaburuak eta Elena Zubiaurrek taldea utziko dutela jakinarazi du klubak.",
    "licencia": "cc-by-sa"
  },
  {
    "id": "28kanala_0000577",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Pasa den asteburuan lasterketa ezberdinetan parte hartu zuten Alpino Uzturre taldeko korrikalariak eta beste behin emaitza paregabeak eskuratuz itzuli ziren etxera\nMaiatzeko bigarren asteburua bikain igaro dute Alpino Uzturre taldeko lasterkariak. Lasterketa ezberdinetan partehartze zabala izateaz gain, talde giroaz gozatzeko aukera ere izan dute oraingoan. Gainera, lortutako emaitzak ere paregabeak izan dira beste behin:\nSelma telletxea 9.n (Euskadiko linea txapelketan gazte mailan 3.n)\nAitor Oiarbide 86.n (Euskadiko linea txapelketan beterano B mailan 3.n)\nAinhoa Egiguren 27.n (Euskadiko linea txapelketan beterano A maialan 1.go)",
    "licencia": "cc-by-sa"
  },
  {
    "id": "28kanala_0000578",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alegiako Auzo Txiki inguruko errepidea itxita egongo da gaur gauean\nAlegiako Auzo Txiki parean, asfaltatze lanak egingo dira eta lanak behar bezala egiteko, errepidea erabat moztuko da bi noranzkoetan, N-I errepideko 431. irteeraren eta GI-2131 eta GI-2133 errepideen arteko elkargunearen artean. Lanak gauez egingo dira, 22:00etatik, bihar goizeko 06:00ak arte.\nErrepidea zirkulaziorako itxita dagoen bitartean, ezin izango da obra eremutik zirkulatu. Ordezko ibilbide hauek gomendatzen dira:\nDonostiatik N-I errepidean barrena Alegiara edo GI-2133 errepidera doazenek, 428. irteeraraino jarraitu beharko dute eta GI-2131 errepidea hartu Alegiarantz.\nGasteiztik N-I errepidean barrena Alegiara edo GI-2133 errepidera doazenek, 428. irteeran atera beharko dute eta GI-2131 errepidea hartu Alegiarantz.\nAltzotik eta Amezketatik N-I errepidera doazenek, GI-2133 errepidetik jarraitu beharko dute GI-2131 errepidearekiko elkarguneraino, Legorretarako noranzkoan, 428. irteeratik N-I errepidera sartzeko.",
    "licencia": "cc-by-sa"
  },
  {
    "id": "28kanala_0000579",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udaleku irekietan izena emateko epea zabalik, maiatzaren 23ra arte\nUdaleku irekiak antolatu ditu HH2 eta LH6 urte arteko haurrentzat Udaleko Gazteria sailak. Aurten uztailaren 1etik 19ra izango dira.\nAstelehenetik ostiralera, goizeko 09:30etan egingo dute hitzordua, eta, eguerdiko 13:00ak arte egitarau desberdinak izango dituzte egunero. HH2 urtekoek ordu erdiko malgutasuna izango dute bai goizean sartzeko eta baita eguerdian ateratzerako ere.\nAmasa-Villabonan erroldatutako haurrek dute udaleku irekietan izena emateko lehentasuna, dena den, plazak baino haur gehiagok emango balute izena, zozketa bidez erabakiko da zeinek hartuko duen parte.\nAldiz, Amasa-Villabonan erroldatuta ez dauden haurrekin itxaron zerrenda bat sortuko da, eta, plaza libreak geratuz gero, udaleku irekietan parte hartzeko aukera izango dute.\nAmasa-Villabonan erroldatuta dauden haurrek 87 euro ordaindu beharko dute matrikula egiteko, eta bigarren neba-arrebatik aurrerakoek 45,68 euro.\nBestetik, Amasa-Villabonan ez erroldatuek 130,50 euroko kuota ordaindu beharko dute, eta bigarren neba-arrebatik aurrerakoek 68,51 euro.\nUdalerrian erroldatutakoek eta lanbide arteko gutxieneko soldatara iristen ez diren bizikidetza unitateko kideek %90eko hobaria izango dute.\nGoizeko 08:00etatik 09:30etara haur txoko zerbitzua eskainiko da. Hemen ere, plazak baino haur gehiagok emango balute izena, zozketa bidez erabakiko dira parte hartzaileak.\nZerbitzu honetaz baliatu nahi duten Amasa-Villabonako haurrek 21,15 euro ordaindu beharko dute, eta, bigarren neba-arrebatik gorakoek 13,75 euro.\nHaurtxoko zerbitzuarengatik herrian ez erroldatuek ordaindu beharrekoa, berriz, 30,67 euro haur bakoitzeko, eta bigarren neba-arrebatik aurrerakoek, 19,05 euro izango da.\nUdaleku irekietan izena emateko interesa dutenek, maiatzaren 13tik 23ra izango dute aukera: astelehenetik ostiralera, 08:00 - 14:00 ordutegian, Udaletxeko Herritarren Arreta Zerbitzuan (HAZ), edo telematikoki Udaleko erregistro elektronikoaren bitartez.\n- Gizarte Segurantzako haurraren txartel indibidualaren fotokopia.\nHobariak eskatzeko zerga ziurtagiria, edo ez dutenen kasuetan, Bizikidetza Unitateko kide guztien diru-sarreren ziurtagiriak aurkeztu beharko dira hobarien eskaera orriarekin batera.\nUrtero bezala, aurten ere udalekuak hasi baino lehen, gurasoekin bilera egingo da eta bertan programa aurkeztuko da. Ekainaren 19an izango da bilera hori, Gure Antzokian, arratsaldeko 18:00etan.",
    "licencia": "cc-by-sa"
  },
  {
    "id": "28kanala_0000580",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "San Isidro eguna ospatuko dute etzi herriko baserritarrek, Amasan\nAsteazkenean, maiatzaren 15ean, San Isidro eguna ospatuko dute baserritarrek Amasan.\nNekazarien zaindariaren eguna goraipatzeko egitarau berezia antolatu du Amasako Uxo-toki elkarteak.",
    "licencia": "cc-by-sa"
  },
  {
    "id": "28kanala_0000581",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "TAKEk azken unean lortu du garaipena Digitarte Hoopsen aurka jokatutako finalerdian. Talde Tolosarraren hurrengo erronka Beasainen jokatuko den finalean igoera lortzea izango da.",
    "licencia": "cc-by-sa"
  },
  {
    "id": "28kanala_0000582",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azken jardunaldian Real Union taldearen aurka etxean irabazi ondoren, garaipen berri bat lortu dute urdinek Berazubiko zaleen aurrean. Neurketa gogorra izan da Tolosarentzat, atsedenaldira 1-1eko emaitzarekin iritsiz. Etxekoen abantaila lortzeko aukera izan dute baina Ordizia KEko atezainak penalti bat gelditu du. Bigarren zatian Tolosak sartutako golak erabaki du norgehiagoka. Epaileak partiduaren amaiera adieraztean markagailuak 2-1eko emaitza erakusten zuen.\nBi norgehiagoka gelditzen zaizkio Tolosa CFri denboraldiari agur esateko. Datorren jardunaldian Beasainen aurka berriro garaipenaren bila joango da talde urdina, ikasturteari amaiera ona emateko asmoz.",
    "licencia": "cc-by-sa"
  },
  {
    "id": "28kanala_0000583",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Datorren asteartean, maiatzak 14, Tolosako Jai Batzordearen bigarren bilera egingo da, San Joan jaien inguruko azken xehetasunak zehazteko.\nBertan, jai egitarauaren eta baliabideen errepasoa egingo da. Komunen beharrak, eragile bakoitzak izan ditzakeenak... Horrez gain, San Joan jaien kartelaren bozketa ere egingo da. Aurten, lehen aldiz, epaimahaiaren botoei Jai Batzordearen botoa gehituko zaie. Hortaz, bileran bost finalisten artean onena aukeratu ahal izango dute bertaratzen direnek, eta boto gehien jasotzen dituen kartelak izango du Jai Batzordearen botoa azken kontaketarako. Bilerara bertaratzen direnen eskaera, behar edo proposamenak ere jasoko dira.",
    "licencia": "cc-by-sa"
  },
  {
    "id": "28kanala_0000584",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udala, nerabe eta LGTBIQ+ komunitateko kideen artean suizidioak prebenitzeko programa lantzen ari da\nOsasuna eta ongizate emozionala hobetu asmoz, herri mailako galdetegi bat zabalduko du udalak maiatzaren 9tik 23ra bitartean nerabeekin lan egiten duten eragileen artean.\nLanketa honek Tolosako lehen Herritarren Batzarrean egindako 14 gomendioetako bati erantzuten dio, hain zuzen 'Nerabeak, LGTBIQ+, suizidioa; arreta programa, prestakuntza eta esku-hartzea' deritzonari. Suizidioa prebenitzeko egitasmoak martxan jartzea eskatu zion Herritarren Batzarrak udalari, alegia, sentsibilizazio, formakuntza eta babeserako zerbitzuen egitasmoak aurrera eramatea, besteak beste.\nLehen urrats gisa, herri mailako galdetegia abiaraziko du Tolosako Udalak gaur, nerabeekin lan egiten duten erakunde eta profesionalei zuzenduta. Inkestaren helburua, herri mailako diagnosia egitea da, nerabeen suizidioaren inguruan dagoen, ezagutza eta sentsibilizazio maila zenbaterainokoak diren jakiteko.\nAlex Muela EHUko irakasle eta Jon Garcia-Ormaza Osakidetzako psikiatraren laguntzaz prestatu dira galdetegiak. Hilaren 23ra bitartean erantzun ahal izango dira eta helburu du gizarte-sektore honetan arreta, prestakuntza eta esku-hartze programak nola hobetu daitezkeen ulertzea, batez ere nerabe eta LGTBIQ+ komunitatean zentratuta. Azken batean, bi kolektibo horietan suizidioak prebenitzea da azken helburua.\nTolosako Udalaren ustetan, galdetegiak ezinbesteko informazioa bilduko du etorkizunera begira eta erakunde kolaboratzaileek estrategia zehatzak garatu ahalko dituzte, nerabeen eta LGTBIQ+ kolektiboko pertsonen beharrei modu eraginkorragoan erantzuteko.\nEmaitzak aztertu ondoren, 2024-2025 ikasturtean zehar aplikatzeko formazio plan bat garatuko ere garatuko dutela jakinarazi dute, eta geroago, gidalerro edo protokolo bat osatzea aurreikusita dago.",
    "licencia": "cc-by-sa"
  },
  {
    "id": "28kanala_0000585",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Genero berdintasunaren aldeko borrokan gizonen parte-hartzea aztertzeko tailer irekia, datorren astean\n'Zein ekarpen egin diezaiokegu gizonok feminismoari?' izenburupean, maiatzaren 16an egingo da Kultur Etxean, arratsaldeko 19:00ean.\nTailer hau Jabetze Eskolaren udaberriko egitarauaren parte da, eta Tolosako Gizon Taldearekin batera antolatu dute. Gizarte matxistarekin edota feminismoaren barruan dauden rolekin bat ez datozen eta posizionamendua birplanteatu nahi duten gizonei zuzenduta dago tailerra.\nTailer honen helburua, b erdintasunezko harremanak sustatzea eta gizonek genero berdintasunaren aldeko borrokan izan dezaketen eraginari buruz hausnartzea da. Horretarako, hainbat gai jorratuko dira: maskulinitatea, indarkeria matxista eta berdintasuna, besteak beste.\nGazteleraz eskainiko dute, eta dinamizatzailea Hiruki Larroxa kooperatibako Egoitz Albiolek dinamizatuko du; izan ere, bere ustez « beharrezkoa da genero guztiak borroka feministaren alde agertzea; izan ere, borroka feministaren helburua aldaketa soziala da, eta aldaketa sozial orok bezala, pertsona guztien bizitzan eraldaketa sortzen duena. Horregaitik denok sartzen garen espazioa da».\nInteresa dutenek doainik eman ahal izango dute izena, ANDRAGORA Tolosaldeko Emakumeen Etxean edo online, udal webgunean . Tailerra izaera mistokoa izango da.\nTolosako Gizon Taldea 2017an sortu zen, Tolosako Berdintasun Sailak gizonei zuzendutako pedagogia feminista lantzen zuen bitartean, berdintasunean eta justizian oinarritutako gizarte bat eraikitzeko.\nTalde honek, emakumeen eta gizonen arteko desberdintasunean aurkako borrokan jarrera aktiboa sustatzea du helburu eta horretarako hilean behin biltzen da adostutako hainbat gaien inguruan ikuspegi kritiko eta eraikitzaile batetik gogoeta partekatua egiteko.",
    "licencia": "cc-by-sa"
  },
  {
    "id": "28kanala_0000586",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udal Musika Bandaren Udaberriko kontzertua, musika eskolako ikasleekin\nKontzertu berezia izango dela adierazi dute: izan ere, musika eskolako hamar ikasleekin batera eskainiko dute kontzertua. Gainera, aurten gorputz erritmoa lantzen duen zazpi urteko ikasleen taldeak ere parte hartuko du emanaldian.\nHau horrela, elkarrizketa izango du ardatz emanaldiak: ikusleak haien sentipenekin zein besteenekin konektatzeko gai izango dira, gorputz espresioa eta musika tresnen bitartez. Helburua, hain zuzen, norbere buruarekin eta besteekin harremanetan jartzea baita.\nBederatzi abesti prestatu dituzte kontzerturako: Takashi Hoshiden Super Mario Bros, Bruno Marsen Uptown Funk edota Leonard Cohenen Halleluyah interpretatuko dituzte, besteak beste. Gainera, Leroy Andersonen The Typewriter obraren bandarako moldaketa ere joko dute. Gainera, ikusleek obrak entzun bitartean, Garazi Urkolak kontatutako ipuinak eta olerkiak entzun ahal izango dituzte.",
    "licencia": "cc-by-sa"
  },
  {
    "id": "28kanala_0000587",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Sei aste baino gutxiago falta dira T2T eta T3T mendi lasterketak egiteko, proba luzean izena emateko aukera dago oraindik, motzean agortu ziren dortsalak. T3Tn izena emateko 55 euro ordaindu behar dira. Aurrez proban parte hartzeko izena eman eta baja eman nahi duenak ere hilaren 15a baino lehen egin beharko du.",
    "licencia": "cc-by-sa"
  },
  {
    "id": "28kanala_0000588",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herri Urrats era joateko autobusak antolatu ditu Galtzaundi Euskara Taldeak. Tolosaldetik Senperera joateko aukera paregabea da autobusarena eta Alegia, Amasa-Villabona, Anoeta, Ikaztegieta, Irura, Tolosa eta Zizurkildik zuzenean joateko aukera izango da maiatzaren 12an.\nIzen ematea irekita dago maiatzaren 9a, osteguna, bitarte. Autobusean joateak 13 euroko prezioa du ( Galtzaundikide edota atarikide direnentzat 11 euro). Izena emateko lekuak hauek dira:\nAutobusak 9:00etatik aurrera irtengo dira eta itzulera ordua 19:00etan izango da, Senperen . Hauek dira autobusen irteera puntuak eta ordutegiak herriz herri:\nEstatu batetik besterako bidaia denez, hainbat baldintza bete beharko dituzte:\nAdin txikikoa Senperera gorasorik/tutorerik gabe badoa. Ezinbestekoa izango da adin txikikoak atzerrira irteteko guraso(ar)en/tutore(ar)en baimen ofiziala egitea. Inprimakia gurasoek/tutoreek (guztiek, bat baino gehiago diren kasuetan) sinatu beharko dute, eta Ertzaintzan izapidetu beharko da. Baimenean zehaztuta geratuko da autobusean doan adin txikikoaren arduraduna nor izango den.\nAdin txikikoaren erantzukizuna baimenean agertzen den adin nagusikoarena izango da, eta ez Galtzaundi Euskara Taldearena.",
    "licencia": "cc-by-sa"
  },
  {
    "id": "28kanala_0000589",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Erreboteko plazaren iparraldeko horma konpontzeko lanak hasi dira\nGaur goizean hasi dira Erreboteko plazaren iparraldeko frontisaren konponketa lanak eta obrak 2-3 asteko iraupena izango duela aurreikusten du Udalak.\nErrebote jokoan erabiltzen den frontisa hau eraberritzeko, lehenik hormaren garbiketa zorrotza egingo da, gainean dituen pintura kapa ezberdinak eta pinturaren azpian kaltetuta dagoen horma zatiak kenduz. Ondoren horma ondo berdindu eta piloten inpaktuei aurre egiteko bereziki diseinatutako materialarekin berreraikiko da pareta.\nLan hauek gauzatzeko, Landa e Imaz S.A. enpresa kontratu du Udalak, eta guztira 31.157,50 euro inbertitu ditu.\nEsku-hartze honekin, herriko plazaren estetika hobetzeaz gain, Amasa-Villabonaren bereizgarri nagusienetakoa den errebote jokorako baldintza egokiak bermatuko dira aurrerantzean. Aipagarria da lan hau ez zela kontuan izan 2019an egin zen Erreboteko plazaren eraberritze integralean.",
    "licencia": "cc-by-sa"
  },
  {
    "id": "28kanala_0000590",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Errepresentazio oparoa eta emaitza paregabeak eskuratuta etxeratu ziren pasa den asteburuan Azpeitian ospatutako Domusa Teknik 40MLK eta Trail tren de burras-eko mendi lasterketetatik Alpinoko korrikalariak\nEuskal Herriko Kopako hurrengo hitzordua Kanpezun izango da, maiatzaren 12an, Lineako Euskadio Txapelketan.",
    "licencia": "cc-by-sa"
  },
  {
    "id": "28kanala_0000591",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Belabietan Areto Futbol 2.B mailako azken-aurreko lehia jokatu da. Bertan talde moreak puntu bat lortzearekin nahikoa zuen deseatutako play-off postua lortzeko. Ibartarrak ez dituzte ez bat ez hiru puntuak lortu asteburuko partidan. Porrota honek play-off postutatik kanporatu du talde morea.\nVilla de Quel bolada txar batetik iritsi bada ere, Belabietako kantxan nagusitasuna erakutsi du, moreen aurka 3-4 irabazi du kanpoko taldeak. Ibartarrek ez dute aukerarik izan azken unera arte borrokatu izan arren eta egun, play-off postutatik kanpo daude. Tafak 30. jardunaldian porrota jasaten badu berdinketa edo garaipen batek laugarren postuan utzi dezake Ibarrako taldea.",
    "licencia": "cc-by-sa"
  },
  {
    "id": "28kanala_0000592",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Jarrillerosek Tolosala mendean hartu du ligaren azken-hirugarren jardunaldian\nPorrota jasan badu ere beste astebetez ziurtatu du play-off postua Tolosako taldeak. Urdinek Usabalen jokatu behar izan dute, etxean baino etxez kanpo, bertan Portugaleteko taldeak sei aldiz zulatu du Tolosalaren atea, etxeko taldeak aldiz lau gol besterik ez ditu lortu.\nLehen itzulian Jarrillerosen etxean garaipena lortu zuen talde tolosarrak 1-5eko emaitzarekin. Igande honetan emaitza 4-6koa izan da. Beste aste batez Tolosalak sailkapeneko play-off postuetan jarraituko du, baina sailkapenean bi postu behera eginda. Denboraldian egindako lan onak bere fruituak eman dituen arren igandean Tolosako taldeak ez du mailarik hoberena erakutsi. Bi jardunaldi ditu aurretik Tolosalak play-offa jokatu ahal izateko, asteburuko partidak ametsaren bidea zailagoa egin badu ere, urdinek dena emango dute igoera lortzeko.",
    "licencia": "cc-by-sa"
  },
  {
    "id": "28kanala_0000593",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Donostiako Internacional taldearen aurka garaipena lortu dute Eguzkitza Sagardotegia TAKEko neskek.\nArratsaldean jokatu den partidan sailkapen taulako lehen bi taldeak nor baino nor aritu dira Tolosan. Norgehiagoka interesgarri honetan sailkapen taularen lidergotza nork lortu duen erabaki da: Lehen postua Eguzkitza Sagardotegia TAKE taldearentzat izango da 54-44 irabazi ostean.",
    "licencia": "cc-by-sa"
  },
  {
    "id": "28kanala_0000594",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Denboraldi luze batez zerbitzuz kanpo egon ondoren, Villabonako Gaztelekua prest dago maiatzaren 8an berriro gaztetxoei ateak parez pare irekitzeko\nHerriko haur zein nerabeen denbora libre euskaldun eta parte-hartzailea sustatzeko helburua duen zerbitzu publiko hau berrikuntzekin dator, gainera. Hemendik aurrera bi adin-tarteko gaztetxoentzat eskainiko du zerbitzua; batetik, Haurtxoko zerbitzua, 8 eta 12 urte bitarteko haurrentzat, asteazken eta ostegunetan 17:00etatik 19:00etara. Eta bestetik, 12 eta 17 urte bitarteko nerabeentzat Gaztelekua ostiral, larunbat eta igandeetan irekiko da, 17:00etatik 20:00etara. Nabarmentzekoa da hau izango dela Gaztelekuak 12 urtetik beherakoei ere zerbitzua emango dien lehen aldia.\nEtapa berri honi merezitako ongietorria egiteko irekiera festa bereziak antolatu dituzte Gaztelekuko arduradunek. Horrela, maiatzaren 8an, asteazkena, 8-12 urte bitartekoentzat Haurtxokoaren irekiera izango da arratsaldeko 17:00etan. Maiatzaren 10ean, aldiz, 12 eta 17 urte bitartekoentzat Gaztelekuaren irekiera berezia egingo da, hau ere arratsaldeko 17:00etatik aurrera.\nGaztelekuak eskainiko duen zerbitzua herriko gazte eta nerabeen beharrak eta interesak identifikatzeko gauzatu zen parte-hartze prozesu baten bitartez diseinatu da, eta Udalak eskerrak eman nahi dizkie prozesu horretan parte hartu zuten haur, nerabe eta gurasoei.\nBide batez, Udalak zerbitzu publiko hau doakoa dela eta haur zein nerabe guztientzat zabalik dagoela nabarmendu nahi du, aldez aurretik izena eman beharrik gabe. Beraz, herriko gaztetxo guztiak gonbidatu nahi ditu Gaztelekura gerturatu eta aisialdiaz euskaraz gozatzera.",
    "licencia": "cc-by-sa"
  },
  {
    "id": "28kanala_0000595",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lasterketaz betetako asteburuak bizitzen ari dira Alpino Uzturre taleko korrikalariak\nApirilari amaiera emateko 7 lasterketa ezberdinetan leihan ikusi genituen Alpino Uzturre taldeko korrikalariak, Euskal Herrian nahiz Espainian zehar kolore urdinaz gozatzeko aukera eskaini ziguten oraingo honetan ere\nAstero legez, oraingoan ere emaitza bikainak eskuratzeaz gain gozamen handiz burutu dute egitekoa",
    "licencia": "cc-by-sa"
  },
  {
    "id": "28kanala_0000596",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hassan Ait Chaouk eta Irati Larrañagak lortu dute lehen postua Loatzoko Igoeran\nAmasatik hasita Loatzoko tontorrera igo eta herrira berriro jaitsi behar izan dute proban parte hartu duten ia 80 lasterkariek. Horietatik lehenak Larrañaga eta Ait Chaou izan dira.",
    "licencia": "cc-by-sa"
  },
  {
    "id": "28kanala_0000597",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Laskorainek denboraldiko azken-hirugarren partidua irabazi du etxean\nUsabalgo kantxan Laskorain eta Vulcanizados Ruiz nor baino nor aritu dira.\nLaskorainen etorkizuna iluna izan arren taldeak ikuskizun ezin hobea eman du Usabalen.\nArgi dago horitxoek ez dutela bere denboraldirik hoberena bizi 2024en. Tolosako taldeak liga osoan soilik bi garaipen eta zazpi berdinketa pilatu ditu 13 puntu lortuz. Etxean berdinketa batetik lortzeaz etorri da \"Juventud del Circulo\"ren aurka.\nAldiz, aurkaria taularen 3. postuan kokatuta iritsi da azken-hirugarren jardunaldira denboraldi osoan 53 puntu pilatu ondoren. Vulcanizados Ruiz iazko jardunaldian Laubururen aurka galdu ondoren garaipena berrerosteko nahiarekin heldu da Usabalera.",
    "licencia": "cc-by-sa"
  },
  {
    "id": "28kanala_0000598",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Berrogeita hamaika minutu eta bost segundu behar izan ditu nafarrak erronka osatzeko\nTolosako zezen plazan, arratsaldeko 18:00etan hasita, aurrez aurre izan dira Julen Alberdi \"Txikia IV\" Azkoitiarra eta Nafarroatik etorritako Iker Vicente.\nBi aizkolarien lana 60 ontzako 8 enbor eta 54 ontzako 14 enbor ebakitzea izan da, jokoan 14.000 euro jokoan zeudela.",
    "licencia": "cc-by-sa"
  },
  {
    "id": "28kanala_0000599",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Inbertsio garrantzitsuak finantzatzeko kreditu aldaketa onartu du Udalbatzak\nAtzo arratsaldeko Amasa-Villabonako Udalbatzaren osoko bilkuran udal gobernuak proposatutako 1.637.056,28 euroko kreditu aldaketa esanguratsua onartu zen.\n2024 urtean zehar Udalak hainbat inbertsio handi gauzatzeko edo gutxienez hasteko helburua du, eta horretarako, ezinbestekoa suertatu da inbertsioetara bideratuko den aurtengo aurrekontuaren finantziazioan gehikuntza hau egitea.\nBesteak beste, honako inbertsioak burutzeko erabiliko da aurrekontuari erantsi zaizkion 1.637.056,28 euroak:\nUdal Liburutegiaren handitzea eta eraberritze integrala (800.000 euro)\nArgiteria Otelarre, Legarreta, Amasa eta erdialdean (50.000 euro)\nFinantziazio hori guztia Udalaren diruzaintza gerakinetik aterako da, eta gerakin hori 3,9 milioi eurokoa da une honetan.\nKreditu aldaketa hau EH Bilduko 8 ordezkarien aldeko botoekin eta EAJ-PNV eta PSEren 4 abstentzioekin onartu zen.",
    "licencia": "cc-by-sa"
  },
  {
    "id": "28kanala_0000600",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Iraurgi Saskibaloiko gizonezkoen lehen taldea entrenatzeari utzi dio Yon Gonzalez tolosarrak. Klubaren arabera \"entrenatzaileak bere ibilbidea egitea\" erabaki du.\nYon Gonzalezeka iazko udan hartu zuen Iraurgi gidatzeko ardura. Denboraldi honetan taldearekin maialari eustea lortu du. Uztarria.eus -ek jaso du albistea.",
    "licencia": "cc-by-sa"
  },
  {
    "id": "28kanala_0000601",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbatean, Alkizan, Aiztondoko herrien artean antolatzen dugun 25. Aiztondo Topaketako finalak jokatuko dira\nPilota partida arratsaldeko 16:00etan hasita jokatuko dira. Otsailak 4ean hasi zen topaketa eta bailarako herrietako pilota taldeetan dauden 120 pilotarik parte hartu dute aurtengo edizioan\n25. edizioa izanik, kamixeta berezi batekin jokatu dute pilotariek, bertan topaketa antolatzen duten Behar Zana Pilota Taldea, Txulobi, Ziotza, Atzapar, Alkizako eta Larraulgo pilota eskoletako irudi eta Amasa-Villabonako, Adunako, Zizurkilgo, Asteasuko, Larraulgo eta Alkizako udaletako armarriak agertzen direlarik.\nLehena aurrebenjamin mailan eskuz binaka Adunako herria ordezkatuz Txulobiko 4 pilotarik jokatuko dute: Carrillo-Aburuzak batetik eta Imaz-Garciak bestetik.\nBigarren partidan, eskuz binaka benjamin mailan Behar Zanako lau pilotarik jokatuko dute Amasa-Villabonako herria ordezkatuz: Trore-Landak alde batetik eta Oñate-Urizarrek bestetik.\nHirugarren partidan, paletaz binaka infantilek jokatuko dute molle pelle pilotarekin. Partida honetan bi bikoteak Txulobi eta Behar zanako pilotariek osatuko dute. Ortiz de Urbina eta Aburuzak, Zizurkil eta Aduna ordezkatuz eta Zabala-Pachecok, Amasa-Villabona eta Aduna ordezkatuz.\nLaugarren partida, eskuz binaka alebinek jokatuko dute. Alde batetik Amasa Villabona ordezkatuz Behar Zanako Artola-Setien bikoteak eta bestetik Alkizako pilota eskola ordezkatuz, Alkizako Aranzabe eta Urruzola. Jaialdiko azken partida eskuz binaka infantilek jokatuko dute.\nAzken partida honetan ere Behar Zanako bikotea izango da lehena eta bigarrena Behar Zana eta Txulobikoek osatua. Alde batetik Iraola-Zufiria Asteasu eta Amasa Villabona ordezkatuz eta Iparragirre-Navarro, azken hauek Aduna ordezkatuz.\nGiro aparta espero da Alkizako pilotalekuan. Topaketan parte hartu duten pilotari asko eta asko bertan izatea espero da.\nBestetik, esan gabe doa, parte hartu duten herri guztietako Udal ordezkari, teknikari eta beti babesten gaituen bailarako prentsa ere gonbidatuta dagoela.",
    "licencia": "cc-by-sa"
  },
  {
    "id": "28kanala_0000602",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gipuzkoa bertsotan sailkapen faseari hasiera emango zaio aste honetan\nGipuzkoako Bertsolari Txapelketara sailkatzeko balio izango duen fasea da Gipuzkoa Bertsotan. Bertan, 74 bertsolarik hartuko dute parte, bi itzulitan. Lehen itzulitik bigarrenera 48 sailkatuko dira. Horietatik 34 bertsolari sailkatuko dira Gipuzkoako Bertsolari Txapelketarako.\nBertsolarien artean 7 izango dira eskualdekoak; Beñat Iguaran Amondarain , Beñat Zeberio Mateos , Iñigo Gorostarzu Etxebeste , Izarne Zelaia Arratibel , Jon Luzuriaga Iurramendi , Jon Mendiluze Mujika eta Txomin Azpiroz de Pedro hain zuzen.\nLehen itzulia 12 saioz osatua egongo da eta lehena apirilaren 25ean osaptuko da Eskoriatzan. Altzon eta Anoetan ere jokatuko dira sailkatze faseak. Altzon, maiatzaren 2an eta Anoetan, maiatzaren 10ean.\nIñigo Gorostarzu Etxebeste, Izarne Zelaia Arratibel eta Jon Mendiluze Mujika, Mutrikun , maiatzak 10ean.\nBigarren itzuliak, zortzi saio izango ditu, tartean Alegian jokatuko dena maitzaren 26ean.\nAurten, gainera, urteurren garrantzitsu batek are garrantzia handiagoa emango dio udaberriko faseari. 50 urte dira Gipuzkoako lehen bertso-eskola sortu zela. Eskoriatzan hasita, 32 herritan izango dira saioak bi fasetan banatuta.",
    "licencia": "cc-by-sa"
  },
  {
    "id": "28kanala_0000603",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bi txandatan banatu dituzte bisita gidatuak, hizkuntzaren arabera. Euskerazko bisita 11:30ean egingo dute. Gazteleraz dena, berriz, 12:30ean. Izena ematea beharrezkoa da, beraz, interesa dutenek 943650414 telefonora deitu beharko dute, edo helbidera idatzi.\nTailerra eta ikuskizuna bateratzen dituen ekintzari dagokionez, tailerra 17:30ean egingo dute eta ikuskizuna 18:30ean. Azken hau Aufur & Enmesures konpainiak eskainiko du: \"Ricdin-Ricdon\" izeneko obra. Ikuskizuna familia guztiari zuzendutakoa da, gazteleraz izango da eta 55 minutu iraungo ditu.\nTailerra + ikuskizun jarduera konbinatuan izena emateko, 943650414 zenbakira deitu edo -era idatzi.\n'Ricdin Ricdon'-ek errotari baten alabaren istorioa kontatzen du. Hark erregeari esan zion lastoa irutean urre bihurtuko zuela. Erregeak belarrez betetako gela batean giltzapetu zuen, eta hurrengo goizera arte ez zuen lortzerik izango. Bestela, hil egingo litzateke. Ricdin Ricdon ipuin pertsonala ere bada.' Arteari buruzko istorioa, benetako artista oro preso baitago urrezko kaiola batean, lastoz betetako gela batean, metal preziatu bihurtu behar dena. Atea ez da irekiko lana amaitu arte. Eta une bat iraungo duen zoriontasuna besterik ez da. Izan ere, beste gela batean gaude, gero eta handiagoa, lastoz betea...",
    "licencia": "cc-by-sa"
  },
  {
    "id": "28kanala_0000604",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Beste asteburu oparo bat Alpino Uzturre taldeko korrikalarientzat\nGipuzkoa, Nafarroa, Araba eta Valentzia zapaldu dituzte pasa den asteburuan Alpino Uzturre taldeko mendi korrikalariek, eguraldia lagun gozamen ederra eskaini digutena oraingo honetan ere",
    "licencia": "cc-by-sa"
  },
  {
    "id": "28kanala_0000605",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Eusko Lehebiltzarrerako hauteskundeen emaitzak ondorengoak izan dira:",
    "licencia": "cc-by-sa"
  },
  {
    "id": "28kanala_0000606",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Eusko Legebiltzarreko hauteskundeetan EAJ izan da garailea, 27 eserleku izango ditu aurrerantzean Eusko Legebiltzarrean, bigarren indarra EH Bildu izan da eta Tolosaldean alderdi honek botoen gehiengoa lortu du.\nApirilaren 21ean egin diren hauteskundeetan EH Bildu izan da alderdi bozkatuena Tolosaldean 12.016 botorekin, duela lau urte baino 2387 boto gehiago lortu ditu. Bigarren indarra 7065 botorekin EAJ izan da, duela lau urte baino 392 lagun gutxiagok eman diote botoa alderdi jeltzaleari. Eskualdean hirugarren indarra PSE-EE izan da, (1412 boto lortu ditu, 2020an baino 160 gehiago). PP laugarren indarra izan da, 475 boto lortu ditu, Sumarrek 431 boto eskuratu ditu, eskualdean bosgarren alderdi bozkatuena izan da.\nEskualdeko hogeita zazpi herritan EH Bildu izan da indar bozkatuena. Albizturren EAJ izan da alderdi bozkatuena. Lotura honetan daude herriz herriko emaitzak.\nTolosaldean 22.494 boto zenbatu dira; horietatik %1,19 boto zuriak izan dira eta %0.50 baliogabeak. Eskualdean abstentzioa %38,27koa izan da.\nEusko Legebiltzarrerako hauteskundeak EAJk irabazi ditu, 27 eserleku eskuratuta, bigarren indarra EH Bildu izan da 27 eserleku ere lortuta . PSE-EEk 12 legebiltzarkide izango ditu, PPk 7, Sumarrek 1 eta Voxek 1.",
    "licencia": "cc-by-sa"
  },
  {
    "id": "28kanala_0000607",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Eusko Jaurlaritzak emandako azken datuen arabera, Euskadi mailan herritarren % 51,03k parte hartu du hauteskundetan. Gipuzkoa mailan berriz herritarren % 50,73k du botoa.\nTolosaldean parte hartzea % 49,71koa izan da, hemen dituzue herriz herriko datuak.\n20:00etan, hauteskunde mahaiak itxi eta kontaketa hasten denean, 28kanala.eus-en herriz-herriko datuen zuzeneko jarraipena egingo da.",
    "licencia": "cc-by-sa"
  },
  {
    "id": "28kanala_0000608",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Eusko Legebiltzarrerako hauteskunde mahaiak goizeko 9:00etan ireki dituzte eta ordutik herritarrak normaltasunez ari dira botoa ematen. Eusko Jaurlaritzak 14:00etan jakinarazitako datuen arabera, 13:00ak artean herritarren % 28,05ek eman du botoa.\nGaurkoan parte hartze datuak, orain artean estimazioak izaten ziren, Eusko Jaurlaritzak hauteskunde hauetarako egin dituen aldaketa nagusietako bat da lehen aldiz udalerri eta mahaien araberakoa da. Gipuzkoan 13:00ak arte % 30,02ekoa izan da parte hartzea. Lotura honetan ikus daitezke herriz-herriko parte hartzea datuak.",
    "licencia": "cc-by-sa"
  },
  {
    "id": "28kanala_0000609",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Matxen Aurrez aurre ataldean Lander Lasa saskibaloi jokalaria ezagutu dugu.",
    "licencia": "cc-by-sa"
  },
  {
    "id": "28kanala_0000610",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ospitale berria eraikitzeko, Tolosako Udalak, HAPOaren aldaketaren dokumentazioaren aurkezpena egin du\nBatzordea osatzen duten kideek apirilaren 27ra arte izango dute ekarpenak egiteko epea.\n2023ko ekainaren 6an esleitu zion orduko jarduneko udal gobernuak, HAPOaren aldaketa puntuala idazteko zerbitzuaren kontratua, Rehabite Aholkularitza Teknikoa S.L.P. enpresari.\nKontratu horren iraupena hamaika hilabete eta astebetekoa da, eta lau fasetan banatzen da. Hala ere, aurreikusitako lau faseetako epeak eten egiten dira, agiriak aurkeztu eta izapidetu eta onetsi bitartean, edota beste administrazio batzuei eskatutako txostenen zain edo jendaurrean dauden bitartean.\nAzaroan izan zuten Tolosako Udalak eta Osasun Sailak informazioa jasotzeko bilera teknikoa, eta urte amaieran jaso zuen udalak, enpresak idatzitako lehen faseko lanari dagokion dokumentua. Geroztik, udal teknikariak dagozkien txostenak egiten aritu dira, jada, Planeamenduko Aholku Batzordeari emanez horren guztiaren berri.\nBehin hau eginda, eta Eusko Jaurlaritzako Ingurumen Sailaren txostena jasotakoan, HAPOaren Aldaketa Puntualari hasierako onespena eman ahalko dio udalak. Gero, jendaurreko entzunaldia zabaldu eta txosten sektorialak eskatuko dira -URA, GFAko Bide Azpiegituretako Departamentua, Osasun Saila, etab.-.\nEpe horretan, herritarren parte hartzeko bigarren bilera irekia ere antolatuko dutela jakinarazi dute. Ondoren, txosten sektorialek esandakoarekin eta herritarrengandik jasotako ekarpenekin dokumentua osatuko da, behin behineko onespena eman ahal izateko.\nAzkenik, Eusko Jaurlaritzako Lurralde Plangintza Sailak dokumentuari oniritzia eman ondoren, behin betiko onartu ahal izango du udalak HAPOaren Aldaketa Puntuala. Aldaketa hori gauzatuta, Eusko Jaurlaritzako Osasun Sailak ospitalea eraikitzeko aukera izango luke, dagokion proiektua idatzi eta gero.",
    "licencia": "cc-by-sa"
  },
  {
    "id": "28kanala_0000611",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Pasa den asteburuan eman zioten hasiera lehiaketa ofizialei Alpino Uzturre taldeko korrikalariek Enkanterri Xtrem (Zaramilo) lasterketan Euskadiko Lineako Kopa eta Ultrako Kopako lehen proba puntuagarrietan parte hartuz\nGizonezkoen Ultrakoan (60 km. eta 3.890 m. desnibel metatua), Jokin Uribetxeberria 7. sailkatu zen (7:01 13\" helmugan). eta Amaiur Urkia 35.a.\nJon Vallejo eta Ander Garitagoitia ere lehian aritu ziren baina ezin izan zuten lasterketa amaitu arrazoi ezberdinak medio.\nEmakumezkoen Ultran Ainara Arrizabalaga 13.n postuan sailkatu zen.\nLineakoari dagokionez (21 km. eta 1.380 m. desnibel metatua), gizonezkoen senior mailan Oier Zubelda 4.a izan zen (helmugan 1:59 03\"), Endika De Las Heras 9.n, Andoni Uzkiano 10.n, Julen Gaton 15.n, Endika Trula 16.n, Mikel Gabirondo 18.n, Eneko Morales 22.n eta J on Ander Iparragirre 37.n, Aitor Oiarbide 47.n (gizonezkoen Master B mailan Aitor Oiarbide 2.n). Aitor Eceizak osasun arazoak medio ezin izan zuen lasterketa amaitu.\nEmakumezkoen senior mailan Naroa Uria 10.n izan zen helmugan, Maialen San Sebastian 12.n eta Yashira Navas 15.n. Irati Casais eta Jone Cerezo ere lehian aritu ziren baina bertan behera utzi zuten lasterketa.\nAsteburu honetan mendi lasterketa gehiagotan ere partaidetza erakutsi digute zenbait taldekidet eta hona hemen lortutako emaitzak:\nNafarroan , Trail Pinares de Lerin lasterketan (16 km. eta 700 m. desnibel metatua), emakumezkoetan Argider Txurruka 2.n helmugaratu zen eta Berako mendi maratoi erdian Asier Urbistondo 282.n.\nErrioxan , Munilla herriko Trail Huellas de Dinosaurio mendi lasterketan, PROMO lasterketan (14km) emakumezkoetan Maialen Loyo k garaipena lortu zuen eta Amaia Otamendi 9.n postuan sailkatu zen. Gizonezkoetan Irai Colas 3.n sailkatu zen eta garailea izan zen promesa mailan. CLASICA modalitatean (29km) Larraitz Larrarte 10.n izan zen helmugan.",
    "licencia": "cc-by-sa"
  },
  {
    "id": "28kanala_0000612",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Indarkeria matxista pairatu duten edo pairatzen ari diren emakumeentzako auto-laguntza taldea martxan\nClara Wolfram Perez Berdintasun eragile eta emakumeen ahalduntzean adituak dinamizatuko du taldea. Saioak ostegunero, 17:00etatik 19:00etara izango dira Andragoran.\nANDRAGORA, Tolosaldeko Emakumeen Etxeak eta Tolosako Udalak elkarlanean indarkeria matxista pairatu duten edo pairatzen ari diren emakumeei bideratutako auto-laguntza taldea jarri dute martxan.\nAhalduntze eta erreparazio ariketa bat sustatu nahi da talde dinamikaren bitartez, espazio seguru batean gertatutakoa edo gertatzen ari dena ulertzeko gakoak emateko, norbere burua eta erabakiak ulertzeko eta maitasuna zer den, eta zer ez den bereizteko.\nSaioetan zama arintzeko eta erru, lotsa eta beldurrak desegiteko ariketak egingo dira, emozioak kanalizatuz, bizipenak partekatuz, tratu onen eredua sortuz, edo taldearen sosteguarekin konfiantza emanez. Horien bitartez, autoestimua berreskuratzea izango da helburuetako bat. Lanketa tematikoak ere egingo dira, rol, genero-agindu edo maitasunari buruzkoak, besteak beste.\nParte hatezko edo informazio gehiagorako, Andragora Tolosaldeko Emakumeen Etxearekin harremanetan jarri ahal izango da. 943 00 89 67 telefonora deituta, helbidera idatzita edo etxera bertaratuta.",
    "licencia": "cc-by-sa"
  },
  {
    "id": "28kanala_0000613",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Partidaren amaieran talde urdinak Lander Lasa jokalaria omendu du, hau izan baita bere azkeneko lehia.\nEBA ligan mantentzeko aukera bakarra du orain TAKEk, bere multzoko talde batek mailaz gora egiten badu, talde tolosarrak beste urte batez EBA ligan jarraitzeko aukera izango du.",
    "licencia": "cc-by-sa"
  },
  {
    "id": "28kanala_0000614",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosaldeko Mankomunitateak adierazi duenez, garbigunean egingo diren egokitzapen-lanak direla eta, apirilaren 15etik aurrera, astelehena, itxita egongo da aldi abterako. Lanak 4 eta 6 hilabete arteko iraupena izango dutela aurreikusten dute.\nInstalazioak hobetzeko eta egokitzeko obrak izango dira (saneamendua, seinaleztapena, edukiontzi berriak...), baina estalpe gune bat ere prestatuko da, tresna elektriko eta elektronikoen hondakinak biltzeko.\nObraren kostua 427.503,09 €koa da, eta Europar Batasunak finantzatutako Berreskuratze, Eraldaketa eta Erresilientzia Planaren - NextGenerationEU - esparruan gauzatuko da.\nTolosaldeko Mankomunitateko 28 udalerrietako erabiltzaile guztiek, hondakinen bat utzi behar badute, Andoaingo Garbigunean egin ahal izango dute. Garbigune horrek, obrek dirauten bitartean, jendeari irekitzeko ordutegia luzatuko du.\nTolosaldeko Mankomunitateak kudeatzen duen Andoaingo garbigunea Aranaztegi industriguneko 1 zenbakian dago, eta ordutegia honako hau izango da:\nAndoaingo garbigunean, herritarrek, saltokiek eta eraikuntzako gremio txikiek sortutako hondakinak utzi daitezke eta bakoitzak 750kg eta 2m3ko gehieneko bolumena garraia dezake astean.",
    "licencia": "cc-by-sa"
  },
  {
    "id": "28kanala_0000615",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azken hiru denboraldietan ibartarren atea defendatzeaz gain, atezainen eskolako kideeta emakumezkoen senior taldearen ardura izan ditu.\nDani 21-22 denboraldian iritsi zen Galiziatik Laubururen atea babesteko, eta, ordutik, astez aste, baloi ia ezinezkoak ateratzeko abilezia erakutsi du etengabe. Lauburu Ibarrako atezainak buruko min ugari eman dizkie aurkariei, taldeak atezainak erasoan egindako ekarpena nabarmendu nahi izan du, \"oinekin duen konfiantzari esker, taldearen erasoko jokoa indartu du\". Denboraldi hauetan Jokalari gisa klubean izan duen ibilbideaz gain beste ekarpen batzuk ere egin ditu klubean, galiziarrak atezainen eskolako kide eta emakumezko seniorren entrenatzaile gisa ere lan egin du. Klubetik Danik klubarekin izanduen konpromisoa nabarmendu nahi izan dute.\nAtezainak taldeari eskerrak eman nahi izan dizkio, \"etxetik hurrun izan duen lehenengo esperientzia ikaragarria izan da, taldeari aurrerantzean ere, zore ona opa diot\"\nDani 21-22 denboraldian iritsi zen Galiziatik gure atea babesteko, eta, ordutik, astez aste, baloi ia ezinezkoak ateratzeko abilezia erakutsi du etengabe pic.twitter.com/1VaQPMORXh",
    "licencia": "cc-by-sa"
  },
  {
    "id": "28kanala_0000616",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Dagoeneko ekin diote foru ogasunek 2023ko errenta aitortzeko kanpainari eta datorren uztailaren 1a bitarte egongo da zabalik.\nTolosako Udalak, UEMArekin elkarlanean errenta aitorpena euskaraz egiteko kanpaina abiatu du. Aurtengoan, gainera, Gipuzkoako Foru Aldundiak sustatutako 'Ogasunarekin euskaraz!' kanpainaren osagarria izango da.\nGaur egun errenta aitorpena aurkezteko hiru bide daude eta guztietan erabil daiteke euskara:\nAuto-likidazio proposamena. Dagoeneko ikusgai daude autolikidazio proposamenak eta uztailaren 1era bitarte izango dute herritarrek horiek onartzeko aukera. Jasotako proposamena onartzerakoan, euskaraz egin nahi duzula esan eta aurrerantzean Ogasunak agiriak euskaraz bidaliko dizkizu.\nMekanizatua. Errenta mekanizaturako hitzordua eskatzeko epea apirilaren 16an hasi eta uztailaren 1ean amaituko da. Hitzordua hartzerakoan, Ogasunarekin harremanak euskaraz izan nahi direla adierazi behar da. Ogasunarekin bulegoko aurrez aurreko harremanak, nahiz telefono edo Internet bidezkoak euskaraz egin daitezke. Horrez gain, Ogasunak sinatzeko duen orria ere euskaraz jaso daiteke.\nInternetez, Zergabidea atariaren bitartez. Errenta aitorpena Internetez edo bulegoan bertan egin nahi dutenek apirilaren 11tik uztailaren 1a bitarteko epea izango dute horretarako. Errenta programaren euskarazko bertsioa jaitsi Internetetik eta hobetsitako hizkuntza atalean euskara aukeratu behar da. Aholkularitza edo finantza erakunde batean egiten baduzu, euskaraz egiteko eska daiteke. Beste modu batean egiten bada (finantza erakunde batean, adibidez), euskaraz egiteko eska daiteke.\nUrtez urte, gero eta gehiago dira errenta aitorpena euskaraz egiteko hautua egiten duten herritarrak. Euskararen normalizaziorako bidean udalerri euskaldunak egiten ari diren urrats bat gehiago da, hain zuzen. Tolosan, esaterako, 2023an egin ziren 11.047 errenta aitorpenetatik (2022ko ekitaldikoak) ia %30 (3.188) euskaraz egin ziren.\nGipuzkoako datuei erreparatuz, halaber, orain artean 92.173 herritarrek eskatu dute Ogasunarekiko harreman hizkuntza euskara izatea. Aurten eta, datozen urteei begira, helburua da herritarrek administrazioarekin dituzten harremanak euskarazkoak izan daitezen bultzatzea eta zifra hori, urtez urte, handitzen joatea.\nHori horrela, Tolosako Udalak euskararen aldeko keinu hau egitera gonbidatzen ditu herritarrak eta errenta aitorpena euskaraz egiteko deia egiten die.",
    "licencia": "cc-by-sa"
  },
  {
    "id": "28kanala_0000617",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Jasangarritasunarekiko eta zerbitzu publikoen modernizazioarekiko konpromisoari eutsiz, Udalak Toyota RAV4 markako ibilgailu hibrido entxufagarri berri bat erosi du, Udaltzaingoak bere lana garatzeko erabili dezan.\nAuto berria hau eraginkortasun energetikorako diseinatuta dago, emisio kutsatzaileak murrizten ditu eta Udaltzaingoko agenteek erabili ahal izango duten punta-puntako teknologiaz hornitua dago.\nDagokion lehiaketa publikoaren ondoren, ibilgailu berria Euskoauto 2003 S.L. enpresari erosi dio Udalak, 48.107 euroko inbertsioa eginez. Azpimarragarria da MOVES III 2021-2023 programaren bidez, Udalak 5.000 euroko dirulaguntza jaso duela erosketa horretarako.\nEkimen honekin Udalak mugikortasun garbiago eta iraunkorrago baterako trantsizioarekin bat egiten du eta herritarrentzat etorkizun berde eta osasuntsuago baten aldeko konpromisoa erakusten du, Udaltzaingoaren eguneroko lanera bideratutako baliabideak hobetzearekin batera.",
    "licencia": "cc-by-sa"
  },
  {
    "id": "28kanala_0000618",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tartean, ekoizleen produktuen azoka eta Zumarditxikiko Foodtruck gunea izango dira eta bi kasuetan postuak jarriz parte hartzeko eskaera epea zabalik dago apirilaren 21a bitarte.\nMaiatzarekin batera ospatu ohi da Tolosako azoka berezien egutegiko bigarren hitzordua: haragian zentratzen dena, alegia. Maiatzaren 2tik 5era ospatuko da Bertako Haragien Azoka, eta haragi mota ugari ezagutzeko eta dastatzeko aukera eskainiko du.\nAzoka bereziak berrikuntza nagusi bat izango du: bertako haragien eta ekoizleen azoka egingo da aurten Trianguloan, maiatzaren 4an. Inguruko ekoizleen produktuak ezagutzeko azoka izango da, besteak beste, behiki, zaldiki, txerriki, oilaki edota ahatekiak.\nHorrez gain, Zumarditxikian festa gunea ere izango da, eta food truck postuak izango dira, haragi mota ezberdinekin osatutako jakiak dastatu ahal izateko.\nHain zuzen, bi espazio horietan postuak jartzeko eskaerak egiteko epea zabalik da jada, datorren apirilaren 21a bitarte. Zumarditxikian food truck-a jarri edota Bertako Haragien Azokan parte hartu nahi dutenek aurrez eskabidea egin beharko dute UDATEn edota telematikoki, udal erregistroaren bitartez. Informazio gehigarria, bete beharreko baldintzak eta eskaera orriak eskuragarri daude udal webgunean.",
    "licencia": "cc-by-sa"
  },
  {
    "id": "28kanala_0000619",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Abian da Amezketako udalak San Martin parkean jarriko duen etxola ustiatzeko prozedura\nAmezketako Udalak, udara honetarako ere, San Martin parkera bertaratzen direnentzako edarien salmentako zerbitzu bat eskaini nahi du bertan dagoen etxolan.\nEremua publikoa izanik, beharrezkoa da etxola hori ustiatzeko zerbitzua lehiaketara ateratzea eta jarraian dagoen fitxategian agertzen dira zerbitzuan interesa duen edonork aurkezteko bete beharreko baldintzak: Pleguak San Martin elebiduna.\nPleguetan agertzen diren nondik norakoen inguruko edozein zalantza argitzeko Udalera deitu daiteke. Interesa duenak proposamena aurkez dezake udaletxean apirilaren 19 bitartean.",
    "licencia": "cc-by-sa"
  },
  {
    "id": "28kanala_0000620",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Pasa den asteburuan lehia ezberdinetan ikusi ditugu Alpino Uzturre taldeko lasterkariak\nMendi zein karreteran, gogor eutsi diote beren mailari eta gustura geratu dira egindako lanarekin.",
    "licencia": "cc-by-sa"
  },
  {
    "id": "28kanala_0000621",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Egoera kaxkarrean dauden herriko hainbat zonaldeetako errepideak hobetzeko lanekin hasi da Udala gaur goizean bertan. Lan hauekin, orokorrean, errepideetan dauden hainbat zulo konponduko dira; lehenik fresaketa lanak eginez eta ondoren asfaltatuz.\nLan hauek gauzatzeko Udalak Asfaltos Urretxu enpresa kontratatu du, eta, guztira, 42.319,35 euroko inbertsioa egin du. Ekimen honen helburua da herriko bide-azpiegiturak hobetzea eta errepide horietatik igarotzen diren herritar guztien segurtasuna bermatzea.",
    "licencia": "cc-by-sa"
  },
  {
    "id": "28kanala_0000622",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosa CFk Añorga hartu du Usabalgo zelaian, lehen atalean urdinek tantoa eskuratu dute aurrean jarriz baina bigarrenean talde kanpotarrak berdinketa lortu du. Neurketaren azken uneetan bi taldeek aukera asko sortu arren ez dute markagailua aldatu eta partida 1-1 amaitu da.",
    "licencia": "cc-by-sa"
  },
  {
    "id": "28kanala_0000623",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bihar Sevillan izango dugun kopako finalaren harira, gure bizitzetako oinarrizko bi elementuz hitz egitera gatoz hurrengo lerroetan: Athletic eta euskara. Norbaitek pentsa lezake euskarak ez duela eliteko futbolak inguruan daukan zirkuarekin bat egiteko beharrik edota ez ditugula nahastu behar futbola eta politika. Guk, ordea, umetatik harro sentiarazi gaituzten eta, distantziak distantzia, antzekotasun asko dituzten bi kontzeptu bateragarri bezala ikusten ditugu.\nAthleticzale oro harro gaude gure taldeez; izan emakumezkoen nahiz gizonezkoen taldeek irabazitako tituluez, lehen mailan ozta-ozta eutsitako urteez, harrobiaz edota aurtengoa bezalako denboraldiez. Modu berean, harro sentitzen gara gure herriaz, kulturaz eta hizkuntzaz; harrotasun hori lau haizetara zabaltzeko, oraintxe, momentu egokia dela uste dugu, gainera. Komunitate baten parte aitortzeak, ez beti baina, askotan, horixe dakar: harrotasuna.\nBadakigu, beharbada, euskara osasuntsuen dagoen alorren artean ez daudela futbola, Bilbo edota komunikabide nagusiak eta, hain juxtu, horrexegatik ikusten dugu horietan eragiteko beharra. Euskarak eremu horiek ere hartu behar ditu, urte batzuk barru, besteak beste, milaka euskal herritar batzen diren San Mamesen, euskara izan dadin gehien entzuten den hizkuntza.\nAzken hilabeteetan, ekitaldi ezberdinek erakutsi duten modura, hala nola, Korrikak, Euskal Selekzioaren partidak edota Euskal Herriko Itzuliak, aukera horiek aprobetxatu behar ditugu kaleak hartu eta euskararen zein Euskal Herriaren aldeko olatu berri bat pizteko. Baita hurrengo urteetan emaitzak ekarriko dituen planteamenduak plazaratzeko ere.\nOro har, harro gaude Athleticen balioez eta, Korrikak argi erakutsi duen bezala, baita herri honetaz ere. Beharra ikusten dugu euskaldunon harrotasuna -hitzaren zentzu onean- erakusteko, gure komunitatea berpizteko, gure eskubideak aldarrikatzeko, aspaldian estankatuta dauden politikak aldatzeko eta gizarte globalizatu honetan, eraginkorrak izango diren neurriak eskatu eta aplikatzeko.\nHori horrela, Euskal Herrian Euskarazek deitu duen Euskaldunon Harrotze Astean parte hartzeko deia egiten dizuegu. Apirilaren 22tik 28ra, euskararen aldeko aldarriak zabaltzera, ekintza desberdinak antolatzera eta egindakoak EHErekin partekatzera animatzen zaitugu, euskaltzale. Euskal Herri osoan eguneroko jarduna euskaraz izatea helburu, aste hori eta euskararen alde egiten diren bestelako egitasmoak horretarako abiapuntu bezala baliatzera gonbidatzen zaituztegu. Era berean, kirol taldeei dei egiten dizuegu euskara planak garatzera eta horiek zuen taldeetan martxan jartzera; hala, kanpo nahiz barne komunikazioetan, euskararen presentzia areagotu dadin. Kirolzaleoi eta athleticzaleoi, berriz, euskara edonon eta edonoiz erabiltzera.\nFutbolaz, eta oro har kirolaz, ere euskaraz gozatu dezagun; harrotu athleticzale! harrotu euskaltzale!\nIbon Leibar Belastegi eta Koldo Zarate Onaindia, Euskal Herrian Euskarazeko kideak eta athleticzaleak.",
    "licencia": "cc-by-sa"
  },
  {
    "id": "28kanala_0000624",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herritarrek Tolosako Irisgarritasun Planari ekarpenak egiteko aukera dute\nDagoeneko ikusgai dago Tolosako Irisgarritasun Planaren diagnostikoa Udalaren webgunean. Plan honen berrikuspenak, herritarrek eta herriak dituzten beharrak mahaigaineratzen ditu, bai etorkizunekoak eta baita gaur egungoak ere.\nBi saio egin dituzte Irisgarritasun Planaren diagnostikoa berregituratzeko. Azkeneko horretan, Ingartek Aholkularitza eta Mugikortasun eta Garraio Ingeniaritzak eta Adibil, energia eraginkortasunari lotutako enpresak osatutako diagnostikoaren azalpenak eskaini ziren, eta ondoren, bertaratutako herritar eta eragileen iritzi eta ekarpenak jaso ziren.\nEgungo zein etorkizuneko irisgarritasun beharrei erantzutea helburu\n20 urte ditu orain arte indarrean egon den Irisgarritasun Planak. Egungo eta etorkizuneko errealitate eta beharretara egokitzea xedea izanik, herriko kale eta eraikin publikoen irisgarritasun-maila berrebaluatu dute. Horretarako, herritarren eta eragileen parte-hartzea ezinbestekotzat jo dute.\nIrisgarritasun Planaren berrikuspen eta eguneraketa lau esparrutan oinarrituta dago: erabilera publikoko eremuak, garraioa, komunikazioa eta eraikin publikoak. Prozesuaren inguruko informazio guztia eta aurrez aipaturiko diagnosia webgunean ikus daiteke.",
    "licencia": "cc-by-sa"
  },
  {
    "id": "28kanala_0000625",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Uda honetan ingurumenari eta arlo artistikoari loturiko gazte auzolandegiak egingo dira\nIzen ematea zabalik dago apirilaren 17a bitarte eta interesdunek UDATEn edota online, udal webgunean, eman dezakete izena.\nTolosako Gazte Topaguneak eta Udalak udako gazte auzolandegiak antolatu dituzte 11-17 urte bitarteko gazteentzat. Aurten bi modalitatetako auzolandegiak egingo dira: ingurumen alorrekoak eta arlo artistikokoak. Lehen kasuan, Uzturre magalean kokaturik dagoen Lazkao iturriaren eta ingurunearen berreskuratzea landuko dira. Auzolandegi artistikoan, berriz, mural artistikoen munduan murgiltzeko aukera izango dute gaztetxoek, Alaia Gaztelumendi adituaren eskutik.\nGazte auzolandegiak uztailean egingo dira eta bi txanda izango dira aukeran: uztailaren 1etik 5era lehena, eta 8tik 12ra bigarrena. Bi kasuetan, goizez izango dira, 9:30etik 13:30era.\nLekuak mugatuak dira, auzolandegi artistikoan 15 laguneko taldea egingo da eta ingurumenekoan, 20 pertsonakoa.\nInteresdunek apirilaren 17a bitarte izango dute izena emateko aukera, online, udal webgunearen bitartez edota aurrez-aurre, UDATE, herritarren arreta zerbitzuan.\nInformazio gehiagorako 688 740 164 telefonora deitu edo Gazteria sailera jo daiteke, Kultur Etxean.",
    "licencia": "cc-by-sa"
  },
  {
    "id": "28kanala_0000626",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Plenoa, ohiko moduan, zuzenean ikusteko aukera izango da 28 Kanalean zein 28kanala.eus-en.\n1. Akta hau onartzea: 2024ko otsailaren 29ko Ohiko Osoko Bilkurakoa.\n2. Onartzea M.Z.S. udal langileak aurkeztutako bateragarritasun eskaera.\n3. Onartzea Tolosako Udaleko 2023-2025 Dirulaguntzen Plan Estrategikoaren aldaketa.\n4. Onartzea Uzturre Asistentzia Guneak aurkeztutako prezioakeguneratzeko proposamena.\n6. Onartzea Tolosako udal kirol instalazioen kudeaketa integralerako zerbitzuak emateko kontratuaren suntsiarazpen-espedientea iraungitzat jotzeko jardunbideari hasiera ematea, iraungitze hori gertatu izan ez balitz eduki bera izango luketen egintza eta izapideei eutsiz.\n7. Tolosako udal ondasunen erroldako hutsen zuzenketa onartzea: Arrillaga plazaren eta haren lurpean eraikitako garajeen jabari publikoaren izaera aitortzea.\n8. Berrestea alkatetza dekretua: Tolosako Udaleko Udalbatzak BPXPORT XXI, S.L.U. enpresak aurkeztutako kontuak ez onartzearen aurka emakidunak Donostiako administrazioarekiko auzien 2 zk. Epaitegiaren aurrean tarteraturiko 49/2024 errekurtso Kontentzioso-Administratibo Arruntean Udalaren defentsa egikaritzeko pertsonatzea eta abokatua izendatzea.\n9. Hasierako onarpena ematea Tolosako Hezkuntza Kontseilua arautzen duen erregelamenduari.\n10.Hasierko onarpena ematea Tolosako Udaleko Euskararen Aholku Kontseilua arautzen duen erregelamendu berriari.\n11.Hasierako onarpena ematea Eragin Linguistikoaren Ebaluazioa arautzeko ordenantzari.\n12..Onartzea Tolosako Aldaba auzorako Gipuzkoao Ur Kontsortzioak aurkeztutako proiektuak eragindako lursailak hirigintza-arrazoiengatik nahitaez desjabetzeko prozeduran, eragindako lursail eta jabeen behin betiko zerrendaren akats zuzenketa.",
    "licencia": "cc-by-sa"
  },
  {
    "id": "28kanala_0000627",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asteburu bakarrean sei lasterketetan ikusi ditugu Alpino Uzturre taldeko korrikalariak\nGipuzkoa, Nafarroa eta Valentzia inguruetan leihatu dira pasa den asteburuan Alpinotar lasterkariak, mendi zein karreteraz distantzia ezberdinak burutuz",
    "licencia": "cc-by-sa"
  },
  {
    "id": "28kanala_0000628",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Auzoen Mahaiaren bigarren bilera, apirilaren 8an egingo du Tolosako Udalak\nUztailean egin zuen udalak Auzoen Mahaiaren lehen bilera irekia, auzoetako ordezkaritza zabal batekin. Gerora, irailean abiatu zuen auzoz auzoko bilera-erronda, interesa agertu zuten guztiekin, beharrak detektatzeko eta proposamenak jasotzeko.\nUrtarrilaren amaierara bitarte ia astero egin dituzte bilera hauek eta jasotako informazioa landu ostean, txosten bat osatu du Tolosako udalak, eta ondorio horien berri emango du deitutako bilera ireki honetan.\nJosune Sanz, Komunitatea eta Gobernantzako zinegotziak dinamika aberasgarria eta errealitate askorekin egin dutela topo adierazi du, proposamen asko jasoaz auzotarren partetik. Aktibo izateko nahaia ere eskertu die auzokideei. Hurrengo pausen inguruan ere hitz egin du \"Orain proposamen guztiei batera ezingo diegu aurre egin, eta pixkanaka kanalizatzen joan nahiko genuke. Horretarako sustatu nahi dugu Auzoen Mahaia, lehentasunak elkarrekin finkatzeko eta hori herri ikuspegi orokor batetik egiteko. Hau da, norberak bere ingurua aztertzetik harago, gainerakoena ere kontuan izatea nahiko genuke».\nAuzoen Mahaiaren bigarren bilera orokorra apirilaren 8an, astelehena, izango da, 18:00etan udaletxeko pleno aretoan. Auzoengandik jasotako beharren txostena aurkeztearekin batera, Auzoen Mahaiaren ondorengo urratsen berri ere emango dute udal ordezkariek.\nBilera irekia da, eta auzoetako edo auzo elkarteetako ordezkariek ez ezik, interesa duten herritarrek ere bertaratu ahal izango dute.",
    "licencia": "cc-by-sa"
  },
  {
    "id": "28kanala_0000629",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ostiralean, skating eran distantziko lasterketa izan zen. Imanol Rojo Espainiako txapeldun sortatu da gizonezkoen senior mailan, helmugan 35 53\" denbora egin du (15 km.). Distantzi berean, gizonezkoen U-18an Hodei Juaristi 9. postuan helmugaratu da. Libe Curras-ek Espainiako txapeldunorde izatea lortu du emakumezkoen U-14an (5 km.), eta Inge Arin zortzigarren izan da. Iker Aranburu ere Espainiako txapeldunorde izan da gizonezkoen U-12an (2,5 km.).\nLarunbatean, klasiko eran lehiatu ziren. Imanol Rojo ere Espainiako txapeldun izan da (10 km., 29 21\"). U-18an Hodei Juaristik 4. postuan sailkatzea lortu zuen. Emakumezekoen U-16an June Aranburu hirugarren helmugaratu zen (5 km.), Libe Curras hirugarren iritsi zen helmugara emakumezkoen U-14an (5 km.), eta Inge Arin zortzigarren. Iker Aranburu, oraingoan ere Espainiako txapeldunorde izan zen U-12an (2,5 km.).\nIganean, Team Sprint lasterketa (elkarte eta genero bereko bikoteak) jokatu zen. Gizonezkeon absoluto mailan, Imanol Rojok eta Hodei Juaristik brontzea lortu zuten. Emakumezkoen U-16an, June Aranburu eta Libe Curras txapeldunordeak izan ziren.\nDenboraldian zehar, Espainiako Kopa osatzen duten 11 lasterketetan (3 rollerskian eta 8 elurretan) lortutako puntuak batuz, taldeka Espainiako Kopan 21 elkartetik Alpino Uzturre laugarrena izan da. Banakako sailkapenean Libe Curras irabazle izan da U-14an eta Inge Arin bigarren; June Aranburu ERE bigarren U-16an eta Master1 mailan Harkaitz La Vega ere bigarren geratu da.",
    "licencia": "cc-by-sa"
  },
  {
    "id": "28kanala_0000630",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Debagoieneko Lanbide Heziketa publikoak 21 ziklo eta hiru espezializazio programa eskaintzen ditu\nDatorren ikasturteari begira daude dagoeneko ikasleak eta baita ikastetxeak edo formakuntza-zentroak ere. Oñati Institutuak, Bergarako Miguel Altuna Lanbide Heziketak eta Aretxabaleta Lanbide Eskolak, esaterako, zortzi arlotan banatutako eskaintzak dituzte.\n16 urtetik gorako gazte zein helduentzako prestakuntza eskaintzen dute Debagoieneko Lanbide Heziketako zentroek. Oñati Institutuak, Bergarako Miguel Altuna Lanbide Heziketak eta Aretxabaleta Lanbide Eskolak etorkizuneko langileei zuzendutako kalitatezko, doako eta euskarazko zikloak dituzte; hain zuzen ere, 21 ziklo eta hiru espezializazio programa. Horiek guztiak zortzi arlo profesional barnebiltzen dituzte, eta lan mundura edo beste ikasketa batzuetarako bidea dira.\nAurrematrikula egiteko epea maiatzean irekiko da, baina ikastetxeak eta haiek eskaintzen dituzten zikloak ezagutzeko, ate irekiak antolatu dituzte hiru zentroetan:\nAretxabaleta Lanbide Eskola: apirilak 10, apirilak 24 eta maiatzak 8.\nLanbide Heziketak duen abantailetako bat malgutasuna da, eta bakoitzaren beharretara egokitutako formazioa hautatzeko aukera luzatzen dute bailarako zentro publikoek.\nIkasleek eredu presentziala aukeratu dezakete, baina baita enpresako eta ikastetxeko jarduna lotzen dituen LH Duala ere: ikasleen %25 dago, hain zuzen ere, aldi berean ikasten eta lanean. Bestetik, praktikak inguruan edo atzerrian -Erasmus+ programaren bidez- ere egin daitezke: egun, zazpiehun ikasle baino gehiago daude era horretan.\nEAEko lanbide heziketako zentroetan urtez urte goraka doa matrikulazio kopurua. %40 emakumezkoak dira eta %60 gizonezkoak, eta Jorge Arevalo Eusko Jaurlaritzako Lanbide Heziketako sailburuordearen arabera, horien guztien laneratze kopurua %92koa da. Are gehiago, emakumeen presentzia STEAM eta industria arloko lanpostuetan %12koa da.",
    "licencia": "cc-by-sa"
  },
  {
    "id": "28kanala_0000631",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gaur, Maria Dolores Arrizabalagak 101 urte bete ditu eta ospakizun eguna izan da Santiago Egoitzan.\nSenideekin eta egoitzako lagunekin ospatu ditu urteak eta Beatriz Unzue alkatea ere bertaratu da, Amasa-Villabonako herritar beteranoena zoriontzeko.",
    "licencia": "cc-by-sa"
  },
  {
    "id": "28kanala_0000632",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "A-15 errepidea itxiko da asteburu honetan Andoain eta Berastegi artean, Gorosmendiko tunelaren obretako 'by-pass'-a kentzeko\nBi noranzkoetako mozketa ostiraleko 22:00etatik aurrera egongo da indarrean, igande iluntzera arte; horrela, tunel hori berritzeko obren lehen fasea amaitutzat joko da.\nA-15earen Gipuzkoako zatia igande honetan itzuliko da normaltasunera, Gorosmendiko tunelaren zirkulazioa erregulatu duen by-passa kendu ondoren. Bertan, Iruñerako hodiaren birgaitze integraleko lanak egin dira azken urtean. Pasabidea, beraz, erabat irekita eta galarazpenik gabe geratuko da astelehenetik aurrera, Oindolar eta Gorosmendiko tunelak berritzeko lanen bigarren faseari berriro ekiten zaion arte. Fase hori 2024ko abuzturako aurreikusita dago, eta lanak lizitatuta daude jada.\nAsteburu honetarako programatutako zirkulazio-eteteari dagokionez (martxoaren 22ko 22:00etatik aurrera egongo da martxan), Maria Ubarretxena, Bide Azpiegituretako diputatuak aurreratu du seinaleak eta by-pass-a kentzeko lanak ahalik eta lasterren egingo direla.\nTrafikoari dagokionez, Andoaingo noranzkoan Berastegiko lotunetik egingo da mozketa; Iruñerako noranzkoan, berriz, Sorabillako lotunetik, Andoainen. Era berean, debekatuta egongo da GI-2130 errepidetik (Tolosatik Lekunberrirako errepidea) ibilgailu astunak pasatzea, eta, beraz, ibilgailu astunek N-I errepidea hartu beharko dute ordezko bide gisa. Berastegiko lotunean biratu ahal izango da eta GI-2130 errepidetik (Tolosatik Leitzara doan errepidea) tokiko helmugak dituzten ibilgailuetara (Berastegi, Elduain edo Berrobi, esaterako) baino ez da zirkulatuko. Andoaingo noranzkoan egingo den mozketak A-15 errepideko erabiltzaileak beste ibilbide batzuk hartzera behartuko ditu.\nNafarroatik Gipuzkoarako ibilbide luzeak egiteko, gomendatutako ibilbidea N-I errepidea izango da, Altsasuraino, A-10 (Sakanako Autobia) errepidea hartuta, Irurtzunen. Gipuzkoatik Nafarroarako ibilbide luzeko ibilbideetarako, Iruñerako noranzkoan, A-15 autobidea moztuta, N-I errepidea hartu beharko dute Gasteizerako noranzkoan, eta A-10etik jarraitu (Sakanako autobia) Irurtzuneraino. Lekunberri edo Leitzara doazen ibilgailuek GI-2135 errepidea (Tolosatik Lekunberrira doan errepidea) erabili ahal izango dute Tolosatik.",
    "licencia": "cc-by-sa"
  },
  {
    "id": "28kanala_0000633",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Eusko Legebiltzarrerako Hauteskundeetan mahaiean egotea egokitu al zaizu?\nEusko Legebiltzarrerako Hauteskundeetan mahaiean egotea egokitu zaizun edo ez jakiteko egin klik hemen eta sartu zure NAN zenbakia.",
    "licencia": "cc-by-sa"
  },
  {
    "id": "28kanala_0000634",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Pazko astearen bueltan, apirilaren 4tik 7ra, izango da Tolofolk musika jaialdiaren laugarren edizioa. Euskal Herriko eta nazioarteko puntako musikaz doan gozatzeko aukera eskainiko du jaialdiak, beste behin, herriko gune eta plaza ezberdinetan.\nJeaJeaka kultur elkarteak antolatuta, Tolofolk kultura herrikoiari oihartzuna eta indarra emateko, eta, oro har, folk musikariei ikusgarritasuna emateko helburua duen jaialdia da.\nHovhannes Karakhanyan artista armeniarrak Duduk instrumentua joko du hirukote formatuan, gitarraz eta perkusioaz lagunduta.\nMaider Martineau eta Lolita Delmonteil-Ayral bikoteak herrialde desberdinetako kantak eskainiko dituzte, eskusoinuz, perkusioz eta haizezko instrumentuz lagunduta.\nMusikari euskaldunez eta kubatarrez osatutako taldeak, bi herrialdeetako doinu eta erritmoen fusioaz osaturiko emanaldia eskainiko du.\nKalea poztuko duten musika emanaldiak entzungai izango dira Tolosan zehar, dultzaineroekin, txistulariekin, txarangekin.\nHirukote honek 9 urte daramatza kanta herrikoiak abestuz, besteak beste, panderoaz zein panderetaz lagunduta.\nHaize eta perkusioko 10 musikarik osatutako orkestra honek energiaz eta indarrez beteriko ikuskizuna eskainiko du.\nXabier Zeberio eta Arineketan bikotea (Iñar Sastre pianojolea eta Jagoba Astiasaran txistularia), laukote formatuan izango dira Tolosan, Alejandro Saul Martinez biolontxelo-jolearekin batera.",
    "licencia": "cc-by-sa"
  },
  {
    "id": "28kanala_0000635",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako osteopataren sexu-erasoen inguruko entzute-gunearen bigarren saioa egingo da larunbatean\nEgoera hau jasan duten emakumeen eta gertukoen intimitatea eta pribatutasuna errespetatzeko, adeitasunez eskatu du Tolosako Udalak gaiarekin zuzenean lotura ez duten pertsonak saiora ez joatea.\nHamar salaketa jarri dituzte jada Tolosako osteopataren aurka sexu erasoak egotzita. Urtarrilean sei salaketa jarri zituzten haren aurka, otsailean beste bi eta, hilabete honetan, duela egun batzuk, bigarrena.\nTolosako Udalak eta Andragora Tolosaldeko Emakumeen Etxeak, erreparazioa abiatzeko gunea, 'elkar-entzuteko gunea' antolatu dute, salaketa jarri edo ez, indarkeria hau sufritu dutenentzat, eta haien gertukoentzat.\nIndarkeria matxista pairatu duten emakumeekin berdintasun, ahalduntze eta lanean aditua den Clara Wolfram Perezek gidatutako lehen saioa martxoaren 16an izan zen, Andragora Tolosaldeko Emakumeen Etxean. Bertan, bigarren bat antolatzeko beharra ikusi zen, bai parte-hartzaileen zein saioa gidatu zuen adituaren partetik.\nBigarren saioa larunbat honetan, martxoak 23, egingo da. Soilik osteopatari loturiko indarkeria-egoerak jasan dituzten emakumeei eta haien gertukoei dago zuzenduta.\nEz da izen ematerik egin beharko eta ez da beharrezkoa lehen saioan parte hartu izana bigarren honetan ere parte hartzeko. Nahikoa izango da egun horretan bertara azaltzearekin.\nZalantzarik izanez gero, Andragora Tolosaldeko Emakumearen Etxearekin harremanetan jarri ahal izango da, hiru bide hauetako bat erabilita: 943 00 89 67 telefonora deituta, helbidera idatzita edo etxera bertaratuta.",
    "licencia": "cc-by-sa"
  },
  {
    "id": "28kanala_0000636",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "23. Korrika larunbatean pasako da eskualdetik. Tolosaldeko txoko ezberdinetan hamaika ekintza antolatu dira euskararen aldeko laskerketaren inguruan.",
    "licencia": "cc-by-sa"
  },
  {
    "id": "28kanala_0000637",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Martxoaren 14ean emango zaio hasiera 23. Korrikari Irunen eta 24ean amaiera Baionan. Horregatik, Korrika amaierara gerturatu nahi duen edonorentzat, Baionara joateko autobusak antolatu ditu Galtzaundi Euskara Taldeak. Tolosaldetik Baionara joateko aukera paregabea da autobusarena eta Alegia, Amasa-Villabona, Anoeta, Ikaztegieta, Irura, Tolosa eta Zizurkildik zuzenean joateko aukera izango da martxoaren 23an.\nIzen ematea irekita dago maiatzaren 21a, osteguna, bitarte. Autobusean joateak 14 euroko prezioa du (Galtzaundikide edota Atarikide direnentzat 12 euro). Izena emateko lekuak hauek dira:\nAutobusak 9:00etatik aurrera irtengo dira eta itzulera ordua 19:00etan izango da, Baionan. Hauek dira autobusen irteera puntuak eta ordutegiak herriz herri:",
    "licencia": "cc-by-sa"
  },
  {
    "id": "28kanala_0000638",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Astebururo legez , bikain oraingoan ere Alpino Uzturreko mendi korrikalariak\nLasterketa ezberdinetan ikusi dugu Alpino Uzturreren kolore urdina pasa den asteburuan",
    "licencia": "cc-by-sa"
  },
  {
    "id": "28kanala_0000639",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alpino Uzturreko eskiatzaileak beste asteburu arrakastatsu bat eskaini dute\nPasa den asteburuan Uharteko martxan parte hartu dute Alpino Uzturreko eskiatzaileek, Larra-Belagoako eski estazioan",
    "licencia": "cc-by-sa"
  },
  {
    "id": "28kanala_0000640",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Baso-jabeentzat batzar informatiboa egingo du Basotik Fundazioak Tolosan\nGipuzkoako baso-jabeentzat batzar informatiboa egingo du BSTK Basotik Fundazioak Tolosan, Gipuzkoako basoak utz ditzaten saihesteko. \"Baso-jabeei zaintza jasangarriko zerbitzu bat eskainiz herri ikuspegi batetik, alderdi ekonomikoez haratago, ingurumen eta iraunkortasun irizpideak kontuan hartuko dituena\". Hain justu, fundazioak baso-jabeei aukera emango die haien baso eremuen titularitatea mantenduz, basoen zaintza eta kudeaketa bere esku uzteko, \"ordain ekonomiko baten truke\".\nBatzarrei dagokienez, ordubetekoak izango dira, eta Basotik Fundazioko arduradun eta teknikariak izango dira hizlariak. Era horretan, nabarmendu dute interesdunek informazioa \"bertatik bertara\" eskuratzeko aukera izango dutela, eta baita \"edozein zalantza argitzekoa\" ere. Gipuzkoako herrietan egingo diren hitzorduak jarraian:",
    "licencia": "cc-by-sa"
  },
  {
    "id": "28kanala_0000641",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Usabalgo zelaian jokatu da ligako 23. jardunaldia. Tolosa CFko neskak taularen 11. postuan iritsi dira hitzordu honetara, 29 puntu zituztelarik. Osasunak beraiek baino 4 puntu gehiagorekin 8. postuan heldu da asteburuko partidara.\nUrdinek Burgosen aurka etxez kanpo galdu eta gero garaipena berrerosteko aukera izan dute herriko zelaian, Osasuna ere porrota batetik etorri da Usabalera.\n8 jardunaldi baino ez dira geratzen liga amaitzeko eta puntuak gehitzeko aukerak bukatzen ari dira ere. Antzeko postutan dauden bi talde hauetan antzeman da sailkapen taulan igotzeko ezinbestekoak diren 3 puntuak lortzeko nahia.\nLehen atalean urdinek bi goleko abantailarekin joan dira aldageletara eta bigarren atalean beste hiru tantorekin zulatu dute nafarren atea, aukera gabe utzi dituzte gorritxoak eta hiru puntuak etxean geratu dira.",
    "licencia": "cc-by-sa"
  },
  {
    "id": "28kanala_0000642",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2024ko martxoaren 15a, Kontsumitzaileen Eskubideen Nazioarteko Eguna\n\"Denok gara kontsumitzaileak. Ia erabaki ekonomiko publiko eta pribatu guztiei eragiten dien talde ekonomiko handiena gara. Hala ere, behar adina entzuten ez diren iritziak dituen talde garrantzitsu bakarra gara\" (John F. Kennedy, 1962ko martxoaren 15a).\n1983an, NBEk martxoaren 15a Kontsumitzaileen Eskubideen Nazioarteko Eguna izendatu zuen, John F. Kennedyren diskurtsoa oroitzeko.\n80ko hamarkadan ez bezala, gaur ez da batere egun pozgarria ez esanguratsua kontsumitzaileon sektorearentzat, gizartearentzat oro har -gogoratu behar da guztiok (gizonak, emakumeak, gazteak, helduak, zaharrak, haurrak, nazionalak, atzerritarrak...) kontsumitzaileak garela ezinbestean-. Ez da ia egun horretaz hitz egiten, ez politikan, ez hezkuntzan, eta oso gutxi komunikabideetan. Izan ere, gaur egun, ospatzeko gutxi edo ezer ez dago. Ekonomiaren aldetik erabakigarriena den sektorea, ekonomiaren eta jasangarritasunaren bilakaera on edo txarrean eragin handiena duena, kontsumitzaileena, ahulduz joan da, eta, ondorioz, kontsumitzaile kalteberaren figura sortu behar izan da, nolabait, kontsumitzaile ertainaren figura ordezkatuz. Eta kontua da kontsumitzaile gehienok ez garela per se kalteberak izaten, baizik eta gizarte gisa pairatzen ari garen balio-krisiak benetako zaurgarritasun-egoeran jartzen gaituela mediokritate sozialak eta, ondorioz, politikoak eta enpresarialak egun duten botere zapaltzailearen aurrean. Erdipurdikoa da, zalantzarik gabe, hornitzen diren produktuen kalitate eskasean zein kontsumitzaileoi ematen zaizkigun zerbitzuetan islatzen dena.\nEz dago egunik albisteetan bankuek, energia-enpresek, automozio-enpresek, telekomunikazioetakoek, elektronikakoek, plataformek eta elikadura-kate handiek lortzen dituzten etekin izugarriak entzuten ez ditugunik. Baina kontsumo-teknikariok oso ondo jabetzen gara, kontsumitzailea gure aurrean esertzen denean ikusi eta sentitu egiten baitugu, halako haserre, etsipen eta/edo larritasun maila batekin, eta adierazpen atsekabetu eta erregu horrekin, enpresa horiek eragiten dizkioten kalte-galerez. Eta, gure zerbitzuen erabiltzaile diren herritarren etxeko ekonomiari ez ezik, haien duintasunari ere kalte egiten diote, indartsuenen ez-betetze eta axolagabekeriaren aurrean beren eskubideak eta interesak baliarazteko defentsa-mekanismo nahikorik ez dutenean sentitzen duten ezintasunagatik. Izan ere, esan beharra dago kontsumoaren arloko politika publikoak oso urriak direla, eta KIUBak (Kontsumitzaileen Informaziorako Udal-Bulegoak) desagertzen ari direla. Kolore guztietako giltzak daude, KIUB-en ateak ixten dituztenak, horien zerbitzuak eta langileak mugatzen dituztenak, hilarazi arte eta, azkenik, desagertzeraino. KIUBetako Kontsumo Teknikariok, Administrazio Publikokoak, herritarrengandik hurbilen eta hurbilen gaudenok, gero eta gutxiago gara eta, geratzen garen apurrak, egunak zenbatuta ditugu. Jakin badakigu zerbitzu horrek ez dituela udal, foru, autonomia erkidego eta estatuko diru-kutxak betetzen, gaur egun kandeleroan dauden eta diru-sarrera handiak eragiten dituzten beste zerbitzu batzuk ez bezala. Baina, bidezkoa, zilegia eta bideragarria al da kontsumitzaileon sektorea izatea, jasandako bidegabeko ez-zilegi baten ondoren eta bidezko defentsarik ezean, arestian aipatutako enpresa handien onurak finantzatzen dituena?\n80ko hamarkadara itzuliz, \"koltza\" kasu ezaguna agerian geratu zen urteetara, bitxia zen ikustea nola klase politikoak, biztanleriarengana iristeko, Kontsumo-kontseilaritzak, Kontumo-sailak eta Kontsumo-zuzendaritzak lehiatzen ziren. Gaur egun, eta ez da kasualitatea, inork nahi ez dituen apur-mamiak jasotzea beste aukerarik ez dute alderdi minoritarioek eta Kontsumoa uzten zaie. Izan ere, dagoeneko modan ez dagoen eremua da eta, gainera, zabalegia eta konplexuegia izateaz gain (ezagutza asko eskatzen ditu), oso baliabide personal eta ekonomiko gutxi ditu, besteak beste. Eta bai, oso noizean behin, Kontsumoaren arloko araudi berria onartzen da; hala ere, horrek ez du ezertarako balio hori gauzatzeko baliabideak jartzen ez badira eta, hala, araudi hori ezer ezean geratzen da.\nAzkenik, egun honetan hurbileko saltoki/negozio txikiko kide guztiei, erresilientzia handia erakutsi baitute, zoriondu eta txalotzea besterik ez zaigu geratzen; izan ere, kate eta plataforma handien zama eta pandemiak eragindako hondamendiak gorabehera, zailtasun askorekin eutsi, horiei aurre egitea eta aurrera jarraitzea lortu dute. Bidean oztopoak oztopo, haiek dira gehien eta hobekien kudeatzen jarraitzen ari direnak, ahal izaten duten moduan ekonomia altxatuz; auzoei, herriei, hiriei bizia emanez; adinekoei, ezinduei, zaurgarrien kolektiboei oro har ... ahal duten bezala lagunduz eta, besteak beste, haien bezeroei eta kontsumitzaileoi zerbitzu-kalitate egokia eskainiz, kasu gehienetan, kontsumo-arloko araudia betetzen ez ezik, kontsumitzaileei merezi duten arreta, adeitasuna eta errespetua ematen ere.",
    "licencia": "cc-by-sa"
  },
  {
    "id": "28kanala_0000643",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Pasa den asteburuan lasterketa ezberdinean ikusi ditugu Alpino Uzturreko koloreak.\nGozatu ederra jaso dute korrikalariek beste behin ere, emaitzetan ere beren fruitua islatua ikusi dugu:\n-Mikel Goikoetxea lasterketa buru zela antolakuntzakoek okerreko bidetik bidali eta bertan behera utzi behar izan zuen, lastima!",
    "licencia": "cc-by-sa"
  },
  {
    "id": "28kanala_0000644",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "28 Kanalak zuzenean emango du Irundik 23. Korrikaren hasierako ekitaldia\nBihar hasiko da 23. Korrika Irunen, eta hainbat hedabidek elkarlanean handik egingo duten zuzeneko saioan parte hartuko du 28 Kanalak.\nBihar hasiko da 23. Korrika. AEK-k bi urtetik behin antolatu ohi duen euskararen aldeko ekimenak martxoaren 23an zeharkatuko du Tolosaldea. Irunen abiatuko da bihar 23. Korrika, eta martxoaren 24an amaitu, Baionan.\nKorrikaren 22. edizioan bezala, ekimenaren irekiera ekitaldia zuzenean ikusteko aukera izango dute 28 Kanalaren ikus-entzuleek; izan ere, Infosare Taldeak (28 Kanala eta Goierri Telebista) zuzeneko saio berezia eskainiko du irteera puntutik ETB, Hamaika Telebista, Berria, Goiena, Erlo telebista eta Kanaldude euskal hedabideekin elkarlanean.\nInfosare Taldeko hainbat kide Irunen izango dira, eta Korrikarekin nolabaiteko lotura duten lagunak elkarrizketatuko dituzte. Zuzeneko saioa ikusteko aukera izango da 28 Kanalean eta baita www.28kanala.eus webgunean ere. Zuzeneko saioa 15:20ean hasiko da Irungo zuzeneko seinalearekin, eta 16:15 ingurura arte zuzen-zuzenean erakutsi eta kontatuko du 23. Korrikaren irteera.",
    "licencia": "cc-by-sa"
  },
  {
    "id": "28kanala_0000645",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udal Musika Bandak kontzertua eskainiko du, lau abesti berri interpretatuz\nLarunbat honetan, martxoko emanaldia egingo du Zerkausian; besteak beste, Henry Mancini, James Barnes eta Jacob de Haan musikagileen obrak interpretatuko ditu.\nAste Santuaren atarian egin ohi duten emanaldia, berez, martxoaren 23an izango zen, baina egun horretan Korrika Tolosatik igaroko dela eta, astebete aurreratu dute saioa. Hortaz, larunbat honetan, martxoak 16 izango da kontzertua, Zerkausian. Saio berezia izango da, estreinaldiz jositakoa izango baita. Kontzertuan entzun ahal izango diren sei kantuetatik lau, lehen aldiz interpretatuko ditu Tolosako Udal Musika Bandak.\nMusikagile ezagunen obrak interpretatuko ditu bandak. Henry Mancini izango da horietako bat. Bere kasuan, bere obra ezagunenez osatutako popurri bat izango da. Bestetik, Jacob de Haanen pop estiloko bost zatirekin osatutako kantu bat ere entzun ahal izango da. Azkenik, James Barnesen Eagle Bend kantua entzuteko aukera izango dute bertaratzen direnek.",
    "licencia": "cc-by-sa"
  },
  {
    "id": "28kanala_0000646",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako 65 urtetik gorako pertsonen kalteberatasun prozesuak ikertuko ditu 'Adinbera' proiektuak\nTolosako Muñoa Fundazioak sustatuta eta Biogipuzkoa Institutuaren gidaritzapean, Tolosako adinekoen bizi-kalitatea ulertzeko eta hobetzeko ikuspegi integrala eskaintzea du helburu proiektuak. Datorren asteartean, martxoaren 19an, saio irekia egingo da, 12:00etan, Kultur Etxean, herritarrei proiektuaren berri eman eta xehetasunak azaltzeko\nBigarren urtez jarraian Biogipuzkoa Osasun Ikerketarako Institutuak \"Adinbera\" proiektua burutuko du Tolosan, 65 urtetik gorako pertsonen kalteberatasuna aztertu eta horri aurre egiteko bideak jorratzeko. Tolosako Muñoa Fundazioak finantzatu du proiektua eta Tolosaldea ESIaren eta Udalaren laguntza du.\nHain zuzen, ikerketa gauzatu ahal izateko parte hartuko luketen 65 urtetik gorako pertsonen bila dabil orain ikerketa-taldea. Hori dela eta, Tolosako Udalak adin tarte horretako herritarrei dei egiten die egitasmoan inplikatu eta parte har dezaten.\nParte hartzeko interesa dutenek izena eman dezakete jada Adinbera webgunean edota posta elektronikoz, helbidera idatziz.\nEgitasmo hau Tolosan egiten den bigarren urtea bada ere, datorren asteartean, martxoak 19, informazio saio irekia egingo da ikerketa-prozesuari eta proiektuaren helburuei buruzko xehetasunak emateko eta interesa duten herritarren galderei erantzuteko. Saioa 12:00etan egingo da Kultur Etxean, eta gutxi gora behera ordubeteko iraupena izango du.",
    "licencia": "cc-by-sa"
  },
  {
    "id": "28kanala_0000647",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aldazabal ahizpak, Iparragirre eta Artola-Dieguez-Garmendia bigarren Euskadikoan eta Gipuzkoa Trinkete eta Joko Garbi Txapelketan.\n6 finaletatik 3etan txapela lortu dituzte Behar Zanako ordezkariek.\nEskuz banaka nagusien 2. mailan Arkaitz Esnaolak txapela lortu du Hernaniko Manterolaren aurka 40-25 irabazita eta horrela, lehen mailan lehiatzeko txartela lortu du datorren denboraldian.\nPello eta Asier Aranburu anaiek 40-24ko emaitzaz Gipuzkoako ezker paretako Joko Garbi txapelketa irabazi dute jubenil mailan Zubieta taldeko Urdalleta-Zabaletaren aurka.\nTxapel borrokatuena Adur Otaegik lortu du Hernaniko Ekhi Osesen aurka 30-29 irabazita. Final oso on bat izan da eta 29na zihoaztelarik, lagun eta kiroltasun handiko besarkada eman diote elkarri. Goraipatzeko keinua bi pilotarien aldetik.\nBigarren postuarekin konformatu behar izan dute Euskadiko paleta irekian 3. mailan Haizea eta Araitz Aldazabal ahizpak Oberenakoen aurka 30-15eko emaitzaz galdu ostean.\nGipuzkoako ezker paretako alebin mailako finalean Xuban Artola, Ekhi Garmendia eta Oier Dieguezek 40-34ko emaitzaz galdu zuten Zubietako Alberdi, Larrarte eta Ormazabalen aurka.\nAzkenik, Inhar Iparragirrek ez du egunik onena izan gaur eta Epleko Eneko Lizarazuren aurka jubenil mailako eskuz banakako trinkete finala galdu du 40-3.",
    "licencia": "cc-by-sa"
  },
  {
    "id": "28kanala_0000648",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Euskarak kalea behar du! Euskaldunok kalea hartu behar dugu! Aurreko egunean, lan egiten dudan institutuan ikasle batek bota zidan: \"hamar pertsona bagaude eta batek euskaraz ez badaki, logikoa eta errespetuzkoa da gazteleraz hitz egitea\". Hitz-kate horren eta bota duen pertsonaren atzean, banan banan aztertu ezin diren hamaika bizipen zehatz daude: eguneroko elkarrizketak, diskurtsoak, gertaerak, irudiak, bideoak... Eta horietan barna nagusitu den logika bat antzeman daiteke, mundua gobernatzen duen logika indibidualista eta sasi-bakezalea, alegia.\nEuskal Herrian (ere) agintzen duen logika horrek berak ezkutatzen ditu bi pertsonaren edo gehiagoren artean dauden botere-harremanak; klaseak, sexu-generoak, jatorriak, azal-koloreak, hizkuntzak eta abarrek eragindakoak. Horrela, denok askeak eta boterez berdinak bagina bezala pentsatzera eraman gaituzte, gure bizipen eta ekintzen kausa zein ondorio sistemikoak ezkutatuz, ikusezin bihurtuz. Nik euskaraz edo gazteleraz egin, zer axola du? Aske naiz nahi dudana egiteko. Gainera, ez dadila inor gaizki sentitu, ez dezagun inor gaizki sentiarazi. Errespeta dezagun dena, bakoitzak egin dezala nahi duena, bakeak asko balio du...\nPentsamolde honek, bistan da, gure arteko egiturazko botere-harremanak ezkutuan uzten ditu eta itxurazko bakea ezartzen du, noski, zapaltzailearen mesedetan eta zapalduaren kaltetan. Aipatutako ikasle horri honela itzuli nion galdera: \"Eta hori egiten badugu erdaldun bat dagoen guztietan, zenbatetan ahalko dugu geure hizkuntzan, euskaraz, hitz egin?\". Segundu batzuetako isiltasuna sortu zen eta beste ikasle batek horrela erantzun zidan: \"Bai, baina orduan, mundu guztiak euskaraz ikasi beharko luke eta hori lortzea oso zaila da...\". Ttak, hasi ziren maila kolektiboan pentsatzen, baina jakina, egiturazkoa dena aldatzea zaila da, zailegia indibidualismoz inguratuta hazi den norbaitentzako.\nAzken urtetan gero eta gehiago, ikasleek euskara eskolarekin eta arauarekin lotzen duten irudipena dut, eta erdara, kontrara, dibertsioarekin eta askatasunarekin. Urte luzetako borrokaren ondorioz euskara neurri (txiki) batean instituzionalizatzea lortu dugun bitartean, diglosia egoera bortitzean jarraitzen dugu, baina gutxi hitz egiten da horri buruz, eskoletan, etxeetan zein kalean. Errealitate gordin hori izkutuan geratu da, indibidualismoaren eta sasi-bakearen araupean. Izan ere, Arestik zion bezala, bakeak euskarari -eta edozein talde zanpaturi- kalte egiten dio.\nErrealitateak, sarritan, begiratu hutsarekin ez dira ikusten, baina seinalatuz gero bai. Horregatik, nire ustez, horixe dagokigu orain; hitz gutxitan esanda, nagusitzen denmaila instituzionaleko borrokari uko egin gabe, kalea berreskuratu behar dugu; lehenak bigarrena apaltzeko izaten duen joera gaindituz. Eskubide indibidualen lanketatik eta hitz neurtuetatik haratago, herri gisa ditugun ametsez, etsaiez eta askatasun kolektiboetarako bideez hitz egiteko premia dugu. Egunerokoan \"normaltasun\" gisa bizi ditugun egoerak desnormalizatu eta kaleak astintzeko. Eta kale horietan, behekoen askatasuna nahi duten beste mugimendu batzuekin topo egin eta indarrak batzeko.\nBizitza, hizkuntzak, herriak eta errentagarri ez zaion guztia suntsitzen dituen sistema honen eta bera iraunarazten duten Estatuen aurrean, gure artean bereizi eta isolatzen gaituztenen aurrean, itxaropena kendu nahi digutenen aurrean... komunitatea lantzea da mugimendu askatzaile guztion premia bizia. Horretarako, kontzientzia hartu, elkartu, konplexu zahar-berriak gainetik kendu, taldean pentsatu eta ekin behar dugu. Tokian toki, ahal den eremu guztietan erein, borrokak piztu, eragin. Bakarrik ezin dugu, lagunekin bai.\nAstindu berri bat behar du gure hizkuntzak eta komunitateak. Apirilaren 22tik 28ra izanen dugun Euskaldunon Harrotze Asteak horretarako aukera bat eskainiko digu, inflexio puntu bat, elkar motibatu eta ahalduntzeko. Kolektiboki harrotzeko ariketa bat izanen da, parte hartu nahi duten euskaltzale guztiei irekia.\nGure institutuko ikasleek, beste guztiok bezala, egoeraren kontziente izateko eta askatzailea den komunitate baten parte aktibo izateko eskubidea dutelako, eman diezaiogun euskarari kalea!",
    "licencia": "cc-by-sa"
  },
  {
    "id": "28kanala_0000649",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alpino Uzturre taldeko eskiatzaileak bikain Euskal Herriko txapelketan\nEmaitza paregabeak eskuratu ditu Alpino Uzturre eski taldeak pasa den asteburuanLarra Belaguan jokatutako Euskal Herriko txapelketan\nSprint modalitatean eta distantzia luzean bikain aritu ziren lehian eta hona hemen lortutako emaitzak:",
    "licencia": "cc-by-sa"
  },
  {
    "id": "28kanala_0000650",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hiru garaipeneko bolada on batetik Seigarren postuan iritsi dira urdinak 24. jardunaldira 26 punturekin, zaragozako taldea 37 punturekin hirugarren. Aurkaria ere bolada on batetik dator, zazpi lehia segidan irabazita eta soilik 4 partida galduta liga osoan.\nLehen atalean Tolosarrak bi tantoko errentarekin iritsi dira atsedenaldira, 15-13 izan da lehen zatiaren amaierako markagailua. Bigarren atalean intentsitatea areagotu da eta Zaragozako taldeak berdinketa lortu du azken bost minutuetan eta segundo batzuen faltan bi tanto gehitu dituzte markagailura partida irabaziz. 25-27 izan da neurketaren emaitza.",
    "licencia": "cc-by-sa"
  },
  {
    "id": "28kanala_0000651",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosaldea Ultra Trail Erronkako ibilbidearen lehen zatia ezagutzeko hitzordua bertan behera\nUTT Erronkako kideek jakinarazi dute eguraldi txarra dela eta ezin dutela 15 parte hatzaileen segurtasuna bermatu. Horregaitik bertan behera geratu da ibilbideko lehen zatia ezagutzeko hitzordua.",
    "licencia": "cc-by-sa"
  },
  {
    "id": "28kanala_0000652",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bolondresak behar dira Saharara bidaltzeko produktuak kamioiean kargatzeko\nTolosaldea Sahararekin Elkarteko kideek azken bilketetan jasotako produktuen bidalketa egiteko kamioia kargatuko dute bihar, 17:00etan. Elikagaiak, higiene produktuak eta eskolako materiala bidaltzeaz gain, bi urteetan zehar bildutako arropa, kirol materiala, oheak, mahaiak... bidaliko dira. Material guztia kamioiean sartzeko bolondresak behar dira.",
    "licencia": "cc-by-sa"
  },
  {
    "id": "28kanala_0000653",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bederatzi lan esparru ezarri dira, Tolosako Alde Zaharreko hiri berroneratzearen bigarren faseari hasiera emateko\nDokumentazioa aztertu eta teknikari eta bizilagunekin elkarrizketak egin ostean zehaztu dira lan-esparruak eta horiek guztiak aztertuta, asmoa da Alde Zaharraren ikuspegi orokor bat lortzea, eta gero hobekuntzak eta proiektuak egiteko bide-orria zehaztea, lehentasunen arabera.\nIkuspuntu eta esperientzia ezberdinak eskaini zituzten gonbidatuek ere aipatu zuten, etxebizitzen birgaitzerako ereduak, erabilera aniztasunaren eta bizikidetzaren arteko oreka, komunitatearen kohesioa indartzeko dinamikak edota udal kudeaketa malgua direla gako eta hari-muturretako batzuk. Guztiek azpimarratu zuten orain Tolosan egingo den bidea, urte luzez eta erakundeek -alor politikoak nahiz teknikoak- eta herritarrek elkarrekin egin beharrekoa dela.\nHirigintza: hiri kohesioa eta oreka sustatzea, hiri berroneratzea bultzatzea, morfologia eta dentsitatea, eta garapen berriak.\nEtxebizitza: etxebizitzaren eskuratzea, birgaitzea, eta etxebizitza parkea.\nIngurumena: lurralde eredua eta lurzoruaren erabilerak, natura, ondarea eta biodibertsitatea; kutsadura, aldaketa klimatikoa, azpiegitura urdina eta berdea, hiri-azpiegituren sarea, eta baliabideen kudeaketa.\nMugikortasuna eta espazio publikoa: hurbiltasuna eta eguneroko joan-etorriak, bide-azpiegiturak, garraio publikoa, mugikortasun aktiboa, hiri espazio libreen sarea eta honen irisgarritasuna, eta bizikidetza maila espazioaren erabileran.\nOndarea eta paisaia: ondarearen erabilera eta kontserbazioa, ondarea zabaltzea eta onestea.\nBiztanleria eta gizarte-kohesioa: berdintasuna eta aniztasuna, haurrak eta gazteria, elkarguneak, eta osasuna eta zaintzak.\nGarapen ekonomikoa: ekoizpen egitura, azokak eta hurbileko merkataritza, turismoa eta prestakuntza.\nPartaidetza eta gobernantza: gobernantza egitura, parte-hartzea, administrazio elektronikoa eta arrakala digitala; gardentasuna eta zeharkatasuna.\nLarunbatean Topicen egon ezin zuten eta parte hartu nahiko luketen bizilagunek ere izango dute iradokizunak egiteko aukera. UDATEn postontzi bat utzi da, proposamen horiek egin ahal izateko. Martxoaren 20ra arte izango da hori egiteko aukera.",
    "licencia": "cc-by-sa"
  },
  {
    "id": "28kanala_0000654",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aldaketak parte hartze bidezko aurrekontuekin herritarrek aukeratuta egingo diren proiektuetan\nOztopo administratibo bat tarteko, aurtengo udan ezingo dira udaleku irekiak egin, baina udalak hurrengo ikasturtera begira antolatzeko konpromisoari eutsiko dio, eta aurten gazteen aisialdirako ekintza puntualak antolatuko ditu.\nTolosako Udalak azaroaren amaieran aurkeztu zituen parte hartze bidezko aurrekontuen egitasmoaren barruan herritarrek aukeratutako bost proiektuak. Proiektu horiek 2024ko udal aurrekontuan jasota daude, eta horietako batzuren lanketarekin hasia da udala.\nAldaketa izango da horietako batean, ordea: haur eta nerabeei zuzendutako udaleku irekien eskaintza sortu eta garatzeko proiektua garatzen hasia bada ere, traba administratibo bat tarteko ezingo da eskaintza hori uda honetarako prest izan, eta horrek aurten egingo diren egitasmoen planteamenduaren aldaketa ekarriko du.\nBozketa fasea amaitu eta aukeratutakoen artean zela jakin bezain pronto abiatu zuen udalak udako programa hori diseinatzeko eta kontratatzeko prozesua, Gazteria Sailak gidatuta.\nLizitazioa gauzatzeko oinarriak amaitzear zela, ordea, inork aurreikusi gabeko traba administratibo batekin egin dute topo udal teknikariek: halako zerbait inoiz egin ez denez, lizitazioa martxan jarri aurretik guztia arautzen duen erregelamendu bat onartu behar da. Araudi hori sortzeko prozesuak eta bere onarpenak, eta ondorengo lizitazioak, hilabeteak eskatzen dituzte, eta horrek ezinezko egiten du uda honetarako eskaintza martxan izatea. Eskaintza uda honetan martxan jarri ezingo bada ere, prozesuak eskatzen dituen lanekin aurrera egingo du udalak datozen hilabeteotan, hurrengo urterako prest egon dadin. Hain zuzen, erregelamendua sortzeko lanari ekin zaio jada, eta gainerako urratsak egingo ditu behin hori amaitu ondoren. Udal gobernuak 2025. urteko udal aurrekontuan eskaintza hau txertatzeko konpromisoa hartu du.\n150.000 euroko diru-kopurua zegoen aurreikusita udaleku irekiak garatzeko. Diru horren zati bat, 60.000 euro inguru, udan haur eta nerabeen aisialdirako ekintza puntualak antolatzera bideratuko da.\nGainerako kopurua, parte hartze bidezko aurrekontuen prozesuan, herritarrek gehien bozkatutako hurrengo proiektuetara bideratuko da. Hiru dira finantzatuko diren proiektuak:\n-Bizikletentzako aparkalekuak: Udal gobernuak 20.000 euro aurreikusi zituen jada helburu horretarako, parte hartze bidezko aurrekontuen egitasmotik kanpo. Orain 20.000 euro gehiago txertatuko dira. Modu horretara, Korreo kaleko Belena patioko aparkalekuen sistema aldatuko da: egungo barandak kendu eta beste sistema bat jarriko da, espazio berean bizikleta gehiagorentzako lekua sortzeko, eta modu horretara itxaron zerrenda arintzeko. Kentzen diren barandak, berriz, herriko beste puntu batzuetan jarriko dira.\n-Zabalarreta parkean kiosko-aterpea: Estalkia duen eszenatoki bat egitea da asmoa. Proiektuarentzat aurreikusitako aurrekontua 50.000 eurokoa da.\n-Kalistenia eta kaleko kirol parkeak: Parte hartze bidezko aurrekontuetatik kanpo aurreikusia zegoen partida bat, eta dagoeneko lizitatua du bi guneren sorrera. Orain 15.000 euro gehiago bideratuko dira gune gehiagotan jarri ahal izateko.",
    "licencia": "cc-by-sa"
  },
  {
    "id": "28kanala_0000655",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Iker Dorronsoro \"Triki\"-k, gizonezkoen lehen taldeko entrenatzaileak bere kargua utzi du. Taldearen ardura David Alegrek, orain artean bigarren entrenatzailea zenak, hartuko du.\nTolosa CFk sare sozialen bidez jakinarazi duenez, entrenatzaile postua utzi du. Klubak \"bere ibilbide berrian, bai pertsonalean, bai profesinalean onena opa dio\" Dorronsorori.\nIker Dorronsoro \"Triki\", gizonezkoen lehen taldeko entrenatzaile izateari utzi dio.Klubak, bere ibilibide berrian, bai pertsonalean , bai profesionalean onena opa dio.ESKERRIK ASKO ETA ZORTE ON TRIKI!! #aupaurdiñak pic.twitter.com/32DtWmhJXP\nIazko uztailean hartu zuen talde urdina entrenatzeko ardura. Tolosako taldean ligako 24 lehia zuzendu ditu entrenatzaile modura, 36 puntu lortu ditu partida horietan, sailkapen taulan seigarren postuan dago taldea.\nTolosa CFko zuzendaritzak jakinarazi duenez, Dorronsorok ardura utzi ondoren, orain arte bigarren entrenatzaile lanak egin dituen David Alegrek hartuko du behin behinean taldea entrenatzeko ardura.",
    "licencia": "cc-by-sa"
  },
  {
    "id": "28kanala_0000656",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amezketako Udalaren etengabeko helburua da udal gestioetan eta udal erabakietan herritarrak inplikatzen saiatzea. Eta horretarako eskura dituen erreminta guztiak erabiltzen saiatzen da. Horren adibide 2019. urten abian jarri zuen Amezketa App aplikazioa.\nOraingoan Amezketa App berri bat egin da eta atal berriak ere ezarri dira:\n- Albisteak: lehen bezala, www.amezketa.eus webguneko albisteak ikusiko dira. Webgunearekin alderatuta erraztasuna izango du erabiltzaileak testuaren neurria aldatzeko eta nahi duten informazioa partekatzeko edozein aplikazioarekin: WhatsApp, Mail, Telegram...- Udalari idatzi: herritarrek udalari idatzi ahal izateko duten atala; iradokizun, kexu edo iruzkinak.- Agenda: Amezketan izango diren ekintzen berri izateko atala.- Tramiteak: modu errazean, udaleko zerbitzu telematikoetara sarbidea izango da eta erabilita udaleko izapide batzuk egin ahal izango dira.- Parte hartzea: udalak abian jartzen dituen partehartze prozesuak jarriko dira atal honetan, obretako edo eskuhartze fisikoen egitasmoak, laneko dinamika edo prozesuak, etab.- Ezagutu: batetik, Pello Zabala Gunearen edukietara sarbidea dago, eta bestetik, udalerriko interes guneak zerrendatuta agertzen dira, gune bakoitzeko informazioarekin eta kokapenarekin.- Zerbitzuak: Amezketan dauden zerbitzu publiko eta pribatuak zerrendatuta ageri dira, herrian duten kokapena, eta baita ere, horien telefono eta helbideak.- Garraioa: Amezketan dabiltzan autobusetako ordutegiak jasotzen dira, eta baita ere, Gipuzkoa barruan bidaia bat planifikatzeko tresna.- Web gunea: www.amezketa.eus udal web gunera lotura zuzena izango da.\nJakin, aplikazio berri honetan informazioa berritzen joango direla.\nHau dena azaltzeko eta aplikazio berria aurkezteko saio irekia egingo da osteguna, martxoaren 7an 12:00etan Pernando amezketarra Kultur Etxean.",
    "licencia": "cc-by-sa"
  },
  {
    "id": "28kanala_0000657",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alpino Uzturreko korrikalarien taldeak gozatzen ikasten eta hazten jarraitzen du\nAsteburu paregabea bizitu dute Alpino Uzturreko lasterkariek beste behin ere. Emaitza bikainak lortzeaz gain talde giroan eta lehia bizian gozatu ederra bizitu dutena eta baita zaleok sentitu duguna ere.",
    "licencia": "cc-by-sa"
  },
  {
    "id": "28kanala_0000658",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tauste FSk taularen lidergotza nagusitasunez irabazi du ligan, aragoiko taldeak 53 puntu ditu eta soilik 2 lehia galdu ditu denboraldi osoan.\nLauburu bere aldetik 38 punturekin taulako 4. postuan iritsi da 22. jardunaldira, 5. sailkatuarekiko puntu bateko aldea duelarik. 3 puntak beraz beharrezkoak ditu Lauburuk laugarren postua mantentzeko eta 5. sailkatua den Zierbenatik aldentzen saiatzeko.\nAragoiko taldea sailkapen taulan ezin hobeto badago ere, partidan lehen zatian ez da nabaritu. Erraztasunez lortu du etxeko taldeak lehen tantoa, eta handik gutxira 2-0koa lortu du talde Ibartarrak. Taustek aukera asko izan baditu ere, jaurtiketa guztietan huts egin du edo geldituak izan dira. Nabarmentzekoa izan da Lauburuko atezainaren lana.\nBigarren atalean aragoiko taldeak markagailua berdintzea lortu badu ere, minutu baten faltan Lauburuk atezain jokalaria erabiliz partida poltsikoan sartu du 3-2koa lortuz. Hiru puntuak Belabietan geratu dira.",
    "licencia": "cc-by-sa"
  },
  {
    "id": "28kanala_0000659",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EBA Ligako 21. jardunaldian, Redline Mekanika TAKEk Venta de Bañosen visita jaso du. Azken sailkatuaren aurka, denboraldiaren amaierari begira oso garrantzitsua den garaipena lortu dute Goar Artetxerenek.",
    "licencia": "cc-by-sa"
  },
  {
    "id": "28kanala_0000660",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herritarrengana iristeko modu berri bat izango da eta mezuak hizkuntza ezberdinetara itzuli ahal izango ditu hartzaileak.\nAlegiako Udalak ahalik eta herritar gehienengana iristeko bidean urratsak ematen jarraitzen du. Zentzu horretan, hemendik aurrera Telegram aplikazio bidezko kanal bat ere eskura izango dute herritarrek.\nBat-bateko mezularitza zerbitzua eskaintzen duen mugikorretarako aplikazio bat da Telegram, Whatsapparen antzekoa. Norbanakoen zein taldeen arteko elkarrizketak izateko aukera eskaintzen dute aplikazio horiek, irudiak zein bestelako dokumentuak elkarbanatzeko aukera eskaintzearekin batera.\nHorrez gain, aipatu kanalak sortzeko aukera ere badute. Kanal horiek informazio ezberdinak elkarbanatzeko edo zabaltzeko bideak izaten dira. Udalen kasuan, zabaltzen den kanal horri jarraitzeko aukera izango dute hala nahi duten herritarrek eta Udalaren zerikusia duten berri, deialdi edo dena delakoen berri jaso ahal izango dute beraien mugikorrean. Zentzu horretan, kanal horrekin bat egin nahi duten herritarrek egin beharreko lehen urratsa Telegram aplikazioa mugikorretan instalatzea da. Argazkiko QR kodeen bidez Android edo IOS bertsioa eskuratu dezakete eta behin instalatuta, 'Alegiako Udala' kanalarekin bat egin, hirugarren QR kodearen bidez.\nUdalak herritarrak kanalarekin bat egitera animatu nahi ditu, bi zentzutako komunikazioa arintzea ahalbidetuko duen tresna berri bat delako eta bat-batekotasuna ere irabaziko delako, azken orduko jakinarazpenak jasotzea ahalbidetuz, besteren artean.",
    "licencia": "cc-by-sa"
  },
  {
    "id": "28kanala_0000661",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "78 urteko gizonezko batek trafiko istripua izan ondoren zendu egin da. Autoa mendi bide batetik atera eta ibaira erori da.\nIstripuaren berri goizeko 9:00ak aldera jaso du Sos deiakek. Bertara, suhiltzaileak, Ertzaintza eta osasun larrialdietako langileak gerturatu dira. Suhiltzaileek gizonezkoa auto barrutik atera ondoren, medikuak suspertze lanetan aritu dira, baina ezin izan dute gizonezkoaren bizitza salbatu. Ertzaintza gertakaria ikertzen ari da.",
    "licencia": "cc-by-sa"
  },
  {
    "id": "28kanala_0000662",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amasako Iturrigoxo taberna-jatetxea esleitzeko lehiaketa martxan dago\nInteresdunek gaurtik martxoaren 15era arteko epea dute eskabideak aurkezteko.\nOtsaileko ohiko osoko bilkuran Amasako Iturrigoxo taberna-jatetxea ustiatzeko espedientea eta horren baldintza tekniko eta administratiboen agiriak onartu ziren. Era berean, lehiaketa prozesuari hasiera ematea ere erabaki zen. Alderdi guztiek aho batez onartu zituzten esleipenaren baldintzak jasotzen dituzten dokumentuak.\nAurkezteko epea: martxoaren 1etik 15eraIturrigoxo taberna-jatetxearen esleipen prozesuan parte hartzeko interesa dutenek 2024ko martxoaren 15eko 14:00ak baino lehen aurkeztu beharko dituzte hautagaitzak. Eskabidea telematikoki aurkeztu nahi dutenek euskadi.eus-eko kontratazio plataformaren bidez egiteko aukera dute. Beste aukera proposamena presentzialki Villabonako Udaletxeko herritarren arreta zerbitzuko bulegoan (behe solairuan) aurkeztea izango da.\nEsleipen prozesua bi zatitan gauzatuko daAmasako taberna-jatetxearen esleipen prozesuak bi zati izango ditu; Lehenengoan dokumentazio administratiboa aurkeztu beharko da eta Udal Kontratazio Mahaiak aukeratuko ditu hurrengo fasera igaroko diren hautagaiak. Bigarren fasean, aldiz, hautagaiek eskaintzak aurkeztu beharko dituzte.\nHilean 50 euroko kanona, gutxienezLizitatzaileek hileroko ekarpen ekonomikoa egin beharko diote Udalari kanon kontzeptuan eta gutxienez 50 eurokoa izan beharko du (41,32 euro + BEZ). Hautagaiek, kopuru hori igotzeko aukera izango dute aurkeztu beharreko eskaintzetan.\nKontratuak 5 urteko iraupena, 10 urtera arte luzatzeko aukerarekinAmasako Iturrigoxo taberna-jatetxea ustiatzeko kontratuak 5 urteko iraupena izango du, eta aldeek horrela adostuz gero, urtez urte luzatzeko aukera egongo da. Nolanahi ere, kontratuak, luzapen guztiak barne, 10 urteko iraupena izango du gehienez ere.",
    "licencia": "cc-by-sa"
  },
  {
    "id": "28kanala_0000663",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Garaiak aldatzen ari dira, etengabe mugimenduan daude. Tolosaldeko herri txikiak ere, ez lehen zirenak. Garai batean, bizia zuten, ia denek bertan lan egin eta bizi ziren, ingurunearekin elkarlanean. Industrializazioarekin ordea, herri txikiak hustu egin ziren, eta eskualdeko herri handienak hazi. Herri txikiak gutxietsi egin ziren, ia hiltzeraino.\nHala ere, hainbat pronostikoren aurka, inguruko herriak ez dira hustu, inor gabe gelditu. Agian ondo komunikatuak daudelako izan da, hainbat herritarrek garbi zutelako euren tokia hura zela, edota, egokitzen jakin dutelako errealitate berrira.\nAzken urteotan populazio aldetik nahiko egonkor badaude ere, beraien bizitza zalantzan izaten dute herri askok. \"Lo egiteko toki\" izatearen mamua presente izaten dute, jendea bertara bizitzera joan bai, baina herrian bizitza ez egitearen kezka. Asteburuetako mezen aitzakian biltzearena amaituta, herri txikiak bizi eta aktibo izateko, kultura ezinbestekoa da.\nKultura da bidea, herritarren harremanak bultzatzen direlako. Kultura da bidea, bizipoza sortzen duelako, eta bertako herritarrei bizi kalitatea eman. Kultura da bidea, herri bizia izateko, lo-toki baino, herri izaera indartuta. Kultura da bidea, herri txikiak gutxiestetik harrotasuna laguntzen dutelako. Kultura da bidea, elikagai delako, ikasi, hausnartu eta gozatzeko eremu. Kultura da bidea, Euskal Herria eta euskara indartzeko. Kultura da bidea... beste hamaika arrazoiengatik ere.\nHonenbestez, udaleko kontuetan, ez jarri kultura gastuen atalean, baizik eta inbertsioetan.",
    "licencia": "cc-by-sa"
  },
  {
    "id": "28kanala_0000664",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "San Frantzisko 37 eraikinaren egoera aldaketaren prozedurak lehen urratsa eman du\nUdal Katalogoaren aldaketa puntualaren hasierako onarpena izan dute hizpide Tolosako Udalaren Osoko Bilkuran, 'Villa Sagrado Corazon' eraikinaren inguruan hain zuzen.\nOtsailaren 21ean egin zen Lurralde Batzordean xehetasunak azaldu eta onarpena jaso ondoren, Tolosako Udalaren otsaileko Osoko Bilkuran eztabaidatu da San Frantzisko pasealekuko 37. zenbakian kokatuta dagoen 'Villa Sagrado Corazon'-en egoera aldaketaren prozeduraren lehen urratsa.\nUdal Gobernuak katalogoaren aldaketa puntualaren onarpena bozkatu du EAJ eta PSEk abestentzioa bozkatuz, modu horretara, 1905. urtean eraikitako erakina udal-intereseko ondasun higiezinen zerrendan sartzeko Udal Katalogoaren aldaketa puntualari hasierako onespena eman zaio.\nBehin guztia hau onartuta, antolamendu berria arautzeko xehetasun-azterlanaren aldaketa tramitatuko da udalaren eta sustatzailearen artean, adostutako irtenbidearen zehaztapenak finkatzeko. Xehetasun-azterlanaren helburua izango da atzealdeko eraikinaren sestrak zein lerrokadurak aldatzea eta bolumena berrantolatzea.",
    "licencia": "cc-by-sa"
  },
  {
    "id": "28kanala_0000665",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gazteak eta haurrak dira euskara gehien erabiltzen dutenak, eta beste belaunaldi guztietan jaitsiera erregistratu da, baita haurretan ere.\nHizkuntzen Erabileraren 2023ko Kale-Neurketaren emaitzak aurkeztu dituzte Galtzaundi Euskara Taldeak, Ibarrako Udalak eta UEMAk. Neurtutako hizkuntzen kale erabileran erabilera datu hauek jaso dira: euskaraz % 52,3 euskaraz, gaztelaniaz % 43,4 eta gainerako hizkuntzetan % 4,3.\nEuskararen kale-erabilera mende honetan apurka-apurka beheraka doa: 2000. hamarkadako lehen urteetan % 56 zen bataz besteko euskara erabilera, eta azken neurketetako bataz bestekoa % 50 da. Beti egon dira gorabeherak Ibarrako neurketetako euskararen erabileran, baina beherako joera apala erakusten du bilakaerak.\nGaltzaundik jakinarazi duenez, gazteak (% 72) izan dira kalean euskara gehien entzun zaienak, eta apur bat gutxiago entzun zaie haurrei (% 67). Jarraian, heldu-gazteek darabilte gehien (% 50); hurrena, heldu-nagusiek (% 39) eta gutxien adinekoek (% 37). Alderaketa horretan azpimarratzekoa da 24 urtetik gorakoen eta beherakoen artean dagoen aldea: 24 urtez azpikoek % 68ko erabilera erregistratu dute; 25 urte baino gehiago dituztenek, berriz, % 41ekoa.\nHaurren erabileraren garrantzia ere azpimarratu du Galtzaundi Euskara taldeak, jaitsi egin baita: bai haurrak elkarrekin hizketan ari direnean, baita helduekin ari direnean ere. Helduen arteko elkarrizketen % 45 dira euskaraz, aldiz, helduak eta haurrak nahasian daudenean 19 puntu egiten du gora erabilerak; eta 9 puntu helduen erabilerak. Beraz, haurren presentziak eta haurren jardunak ingurunea euskalduntzen dutela azaldu dute.\nIbarran geroz eta jatorri gehiagotako jendea bizi da, eta hori kalean entzuten diren hizkuntzetan ere antzematen da; Ibarran geroz eta hizkuntza gehiago entzuten dira. neurtzen direnez geroztik inoizko presentziarik handiena izan dute: %4,3koa. Ehuneko hori Tolosaldeko herriak kontuan hartuz jasotako altuena da. Haurrak eta guraso gazteak dira euskara eta gaztelera ez diren beste hizkuntzak gehien erabili dituztenak: heldu-gazteen %11 neurtu da, eta haurren %5.",
    "licencia": "cc-by-sa"
  },
  {
    "id": "28kanala_0000666",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Plenoa zuzenean eskainiko du 28 Kanalak, bai telebistan baita webgunean ere.\n4. Onartzea \"Asociación protectora de animales y plantas de Gipuzkoa\" elkartearen ondorengo kredituen judizioz kanpoko\n7. Onartzea Tolosako Udaleko Iruzurraren Aurkako Planaren eta bere eranskinen eguneratzea.\n8. Hasierako onespena ematea Tolosako Hiri Ordenazioko Plan Orokorraren Katalogoaren aldaketari.\n9. Saharako Errepublika Arabiar Demokratikoaren (RASD) 48. urterreneko adierazpen insitizuzionala.",
    "licencia": "cc-by-sa"
  },
  {
    "id": "28kanala_0000667",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Eskolarteko ibilaldi neurtua egingo da igandean Amasa - Villabonan\nEskolarteko Mendi Lehiaketaren baitan, ekimenaren 35. edizioa izango da aurtengoa.\nIgande goizean Tolosaldeko ikastetxeetako haurrei zuzendutako ibilaldi neurtua egingo da Villabonan. Errebote plazan hasita bi ibilbide izango dituzte aukeran parte hartzaileek. Luzeak 11,3 kilometroko luzera eta 422 metroko desnibela izango du. Motzak berriz, 7,7 kilometro eta 240 metroko desnibela. Ibilaldia patruila sistemaren bidez egiten da, hiru eta bost lagun arteko taldeetan.\nVillabokoarekin batera, igandean Gipuzkoako beste lau herritan ere egingo dira ibilaldi neurtuak: Oiartzunen, Zarautzen, Arrasaten eta Zegaman.",
    "licencia": "cc-by-sa"
  },
  {
    "id": "28kanala_0000668",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alegiako Gernika-Palestina elkartasun sareak Israel Gazan eragiten ari den genozidioa salatu eta Palestinar herriari elkartasuna adierazteko bi ekimen antolatu ditu. Alde batetik, martxoaren 12an 19:00tan, Palestinako egoerari buruzko hitzaldia egongo da Txente Errekondoren eskutik Kultur Etxean. Bestetik, martxoaren 16an 12:00tatik aurrera, ekitaldia eta konzentrazioa egongo dira Herriko Plazan.",
    "licencia": "cc-by-sa"
  },
  {
    "id": "28kanala_0000669",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Helduentzako antzerki ikastaroa apiriletik ekainera egingo da; serigrafiakoa berriz, apirileko hiru astetan. Izena emateko epea martxoaren 11tik 22ra bitartekoa izango da.\nVillabonako Udalak bi ikastaro laburretan izena emateko eskaintza luzatu du. Batetik, Iraitz Lizarragak zuzenduta, helduentzako antzerki ikastaroa egingo da. Ikastaro hau ostegunetan 19:00etatik 21:00etara bitartean eskainiko da Txermingo jubilatuen lokal zaharrean, lehenengo klasea apirilaren 11n eskainiko da eta azkena ekainaren 20an. Parte hartu nahi dutenek 55 euro ordaindu beharko dituzte.\nSerigrafia ikastaroak berriz, 12 orduko iraupena izango du, apirilaren 9tik 30era astearteetan eskainiko da 18:30eatik 21:30era. Virginia Ameztoyk gidatuko duen ikastaroaren kostua 40 eurokoa da.\nBi ikastaroetan izena emateko villbona.eus-en eskura jarriko den formularioa bete behar da, martxoaren 11tik 22ra izango da horretarako aukera.",
    "licencia": "cc-by-sa"
  },
  {
    "id": "28kanala_0000670",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alkateak bilera eskaera egin dio URA Uraren Euskal Agentziari, kale Berriko uholdeeak errepika ez daitezen konponbideak bilatzeko\nAtzo Villabonako kale Berrian izandako uholdeen biharamunean, Beatriz Unzue alkateak Gutuna bidali du, EAEko ibaietan eta ibai ertzeetako eskuduntza nagusia duen URA Uraren Euskal Agentziara. Gutun horretan kale Berria 1 eta 7 arteko eremuan dagoen uholde arrisku handia azaltzen du, 2021eko abenduan eta atzokoan gertatutako uholdeak eta bere eraginak aipatzen ditu, eta jarraian egoerari konponbideak bilatzeko lehen bilera bat egitea eskatzen du.\nHonakoa da hitzez-hitz gaur Beatriz Unzuek sinatutako gutunaren edukia:\nKaixo,Nik, Beatriz Unzue Esnaola andereak, Amasa-Villabonako alkate naizenez, honako eskaera bideratzen dut Villabonako Udalaren izenean:\nAzalpena:Dakizuen bezala, Oria ibaia Villabonako herri-gunetik igarotzen da eta azken hamarkadatan uholde arriskua murrizteko hainbat esku-hartze egin diren arren (ibaiaren zabalera handitzeko lanak, Adunako presaren zait bat eraistea...) oraindik oso ohikoa da Oria ibaia bere ubidetik ateratzea eta kalte handiak eragitea batez ere kale Berria 1 eta 7 zenbakien arteko 100-150 metro luzera duen tarte lokalizatu batean. Azken hiru urtetan bi aldiz irten da Oria ibaia aipatutako tarte horretan; 2021eko abenduaren 10ean eta 2024ko otsailaren 27an.Dokumentuarekin batera argazki sorta bat bidaltzen dizuegu, kale Berria 1 eta 7 zenbakien arteko tartean ateratakoak. Horrela argiago ikusi dezakezue arazoa zehazki zein eremutan dagoen.Aipatutako eremu horretan Oria ibaia bere bidetik ateratzen denean Villabonako hegoaldeko sarrera nagusia den errepidea ur azpian uzten du, trafikoan eta garraio publikoan arazo handiak sortuz. Bestalde, zonalde horretan lurpeko garaje handi bat eta etxebizitza eraikinen azpialdean dauden beste 40 garaje inguru daude, eta baita lokal komertzial batzuk ere, guztietan ura sartzen da. Gainera, kale Berria 2 zenbakian dagoen beheko etxebizitzara ere ura sartzen da. Beraz, uholde hauek kalte material oso handiak sortzen dituzte, hainbat herritar kaltetuz.\nESKAERAAurretik azaldutako guztia kontuan hartuz, Villabonako Udaleko ordezkaritza bat, ni neu barne, URA Uraren Euskal Agentzia erakundean uholdeen eta azpiegituren gaian ardurak dituen ordezkaritza batekin BILERA bat egitea eskatzen dizuegu. Bilera horren helburu nagusia, azaldutako egoerari etorkizunean konponbide bat bilatzen hastea litzateke.\nVillabonako Udalean konbentzituta gaude posible dela une honetan uholde arrisku handiegia duen zonalde hori babesteko neurri eraginkorrak hartzea, eta hori da URA Uraren Euskal Agentziari eskatuko dioguna.",
    "licencia": "cc-by-sa"
  },
  {
    "id": "28kanala_0000671",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Errigora kanpainako eskaerak martxoaren 13ra arte egin daitezke webgunean.\nMartxan da Errigora kanpaina eta nafar hegoaldeko produktuak martxoaren 13ra arte eska daitezke. Ekimen honen bitartez ekoizlearen jatorrizko prezioan eros daitezke produktuak, gainera euskaraz etiketatuta eta auzolana bultzatzen duen proeiktu bat sustatuz.\nKalitate bikaineko eta Errigora balioak berme-zigilua duten produktuak eskura daitezke: Nafarroa hegoalde eta erdialdeko oliba-olio birjina estra, kontserbak, ardoak, arroza, pasta, lekaleak eta fruitu lehorrak daude aukeran.\nEsan bezala, eskaerak martxoaren 13ra arte egin daitezke www.errigora.eus wegunean eta banaketa apirilaren azken astean eta maiatzaren lehen hamabostaldian egingo da.",
    "licencia": "cc-by-sa"
  },
  {
    "id": "28kanala_0000672",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lezo eta Aibar aldean izan dira Alpino Uzturre taldeko laskertariak\nAsteburu honetan ere Alpino Uzturre taldeko mendi korrikalariak leihan eta gozatzen ikusteko aukera izan dugu\nLezo Jaizkibel mendi lasterketan (14 km) Andoni Uzkiano laugarren sailkatu da 1:11 10\" denborarekin. Jon Ander Iparraguirre, berriz, 30. postuan helmugaratu da. Bertan aritu dira leihan Maikel Fernández, Marian Rosa eta Julian Galarza korrikalariak ere.\nBestetik, Iker Luarizaierdik Nafarroako Aibar herriko mendi lasterketan hartu du parte (18 km. eta 850 m. desnibela metatua).",
    "licencia": "cc-by-sa"
  },
  {
    "id": "28kanala_0000673",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Odei Arregi eta Mikel Goitia garaile Ezker hormako kluben arteko Gipuzkoako Txapelketan\nEtxeko jokalariak gailendu dira lehenengo eta bigarren mailan Beotibarren jokatutako finalean.\n2. Mailan Mikel Goitiak nagusitasunez irabazi du, 25-13 izan da neurketaren emaitza.\n1. mailan, Odeiek norgehiagokaren hasieran maila handia erakutsi badu ere, azken tantoetan aurkaria gerturatu egin zaio garaipena arriskuan jarriz, baina azkenean tolosarrak jantzi du txapela. 25-19ko markagailuarekin amaitu da finala.",
    "licencia": "cc-by-sa"
  },
  {
    "id": "28kanala_0000674",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kostata baino Bergarako taldea gailendu da Berazubin larunbat honetan.\nEtxeko taldeak aukera asko sortu baditu ere, ez da gai izan gol bakar bat ere lortzeko. Bergarak ordea 34. minutuan lortu du norgehiagokan izan den tanto bakarra, eta tinko eutsi dio lortu duen abantailari. 3 puntuak etxetik alde egin dute beraz, eta jardunaldi honetan Tolosa CFk ez ditu punturik gehituko.",
    "licencia": "cc-by-sa"
  },
  {
    "id": "28kanala_0000675",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "'Habemus Amam' eta 'Tenfe', karrozen eta konpartsen lehiaketako irabazleak, hurrenez hurren\nAquarium' eta 'Rafa Txokolategi' karrozek jaso dute bigarren eta hirugarren saria, hurrenkera horretan.\n2024ko Inauterietako karroza eta konpartsen lehiaketak baditu saridunak. Aurten guztira 22 karrozek parte hartu dute eta, urtero moduan, hiru onenak izendatu dira; konpartsen kasuan, berriz, orotara 45 atera dira eta horien artean onena hautatu da.\nPlataformarik gabeko konpartsek ekarpen handia egin dute Inauterietan udalaren ustez, eta herriko txoko asko umorearekin eta sormenarekin bete dituzte. Denen lana zoriondu du udalak.\nKarroza saridunek 2025eko Inauterietan kokapena aukeratzeko lehentasuna izango dute; bi irabazleek, gainera, afari bat jasoko dute.\nUmore askoko parodia zirikatzailea landu dute, eta Inauteriek hori ere behar dute. Antzezlan originala sortu dute, estilo ezberdinak uztatuz: koreografiaz gain, jendearen parte hartzea bilatu dute, ikusleak ere abesten jarrita; ikuskizunaren zati batean txirula ere jo dute. Mezuak ere ondo josita zeuden parodiaren barruan, eta euskara maila ona erakutsi dute. Mozorroak sortu egin dituzte. Emakumeen ahalduntze bat ere erakusten du.\nMozorro original eta koloretsuak izan dituzte. Koreografia landua egin dute, aquarium bat irudikatuz eta amaieran burbuilak botaz. Gauean, gainera, argiekin zeuden arrain guztiak. Ikuskizun asko eskaini dituzte kalean izan diren bi egunetan, baita gauean ere, eta horri balioa eman behar zaio. Gainera, adin tarte ezberdinetako inauterizaleak bildu ditu taldeak, belaunaldi artekotasuna sustatuz.\nTolosarekin erabateko lotura duen ikuskizun eta karroza sortu dute: herriko txokolategi bat irudikatu dute karrozan, eta pertsonaia ere bikain irudikatu dute. Ikuskizunari dagokionez, txokolatearekin zerikusia duten pertsonaia eta istorio asko uztartu dituzte, koherentzia bat emanez. Musikak eta antzezlanak ere txokolatearekin izan dute lotura zuzena. Berariek sortutako bertso eta kantuak sartu dituzte, gainera, guztiak euskaraz.\nTrenen atzerapenak gai nagusitzat hartuta, mota eta garai askotako pertsonaiak landu dituzte ikuskizun beraren barruan. Umore askoko ikuskizuna landu dute, euskaraz. Konpartsa beraren iruditeria eta mezuak tonu zirikatzailearekin moldatuta daude, eta sormen hori balioan jartzekoa da.",
    "licencia": "cc-by-sa"
  },
  {
    "id": "28kanala_0000676",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako EAJ-PNV'k positibotzat jo ditu 2024ko Inauteriak, zenbait gaiek gogoeta, arreta eta hobekuntza eskatzen duten arren\nTolosako EAJ-PNV'ko Udal Taldeak bere balorazio propioa egin du Tolosako inauterien inguruan, Tolosako herriarekin partekatu nahi duena\nAurten ere, tolosarrok umorez, sormenez, txispaz eta satiraz bete ditugu Tolosako kaleak.\nAurten ere, inauteri egun bizi eta eder batzuk gozatzeko aukera izan dugu, eta inauteriak komunitate eta herri gisa, gure esentziaren eta nortasunaren parte direla erakutsi da.\nAurten ere, inauteriak ondare partekatua eta kolektiboa direla ikusi da, belaunaldiarteko jai bat, tolosar guztiona dena; zaindu behar dugun ondare inmaterial bat.\nGure arreta merezi izan duten alderdi batzuei buruzko hausnarketa gutxi batzuk tolosarrekin partekatzea egokia iruditu zaigu, gure jai maiteenak zaintzen eta hobetzen jarraitzeko.\nTolosan dagoen gaitasuna, umorearen, sormenaren eta satiraren bidez, gure herriari, gure egunerokotasunari, gure arazoei, beste ikuspegi batetik begiratzeko, osasun kolektiboko ariketa gisa.\nBeste behin, inauterietan zehar Tolosa garbi eta goizero jaiarekin jarraitzeko prest utzi duten langile guztien konpromisoa eta dedikazioa. Gure eskerrik beroena eta aitortzarik zintzoena.\nEsker mezu bera Kultura Sailarentzat, muntaiaz arduratzen den brigadarentzat, Udaltzaingoarentzat eta Babes Zibileko taldearentzat, inauterien antolaketa eta logistika ahalbidetzeagatik.\nPositiboki baloratzen dugu Euskal Herria plazaz beste era batera gozatu ahal izana inauteri hauetan: esate baterako, haurren danborradan edota Asteartitako txarangen topaketan.\nZerkausiko dantzaldiak ondo hartu ditu herriak eta aurreko urteetan baino jende gehiago bildu da; Piñata Igandeko zezen-suzkoari ere harrera ona egin zitzaion, batez ere txikienen partetik.\nAiz Orratz-Veleta (Kabi Alai Kuttun 2024) elkarteari egindako eta ondo merezitako aitortza, Tolosako inauteriei eta bereziki haurrei egindako ekarpen handiagatik; Urdiña Txiki elkarteari ere berdin, Tolosako Kaldereroak 50 urtetan zehar antolatu izanagatik.\nTolosako musikarien inplikazio izugarria, adin guztietakoak; Tolosako inauteriak ez lirateke ulertuko daukagun musika errepertorio eder hori gabe, doinu horiek gabe.\nARRETA BEREZIA MEREZI DUTEN ALDERDIAK ETA HAIEK HOBETZEARREN GOGOETA BEHAR DUTENAK\nZaldunita egunean ezinezkoa izan zen txarangentzat zezen-plazatik jaistea; berpentsatu eta aztertu behar den gai bat da, xexenen ondoren txarangekin batera salto eginez erdigunerantza jaistea, inauterietako oso une berezia baita.\nKarrozekin eta konpartsekin erlazioa duten gaiak ere badaude, eta horiek lantzen eta doitzen jarraitu behar da: zaraten kontrola, biltegiratzeko espazioa, plataformen garraioa, elektrifikazioa. Pausoak ematen joan gara azken urteotan, baina lanean jarraitu behar da jai-eredua hobetzen jarraitzeko.\nUrtero herriko hainbat lekutan bainu publikoak jartzeko ahalegina egiten bada ere, pixaren kontuak urtero eragozpen ugari sortzen dituen gaia da. Emakumeentzako halako bainu publiko gehiago aurreikusi beharko lirateke.\nTolosako hirigintza-elementu garrantzitsu batzuk festaren gehiegikerietatik babesteko neurriak hartu badira ere (adibidez, \"Atauts\" eskultura), egia da inauteriak era guztietako pintadekin amaitu dituzten fatxada asko daudela (publikoak eta pribatuak). Gai hau premiazkoa da eta konponbide integrala eta eraginkorra behar du.\nJai-eremuen txandakako logikak herriko eremu berriak jai-egitarauan sartzen saiatu beharko luke.\nJai-ereduari dagokionez lanean jarraitu behar dugu: funtsean, badirelako kezkak alkoholaren/kontsumoen, hondakinen eta zaratekin erlazionatuta.\nInauterietako eragile batzuk Zaldunitan Udal Gobernuari egindako plantoa dela eta, datorren urtean aurrerapen handiagoarekin lan egitea eskatzen diogu Udal Gobernuari, jai-eragileekiko enpatia gehiago erakustea eta harremanak hobeto kudeatzea, datozen urteetan horrelako protestak saihestearren.\nTamalez, ezin izan dugu eraso sexistarik gabeko jaiez gozatu. Behin eta berriz esan behar da jokabide horiek erabat arbuiatzen ditugula.\nIgande gauean gertatutakoaren nondik-norakoak ikertzen ari diren honetan, tolosarrok gure jaiak bakean eta liskarrik gabe gozatzeko dugun eskubidea aldarrikatu nahi dugu; jai seguruak nahi ditugu. Espero dugu gertatutakoa lehenbailehen argitzea, egindako ikerketen ondorioek zehaztea zer neurri hartu behar diren eta zauritutako pertsonak ahalik eta azkarren osatzea.",
    "licencia": "cc-by-sa"
  },
  {
    "id": "28kanala_0000677",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gnat, Gipuzkoako Natura eta Ingurumeneko Zinema Erakustaldiaren amaiera, martxoaren 1ean, Tolosan\nSarrerak doakoak izango dira eta Tolosako ekitaldiaren kasuan, eskuragarri daude Topiceko webgunean eta egunean bertan, Topiceko leihatilan.\nZinearen bidez natura sakon aztertzea eta gizakiaren eta bere ingurure naturalaren arteko lotura indartzea ditu helburu, besteak beste, Gnat, Gipuzkoako Natura eta Ingurumeneko Zinema Erakustaldiak.\nGipuzkoako Foru Aldundiko Jasangarritasun eta Kultura Departamentuek antolatutako erakusketaren IV. edizioa otsailaren 27tik martxoaren 1a bitartean ospatuko da eta guztira, lau film eskainiko ditu: Amalur, Con el oído del búho, Hijos del hielo eta De parque en parque: Doñana. Lehen hirurak Donostian eskainiko dira eta azkena, amaiera ekitaldia, Tolosan izango da, Topicen.\n«Doñana saioa: kontserbazioari eusten»: Joaquin Araujo eta Miguel Delibesen solasaldia\nTolosako amaiera ekitaldia martxoaren 1ean izango da, Topicen, 19:00etan. «Doñana saioa: kontserbazioari eusten» lelopean, lehenbizi RTVEk ekoiztutako 50 minutuko iraupena duen filma eskainiko da. Ondoren, Joaquin Araujoren eta Miguel Delibesen solasaldia izango da: parkea eta haren ekosistemak zeharkatuko dituzte, eta aurre egin beharreko kontserbazio-arazoak ezagutarazi eta kontserbazioan gizakiak duen erantzukizunari buruz hausnarketa eragingo dute.\nJoaquin Araujo nekazari eta abeltzain ekologikoa da. 120 liburu argitaratu ditu egile gisa, 11 egilekide gisa eta 63 liburu kolektibotan parte hartu du. 2.500 artikulu baino gehiago argitaratu ditu egunkari, blog eta aldizkari ugaritan.\nMiguel Delibes de Castro, bestalde, Biologia Zientzietako doktorea eta CSIC-eko Ad honorem irakaslea da. 1988tik 1996ra Doñanako Estazio Biologikoaren zuzendari izan zen. Nazioartean ehunka artikulu zientifiko argitaratu ditu, baita dibulgazio-liburu eta artikulu ugari ere. Ugaztunak Kontserbatzeko eta Ikertzeko Espainiako Elkartearen (SECEM) sortzailea da eta Doñanako Partaidetza Kontseiluko presidentea ere bai.\nAmalur dokumentalak gizakiaren bilakaera eta hark naturarekin duen harremana kontatzen ditu, antzina-antzinatik hasi eta milaka pertsona biltzen dituzten hiri handiak nagusi diren garai modernoenetaraino. Ondoren, filmaren zuzendariak, Egoi Susok, ikusitakoaren inguruko solasaldia eskainiko du. Suso ikus-entzunezkoen errealizadorea eta ekoizlea da, eta 15 urtetik gorako esperientzia du. Eduardo Punseten TVE-ko \"Redes\" programa errealizatzen hasi zen, eta, handik gutxira, publizitate-merkatura eta dokumentalak egitera igaro zen.\nSaio honetan, naturaren soinuak aztertuko dira, soinu-paisaiak atzematen eta naturako film eta dokumentalak soinuztatzen aditu handia den Carlos de Hitaren eskutik eta Kutxa Fundazioaren Bihotz Berdeak programan parte hartzen duten gazteen laguntzarekin. Solasaldi/entzunaldi honetan, animalia basatien hizkuntzak eta horiek adierazten diren eszenatokiak, soinu-paisaiak, aztertuko dira. Carlos Hita naturaren soinuaren eta soinu-paisaiaren grabazioan aditua da, eta duela hogeita hamar urte baino gehiago hasi zen jarduera horretan.\n«Hijos del hielo» filma proiektatuko da eta ondoren, Unai Pascualek solasaldia eskainiko du «Zertarako balio du naturak» izenpean. Filmean, lau gizonek eta emakume batek munduan apartekoak diren Kolonbiako glaziarrak miresten eta babesten ematen dute bizia. Hala ere, haien bizia sakrifikatzea ez da nahikoa izango mendia zaintzeko.\n«Zertarako balio du naturak» solasaldian, halaber, naturaren balioan sakonduko da hainbat ikuspegitatik, haren erabilgarritasun praktikotik haratago joanez eta pertsonek natura-ingurunearekin duten harremanari egozten dizkioten alderdi subjektibo, kultural eta emozionalak aintzat hartuz.\nEkitaldi guztietarako sarrerak doakoak dira. Tolosako ekitaldirako sarrerak Topiceko webgunean eta egunean bertan Topiceko leihatilan eskuratu ahal izango dira. Donostiako ekitaldietarako sarrerak, berriz Donostia Kultura webgunean daude eskuragarri eta egunean bertan Antzoki Zaharreko lehiatilan ere eskuratu ahal izango dira.",
    "licencia": "cc-by-sa"
  },
  {
    "id": "28kanala_0000678",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lehiaketa batzordeak hiru urteko gaitasungabetze-zigorra ezarri dio Viacheslav Kobin-i\nLarunbatean Tolosa CF Eskubaloia eta Saiekoren arteko lehian izandako gertaeren ondoren hurrengo hiru urteetan ezin izango dio federazioari inolako lizentziarik eskatu.\nPatidako 48. minutuan 15 -17ko emaitza adierazten zuen markagailuak, Tolosa Eskubaloia eta Saiekoren arteko partidan. Orduan erasotu zuen Kobin entrenatzaileak lehiako epailea. Lehiaketa batzordeak partida momentu horretan zuen emaitzarekin amaitutzat ematea erabaki du. Horretaz gain, Viacheslav Kobin entrenatzaileari hiru urteko gaitasungabetze-zigorra ezartzea erabaki du, zigor hori 24. artikuluan tipifikatuta dago. Ondorioz, entrenatzaileak ezin izango dio federazioari inolako lizentziarik eskatu zigorrak irauten duen bitartean.",
    "licencia": "cc-by-sa"
  },
  {
    "id": "28kanala_0000679",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "\"Propaganda handia dago bikotearen inguruan, baita familiaren inguruan ere. Aldiz, oso gutxi lagun-sareei buruz\"\nZoragarri bezain izugarri dirudi Nerea Pérez de las Heras-ek bizitakoa 2023ko udan. Espainiar gehienok hauteskunde orokorren emaitzen zain geunden bitartean, gure etorkizunaren aldeko apustua eginez, idazle, komunikatzaile eta umorista bere bizitzaren aldeko hautua egiten zebilen. Horrelaxe, gordin.\nUr nahasietatik irtetea lortu zuela Nereak, nahiz eta ez oso sendo. Olatuak gorritzen ikusi bezain pronto, pilotu automatikoari eman eta superbibentzia jokoan murgildu zen, hurrengo pantailara iristeko asmoz; ospitalea. Ebakuntza gogorren ondoren, bizirik nahiz eta zango bat gabe, bizitzaren \"zankadila\" beharbada.\nBaina hara non, bizirik ateratzeaz haratago, egunerokotasun berriaren gordintasunetik salbatu behar izan zaio Nereari. Madrideko hiriak dituen oztopoak ekiditen ikasi behar izan du gurpildun aulkian, guk 10 minututan egin ditzakegun ibilbideak 50 minututan eginik. Baina trabak ez dira soilik arkitektonikoak izaten, burokratikoak ere badira, askotan buruhauste handiagoak eraginez. Eta hara non, hemen azaldu zitzaion bere salbamendu jaketako bat, Ines Hernand; lankide eta laguna. Nerearen hitzetan, \"gestioak egitera etorri zen Ines, hori baita bere gaitasun handienetako bat\". Horrela, bajaren tramiteak egin zizkion, eta zergatik ez, hainbat konbertsazio eta komentario deseroso ekidin.\nBere kemen eta adoreak atera zuen Nerea Menorkako ur nahasietatik, baina egunero igerian jarraitzen du bere lagun sareei esker. Hauen besarkada amaiezinek salbamendu- jaka zaizkio, gorputza inguratuz eta tinko eutsiz ito ez dadin. Izanik, pasarte hau ez da beste adibide bat baino, ez dezagun ahaztu maitasun istorio politenak lagunartekoak izan daitezkeela.\nBaina era berean, lagunarteko istorioek ere badute beraien gazi-gozoa, itolarri sentsazioa eraginez. Nor ez da bihotz minduta egon lagunarteko liskar baten ondoren, eta zer esanik ez, erlazioa erabat amaitzen denean? Argi hitz egiten al dugu honi buruz? Sare hauen haustura, sarritan, guztietan zailena izaten da, salbamendu-jaka zenari harria jarriaz gainean eta itsasoan ondoratuz.\nHorrexegatik, ezinbestekoa da lagun sare hauei buruz hitz egitea, beraien igoera eta jaitsiera guztiekin, elkarrenganako ardura azpimarratuz, fisikoa eta mentala. Izan ere, aurretiaz esan nizuenez, \"arduragabe emozionalen\" aurkakotasuna aldarrikatuko dut beti, baita lagunen artean ere; \"denboraren jostun\" izatea goraipatzen dut, lagunen arteko kalitatezko momentuak josteko; \"zinefilo\" bilakatzea ere gomendatzen dut, une hauek zinean bezala disfrutatzeko eta \"paramnesiak\" ekiditea aholkatzen dut, lagunarteko momentu oro kontzientziaz bizitzeko. Zaila dirudi, baina dedikazio kontua besterik ez da.\nHortaz, honakoa adio izan behar badu, azken hitzak nire salbamendu-jaka guztiei. Eskerrik handiena zuei, eta izan ez nauzuenoi, barkamenik zinena.",
    "licencia": "cc-by-sa"
  },
  {
    "id": "28kanala_0000680",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aranerreka eta Alustiza arteko udal jabetzako 14 hektareatan pinu landaketa moztu eta harizti naturala sortuko da\nAmasamendiko herri onurako mendien kudeaketa planaren garapenaren baitan, Gipuzkoako Foru Aldundiak eta Amasa-Villabonako Udalak elkarlanean beste esku-hartze garrantzitsu bat jarri dute martxan.\nKasu honetan Aranerreka eta Alustiza baserriaren arteko mendi-magalean aurkitzen den Insignis pinu (Pinus radiata) landaketa bat matarrasa sistemaren bidez moztu eta egurra aterako da. Mozketa egiteko garaian, dagoeneko bertan hazi diren haritzak (Quercus robur) errespetatuko dira eta mozketatik bi urtera, errefortzu gisa zuhaitz landaketa berri bat egitea aurreikusten da. Amasamendiko kudeaketa planak eremu horretan hektarea bakoitzeko 800-1000 haritz berri landatuko direla jasotzen du.\nModu horretan, beste urrats bat emango da gure mendietako landaketa artifizialen azalera murrizteko eta lurzoru horiek bertako espezieen baso iraunkor eta natural bilakatzeko prozesuan.\n13,95 hektareako lur eremuan egingo dira basogintza lan hauek lan eta Gipuzkoako Foru Aldundiak, dagokion esleipen prozedura jarraituz, Basalan Arrospide SL enpresa kontratatu du 78.650 euroko prezioa ordainduz.\nAmasa-Villabonako Udalak bere poza agertu du lan hauek egingo direlako. Ander Goikoetxea ingurumen zinegotziak Amasamendiko herri onurako mendien kudeaketa planaren garapenean aurrera egiten jarraitzeko konpromiso sendoa dutela adierazi du: \"Pixkanaka, bertako ekosistema naturalak kaltetu eta pobretu dituzten kanpoko espezieen landaketa artifizialak gure mendietatik desagerrarazi, eta bertako berezko espezieekin osatutako baso natural eta iraunkorrak berreskuratuko ditugu\".",
    "licencia": "cc-by-sa"
  },
  {
    "id": "28kanala_0000681",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kluben Arteko Gipuzkoako Txapelketako gomazko paletako finalak igandean jokatuko dira Beotibarren\nEzker Hormako Gipuzkoako Txapelketako gomazko paletako banakako lehendabiziko finalak jokatuko dituzte igandean Tolosako Beotibar pilotalekuan. Lehiak nagusien lehenengo eta bigarren mailetakoak izango dira eta buruz buru zazpiaren barruan jokatuko dira. Jaialdia goizeko 11:00etan hasiko da; nagusien bigarren mailan Beotibar klubeko Mikel Goitiak Belokiko Josu Vianaren aurka jokatuko du. Ondoren, lehenengo mailako finalean, Beotibarko Odei Arregik Mundarroko Ganix Urdangarinen kontra neurtuko ditu indarrak.",
    "licencia": "cc-by-sa"
  },
  {
    "id": "28kanala_0000682",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Iñaki Artolak gastroenteritisa du eta ezingo du jokatu Binakako Txapelketako play-offeko partida Beotibarren. Bere ordez Urrutikoetxeak jokatuko du.Zaratamoko aurrelariak Imazekin bikotea osatuko du Altuna III-Martijaren aurka. Bikote irabazlea finalerdietara sailkatuko da zuzenean.",
    "licencia": "cc-by-sa"
  },
  {
    "id": "28kanala_0000683",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Arratsaldean aurkeztu dute, Donostian, Matx kirol-proiektua. Kirolariak, kirolzaleak eta klubak batzen dituen aplikazioa da, eta helburu nagusia da hiruren arteko harremanak erraztu eta gertuko kirol komunitate berri bat sortzea.\nHainbat hilabetez sareetan edukiak partekatzen ibili ostean, gaur erakutsi dute jendaurrean Matx kirol-proiektua. Edukiez harago, gertuko kirolariak, kirolzaleak eta klubak batu nahi dituen egitasmoa da. Eta horren erakusle izan da Tabakaleran egindako agerraldi publikoa; izan ere, kiroleko eragile ugari elkartu ditu deialdiak. Proiektuko arduradunez gain, Eusko Jaurlaritzako eta Gipuzkoako Foru Aldundiko agintariak, Laboral Kutxako ordezkariak eta, besteak beste, lurraldeko federazio, klub eta kirolari ugari batu dira han.\nGuztiaren erdigunean aplikazio bat badago ere, Matx hori baino askoz gehiago izango dela esan dute arduradunek. Proiektua hiru zutabe nagusitan banatuko da: klubak, kirol-edukiak eta komunitatea.\nJoane Korta, TOKIKOMeko proiektu-kudeatzailea, kirol-kluben garrantziaz mintzatu da: \"Gertuko klubak oso garrantzitsuak dira guretzat, aplikazioa sortu eta berau garatzeko fasean ezinbestekoak izan baitira.\"\nBesteak beste, digitalizazioan eta komunikazioan lagunduko die Matx klubei, taldeetako datu baseak osatu, antolatu eta elkarren artean mezuak modu seguruan trukatzeko aukera eskainiko baitie. Era berean, kirol-datutegi indartsua ere izango da. Matx. \"Bakoitzaren interesen araberako emaitzak, partiden datak eta sailkapenak emango ditu une oro\" gaineratu du Kortak.\nKirol-edukiak ere oso garrantzitsuak izango dira Matxen. Gertuko kirolean gertatzen denaren berri emango du, ikuspegi fresko eta berritzailearekin. Eduki guztiak formatu bertikalean eta mugikorrean kontsumitzeko modukoak izango dira, eta albisteak, elkarrizketak, desafioak eta kirol-agenda kontsultatzeko aukera eskainiko die erabiltzaileei.\nAlde horretatik, hasieratik ikus-entzunezkoen aldeko apustu garbia egin dutela esan du Aratz Losadak, proiektuko eduki arduradunak: \"Gazteak izango dira gure xede-talde nagusia. Merkatua eta kontsumo ohiturak ondo aztertu ostean, garbi izan dugu eduki bertikal eta dinamikoen aldeko apustua egin behar genuela\". Horiek sortzeko, erredakzio propio bat osatu dute TOKIKOMeko Gipuzkoako hedabideekin. \"Talde-lanean ari gara eduki propioak sortzen, eta, era berean, hedabide bakoitzeko kirol-edukiak ere jasoko ditugu Matxen\" gaineratu du Losadak.\nTaularatzen azkena proiektuko marketin eta komunikazio arduraduna izan da. Maria Balzategik Matxen komunitateaz hitz egin du, eta, bereziki, interakzioaz eta sare sozialen amuaz jardun du berbaldian. \"Kirol-komunitate bat sortu nahi dugu. Kirolariek, klubek eta kirolzaleek, guztiek izango dute lekua aplikazioan. Euren artean komunikatu, argazkiak edo bideoak partekatu, albisteak sortu... Azken finean, interes antzekoak dituztenen arteko interakzioa bilatu nahi dugu\", esan du.\nAplikazioa izango da proiektuaren erdigune eta bertan ikusi ahal izango dira eduki guztiak, baina sare sozialen erabilera ere estrategikoa izango da, Balzategik adierazi duenez: \"Gure erdigunea aplikazioa da eta estrategia guztia bertara bideratuko dugu, baina jakitun gara sareek ere garrantzi handia dutela gaur egun; hori horrela, sareak amu moduan erabiliko ditugu\".\nAurrez esan bezala, TOKIKOMeko Gipuzkoako bazkideen babesarekin abiatu da proiektua, tartean da 28 Kanala, baina hura landu eta egonkortzearekin batera, gainontzeko bazkide eta lurraldeetara hedatzeko asmoa daukatela esan dute.\nSorburuan tokiko hedabideak egonik ere, Matxen atzean kirolariak eta kirolzaleak ere badaudela gaineratu nahi izan dute. Hiru urte hauetan aplikazioa garatzen lagundu duten klubak \"oso garrantzitsuak\" izan dira. Eurekin batera landu dute proiektua, eta aurrerantzean ere hori da asmoa. Eskutik joango gara zero kilometroko hedabideak eta tokian tokiko klubak\" adierazi dute.\nEusko Jaurlaritzako Euskara sustatzeko zuzendari den Estibaliz Alkortaren hitzetan, \"Matx proiektuaren bidez kirola baliatu nahi izan dugu gazteen arteko euskararen erabilera sustatzeko tresna gisa. Benetako helburua gazteek euskara gozamenarekin eta bizipen positiboekin lotzea da\".\nGarbiñe Mendizabal Gipuzkoako Foru Aldundiko Hizkuntza Berdintasuneko zuzendariak kirolak gizarteari egiten dion ekarpenari erreparatuz, gogorarazi du \"pertsonen harremanak sortzeko, berdintasunaren eta aniztasunaren alde egiteko, euskaraz gozatzeko, elkarrekiko errespetua indartzeko, bizitza ohitura osasuntsuak eta ongizatea integrala sustatzeko\" balio duela. \"Gizarte kohesionatu eta aurreratu bat eraikitzeko tresna baliotsua da kirola eta Matxek izugarrizko potentziala du alor horretan ere. Izan ere, Gipuzkoan kirolaren inguruan mugitzen diren kirolari, guraso eta boluntarioak komunitate erreal bateko kide zarete. Teknologia berrien bidez harreman horiek indartzea bilatzen du Matxek eta hori oso garrantzitsua da Gipuzkoa komunitate gisa indartzen jarraitzeko\".\nGaurko aurkezpenean Gipuzkoako kirol klubetako ordezkariak ere bidelagun izan dira, eta haiek ere harrera beroa egin diote aplikazioari. Azkoiti-Azpeitiko Iraurgi Saskibaloia klubeko Ibon Guridik nabarmendu du klub barneko zein kluben eta federazioen arteko \"komunikazioa sendotzeko\"; balioko duela Matxek. \"Horrelako iniziatibak positiboak dira kirol klubentzat, interesgarriak. Gu saiatuko gara gure teknikariak eta jokalariak Matx bidez lanean has daitezen\". Halaber, komunitate hori sortzeak aplikazio konbentzionaletatik at jardutea \"lagungarria\"; izango dela azpimarratu du Guridik.\nImanol Esnaola Tolosa CF Eskubaloi taldeko presidenteak, bestalde, \"itxura oso ona\" hartu dio proiektuari. \"Formazio asko falta zaigu jasotzea, taldeetako kideen fitxak-eta tramitatzeak ez baitu erraza ematen. Dena den, proiektuak indarra hartzen badu, bolumen bat hartzen badu, hutsune bat beteko du eta horrek aukera polita emango die klubei\". Era berean, eskubaloiari lotutako guztia Matx kirol aplikazioan jasota izateak kluben arteko harremana sendotzeko bidean \"erraztasunak\" emango dizkiela adierazi du Esnaolak.\nAretxabaletako UDA kirol elkarteari ez zaio urrunekoa Matx proiektua; izan ere, proiektuaren 0 fasean parte hartu du kirol elkarteak. Agurtzane Elkoro presidentearentzat \"bertute asko\" ditu aplikazioak. \"Federazio lizentzia asko izaten ditugu esku artean, eta arlo horretan euskara bultzatzeko egundoko esparrua izango da Matx\". Kirola ez da elite mailan bakarrik egin beharreko kontua, egunerokoan egin beharreko zerbait da; kirola egitea osasuna da. \"Kirola, euskara eta osasuna batuko dituen erreminta teknologikoa izango da\" gehitu du Elkorok.\nMatx doako aplikazioa da. IOS eta Android plataformetan bilatu, deskargatu eta erregistratu besterik ez da egin behar erabiltzen hasteko.\nTOKIKOM euskarazko hedabideen sareak eta Eusko Jaurlaritzako Kultura eta Hizkuntza Politikako Sailak elkarlanean pentsatu eta landu dute egitasmoa, eta Gipuzkoako Foru Aldundiaren, Laboral Kutxaren eta Gipuzkoako futbol eta eskubaloi federazioen babesa izan du.",
    "licencia": "cc-by-sa"
  },
  {
    "id": "28kanala_0000684",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Jokin Bildarratz Hezkuntza sailburuak, Tolosako Paper Eskolaren instalazioak bisitatu ditu\nLanbide Heziketako ikastetxe hau Tolosaldea LHII-ren egituran integratuko da 2024-2025 ikasturtean\nPaper Eskolara egindako bisitan, Jokin Bildarratz sailburua eta Jorge Arevalo sailburuordea Tolosaldea eta Don Bosco ikastetxeetako zuzendariekin elkartu dira, Iñaki Pakea eta Carlos Lizarbe. Elkarrekin aztertu dituzte Tolosaldeko egungo eta etorkizuneko prestakuntza-eskaintzari buruzko gai horiek guztiak, bai eta Tolosaldea LHIIn integratuko diren gune berri hauei esker eskaintza zabaltzeari buruzkoak ere.\nLanbide Heziketako ikastetxe honek 60 urte inguruko historia du Tolosan, eta paperaren industriak eskualde osoan izan duen indarraren ikur izan da. Gaur egun, Errenteriako Don Bosco Lanbide Heziketako Ikastetxe Integratuaren egituran barneratuta dihardu lanean. 2023-2024 ikasturtean 53 ikasle dituela, Kimika arloko bi heziketa-ziklo ematen ditu: Kimika Instalazioko erdi-mailako ziklo bat eta Industria Kimikako goi-mailako ziklo bat.\n2024-2025 ikasturteari begira, Tolosako Paper Eskolak berrikuntza garrantzitsuak izango ditu. Ikasturte berriarekin batera, Tolosaldea Lanbide Heziketako Ikastetxe Integratuan sartuko da, eta titularitate-aldaketa horrekin, prestakuntza-eskaintza zabaltzen hasiko da, Jarduera Fisikoak eta Kirolak, Kimika eta Informatikan hain zuzen.\nAurrerago, halaber, Tolosan Gastronomiaren arloko prestakuntza-zikloak ezartzea ere aurreikusten da, bai sukaldaritzan, bai gozogintzan eta konfiterian, azken artisau-jarduera horiek herri honetan duten tradizio zabalari jarraipena emateko asmoz. Informatikaren esparrua ere indartuko da, arlo horretako espezializazio-ikastaroak ezarriz (Adimen Artifiziala; Zibersegurtasuna; Industria Adimendunak; eta 5.0 Konektibitatea).\nIkastetxe honetan Kimikaren familiako irakaskuntzak mantenduz eta indartuz (paperaren industriari zuzendurikoak), gaur egun eraikin honetan martxan dagoen LabPaper paperaren laborategiaren funtzionamendua ere bermatuko da.",
    "licencia": "cc-by-sa"
  },
  {
    "id": "28kanala_0000685",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Iñauterien balorazioa egin dute herritarrek Tolosako Udalarekin. Orokorrean, balorazioa ona dela diote, \"bi puntu beltz\" ere aipatu dituzten arren.\nBart iluntzean bildu ziren herritarrak Tolosako Udalarekin batera Iñauterien inguruan hitz egiteko. Balorazioa ona izan den arren, datorren urtera begira hainbat proposamen atera dira festak hobetzearren, Udalak kontuan izango dituenak.\nEra berean, aurtengo indarkeria gertakariak ere mahai gainean jarri dituzte: «Behar adina aldiz aldarrikatzen jarraituko dugu sexu erasoek ez dutela lekurik jaietan. Kargarekin gertatutakoa argitzeko eskatzen jarraituko dugu, baina jende kopurua ikusita, prozeduran aldaketa bat behar dela ere uste dugu. Hala ere, gertakari horiez gain, bada azpimarratu nahi dudan beste mezu bat: Tolosak beste behin erakutsi duela festaz lasai gozatu besterik ez duela nahi» adierazi du Andu Martinez de Rituerto Tolosako Alkateak.\n1. Txarangei dagokienez, dantzaldien leku aldaketa positiboa izan da: belaunaldi ezberdinetako jende gehiago gerturatu da. Hala ere, inoiz baino jende gehiago pilautu da, zaldunitan batez ere. Horrek zaila egin du musikarientzat aurrera egin ahal izatea. Datorren urtera begira, oholtza handiagoa egitea pentsatu dute.\n2. Zezen plaza, pilaketarik gabe: zozketa sistemaren egokitasuna azpimarratu du udalak. Izan ere, sarbideetan ez da ez pilaketarik ezta arrisku egoerarik ere gertatu. Gaztetxoen jarrera ona ere aipatu nahi izan du Udalak. Pattar Zezenak ere balorazio ona izan du. Hurrengo urteetarako errotazioa egitea proposatu dute sokamuturrari dagokionez.\n3. Gazteentzako eskaintza gehiago landu behar da: egiteko bat da datorren urteetara begira gazteentzako ekintza gehiago aztertzea. Gainera, Udalak ondorioztatu du kontzertuak programatzea ordu eta egun zehatzetan, jende pilaketak sahiesten laguntzen duela.\n4. Txosnagunea: Giro ona egon da, belaunaldi askotako jendea bildu da eta arauak ondo errespetatu dira. Hortaz aparte, bai arduradunek eta baita bizilagunek ere begi onez hartu dituzte ezarritako babes neurriak.\n5. Karrozak: Udalak bere esku izan dituen baliabide hoberenak jarri dituen arren, oraindik badaude findu behar diren gauza, esaterako, karrozen kokalekua edota ordutegia, azken honek jasotzeko tarteari erreferentzia eginik. Bestetik, zarataren neurria gainditu ez duten arren, karroza batzuek txarangaren igoera eta jaitsiera errespetatu ez dituztela adierazi dute. Ikuskizunei dagokienez, asteartitakoa indartzea beharrezkoa dela ikusi dute.\n6. Konpartsak: Konpartsa batzuen lana eta ikuskizuna txalotu ditu Udalak, hauek egin dituzten parodiengatik. Ordea, ferialekua erabili duten beste 15 konpartsa ingururekin \"lanketa handia\" dagoela deritzo Udalak. Izan ere, ordutegia errespetatu duten arren, bolumena gainditu egin dute eta ikuskizunen maila eskasa izan da. Edukiontziak ez dira erabili, eta alkohol kontsumoarekin arduratuta agertu da Udala, ondorioz, datorren urtera begira neurri gehiago jarriko dituzte honen kontsumoa kontrolatzeko.\n7. Zezen suzkoaren harrera aparta: jende mordoa bertaratu zen. Ekitaldiak denbora gehiago hartzea aztertuko da datozen Iñauterietarako. Baita egun gehiagotan programatu daitekeen ere.\n8. Garbiketa indartu, baina are hondakin gehiago: Iñauteriak igaro ahala, hondakin kopuruak gora egiten duela adierazi du Udalak. Iaz baino bost tona hondakin gehiago bildu da aurten, kopuru zehatza 54,5 izanik. Gainera, edukiontzi gehiago jarri den arren, asko ez dira erabili. Hala ere, aurten 129.000 litro ur gutxiago erabili dira. Bestetik, komun gehiago jarriko dituzte datorren urterako. Aipatzekoa da baita, Bellota eta Ferialekuko jarrera \"guztiz desegokiak\", pintaketak egin, kirol taldeen materiala apurtu eta lapurtu egin baitute. «Aztertuko dugu nola indartu eta hobetu, baina dudarik gabe jarrera aldaketa bat behar da guztion aldetik», azaldu du Martinez de Rituertok.\nTolosako Alkateak eskerrak eman nahi izan die garbiketan aritu diren 45 pertsonei. Lantalde honi esker, Tolosako kaleak goizeko lehen ordurako garbituta egon baitira.\n9. Proposamen eta iritzi gehiago egiteko aukera: datorren urteko Iñauterien inguruko iritzi gehiago biltzeko asmoz, proposamenak egiteko aukera zabalduko du Udalak. Xehetasun gehiago emango dituzte egun hauetan zehar.",
    "licencia": "cc-by-sa"
  },
  {
    "id": "28kanala_0000686",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Eskopetarietan parte hartzen duten guztiak daude bilerara deituta, bertan armen araudi berriaren inguruko azalpenak emango dira. Batzarra 18:30ean hasiko da.\nTolosako Udalak, San Joan egunean herriko kaleetan desfilatzen duten eskopetari konpainietako kideentzat bilera deitu du. Bihar, asteazkena 18:30ean hasiko da batzarra Leidorren. Bertan, Tolosako Udaleko ordezkariek eta konpainietako kapitainek armen inguruan zorroztu den araudia azalduko dute.",
    "licencia": "cc-by-sa"
  },
  {
    "id": "28kanala_0000687",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalak 5.000 euroko laguntza bideratuko du Gazara, Palestinar herriarekin elkartasunez\nGernika-Palestina Deialdi Herritarrak egindako eskaerari erantzunez, Amasa-Villabonako Udalak 5.000 euroko ekarpena egingo dio Palestinan eta zehazki Gazan lan humanitarioa garatzen duen Mundubat Gobernuz Kanpoko Erakundeari. Euskal erakunde honek 1998az geroztik palestinarren eskubideak defendatzeko eta eskualdean bake justua lortzeko lanean dihardu.\nDagoeneko 30.000 pertsona baino gehiago hil dira Palestinan Israelgo okupazioaren bonbardaketak hasi zirenetik. Horietatik gehienak emakumeak eta haurrak dira eta sarraskiak, tamalez, ez du etenik. Egoera lazgarri horren aurrean, Gernika-Palestina Deialdi Herritarra elkarteak Euskal Herritik elkartasun erantzunik bateratuena eman nahi du, eta horretarako, besteak beste, diru-bilketa abiarazi du. Amasa-Villabonako Udalari ere ekarpen ekonomikoa egiteko eskaera egin zion pasa den urtarrilaren 29an.\nBada, gaur eguerdian izandako Ogasun Batzordean ordezkaritza duten alderdi guztiek aho batez adostuta, 5.000 euroko diru ekarpena egingo dio Udalak Mundubat GKEari.\nEkarpen honek bere helburuak bete ditzan, Gernika-Palestina Deialdi Herritarra-k bideratutako diruaren jarraipen zehatza bermatuko du eta urte amaieran Udalari memoria bat aurkeztuko dio, ekarpen honen emaitzak azalduz.",
    "licencia": "cc-by-sa"
  },
  {
    "id": "28kanala_0000688",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Urteetako lan gogorraren ostean, iritsi da jendaurrean aurkezteko eguna. Bihar arratsaldean egingo dute ekitaldia, Donostian.\nMatx kirol-aplikazio bat izango da. Kirola dinamizatuko du, gertukoa balioan jarriz, eduki freskoa eskainiz eta kirolzaleen, kirolarien eta kluben arteko harremanak erraztuz. Ikus-entzunezko edukiak, emaitzak, sailkapenak eta klubentzako digitalizaziorako erreminta ere izango da.\nTokikom sareak eta Eusko Jaurlaritzako Kultura eta Hizkuntza Politikako Sailak elkarlanean pentsatu eta landu dute egitasmoa, Gipuzkoako Foru Aldundiaren eta Laboral Kutxaren laguntzarekin. Arduradunen esanetan, «gertuko kirol komunitate berri bat» sortzeko intentzioarekin garatu den «proiektu estrategikoa» da Matx.\nTabakalerako Z aretoan egingo da agerraldia 18:30ean eta proiektuko kideekin batera, bertan izango dira, besteak beste, Eusko Jaurlaritzako Kultura eta Hizkuntza politikako sailburuordea Miren Dobaran eta Gipuzkoako Foru Aldundiko Eider Mendoza diputatu nagusia. Federazioetako eta klubetako ordezkariak, kirolariak eta babesleak ere gonbidatu dituzte Matx-en aurkezpen-ekitaldira.",
    "licencia": "cc-by-sa"
  },
  {
    "id": "28kanala_0000689",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gipuzkoa, Bizkaia eta Nafarroa aldean ibili dira pasa den asteburuan Alpino Uzturre mendi korrikalariak\nZestoako Kobaz Koba mendi lasterketa luzean (25 km. eta 1.450 m. desnibela metatua), Naroa Uria 4.sailkatu da eta Yashira Navas 11.n. Mutiletan, berriz, Ion Intxausti 11.n, Mikel Goikoetxea 18.n, Amaiur Urkia 54.n, Javier Martinez 151.n eta Julian Galaraza 252.n. Rafa Suarezek lasterketa azken kilometroan utzi behar izan zuen lesio bat medio izandako ezbehar baten ondorioz.\nLasterketa berdinean baina distantzia motzean (15 km. eta 750 m. desnibela), Erika Alvarez 5.sailkatu zen eta Endika Trula 11.n.\nEgun berean, Zaramillon (Bizkaia), Apuko mendi lasterketa ere lehiatu da (30 km. eta 1.600 m. desnibela metatua). Bertan Jokin Uribetxeberria 16. postuan (helmugan 2:35 07\") eta Asier Urbistondo izan dira 211.en helmugaratu dira.\nEta Zarrakaztelun (Nafarroa), Larrate Trail mendi lasterketan (21 km.), Argider Txurruka bostgarren sailkatu da.",
    "licencia": "cc-by-sa"
  },
  {
    "id": "28kanala_0000690",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetako filmak Nosferatu , Maria Callas , Mikaela eta Bambi una vida en el bosque izango dira.\nOstegunean hasiko da aste honetako zinema karteldegia Nosferatu filmarekin 20:30ean . Obsesioari buruzko istorio gotikoa. XIX. mendean Alemanian kokatzen den neska gazte bat sorgindua dago Transilvaniako banpiro zahar batengandik. Hau neskarekin erabat obsesionatuta dago.\nLarunbatean eta astelehenean 19:00etan Maria Callas filma izango da ikusgai. Munduko opera-kantari garrantzitsuenaren istoria zalapartatsu, eder eta tragikoa. 70. hamarkadan Parisen eman zituen azken egunetan kontatuko dizkigu.\nLarunbatean 21:45ean eta igandean 19:30ean eskeiniko da Mikaela filma. Errege egunaren bezperan, aurrekaririk gabeko elur-ekaitzak Espainia astindu du. Kolapsatuta dagoen autobide bateko kaosaren erdian, lapur-talde batek furgoi blindatu bat lapurtzeko aprobetxatu du aukera. Handik metro gutxira Leo dago, galtzeko ezer ez duen polizia bat, eta gazte baten ustekabeko laguntzarekin, taldea harrapatzen saiatuko dira.\nIgandean 17:00etan Bambi, una vida en el bosque filma eskeiniko da. Felix Saltenen \"Bambi, la historia de una vida en el bosque\" liburuaren egokitzapena. Ama eta basoko animaliaz inguratuta bizi den oreinkume gazte baten abenturak kontatzen ditu filmak. TXikitatik hezi du amak, indartsu hazi dadin baina udazkena iristean, ehiztariek amarengandik betiko bereiziko dute Bambi, benetako abentura bat biziz.\nAmasa-Villabonako kasuan, Mikaela filma eskainiko da baita ere, larunbatean 19:30 eta 22:00etan eta igande eta astelehenean 19:30ean .",
    "licencia": "cc-by-sa"
  },
  {
    "id": "28kanala_0000691",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "32 pilota partidu ofizial, txapelketa pribatuetan 1, eskolartekoan 26 eta aiztondo topaketan 12 partidu jokatuko dituzte partida guztien kartelak ikusteko sartu behar zanaren www.beharzana.eus web-gunean edo egin klik hemen .\nAste honetan Villabonan 18 pilota partidu jokatuko dira ostegun, ostiral eta larunbatean. 16 federatuak izango dira eta 2 Aiztondoko XXVI. topaketari dagozkionak. Gipuzkoako txapelketa zein Udaberri Sariko partidak izango dira, eskuz eta joko garbian, ezker paretan eta trinketean.\nGuztira partida ofizialei dagokienez, Gipuzkoako txapelketa eta Udaberri sarian 26 partida jokatuko dituzte, 6 Euskal Ligako partidak izango dira.\nPartidak Gipuzkoa osoan barna jokatuko dituzte, Getaritik Zegamaraino, Astigarraga, Hernani, lazkao eta beste hainbat herriekin batera.\nAiztondoko XXVI. Aiztondo pilota topaketa jokatzen jarraituko dute Aiztondo bailarako herrietako taldeetako pilotariak. Villabonan Infantilek jokatuko dute aste honetan.\nBestetik, Baztango XXXIV. txapelketa hasia da eta Larrartek jokatuko du aste honetan.",
    "licencia": "cc-by-sa"
  },
  {
    "id": "28kanala_0000692",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Otsailaren 11 Emakume eta Neska Zientzialarien Nazioarteko Eguna da, garapen zientifiko eta teknologikoan ekarpenak egiten dituzten emakume eta nesken lana aitortzea eta goraipatzea helburu duen eguna.\nHistorian zehar emakumeak ezinbestekoak izan dira aurkikuntza eta aurrerapen ugarietan, baina askotan hauen lana ikusezina izan da edo oharkabean igaro da. Beraz, otsailaren 11k emakume zientzialariek egindako ekarpenak balioan jarri, aitortu eta arlo zientifiko guztietan emakumeen parte-hartze aktiboa sustatu nahi du.\nGainera, Emakume eta Neska Zientzialarien Nazioarteko Egun honen helburua ere bada neska gazteak karrera zientifikoak egitera animatzea. Estereotipoak eraitsi eta pertsona guztiek, generoa edozein dela ere, zientzian euren talentua garatzeko aukera berdinak izan ditzatela bermatzea.\nUdalak eta Berdintasunean Ados! mahaiak zientzian lan egiten duten herriko lau emakumerekin hitz egin dute. Emakume hauek euren esperientziak partekatzeaz gain, urteetan gizonen presentzia nagusi izan den eremu batean nola nabarmendu diren azaldu dute.\nOnintza, Alazne, Miriam eta Laurak zientziaren arloan dituzten erronkak eta lorpenak ezagutuko ditugu. Emakume hauen istorioak eredugarriak izan daitezke oraindik bide profesionala zein izango duten erabaki ez duten neska gazteentzat.",
    "licencia": "cc-by-sa"
  },
  {
    "id": "28kanala_0000693",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kabi Alai elkartearen eta udalaren eskutik, hainbat iragarriz osatutako ekitaldia ospatu da Triangulo plazan.\nArtxiboko Neskak izan dira aurtengo Kabi Alai elkarteak banatutako kuttuna sariaren irabazleak. Beraiek izango dira beraz ostegun gizenean txupinazoa botako dutenak.\nBestalde, aurtengo kartelaren irabazlea; Janire Iraola Ulacia izan da. Herriko hainbat balkoi irudikatu ditu bertan.",
    "licencia": "cc-by-sa"
  },
  {
    "id": "28kanala_0000694",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Areto futboleko 3. mailako eta Euskal Ligako partidak jokatu egingo dira, epaileen greba bertan behera geratu baita. Honekin, Lauburu B-k eta Tolosalak normaltasunaz jokatuko dituzte asteburu honetako lehiak.\nEpaileen greba Usabalgo kantxan gertatutako epaile baten aurkako eraso baten ondorioz burutu zen, hasiera batean bi jardunaldiz hauen lana etenez. Azkenean jardunaldi bakarrari eragin dio Epaileen Euskal Batzordeak hasiera eman zion grebak.\nTolosalak Aerolink Elorrietako-ren aurka jokatuko du otsailak 8an, 20:00etan, eta Lauburu B-k Lagun Onak-en aurka otsailak 9an, 18:00etan.",
    "licencia": "cc-by-sa"
  },
  {
    "id": "28kanala_0000695",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Olaederra Kiroldegiko kirol kantxaren eraberritze lanak amaituta, dagoeneko zabalik eta erabilgarri dago\nOlaederra Kiroldegiko kirol kantxa nagusiaren birmoldaketa lanak amaierara iritsi dira eta azken ukitu txiki batzuen faltan, dagoeneko azpiegitura guztiz eraberritua eta erabilgarri dago bai kirolarientzat eta baita ikusleentzat ere. Kirol kantxa nagusiaren eraberritze integral hau amaituta, kiroldegiak bere zerbitzuen %100a eskaini ahal izango ditu berriro ere.\nKirol kantxaren eraberritzea gauzatzeko hainbat lan eta esku hartze gauzatu dira:\nLehen kantxak zuen teilatuak arazo ugari sortzen zituen eta erabat zaharkitua geratu zen. Beraz teilatua oso osorik aldatu behar izan da, guztira 36 argi-zulo dituen estalki berri bat eraikiz. Horrela, estalki berriarekin argi naturala asko baliatzen da eta ezarri den isolamendu termikoak kantxa barruko tenperaturak leundu ditu. Modu horretan kirola egiteko giro erosoagoa eta tenperatura leunagoak izango dira bertan. Hala ere, aipatu behar da obraren exekuzioan egindako hainbat akats direla medio, teilatuak arazo asko eman dituela ur filtrazioak eta itoginak direla medio. Hergar SL enpresa arduratu da lan horretaz, eta Udalak 423.851,27 euroko inbertsioa egin du.\nKirol-pistako gainazala ere guztiz eraberritu da, eta homologatutako egurrezko lurzorua jarriz. SDI enpresa arduratu da lan hori gauzatzeaz, eta Udalak 161.656 euro bideratu ditu horretarako. Gainera, pistako marren margoketa-lanak hainbat kirol-diziplinatarako egokitu dira (saskibaloirako, areto-futbolerako eta boleibolerako, besteak beste).\nAurretik zeuden argi-foku alogeno zaharrak kendu, eta LED teknologiako argiztapen sistema berria instalatu da. Horrela, kantxaren argiztapena hobea izateaz gain, energia aurrezpen nabarmena izatea lortu da. Argi berri guzti horiek Indarbi SL enpresak eskuratu eta instalatu ditu Udalak, 45.666,63 euroko inbertsioa egin eta gero.\nKirol kantxako ikusleentzako harmailetako eserlekuak egoera kaskarrean zeuden eta horiek erretiratu, eta urdin eta berde koloreko eserleku berriak ezarri dira. Horiek Kirol Aukera enpresan eskuratu ditu Udalak eta 10.376,23 euroko inbertsioa egin du. Eserlekuen azpiko euskarri metalikoak ere guztiz zaharkituak zeuden eta lixatu eta margotu egin dira guztiak. Lan hori Pinturas Sanz enpresak gauzatu du eta 3.135 euroko kostua eduki du.\nHarmailetako ikusleek erabiltzeko komunak ere berritu dira higiene eta irisgarritasun baldintzak hobetuz. Komunen eraberritzea Promociones Ermu 2002 S.L enpresak gauzatu du eta Udalak 22.420,09 euro inbertitu ditu.\nBesteak beste Teilatu azpiko egitura metalikoak txuriz margotu, kantxako pistak banatzeko erabiltzen diren lona erraldoiak eta saskibaloiko saskiak garbitu dira, eta kirol-material berria erosi da (boleibolean jokatzeko sare berriak etab.).\nAipatu bezala, gaur gaurkoz oraindik azken ukitu batzuk burutzea falta da Olaederra kiroldegiko kirol kantxaren eraberritzearekin guztiz amaitzeko. Besteak beste, areto futbolean jokatzeko ate edo porteria berriak erosiko dira, horman dauden publizitate euskarri zaharrak erretiratuko dira, teilatuko itoginekin behin betirako amaitzeko lanak egin behar dira etab.\nBeraz, gaurkoa egun pozgarria da, azkenean datorren astelehenean urte luzez egoera onean mantenduko den kirol kantxa egoki eta txukun bat izango dugulako erabilgarri, herriko kiroldegian.\nBukatzeko, Udalak barkamena eskatu nahi die kirol kantxa hau erabiltzen duten herritarrei eta batez ere kirol elkarteei, eraberritze lan hauek pilatu duten atzerapenak sortu dizkien eragozpen guztiengatik. Benetan sentitzen du eta era berean, aurrerantzean kantxa berriarekin gozatu dezatela desio du.",
    "licencia": "cc-by-sa"
  },
  {
    "id": "28kanala_0000696",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udala LED teknologiako argiteria publiko berria ezartzen ari da Villabonako erdigunean\nKale Berrian, Malkar Plazan eta Ama Lurra Plazan, guztira 47 argi-puntu berritzen ari da Udala egunotan, eta lehen zeuden argi alogeno zaharrak LED teknologiako argi berriekin ordezkatuko dira.\nArgi berri hauek eraginkorragoak izatez gain, ingurumena errespetatzen laguntzen dute energia-kontsumoa nabarmen murriztuz, eta era berean zonalde horietako argiteria publikoaren kalitatea asko hobetuko da.\nLuminaria berriak eskuratzeko 10.769 euroko inbertsioa egin du Udalak eta Sielco Equipos y Sistemas SLU enpresari erosi dio materiala. Instalazio lanak, aldiz, udal-brigadako langileak ari dira egiten egunotan.\nGainera, udal brigadako langileek Malkar plazan eta inguruan argiteriaren mantenu lanak egingo dituzte, farolen egitura metalikoak lixatu eta margotuz eta argiak babesteko plastikoak garbituz.\nEkimen honekin, Udalak herriko azpiegiturak modernizatzeko ahaleginarekin jarraitzen du ingurune jasangarriagoa eta eraginkorragoa sustatuz. Udalak jakinarazi du argiteria publikoari dagokionez, herriko argi guztiak LED teknologiara pasatzeko trantsizio prozesua oso aurreratuta dagoela, argi puntuen %85etik gora dagoeneko aldatu eta berritu baitira.",
    "licencia": "cc-by-sa"
  },
  {
    "id": "28kanala_0000697",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Danok Danena Halterofilia Taldeak Espainiako Kluben Txapelketan bigarren postua lortu du\n16 urtez azpiko kategorian Danok Danenako kideek bigarren postua lortu dute Madrilen lehiatutako txapelketan.\nEzusteko ona izan zuten asteburuan Danok Danena Halterofilia Taldeko kideek. Iaz egindako lan onari esker Kluben Arteko Espainiako Txapelketan izan dira 16 urtez azpiko taldekideak. Bost taldek bakarrik izaten dute lehiaketa honetan parte hartzeko aukera. Horien artean txapeldunorde geratu da Aiztondoko taldea. Danok Danenaren izenean Mohamed Redak El Byad, Eneko Mesa, Sergio González, Joel Ropero eta Zigor Urretabizkaia izan ziren Madrilen. Bertaratu ez bazen ere, Ander Rodriguezek aurrekoekin prestatu du txapelketa. Madrilen izan denen batek huts egingo balu, Rodriguezek ordezkatuko luke. Entrenatzaile lanetan Ekaitz Kortajarena artidu da.",
    "licencia": "cc-by-sa"
  },
  {
    "id": "28kanala_0000698",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "28 pilota partidu ofizial, tapelketa pribatuetan 4 eta Aiztondo Topaketan 16 partidu jokatuko dituzte partida ia guztien kartelak, tokiak eta jokatuko duten pilotarien kartelak ikusgai dituzue gure web orrian. www.beharzana.eus webgunean, \"ezagutu pilota taldea\" eta \"partida guztiak\" hautatu.\nAste honetan Villabonan 5 pilota partidu federatuz gozatzeko aukera izango da. Gipuzkoako txapelketa zein Udaberri Sariko partidak izango dira, eskuz eta joko garbian, ezker paretean eta trinketean.\nGuztira partida ofizialei dagokienez, Gipuzkoako txapelketa eta Udaberri sarian 23 partida jokatuko dituzte, 4 Euskal Ligako partidak izango dira.\nAiztondoko XXVI. Aiztondo pilota topaketa jokatzen jarraituko dute Aiztondo bailarako herrietako taldeetako pilotariak.\nZaramagako txapelketan elite mailan Cestau eta Erasunek, Arkupe txapelketan final laurdenak Illarramedik, EMC txapelketan Larrartek eta Maizek Ducassue-ren aurka jokatuko dute.",
    "licencia": "cc-by-sa"
  },
  {
    "id": "28kanala_0000699",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetako filmak El 47, El profesor de esgrima, Septiembre 5, Azerik eta Erbik basoa salbatzen dute eta Las vidas de sing sing izango dira.\nOsteguean hasiko da aste honetako zinema karteldegia El 47 filmarekin 20:30ean . Manolo Vital 47. lineako autobus-gidaria da eta Udalak behin eta berriz errepikatzen zuen gezur bat desmuntatzen du: autobusek ezin dituzte Torre Baro barrutiko aldapak igo. Ekintza horrek aldaketarako katalizatzailea dela erakutsi du, bertakoen kausak eta 70eko hamarkadako Bartzelona modernoa sortzen lagunduko duen langile-klasea indartuz.\nLarunbatean eta astelehenean 19: 0 0e t an El profesor de esgrima filma izango da. Paris, 1887. Bilakaera azkarra duen gizarte batean, dolua da ohorea defendatzeko azkeneko gauza. Clément Lacaze, esgrima-maisu karismatikoa, indarkeria suntsitzailearen espiral batean harrapatuta dago. Honek, Marie-Rose Astié ezagutuko du, bere garaira aurreratutako feminista, eta doluaren arte konplexua irakastea erabakiko du. Probokazioei aurre egin eta bat egingo dute beren ohorea defendatzeko.\nLarunbatean 21: 30 ean eta i gandean 1 9 : 3 0ean eskeiniko da Septiembre 5 filma. 1972ko Municheko Joko Olinpikoetan, jokoak estaltzen zituzten ABCko kazetari estatubatuarrek talde terrorista batek bahitutako atleta israeldarren bahituen krisia estali behar izango dute bat-batean.\nIgandean 1 7 :00etan Azerik eta Erbik baso salbatzen dute filma eskeiniko da. Basoan gauza arraroak gertatzen dira! Hontza desagertu egin da, arratoi maltzurrek izututa dauzkate bizilagunak, eta aintzira batek gainezka egin du, basoan bizi direnen etxeak urpean utziz. Kastore megalomanoaren lana izan daiteke? Azerik eta Erbik Hontza aurkitu eta biztanleen etxeak salbatu nahi dituzte, arriskuan jarriz bien arteko adiskidetasuna.\nAmasa-Villabonako kasuan, Las vidas de sing sing filma eskeiniko da, larunbate tik astelehenera 19:30ean eta baita larunbatean 22:00etan ere. Sing Sing Zentro Korrekzionalean, munduko segurtasun handieneko espetxe ospetsuenetakoa, espetxeratutako preso talde txiki batek bere antzezlan propioa muntatu nahi du antzerki-tailer baten zati gisa. Arte eszenikoen bidez, gizon horiek mundua borrokatu beharreko leku gisa ikustea lortuko dute.",
    "licencia": "cc-by-sa"
  },
  {
    "id": "28kanala_0000700",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Harrituta utzi gaitu Amasa Villabonako EHbilduk agintzen duen gobernuak AIZTONDO EUSKAL ESKOLA PUBLIKOA HARRO! taldeak Udal Batzarrari aurkeztu eta Udal Batzarrak onartutako eskaera ez dela bete egiaztatzeak.\nEuskal Eskola Publikoko ordezkariok, Hezkuntzaren sare publikoko partaideak izanik, hauxe eskatu zioten herritarrengandik gertuen dagoen erakunde publikoari: aurtengo aurrematrikulazio kanpaina abiatu aurretik, Udalak bere menpe dauden komunikazio bideetan gurasoek haien haurrak eskola publikoko sareko zentroetan matrikula ditzaten animatzeko mezuak jar ditzala.\nEta amasatar eta villabonatarren ordezkariok bat egin genuen eskariarekin. Baina, proposamena aurreko astean onartu eta aurrematrikulazio kanpaina atzo hasi bazen ere, Amasa Villabonan agintzen duen EHbilduren gobernuak ez du Udalbatzarrak onartutakoa bete.\nGu zur eta lur, lur jota uzteko moduko tratua jasotzen ari dira AIZTONDO EUSKAL ESKOLA PUBLIKOA HARRO! taldeko gurasoak, irakasleak eta langileak Amasa Villabonako gobernuaren aldetik: eskaeraren eztabaida atzeratu ondoren, onartutakoa bete ez.\nItxura denez, Amasa Villabonan, emandako hitzak ez du ezer balio alkatea eta Udal gobernuarentzat.",
    "licencia": "cc-by-sa"
  },
  {
    "id": "28kanala_0000701",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Harrituta nago, Matute jauna, zure bizitza osoan politikan ezagutu zaitugu, eta oraindik ez duzu gure Kontzertu Ekonomikoa barneratu.\nHarritu egiten nau, esan duzunean, zerga honek urtero biltzen dituen 67 milioi euro, euskal foru ogasunean geratzen direla.\nEz zaitez nahastu eta itzazu nahastu herritarrak. Foru Ogasunek ez dute ezer jasotzen zerga honengatik, are gehiago, ez Petronorrek ez Iberdrolak ez dute ezer sartzen euskal ogasunean zerga honengatik.\nIberdrola zein Repsol estatuko diruzaintzan egiten dute bere ekarpena eta energia-konpainia guztiak biltzen dituen Estatuko diruzaintza horren guztizko kopurutik, egungo Gobernuak zenbateko bat lagatzen dio Eusko Jaurlaritzari, 6,24ri dagokion zenbatekoa. Hori Batzorde Misto batean adostu zen, zure taldearen emendakin baten ondorioz, hain zuzen ere, gero nire taldeak zuzendu behar izan zuena, foru ogasunek zerga honetan duten parte-hartzea jorratzeko, hain zuzen ere, kopuru hori ezin delako adostu.\nEstatuak biltzen dituen eta egungo Gobernuak transferitzeko betebeharrik ez duen kopuruak dira. Eta formula honekin etorkizunean beste Gobernuei zifra hori proposatzeko eta Kontzertu Ekonomikoa hutsik uzteko ateak zabaltzen ari zarete. Hau da zure ekarpen handia.\nEta oso kezkatuta zaude esaten duzun zulo hori nola estaliko den zergak aurrera egiten ez badu, eta galdetzen dizut: Esango al didazu nola, noiz eta non dekretu honetako zein artikulutan sartzen den Erkidegoen parte-hartzea, milioi horiek Euskadira iristen direla ziurtatzeko zerga hori aurrera ateraz gero?\nEsango dizut, INON. Sartzea ahaztu zaizue. Beraz, gezurra da dekretu honen aurka bozkatzeak 67 milioi euro horiek galtzea dakarrela esaten duzunean. Baina zure lasaitasunerako, Euskadiren zerbitzuak bermatuta daude, nire taldeak EAJ/PNVk adostutako neurriek 300 milioi baino gehiagoko diru-sarrerak ekarriko dizkiolako Euskadiri hidrokarburoen BEZaren iruzurra geldiarazteko neurriari eta multinazionalen gaineko zergari esker, ez direnak aurrekontuan agertzen, aurrekontuak onartu zirenean EAJk oraindik gai horren inguruko akordiorik itxi ez zuelako.\"",
    "licencia": "cc-by-sa"
  },
  {
    "id": "28kanala_0000702",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hilabeteko azkeneko ostegunetan egin ohi duen moduan, Tolosako Udalak arratsaldeko 18:30ean hasita egingo du Urtarrileko Osoko Bilkura. Gaurko batzarreko gai ordenak sei puntu ditu:\nAkta hau onartzea: 2024ko abenduaren 23ko ohiko osoko bilkurakoa. (2024IPLE0015)\nOnartzea Polizia eta Larrialdietako Euskal Akademiaren eta Tolosako Udalaren arteko kudeaketa-gomendio hau: tokiko poliziaren oinarrizko eskalako agenteen seigarren deialdi bateratuan sartzekoa. (2025PZZZ0005)\nOnartzea zehapen-espediente bati hasiera ematea Tolosako hiri-garraio kolektiboaren zerbitzu publikoa kudeatzeko enpresa kontratistari, kontratuaren betebeharrak ez betetzeagatik. (2020SABI0001 - 2024JZER0002)\nOnartzea Tolosako Udaleko 2023-2025 Dirulaguntzen Plan Estrategikoaren aldaketa. (2025DLPE0001)\nOnartzea hasiera ematea «6.1 San Kosme eta San Damian» azpiesparruko birpartzelazio-proiektua ofizioz berrikusteari. (2024IOFB0001 - MAU25007)",
    "licencia": "cc-by-sa"
  },
  {
    "id": "28kanala_0000703",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Katalana eta galegoa ere eskuragarri 28kanala.eus-eko itzulpen automatikoko aukeren artean\nGaurtik aurrera 28kanala.eus-eko erabiltzaileek bi hizkuntza gehiago dituzte eskura albisteen titularrak eta sarrerak automatikoki itzultzen dituen sisteman. Orain, testuak galegora eta katalanera ere itzultzen ditu sistemak, orain arte ingelesera, frantsesera eta ingelesera egin duen bezalaxe.\nItzulpen sistema hau 2024ko maiatzean jarri zuen martxan TOKIKOMen Alea.eus, Erran.eus eta Goiena.eus webguneetan, modu esperimentalean, eta gerora zabaltzen joan da toki komunikabideen beste hainbat webgunetara.\nItzulpen sistemaren helburua ez da toki komunikabideon edukia osorik itzultzea: euskarazko komunikabideak gara eta halaxe jarraitu nahi dugu. Baina bai eskaini nahi izan diegu laguntza txiki bat gugandik gertu baina euskarazko komunitatetik kanpo bizi diren herrikideei, hurbiltzeko aukera izan dezaten. \"Teknologiak zubigintzarako aukera oparoa eskaintzen digu, eta ez diogu horri uko egin nahi izan\", azaldu du TOKIKOMeko Komunikazio eta IKT zuzendariak, Joxe Rojasek.\nLaguntzako itzulpen sistemaren garapena ez da hemen geratuko. TOKIKOMek asmoa du hizkuntza gehiago gehitzeko sistemara, batez ere gure herrien bueltan mugitzen diren hizkuntza komunitate txikiei euskaldunokin bat egiten laguntzeko. \"Erronka soziolinguistiko zein teknologiko handia da, baina bidelagun egokien bila ari gara lanketa osatu bat egin eta euskal komunitatearen ikuspegitik zentzua duen eskaintza egiteko, teknologiarekiko besterik gabeko liluran jausi gabe\".\nTreberen laguntza teknikoarekin garatutako itzulpen sistema webgune hauetan topatu daiteke:\n28 Kanala.eus, Aiurri.eus, Alea.eus, Barren.eus, Berriketan.eus, Drogetenitturri.eus, Erran.eus, GiTB.eus, Goiena.eus, Hiruka.eus, Plaentxia.eus eta Txintxarri.eus.",
    "licencia": "cc-by-sa"
  },
  {
    "id": "28kanala_0000704",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "31 pilota partidu ofizial, eskolarteko topaketako 27 txapelketa pribatuetan 3 eta Aiztondo topaketetan 19 partidu jokatuko dituzte.\nGure pilotariek jokatuko dituzten partida ia guztien kartela eta jokatuko duten pilotariek zein diren ikusteko www.beharzana.eus webguenra jo daiteke. Bertan \"ezagutu pilota taldea\" eta azkenik \"partida guztiak\" aukeratu.\nAste honetan Villabonan 13 pilota partidu federatu eta beste 16 eskolartekoz gozatzeko aukera izango da. Euskal Liga, Gipuzkoako txapelketa zein Udaberri Sariko partidak izango dira, eskuz, joko garbian zein paletaz neskak eta gizonezkoak tartean.\nAste honetan besteak beste Aiztondoko XXVI. Aiztondo pilota topaketa jokastzen hasiko dira Aiztondo bailarako herrietako taldeetako pilotariak.",
    "licencia": "cc-by-sa"
  },
  {
    "id": "28kanala_0000705",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetako filmak Jurado No2 , Itoiz udako sesioak , Hombre lobo, Flow un mundo que salvar, Emilia Pérez eta Sonic 3: La pelicula izango dira.\nOsteguean hasiko da aste honetako zinema karteldegia Jurado No2 filmarekin 20:30ean . Justin Kemp, familia gizon bat, hilketagatiko epaiketa bateko epaimahaiko kide den bitartean, epaiketan eragiteko eta akusatutako hiltzailea kondenatzeko (edo askatzeko) erabil lezakeen dilema moral serio batekin borrokan ari da.\nLarunbatean eta astelehenean 19: 0 0e t an Itoiz udako sesioak dokumentala izango da. Itoiz taldearen (70eko eta 80ko hamarkadetako euskal musikan erreferentea) zinta ahaztuak aurkitu izanak eragin katalizatzailea du Juan Carlos Pérezengan, eta, ondorioz, urruneko iragana iruditzen zitzaiona gogorarazten du.\nLarunbatean 21: 30 ean eta i gandean 1 9 : 3 0ean eskainiko da Hombre lobo filma. Blake San Frantziskon bizi den gizon ezkondua eta familiako aita da, eta Oregoneko landa-eremu batean hazi zen etxe urruna heredatzen du, bere aita hiltzat jo ondoren. Charlotte emazte kementsuarekin izandako bikote krisialdian, Blakek hiri handitik atseden hartzeko eta Ginger alabarekin etxaldea bisitatzeko konbentzituko du. Dena okertzen da, baserrira bidean eta gauaren erdian, ikusten ez duten animalia baten eraso bortitza jasaten duenean familiak, eta ihes egiteko ahalegin desesperatuan, bertako etxe baten barruan babesten direnean. Orduek aurrera egin ahala, Blake modu arraroan portatzen hasiko da.\nIgandean 1 7 :00etan Flow, un mundo que salvar filma eskeiniko da. Katu bat urez estalitako mundu batean esnatzen da, non badirudi giza arraza desagertu egin dela. Itsasontzi batean babesa bilatzen du beste animalia batzuekin, baina haiekin ondo moldatzea urari dion beldurra gainditzea baino erronka handiagoa da. Denek ikasi beharko dute beren ezberdintasunak gainditzen eta aurkitzen diren mundu berri honetara egokitzen.\nLarunbat etik astelehera, biak barne, 19: 30 ean eta larunbatean 22:00etan Emilia Pérez filma eskainiko da. Gainkualifikatua eta gutxietsia, Rita bufete handi bateko abokatua da, eta egun batean ustekabeko eskaintza bat jasotzen du: kartel bateko buru beldurgarriari bere negoziotik erretiratzen laguntzea eta betiko desagertzea berak beti amestu duen emakumea bihurtuz.\nL arunbatean eta igandean 17:00etan Sonic 3: La pelicula izango da. Sonic, Knuckles eta Tails elkartu dira aurkari berri eta boteretsu bati aurre egiteko, Shadow, bilau misteriotsu bat. Honen botereek ez dute gure heroiek orain arte ezagututako gainontzekoen antzik.",
    "licencia": "cc-by-sa"
  },
  {
    "id": "28kanala_0000706",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Belauntzako San Juanetako ll. kartel lehiaketaren oinarriak argitaratu ditugu. Lanak maiatzaren 20a baino lehen entregatu beharko dira udaletxean.",
    "licencia": "cc-by-sa"
  },
  {
    "id": "28kanala_0000707",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Astelehenetik aurrera betiko tokian jarriko dira martxan Gizarte Zerbitzuak\nEspero zutena baino egun bat lehenago amaituko dituzte lanak eta normaltasunez emango da zerbitzua.\nAstelehenetik aurrera, Gizarte Zerbitzuek ohiko ordutegia eta kokalekua izango dute: astelehenetik ostiralera, 10:00etatik 13:00etara (ostegunetan izan ezik, ez baita zerbitzurik ematen egun horretan).\nHainbat aldaketa egin dituzte eraikinean, hala nola: itxarongela berreskuratu, bulegoen tamainak egokitu, bilera gela sortu eta komunak berritu dituzte. Azken honetan, irisgarritasun neurriak bermatu dituzte erabiltzaileentzat.",
    "licencia": "cc-by-sa"
  },
  {
    "id": "28kanala_0000708",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tokiko kirolaren sare sozialak banatu ditu joan zen urte amaieran iragarri zuen zozketako sariak: Eusko Label Winter Series erremonte txapelketako bi sarrerak @Jm601214 erabiltzaileak irabazi ditu; Euskaltel Euskadi taldearen maillota, berriz, @pirido-k eraman du; eta Forum Sport dendako 300 euroko erosketa-bonua @umen erabiltzailearentzat izan da.\nMatx-ek eskerrak eman nahi dizkie sare sozialean erregistratu eta lehiaketan parte hartu duten guztiei. Saridunak zoriontzearekin batera, Laboral Kutxak eta Euskaltel Euskadik emandako laguntza ere eskertu nahi izan du.\nEdukiak dira Matx.eus- en indargune nagusia. Gertuko kirolaren bestelako ikuspegi bat erakusteko, ikus-entzunezko ganberroak ekoizten dituzte. Inkestak, kluben arteko desafioak, jokoak, elkarrizketak... ikus daitezke, besteak beste, sare sozialean. Era berean, toki komunikabideen kirol albisteak ere irakurri ahal izango dira.\nBaina, sare soziala den neurrian, erabiltzaileak jarri nahi dituzte guztiaren erdigunean. \"Kirolarien, kluben eta kirolzaleen komunitatea josi nahi dugu. Eurek elikatu eta aberastuko dute-eta sarea\", esan dute proiektuko arduradunek.\nMatx.eus- ek hainbat abantaila eskainiko dizkio bertan erregistratzen den erabiltzaileari: alde batetik, Matx -ek sortzen dituen edukiak osorik ikusteko aukera bakarra izango da; bestetik, interesen araberako albisteak jasotzeko aukera ere eskainiko du: kirol modalitatea, herria, bailara... aukeratuta, haiei loturiko albisteak irakurri ahal izango ditu erabiltzaileak. Eta klubentzako leiho berri bat ere izango da, euren berri emateko eta zaleengandik gertu egoteko euskarazko plataforma. Gaur egun, 600 erabiltzailek baino gehiagok osatzen dute tokiko kirolaren sare soziala.\nIzena ematea oso erraza da: Matx .eus webgunera jo, Sortu kontua klikatu eta bertan eskatzen diren datuak betez, sistemak automatikoki gomendatzen ditu zure interesekoak izan daitezkeen erabiltzaileak eta gaiak.",
    "licencia": "cc-by-sa"
  },
  {
    "id": "28kanala_0000709",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hurrengo astean Liévin-en (Franzia) jokatu dira Ziklokroseko mundialeko lasterketak, Junior mailako proban parte hartuko du Maier Olano tolosarrak.\nMaier Olanok ziklokros denboraldian erdietsitako emaitza onek Frantzian jokatuko den mundialean parte hartzeko aukera eman diote. Tolosarra Espainiako selekzioak egindako deialdian dago. Olanok pasa den igandean Benidorm-en jokatutako Munduko Kopako lehian15. postua lortu zuen eta aurreko astean Espainiako Txapelketan brontzeko domina kolkoratu. Otsailaren 1ean goizeko 11:00etan hasiko da Junior mailako karrera. Bezperan, ostiralean selekzioak Team Relay proban parte hartuko du. Junior mailako Espainiako selekzioan tolosarrak Irati Aranguren eta Lorena Patiño izango ditu taldekide.",
    "licencia": "cc-by-sa"
  },
  {
    "id": "28kanala_0000710",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "BEHAR ZANAKO PILOTARIEK ASTE HONETAN 37 PILOTA PARTIDU JOKATUKO DITUZTE\nAste honetan Villabonan 15 pilota partiduz gozatzeko aukera izango da. Euskal Liga, Gipuzkoako txapelketa zein Udaberri Sariko partidak izango dira, eskuz, joko garbian zein paletaz neskak eta gizonezkoak tartean.\nPartida ia guztien kartelak eta jokatuko duten ia pilotari guztiak ikusteko, www.beharzana.eus helbidean sartu. Ondoren, \"Ezagutu pilota taldea\" atalean sartu eta azkenik \"partida guztiak\" aukeratu.\nTxapelketa ezberdin askotan artiuko dira gure pilotariak asteburuan. 31 Ofizialak izango dira.\nTrinketean hasiko dute jardunaldia gureek, eskuz banakakoa hasiko da. 3 paertidu jokatuko dira 17:30ean hasita. Joko garbiko txapelketa hasiko dute gure pilotariek eta infantilek ostegunean 20:00etan Amasan jokatuko dute Zubietarren aurka.\nGasteizen Euskal ligako partidak Gasteizen, Ispasterren, Iruñean, Sopelan eta Villabonan jokatuko dituzte.\nBestalde Irati Elosegik Ordizian paleta topaketan parte hartuko du benjamin mailan.\nTxapelketa pribatuei dagokienez, Zizurren A.Otaegik, Arkupe txapelketan Lesaka, Irurita eta Donezteben Otaegi anaiek, Illarramendik, Eizagirre eta Iraolak eta Emakumea master Cup-en Amezketan Nora Martinez eta Legazpin Irati Zabalak jokatuko dute.\nPartida ia guztien kartelak jarraian dituzue, baita jokatuko duten ia pilotari guztien izenak ere.",
    "licencia": "cc-by-sa"
  },
  {
    "id": "28kanala_0000711",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetako filmak Eureka , Las vidas de sing sing , Babygirl, El juicio del perro eta Conclave izango dira.\nOsteguean hasiko da aste honetako zinema karteldegia Eureka filmarekin 20:30ean . Alaina nekatuta dago Pine Ridgeko erreserban polizia ofiziala izateaz eta bere irratiari erantzuteaz uzten du. Sadie, Alainaren ilobak, gau luzea ematen du bere zain, arrakastarik gabe. Honek, bere aitonaren laguntzarekin bidaiatzea erabakiko du: denboran eta espazioan zehar Hego Amerikaraino hegan egingo du, eta, azkenik, inola ere irudikatzen ez duten western zuri-beltz zaharrak ikusteari utziko dio. Dena ezberdin sentituko da, basoan bizi diren pertsona batzuen ametsak entzuten dituenean. Baina ez da behin betiko ondoriorik aterako...\nLarunbatean eta astelehenean 19: 0 0e t an Las vidas de sing sing filma izango da. Sing Sing Zentro Korrekzionalean, munduko segurtasun handieneko espetxe ospetsuenetakoa, espetxeratutako preso talde txiki batek bere antzezlan propioa muntatu nahi du antzerki-tailer baten zati gisa. Arte eszenikoen bidez, gizon horiek mundua borrokatu beharreko leku gisa ikustea lortuko dute.\nLarunbatean 21:45etan eta i gandean 1 9 :00etan eskeiniko da Babygirl filma. Romy goi-mailako exekutiboa da, eta muturreko sexu-abentura sutsua hasiko du bere bekadun Samuel gaztearekin, senarrari erlazioa hau ezkutatzen diola. Romyk lanean inbertituko du bere ohiko rola, eta aginduak ematen dituena izatetik ohean egoteaz gozatzera pasatuko da. Ezkontzaz kanpoko harreman horri esker, sexu-askatasunerako bidea aurkituko du, arriskua eta aurreiritziek sortutako gorabeherak direla tartean.\nIgandean 1 7 :00etan El juicio del perro filma eskeiniko da. Avril, animalien defentsan espezializatutako abokatu gaztea, edozertarako prest dago bere bezeroa, txakur berrerorlea, heriotza-zigorretik salbatzeko. Justizian sinestea eta gizakiek animaliekiko duten mespretxua jasateko zailtasun gero eta handiagoen artean, txakur hori izango da Avrili bere giza konplexutasuna onartzen lagunduko diona.\nAmasa-Villabonako kasuan, Conclave filma eskeiniko da, larunbatean 19:30ean eta 22:00etan eta astelehenean 19:30ean ikusgai izango da. Aita Santu Gorenaren ustekabeko heriotzaren ondoren, Lawrence kardinala munduko erritual sekretu eta zaharrenetako baten buru izateko arduraduna izango da: Aita Santu berri baten hautaketa. Eliza Katolikoko buruzagi boteretsuenak Vatikanoko aretoetan elkartzen direnean, Lawrence konspirazio konplexu batean harrapatuta geratzen da, eta, aldi berean, Elizaren oinarriak astindu ditzakeen sekretu bat aurkitzen du.",
    "licencia": "cc-by-sa"
  },
  {
    "id": "28kanala_0000712",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosaldeak izan duen harri jasotzaile ezagunenetako bat zendu da, Iñaki Gorostidi- 69 urte zituela joan da gure artetik. Harri jasotzaile gisa lorpen ugari lortutakoa, boxeoan ere ibilia, azken urteetan harria landuz pieza ezberdinak egiten zituen. 28 Kanalak Gorostidiren ibilbidea 2023ko abenduan egindako erreportaje honetan errepasatu zuen.",
    "licencia": "cc-by-sa"
  },
  {
    "id": "28kanala_0000713",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bihartik ostiralera bitartean Olaederra aurreko autobus geltokia Subijana Etxearen aurrealdera aldatuko da\nUrtarrilaren 22, astezkena, 8:00etatik urtarrilaren 24 ostiralera bitartean (biak barne) Olaederra kiroldegi aurreko autobus geltokia zerbitzuz kanpo egongo da. Lanek irauten duten bitartean, Tolosara doazen autobusak Subijana Etxearen aurrealdean geratuko dira.\nAsteazkenean goizeko 8:00etan hasita ostiralera bitartean (biak barne) Villabonako kiroldegiaren aurreko autobus geltokia bertan behera geratuko da bertan egitekoak diren obren eraginez. Denbora tarte horretan Tolosara doazen autobusek Subijana Etxearen aurrealdean egingo dute geldialdia, ohikoa baino metro batzuk aurretik.",
    "licencia": "cc-by-sa"
  },
  {
    "id": "28kanala_0000714",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amasa Villabonan, EH Bilduk txipiroiarena egiten du: gezurren tinta zabaldu, kasu honetan herrian egin behar duena eta egiten ez duena ezkutatzeko.\nAzkenaldi honetan EH BILDUk daraman politika egiteko modua gero eta antza gehiago du Alderdi Popularrak erabiltzen duenarekin. Gezurra eta zalantza astintzen duelako, helburu bakar batekin: EAJ/PNVren jarduna zikintzea. Eta politika egiteko modu hau egiten denean ezinbestekoak diren zerbitzuei begira, oso kezkagarria da, beldurra eragiten duelako, zer esanik ez Osasunaren kasuan.\nEZ da egia EAJk Osasuna pribatizatzeko joera izan duenik inoiz. Aldiz, egungo gure osasun publikoaren izaera publikoan zerikusi haundia du EAJ-PNVk. Garai bateko Osakidetzaren zerbitzu kalitatea berreskuratu behar dela aipatzen da maiz. Ba EGIA dena da Euskal Osasun Sistema ehuntzeko, bai lehen eta baita orain, EAJ/PNVren papera ezinbestekoa izan dela eta izango dela (beste hainbat zerbitzuetan bezala).\nAmasa-Villabonako EH BILDUk urtarrilaren 14ean argitaratutakoaren inguruan EAJ/PNVko kideok esan nahi dugu:\nAdibide modura, Catalunyan osasun sistemak eragile pribatuekin daukan kontratazio maila % 24koa bada (aurrekontuaren ia laurdena), gurean ez da % 6ra iristen. EZ da pribatizazio joerarik egon ez da egongo ere EAJ/PNVren gogoan.\nGotzone Sagarduik Eusko Legebiltzarrak 2014an onartutako Kargu Publikoen Jokabide Kodea eta Interes Gatazkak Arautzen dituen Legeak ezarritako betekizun guztiak betetzen ditu. EZ dago ez ate birakaririk ez eta interesko harremanik.\nBeharrezko egiaztapenak egin dira eta frogatuta dago kontratatu duen enpresa pribatuak EZ duela inolako kontratu-harremanik izan Eusko Jaurlaritzako Osasun Sailarekin, ezta laguntzarik edo diru-laguntzarik jaso ere. Beraz, kontratazioak legea errespetatzen du eta emandako bateragarritasun txostena aldekoa da. EZ dago EZ kausa EZ kasurik EZ eta zalantzarik.\nEAEn gizarte-gastua 4.079 eurokoa da biztanleko. Nafarroaren atzetik, gastu sozial gehien egiten duen erkidegoa gara.\nGipuzkoa, Europan ezberdintasun gutxien duten lurraldeen artean dago.\nOsasun Inbertsioa etengabe handitzen doa, aurtengo aurrekontuan lehen aldiz 5.000 M €ko kopurua gaindituz.\nBeraz, inork ez dezala zalantzarik izan: EAJ/PNVrentzako OSASUNA lehentasuna da eta eragozpenak gaindituz lan egiten jarraituko dugu herritar guztiok osasun publikoa eta kalitatezkoa izan dezagun. Eragozpenak badirelako, lehen arretan edo sufritzen dugun profesional faltarekin.\nDagoeneko badago egoeraren diagnostiko partekatua, zintzoa eta argia. Abiapuntu ona da lanean jarraitzeko. Bide hori modu egokian egiteko herri ituna adostea da, gure ustetan. Oposizioaren egitekoa da, gobernu jardunaren jarraipena egitea eta baita balorazio positiboak edo negatiboak egitea ere, baina horretarako gezurra erabiltzen duenak, iruzurra egiten du.\nOsasuna gizartearen kezka nagusienetakoa delako, osasuna daukagun gauzarik garrantzitsuena delako eta gaur egun ditugun arazoak konpondu behar ditugulako, ezin dugu ulertu EH BILDUren erabilera maltzurra. Bereziki uste dugulako, hain oinarrizkoa den zerbitzu baten aurrean, batera aritu behar dugula lanean, herri ikuspegitik eta ez alderdi ikuspegitik, joku eta estrategia alderdikoiak alde batera utzita.",
    "licencia": "cc-by-sa"
  },
  {
    "id": "28kanala_0000715",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Mastodoneko tkm.eus-ekin bat egin du 28 Kanalak, tokiko sare soziala eratzeko\nTOKIKOMek, 78 euskarazko toki komunikabide batzen dituen taldeak, tkm.eus sortu du, tokiko edukian espezializatuko den Mastodon sare sozialeko nodoa. 28 Kanala ere hemen izango da gaurtik kontuarekin. Mastodon gizarte-sare eta mikroblogintza zerbitzua da, 2016ean sortua, egitura deszentralizatuan eta software librean oinarritzen dena.\nErresuma Batuko BBC irrati-telebista publikoaren ereduari jarraiki, Mastodon sare irekian nodo propioa sortu du Tokikomek: tkm.eus-en TOKIKOMeko komunikabideak eta profesional zein kolaboratzaileak baino ezingo dira erregistratu, eta araudi zorrotz bati jarraitu beharko diote, besteak beste, informazioa eta iritzia ondo bereizteko. Mastodoneko kontua duen edonork jarraitu ahal izango ditu Tokikomeko kontuak, gure edukiak eskura izateko.\nOrain artean erabili ditugun sare sozialak oraindik jende asko erakartzen dute, eta oraingoz haietan presente jarraitu beharko dugu denbora batez, baina, hedabide gisa, gero eta beharrezkoagoa iruditzen zaigu gure jarduera soziala gure kontrolpeko plataformen bidez egin ahal izatea, ildo editoriala geuk markatuta.\nTOKIKOMetik dei argia egin diete toki komunikabideen jarraitzaileei: \"Egin zuk ere zero kilometroko edukiaren aldeko apustua. Jarraitu gertuko informazioa algoritmoetatik urrun\". Kontu hauetako bati (edo gehiagori) jarraitzeko, errazena Mastodon sareko kontu batetik egitea da:\nDagoeneko Mastodon erabiltzen baduzu, Mastodoneko bilaketa kutxan interesatzen zaizun kontua sartu, eta berehala jarraitu ahalko duzu.\nOraindik ez baduzu Mastodon konturik, euskaraz funtzionatzen duten bi zerbitzari daude aukeran, eta haietan kontu berria irekitzea oso erraza da:",
    "licencia": "cc-by-sa"
  },
  {
    "id": "28kanala_0000716",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gure Zirkuko Iker Galartza, Joseba Usabiaga eta Lur Aranburuk txotx bolada ireki dute Astigarragako Alorrenea sagardotegian, XXXII. Sagardo Berriaren Egunaren ospakizunean. Aurretik, Gezamina barietateko sagarrondo berri bat landatu dute Kontxa Etxeberria plazan.\nIker Galartzak oso hunkituta zegoela adierazi du eta zirkuaren mundua sagardogileenarekin alderatu du: \"Guk jendeak ondo pasatzeko lana egin behar dugu, eta zuek ere bai. Jendea gustora egoten da gurera etortzen denean, zazpi urteko umeari gustatzen zaio eta 80 urtekoak zoratzen ateratzen dira gure etxetik\", esan du.\nBeraientzat lehen txotxa egitea ohore bat dela azpimarratu eta gero, Joseba Usabiagak honako hau adierazi du: \"Show bat eskaintzeaz gain, Gure Zirkuak garrantzi handia ematen dio beste balore batzuk transmititzeari: elkartasuna, familia, laguntasuna... Eta nik uste dut sagardogileek hori ere primeran egiten duzuela\".\nAzkenik, Lur Aranburuk Sagardo Berriaren Egunean parte hartzea plazer bat dela aitortu du, eta jendea denboraldi berri honetaz disfrutatzera gonbidatu nahi izan du, elkar errespetatuz eta ondo pasaz.",
    "licencia": "cc-by-sa"
  },
  {
    "id": "28kanala_0000717",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetako filmak No other land , Vivir el momento , Sonic 3: La pelicula eta Better man izango dira.\nOsteguean hasiko da aste honetako zinema karteldegia No other land filmarekin 20:30ean . Basel Adra, Zisjordaniako Masafer Yatta-ko ekintzaile gazte palestinarra, haurtzarotik ari da Israelgo agintariek bere komunitatea masiboki kanporatzearen aurkako borrokan. Bere jaioterriko herriaren erauztea dokumentatzen du, non gobernu israeldarrak zabaldutako soldaduek pixkanaka etxeak eraitsi eta bertako biztanleak kanporatzen dituzte.\nLarunbatean 21:00etan eta igandean 19:30ean Vivir el momento filma izango da. Almut eta Tobiasek ustekabeko topaketa batean elkar ezagutzen dute: maitemindu egiten dira, etxe bat eraikitzen dute, familia bat osatzen dute . Bere bizitza komuneko pasarteen bidez egia zail bat agertzen zaigu, bere zimenduak astinduz mehatxatzen duena.\nIgandean 17:00etan eskeiniko da Sonic 3: La pelicula filma. Sonic, Knuckles eta Tails elkartu dira aurkari berri eta boteretsu bati aurre egiteko, Shadow, bilau misteriotsu bat. Honen botereek ez dute gure heroiek orain arte ezagututako gainontzekoen antzik.\nAstelehenean 19:00etan Better man filma eskeiniko da. Robbie Williamsen istorioa, munduko artistarik garrantzitsuenetarikoa. Bizi zituen esperientziak eta eszenatoki barruan zein kanpoan borrokatu zituen deabruak azaleratzen dituen luzemetraia.\nAmasa-Villabonako kasuan, Leidor Aretoaren antzera, Vivir el momento filma eskeiniko da, baina hau larunbatean 19:30ean eta 22:00etan, igandean eta astelehenean 19:30ean ikusgai izango da.",
    "licencia": "cc-by-sa"
  },
  {
    "id": "28kanala_0000718",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "ZUFIRIA, IPARRAGIRRE, IZAGIRRE ETA CESTAU BEHAR ZANAKO LAU, GIPUZKOAKO JUBENIL MAILAKO TRINKETE FINALEAN\nGIPUZKOAKO TRINKETE FINALEAN BEHAR ZANAKO BI TALDE ELKARREN AURKA LARUNBATEAN: ZUFIRIA, IPARRAGIRRE, IZAGIRRE ETA CESTAU. BESTELA BESTE 22 PARTIDA OFIZIAL ETA BESTE 5 PARTIDA OFIZIAL ASTEBURUAN GURE PILOTARIEK\nAste honetan Villabonan 16 pilota partiduz gozatzeko aukera izango da. Euskal Liga, Gipuzkoako txapelketa zein Udaberri Sariko partidak izango dira, eskuz zein paletaz neskak zein gizonezkoak tartean.\nLarunbatean Gipuzkoako trinkete txapelketako jubenil mailako finala jokatuko da Irurako trinketean. Bertan, Behar Zanako bi bikote sailkatu dira. Cestau eta Izagirre batetik eta Iparragirre eta Zufiria bestetik. Kadeteetan ere finala Behar Zanako bi taldeen artean izan zen. Nagusi mailan finalerdietara iritsi dira 1. eta 2. mailako bikote bana. Beraz, trinketean talde onenetakoa izaten ari da binakakoan Behar Zana.\nBestetik, ostegunean Euskal LIgako partida jokatuko dute Zabala eta Arrillagak. Pasa den astean irabazita konfidantzaz irtengo dira kantxara.\nOstiralean 5 partida jokatuko dira Villabonan. Kadete eta infantilak arituko dira 2. eta 1.mailan eta Euskal Ligako beste partida bat izango da. Karteletan ordena eta pilotarien izenak ikusi ahal dira.\nLarunbatean, jubenil mailako neska palisten sede izango da Villabona. Euskal Herriko txoko ezberdinetatik etorriko dira pilotariak eta Behar Zanak bi bikote ordezkari izango ditu.\nHorietaz gain, txapelketa pribatuei dagokienez, Eizagirre eta Iraolak, Illarramendik, Otaegi anaiek Arkupe txapelketan jokatuko dute eta Erasun eta Arrillagak Eibarren EMC txapelketako jardunaldia izango dute.",
    "licencia": "cc-by-sa"
  },
  {
    "id": "28kanala_0000719",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Oinkari Dantza Taldea maiatzean hasiko da 50. urteurrena ospatzen\nEkitaldi gehienak azaroan izango diren arren, maiatzaren 10ean, larunbata, Lorezainen Konpartsa egingo da. Ekitaldi horretarako lehenengo entseguak otsailean hasiko dira.\nAurtengo azaroan Oinkari Dantza Taldeak 50 urte beteko ditu eta horren harira hainbat ekitaldi antoaltu ditu; txokolatada, dantza-poteoa, eta 50 urte dantzan ikuskizuna besteak beste.\nEkitaldi gehienak azaroan izango diren arren, maiatzaren 10ean, larunbata, Lorezainen Konpartsa egingo da. Ikuskizun honetarako entseguak otsailean hasiko da. Maiatzaren 10erako egun-pasa antolatu du Oinkari Dantza Taldeak. Goizean, herriko kaleak musikaz eta dantzaz alaituko dituzte eta parte-hartzaileen bazkariaren ondoren, Errebote plazan arratsaldean egingo dute emanaldia.\nHiru modutara parte hartu ahal izango da konpartsan: dantzari, danbor-jole edo pertsonaia moduan. Lehenengoaren kasuan, entseguak larunbatetan izango dira Ikastolako Ganbaran 10:00etatik 12:00etara, otsailaren 8, 15, eta 22an, martxoaren 8, 15, eta 29an, apirilaren 5 eta 12an eta maiatzaren 3an. Dantzak bikoteka izango diren arren, bikoterik ez dutenen kasuan, antolakuntza saiatuko da dantza-laguna lortzen.\nDanbor-joleek berriz, entseguak larunbatetan izango dituzte 11:00etatik 12:00etara Aljiben, martxoaren 8an hasita. Pertsonaiek, berriz, lehen elkarketa apirilaren 5ean izango dute 12:00etan Ikastolako Ganbaran. Kasu guztietan, izen-emateak lehen entsegu egunean izango dira eta dantzari eta danbor-joleen kasuan, parte-hartu nahi dutenek 16 urte beteta izan beharko dituzte.\nDantza taldearen urteurrenaren harira sortutako ekitaldia bada ere, parte-hartzea erabat zabala izatea nahi Oinkarik, herrikoia. Beraz, saltsarako gogoz dagoen herritar orori egiten diote parte har dezan eta anima dadin.",
    "licencia": "cc-by-sa"
  },
  {
    "id": "28kanala_0000720",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Rondilla kalea itxi egingo da 34 zenbakitik -Musika eskolaren paretik- aurrera (garajeetara Inpernu kaletik sartu beharko da). San Frantzisko pasealekuaren lehen erdia ere, Gernikako Arbola lorategien parera arte, itxi egingo da, eta autoz hustu beharko da tarte hori, baita Trianguloa plazako zamalanetako tartea ere.\nZumalakarregi kaleko eta Foru Etorbideko trafikoa ere eten egingo da tarte horretan, nahiz eta ez diren autoak hustu beharko. Trianguloa plazako garajeek, kontrako noranzkoan egin beharko dute irteera, Zumalakarregitik Zubi Berrira, lasterketak ez dauden tarteetan.\nAutobus zerbitzuei dagokienean, Santa Klara kalera lekualdatuko da Rondilla kaleko geltokia, denbora-tarte horretan.",
    "licencia": "cc-by-sa"
  },
  {
    "id": "28kanala_0000721",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Soronea-Ammma Mendi Korrikalari Taldearen aurkezpena izan da Soronea baserrian.\nUrte berriari hasiera emateko, mendi buelta batekin hasi dute goiza partaideek. Aurten 24 korrikalarik osatu dute taldea, emakume zein gizonez osatua.\nBabesle berriak izango ditu taldeak eta horregatik, eguerdi aldera argazki saioa izan dute arropa berriak erakusteko.\nGogotsu daude 2025 honetan dena emateko eta helburuen artean; Euskal Herriko Txapelketa eta Espainiako Txapelketa dituzte iadanik.",
    "licencia": "cc-by-sa"
  },
  {
    "id": "28kanala_0000722",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Behar Zana pilota taldeko lan-taldeak eguneroko pilota jardunaz haratago, ordu eta lan handia eskainiz, bestelako jarduerak ere antolatzen eta aurrera eramaten ditu.\nPasa berri den 2024an 8 pilota saio eskaini genituen Arabako Zaballa espetxean.\n2/2023 LEGEA, martxoaren 30ekoa, Euskadiko jarduera fisikoaren eta kirolarenako\n2. artikulua - Printzipio gidariak, legearen helburuak eta jarduteko irizpideak atalean jartzen du:\nmm) Espetxeetako presoentzako jarduera fisiko eta kiroleko programak sustatzea, haien gizarteratzea lortze aldera.\nSaio hauetan, Euskal Pilotako jokamoldeak ezagutarazi genizkien bertako gure \"ikasle\" emakumezko eta gizonezkoei.\nPaletaz aritu ginen bi egunez baina batez ere esku pilotan jolastu-jokatu eta ikasi zuten.\nIkasteko grinarekin eta gogo handiz bildu ziren gure teknikariengana. Eguneroko jarduneko fruituak ikusi genituen eta azken jardunaldian pilota jaialdia ospatu genuen bertako pilotariekin eta Behar Zana inguruko pilotari afizionatuekin.\nJarraituko dugu han eta hemen pilotaren bitartez kirola, osasuna eta bestelako baloreak helarazten.",
    "licencia": "cc-by-sa"
  },
  {
    "id": "28kanala_0000723",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EAJ-PNVko Udal Taldeak EH Bilduko Udal Gobernuak 2025erako aurkeztu zituen aurrekontuen aurka bozkatu zuen pasa den abenduaren 23an ospatu zen Ohiko Osoko Bilkuran, herriarentzat ez-nahikotzat jo zituelako\nUdal Gobernuak 2025erako aurkeztutako aurrekontuek zalantza haundiak sortu ditu EAJ-PNV Udal Taldean eta, batez ere, herria inmobilismo batean murgilduta ikusten dutelako kontrako bozka eman zuten\nTolosako EAJ-PNVko Udal Taldeak kontrako bozka eman zien 2025erako EH Bilduko Udal Gobernuak aurkeztutako aurrekontuei pasa den abenduaren 23an ospatu zen Ohiko Osoko Bilkuran. Aurkako bozka hori arrazoi ezberdinetan oinarritzen da:\nTalde jeltzaleak lehentasunezko eta egingarriak ziren hainbat proposamen luzatu zizkion Udal Gobernuari, eta herriari prentsan negoziatzearen aldekoak zirela adierazi bazioten ere, jasotako proposamenak ez zituzten aurrekontuetan apenas aintzat hartu nahiz eta herriarentzat egokiak izan.\nUdal Gobernuak aurrekontuetarako egindako proposamen berrietan, inbertsio gehienen garrantzia inbertsio aurrekontu guztiarekiko, txikia zen; beraz, pisuzko proposamen berri gutxi zeuden bertan. Zentzu honetan herria nahiko geldi dagoenaren islada bat badela iruditzen zaio oposizioari. Azterlan eta prozesu partehartzaile asko egiten direla, eta hauek egokiak izan daitezkeen arren, aurrerapausoak eta proiektu berriak eskatzen dizkio Udal Gobernuari. Herriak ezin du legegintzaldi osoa azterlan eta prozesu partehartzaileen zai pasa.\nUdal Gobernuak, 2024rako egin zituen aurrikuspenetan, personal gastua asko igo zuen inbertsioen ejekuzio maila haunditzekotan, eta hau, aurreko urteetako ejekuzio mailaren azpitik gelditu da. Talde jeltzalearentzat kezkagarria da gastu korrontea horrela igotzea, honen onura herriak jasoko ez baldin badu.\nAurrekontu partehartzaileei dagokienez, auzoetan sortzen diren lan-taldeek auzoa benetan ordezkatzen dutela, hau da, nahi duen herritarrak parte hartzeko aukera duela eta modu horretan aniztasunari erantzun egokia ematea, bermatzea eskatu dio Udal Gobernuari. Aldi berean, herriarengan espektatiba faltsuak sor ez daitezen, proposatzen diren eskaerak benetan ejekutatzea ere eskatzen dio Udal Gobernuari, 2024ean gertatu dena ez errepikatzeko, non proiektu garrantzitsuak gauzatu gabe gelditu diren.\nEAJ-PNV Udal Taldeak egindako zortzi proposamenetatik, bakarra onartu du Udal Gobernuak, Ikasgela Iraunkorrarena. Proposatutako tokia ez dute onartu (Oriaburu eraikina), eta Berazubiko Estadioan Udal Gobernuak aurrikusten duen proiektuak beste erabilera posible batzuk izango dituelako, eskaria %100ean betetzen ez dela iruditzen zaio talde jeltzaleari. Edozein kasutan, herriak ikasgela egonkor bat izatea pozgarritzat hartu du oposizioak.\nTalde Jeltzaleak pertsonal gastuan jarraitzen den politika ere ezin du ulertu. Udal komunikazio estrategia indartzea, hain zuzen, beste sail batzuk ahulago ikusten diren bitartean (polikiroldegian udal langile baten plaza amortizatuz, adibidez), konpartitu ezin duen estrategia da.\nGastu korrontea azkenaldi honetan asko igotzen ari dela ere kezka haundiarekin ikusten du. Hau sarrera korronteekin finantzatu beharko da, eta honek zerga eta tasen beharra suposatzen du, herritarrengan etorkizunean eragin kaltegarria izan lezakeelarik.\nDena den, talde jeltzaleak lanean eta proposamen berriak lantzen eta helarazten jarraituko du etorkizunean ere tolosarren interesak eta ongizatea babestu asmoz.",
    "licencia": "cc-by-sa"
  },
  {
    "id": "28kanala_0000724",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "33 PARTIDA JOKATUKO DITUZTE GURE PILOTARIEK ASTEBURUAN. 31 OFIZIALAK IZANGO DIRA\nEUSKAL LIGA ESKUZ ETA PALETAZ, ERRENDIMENDUKOAK GIPUZKOAN ESKUZ BINAKA, UDABERRI SARIA ESKUZ BINAKA, PALETAZ BANAKA GIPUZKOA HASIKO DA ETA TRINKETEAN ESKUZ FINALERDIAK KARRIKART-ESNAOLAK ETA CESTAU-IZAGIRREK ASTEBURUAN\nPARTIDA GUZTIEN ORDUAK, TOKIAK ETA KARTELAK IKUSTEKO SARTU BEHAR ZANAREN WEB ORRIAN ATALEAN ETA HAUTATU \"PARTIDA GUZTIAK\"\nOstegunean hasiko da partida maratoia. Etxean 17 partida jokatuko dituzte gure pilotariek. Ostegunean 19:45 Euskal liga hasiko dute emakumezkoek Ohorezko mailan. Miriam Arrillagak eta Irati Zabalak Gaztelekuko Garai-Mendizabal izango dituzte aurkari.\nOstiralen 8 partida jokatuko dira 17:00tan hasita. Esanguratsuenen artean, Euskal Ligako nagusi 1. mailan gizonezkoetan Cestau-Erasunek jokatuko dutenak Zeanuriko bikoaren aurka eta Larrarte-Erasun neskek, Ohorezko mailan jokatuko dituztenak izango dira.\nLarunbatean goizean 10:00etan 4 partida jokatuko dira, eskuz eta paletaz 1. Mailan banaka Luixak jokatuko du Aiako Aldalurren aurka.\nArratsaldean 15:30ean paletaz kadete mailako neskek jokatuko dute. Aipatzekoa Euskal Liga osoan, EAE eta Nafarroako bikoteek parte hartzen duten txapelketan Behar Zanako 2 bikote izango direla 4tik.\nLarunbat arratsaldean Iruran, Eskuz binaka trinketean, Karrikart eta Esnaolak nagusien 1. Mailan Astigarragako Mundarroko Barandiaran-Gurutzealde bikotearen aurka jokatuko dute. Jubeniletan, Cestau-Izagirrek finalerdia jokatuko dute Hernaniko bikotearen aurka.\nEmakumea Master cup-en binakako txapelketan gure taldeko Arrillaga eta Erasunek jokatuko dute Eskoriatzako jaialdian.",
    "licencia": "cc-by-sa"
  },
  {
    "id": "28kanala_0000725",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetako filmak Dali! , Oh Canada , Conclave , Cuando cae el otoño eta Klara eta hazi magikoen misterioa izango dira.\nOstegunean hasiko da aste honetako zinema karteldegia Dali! filmarekin 20:30ean . Filmean, Frantziako kazetari gazte batek Salvador Dalí artista surrealistarekindituen topaketak ikusteko auekra izango dugu, inoiz gauzatu ez den proiektu dokumental bat burutzeko.\nLarunbat eta astelehenan 19:00etan Oh, Canada -ren txanda izango da. Kanadako dokumentalista ezagun batek azken elkarrizketa bat eskaini dio bere ikasle ohi bati, bere bizitzari buruzko egia osoa kontatzeko. Emaztearen aurrean filmatutako aitortza.\nLarunbatean 21:30ean eta igandean 19:00etan Conclave ikusteko auekra izango du Leidorrera gerturatzen den orok. Aita Santu Nagusiaren ezusteko heriotzaren ostean, Lawrence kardinala izendatu dute munduko erritual sekretu eta zaharrenetako bat zuzentzeko arduradun: Aita Santu berria aukeratzea. Eliza Katolikoko buruzagi boteretsuenak Vatikanoko aretoetan biltzen direnean, konspirazio konplexu batean harrapatuta aurkituko da Lawrence, eta, aldi berean, Elizaren zimenduak astindu litzakeen sekretu bat aurkituko du.\nHaurren zinema igandean 17:00etan eskainiko da, Klara eta hazi magikoen misterioa . Euririk, eguzkirik edo lurrik gabe ere loratu litekeen hazirik balego? Eta norbaitek lapurtu badu? Klara behi nerabe ausartak misterio bat argitu beharko du Agatha Christensen untxi detektibearekin: hazi miraritsuaren desagerpena ganadua daraman trenaren barruan.\nAmasa-Villabonako kasuan, Leidor Aretoan bezala, Klara eta hazi magikoen misterioa filma eskeiniko da etxeko txikienentzat larunbat eta igandean 17:00etan .\nBestalde, Cuando cae el otoño filma izango da aretoko beste protagonista. Filma larunabtean 19:30 eta 22:00etan eta igande eta astelehenean 19:30ean eskainiko da. Michelle sasoi betean dago amona bat da. Erretiro lasaiean bizi da Borgoinako herrixka batean, bertan bizi da bere lagunik onena ere, Marie-Claude. Santu Guztien Egunean, Valérie alaba bixitan joan zaio, eskolako oporretako astean Lucas, biloba, berarekin uzteko asmoz. Baina ezer ez da gertatuko aurreikusita dagoen bezala.",
    "licencia": "cc-by-sa"
  },
  {
    "id": "28kanala_0000726",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EIZAGIRRE ETA IRAOLA SOPELAN, ILLARRAMENDI BI ALDIZ, ETA IPARRAGIRRE GIPUZKOAKO TXAPELDUN\nDenboraldi parte hartuko ia maila guztietan Behar Zanako ordezkari bat iritsi da finalera edo azken kanporaketararte.\nGaur, Xuban Illarramendik Gipuzkoako txapela irabazi du kadetetan 2.mailan eskuz banaka Bergarako Contrerasi 18-3 irabazita. Atzo Irurako trinketean binaka txapela lortu zuen taldeko Xuhar Iparragirre lagun Behar Zanako Imanol Zufiria eta Beñar Larrarteren aurka 40-38ko emaitzaz.\nSopelako KM0 txapelketan Aiert Iraolak eta Beñat Eizagirrek infantil mailan txapela irabazi dute 18-9 Zazpiturriko Arteaga eta Durangoko Areitioren aurka.\nGaur ere Gipuzkoako banakako txapelketan Jubeniletan 2. Mailan azpitxapeldun geratu da Inhar Iparragirre Ataungo Lopezen aurka 22-12ko emaitzaz galduta.\nOstiralean, Gipuzkoako banakako txapelketan kadete 1. Mailan Adur Otaegikk finala galdu zuen 18-9 Azkoitiko Etxanizen aurka.",
    "licencia": "cc-by-sa"
  },
  {
    "id": "28kanala_0000727",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Errege Magoen Kabalgata dela eta, errepide mozketak egingo dira Tolosan\nTolosako haurrek Erregeak agurtu ahal izango dituzte urtarrilaren 5ean, Gure zirkuan, 10:30etik 13:30era; arratsaldean, Errege Magoen etorrerako kalejira, Santa Klaratik abiatuko da, 18:00etan.\nErrege Magoen etorrera dela eta, errepide mozketa puntualak egingo dira Tolosako kaleetan zehar, arratsaldetik aurrera. Era berean, ezingo da Barrena eta Rondilla kaleetan, eta San Frantzisko pasealekuan aparkatu, Geltoki kaleko bidegurutzera arte.",
    "licencia": "cc-by-sa"
  },
  {
    "id": "28kanala_0000728",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "A.OTAEGI, ILLARRAMENDI BI ALDIZ, I.ZUFIRIA, B.LARRARTE, X.IPARRAGIRRE ETA I.IPARRAGIRRE GIPUZKOAKO FINALETAN\nA.OTAEGIK ILLARRAMENDIK BI ALDIZ, I.ZUFIRIAK, B.LARRARTEK, X.IPARRAGIRREK ETA I.IPARRAGIRREK GIPUZKOAKO ESKUZ BANAKAKO ETA TRINKETEAN BINAKAKO FINALAK JOKATUKO DITUZTE ASTEBURU HONETAN\nASTEBURU HONETAN ESKUZ JOKATUKO DIRE 7 FINALETAN 5 PARTE-HARTZE IZANGO DITU BEHAR ZANAK\nSOPELAN, EIZAGIRRE ETA IRAOLAK INFANTILETAN FINALA JOKATUKO DUTE IGANDEAN AREITIO ARTEAGA BIKOTEAREN AURKA.\nUrte amaiera bikaina izan bazen antolatutako topaketa, jaialdi eta gure pilotarien final eta txapelak izan zirela eta, urte hasiera ez da makalagoa. Eskuz banaka 1. mailan Adur Otaegik finala jokatuko du bihar ostiralez Atano III. Azkoitiko Etxanizen aurka. Otaegik, Ekhi Oses Hernanikoari irabazi zion final erdietan eta partida gogorra izango du. Jaialdi honetan Andoni Olasagastik ere merezi zuen egotea, nagusien 1.mailan final erdia 22-21 galdu zuen Amezketan Gorostidiren aurka eta irabazteko merituak soberan egin arren ezin izan zituen 22 tanto erdietsi. Dena den, txapelketa oso ona egin du Olasagastik, Murua, Lizeaga, Santxo eta beste hainbat espezialista izan dira tartean eta hauekin batera lehiatzeko gai dela erakutsi du.\nLarunbatean, eskuz binaka trinketean Behar Zanako bi bikote ordezkari iritsi dira finalera. Xuban Illarramendi eta Xuhar Iparragirre alde batetik eta Imanol Zufiria eta Beñat Larrarte bestetik. Partida orekatua izango dute eta onenak iabaz dezala.\nIgandean, Amezketan igandean 2.mailan jokatuko diren finaletan bi ordezkari izango ditugu. Kadeteetan Xuban Illarramendik jokatuko du, betik gora egin duen txapelketa izan du. Bergarako Contreras izango du aurkari. Jubeniletan berriz Inhar Iparragirrek jokatuko du Ataungo Lopezen aurka. Iparragirrek berea oso ondo egin du txapelketan zehar eta merezimendu ososz jokatuko du finala. Bete beteko partida izango da.\nAzkenik, igandean Beñat Eizagirrek eta Aiert Iraolak infantil mailan Sopelako txapelketako finala jokatuko dute Amezketako Arteaga eta Durangoko Areitioren aurka\nDenboraldi oso ona doa Behar Zanako pilotraientzat Gipuzkoako txapelketan. Eskuz banaka alebin 1.mailan ekialdeko irabazle izan zen Illarramendi eta Artola bigarren infantil 2.mailan. Eizagirrek infantiletan 1.mailako txapela irabazi berri du. Astenuru honetan banaka 4 ordezkari izango ditugu.\nTrinketean kadetetan 2 finalista eta beste mailetan ligaxkako partidetan emaitza oso honekin dihardute jubenil eta nagusi mailako pilotariek.\nBinakako txapelketan, nagusietan gizonezkoek 1.mailan finala jokatu eta Ohorezko mailara igo ziren Lizaso, Cestau, Barandiaran eta Erasunek osatutako taldeak. Bigarren mailako plaza mantendu eta 3.mailatik beste talde bat 2.mailara igo zuten Olasagasti-Mujika eta Urruzolak.. Emakumezkoean txapela irabazi zuten Arrillaga eta Erasunek.\nEta beste mailetan final laurdenak eta final erdiak ere jokatu zituzten.",
    "licencia": "cc-by-sa"
  },
  {
    "id": "28kanala_0000729",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udaleko lanpostuen balorazioa berrikusteko araudia ere onartu da; bost urtez behin lanpostuak berrikusteko aukera izango da.\nTolosako Udaleko 2025eko lanpostuen zerrenda onartu du udalbatzak abenduko osoko bilkuran, udal gobernuaren aldeko botoekin. Besteak beste, bi lanpostu berriren sorrera jasotzen du onartutako zerrendak: etxebizitza alorreko arkitekto batena, eta komunikazio teknikari batena.\nEtxebizitza alorreko arkitektoak, etxebizitza publikoen sustapenaren arloko lan teknikoak egingo ditu.\nArkitektoarena goi mailako lanpostua izango da, Hirigintza, Obra eta Zerbitzuak Sailari lotua, eta Etxebizitza teknikariaren lanpostuaren osagarri gisa. Etxebizitza publikoen sustapenaren arloko lan teknikoak egingo ditu: besteak beste, etxebizitza eta eraikin hutsen kaptaziorako eta orubeak eskuratzeko azterketak egitea; Alde Zaharreko Plan Integralari lotuta, etxebizitza alorreko erronkei aurre egiteko proiektuak lantzea, eremuaren degradazioa iraultzeko planak garatuz; infraetxeen edo bizigarritasun baldintzak betetzen ez dituzten etxeen kudeaketa egitea; etxebizitza berrien edota birgaitzeen obra-proiektuak idaztea...\nKomunikazio teknikariak kanpo komunikazioko lanak egiteaz gain, gainerako sailekin elkarlanean udaleko webgunearen edukiak eguneratzeko funtzioa izango du.\nKomunikazio teknikariari dagokionean, berriz, gaur egun kanpo zerbitzu baten bidez egiten diren lan batzuk, udalak zuzenean egiteko sortuko da, egiturazko beharra baita komunikazioarena. Udalentzat ez da kostu gehigarri bat izango: lanpostu honi dagokion kostua estaltzeko, kanpo zerbitzuen kontratuaren kostua bere osotasunean helburu horretara bideratzeaz gain, publizitate instituzionalerako dagoen poltsa erdira murriztu da.\nGiza baliabideen esparruko beste erabaki bat ere hartu du udalbatzak osoko bilkuran: lanpostuen balorazioa berrikusteko araudia hasieraz onartzearena.\nUdalbatzak 2022ko abenduan onartu zituen, behin betiko izaeraz, lanpostuen katalogoa, balorazioa, sailen organigrama eta lanpostuen zerrenda. Berrikuspen araudiari dagokionean, ordea, atzeratzea adostu zen, araudia lantzen eta negoziatzen zen bitartean. 2024. urtean zehar landu dute erregelamendua udal gobernuak eta ordezkaritza sindikalak.\nAdostutako araudia aurrez lanpostuen baloraziorako erabili zen Rodriguez Viñals enpresaren eskuliburuan oinarritzen da, eta horretan oinarrituta egingo dira berrikuspenak. Araudiak jasotzen du udaleko lanpostu guztiak bost urtez behin berrikusteko aukera izango dela, eta udal gobernuak plangintza bat egingo du urtero eta berrikusiko diren lanpostuekin.",
    "licencia": "cc-by-sa"
  },
  {
    "id": "28kanala_0000730",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alegiako Udalak modu irmoan salatu nahi ditu gabonetako apaingarrietan ezezagunek eragindako kalteak\nErrotako biribilgunean jarritako apaingarriak bertatik eramateaz gain, Larraitz auzoan nabaritu diren argi mozketak eragin dituzte.\nAlegiako Udalak modu irmoan salatu nahi ditu gabonetako apaingarrietan ezezagunek azken egunetan eragindako kalteak. Errotako biribilgunean jarritako irudiak bertatik eraman dituzte, eta beste leku batzutan agertu dira. Amezketako biribilgunean eta Alegiako Zubi Zaharrean, kasu. Irudiak biribilgunetik eramaterakoan, kableak moztu dituzte, eta mozketa horiek eragina izan dute Larraitz auzoan ere, mendebaldeko hainbat puntu argirik gabe utziz.\nUdalak gogor gaitzetsi nahi ditu ekintza horiek, eta apaingarriak eramateaz gain, kableak mozteak dakarren arriskuan eta horrek herriko argiterian eragiten dituen kalteetan jarri nahi du azpimarra. Horrelako jokabideek gizartean lekurik ez dutela gogorarazi dute, eta aste gutxian herrian gertatzen den antzeko hirugarren ekintza denez, ardura ere eragiten du.",
    "licencia": "cc-by-sa"
  },
  {
    "id": "28kanala_0000731",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak jakinarazi du errepide mozketak egin eta aparkalekuak kenduko dituztela.\nElkartasun krosa medio, arratsaldetik aurrera errepide mozketa zehatz batzuk egingo dituzte. Horretaz gain, aparkatzea debekatuta egongo da Barrena eta Rondilla kaleetan, eta San Frantzisko pasealekutik hasi eta Geltoki kaleko bidegurutzeraino.\nGarraio publikoari dagokionez, Rondilla kaleko eta San Frantzisko pasealekuko geltokiak kendu eta geralekua Santa Klaran jarriko dute, 14:00etatik 22:00etara. Bestetik, hiribuseko zerbitzua 20:00etan amaituko da.",
    "licencia": "cc-by-sa"
  },
  {
    "id": "28kanala_0000732",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "ESKUZKO FINALAK, FINALERDIA, JOKO GARBI JAIALDIA, OMENALDIA ETA GEHIAGO ASTEBURUAN VILLABONAN ETA GURE PILOTARIEK\nUrteko azken asteburu honetan partida oso garrantzitsuak izango dituzte gure pilotariek.\nLarunbatean, goizean Behar Zanako haurrek eta beste 5 talde gonbidatutako 55 pilotariek pilota topaketa ospatuko dute. Arratsaldean 16:15ean hasita Villabonako Udalarekin batera Joko Garbi jaialdi itzela antolatu dugu eta 1924an Pariseko Joko Olinpiarretan urrezko domina irabazi zutenei omenaldia izango da.\nTxapelketa ofizialei dagokienez, Ostiralean Villabonan Gipuzkoako 2 finalerdi jokatuko dira. Xuban Illarramendik, Lapkeko Estensororen aurka jokatuko du kadete 2.mailan eskuz banaka. Ondoren, kadete 1.mailan Adur Otaegik hernaniko Ekhi oses iznago du arerio. Bi partida itzel izango dira.\nSegidan, ekialde adarreko finalak izango dira. Alebin 1. maila Oinatz Illarramendik Adunako Txulobiko Aburuza izango du aurkari eta infantiletan eskuz banaka Xuban Artolak Añorgako Ezkurraren aurka jokatuko du.\nIgandean, Asteausn 11:ooetan Beñat Eizagirrek Gipuzkoako finala jokatuko du, eskuz banaka infantil 1.mailan Azpeitiko Ilunpeko Lizarralderen aurka.\nIgandean Amezketan, Andoni Olasagastik nagusi 1.mailan Gipuzkoako finalerdia jokatuko du eskuz banaka Zazpiturriko Gorostidiren aurka.\nTolosan, Inhar Iparragirrek jubenil 2.mailan Gipuzkoako finalerdia jokatuko du Elolaren aurka.\nLarunbatean eta igande goizean Iruran, trinketeko ligaxkako partidak jokatuko dituzte gure kadete, jubenil eta nagusi mailako pilotariek.\nTxapelketa pribatuei dagokienez, hezetasunagatik jokatu gabe geratu ziren finalak jokatuko dira Orion.\nInfantil 2.mailan Xuhar Ezkiogak eta Igotz Urruzolak jokatuko dute eta Infantil 1.mailan Beñat Eizagirrek eta Aiert Iraolak. Lagunartekoan jaialdi berean Irati Zabala ariko da eskuz binaka.\nOstiralean Munitibarren, Lacturale txapelketan Miren Larrartek jokatuko du bertako txapelketa berrian eta Larunbatean Turtzion, Emakumea master Cup txapelketan eskuz binaka Miriam Arrillagak jokatuko du.",
    "licencia": "cc-by-sa"
  },
  {
    "id": "28kanala_0000733",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Foru Aldundiak 2 urtetan 600.000€ bideratuko ditu Amasako errepidea zabaldu eta espaloia egiteko.\n2015-2019 legealdian Maite Agirrek, orduko Amasa Villabonako alkateak (EAJ), eta Aintzane Oiarbidek, Bideazpiegituretako diputatuak (EAJ), bilera bat baino gehiago gauzatu zituzten Amasatik Villabonako errepidearen egoerari buruz hitz egiteko, EAJko alkateak bere egin baitzituen Amasko zenbait herritarren kezkak eta eskariak.\n(Legealdi honetan ere, bilera bat baino gehiago izan dute Amasa Villabonako EAJko udal taldeko zinegotziek eta Azpiegituretako eta Lurralde Estrategiako diputatua den Felix Urkolak eta, azkenik, aurtengo irailean adostasun batera iritsi ziren diputatua eta Amasa Villabonako Alkatea.\nBi erakundeek errepidea zabaltzeko eta espaloiak egiteko lanak eragingo dituen gastuak banatzeko konpromisoa hartu zuten; horren arabera, Aldundiak gastuen %39,26 eta Amasa Villabonako udalak %60,74 hartuko dute bere gain.\nHau horrela, 2025ko Gipuzkoako Foru Aldundiaren aurrekontuek Amasako errepidea zabaltzeko eta espaloiak egiteko lanetarako 600.ooo euroko ekarpena aurreikusten dute, ekarpen hori bi urtetan gauzatuko delarik. Horretaz gain, Aldundiak aurki ekingo die Amasara doan errepidearen sarrera zabaltzeko lanei, eta lan hauen kostu osoa, 289.107 €, hain zuzen, bere gain hartuko du Aldundiak.\nEAJk bete egin du hartutako konpromisoa, baina Amasako errepidearen zabaltzea eta hainbeste urtetan amasatarrek eskaturiko espaloiak errealitate bihurtzeko, guztiz beharrezkoa da Amasa Villabonako EHbilduren udal gobernuak bere hitza betetzea eta lan horiek bideratzeko diru partida behar adina diruz hornitzea.\nAmasa Villabonako EAJ udal taldeak espero du EHbilduren udal gobernuak aurrekontuetako partida hori lehenbailehen egokitu dezala Aldundiarekin hitzarmena sinatu eta lanekin hasi ahal izateko. Amasa Villabonak ezin du aukera hau galtzen utzi eta guk geure esku dagoen guztia egingo dugu amasarrek merezi duten errepidea lehenbailehen eduki dezaten.",
    "licencia": "cc-by-sa"
  },
  {
    "id": "28kanala_0000734",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "18:30ean hasiko den bilkuran 2025eko aurrekontu orokorrak onartuko ditu Tolosako Udalak. 28 Kanalak zuzenean eskainiko du plenoa.\nAkta hau onartzea: 2024ko azaroaren 28ko ohiko osoko bilkurakoa. (2024IPLE0014)\nHasieraz onartzea Tolosako Udaleko lanpostuen balorazioa berrikusteko araudia. (2024IORD0007)\nEzestea langile baten bateragarritasun-eskaera (S.E.A.). (2024PZZZ0041)\nBertan behera uztea A.M.E. langileari emandako bateragarritasuna. (2024PZZZ0023)\nHasieraz onartzea Herri-jabari publikoaren erabilera pribatiboari eta haren aprobetxamendu bereziari dagozkien tasen Ordenantza Fiskalaren aldaketa. (2024ORFI0007)\nEbaztea ondasun higiezinei buruzko zerga erregulatzen duen Ordenantza Fiskalari aurkeztutako erreklamazioa, eta Ordenantza behin betiko onartzea. (2025ORFI0002)\nOnartzea IZFE sozietatearekin eginiko hitzarmenaren luzapena. (2024IHTP0021)\nHasieraz onartzea Tolosako haur eta nerabeen oporraldi garaiko aisialdi-zerbitzua arautzen duen Erregelamendua. (2024BHER0012)\nOnartzea Hizkuntza Politikako Plan Estrategikoaren proposamena. (2024OPLO0004)\nBerri ematea: Tolosako udal-biztanleen erroldaren berrikuspenetik ateratako biztanleen kopuru ofiziala, 2024ko urtarrilaren 1ean. (2024BANT0016)",
    "licencia": "cc-by-sa"
  },
  {
    "id": "28kanala_0000735",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Joan den ostiralean, Gipuzkoako Foru Aldundiko Kultura, Lankidetza, Gazteria eta Kirol Departamentuak urtero antolatzen duen Kirolgalaren edizio berria ospatu zen Ficoban. Bertan eskualdeko bi kirolariren lana nabarmendu zen. Irati Lacunza igerialiarena eta Jokin Altuna pilotariarena.\nAurtengo kirolgalan Ireati Lacunza tolosarra eta Jokin Altuna amezketarra omendu dituzte.\nIrati Lacunzak, Tolosako urpeko igerilariak eta 400 eskafandra-modalitatean munduko txapeldunordeak, emakumezkoen Gipuzkoa Kirolak saria jaso zuen eta bere diskurtsoan hegats-igeriketari eta bera bezala egunero bere burua gainditzeko eta emaitza bikainak izateko gogor entrenatzen duten kirolariek egiten duten ahaleginari garrantzia eman zien.\nJokin Altuna amezketarrari, berriz, denboraldi honetan lortutako merituengatik eman diote saria, hain zuzen ere, bere hirugarren buruz buruko txapela lortu du. Aurten, gainera, hamar urte bete ditu pilotari profesional gisa. Inaxio Errandoneak jaso zuen saria.",
    "licencia": "cc-by-sa"
  },
  {
    "id": "28kanala_0000736",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Errepide mozketak Olentzeroren eta Mari Domingiren etorrerako kalejiran\nOlentzeroren eta Mari Domingiren etorrerako kalejiragatik, errepide mozketa puntualak egingo dira Tolosako kaleetan zehar, arratsaldetik aurrera. Era berean, ezingo da Barrena eta Rondilla kaleetan, eta San Frantzisko pasealekuan aparkatu, Geltoki kaleko bidegurutzera arte.\nAipatutako trafiko aldaketen ondorioz, Rondilla kaleko eta San Frantzisko pasealekuko autobus geralekuak Santa Klarara lekualdatuko dira, 14:00etatik aurrera, 22:00ak arte. Hiribusari dagokionez, 20:00etan amaituko da zerbitzua.\nTolosaldeko Mankomunitateak azaldu duenez, aldaketak izango dira hondakinen bilketako zerbitzuan, eta errefortzua aplikatuko da beste zenbait egunetan. Abenduaren 24an eta 31n, ez da bilketa zerbitzurik egingo gauez. Horien ordez, hondakinen bilketak egun bereko goiz eta arratsaldera aurreratu dira. Hurrengo egunean, goizean ere egingo da bilketa, eta gaueko zerbitzuak beti bezala egingo dira. Horrez gain, traste zaharren bilketa abenduaren 25ean egin beharrean, 26 goizean egingo da. Urtarrilaren 6 eta 7an, batik bat, papera eta beira jasotzeko errefortzua izango da.\nGaurtik aurrera zabalik egongo da Merkatu txikia. Laskorain Ikastolako kideek adierazi dutenez, helburua kooperazio eta elkartasun baloreak ikasleekin gelan lantzeaz gain, ekintza jakin honetan ikastola komunitatea osatzen duten guztien partaidetza bultzatzea da. Hiru proiektuen artean banatuko dute laguntza, \"Zutani\", \"Tolosaldea Sahararekin\" eta \"Ibarratik misio taldea\" G.K.Eak lantzen ari direnak hain zuzen ere.\nMerkatu txikia abenduaren 23tik urtarrilaren 4era egongo da zabalik. Goizeko txanda 9:30etik 13:30era eta arratsaldekoa 16:30tik 19:30ra izango da. Abenduaren 30ean eta urtarrilaren 4ean goizez bakarrik egongo da zabalik baina ordutegi luzeagorekin, eta beraz txanda 9:30tik 15:00 arte izango da.",
    "licencia": "cc-by-sa"
  },
  {
    "id": "28kanala_0000737",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "1924ko Parisko Olinpiar Jokoetan parte hartutako Villabonako pilotariei omenaldia\nUdalak, Behar Zana Elkartearekin elkarlanean, Aquilino Sagarna, Benedicto Santamaria eta José Andrés Garate pilotari billabonatarrak omenduko ditu, orain 100 urte Parisko Joko Olinpikoetan urrezko domina lortu zutela oroitzeko. Ekitaldi berezi hau abenduaren 28an izango da, 18:45etan, Villabonako udal-pilotalekuan. Mendeurren honen harira, Behar Zana Elkarteak egun osoko egitarau zabala antolatu du.\nDuela 100 urte, 1924. urteko uztailean Olinpiar jokoak ospatu ziren Parisen (Frantzia) eta programazio ofizialaren baitan euskal pilota erakustaldia egin zuten eskuz, zesta-puntan eta larruzko paleta modalitateetan.\nJakina denez, lau urtetik behin ospatzen diren udako Olinpiar Jokoek munduko kirolaririk entzutetsuenak erakartzen dituzte eta 1896. urtean Atenasen (Grezia) Olinpiar Joko modernoak hasi zirenetik, 1924an Parisen izandakoak 8. edizioa izan ziren.\nEuskal pilotari dagokionez, Olinpiadetako antolakuntzak espreski frontoi berri bat eraiki zuen Parisko la Porte de Billancourt eremuan. Euskal pilota txapelketetan soilik espainiar eta frantziar selekzioek lehiatu zuten eta ondorioz, zuzenean finalak jokatu ziren jendez leporaino bete zen Billancourt frontoian. Garaiko kronikek milaka ikusle bildu zirela kontatzen dute.\nSagarna, Santamaría eta Gárate billabonatarrek urrezko domina lortu zuten\nPilotari billabonatarrek 1924ko uztailaren 24an jokatu zen zesta puntako (Jai-Alai ere deitua) finalean parte hartu zuten espainiar selekzioa ordezkatuz. Aipagarria da, orain arraroa egiten bada ere, garai hartan zesta puntan hiru pilotarik osatutako taldeek jokatzen zutela, plaza librean eta 60 tantora. Final hartan Aquilino Sagarna, Benedicto Santamaria eta José Andres Garate billabonatarrek jokatu zuten eta aurkariak Frantziar selekzioa ordezkatu zuten Camino, Harizpe eta Magescas puntistak izan ziren.\nTamalez ezin izan dugu final hartako kronikarik topatu, baina ahozko transmisioaren arabera partida ikusgarria izan omen zen. Amaieran hirukote billabonatarrak lortu zuen garaipena 60-52 emaitzarekin, urrezko domina preziatua eskuratuz.\nOndorioz, orduz geroztik harrotasunez esan dezakegu, gure herriko kirolari hauek Olinpiadetako hiru urrezko domina ekarri zituztela Amasa-Villabonara. Zoritxarrez denboraren poderioz domina hauek desagertu egin dira eta momentuz ez dakigu gaur gaurkoz existitzen direnik ere.\nJose Andres Garate (Villabona, 1907 - San Diego, AEB, 1995) familia pilotazale batean sortutako puntista ezaguna izan zen. 17 urterekin parte hartu zuen 1924ko Olinpiar Jokoetan, eta Txinako, Kubako eta AEBetako frontoietan ibili zen profesional gisa jokatzen.\nBenedicto Santamariak (Villabona, 1904-1969) berriz, 20 urte zituen Parisen urrezko domina irabazi zuenean. Ondoren Ameriketan egin zuen ibilbidea pilotari profesional gisa, berriro Euskal Herrira itzuli zen arte.\nAquilino Sagarnari buruzko informazio gutxiago dugu, baina 1955. urtean Villabonako Udalak egindako omenaldiaren ondoren, berak idatzitako esker gutuna Udal artxiboan dago.\n1924ko Olinpiadetako programan, Joko garbi erakustaldiak Ipar Euskal Herrian\nJakin izan denez, Olinpiar Jokoen programaren barruan ez ziren Parisko hiru finalak soilik jokatu. Dirudienez, Joko garbiko partidak ere jokatu ziren 1924an Ipar Euskal Herrian. Han ere beste billabonatar baten arrastoa topatu dugu: Adrian Berasategi Zabaleta (1910-1970) Joko garbi jokalariarena. Gazteentzako antolatutako erakustaldi batean parte hartu zuen, 14 urterekin.\nAdrian Berasategiren alaba Asun Berasategik duela urte batzuk jakin zuen aitak orain ehun urteko Olinpiar Jokoetan parte hartu zuela. «Duela urte batzuk etxean domina bat topatu genuen, eta orduan jakin genuen guztia». Brontzezko domina bat da, Berasategiri Frantziako Gobernuko ministro batek emana.\nJoko garbia pilota-joko zaharrenetariko bat da, eta Villabona da kirol hori mantentzen duen herri gutxietako bat. Horregatik, abenduaren 28ko jaialdi berezian protagonismoa emango zaio gure-gurea den pilota modalitate honi.",
    "licencia": "cc-by-sa"
  },
  {
    "id": "28kanala_0000738",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Izan ere, dirurik gabeko egitasmoa horixe da, asmoa, gauzatuko ez den ametsa.\nAurrekontua erakundeek duten tresnarik garrantzitsuenetakoa da, aurrekontuetan agindutakoa errealitate bihurtzeko ezinbesteko baliabidea baita. Izan ere, dirurik gabeko egitasmoa horixe da, asmoa, gauzatuko ez den ametsa.\nEHbilduk Amasa Villabonako aurrekontua aurkeztu eta onartu egin du, eta guk, Amasa Villabonako EAJko udal taldeak, ez dugu haren kontra bozkatu. Izan ere, udal gobernuak bere egin ditu guk eginiko zenbait proposamen; hala nola adineko pertsona autonomoak hobeto zaintzeko eguneko zentroa abian jartzea, Arratzaingo errepidera doan bidea hobetzea,eta Txermingo parkina asfaltatzea. Hau da, asmo horiek errealitate bihurtzeko bidean egongo dira Eta, gure proposamenei esker. Amasako bidea egiteko proiektuak ere diru gehiago izango du.\nOrdea, hori errealitatea bihurtzeko EHbilduk Gipuzkoako Foru Aldundiaren aurrekontua aurrera ateratzea ahalbideratu behar zuen. Zoritxarrez, beste behin ere erakutsi dute nahiago dituztela esloganak saltzea pertsonen arazoak konpontzea baino.",
    "licencia": "cc-by-sa"
  },
  {
    "id": "28kanala_0000739",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako udal zerbitzuetan ordutegi aldaketak izango dira hurrengo egunetan\nUDATEk, Kultur Etxeak eta liburutegiak ez ohiko jarduna izango dute gabon garaian.\nUDATE herritarren arreta zerbitzuko bulegoek ordutegi berezia izango dute:\nKultur Etxeak ohiko ordutegia izango du Eguberrietako lehen astean; bigarrenean, berriz, (urtarrilaren 7ra arte) ordutegi bereziarekin irekiko du, 10:00etatik 13:00etara .\nHaurren liburutegia 10:00etatik 13:30era egongo da zabalik, baina abenduaren 24an eta 31n itxita egongo da. Aranburu Jauregiak eta Gizarte Zerbitzuek Eguberri garaian ohiko ordutegia izango dute.\nGabonetako haur parkea egun bat gehiagoz ere luzatuko da. Larunbatean, hilak 28, egongo ez denez, abenduaren 30era bitarte luzatuko da.",
    "licencia": "cc-by-sa"
  },
  {
    "id": "28kanala_0000740",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Erabiltzaileek tolosa.eus -en harpidetu egin beharko dute udalaren berriak eta alertak jasotzeko. Zerbitzua urte hasieran jarriko da martxan.\nTolosako Udalaren berriak telefono mugikorrean jaso ahal izango dira aurrerantzean. Difusio kanalak sortu dira WhatsApp-en. Tolosako udalak herritarrekin komunikatzeko bide \"zuzenago eta bizkorragoa\" eskaini nahi du.\nUdalari eta udalerriari lotutako aktualitatearen berri emango da WhatsApp bitartez. Hau da, udaleko berri garrantzitsuenak ez ezik, alertak, mugikortasunari lotutako abisuak edo intzidentziak ere jakinaraziko da.\nNorabide bakarreko kanalak dira; hau da, soilik udalak bidalitako mezuak ikusi ahal izango dituzte harpidetzen diren erabiltzaileek, ez beste inorenak. Pribatutasun ikuspegitik, gainera, inork ezingo du jakin nor dagoen kanalean harpidetuta.\nGabonak pasa ostean hasiko da zerbitzua, baina badago jada kanaletara harpidetzeko aukera. Bi aukera daude, euskarazkoa eta gaztelerazkoa.",
    "licencia": "cc-by-sa"
  },
  {
    "id": "28kanala_0000741",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2025ean 1.100 biztanle baino gutxiagoko udalek Aldundiaren foru-funtsaren bidez jasoko duten ekarpena % 40 inguru handiagoa izango da. Honen eraginez, Alkizako Udalaren kasuan 2024an baino 204.000 euro gehiago izango ditu.\nForu-funtsak eragindako igoera, herritarrei ematen dien zerbitzua hobetzeko erabili nahi duela adierazi du Alkizako Udalak. Helburu horrekin udal-langileen taldea bi modutan indartu nahi dute: egungo langileen lan-jarduna luzatuz eta lanpostu berriak sortuaz. Herri-langilearen, laguntzailearen eta udal arkitekto teknikoaren lanpostuak sortzea aurreikusi du udalak eta horren ondorioz, 92.000 euro gehiago inbertituko dira udal langileen sarietan.\nBestetik, herritarrei zuzenean eragiten dieten ekintzak eta jarduerak egiteko aurrekontu-igoera nabarmenak daudela adierazi dute baita ere, tartean, nerabeen aisialdi beharrei begira Gureplazatxo programa garatzeko udalaren diru-laguntza % 54 igotzea; herriko festa nagusietarako aurrekontua % 28 handitzea; genero-berdintasuna lantzeko Berdinbidean programaren aurrekontua bikoiztea, eta kultur-jarduerak egiteko eta sustatzeko aurrekontua 8 bider handitzea.\nInbertsioei dagokienez, 2024ko aurrekontuekin alderatuta %25eko jeitsiera aurreikusten dute. Erretore-etxeko inbertsioekin jarraitze asmotan, diru-kopuru txikiagoa gorde du Udalak beste zenbait inbertsio sendotzeko. 2025erako inbertsioen artean hauek aipa daitezke: lursailak erostea, udal bulegoetan hobekuntzak egitea, herribideak konpontzea eta Hernio-Gazume KBE hainbat interbentzio egitea.",
    "licencia": "cc-by-sa"
  },
  {
    "id": "28kanala_0000742",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako EAJ-PNVk datorren urteko aurrekontuak hobetzeko egindako 8 proposamenak\n2025. urteari begira Udal Gobernuari aurkeztutako 8 proposamenen estimazio ekonomikoa 967.000 euro ingurukoa da\nHemen zehazten dira EH Bilduko Udal Gobernuari egindako ekarpenak:\nIaz bezala, Santa Klara osoa, Zumardi Txikia barne, hartuko duen azterketa sakon bat egiteko beharra azpimarratzen jarraitzen dugu: aparkaleku berri baten aukera aztertzea (batez ere Alde Zaharrean pentsatuz), Santa Klara kalearen irisgarritasun-arazoei irtenbidea ematea (oinezkoen, bizikleten, garraio publikoaren eta autoen arteko beharrezko bizikidetza), autobus-geltokiaren kokapenari buruzko erabakia hartzea eta Zumardi Txikia biziberritzeko jarduketa-proiektua definitzea. Ez dugu ikusten gai hori Udal Gobernuaren agendan dagoenik, eta lehentasunezkoa dela pentsatzen jarraitzen dugu.\n\"Azoka Bonuak\" kanpaina berritzaile bat martxan jartzea proposatu dugu, larunbatetako azoka indartzeko, Tolosako gazteentzat bereziki pentsatua (40 urte bitarte). Tolosar gazteak euren erosketen zati bat asteroko azokan egitera animatzea du helburu eta, hala, azokari begira, belaunaldien arteko erreleboa kontsumitzaileen ikuspuntutik lantzea. Udalak, bonuen bidez (pizgarri gisa), gazteek azokan egiten duten erosketa sarituko luke, helburu bikoitzarekin: baserritarren diru-sarrerak handitzea, eta tolosar gazteak asteroko azokara sarriago hurbiltzea sustatuz.\n3. TOKIKO MERKATARITZARI LAGUNTZEKO KANPAINA: TOLOSAKO ENPRESEKIN ALIANTZAK EGINEZ\nDatorren urteko Gabonetako Kanpainarako proposamen bat egin dugu, Tolosako enpresa industrialen eta tokiko saltoki txikien arteko aliantzak sortzea helburu duena. Ildo horretan, proposatu dugu enpresek beren langileei eman diezaieketen gabonsaria gure herriko denda txikietan kontsumitzeko bonuen bitartez izateko aukera lantzea. Asmoa, 2025ean zehar, ekimen hori Tolosa & Co Elkartearekin batera diseinatzea izango litzateke, enpresekin tokiko merkataritzarekiko elkarlan hori ahalbidetu nahiean. Era berean, asmoa litzateke enpresek egindako ekarpena Udalak berak osatu ahal izatea.\n4. ALONDEGIA ETA LAPURDI PLAZETAKO APARKALEKUAK TOLOSAKO HERRITARREN ESKURA JARTZEKO PLAN ZEHATZ BAT\nIaz egin genuen bezala, Alondegiako eta Lapurdiko lurrazpiko aparkalekuetan hutsik dauden aparkalekuetarako udal-plan bat diseinatzea proposatzen dugu, dagoeneko eskuragarri dauden eta gaur egun gutxiegi erabiltzen diren baliabideak herritarren eskura jartzearren. Tolosarrei aparkatzeko aukera berriak eskaini behar dizkiegu, are gehiago autoak kaleetatik atera nahi baditugu. Gure eskaera, epe laburrean, herritarren esku, bi eremu hauetan, gaueko ordutegian (19:00etatik 10:00etara) arrazoizko prezio batean aparkatzeko aukera emango lukeen lanketa bat egitea izango litzateke, Donostian egiten ari diren bezala, adibidez.\nEAJ-PNVk Iurre auzoko plazak lehenbailehen birgaitzeko aurrekontu-partida espezifiko bat sartzea proposatzen du (aurrekontuen zirriborroan ez dago horrelakorik). Inguruko bizilagunek dagoeneko diru asko aurreztu dute birgaitze-lan horretatik legokiokeen zatia ordaintzeko. Esku-hartze hori premiazkoa da, eta, beraz, Udal Gobernuari eskatzen diogu lehentasuna eman diezaiola gai horri, datorren urteko aurrekontuetan islatuz.\nOriaburu Etxearen bigarren solairua birgaitzea proposatu dugu, gazteek (batxilergoko bigarren mailatik aurrera) ikasteko leku bezala erabiltzeko aukera izan dezaten, gaur egun Udal Liburutegian dutena baino egutegi eta ordutegi zabalagoan. Gure proposamena ikasgela iraunkor bat prestatzea da, urtean 365 egunetan eta 24/7 ikasleek erabiltzeko aukera izango luketena. Oriaburu eraikinak eskaintzen ditu aukerak. Gaur gaurkoz, beheko solairuan Tolosa & Co Elkartearen bulegoak daude, baita erabilera anitzeko gela bat ere; lehen solairua, ekintzailetza-proiektuak bultzatzeko erabiltzen da; bigarren solairua, hutsik dago, eta uste dugu oso leku egokia izango litzatekeela ikasgela hori hartzeko, gaur egun erabiltzen ez diren udal-instalazioak baitira.\n7. TOLOSAN EUSKAL MENDIZALETASUNAREN MUSEOA HARTZEKO KONPROMISOARI EUSTEA\nTolosako Udalak, aurreko legegintzaldian, Euskal Mendizaletasunaren Museoa abian jartzeko konpromisoa hartu zuen aho batez, EMMOA Fundazioarekin batera, Larramendi inguruko Arkaute Etxean. Proiektuak ez du aurrera pauso nabarmenik izan, eta hartutako konpromisoari eutsi behar zaiolakoan, aurrekontuari partida espezifiko bat eranstea proposatzen dugu, konpromiso hori behar bezala burutu ahal izateko: hain zuzen, arkitektura, ondare eta/edo museo-gaietan behar den aholkularitza espezializatua jasotzeko beharrezkoak diren zerbitzu profesionalak kontratatu ahal izateko, eta baita museoaren bideragarritasun ekonomikoaren proiektua doitzeko eta beste erakunde publiko batzuetan finantzaketa bilatzeko ere.\nUdal kirol instalazioetako inbertsioak, egungo Udal Gobernuak sustatutako kontratu aldaketaren ondorioz, Udalak berak kudeatu beharko ditu hemendik aurrera. Ildo horretan, datozen urtetako aurrekontuetan (aurtengoetatik hasita), aurreko enpresa esleipendunarekin hitzartu zen inbertsio-plana egikaritzen joatea proposatzen dugu, gaur gaurkoz ezerezean geratu dena. Inbertsio-plan horren barruan, batetik, Usabalgo instalazioetan aurreikusten ziren plaka fotovoltaikoak instalatzea proposatzen dugu; eta, bestetik, aurreko enpresa esleipendunak Berazubiko bi tenis pisten eraberritzea gauzatu gabe eta Beotibar frontoiko alboko sarea ordezkatu gabe utzi dituenez, inbertsio horiek datorren urteko aurrekontuetan jasotzea eskatzen dugu.",
    "licencia": "cc-by-sa"
  },
  {
    "id": "28kanala_0000743",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetan Megalopolis , Cuando cae el otoño , Quien es quien , Vaiana 2 , Gladiator II eta Superklaus pelikula egongo dira ikusgai eskualdeko aretoetan.\nAstero bezala, Zine forumarekin hasiko da aste honetako karteldegia, Megalopolis filmarekin hain zuzen. Ostegunean 20:30ean eskainiko da etorkizuneko Estatu Batuetan oinarritutako erromatar fabula epikoa. Erroma Berria aldatu beharrean dago, eta horrek gatazka eragin du Cesar Catilinaren (etorkizun utopiko eta idealista baterantz jauzi egin nahi duen artista jenioa) eta haren aurkariaren (Franklyn Cicero alkatea) artean; azken horrek statu quo atzerakoi batekin konprometituta jarraitzen du, eta diruzalekeria, interes partikularrak eta gerra alderdikoia betikotzen ditu.\nLarunbat eta astelehenean 19:00etan Cuando cae el otoño filmaren txanda izango da. Michelle sasoi betean dago amona bat da. Erretiro lasaiean bizi da Borgoinako herrixka batean, bertan bizi da bere lagunik onena ere, Marie-Claude. Santu Guztien Egunean, Valérie alaba bixitan joan zaio, eskolako oporretako astean Lucas, biloba, berarekin uzteko asmoz. Baina ezer ez da gertatuko aurreikusita dagoen bezala.\nQuien es quien filma larunbatean 21:30ean eta igandean 19:30ean eskainiko da. Fuentes familia ez da ezagutuko duzun familiarik normalena. Lanak, ikastetxeak eta errutinak deskonexiorako espiral batean murgildu ditu, eta ezinezkoa dirudi hori geldiaraztea. Hala ere, dena aldatu da taldeko benjaminak, Valentinak, desio bat eskatu duenean bere bederatzigarren urtebetetzeagatik.\nHaurrentzako Vaina 2 filma eskainiko da igandean 17:00etan. Arbasoen ustekabeko deia jaso ondoren, Vaianak Ozeaniako itsaso urrunetara bidaiatu behar du, eta galdutako ur arriskutsuetan barneratu, aurrekaririk gabeko abentura bizitzeko.\nAmasa-Villabonako kasuan, Larunbatean 19:30ean eta 22:00etan, eta igandean eta astelehenean 19:30ean Gladiator II -ren txanda izango da. Maximo heroi miretsiaren heriotza ikusi eta urte batzuetara, Luciok Koliseoan sartu behar izan du, Erroma, enperadore tiranikoen esku geratu eta bere etxea konkistatu dutela ikusi ondoren. Suminez gainezka eta inperioaren etorkizuna jokoan, Luciok bere iragana gogoratu beharko du, Erromak jada galdu duen handitasuna berreskuratzeko indarraren eta ohorearen bila.\nHaurrentzako ere eskainiko da pelikula, Superklaus . Larunbatean eta igandean 17:00etan izango dute Santa Klausen istorio bitxi hau ikusteko aukera. Buruan kolpe handia hartu ondoren, Santa Klausek, SuperKlaus dela uste du, saga ezagun bateko superheroia. Horrek kaosa sortuko du Ipar poloan eta Fafnir jostailugile zikoitzak egoera aprobetxatuko du Santa tailerraren kontrola hartzeko. Billie, neskato azakar eta ausartak, C.A.R.L. bere robotak eta Leo elfoak Fafnirren asmo gaiztoak zapuztu eta Gabonak salbatzen sahiatuko dira, beranduegi izan baino lehen.",
    "licencia": "cc-by-sa"
  },
  {
    "id": "28kanala_0000744",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Villabonan eta Zizurkilen ere urtea korrika bukatzeko aukera izango da\nZunbeltz eta Urkamendi elkarteek antolatzen duten Urte Zaharreko lasterketaren 39. edizioa egingo da hilaren 31n.\nUrteko azken egunean, Urte Zaharreko Lasterketa egingo da Villabonan eta Zizurkilen. Haur eta gaztetxoen lasterketak 15:30etik 16:00etara egingo dira. Lehenengo 2015. urtearen aurretik jaiotakoek parte hartuko dute, ondoren benjaminek, alebinek, infantilek eta kadeteek, maila bakoitzean distantzia ezberdina egin beharko dute. 16:00etan proba nagusia hasiko da, 6,5 kilometro osatu beharko dituzte parte hartzaileek, bertan jubenil eta beterano mailetako onenek ere saria izango dute. Lasterketak Zunbeltz elkartearen kanpoaldean hasiko dira. Villabona eta Zizurkilgo Urte Zaharreko Lasterketan parte hartu nahi duenak kronoak.eus-en du izena emateko aukera.",
    "licencia": "cc-by-sa"
  },
  {
    "id": "28kanala_0000745",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "ASTE HONETAKO GURE PILOTARIEN PARTIDAK FINAL LAURDENAK ETA FINALERDIAK IZANGO DIRA TARTEAN\nAsteburu honetan partida garrantzitsuak izango dituzte gure pilotariek.\nPartida guztien kartelak ikusteko loturan sartu eta \"partida guztiak\" hautatu behar da.\nOstegunean Oiartzunen, Adur Otaegik Oiarpeko Oiartzabalen aurka jokatuko du kadeteen 1.mailan. Final laurdenetako partida jokatuko dute.\nOstiralean jokatuko dira partida gehienak eta Andoni Olasagastik, fnagusien 1.mailan Juaristi izango du aurkari eskuz banaka, final laurdenak jokatuko dituzte.\nVillabonan, infantilen errendimendu 1.mailan eskuz banaka Beñat Eizagirrek Ataungo Labakaren aurka finalerdietako partida jokatuko du.\nXuban Artola eta Oinatz Illarramendik ekialde adarreko finalerdiak jokatuko dituzte Zazpiturriko Nazabal eta Gaztelupeko Eizagirreren aurka hurrenez hurren.\nLarunbatean Beotibarren, eskuz banaka jubenilen 2.mailan Tolosan Iparragirrek eta Unai Zufiriak final laurdenak jokatuko dituzte Caminos eta Elolaren aurka hurrenez hurren.",
    "licencia": "cc-by-sa"
  },
  {
    "id": "28kanala_0000746",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Suhiltzaileak eta osasun-langileak gertakarien lekura bertaratu dira, eta ertzainak trafikoa itxi du. Zoritxarrez, osasun-langileek ezin izan dute ezer egin gidariagatik. Istripuak auto-ilarak sortu ditu N-1 errepidean, Gasteizko noranzkoan.",
    "licencia": "cc-by-sa"
  },
  {
    "id": "28kanala_0000747",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Irura Moretuzek, Irurako Ikastolak eta Irurako Udalak sare sozialetan zabaldutako sexu jazarpenak salatu dituzte\nAzken egunetan sare sozial batean, Iruari eta irurarrei aipamena eginez sexu jazarpen eta sexu arrazoietan oinarritutako hainbat gertakariren inguruko argitalpenak egin dira. Honen harira, Irura Moretuzek, Irurako Udalak eta Ikastolak gaitzespena adieraziz idatzia kaleratu dute.\nIrura eta bertako herritarrak aipatuz sare sozialetan sexu jazarpen eta sexu arrazoietan oinarritutako jazarpenaren inguruko hainbat gertakariren inguruko argitalpenak egin dira azken egunetan sare sozial batean. Informazio horren harira, Irura Moretuzetik, Irurako Ikastolatik eta Udaletik gertaera arbuiatzen duen idatzia kaleratu dute. Idatzian hiru eragileek \"edozein eraso mota\" salatzen dutela nabarmentzen da.",
    "licencia": "cc-by-sa"
  },
  {
    "id": "28kanala_0000748",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Foru Aldundiak 2025eko egutegiaren 40.000 ale banatuko ditu Gipuzkoan\nHilaren 14tik 18ra, zapatutik asteazkenera, izango dira eskualdeko herrietan banaketa egiten.\nGipuzkoako Foru Aldundiak 2025eko egutegiaren 40.000 ale banatuko ditu datozen egunetan Gipuzkoa osoan, herri guztietara gerturatuta. Hamahiru argazkik osatzen dute guztira egutegia -hilabete bakoitzean bana eta azala-, eta \"bisualki oso erakargarria ez ezik, Gipuzkoaren nortasunaren isla\" ere badela azpimarratu Jose Luis Garcia de Madinabeitiak, Gipuzkoako Argazki Elkarteko epaimahaiak.\nGipuzkoako Foru Aldundiak eta Gipuzkoako Argazki Elkarteak antolatu dute aurtengo lehiaketa fotografikoa, Gipuzkoa 1.000 urte lelopean. 272 parte-hartzailek hartu dute parte, \"Gipuzkoako txoko eta leku ezberdinen esentzia harrapatuz\", eta \"emaitza harrigarria eta oso anitza\" izan dela adierazi du Irune Berasalucek, Gipuzkoako foru bozeramaileak.\nJose Angel Amuchasteguiren \"argazki koloretsu ikusgarria\" da, hain zuzen ere, aurtengo irabazlea, eta 1.000 euroko saria jaso du. Arantzazuko santutegiko kriptara jaisteko eskaileraren beiratearen argi eta koloreen jolasa islatzen du argazkiak, \"Gipuzkoako ondare kulturala erakutsiz\". Gainontzeko hamabi irabazleek, berriz, 250 euroko sariak jaso dituzte.\nHilaren 14tik 18ra, larunbatetik asteazkenera, izango dira eskualdeko herrietan banaketa egiten.",
    "licencia": "cc-by-sa"
  },
  {
    "id": "28kanala_0000749",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lauburuk Errege Kopako final zortzirenetan Lehenengo Mailako sailkapenean hirugarren dagoen Peñiscolaren aurka jokatuko du. Lehia urtarrilaren 7an edo 8an jokatuko da Ibarran. Partida ofizial batean talde moreak ez du sekula gorengo mailako aurkari baten kontra jokatuko, partida historikoa izango da beraz. Lauburuk final hamaseirenetan Manzanares taldeari irabazi ondoren lortu du kanporaketa hau jokatzeko txartela.",
    "licencia": "cc-by-sa"
  },
  {
    "id": "28kanala_0000750",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetan Gesto, Mediha, Nunca te sueltes, Superklaus, Emilia Perez eta Las chicas de la estación filmak ikusteko auekra izango da.\nAste honetan zine foruma beharrean Bizikidetza Saioa izango da Tolosako aretoan. Gaur hasita, 19:30ean Gesto dokumentala ikusteko aukera eskainiko da ondorengo solasaldiarekin batera. Dokumentalak, 30 urtez bakearen alde eta Euskal Herriko indarkeriaren aurka lan egin zuen mugimenduaren historia kontatzen digu. Bakearen aldeko Koordinakundeko protagonistek iraganeko irudiak ikusiz abiatzen duten bidaia honek, erakunde bakezalearen oinarriak, ekintzak eta printzipio etikoak ezagutzera gonbidatzen du ikuslea, gaur egun ere indarrean daudela deskubritzera.\nOstegunean 20:30ean , Bizikidetza saioarekin jarraituko da, Mediha filmarekin. Ondoren, asteazkeneko saioan bezala solasaldirako aukera izango dute ikusleek. Mediha, ISISen gatibualditik itzuli berri den nerabe yezidia da, eta argazki kamera erabiliko du bere trauma prozesatzeko, erreskate taldeak desagertutako senideen bila ari diren bitartean.\nNunca te sueltes filma eskainiko da larunbatean 19:30ean . Ama nahigabetu bat eta haren bi seme-alaba bikiak basoko etxola batean bizi dira, espiritu gaizto baten eraginpean. Uneoro kontaktuan egon behar dute, elkarri helduta, batzuetan sokekin erelotzen direlarik. Baina, haurretako batek gaitza benetakoa den dudan jarriko du eta familia elkartzen duten lokarria hautsi egingo da, bizirauteko borroka beldurgarria sorraraziz.\nIgandean 19:30ean eta astelehenean 19:00etan Emilia Perez filmaren txanda izango da. Rita abokatu-langela handi bateko abokatua da erabatu gutxietxia dena. Egun batean ustekabeko eskaintza bat jasoko du: kartelburu beldurgarri bateko nagusiari bere negoziotik erretiratzen laguntzea betiko desagertuz eta beti amestu duen emakumea bihurtuz.\nHaurrentzako ere eskainiko da pelikula, Superklaus . Igandean 17:00etan izango dute Santa Klausen istorio bitxi hau ikusteko aukera. Buruan kolpe handia hartu ondoren, Santa Klausek, SuperKlaus dela uste du, saga ezagun bateko superheroia. Horrek kaosa sortuko du Ipar poloan eta Fafnir jostailugile zikoitzak egoera aprobetxatuko du Santa tailerraren kontrola hartzeko. Billie, neskato azakar eta ausartak, C.A.R.L. bere robotak eta Leo elfoak Fafnirren asmo gaiztoak zapuztu eta Gabonak salbatzen sahiatuko dira, beranduegi izan baino lehen.\nAmasa-Villabonako kasuan Las chicas de la estación filma ikusteko aukera izango da larunbatean 19:30ean eta 22:00etan, eta astelehenean 19:30ean . Jara, Álex eta Miranda adingabeen zentro batean hazi diren hiru neska dira. Jararen urtebetetzea da eta bere trap queen gogokoenaren kontzertuan ospatu nahi dute eguna baina dirua behar dute horretarako, eta ez dute aukera askorik hori lortzeko. Neska bat ezagutuko dute, beraien zentro bereko langile ohia izandakoa. Hau, autobus geltokiko komunetan helduekin hitzorduak lotzen aritzen da, eta dirua erraz irabaztea eskainiko die.",
    "licencia": "cc-by-sa"
  },
  {
    "id": "28kanala_0000751",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gipuzkoako Foru Aldundiaren egutegia abenduaren 13tik 18ra banatuko da Tolosalde osoan\nGipuzkoako Foru Aldundiak eta Argazkilari Elkarteak antolatutako aurtengo argazki lehiaketak Gipuzkoa 1.000 urte izan du lema gisa.\nArgazki lehiaketako irabazleen aukeraketaren ostean, datorren asteartean, abenduak 10, hasiko da 2025eko foru egutegiaren banaketa, eta aurtengoa mugarria izango da. \"Lehen aldiz, aurrekaririk gabeko hedapena egingo da, egutegia lurraldeko udalerri guztietara iritsiko dela ziurtatzeko\", adierazi du Irune Berasaluze, Gobernantza diputatuak.\nGipuzkoako Foru Aldundiak eta Argazkilari Elkarteak antolatutako aurtengo argazki lehiaketak Gipuzkoa 1.000 urte izan du lema gisa, eta omenaldia egin nahi izan zaio 'Gipuzkoa'-ren lehen aipamen dokumentalari, gipuzkoarrei lurraldearen iraganari, orainari eta etorkizunari buruz duten ikuspegia islatzera gonbidatuz.\n40.000 ale inprimatuko dira, eta udalerri bakoitzeko biztanleriaren arabera banatuko dira. Gainera, egutegia Gipuzkoako foru eraikinetan eta egoitzetan egongo da eskuragarri. Bederatzi egunez, bi furgonetak lurraldea zeharkatuko dute, banaketa bermatzeko.",
    "licencia": "cc-by-sa"
  },
  {
    "id": "28kanala_0000752",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "ASTE HONETAKO GURE PILOTARIEN 38 PARTIDAK FINALERDIAK ETA FINAL LAURDENAK TARTEAN eta FINALA PALETAZ\nAsteburu honetan partida garrantzitsuak izango dituzte gure pilotariek.\nPartida guztien kartelak ikusteko loturan sartu eta \"partida guztiak\" hautatu behar da.\nLarubatean Amasan, jubenil 3.mailan eskuz binaka Olasagasti-Larrarte bikoteak final erdietako partida jokatuko dute Abantzuko bikotearen aurka.\nAlegin, infantilen errendimendu mailan paletaz Garitano-Aranburu bikoteak molle-pelle pilotaz Gipuzkoako finalerdietako partida jokatuko dute larunbatean.\nBestetik, Gipuzkoako nagusien lehen mailan azken txanpan gaude eta Olasagasti eta cestauk final laurdenak jokatuko dituzte Olaizola Abantzukoaren eta Gorostidi Zazpiturrikoaren aurka hurrenez hurren.\nLarunbatean Villabonan, Behar Zanatik utzita KUKUn ari den Aratz Luixak, Alain anaiarekin Gipuzkoako Paleta goma finala jokatuko du Euskal Jolas taldearen aurka.\nTxapelketa pribatuetan, Soroaren oroimenezkoan jokatuko du Cestauk igandean Albenizekin Ibarluzea-Garmendiaren aurka.",
    "licencia": "cc-by-sa"
  },
  {
    "id": "28kanala_0000753",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosa CFk bihar, asteartea, arratsaldeko 18:30ean,lehen deialdian eta 19:00etan bigarrenean egingo du urteko ohiko batzarra. Kultur etxeko areto nagusian bilduko dira klubeko ordezkariak.\nTolosa CFko zuzendaritzak ohi batzarrerako deia egin du (19:00etan egingo da bigarren deialdia) biharko, kultur etxean egingo den bilera deialdian bost puntu daude: Aurreko aktaren irakurketa eta onespena, 2023-2024 denboraldiko kontuen egoera eta 2024-2025 denboraldiko aurrekontua, kuotak aldatzeko proposamena, klubaren egoera orokorra eta galderak eta proposamenak.",
    "licencia": "cc-by-sa"
  },
  {
    "id": "28kanala_0000754",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Osasun Sailak eskualdeko eragileekin elkarlanean aritzeko borondatea erakutsi du\nTolosaldeko Alkateen Mugimenduak \"modu positiboan\" baloratu du Eusko Jaurlaritzako Osasun Sailak erakutsitako prestutasuna.\nTolosaldeko Alkateen Mugimenduaren eskariz, eskualdeko udal ordezkariak Eusko Jaurlaritzako Osasun Sailburua den Alberto Martinez eta bere lantaldearekin bildu ziren azaroaren hasieran. Tolosaldeko Alkateen Mugimenduak prentsa ohar bidez jakinarazi duenez batzarrean \"elkar ulertzeko\" ahalegina izan zen.\nTolosaldeko alkateek gai ezberdinen inguruan hitz egin zuten bileran; batetik Lehen Arretak eskualdean duen egoera azaldu zioten osasun sailari eta bestetik, Tolosaldean osasun arreta euskaraz izateak \"duen garrantzia\" nabarmendu zuten.\nAlkateen mugimenduaren eta Osasun Sailaren arteko batzarrean osasun arreta ospitalarioaren gaiak hartu zuen pisu nagusia. Alkateen Mugimenduak Osasun Sailari zentro berriak zer zerbitzu izango dituen azaltzeko eskatu zion eta etorkizuneko aurreikuspenen inguruan galdetu.\nEskaera hauen aurrean, Tolosaldeko Alkateen Mugimenduko kideek Eusko Jaurlaritza osasun profesionalekin, eragileekin eta udalekin elkarlanean osasun proposamena definitzeko prest ikusi dute. \"Asuncion Klinikako errealitatea\" zein den ere aztertuko du Osasun Sailak. Bilera honen ondoren, eskualdeko alkateek batzarrak emandakoa \"modu positiboan\" baloratu dute.",
    "licencia": "cc-by-sa"
  },
  {
    "id": "28kanala_0000755",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Bost umorista, zuzeneko musika, edariak eta krispetak . Hori topatuko dute abenduaren 21ean, 19:00etan, Gure Zirkuak Tolosan duen karpa ra gerturatzen direnek.\nGaltzaundiren eta Gure Zirkuaren eskutik, publikoa barrez lertzeko helburua izango dute Xabin Fernandezek, Esti Curielek, Antton Telleriak, Beatriz Egizabalek eta Jon Plazaolak. Umoregileek bakarrizketa laburrak egingo dituzte eta horretarako giro ezin aproposagoa sortzeko zuzeneko musika ere egongo da ordubete pasatxoko saioan.\n'XD' umore jaialdirako sarrerak salgai daude online www.gurezirkua.eus webgunean , eta presentzialki Galtzaundi Euskara Taldearen egoitzan ( Nafarroa etorbidea 6, Tolosa ). 10 euroko prezioa dute sarrerek. S arrerak fisikoki erosteko aukera ere egongo da Galtzaundi Euskara Taldearen egoitzan.\nGaltzaundi euskara elkarteko bazkideen artean ikuskizunerako 5 sarrera bikoitz zozketatuko dira. Horretarako, formulario honetan eman beharko da izena abenduaren 11a baino lehen. Galtzaundiko bazkide ez denak, esteka honen bitartez bazkide egin eta zozketan parte hartzeko aukera izango du.",
    "licencia": "cc-by-sa"
  },
  {
    "id": "28kanala_0000756",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "EH Bilduko bozeramaileak ederki nabarmendu zituen Plenoan EH Bilduk aurkeztutako aurrekontuaren onurak, eta, aldi berean zituen inperfekzioak maisuki estali.\nGustuko ez ditugun \"inperfekzioak\" estaltzeko erabiltzen dugu makilajea. Gustuko ez duguna ezkutatzeko edo gustuko ditugun ezaugarriak nabarmentzeko. Amasa Villabonan, EHbilduko bozeramaileak ederki nabarmendu zituen Plenoan EH Bilduk aurkeztutako aurrekontuaren onurak, eta, aldi berean zituen inperfekzioak maisuki estali. Estalitako egia horietako bat hauxe: herriak behar duen Amasako errepidea egiteko, beharrezkoa dela Foru Aldundiaren 2025eko aurrekontua onartzea. EH Bilduk zuen horretarako aukera. Ez du nahi izan. Nahiago izan du Amasa Villabonetarrentzat hain beharrezkoak diren aurrekontu horiek beste alderdi batzuei esker aurrera ateratzea. Eta gero horrexegatik kritikatu. Makilajea.",
    "licencia": "cc-by-sa"
  },
  {
    "id": "28kanala_0000757",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "ASTE HONETAKO GURE PILOTARIEN 12 PARTIDAK FINALAK, FINALERDIAK ETA FINAL LAURDENAK TARTEAN\nAsteburu honetan zubia tarteko partida gutxi izango dituzte gure pilotariek baina haiek garrantzitsuak\nPartida guztien kartelak ikusteko, Behar Zanako web orrian sartu, atalean eta \"partida guztiak aukeratu.\nOstegunean Villabonan, Gipuzkoako txapelketan buruz buru eskuz banaka kanporaketak izango dituzte Urruzolak infantiletan eta Iparragirre eta Zufiriak jubeniletan.\nMiren Larrartek DVko finalerdia jokatuko du, Zabaletaren aurka Donostiko Atanon larubatean.\nOrion, Ibargurenen oroimenezko finalak jokatuko dira ostiralean, bertan bi bikote izango ditugu infantiletan. Ezkioga-Urruzola eta Eizagirre-Iraola. Arrillagak lagunartekoa jokatuko du jaialdi berean.\nEta Baztanen larunbatean finalerdiak izango dira maila honetan ere. Elosegi eta Urruzolak eta Eizagirre Iraolak jokatuko dute 1. eta 2. mailan.\nGaur eta bihar, asteazken eta ostegunean Trinketeko Gipuzkoako txapelketako partidak ere badituzte nagusi 1.mailakoek. Lizaso-Urruzola eta Carricart-Esnaola Hernani eta Eple taldekoen aurka jokatuko dute. Ligaxkako partidak dira.",
    "licencia": "cc-by-sa"
  },
  {
    "id": "28kanala_0000758",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetan Anora , Sin Chan: El superheroe , Pideme lo que quieras , RAQA , Harold y el lapiz magico , Elli y el equipo de monstruos eta Ombuaren itzala pelikulak ikusteko aukera izango da.\nAste honetako zinema karteldegia, beti bezala, zine forumak hasiko du Anora filmarekin. Ostegunean 20:30ean eskainiko da. Brooklyngo prostituta gazte bat da Anora eta Errauskineren istorio bat bizitzeko aukera suertatu zaio. Errusiako oligarka baten semearekin ezagutu eta berarekin ezkondu da. Albistea Errusiara iritsi denean, haren ipuin maitagarria arriskuan jarriko da; izan ere, mutilaren gurasoak New Yorkera joango dira ezkontza bertan behera uzteko asmoz.\nOstiralean 17:00etan haurren txanda izango da Sin Chan: El superheroe filmarekin. Shin Chan etxean jolasean ari dela, argi misteriotsu bat haren gainera eroriko da superbotere arraroak emanez haurrari. Aldi berean, argi ilun batek Hiroshik kalean topatu duen mutil gafe samar bat harrapatuko du. Saitamako Botere Psikikoen Nazioarteko Batzordeko bi ordezkarik Noharatarrei azalduko die, argi zuriak bere semea aukeratu duela botereak izateko eta argi ilunarekin sortu den superbilauari aurre egin beharko diola.\nOstiralean 19:30ean eta astelehenean 19:00etan Pideme lo que quieras filmaren txanda izango da. Aita hil ostean, Eric Zimmerman enpresari alemaniarra Espainiara joango da bere enpresaren ordezkaritzak ikuskatzera. Madrilgo bulego nagusian Judith ezagutuko du, eta berehala gutiziatuko da harekin. Nagusiarenganako duen erakarpenaren menpe geratuko da neska, eta fantasiaz eta erotismoz betetako sexu-jolasetan parte hartzea onartuko du.\nLarunbat eta igandean 19:30ean RAQA pelikula ikusteko aukera izango da. Raqako kale arriskutsuetan, Haibala (El Saharaui ezizena duena) nazioarteko espioiak El Jordano ehizatu nahi du, ISISen uneko buruzagi bilatuenetako bat. Ez da Sirian infiltratu den bakarra. Malika, Europolen zerbitzura dagoen Ceutako erizaina, asmo berarekin iritsi da Raqqara.\nIgandean 17:00etan haurrek zinemarako aukera izango dute berriz ere Harold y el lapiz magico filmarekin. Harold abenturazaleak, bere liburuan, edozeri bizia eman diezaioke marraztuz. Baina bere liburuko orrialdeetatik kanpo bere burua marrazten duenean, bizitza errealari buruz asko duela ikasteko ohartuko da, eta bere arkatz magiko fidelak inoiz imajinatuko zituen bihurrikeriarik dibertigarrienak eragin ditzakeela.\nAmasa-Villabonako kasuan estreinaldi batekin hasiko da zinema karteldegia, Ombuaren itzala . Ostiralean estreinatuko da filma 19:30ean eta larunbatean 19:30 eta 22:00etan, eta igande eta astelehenean 19:30ean ikusteko aukera ere izango da. Jada, Zizurkilen egin dute aurre estreinaldia, eta hauxe da albistea , filmaren informazioarekin.\nBestalde haurrek ere izango dute pelikularik ikusteko, Elli y el equipo de monstruos hain zuzen, larunbat eta igandean 17:00etan hain zuzen. Ellik, etxerik gabeko mamu txiki batek, Tren mamu bateko egoiliar xelebreen atea jo du, leku baten bila. Bapatean \"kanpoko munduaren\" arreta erakarriko du nahi gabe, eta munstro-talde batekin taldea osatu beharko du, Tren mamuaren etorkizuna ez ezik, familia bat izateko aukera bakarra mantentzeko.",
    "licencia": "cc-by-sa"
  },
  {
    "id": "28kanala_0000759",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Abendua iristearekin batera iritsi zaigu Olentzerori eta Mari Domingiri eskutitza idazteko ordua. Matx- eko lagunek gogorarazi nahi dute ez dagoela abenduaren amaierara arte zain egon beharrik. Izan ere, igandea baino lehen matx.eus -en erregistratzen denak opari eder bat irabazteko aukera izango du.\nAzken egunetan sartu da Matx -en zozketa erraldoia. Igandea (abenduak 8) izango da tokiko kirolaren sare sozialak iragarri duen promozio berezian izena emateko azken eguna. Matx.eus -en erregistratzen den oro opari sorta baten zozketan sartuko da: Euskaltel Euskadiko maillot bat, Gernika Winter Series txapelketako jaialdi baterako bi sarrera eta Forum Sport-en 300 euroko erosketa-bonu bat.\nZer egin behar da zozketan parte hartzeko? Bada, oso erraza da. Urrats hauek jarraitu behar dira:\nZ ozketa n parte hartzeko, pro fil publikoa izan behar da, derrigorrez. Profil pribatua duten erabiltzaileak ez dira zozketan sartuko. Kanpoan geldituko zara?",
    "licencia": "cc-by-sa"
  },
  {
    "id": "28kanala_0000760",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Festen egitaraua eta antolaketaren nondik norakoak azaltzeaz gain, eragileekin egindako prozesuaren inguruan ere hitz egingo dute.\nAbenduaren 2an egingo du Tolosako Udalak 2025eko Inauteriak antolatzeko bilera, 19:00etan Topagunean (Kultur Etxeko lehen solaituan). Bertan parte hartzera deituta daude Inauterietan inplikatuta dauden eragile eta interesa duen herritar oro.\nDatorren urteko Inauteriak otsailaren 27tik martxoaren 4ra ospatuko dira. Udala duela aste batzuk hasi zen jaiak antolatzeko lehen pausoak ematen; horietako batzuk izan dira espazio publikoaren erabileraz hausnartzeko parte hartze saioak egin eta gazteen egitaraua hobetzeko prozesua abiatzea.",
    "licencia": "cc-by-sa"
  },
  {
    "id": "28kanala_0000761",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Igandean N-1ean Tolosa eta Irura parean, sasi-garbitze lanak egiteko, errei bat moztuko da\nN-1ean, 435 eta 438 kilometro puntuen artean Donostiarako noranzkoan, errei motela moztuta egongo da igandean goizeko 5:00etatik 14:00etara bitartean.\nIgandean N-1ean sasi -garbitze lanak egiteko Donostiarako noranzkoko eskuineko erreia itxiko da Tolosa parean, 435. klometroaren eta 436.aren artean batetik eta Iruran, 437,7 eta 438,5 kilometro puntuen artean bestetik. Bi eremu horietan belar sastrakak kentzeko hainbat lan egingo dira goizeko 5:00etatik 14:00etara bitartean.",
    "licencia": "cc-by-sa"
  },
  {
    "id": "28kanala_0000762",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amasa-Villabonako Udalak 8,2 milioi euroko aurrekontua izango du 2025 urtean, atzo arratsaldean egindako Udalbatzaren osoko bilkuran Udal Gobernuak proposatutako aurrekontua gehiengo osoz onartu ondoren. Erabakia EH Bilduren aldeko 8 botorekin eta EAJ-PNV eta PSE-EE alderdietako ordezkarien 5 abstentzioekin hartu zen.\n2025 urteko Udal Aurrekontu osoa 8.204.488 eurokoa izango da, aurtengoarekin alderatuz gero, %4,7 handiagoa, eta kapitulu hauetan banatzen da:\nUdal langileen gastuari dagokionean, aurtengo aurrekontuarekin alderatuta %8,18ko igoera jasotzen du 2025. urtekoak. Datorren urtean udal langileen soldaten igoera %2,5 izatea aurreikusten bada ere, horri langileen egonkortze prozesu ezberdinek sortutako gastuak, langileen formakuntza eta praktikaldietarako ordaindu beharrekoa, bajak daudenerako badaezpada gorde beharreko dirua etab. gehitu behar da.\n• Gizarte zerbitzuen sailera 794.684,96 euro bideratuko dira 2025 urtean. 2024 urtearekin alderatuta, %25,55eko igoera izan du sail honek. Etxez-etxeko laguntza zerbitzuaren aurreikuspen ekonomikoak gorakada nabarmena eragin du, 2024 urtean 210.000 euro izatetik, 2025 urtean 372.628,05 euro izatera igo baita.\n• Udaltzaingoaren sailera 49.100 euro bideratuko dira 2025ean, beraz, %53,44ko igoera izango du, 2024 urtearekin alderatuta. Sail honen baitan, etxeko animalien bizikidetza kanpaina berezi bat burutzera bideratuko diren 15.000 euroak aipatu behar dira.\n• Euskara sailari dagokionean, 149.719,02 euro izango ditu 2025 urtean. 2024 urtearekin alderatuta %6,24ko igoera izango du. Aipagarria da Euskaraldia kanpaina herrian garatzeko 6.000 euroko partida ekonomikoa ezarri dela.\n• Hirigintza eta zerbitzuen sailak 778.691,49 euro kudeatuko ditu 2025ean, beraz, %16,63ko igoera izan du 2024 urtearekin alderatuz gero. Igoera honen arrazoi nagusia da datorren urteko Santio jaietako muntaketa eta garbiketa lanak sail honek bere gain hartuko dituela (orain arte Kultura sailetik kontratatzen ziren lan hauek).\n• Kirola sailak 543.366,92 euro izango ditu datorren urtean, 2024 honetan baino %4,45 gehiago. Batetik, Arratzaingo futbol zelaiaren mantenu lanetara bideratuko diren 7.000 euroak (2024 urtean 3.000 euro izan dira), eta profesionalen pilota jaialdi bat antolatzera bideratuko diren 5.000 euroak nabarmendu behar dira hemen.\n• Ingurumena eta mendietarako aurrekontua 683.726,12 eurokoa izango da, 2024koa baino %31,79 gehiago. Datorren urtean Amasamendiko mendi eremuen mantenu lanetara 25.000 euro bideratuko dira (aurten 10.000 euro). Baina, sail honen gorakadaren arrazoi nagusia hondakinen bilketa eta kudeaketa gastuen igoera handia da; 2025ean 492.966 euro bideratu beharko dira helburu honetara, 2024an baino %35 gehiago. Ingurumenaren arloko sentsibilizazio kanpainak egiteko aurrekontuak ere igoera nabarmena izango du, aurtengoarekin alderatuta %50ekoa.\n• Udal gobernuak 166.563 euroko aurrekontua izango du, 2024ean baino %2,63 gutxiago.\n• Besteak: Zerbitzu orokorrak 429.840,90 euro (+%1,4), Kultura 682.730,92 euro (+%0,47), Gazteria 123.437,34 euro (-%5,5) eta Hezkuntza 260.882,84 euro (+%1,06).\nDirulaguntza eta ekarpenen kapituluak %5,81eko igoera izango du 2024. urtearekiko. Herriko elkarte eta eragileek 2025ean jasoko dituzten dirulaguntza gehienak bere horretan mantenduko dira. Ondorengoek, ordea, gehikuntza izango dute jasotzen duten Udal dirulaguntzan:\n• Oinkari Dantza Taldea: %23,23ko igoera (50. urteurreneko ospakizunak antolatzeko).\n• Triatloi elkartea (BIZI izeneko elkarte berria sortuko da): %40ko igoera.\nDirulaguntza berriak ere izango dira 2025. urtean, adibidez: \"Ekinart\" elkartearentzat, Erregeen kabalgata antolatzeko Jesusen Bihotza parrokiarentzat, etxebizitza hutsak eraberritzeko dirulaguntza lerro berria eta krisialdi humanitarioetarako dirulaguntza berezia.\nUdalak 267.314,84 euro bideratuko ditu datorren urtean egin beharreko inbertsioetara. Besteak beste, jarraian aipatutakoak nabarmentzen dira:\n• Olaederra kiroldegiko teilatuan eguzki panelak jartzea: 10.500 euro\nDena den, hauek ez dira 2025 urtean gauzatuko diren inbertsio bakarrak izango, izan ere, 2024 urteko aurrekontutik beste hainbat inbertsio txertatuko dira datorren urtera. Besteak beste, ondorengo hauek nabarmentzen dira:\n2025 urteko udal aurrekontuaren behin betiko onarpena gauzatzean (GAOan argitaratzen denean) aurrekontu osoa, partida ekonomiko guztiekin www.villabona.eus webgunean argitaratuko da.",
    "licencia": "cc-by-sa"
  },
  {
    "id": "28kanala_0000763",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "DATORREN URTERAKO AURREKONTUETAN EH BILDUREN ANBIZIO FALTA SUMATU DU EAJK\nHala eta guztiz ere, ez die ezezko bozka eman Amasa Villabonako herritarrentzat garrantzitsuak diren zerbitzuak eta inbertsioak aurreikusten baitituzte\nEAJk argi ikusten du, bestalde, Aurrekontu proposamenak ez duela proiektu eta zerbitzu berririk eta ez duela legealdi honetarako bidea markatuko duen ibilbide orririk\nAmasa Villabonako EAJk ez dio ezezko bozka eman EH Bilduk aurkeztutako aurrekontuen proposamenari; eta ez du horrela jokatu udal gobernuak EAJk proposatutako adineko pertsona autonomoentzako zentroa abian jartzeko, Arratzaingo errepidean oinezkoentzako segurtasunerako neurriak hartzeko eta Amasako errepidea egiteko diru-ekarpen handiagoa egiteko konpromisoa hartu duelako.\nHala ere, Amasa Villabonako EAJk EH Bilduk aurkeztutako aurrekontuak kritikatu ditu, planteamenduaren faltagatik. Alderdi Jeltzalearen iritziz, aurrekontuek ez diete anbizioz erantzuten herritarren egungo beharrei, eta ez dute hobekuntza esanguratsuak bultzatuko dituen proposamen berritzailerik edo ausartik.\nUdal-kudeaketa sendoa behar den testuinguru batean, aurrekontuek funtsezko erronkei heldu beharko liekete, hala nola Hirigintza Antolamenduko Plan Orokorra bultzatzea etxebizitzak eraiki ahal izateko eta gazteak Amasa Villabonan geratu ahal izateko; Oriamendiko edo Arratzaingo bidea, espaloiak konpontzea, adineko persona autonomoentzako eguneko zentroa eta gizarte-politika publiko ausartagoak. EH Bilduk kudeaketa jarraitzaile eta kontserbadorea gauzatzen du, eta ez ditu aurrekontuak eskaintzen dituen aukerak aprobetxatzen.\nArgibiderik argiena inbertsioen atalarena da; izan ere, zaborren tasak %40 igo ondoren, inbertsioa nabarmen jaitsi da 2024an 636.000eurotatik 2025eko 292.000 eurotara.\nAurrekontuen lehen zirriborroaren ondoren, EAJk abstentzioaren alde egin du; izan ere, azaroan zehar gobernu taldearekin zenbait proposamen adostea lortu baitugu; hala nola, Fleming eta Ernio beara doazen gazteek zein Arratzaingo Futbol zelaira edo Arratzaingo Kiroldegira doazen gazteek erabiltzen duten Arratzaingo errepidearen segurtasunari erantzun irmoa emateko konpromisoa.\nEra berean, EH Bilduk konpromisoa hartu dute 2024ko kontuak itxi ondoren, Amasako errepidea egin ahal izateko soberakinetik behar den kopurua pasatzeko (Aldundiak bi urtean 600.000€-ko konpromisoa hartu du dagoeneko) , eta, behingoz 2025ean Txermingo parkina asfaltatzeko.\nAmasa Villabonaren etorkizuna marrazten duen ibilbide-orri argi baten falta sumatzen dugu oraindik ere, eta Amasa Villabonako herriarentzat etorkizunerako proiektu argirik gabe gobernatzen aritzeak kezkatzen gaitu. Eta EH Bilduk beste erakunde eta aurrekontuekiko duen jarrerak ere kezkatzen gaitu; izan ere, aurrekontu horiek oztopatzeak Amasa Villabonako herriak behar dituen zenbait soluzio errealitate bihurtzea eragozten du. Hori hala izanda ere, guk lanean jarraituko dugu Amasa Villabonako biztanle guztien beharrei erantzuna bilatzeko.",
    "licencia": "cc-by-sa"
  },
  {
    "id": "28kanala_0000764",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ikuspena, erabakitasuna, jarraitutasuna... Batzuetan, ekiteko ez da ideia iraultzailerik behar, nahikoa da aukera bat antzematea, horren bila joatea eta ez etsitzea. Batzuetan, uste baino eskuragarriago dugu gure komunitatearen garapenari ekarpena egitea.\nEraztun likidoko huts-ponpez ari garela, gure irudimenak Europaren iparraldeko herrialderen batean dagoen industria-instalazio erraldoi batera eramango gaitu, ziur aski. Hala ere, Andoaingo industria-pabiloi txiki batean aurkitu ditugu Asier eta Igone: \"Bezero potentzialen erdigunean dagoelako aukeratu genuen Andoain, eta lehiarako hainbat abantaila eskaintzen zizkigulako. Hemen, besteak beste, saiakuntza-banku bat dugu, eta mekanizazio-lantegiak ere bai oso gertu. Honelako proiektu bati ekiten diozunean, indarrak ahalik eta gehien aprobetxatzea funtsezkoa izan daiteke, arrakasta izateko edo porrot egiteko\".\nIgonek baiezko keinua egin du, Asierrena bezalako lan-txalekoa jantzita duela; dena den, sektorean merkataritza-teknikari gisa duen esperientzia zabala izan da proiektuari egin dion ekarpena. \"Inbertsio handiei lotuta dagoen sektore honetan, lana enpresa indartsu batean bilatzea eta, gehienez ere, ekosistema horretan eboluzionatzea izaten da ohikoena. Baina, begira, espero ez duzun egoera batean jartzen zaitu bizitzak batzuetan: zure enpresaren buruzagitzan eta horrelako erabakiak hartzen\".\nAsierrek, Igonek eta Garbiñek IGASI osatzen dute, huts-ponpen arloan diharduen enpresa txikia, espezializazioa zein zerbitzu-kalitatea ezaugarri dituena. \"IGASI ia kasualitatez sortu zen, nolabait ere gauzak egiteko beste modu baten bila ari ginelako aspalditik. Azkenean, lanean ari ginen enpresako administrazioan izandako aldaketa batek jarri gintuen aurrerapausoa eman ala ez erabakitzeko kinkan. Hirurok nahiko argi genuen, baina bagenekien hainbat gauza kontrolpetik kanpo izango genituela, seguru asko. Gainera -erantsi du Igonek- ekintzailetza bestelako proiektuekin lotu ohi da, teknologiaren edo sorkuntzaren arloetako proiektuekin. Gure ideia ez zen batere erakargarria zentzu horretan, baina argi genuen bazegoela lehiakiderik gabeko merkatu-nitxo bat, bat zetorrena gure gaitasunekin eta alderdi teknikora bideratutako zerbitzu oso espezializatu bat eskaintzeko asmoarekin\".\nAzken bultzada ustekabean iritsi zitzaien. Ez zituen business angels batek bereganatu ekintzailetza- azoka batean, eta ez zuten ekimenik berritzaileenaren saria irabazi. Haien kasuan, askoz hurbilago zegoen erantzuna. \"Egia esan, Gaztenpresari lotutako gure senideek animatu gintuzten haiekin harremanetan jartzera\", diosku Igonek. Hauxe erantsi du Asierrek: \"Hala da; azkenean, hementxe bertan genuen laguntza. Gaztenpresarekin harremanetan jarri ginen, eta, ordutik aurrera, konpromisoa erabatekoa izan zen. Ideia, ezagupenak, kontaktuak... bagenituen; baina, haien laguntza funtsezkoa izan zen, batez ere urratsa emateko eta abian jartzeko orduan. Beharbada, berdin egingo genukeen haiek gabe; halere, askoz zailagoa izango zatekeen. Zure nagusia zu zeu izatea, gauzak zure erara egitea... oso gogobetegarria da -gehitu du Igonek-, baina, onena zera da: zure komunitatearen laguntza izatea aurrera egiteko. Dena etxean geratzen den sentsazioa da saririk onena\".\nEzagutu gehiago IGASIren historiari buruz edo zure negozio-ideia nola martxan jarri, www.gaztenpresa.org/eu webgunean.",
    "licencia": "cc-by-sa"
  },
  {
    "id": "28kanala_0000765",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hilabeteko azkeneko osteguna izanik Tolosako Udalak Ohiko Osoko Bilkura egingo du arratsaldean. Gai ordenean bederatzi puntu daude. Horien artean dago Tolosako udal kirol instalazioen kudeaketa integralerako zerbitzuen emakida-kontratuaren likidazio espedientearen ingurukoa. Ondorengoak dira gai zerrendako puntuak:\n3.- Onartzea Tolosako etxez etxeko laguntzarako zerbitzu-kontratuaren esleipena.\n4.- Onartzea hasiera ematea Tolosako udal kirol instalazioen kudeaketa integralerako zerbitzuen emakida-kontratuaren likidazio-espedienteari, eta hala badagokio, kalte-ordaina zehaztea suntsiarazpen-akordioan BPXPORT XXI, S.L.U. (b20901716) enpresak bere gain hartutako betebeharrak ez betetzeagatik eta eragindako kalte-galerengatik.\n5.- Behin betiko onartzea «4. Guadalupe-Donostia etorbidea» esparruko «4.2. Autobiako irla» azpiesparruko xehetasun-azterlana.\n6.- Udalbatzaren eskumeneko izendapenak aldatzea beste erakundeetan.\n7.- Berri ematea: EAJ/PNV udal-taldeko kide eta ordezkoak aldatu egin dira informazio-batzordeetan eta kide anitzeko organoetan.\n8.- 2024/2577 Dekretuaren berri ematea: Alkatetzak Tokiko Gobernu Batzarrari eskumena delegatzeko ebazpena.",
    "licencia": "cc-by-sa"
  },
  {
    "id": "28kanala_0000766",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetan Volvereis , Gladiator II , Azken Erromantikoak eta Central Parkeko heroiak filmak ikusteko aukera egongo da.\nAste honetako zine formua ostegunetik asteazkenera pasa dute, beti bezala 20:30ean eta protagonista Volvereis izango da. 15 urte elkarrekin igaro ondoren, Alek eta Alexek ideia zentzugabe bat dute: beraien erlazioaren haustura ospatzeko festa bat antolatzea. Iragarpen horrek txundituta utzi ditu hauen lagun eta familiako kideak, baina haiek tinko eusten diote banantzeko erabakiari. Edo, agian, ez?\nLarunbatean 20:30ean, igandean 19:30ean eta astelehenean 19:00etan Gladiator II -ren txanda izango da. Maximo heroi miretsiaren heriotza ikusi eta urte batzuetara, Luciok Koliseoan sartu behar izan du, Erroma, enperadore tiranikoen esku geratu eta bere etxea konkistatu dutela ikusi ondoren. Suminez gainezka eta inperioaren etorkizuna jokoan, Luciok bere iragana gogoratu beharko du, Erromak jada galdu duen handitasuna berreskuratzeko indarraren eta ohorearen bila.\nAmasa-Villabonako kasuan Azken Erromantikoak filma izango da asteburuko protagonista larunbatean, igandean eta astelehenean 19:30ean . Irunek, joera hipokondriakoak dituen emakume dudatsu eta bakarti batek, herri industrial baten kanpoaldeko fabrika batean egiten du lan. Iruneren bizitza zirkulu txiki batera mugatzen da: bere lankideak, adiskidea edo halako zerbait den bizilagun bat eta inoiz hartzen ez dituen trenen ordutegiak kontsultatzen dizkion Renfeko operadore bat. Iruneren oreka apurtu egingo da bularrean koskor bat detektatzen diotenean eta, aldi berean, lan-gatazka bati aurre egin beharko dio. Orduan, emakumearen bizitzak ustekabeko norabide bat hartuko du: baliteke ez jakitea, baina betidanik itxaron duen aukera suertatuko zaio.\nIgandean 17:00etan, haur zinemaren txanda izango da. Central Park-eko heroia k -ek , Don Quixote, irudimen mugagabea duen txotxongilo iheslariaren eta DJ Doggy Dog, lagun bat behar duen pelutxe abandonaturen istorioa kontatzen du. Central Parken beren bideak gurutzatuko dira, New York hirian adiskidetasun abentura epiko bat izateko.",
    "licencia": "cc-by-sa"
  },
  {
    "id": "28kanala_0000767",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "40 PARTIDA BEHAR ZANAKOEK - ERASUN ETA ARRILLAGAK FINALERDIAK EMAKUMEA MASTER CUP ETA GEHIAGO\nASTE HONETAKO GURE PILOTARIEN 40 PARTIDA HORIETATN FINALERDIAK ETA FINAL LAURDENAK IZANGO DIRA TARTEAN\nPartida guztin kartelak, orduak eta tokiak ikusteko hauxe da lotura:\nGure partiden kartelak ikusteko, sartu gure web orrian www.beharzana.eus\nOndoren, \"ezagutu pilota taldea\" atalean klik egin eta ondoren \"partida guztiak\" aukeratu.\nAsteburu honetan ostegunetik hasita Gipuzkoako eskuz binakako trinkete txapelketa jokatzen hasiko dira gure pilotariak. Nagusi 1. mailan 2 talde ditu Behar Zanak eta beste 2 2.mailan. Jubeniletan 3 bikotek parte hartuko dute eta kadetetan bik. 9 talderekin talde partehartzaileena izango da. Negua txapelketa eta eskuz banaka federatu eta errendimendu mailakoen 26 partida jokatuko dituzte gure pilotraiek, 3 programatu gabe geratu direlarik.\nBestetik, txapelketa pribatuetan neska nagusiek partida garrantzitsuak dituzte gure pilotariek.\nDV txapelketan final-laurdenak: Arrillagak Aldairen aurka izango du. (Larrarte sailkatua dago)\nEmakumea Master Cup finalerdiak: Arrillagak Aldairen aurka eta Erasunek Zabaletaren aurka.\nOrioko Ibarguren txapelketan finalerdiak gure 3 bikotek (izenak beherago)",
    "licencia": "cc-by-sa"
  },
  {
    "id": "28kanala_0000768",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Errege Kopako laugarren kanporaketako lehian lehenengo mailako Manzanares taldeari irabazi dio Lauburuk. Talde moreak historia egin du, lehia ofizialean lehen mailako talde bati irabazten dion aurreneko aldia da. Partidaren lehenengo zatia golik gabe amaitu da. Bigarrenean lehia bukatzeko 12 minuturen faltan, kanpoko taldea aurreratu da markagailuan, Lauburu ez da kikildu eta handik hiru minutura lortu du banakoa, Txiki izan da golegilea. Berdinketa hautsi duen 2-1ekoa lehia bukatzeko 30 segundoren faltan Victorrek lortu du.",
    "licencia": "cc-by-sa"
  },
  {
    "id": "28kanala_0000769",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Indarkeria Matxisten Aurkako Nazioarteko Egunaren harira, Udalaren adierazpena\nAzaroaren 25a emakumeen kontrako indarkeria desagerrarazteko nazioarteko eguna dela eta Udalok gaitzespen irmoa adierazten dugu indarkeria matxistaren adierazpen guztien aurrean, eta beste erakunde batzuekin, mugimendu feministarekin eta gizarte osoarekin modu koordinatuan lan egiten jarraitzeko konpromisoa berresten dugu.\nAurten, arreta jarri nahi dugu emakumeen aurkako indarkeria matxistaren diskurtso ukatzaileetan, ultraeskuinak aurrera egiteko Europako eta munduko testuinguru batek bultzatuta jaiotzen baitira. Emakumeen eskubideetan izandako aurrerapenen aurreko erreakzio horrek, emakumeen eta haien inguruaren aurkako indarkeria ezereztu egiten du, eta oraindik haratago doa, lege-aldaketen biktimak gizonak direlako ustea sustatuz, berdintasunari eta indarkeria matxistari dagokienez.\nNahiz eta gero eta sentsibilizazio eta kontzientzia kolektibo handiagoa egon emakumeen aurkako indarkeriarik gabeko gizartearen alde, - bai esparru legalean, eta politikoan, bai sozialean-, gaur egungo joera neomachista hasten ari da, batez ere mutil eta gizon gazteengan eta adin ertainekoetan eta eremu digitalean, bereziki. Manosfera deitu zaion eremuan, mezu misogino eta berdintasunaren aurkako mezu ugari daude. Ondorioz, \"indarkeriak ez duela generorik\", \"asmakizun ideologikoa\" dela eta berdintasun-politikak urrunegi iritsi direla bezalako mezuak jasotzen ari dira gazteak.\nDiskurtso horien aurrean, emakumeen aurkako indarkeria matxistaren datuek gogorarazten digute gure gizarteak egiturazko arazo bat duela, emakumeen eta gizonen arteko desberdintasunean oinarritzen dena. Negazionismoa arazo globala da, eta Nazio Batuek ere alarma piztu dute berdintasunaren aurkako mehatxu gero eta handiagoez eta misoginiaren normalizazioaz ohartarazteko, batik bat, hedabide digitaletan.\nHori guztia kontuan hartuta, Amasa-Villabonako Udalean emakumeen aurkako indarkeria ezereztu nahi duen edozein diskurtsoren aurka agertzen gara, eta honako konpromiso hauek hartzen ditugu:\n• Gure herrian, euste-horma kolektiboa aktibatzea, emakumeen aurkako indarkeria ukatzen edo/eta ezerezten duen edozein erreakzio matxistaren aurrean, tokiko eragile guztiekin lan eginez, mezu ukatzaileak indargabetzeko eta tokiko bizitzan barneratzeko eta halakoak sortuz: partaidetza-mahaiak, zurrumurru misoginoei eta mezu ukatzaileei aurre egiteko tokiko sareak, komunikazio bateratuak, erantzun publiko eta kolektiboko protokoloak...\n• Gazteei zuzendutako sentsibilizazio-neurriak hartzea, batez ere mutilei zuzendutakoak, egunero jasotzen dituzten mezu misoginoak, emakumeen aurkako mezu bortitzak eta berdintasunaren aurkakoak desaktibatzeko, batik bat, bitarteko digitalen bidez.\n• Gune formal eta informaletan, eskola-komunitateari zuzendutako hezkuntza- eta prestakuntza-prozesuak indartzea, indarkeria matxistaren aurrean mezu eta jarrera ukatzaile horiei aurre egiteko eta desaktibatzeko.\n• Hezkuntza Sailarekin hitz egiteko bideak erabiltzea, eskola-curriculumean jarrera ukatzaileetan eta jarrera matxisten normalizazioan esku-hartzea indartzeko.\n• Berdinsareatik, eta beste sareetatik ere, udalerriek sarean ekiteko aukera indartzea, negazionismoari aktiboki aurre egiteko eta udalerriek indarkeria matxistaren aurka kolektiboki borrokatzeko egiten duten apustua berresteko.\nEra berean, Emakumeen Kontrako Indarkeria Desagerrarazteko Nazioarteko Eguna dela eta, hainbat herritan antolatuko diren ekitaldietan parte hartzera animatu nahi ditugu herritarrak, emakumeen aurkako indarkeria matxista mota guztien aurrean gaitzespena modu aktiboan adierazteko, horien negazionismoa eta ezereztea barne.",
    "licencia": "cc-by-sa"
  },
  {
    "id": "28kanala_0000770",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Udalak gaitzespen irmoa adierazi nahi izan du indarkeria matxistaren adierazpen guztien aurrean.\nEmakumeen aurkako indarkeria desagerrarazteko Nazioarteko Eguna dela eta gaur hainbat elkarretaratze eta manifestazio egingo dira eskualdean. 18:00etan, Ikaztegieta, Orendainen elkarretaratzeak. 18:30ean Tolosan Itaiak deituta manifestazioa eta Asteasun Emakume taldeak deituta ekitaldia. 18:45etan, Amasa-Villabona eta Zizurkilen manifestazio bateratua egingo dute.19:00etan Tolosan, Tolosan Asanblada feministaren eskutik manifestazioa, eta Amezketan, Iruran, Anoetan eta Berastegin elkarretaratzeak.\nBestalde Tolosako Udalak gaitzespen irmoa adierazi nahi izan du indarkeria matxistaren adierazpen guztien aurrean, baita hauek ukatzen dituzten jarreren aurrean ere. Horretarako adeirazpen instituzionala argitaratu du, emakumeen aurkako indarkeria ezereztu nahi duen edozein diskurtsoren aurka agertuz, eta beste erakunde batzuekin, mugimendu feministarekin eta gizarte osoarekin modu koordinatuan lan egiten jarraituko dugula berretsiz. Adierazpen institzuionala osorik ikustekeko klik egin hemen .",
    "licencia": "cc-by-sa"
  },
  {
    "id": "28kanala_0000771",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Partidaren hasiera korapilatsua izan da. Lauburuk abantaila lortu du El Alamoren atea bitan zulatuz lehiaren lehen bost minutuetan. Orduan okertu zaio norgehiagoka talde Ibartarrari. Aurkariak mendekua hartu eta lau gol eskuratu ditu. Baina Lauburu ez da buru makur geratu eta partida berrerostea lortu du. Lehen atala amaitzean 6-4 izan da markagailua.\nBigarren atalean Ibartarrek abantaila mantendu dute eta hiru gol gehiago eskuratu dituzte, El Alamok berriz bakar bat sartu du.",
    "licencia": "cc-by-sa"
  },
  {
    "id": "28kanala_0000772",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Euskal Herriko mendi duatloieko sailkapen orokorrean, Eneko Gurrutxaga eta Nekane Pradera gailendu dira Adunan egindako duatloiaren ostean.",
    "licencia": "cc-by-sa"
  },
  {
    "id": "28kanala_0000773",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetako filmak La virgen roja , Shayda , Guardianes en la opera eta Soy Nevenka izango dira.\nAste honetako zinema karteldegia, astero bezala, ostegunean hasiko da Shayda pelikularekin. Zine forumak aukeratu duen pelikula ostegunean eskainiko da 20:30ean . Shayda, Australian bizi den emakume irandarrak, tratu txarrak pairatzen dituzten emakumeentzako harrera zentro batean aurkitu du babesa, 6 urteko Mona alabarekin batera. Senarrarengandik ihes egin eta dibortzioa eskatu ondoren, Monarentzat normaltasuna bilatzen saiatuko da Shayda. Egoera berri honek, alabak aitarekin bete behar duen bisita-erregimenekin batera, tentsioa areagotzen diote egunez egun, baina bizitza berri bat hasteko gogoak bertan jarraituko du.\nBestalde, Azaroak 25aren harira, Soy Nevenka pelikula ikusteko auekra ere izango da, larunbatean 19:30ean eta astelehenean 19:00etan . Gertakari errealetan oinarrituta dagoen film honek Nevenka Fernandezen istorioa kontatzen digu. 2000. urtean oinarritzen da, Nevenkak 24 urte ditu eta Ponferradako Udaleko Ogasun zinegotzia da. Bertan, jazarpen gupidagabea pairatzen du alkatearengandik, politikan eta arlo pertsonalean nahi duena egitera ohituta dagoen gizona baita. Nevenkak salaketa jartzea erabaki du, nahiz eta badakien oso prezio altua ordaindu beharko duela. Inguruak ez du babesten, Ponferradako gizarteak bizkarra ematen dio, eta hedabideek epaiketa publiko baten menpe jarriko dute. Kasu honek, Espainiako, #metoo mugimendua hasi zuen, nahiz eta termino hau oraindik sortu gabe egon. Benetako gertaeretan oinarritutako istorio honek protagonista aitzindari bihurtu zuen, lehen aldiz, eragin handiko politikari ezagun bat epaitegietara sexu- eta lan-jazarpenagatik eraman zuelako.\nHaurren kasuan Guardianes de la Opera pelikula ikusteko aukera izango dute larunbatean 17:00etan . New Yorkeko Opera Metropolitarra, leku mitiko eta entzutetsua, eta Carmen, munduko balet-lanik ezagunena, dira abentura honetako eszenatokiak. Samsonek, kaleko txakur-talde bateko buruak, obra mitiko bat salbatuko du. Egun batean, ehiztariengandik ihesi, Met eraikinean ezkutatuko da. Han ezagutu du Margot xarmanta, Anastasiako maskota, antzokiko lehen dantzaria. Korapiloa korapilatu egingo da, Britainia Handiko erreginarena izan zen eta Anastasiak laugarren ekitaldian erakutsi behar duen diadema bakarra kamerinotik desagertzen denean.\nAmasa-Villabonako kasuan La virgen roja filma izango da asteburuko protagonista, larunbatean 19:30 eta 22:00etan eta astelehenean 19:30ean . Aurorak etorkizuneko emakumea izateko sortu eta hezi du Hildegart, eta 30. hamarkadan Espainiako garunik distiratsuenetako bat bilakatuko da, emakumezkoen sexualitateari buruzko lanetan Europako erreferente bat iztearekin batera. 18 urterekin, ordea, Hildegarte askatasuna esperimentatzen hasiko da Abel Vilellaren laguntzaz, honek, emozioen mundu berri bat esploratzen eta amaren habitik aldentzen lagunduko baitio. Alabarengan duen kontrola galtzeko beldurrez, Aurorak, ahal duen guztia egingo du Hildegarti urruntzea galarazteko.",
    "licencia": "cc-by-sa"
  },
  {
    "id": "28kanala_0000774",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hitzaldi, proiekzio, bertso saio zein elkarretaratzez beteko dira datozen egunak.\nGaur hasita 18:00etan Amasa-Villabonako Subijana etxean \"Biolentzia sexuala: bortxaketaren kultura feminismotik eraitsiz\" tertulia. Oiane Mañikaren eskutik estruktura patriarkaletan sustraituriko biolentzia sexualaren analisi zein hau eraisteko estrategia feministak aztertuko dira.\nOstiralean, 19:00etan Lizartzako Udal Aretoan, 'Insumisas' ikus-entzunezkoa proiektatuko da. Mendebaldeko Saharako emakumeen borrokari buruzko dokumentala. Hitzaurrea Euskal Fondoaren eskutik izango da. J.M. Balerdi eta Itsaso Andueza bertan izanik. Irurako udaletxeko ganbaran 19:00etan baita ere, Bertso saioa burutuko da egun honen harira. Amaia Agirrek gidatuta, Ane Labaka eta Oihana Iguaran bertsolariek abestuko dute.\nAstebururako Itaiak hainbat ekintza antolatu ditu. Larunbatean Ibarrako eta Tolosako gaztetxeetan eta igandean Ibarrakoan guztietan goizetik hasita.\nAstelehenean, azaroak 25ean, eskualdeko herrietan ekitaldi eta elkarretaratzeak burutko dira Emakumeen aurkako indarkeria desagerraraztea salatzeko.\nAzaroak 26ean, Andragora emakume etxean 'La ley del sólo sí es sí. Ley Organica 10/2022, de 6 de septiembre, de garantía de la libertad sexual' hitzaldia eskainiko du Macarena Mugica Urbistondo abokatuak 18:00etan. Eta Zizurkilgo Plazida Otaño liburutegian \"Biolentzia Osbtetrikoa Emakumeok jasaten dugun beste biolentzia bat\" hitzaldia eskainiko da Estitxu Fernandez eta Nahia Alkortaren eskutik.\nAzaroak 28an, osteguna, \"Euskara, hezkuntza eta aniztasun kulturala\"ri buruzko mahai inguru bat burutuko da Irurako Udaletxeko ganbaran 18:00etan. ZAS plataformak finantzatuta, Xabier Aierdi soziologoa eta Amelia Barquin MUko kultura arteko hezkuntza irakasleak esakinita.\nAzkenik, Azaroak 25etik 29ra Zizurkilgo Atxulondo kulturetxean \"Itsaspeko bihotzak\" erakusketa egongo da ikusgai Galtzagorriren eskutik. Euskarazko haur literaturan oinarrituta, genero berdintasuna eta hezkidetza lantzeko espazioa izango da. Ekitaldi guztien xehetasunak 28 Kanaleko webgunean ikusgai daude.",
    "licencia": "cc-by-sa"
  },
  {
    "id": "28kanala_0000775",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "AEKren ordezkaritza nagusia den Nazio Kontseiluko kideak dira Lurdes Etxezarreta (Larrabetzu, Bizkaia, 1975) eta Xabi Gartzia (Iruñea, 1976), Bizkaiko eta Nafarroako Artezkaritzako kideak, hurrenez hurren. AEKren estrategia garatzea, hizkuntza politikaren jarraipena egitea, administrazioarekin harremanak izatea, erakundeetan eta foroetan AEK ordezkatzea... dira beren egitekoak. AEKren ibilbidean izandako aldaketez-eta aritu dira hizketan biak.\nGauzak berdin egiten jarraitzea ez da aukera bat izenburupean eskainiko duzue solasaldia. Zergatik ez da aukera bat modu berean jarraitzea AEK bezalako erakunde batentzat?\nLurdes Etxezarreta: AEK-k laster beteko ditu 50 urte. Hasieratik etengabeko eraldaketan aritu izan gara, garaian garaiko testuinguruari egokituz, edozein arlotan, eta horretarako, sekulako gaitasuna erakutsi dugu. Gaitasuna izan dugu baldintza politikoak eta barne gaitasunak aprobetxatzeko, eta misioari aurrera egiteko.\nAldaketek erresistentziak sortzen dituzte, eta aldaketa horiek handiak direnean eraldaketa prozesu bezala irudikatu behar dira. Izan ere, bidean akatsak agertuko dira, eta hobekuntzak ere egin beharko dira; pazientzia beharrezkoa izango da xehetasun guztiak doitu bitartean. Alegia, gauzak modu berean egiten jarraitzea ez da aukera bat. Albert Einsteinen hitzak erabilita: \"Gauzak ez dira sekula aldatzen beti berdin jokatuz gero\".\nXabi Gartzia: Garaian garaiari egokitzen jakin behar izan dugu, eta beti ez du balio gauzak modu berean egiteak. Duela urte batzuk gure funtzionamenduan arrakalak sumatu genituen, eta horiei buelta emateko prozesua abiatu genuen. Bikoizketak genituen, komunikazioan hutsunea genuen, koordinazioa ez zen guztiz bermatzen... Ezin genuen horrela jarraitu, eta horregatik diogu gauzak berdin egiten jarraitzea ez dela aukera bat. Are gehiago, aldaketa baten beharra genuen, eta aldaketak beti aukeratzat hartu behar direla uste dugu. Aukera leiho bat dugu aurrean, gauzak beste era batera egiteko.\nAntolaketa eredua aldatu zenuten 2000. urtean. Zer egin zenuten zehazki?\nL.E.: 2001. urtea, mugarria izan zen AEKrentzat; izan ere, urte hartan eratu zen AEK kooperatiba bezala, egoera ekonomikoak eta presio judizialak behartuta. 1998tik AEKren aurkako erasoak ugaltzen ari ziren, zenbait kasutan komunikabideen bidez bere jardueraren inguruko susmoak zabalduz eta beste batzuetan funtsik gabeko ekimen judizialak aurrera eramanez. Egoera hark ekarri zuen, besteak beste, aldaketak egitea, eta kooperatiba bezala eratzea. X.G.: Kooperatiba bilakatu ginen, alde juridikotik berme batzuen bila ari ginelako.\nX.G.: Egitura juridiko egonkorrago bat behar genuen, garai hartako testuinguru legal-politiko-juridikora egokituko zena, eta gure izaerarekin bat egiten zuena. Hainbat formula aztertu genituen, eta kooperatibarena izan zen gure izaera eta egitura estiloarekin bat egiten zuen eredu hurbilena. Egia esan betebehar batzuk ekarri zizkigun horrek, baina gure eguneroko funtzionamendurako ez zuen sekulako aldaketa suposatu. Gerora, gauza bat eta beste, moldaketak eta eguneraketak egiten jarraitu dugu.\nL.E.: Garai hartan onartu genuen gure lehen plan estrategikoa. Aldaketa juridikoaz gain, funtzionamenduan ere aldaketak egin behar izan genituelako. Aholkularitza baten laguntzarekin egoeraren diagnostikoa egin, helburu estrategikoak zehaztu eta egitura berria martxan jarri genuen.\nUrteak pasatu badira ere, aldaketak egiten jarraitu duzue. Zergatik?\nL.E.: Egituraren azterketa azken plangintzaldi honetako ildo estrategikoetako bat izan da; izan ere, ikusi eta jaso genuen egun indarrean genuen egiturak arrakalak zituela, hots, ez zela nahi besteko funtzionala. Prozesu horren funtsa, beraz, erronka berriei erantzutea zen, eraginkorragoak izan gintezkeelako, Euskal Herrian gehiago eragin genezakeelako eta aukera berriak aprobetxatu behar genituelako. Hortaz, AEK: gure etxea parte hartze prozesua abian jarri genuen 2023ko otsailean, eta 2024ko martxora arte luzatu zen. Gure etxea berreraikitzea, zaharberritzea edo apaintzea erabakitzeko bidea egin dugu, urtebete luzez.\nX.G.: Gure misioa betetzeko ahalik eta egitura eraginkorrena behar dugu. AEKren xedea Euskal Herriko biztanle guztiak euskaraz eroso bizitzea da, eta horretarako ezagutzan, erabileran eta sustapenean aritzen gara. Egungo egiturak horri erantzutea du helburu, kanpora begira jartzeko beharra hausnartu genuen, eta horregatik sumatu genuen aldaketaren beharra.\nL.E.: Ni 2000. urtean sartu nintzen AEKn, kooperatiba eratzeko prozesuak bete-betean harrapatu ninduen, eta esan dezaket, AEKren garai zailenak ez ditudala bizi izan. Lanpostu desberdinetan aritu naiz Nazio Kontseilura iritsi aurretik, eta batez ere, azken urteetan lan baldintzak asko hobetu direla esango nuke.\nX.G.: Ni sartu nintzenean oraindik AEK ez zen kooperatiba. Beraz, arlo juridikoan aldaketa eman da. Bestalde, egituran eta funtzionamenduan aldaketa ugari bizi izan ditut. Euskaltegi batean hasi nintzen lanean, gerora, beste euskaltegi multzo batzuekin batera Ikasgu bilakatu zena. Euskaltegi hark bezala, gainerakoek ere prozesu hori bizi izan zuten, eta beraz, unitatea aldatu egin da urte hauetan, jada ez dira euskaltegi isolatuak, bakardadean aritzen direnak. Orain euskaltegi multzoa dira, eta indar eta babes handiagoa dute.\nAldaketa prozesuetan beldurraren faktorea agertu ohi da. Zer beldur izan zenituzten egitura aldatzerakoan?\nL.E.: AEK-ko kide guztion parte hartzea ezinbestekoa izan da, gutako bakoitzaren eguneroko lana eta eguneroko beharrak oinarri hartuta, hobeto ezagutu baitugu nolako etxea beharko dugun aurrerantzean. Horretarako ezinbesteko gakoak izan dira honako hauek: konfiantza (elkarri entzuteko giro babestuak izatea), parte hartzea (AEK-ko kide guztiok une eta modu desberdinetan proposamena aberasteko aukera izatea) eta komunikazioa (gardentasuna prozesu osoan zehar). Horrela, erresistentzia asko baretzeko aukera izan dugu.\nX.G.: Beldurrik ez dugu izan; halako prozesuak oso aberasgarriak dira, elkarri entzuteko ariketa izan da. Norberak beretik hitz egin du, bakoitzaren beharretatik, bakoitzaren roletik, eta hortik heldu diogu etxea berreraikitzeari. Guztiok izan behar dugu lekua etxe berean, eta guztion beharrak ase behar ditugu.\nEuskal Herri osoan eragiten eta jarduten du AEK-k. Nola antolatzen da horrelako erakunde desentralizatu bat?\nL.E.: Ez nuke esango erakunde desentralizatua garenik, estrategia eta misioa bera baititugu guztiok. Gako nagusia euskaltegien eta zerbitzuen autonomia eta erantzukizuna dira, eta horiek ematen duten hurbiltasuna eta inguruaren ezagutza. Bilborako baliagarria denak ez du zertan eraginkorra izan Tafallan. Ondorioz, tokian tokiko errealitatera egokitzeak erakundea aberastu egiten du. Irizpide argiak ditugu, baina, era berean, malgutasuna dugu zerbitzu eta behar bakoitzera egokitzeko.\nX.G.: Gure organo gorena Batzarra da. Urtean bi batzar egiten ditugu, martxoan eta ekainean. Horietan hartzen dira erabaki estrategiko nagusienak. Horien garapena eta gauzapena koordinazio gune ezberdinei dagokie. Hor dago gakoa, koordinazio gune bakoitzaren funtzioen zehaztapenean eta horien autonomian. Gure oinarria Ikasguak dira; horiek dira jendartetik hurbilen dauden koordinazio guneak, eta horien bidez eskaintzen dizkiogu jendarteari gure zerbitzuak. Baina horiek elikagaia behar dute, izan hausnarketak, izan eraketa kontuak. Horietarako sailak eta zerbitzuak ditugu: sailak AEK-ko kideon lana errazteko daude, eta IKT Saila, Komunikazio Saila, Ekonomia Saila, Pertsonen Saila, Didaktika Saila eta IGB-Kalitate Saila ditugu. Bestalde, zerbitzuak ditugu, gure 'produktuak' izan daitezkeenak, Euskal Herriaren euskalduntzearen mesedetara bideratuta ditugunak: Irakaskuntza, AHIZE (aholkularitza zerbitzua), Praktikatu (praktika egitasmoak), Euskaratu (itzulpen eta zuzenketa zerbitzua) eta Korrika.\nL.E.: Maila desberdinetako koordinazioa daukagu, eta hori izan da egin berri dugun prozesuko gakoetako bat. AEK-ko kide bakoitzak koordinazio gune bat du, bertan jaso eta ematen du erakundeari dagokion informazioa guztia. Era berean, erabakiguneak ere zehaztuta ditugu, eta guztion arteko loturak egokiak izan daitezen, informazioa da tresna.\nX.G.: Koordinazioa eta komunikazioa oso garrantzitsuak dira; izan ere, norabide guztietan eman behar da komunikazio gardena. Informazio fluxuak etengabeak eta iraunkorrak izan behar dira, koordinazio gune bakoitzaren autonomiaren barruan erabakiak hartzeko ezinbesteko elementua baita informazioa.\nL.E.: Garrantzitsua da erakunde osoaren ikuspegia izatea, hau da, norberaren erabakiek erakunde osoan zer eragin izan dezaketen ikustea. Kontzientzia ekonomikoa zabaltzea da, adibidez, funtzionamendu berriaren helburuetako bat. Tokian tokiko erabakiek zer-nolako eragina izan dezaketen erakunde osoan landu nahi dugu. Dena den, zaila da eskolak ematen ari den irakaslea halako eraginaz kontziente izatea, eta oraindik ez dugu lortu guztiengana iristea, nahi genukeen moduan iristea behinik behin.\nX.G.: Norberaren autonomia garatzeko aukera handiak ematen ditu AEKren antolaketa ereduak. Jakina, joko zelaia zein den oso ongi zehaztu behar da. Eta horrekin lotuta, autonomiarekin batera, oso garrantzitsuak dira erantzukizuna eta ardura. Arduraz jokatu behar du koordinazio gune bakoitzak, hartzen dituen erabakiak gainerakoetan ere eragina izaten duelako eta domino efektua gerta daitekeelako. Ez da alde onak edota txarrak izatea, gure patua da hau, eta horri ahalik eta hobekien erantzuteko egitura eta funtzionamendua fintzen aritzen gara uneoro. Desbideraketak beti emanen dira, eta ikasi egin behar da horiekin bizitzen.\nDenboraren perspektibarekin, lehen baino hobeto zaudetela esan daiteke?\nL.E.: Etengabeko hobekuntzan ari gara, baina, uste dut, hori edozein erakundek izan behar duen ikuspegia dela. 2000. urtetik hona lan baldintzak asko hobetu dira AEKn, eta erakunde moduan ere egoera hobean gaudela esango nuke.\nX.G.: Baietz uste dut. Garai bakoitzean izan dugun egiturak garai horren beharrei erantzun die, baina ikasketa prozesu luzea da hau, eta behar berriei egokitzen jakin dugu. Horregatik diot hobeto gaudela, beti hobetzen ari garela esan daitekeelako.",
    "licencia": "cc-by-sa"
  },
  {
    "id": "28kanala_0000776",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ibarran eta Alegian izango dira kanporaketak eta Villabonan ospatuko da finala.\n14 eta 15 urteko gazteei zuzendutako lehiaketa da, eta tolosaldeko sei kideko bederatzi taldek eman dute izena.\nIrabazleak Igantziko Irrisarriland abentura parkera joango dira, eta, bigarren sailkatuek, berriz, Urumea ibaian kanoa zeharkaldia egiteko aukera izango dute Arrauningekin.\nBOTA ERANTZUNA! Tolosaldeko gazteen lehiaketa antolatu du Galtzaundi Euskara Taldeak. Telebista programetan ohikoak diren probekin osatu da lehiaketa; eta kanporaketak jokatu ostean, azaroaren 30ean, Euskararen Egunaren bezperetan izango da finala, Villabonako Gurea antzokian.\nEskualdeko antzokiek telebistako platoen antza hartuko dute. Nagore Arin billabonatarra eta Berriako kazetaria izango da aurkezlea; eta Mihiluze, Zurekin bat, Pasapalabra, Burubero eta antzeko programetan ohikoak diren probak egin beharko dituzte eskualdeko gazteek. Eskualdeaz, euskal kulturaz eta Euskal Herriaz, eta beste hainbat arlori buruz duten jakintza erakutsi beharko dute lehiakideek. Ez dute soilik jakintza erakutsi beharko, bizkortasuna erakutsi beharko dute, elkarrekin lan egiten asmatu beharko dute zenbait probetan, eta urduritasuna kontrolatzea ere garrantzitsua izango da.\n14 eta 15 urteko gazteei zuzendutako lehiaketa da, e ta sei kideko bederatzi taldek eman dute izena: hiru talde tolosarrek osatu dituzte, Alegian bi talde osatu dituzte, Berastegin, Amezketan eta Ibarran bana, eta beste talde bat hainbat herritako kideek osatu dute. Hiru kanporaketa antolatu dira, eta kanporaketa bakoitzean hiru talde izango dira lehian. Lehen kanporaketa azaroaren 22an izango da, 18:00etan, Ibarrako kultur etxean; eta hurrengo biak Alegiako Elizpe zinean izango dira, azaroaren 27an, 19:00etan, eta 28an, 17:00etan.\nZortzi ariketa egin beharko dituzte kanporaketetan, eta puntuak banatuko dira ariketa bakoitzaren amaieran. Halere, kanporaketak ez dira guztiz kanporaketa izango, ez baita inor kaleratua izango finaleko egunera arte. Azaroaren 30ean izango da finala, 17:00etan, eta aurretik kalean egingo duten azken probaren ostean erabakiko da zein sei talde sailkatuko diren finalerako.\nSariak lehen bi sailkatuentzako izango dira. Irabazleak Igantziko Irrisarriland abentura parkera joango dira , eta, bigarren sailkatuek, berriz, Urumea ibaian kanoa zeharkaldia egiteko aukera izango dute Arrauningekin.",
    "licencia": "cc-by-sa"
  },
  {
    "id": "28kanala_0000777",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Abian da kirolarien Matx sare soziala! Eta zer hobe zozketa erraldoi batekin hastea baino! Hala, abenduaren 8a baino lehen Matx.eus -en erregistratzen den oro opari-sorta baten zozketan sartuko da: Euskaltel Euskadiren maillot bat, Eusko Label Winter Series txapelketako partida baterako bi sarrera eta Forum Sport-en 300 euroko erosketa-bonu bat. \"Matx-era batzen direnei eskerrak emateko modua da. Hasierako asmoa zen lehenengo mila lagunei zuzenean bizikleta elektriko bat oparitzea, baina erabaki dugu zozketarekin batera hobe dela mila musu banatzea. Musu horiek nork emango dituen erabakitzen ari gara\", adierazi dute proiektuko kideek.\nMatx sare sozialean edukiak izango dira proiektuaren indargune nagusia. Hori horrela, kirolaren bestelako ikuspegi bat erakusteko ikus-entzunezko ganberroak ekoiztearen aldeko apustua egingo dute. \"Galdu edo irabazi, kirolaren alde dibertigarria erakutsiko dugu, taldeen arteko erronkak bultzatuko ditugu, desafioak sortu, elkarrekin barre egin. Eta, horretarako, kirol ekitaldietan egongo gara, lasterketetan...\", adierazi du Aratz Losadak, Matx-eko eduki-arduradunak. \"Eta, horrekin batera, lurraldeko klubekin hartu-eman zuzena izan nahi dugu. Denbora daramagu taldeen arteko desafioak grabatzen, eta kluben eta kirolarien partetik jaso dugun erantzuna ederra izaten ari da\".\n\"Baina, sare soziala den neurrian, erabiltzaileak eurak egongo dira erdigunean, eta euren bideo, argazki eta bestelakoak partekatu ahal izango dituzte: Kirolarien, taldeen eta kirolzaleen komunitatea josi nahi dugu\", gaineratu du Maria Balzategik, proiektuko komunitate-arduradunak: Garbi esanda, kirol arloko erabiltzaileek eskatu dizkiguten behar eta funtzionalitateak jaso ditugu Matx-en\nMatx.eus -ek hainbat abantaila eskainiko dizkio bertan erregistratzen den erabiltzaileari. Alde batetik, Matx-ek sortzen dituen edukiak osorik ikusteko aukera bakarra izango da -orain arte, Instagramen eta Tiktoken egon dira-. Bestetik, interesen araberako albisteak jasotzeko aukera ere eskainiko du; hau da, kirol modalitatea, herria, bailara... aukeratuz, haiei loturiko albisteak irakurri ahal izango ditu erabiltzaileak. Eta klubentzako leiho berri bat ere izango da, euren berri emateko eta zaleengandik gertu egoteko euskarazko plataforma.\nMatx.eus -en izena ematea oso erraza da: Sortu kontua botoiari eman eta bertan eskatzen diren datuak betez, sistemak automatikoki gomendatzen ditu zure interesekoak izan daitezkeen erabiltzaileak eta gaiak. Esan bezala, abenduaren 8a baino lehen erregistratzen diren guztien artean opari-sorta eder bat zozketatuko da: Euskaltel Euskadiren maillot bat, Eusko Label Winter Series txapelketako jaialdi baterako bi sarrera eta Forum Sport-en 300 euroko erosketa-bonu bat. Aprobetxatu aukera eta egin bat tokiko kirolaren komunitatearekin!",
    "licencia": "cc-by-sa"
  },
  {
    "id": "28kanala_0000778",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kontsumo handieneko urte-sasoian gaude, eta horrek gure poltsikoa mehatxatzen du. Erosketa konpultsiboa bultzatzen da modu basatian.\nModu arduratsu eta seguruan kontsumitzeko, plangintza funtsezkoa da. Ahal izanez gero, gainera, komeni da erosketak modu mailakatuan egitea, azken orduko prezio-igoerak eta jende-pilaketak saihesteko. Egin ezazu kontsumo arduratsuaren aldeko apustua eta jarraitu gure aholkuei:\nZehaztu aurrekontua eta erosi nahi dituzun produktuen zerrenda egin.\nTokiko erosketa ona da gizartearentzat eta gure ekonomiarentzat. Auzoko dendek gertutasuna eta konfiantza eskaintzen dizute.\nErosi aurretik, produktuari eta itzulketen politikari buruzko informazio guztia ezagutu behar da.\nEz erosi itzultzeko asmoarekin, online bidezko erosketetan erraza da-eta tentazioa, baina ez egin. Horrek CO2 emisioak areagotzen ditu, baita hondakin kopurua ere (garraioa eta enbalajea).\nIrakurri produktuarekin eta itzulketa-politikarekin zerikusia duen informazio guztia. Internet bidezko erosketetan, 14 eguneko epea duzu erositakoa itzultzeko, arrazoia justifikatu behar izan gabe (salbuespenak daude, hala nola, neurrira egindako produktuak, besteak beste).\nArazorik izanez gero eta establezimenduan bertan konpontzen ez baduzu, eskatu erreklamazio-orria.\nProduktu baten prezioa beheratzea ez da kontsumitzaileen eskubideak murrizteko arrazoi. Gainera, gabonetan oporrik hartzen ez dutenak zure eskubideak dira. Gogoratu:\nPublizitatea loteslea da, iragarritakoa bete egin behar da; beraz, hobe duzu liburuxka edo email guztiak gordetzea.\nGorde erosketa-tiketa . Bermea baliatzeko eta, behar izanez gero, erreklamazioa egiteko aukera emango dizu. Produktu bat itzultzeko ere beharrezkoa izango zaizu.\nLegezko bermea hiru urtekoa da produktu berrien kasuan eta urtebetekoa, gutxienez, bigarren eskukoen kasuan.\nBlack Friday eta gabonetako kanpainak ez daude zure beharrak asetzeko pentsatuta, zure diru-zorroa husteko baizik. Egun hauetan itolarrian egon nahi ez baduzu, eta erosketekin leporaino bukatu nahi ez baduzu, erosi aurretik hausnarketa egin ezazu, pentsatu ea etekinik atera dezakezun eta honako galdera hauek egin iezazkiozu zure buruari: Benetan behar al dut? Zenbat aldiz erabiliko dut? Ba al dut etxean horren antzekorik edo berrerabil daitekeen zerbait? Horrela konturatuko zara dirua alfer-alferrik xahutzen ari ote zaren edo, aitzitik, kontsumo arduratsua egiten ari zaren.",
    "licencia": "cc-by-sa"
  },
  {
    "id": "28kanala_0000779",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurten ere, helduen bi kros izan dira Ikaztegietan. 4,5Km eta 10Km-koak. Distantzia motzean; Guratz Azpiroz eta Jon de la cuestak eman dute txapela. Luzean berriz; Angel Vazquez eta Rebeca Mariñok.",
    "licencia": "cc-by-sa"
  },
  {
    "id": "28kanala_0000780",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Jon Sarasua: \"Euskarak, eskala gehienetan ez bezala, eskualdeko eskalan lidergoa hartzeko aukera dauka\"\nDuela hiru urte Euskaltzaindiaren babespean martxan jarri zuten Euskararen Gogoetaguneak egitasmoaren koordinatzailea da Jon Sarasua (Aretxabaleta, Gipuzkoa, 1966), eta egiten ari diren lanketaz eta lanketa horretan hedabideei aitortzen dieten paperaz hitz egingo du Tokikom sarien 8. edizioko ekitaldian.\nEuskararen inguruan lasai hausnartzeko sortu zenuten Euskararen Gogoetaguneak egitasmoa. Nondik gatozen ikusi, non gauden jakin, nora joan nahi dugun erabakitzeko. Noraezean genbiltzen ala?\nNik uste noraeza esatea gehitxo esatea dela. 60 urte iraun dituen prozesu batetik gatoz, bidean estrategia sorta zabala garatuta, eta gaur egun, momentu delikatu samarrean aurkitzen gara. Estrategia horiek, neurri batean, fruituak eman dituzte eta ematen segitzen dute, baina, aldi berean, zoru konplikatua dugu oinpean, lehendik ere zaila zen egoerari azken mende honetan faktore negatibo berriak erantsi zaizkiolako. Beraz, euskararen komunitate bezala norabideak birpentsatu beharrean gaude, bisio bat ekoitzi behar dugu, hemendik hamarraldi batzuetara, 25 urtera, zer nahi dugun eta non egon nahi dugun zehazteko, eta horretarako lan ildo nagusiak nondik martxan jarri behar diren erabaki behar dugu.\nEgunerokoaren zurrunbilotik aldendu eta patxadaz hausnartzen ari zarete, beraz.\nEuskalgintzak eta euskararen prozesuak adar, eratze eta erakunde mordo bat sortu dituzte, eta hori ona da, bakoitzak berea zaindu behar baitu. Baina oso epe laburrera begira ari gara, eta plan estrategikoak egiten oso onak garen arren, estrategia horiek ez badute epe luzeagoko etorkizun ikuspegi bat, motz gelditzen dira, eta hori gertatzen ari zaigu. Plan estrategiko terminoetan gabiltza denok, baina bisioa falta zaigu, etorkizunera ikuspegi luzeagoa, zer gertatzen ari dela uste dugun eta horren arabera non egon nahi dugun zehaztea, zer den desiragarria eta aldi berean posible ikustea. Ariketa hori ahulduta eta lausota daukagu, eta hain zuzen, zerbitzu horixe egin nahian abiatu genuen prozesu kolektibo bat orain dela hiru urte.\nEuskara, bere txikian, esparru askotara iristen da, jende askorengana, iritzi eta ikuspegi askotako jendearengana. Euskararen Gogoetaguneetan hala elkartu al zarete?\nMetodologia jakin bat daukan prozesu bat gauzatzen ari gara, eta ponentzien bidez funtzionatzen du. Ponentziak ekoiztera konbokatzen dugu jendea, eta gero kontraste prozesu bat egoten da. Kontraste talde espezifikoa daukagu, eta ponentzia bakoitza talde horrekin kontrastatzen da, eta horretaz aparte, dagokion sektoreko jendearekin ere bai. Horren guztiaren lehen baldintza da prozesu guztia gauzatzea sektore desberdinetako, ikuspuntu politiko desberdinetako eta euskaren lurralde osoko jendearekin.\nAurtengo uztailean argitaratu duzue orain arteko lanketatik sortutako lehen argitalpena. Bi zati ditu argitalpen horrek: batetik, euskararen egoera jasotzen du; eta bestetik, etorkizunera begirako ikuspegia .\nPonentzia bat Jon Aizpuru Eusko Jaurlaritzako teknikariak eta Olatz Altuna Soziolinguistika Klusterreko teknikariak egin dute, eta haiei eskatu geniena zen, horrenbeste daturen eta diagnostikoren artean, nola gauden jakiteko laburpen bat egiteko. Bestea, erdiguneko ponentzia deitzen dioguna da, datozen 25 urteotan euskararen prozesua izango denaren ponentzia orokorra edo bisio artikulatua.\nMeritu handiko etapa bat eginda gaude, azken 60 urteotan aldapa neketsu bat igo duen komunitate bat gara, eta gaude igoera neketsuen ostean askotan egoten garen bezala: neurri batean nekatuta, beste neurri batean aurrera segitzeko gogoz, beste neurri batean noraez puntu batekin laino apur bat sartu delako eta une delikatu batean. Gure jarrera ez da alde batera edo bestera jotzea, pesimismorantz edo optimismorantz egitea, baina nik uste, analisi horretan, optimismo kritiko batetik abiatu eta pesimismo aktibo batera bitarteko tarte horretan, jende asko kabitzen dela, beti ere pesimismoa aktiboa den bitartean eta optimismoa kritikoa den bitartean. Iruditzen zait orkila edo tarte horretan ibili beharko genukeela eta hor kokatzen dela gure ahalegina.\nOrain arte egindakoaz egin ditzakegu irakurketa edo balorazio desberdinak, baina uste dut badela gauza bat denok bat egin dezakeguna, eta honakoa da: egindakoaren berdina egiten jarraituz ez dugula aurrera egingo. Ez orain arte egindakoa gaizki egin dugulako, desafio berri oso lodiak ditugulako baizik. Orain arte egin ez ditugun gauza asko egin beharko ditugu, bideak berritu egin beharko ditugu, eta uste dut hori badela kontsentsu puntu oso oinarrizko eta inportante bat. Eta hortik aurrera zer? Laburtzeak ere luze joko luke, baina, alde batetik, euskararen gizarte politikarako ardatz sistema desberdin bat planteatzen da, orain arte funtzionatu duenaz gainera eta hori errespetatuz; eta bestetik, komunitateari begira, beste estrategia batzuk, herrigintza eta euskalgintza mugimendu dimentsioa aktibatzetik. Bi beso horietara begiratzen dugu, eta horien gainean antolatu dugu gure etorkizun ikuspegia.\nGizarte politikei dagokienez, jauziak eta pausoak planteatu dituzue.\nJauziak eskala handiko operazioak dira, eta pausoak, orain arteko bidean aurreratzeak. Lehentasunezko lau jauzi arlo handi identifikatu ditugu: lan eremua, aisialdi antolatua, hezkuntza eta hedabideak. Pausoak, berriz, sei arlotarako planteatu ditugu: kulturgintzan, teknologian, migrazioaren harrera linguistikoa eta abar.\nHasteko, orain arte egindakoaren ahalegina eta meritua aitortu behar zaizkie hedabideei, eta nabarmenduko nuke egindako hori zaintzeak duen balioa. Hedabideen arloan ez dugu planteatzen estrategia bakar bat, baizik eta hainbat estrategia daude. Horietako bat da euskal hedabideen sistemaren barruko sinergia eta komunikazio kanal berriak sortzearen ingurukoa; beste bat da, bertako eta munduko fikzioa euskaraz jasotzearen ingurukoa... Eta horien guztien artean bada bat bereziki Tokikom ukitzen duena; hain zuzen ere, guk EHM estrategia deitu dioguna, alegia, Eskualdeetako Hedabide Multimedien estrategia. Hori izan daiteke hedabideen arloan planteatzen den berrikuntza eta jauzi nagusietako bat, baina ez bakarra.\nIkusten duguna da euskarak beste esparru eta eskala gehienetan desbantaila handiak dituen bezala, eta minoria txiki samarra izatera deitua dagoen bezala, eskualdeko eskalan lidergoa hartzeko aukera daukala. Eskualde askotan lidergoa, lidergo garbia; eta beste eskualde batzuetan, presentzia esanguratsua. Hortaz, eskala nazionala abandonatu gabe eta hori ere indartuz eta sinergiak sortuz, estrategia honek proposatzen duena da eskualdeetan inpaktu handiko multimedia taldeak sortzea, telebista, irratia, Internet -sare sozialetara loturarekin- eta papera batuta. Adibide gisa Goiena aipatu genezake. Goiena Debagoienean liderra da, haren audientzia inpaktuak oso handiak eta egonkorrak dira, eta lortzen du eskualde ez bereziki euskaldun batean eskualdeko komunikazio liderra euskarazko multimedia talde bat izatea. Iruditzen zaigu tokian tokira egokituta, formula hori Euskal Herriko eskualde gehienetan zabal dezakegula pausoz pauso, eta horrek eskatzen duela apustu politiko bat.\nEstrategia horren oinarrian ezin du egon udal baten edo diputazio baten borondateak bakarrik; eskatuko du atzean egotea alderdi politiko nagusiak, eta estrategia hori nagusietako bat bezala onartzea. Horrez gain, talde multimedia horiek erabat eskualdeko indar publiko eta sozialetan oinarritutako gobernantza eredua izan behar dutela uste dugu, baita lerro editorial zeharkatzailea ere, ideologikoki zein politikoki, orain arte dutena baino gehiago.\nTokikom sarien ekitaldiak emango dituzu estrategia horren inguruko xehetasun gehiago?\nBai, Tokikomek eskatu digu, eta guretzat kontrastatzea inportantea denez, horretarako baliatuko dugu aukera. Laster argitaratu ere egingo dugu. Dagoeneko bi ponentzia argitartu ditugu, baina beste hamar bat ere badatoz, eta horietako bat hedabideei buruzkoa izango da. Hor azalduko da xehekiago eskualdeetako hedabide multimedien estrategia hori, hedabidegintzaren inguruko beste estrategiekin batera. Zehazki noiz argitaratuko dugun ez dakigu, baina negu-udaberri aldera izango dela espero dugu.",
    "licencia": "cc-by-sa"
  },
  {
    "id": "28kanala_0000781",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udala herritar guztien etxea da eta Alkate andereak ere herritar guztiak ordezkatu beharko lituzke\nEAJk salatu du EH Bilduk udala, herritar guztion etxea, kanpainako ekitaldi propio baterako eta EH Bilduk antolatu duen manifestazio baterako deialdia egiteko erabili izana.\nLarria iruditzen zaigu enkartelada horren buru Beatriz Unzue Alkate anderea bera izatea; Argazkian bera beste 6 zinegotzirekin batera gehi Ander Goikoetxea Eusko Legebiltzarreko legebiltzarkideareki eta Adunako Alkatea den Cristina Rodriguezekin azaltzen baita.\nBeatriz Unzue alkate andereari eskatzen diogu Amasa Villabonatar guztien etxea alderdikeriaz erabiltzeari uzteko eta guztion alkatea izateko eta ez herriaren zati batena bakarrik.",
    "licencia": "cc-by-sa"
  },
  {
    "id": "28kanala_0000782",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Minbiziaren Aurka Gipuzkoan elkarteak aurreko larunbatean Tolosan ikerketa onkologikorako dirua biltzen aritu zen. Bilketa honetan 5.554,37 euro jaso ziren.\nAECCk urtero egin ohi ditu diru bilketak herri ezberdinetan. Azaroaren 9an, Tolosan izan ziren ikerketa onkologikoetarako dirua bildu asmoz. Herritarrek egindako ekarpenei esker AECCk 5.500 euro baino gehiago bildu zituen. Boluntarioek herriko txoko ezberdinetan jarritako mahaietan egin zuten bilketa, AECCk bere lana ezagutarazteko ere baliatu zuen eguna.\nDiru bilketa honetan jasotako dirua \"ikerketa onkologikoko proiektuak finantzatzen eta paziente eta senideei laguntzeko programak egiten jarraitzeko eta gaixotasunen prebentzio eta detekzio goiztiarreko kanpainak egiten jarraitzeko\" erabiliko duela adierazi dute AECCko ordezkariek. Minbiziaren Aurka Gipuzkoan elkarteak larunbatean laguntza eskaini zuten boluntariori eskerrak eman dizkie.",
    "licencia": "cc-by-sa"
  },
  {
    "id": "28kanala_0000783",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "ASTE HONETAN GURE PILOTARIEK 34 PARTIDA JOKATUKO DITUZTE GIPUZKOAKO TXAPELKETAREN BAITAN\nGuztira, gure pilotariek 45 partida jokatuko dituzte. Txapelketa pribatu eta ofizialetan.\nAste honetan ostegunean, ostiralean eta larunbatean pilota partidak izango dira Villabonako pilotalekuan. Alkizan ere etxeko 3 partida jokatuko dira egutegia osatu ahal izateko.\nEskuz banaka, binaka eta paletaz jokatuko dituzte gure pilotariek partidak asteburuan. Aste honetan ez da eskolarteko partidarik izango.\nTxapelketa pribatuetan Sopelan, Najeran, Baztanen, Bost Kirol Donezteben eta Emakumea Master Cup-eko laiterdikoan arituko dira.",
    "licencia": "cc-by-sa"
  },
  {
    "id": "28kanala_0000784",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetan Robot Salvaje , Marco , Here, un hombre bueno eta Azken erromantikoak pelikulak egongo dira ikusgai.\nAste honetako zinema karteldegia, astero bezala, ostegunean hasiko da Here, un hombre bueno pelikularekin. Zine forumak aukeratu duen pelikula ostegunean eskainiko da 20:30ean . Stefan, Bruselasen bizi den eraikuntzako langile errumaniarra, bere herrialdera itzultzekotan da. Zopa-eltze handi bat prestatudu hozkailuan dituen soberakinekin lagun eta senideen artean banatzeko, agur-opari gisa. Alde egiteko presta dagoenean, goroldioei buruzko doktoretza prestatzen ari den neska txinatar-belga bat ezagutuko du eta ia ikusezina denarekin txundituta, bere bizitza erabat geldituko da.\nLarunbat eta igandean 19:30ean eta astelehenean 19:00etan Azken erromantikoak filmaren txanda izango da. Irunek, joera hipokondriakoak dituen emakume dudatsu eta bakarti batek, herri industrial baten kanpoaldeko fabrika batean egiten du lan. Iruneren bizitza zirkulu txiki batera mugatzen da: bere lankideak, adiskidea edo halako zerbait den bizilagun bat eta inoiz hartzen ez dituen trenen ordutegiak kontsultatzen dizkion Renfeko operadore bat. Iruneren oreka apurtu egingo da bularrean koskor bat detektatzen diotenean eta, aldi berean, lan-gatazka bati aurre egin beharko dio. Orduan, emakumearen bizitzak ustekabeko norabide bat hartuko du: baliteke ez jakitea, baina betidanik itxaron duen aukera suertatuko zaio.\nAste honetako haurrentzako pelikula Robot Salvaje izango da, igandean 17:00etan . Filmak, robot baten bidaia epikoa kontatuko digu. Inor bizi ez den uharte batean hondartuko da eta ingurune gogorrera egokitzen ikasi beharko du. Pixkanaka, uharteko animaliekin harremantzen hasiko da, eta antzara txiki baten amaorde bilakatuko da.\nGurea Antzokiko aste honetako protagonista, Marco pelikula izango da, larunbatean 19:30 eta 22:00etan, eta igande eta astelehenean 19:30ean eskainiko dena. Enric Marco inoiz existitu ez zen deportatu bat izan zen, iritzi publikoaren eta bere familiaren aurrean, gezur bat mantentzeko gai izan zen gizona: nazien kontzentrazio-esparru batean preso egon zela. Marco, Holokaustoaren Espainiako Biktimen Elkarteko presidentetzara iritsi zen bere ustezko ausardia eta sufrimenduagatik. Halako batean, ordea, historialari batek bere kontakizuna erabat faltsua zela deskubritu zuen.",
    "licencia": "cc-by-sa"
  },
  {
    "id": "28kanala_0000785",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "ARRILLAGA ETA ERASUN GIPUZKOAKO TXAPELDUN ESKUZ BINAKA NESKA NAGUSIEN MAILAN\n22-8ko emaitzaz irabazi dute gaur Atano III. pilotalekuan Etxegarai-Oses Aloña Mendiko bikotearen aurka.\nTxapelketa bikaina egin dute Miriam Arrillaga eta Itxaso Erasunek. Arrillagak aurten ere aurretik jokatu du, Behar Zana taldean Miren Larrarte delako aurrelaria bakarra eta harek Irati Zabalarekin osatu du bikotea.\nBeraz, iazko balentria erepikatu dute Arrillaga eta Erasunek berriz ere txapela irabazita.\nAipatu beharrekoa da, Erasunek 3. urtea duela jarraian Gipuzkoako txapeldun izaten. 2022an Miren Larrarterekin irabazi zuen Behar Zana ordezkatuz. Iaz Arrillagarekin.\n2021ean Miren Larrarte eta Miriam Arrillagak irabazi Iten txapela, orduan desagertua den Su Berri taldea ordezkatuz. 4 urtetan, 3 pilotari hauen buruetan jantzi dira txapelak.",
    "licencia": "cc-by-sa"
  },
  {
    "id": "28kanala_0000786",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "IZARO SANTANO ETA IZAR GAZTAÑAZATORRE AZPITXAPELDUN GIPUZKOAKO JUBENIL NESKEN PALETA TXAPELKETAN\nHernanin gaur goizean jokatuko finalean 30-14 galdu dute Intxurreko Luluaga-Ugartemendiaren aurka.\nAipatu beharrekoa da eta hausnarketarako bide emateko balio badu, txapelketa honetan Behar Zanako 3 taldek eta Intxurreko batek jokatu dutela. Guztira 4 taldek jokatu dute kadeteek jokatu ahal duten eta jokatu duten jubenil mailan. Gutxi.\nEskuak du indar gehien baina bestelako jokamoldeak zaintzen eta lantzen ez badira galdu egingo dira.\nGipuzkoako beste taldeak animatzen ditugu emakumezkoen zein gizonezkoentzat eskua ez den bestelako jokamoldeak lantzera.",
    "licencia": "cc-by-sa"
  },
  {
    "id": "28kanala_0000787",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "JON ERASUN ETA XABIER BARANDIARAN GIPUZKOAKO 1. MAILAKO AZPITXAPELDUN 22-18 GALDU ETA GERO LAPKEKO IBARLUZEA-OLIDENEN AURKA\nAtzo gauean Villabonako Bear Zana pilotalekuan partida osoa parekatua joan zen baina Erasuni eskuin eskuan sartutako pilota batek, bere jarduna baldintzatu zuen partida osoan.\nPartida ona osatu bazuten ere, eta eskura izena arren, ezin izan zuten partida irabazi.\nFinalean Barandiaranek maila oso ona eta partidako tanto onenak egin zituen eta Erasunek txapelketa osoan zehar emandako maila goraipatu behar da.\nFinalera sailkatu ta, Behar Zanak maila igo eta datorren denboraldian Ohorezko mailan jokatuko du.",
    "licencia": "cc-by-sa"
  },
  {
    "id": "28kanala_0000788",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hitzaldiak, zine emanaldiak, bakarrizketa eta manifestazioa Emakumeenganako Indarkeriaren Kontrako Nazioarteko Egunaren harira\nAzaroaren 25ean Emakumeenganako Indarkeriaren Kontrako Nazioarteko Eguna dela eta hainbat jarduera antolatu dituzte, elkarlanean, Tolosako Udaleko Berdintasun Sailak eta Andragora Tolosaldeko Emakumeen Etxeak.\nAzaroaren 13tik abenduaren 18ra, Emakumeenganako Indarkeriaen Kontrako Nazioarteko Egunaren inguruan, hainbat ekintza egingo dira Tolosan. Udalak eta Andragorak elkarlanean ondorengo egitaraua antolatu dute:\nHitzaldia: La ley del sólo sí es sí. Ley Orgánica 10/2022, de 6 de septiembre, de garantía integral de la libertad sexual (Gaztelera)\nIrantzu Varela. Sarrerak 10 euroko salneurria izango du, eta Topic-eko webgunean eta leihatilan bertan daude eskuragarri.",
    "licencia": "cc-by-sa"
  },
  {
    "id": "28kanala_0000789",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetan gure pilotariek lau final jokatuko dituzte Gipuzkoako Txapelketaren baitan\nPartida guztien kartelak ikusteko sartu behar Zanako web-ean, egin klik loturan eta aukeratu \"partida guztiak\".\nAste honetan Ostiralean, Villabonan eskuz binaka 1. mailako dinala jokatuko da, 19:30ak aldera. Ligaxkan zehar Joanes Cestau eta Lizasok jokatu dute aurrelari Jon Erasunekin. Finalerdietan Barandiaranek jokatu zuen, JUlen Alberdi eta Aizpururen aurka eta finala ere Barandiaranek jokatuko du. Aurkariak Lazkaoko Lapke taldeko Ibarluzea-Oliden bikotea izango da. Finalerako txartela lortuta, datorren urtean Behar Zanak eskuz binaka ohorezko mailan berriz bikotea izango du iaz maila galdu ondoren.\nKadete 1. mailakoen finala ostiralean izango da ere. Adur Otaegi eta Lander Caballerok partida bakarra galdu dute ligaxka eta kanporaketa guztietan, Hernaniko Oses-Zugastiren aurka hain zuzen. Bada, finalean aurkari hauek izango dituzte. Finala, Donostiako Atano III. PILOTALEKUAN izango da arratsaldeko 19:00etan.\nPaleta gomaz jubenil mailan, Behar Zanako Izar Gastañazatorre eta Izaro Santano iritsi dira finalera Intxurreko Luluaga-Ugartemendiaren aurka. Finalerdietan, Behar Zanako Lasa-Goikoetxearen aurka irabazi ziten. Finala, Hernanin larunbatean 11:00etan jokatuko da.\nAzkenik, eskuz binaka emakumezkoen final handia jokatuko da igandean Donostiko Atano III. pilotalekuan goizeko 11:00etan. Fase buru geratu ondoren Miriam Arrillaga eta Itxaso Erasun iritsi dira finalera. Ligaxkan, taldekide Miren Larrarte eta Irati Zabalak ezin izan zuten final erdietarako sailkatu eta finalean Etxegarai-Oses bikotea izango dituzte aurkari. Iaz txapeldun izan ziren eta berresten saiatuko dira.",
    "licencia": "cc-by-sa"
  },
  {
    "id": "28kanala_0000790",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "\"Energia argitu\" programaren baitan bi tailer egingo dira Zizurkilen\nGipuzkoako Eraldaketa Energetikorako Bulegoak, Zizurkilgo Udalarekin elkarlanean, ENERGIA ARGITU programaren baitan, azaroaren 11n eta 18an bi saio praktiko antolatu ditu,18:00tan, Plazida Otaño liburutegiko aretoan. Batetik, zure etxebizitzarako berokuntza sistemarik egokiena zein den ezagutzeko tailerra eta bestetik etxebizitzetan energia berriztagarriak ezartzeko aukeren inguruan informatzeko tailerra antolatu ditu.\nARGITU programaren baitan bi tailer egingo dira Zizurkilgo Plazida Otaño liburutegian, hurrengo bi astelehenetan izanfo dira saioak. Tailer hauetan parte hartu nahi duten herritarrek, lehen tailerrerako azaroaren 8a eta bigarren tailerrerako azaroaren 15a baino lehen izena ematea beharrezkoa da, saioak aurrera egiteko ezinbestekoa baita aldez aurretik ikasleen kopurua ezagutzea. Horretarako, honako bideak erabil daitezke:\nTailer hauen inguruko informazio gehigarria www.argitu.eus webgunean eskuratu daiteke.",
    "licencia": "cc-by-sa"
  },
  {
    "id": "28kanala_0000791",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalekuetako begirale edo zuzendari ikastaroa egin duten herritarrentzat dirulaguntza eskatzeko epea ireki du Udalak\n2024an ikastaroa egiten ari diren, edo ikastaroa amaitu duten herritarrek azaroaren 30era arte daukate dirulaguntza eskaera egiteko aukera.\nUdalekuetako begirale nahiz zuzendari ikastaroa egin duten herritarrentzat dirulaguntza eskatzeko epea ireki du UdalaUdaleko Gazteria sailak dirulaguntza lerro bat abiatu du Udalekuetako begirale edo zuzendari ikastaroak burutu dituzten gazteak diruz laguntzeko. Horrela, 2024an ikastaroa egiten ari diren, edo ikastaroa amaitu duten herritarrek azaroaren 30era arte daukate dirulaguntza eskaera egiteko aukera.\nDirulaguntza hauen onuradunak izango dira jarraian zehazten diren baldintzak betetzen dituzten herritarrak.\n2024an ikastaroa burutzea, edo burutzen aritzea, edo 2023/2024 ikasturtean aisialdi eskola batean ikastaroa egiteko matrikulatuta egotea.\nDirulaguntzak jasotzeko inolako debekuren batean sartuta ez egotea.\nDirulaguntza eskaerak Udaleko Herritarren Arreta Zerbitzuan (Zuretzat) aurkeztu beharko dira, eta azaroaren 30a izango da azken eguna. Eskaera orriarekin batera, honako dokumentu hauek aurkeztu beharko dira:\nOraindik ikastaroa amaitu gabe badu, orain arteko asistentzia zenbatekoa izan den (ehunekotan). Ikastaroa amaitzean titulua edo ziurtagiria aurkeztu beharko da.\nBestelako administrazioei eta erakunde publiko edo pribatuei egindako dirulaguntza eskaeren zein jadanik emandako dirulaguntzen gaineko aitorpena.\nUdalak 2024 urtean aipatutako ikastaroak egin izanagatik edo egiten aritzeagatik, gehienez ere, matrikularen %50eko dirulaguntza emango dio eskatzaile bakoitzari, eta, gehienez ere, 300 euroko laguntza jasoko du bakoitzak.",
    "licencia": "cc-by-sa"
  },
  {
    "id": "28kanala_0000792",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hilaren 15ean bukatuko da Teodoro Hernandorena Ipuin Lehiaketan lanak aurkezteko epea\nZizurkilgo Udaleko Euskara Sailak antolatzen duen lehiaketan Andoain, Aduna, Alkiza, Asteasu, Amasa-Villabona, Anoeta, Irura, Larraul eta Zizurkilgo herritarrek parte hartu dezakete. 2007tik 2018ra bitartean jaiotakoek aurkeztu ditzakete lanak.\nTeodoro Hernandorena Ipuin Lehiaketan lanak aurkezteko epea, azaroaren 15ean , ostirala, 14:00etan amaituko da. Parte hartzaileen lanen bi kopia Zizurkilgo udaletxean edo Udal Bulegoan aurkeztu behar dira. Zizurkilgo Udaleko Euskara Sailak jarritako oinarrien arabera, lanek egile bakarra izan behar dute eta lehiakide bakoitzak gehienez bi lan aurkeztu ditzake. Lanak aurkezteko garaian, izenburuaren ondoan, egilearen izengoitia adierazi beharko da. Ipuinarekin batera gutun-azal baten barnean, lanaren egilearen datuak ere aurkeztu beharko dira, sobrearen kanpoan izengoitia eta adina.\nLehiaketa bost mailatan egingo da; A mailan 2016-2018 urteen artean jaioakoek parte hartu dezakete (orrialde bateko lana egin beharko dute); B mailan, 2013-2015 artean jaiotakoek (2 orrialde), C mailan, 2011-2012 bitartekoek (2-4 orrialde), D mailan 2008-2010 artekoek (3-8 orrialde) eta E mailan 2007. urtetik atzera jaiotakeok (5-12 orrialde).",
    "licencia": "cc-by-sa"
  },
  {
    "id": "28kanala_0000793",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "La sustancia , Marco , Rescate en Africa eta La habitación de al lado pelikulak izango dira aste honetako programazioa osatuko dutenak.\nAste honetako zinema karteldegia La Sustancia filmarekin hasiko da. Leidor Aretoan burutzen den zine forumak aukeratutako pelikula da hau, ostegunean 20:30ean eskainiko dena. Elisabeth Sparkle aktorearen urterik onenak joan dira dagoeneko. Lan egiten duen estudioko buruak lanetik bota du adinagatik, aktorearen diru-sarrera erregularrekin amaituz, eta paperik lortu ezinda utziz. Hori dela eta, espiral arriskutsu batean murgilduko da Elisabeth. Zoritxarreko auto-istripu batek enpresa misteriotsu batera eramango du aktorea eta bertan substantzia susmagarri bat eskaini diote, non, hau hartu ezkero, zeure buruaren bertsio hobean bihurtu zaitzake aldi baterako. Arauak errazak dira eta ez dira negoziagarriak, sendagai miragarriaren injekzioa onartzen baduzu, astebete pasa beharko duzu zure gorputz \"hobetuan\", ondoren astebete zure gorputz errealean, eta horrela hurrenez hurren. Erritmo hori apurtzen bada, ondorioak kaltegarriak izango dira.\nLarunbatean eta igandean 19:30ean eta astelehenean 19:00etan Marco pelikularen txanda izango da. Enric Marco inoiz existitu ez zen deportatu bat izan zen, iritzi publikoaren eta bere familiaren aurrean, gezur bat mantentzeko gai izan zen gizona: nazien kontzentrazio-esparru batean preso egon zela. Karisma handikoa gizona, Marco, Holokaustoaren Espainiako Biktimen Elkarteko presidentetzara iritsi zen, eta bertan, bere ustezko ausardia eta sufrimenduagatik pertsona bilakatu zen. Halako batean, ordea, historialari batek bere kontakizuna erabat faltsua zela deskubritu zuen.\nHaurren zinema igandean iritsiko da Leidor Aretora, 17:00etan hian zuzen, Rescate en Africa. Una pelicula de huevos -ekin. Toto izeneko oilar adiskidetsu bat lasai-lasai bizi da Di oiloarekin. Bi arrautza xarmangarriren gurasoak dira, Uly eta Max, eta berezitasun bat dute: urrezko arrautzen itxura dute. Hori dela eta, Errusiako arrautza-bildumagile batzuk bi arrautzak lapurtuko dituzte, Afrikako Kongora eramateko. Totok eta Dik, Confi, Willy eta Bibi arrautzekin batera, Afrikara bidaiatzeko modua aurkitu beharko dute, seme-alabak garaiz erreskatatzeko.\nGurea Antzokiako kasuan La habitación de al lado ikusteko auekra izango da, larunbatean 19:30 eta 22:00etan, eta igande eta astelehenean 19:30ean. Ingelesez filmatutako Pedro Almodovarren lehen film luzeak Ingrid eta Martharen istorioa kontatuko digu. Ingrid eta Martha oso lagunak izan ziren gaztetan. Biak aldizkari berean lan egiten zuten, baina Ingrid autofikziozko idazle bihurtuko da eta Martha gerra-erreportari. Bakoitzak bere ibilbidea jarraituko du, eta, denbora luzez elkar harremandu gabe egon ondoren, berriz ere bizitzak elkarren bidean jarriko ditu, gainera, muturreko egoera batean.",
    "licencia": "cc-by-sa"
  },
  {
    "id": "28kanala_0000794",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Zizurkilgo Udalak komunikazio bideak zabaldu ditu Instagram eta Whatsappen\nUdal-kudeaketa herritarrengana gehiago hurbiltzeko asmoz, herriko informazio zein ekitaldien berri emango dute kanal hauen bidez.\nZizurkilgo Udalak komunikazio-bideak zabaldu ditu, udal- kudeaketa herritarrengana gehiago hurbiltzeko asmoz. Aurrerantzean, herritarrek Instagram kontua eta WhatsApp kanala jarraitzeko aukera izango dute, herriko informazio zein ekitaldien berri izan dezaten.\n\"Herritarrekin komunikazio zuzena eta azkarra izatearen garrantzian sinisten dugu. Horregatik, udal informazioa modu eraginkorrean eta denbora errealean eskaintzea ahalbidetzen duten kanal berri hauek abiarazi ditugu,\" adierazi du Maite Amenabar Alkorta alkateak. \"Hurbiltasuna eta gardentasuna dira gure kudeaketaren funtsezko zutabeetako bi. Instagram eta WhatsApp kanalaren bidez, herritarrengandik gertuago egon nahi dugu, unean behar duten informazioa egungo plataformen bitartez eskainiz.\"\nBi kanal horiekin, Zizurkilgo Udalak komunikazio zuzen eta gardenarekiko duen konpromisoa berretsi nahi izan du.",
    "licencia": "cc-by-sa"
  },
  {
    "id": "28kanala_0000795",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Zizurkilgo Udalak bat egin du DANA fenomenoak Valentziako Erkidegoan eragindako kalteei aurre egiteko elkartasun sarearekin. EUDEL eta euskal erakundeekin koordinatuta, udalerriak laguntza bidaliko du, bertako biztanleek ahalik eta azkarren eta modu eraginkorrean jaso dezaten.\nEusko Jaurlaritzako Larrialdietako Zuzendaritzak jakinarazi duenez, uretako bota altuak behar dira urgentziaz. Materiala Plazida Otaño liburutegian edo udal bulegoetan bilduko da honako ordutegian:\nEUDEL arduratuko da jasotako materiala beharra duten herrietara bideratzeaz.",
    "licencia": "cc-by-sa"
  },
  {
    "id": "28kanala_0000796",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalak bilketa solidarioa antolatu du Valentzian DANAk eragindako kaltetuak laguntzeko\nMaterial bilketa abiarazi du Udalak, Valentziako hainbat herri suntsitu dituen DANAk eragindako kaltetuak laguntzeko.\nBildutako materialak Valentziara bidaliko dira, kaltetuen artean banatzeko.\nEgoera larri honen aurrean garrantzitsua da guztiok bat egitea eta Amasa-Villabonaren ezaugarri den komunitate-espiritua erakustea, beraz, Udalak ekarpenak egiteko deia egiten die herritarrei.",
    "licencia": "cc-by-sa"
  },
  {
    "id": "28kanala_0000797",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetan zehar Valentziara bidaltzeko materiala bilduko dute Ibarran\nMaterial bilketa asteartean, asteazkenean eta ostegunean, Udaletxean eta Kultur etxean egingo da.\nIbarrako Udalak bat egiten du Valentzian uholdeek eragindako kalteei aurre egiteko elkartasun sarearekin, eta laguntza bideratuko du datozen egunotan.\nMateriala uzteko 2 puntu antolatu dira. Alde batetik, Udaletxea 8:00etatik 14:00etara, eta bestetik, 16:00etatik 20:00era Kultur etxean izango da materiala uzteko aukera. Material hauek jasoko dira:\nGuztia modu egokian kudeatu ahal izateko, zerrenda horretan ez dagoen bestelako ezer ez eramateko eskatzen da.",
    "licencia": "cc-by-sa"
  },
  {
    "id": "28kanala_0000798",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herritarrak euskarara gerturatzeko 'Auzoko' saioak martxan, Ibarran\nEuskara komunikaziorako eta kohesiorako tresna izateko bidean, Ibarran hizkuntzarekin harremanik ez dutenek euskarara lehen pausoak ematea da egitasmoaren helburua. Astero bi orduko saio irekiak antolatzen dira Kultur Etxean, dinamika eta jolasen bitartez partaideen arteko harremanak sustatu eta bizikidetzarako espazioak sortzeko. Azaroaren 7an izango da lehenengoa.\nIkasturte berriarekin batera, heldu da zubigileek euskaratik mundura ekiteko sasoia. Abian da Auzoko, Galtzaundi Euskara Taldeak eta Ibarrako Udalak elkarlanean sustatutako egitasmoa. Euskara herriko komunikazio eta kohesiorako hizkuntza izateko bidean, bertara iritsi berriei edota euskaratik urrun bizi diren herritarrei hizkuntzara gerturatzeko aukera eskaintzen die proiektuak.\nHelburu horrekin, astero bi ordu inguruko saio irekiak egiten dira, eta bertan, dinamika erraz eta jolasen bitartez, jatorri ezberdinetako partaideek elkar ezagutu eta oinarrizko hitz eta esamoldeak lantzen dira euskaraz. Bestela esanda, herritarrak, aniztasuna eta euskara erdigunean jarrita, bizikidetzarako une eta espazioak sortzea da gakoa. Lehen saioa, Azaroaren 7an izango da, 17:00etatik aurrera, Ibarrako Kultur Etxean.\nEuskal Herria anitza da. Hainbat kultura, jatorri eta hizkuntza dituzten herritarrak biltzen dituen gizartea da gurea. Hori horrela, aniztasunaren zubiak eraikitzea erantzukizun partekatua da Auzokon. Hain zuzen, bi dira egitasmoaren baitan bat egiten duten profilak; eta herrira etorri berriek edota orain arte euskararekin harremanik izan ez dutenek ( auzokideak ) hizkuntzara lehen pausoak eman ditzaten, garrantzitsua da euskal hiztunen ( auzotarrak ) parte hartze aktiboa. Izan ere, biak ala biak dira funtsezkoak hartu-emana sustatzeko: euskarara gerturatzeko gogoa duten herritarrak eta ibilbide horretan bidelagun izango dituztenak.\nModu honetan, Kultur Etxean egiten diren saioak hainbat herritarren topaleku bihurtzen doaz astez aste. Gainera, ostegunetan, 17:00etatik 19:00etara elkartzeaz gain, tartean ekintza osagarriak ere egiten ditu taldeak, inguruko harreman sare, eragile edota ohituretara gerturatzeko eta hauetaz gozatzeko helburuarekin.\nAuzokon parte hartu nahi dutenek, zuzenean ostegunetako saioetara azaltzeko aukera dute. Hala ere, aurretik Auzokoko dinamizatzailearekin harremanetan jarri nahi duenak, idatzi edo 943 655 004 telefonora deitu dezake . Informazio gehiago behar izanez gero, Ibarrako Udalera ere jo daiteke. Halaber, nahiago izatekotan, herritarrek online formularioa ere eskuragarri dute.\nIkasturtez ikasturte, Auzokoren sarea sendotuz eta egonkortuz doa, eta aurten Euskal Herriko hamazazpi herritan egongo dira martxan xede-talde ezberdinei zuzendutako proiektuak. Zehazki, Auzoko egitasmoa Aretxabaleta, Arrasate, Donostia, Eskoriatza, Gasteiz, Ibarra, Oñati eta Soraluzera iritsiko da. Azken herri honek, Elgoibar, Urkabuskaiz eta Legutiorekin batera, familiak batzen dituen Auzoko Familiak aldaera ere eramango du aurrera, eta, azkenik, Nafarroan kokatuko da nagusiki haurrentzako Auzoko Lagunak ekimena. Hain zuzen ere, Bera, Lesaka, Etxarri-Aranatz, Leitza, Goizueta eta Donezteben sortu dira taldeak.\nZubigileen bilgune izateko asmo horretan, gainera, ezinbestekoa da Auzoko herrietako taldeek urtean zehar bertako eragileekin aliantzak sortzeko eta indartzeko elkarlana , euskararen biziberritze prozesuaren baitan elkarri eskain diezaioketena partekatzeko.",
    "licencia": "cc-by-sa"
  },
  {
    "id": "28kanala_0000799",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Astean zehar Tolosan eman den 55. Abesbatza Lehiaketan Letoniako \"Mixed Choir of Riga Cathedral Choir School\" abesbatza gailendu da.\nFolklorean, Polifonian eta euskal abesti baten interpretazio onenean garaile.\nLetoniarrek hiru sail hauetan lortu dute txapela, haien atzetik bai folklorean eta baita polifonian ere \"Storkyrkans\" abesbatza Suediarra eta \"Mikrokosmos\" Frantsesak sailkatu dira.\nHorrez gain, Rigako abesbatzak ere Kutxaren Sari Nagusia eta Abesbatza Kantuaren Europar Sari Nagusirako izendapena eskuratu du.\nLehen postua gazteenen kasuan Indonesiako \"The Resonaz Children's Choirrek\" eskuratu du.\nBigarren postuan ere Asiako herrialde bat kokatu da: Koreako \"World Vision Korea Children's Choir.\nEta hirugarren postuan Letonia berriro ere, \"Children's Choir Lielvardek\" lortu du garaikurra.",
    "licencia": "cc-by-sa"
  },
  {
    "id": "28kanala_0000800",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Onartzea Tolosako udal-eraikinak eta hiri-altzariak garbitzeko zerbitzu-kontratuaren luzapena.\nOnartzea Tolosako kaleak garbitzeko zerbitzu-kontratuaren esleipena.\nTolosako HAPOko «24.IURRE» hirigintza-esparruaren aldaketa puntuala, bertan Tolosaldeako Ospitalea kokatu ahal izateko. Hasierako onespena.\n«13 Laskoain» esparruko «13.1 San Frantzisko pasealekua 37» azpiesparruko xehetasun-azterketaren eta azpiesparrua egikaritzeko araubidearen aldaketaren hasierako onespenaren ondotik aurkeztu diren alegazioak erantzutea eta behin betiko onespena ematea.\nBigarren aldaketa\"20.1 Amarotz Paper-Fabrika\" azpiesparruari buruzko hiri-antolamenduko plan bereziari (ohiko ingurumen ebaluazio estrategikoaren mende). Behin betiko onespena ematea.\nOnartzea Tolosaldeko Taxiaren Jardunbide Bereziko Zonaldeko ordezkariak egindako proposamena.\nOnartzea zerbitzuak eman edo jarduerak egiteagatik ordaindu beharreko prezio publikoak arautzen dituen ordenantzaren aldaketa.\nOnartzea herri-jabari publikoaren erabilera pribatiboari eta haren aprobetxamendu bereziari dagozkien tasen ordenantza fiskalarena aldaketa.\nOnartzea zerbitzu publikoak eskaini eta jarduerak egiteari dagozkion tasak arautzen dituen ordenantzaren aldaketa.\nOnartzea ordenantza orokorraren aldaketa, zergak eta udal zuzenbide publikoaren bestelako sarrerak kudeatzeko eta biltzeko ordenantzarena, alegia.\nOnartzea hiri-izaerako lurren balio-gehikuntzaren gaineko zerga arautzen duen ordenantza fiskalaren aldaketa.\nOnartzea ondasun higiezinei buruzko zerga erregulatzen duen ordenantza fiskalaren aldaketa.\nOnartzea trakzio mekanikoko ibilgailuen gaineko zerga arautzen duen ordenantza fiskalaren aldaketa.\nOnartzea Tolosako Udaleko 2023-2025 Dirulaguntzen Plan Estrategikoaren aldaketa.\nHasierako onarpena ematea 2024ko dirulaguntzen eranskina aldatzeko 3-2024 proposamenari.\nHasierako onarpena ematea 12/2024 kreditu-aldaketarako espedienteari, kreditu gehigarrien modalitatean.\n2024/2359 Dekretuaren berri ematea: Tolosako Hiri Antolamenduko Plan Orokorra «11. San Esteban» hirigintza esparruko aldaketa puntuala.\nHonen berri ematea: Tolosako HAPOko \"20.1. Amarotz Paper-Fabrika\" hirigintza azpieremuko 2.2 lursailean bizitegi errentamendu iraunkorreko araubide orokorrean babes publikoko etxebizitzen sustapena ahalbidetzeko, \"Vivienda de Suelo de Euskadi S.A. - Euskadiko Etxebizitza Eta Lurra Ea\" sozietatearekin lankidetza-hitzarmenaren behin betiko onespena.\n10/2024 kreditu-aldaketaren berri ematea, kreditu gehigarrien modalitatean.\n11/2024 kreditu-aldaketaren berri ematea, kreditu gaikuntzaren modalitatean.",
    "licencia": "cc-by-sa"
  },
  {
    "id": "28kanala_0000801",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "TOKIKOMek azaroaren 22an banatuko ditu urteko azalik, edukirik eta ikus-entzunezkorik onenari dagozkion sariak, Artikako Kultur Etxean. Finalisten artean dago 28 Kanalak ekoiztutako Haritik tiraka: tokiko merkataritza saioa . Toki komunikabideen erronkak ere aztertuko dituzte ekitaldian. HUHEZIko Jon Sarasua, AEK-ko Lurdes Etxezarreta eta Xabier García, eta ElDiario.es-eko Ramón Argelinaren laguntzaz.\nTOKIKOMek, Toki Komunikabideen Bateraguneak, TOKIKOM Sariak banatuko ditu Artikan (Nafarroa) azaroaren 22an . Sariketa antolatzeko, TOKIKOMek Nafarroako Gobernuaren, Eusko Jaurlaritzaren, Bizkaiko eta Gipuzkoako Foru Aldundien eta Laboral Kutxaren laguntza jaso du. >\nEkitaldia 11:00etan hasiko da, kafe eta mokadutxo batekin, eta, jarraian, TOKIKOM SARIAK banatuko dira , toki komunikabideetan azken urtean sortutako azalik onena, edukirik onena eta ikus-entzunezkorik onena ere nabarmentzeko. Gainera, Nafarroa Saria ere emango zaio Nafarroako baloreak eta konpromisoa ondoen islatzen dituen lanari. Sarion helburu nagusia < toki komunikabideetan egiten den eta sarritan ahaztuta geratzen den kazetaritza lan bikaina aldarrikatu eta gizarteratzea da. Hauek dira sariak eskuratzeko lehiatuko diren finalistak:\nANBOTO (Durangaldea). Gazatik ihes egindako 25 palestinarrek Berrizen\nSariak banatzeaz gain, TOKIKOMek aukera aprobetxatu nahi izan du sektorearen erronken inguruko gogoetak eta eskarmentua partekatzeko. Horretarako, hiru ponentzia mamitsu antolatu ditu, erronka horien artean kokatzen diren hiru gai nagusienetakoen inguruan: euskararen beraren etorkizuna, lanen eta baliabideen antolakuntza hobetu beharra, eta hedabideen inguruko komunitategintza. Horretarako, izen handiko gonbidatuak ekarriko ditu, hurrenez hurren:\nHUHEZIko Jon Sarasuak Euskararen Gogoetaguneak egindako lanketaz, eta lanketa horretan hedabideei aitortzen dien paperaz jardungo du.\nAEK-ko Lurdes Etxezarretak eta Xabier Garciak, berriz, AEK-k azken urteotan barne integrazioaren eta antolaketaren alorrean egiten diharduen prozesuaren berri emango dute, toki komunikabideentzat interesgarria izan daitekeelakoan.\nAzkenik, ElDiario.es-eko fidelizazio arduradun Argelinak haien kidetza eta fidelizazio estrategiaz hitz egingo du.\nHemen duzue 28 Kanalak ekoiztututako Haritik tiraka: tokiko merkataritza saioa ikusteko aukera.",
    "licencia": "cc-by-sa"
  },
  {
    "id": "28kanala_0000802",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azaroaren 1ean, Santu Guztien Egunaren harira, Tolosako Udalak hilerrira joatea errazteko autobus zerbitzu berezia eskainiko du. Goizez 9:00etatik 13:15era eta arratsaldez 15:00etatik 18:30era emango da zerbitzua.\nAutobusa Musika Eskolatik abiatuko da. Hilerrira bidean, honako geldialdiak egingo ditu: San Frantzisko elizaren parean, Geltoki kalearen alboan, Berazubin, Iurramendiko biribilgunean, Usabal kiroldegian eta Amarotzen. Itzuleran, berriz, Iparragirren, Bizkaia kalean, J. A. Irazusta pasealekuan eta Trinkete plazan geratuko da.\nBestalde, egun horretan trafiko arazoak ekidin eta zirkulazioa hobetzeko gomendio bat luzatu du Udaltzaingoak. Azken urteetan hilerrira doan maldaren eskuinean aparkatu izan dute gidari batzuk, nahiz eta seinaleek hori debekatu. Horrek hiribusa bertaraino iristea oztopatzen duenez, hori ez egiteko eskatu du Udaltzaingoak.\nOstiralean, beraz, hilerriraino igotzeko eta, bertan seinaleekin sortuko duten biribilgunean itzulia eman ondoren, beheranzko noranzkoan espaloira itsatsita aparkatzeko dei egin diete gidariei, autobusaren joan-etorriak ez oztopatzeko.\nUdaltzaingoak gidarien laguntza eskatzen du, eta trafiko arazoak saihesteko arauak errespetatzearekin batera.",
    "licencia": "cc-by-sa"
  },
  {
    "id": "28kanala_0000803",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako Asanblada Feministak bat egin du Udalak plazaratutako adierazpenarekin\nAsanbaldak adierazi duenez, ezin dira isilik geratu herrian jazotako azken sexu erasoen aurrean.\nTolosako Asanblada Feministako kideok bat egin nahi du herriko kirol talde bateko entrenatzaile baten jazarpen kasuen harira Tolosako Udalak plazaratu duen adierazpenarekin. Azken asteotan eraso eta jazarpen matxisten albisteek hartu dute herriko aktualitatea, eta adierazi dutenez, ezin dira isilik gelditu.\nEmakumeen bizitzak biolentziaz zeharkatuta daude: hitzezko biolentziaz, biolentzia sinbolikoaz, biolentzia ekonomikoaz, sexu biolentziaz, era guztietako jazarpenaz. Asanbladak aitortu du emakumeek edozein egoera eta gunetan dutela erasoren bat jasateko arriskua, eta errealitate horrek gaiari behingoz errotik heltzea eskatzen duela.\nTaldeak garbi adierazi du afera hau ez dela erasotuaren eta erasotzailearen arteko kontu partikularra; azken asteotan Tolosan jazotakoak ez baitira gertakari isolatu eta bakanak. Salaketa baten ondorengo adierazpenek edo ekintzek ezin dutela izan konponbide bakar, egiturazko gaitz honentzat. Haien hitzetan: \"indarkeria-giro hau, bortxaketaren kultura hau, biolentzia hau, sistemikoak dira, eta ardura jendarteko norbanako eta eragile guztiona da: non geunden gu hau guztia gertatzen ari zen bitartean? Hau denon kontua da, eta lokatzetan denok sartuta bakarrik aldatuko dugu zerbait\".\nTolosako Asanblada Feministak babes eta sinesgarritasun osoa adierazi nahi diete jazarriak izan diren emakumeei: \"ez zaudete bakarrik\".",
    "licencia": "cc-by-sa"
  },
  {
    "id": "28kanala_0000804",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gipuzkoako Foru Aldundiak bat egin du Tolosako Udalak argitaratu duen salaketa idatziarekin\nGipuzkoako Foru Aldundiak, erakunde adierazpen honen bitartez, Tolosan salatutako sexu erasoak irmoki salatu eta arbuiatu nahi ditu.\nForu erakundeak, aldi berean, elkartasun osoa eta babesa eskaini nahi die eraso horiek pairatu dituzten emakumeei, nahiz haren gertuko lagun eta senitartekoei.\nEmakumeen kontrako indarkeriaren aurrean erantzun publikoa emateko Gipuzkoako protokolo instituzionalari jarraituz, Foru Aldundiak bat egiten du Tolosako Udalak kaleratu duen adierazpenarekin. Beste behin ere, gizon eta emakumeen berdintasunaren aldarrian jarri nahi dute azpimarra, halako erasoen oinarri-oinarrian gizon eta emakumeen berdintasun eza baitago.\nAldundiak dio emakumeen duintasuna, sexu askatasuna eta integritate fisikoa eskubide urraezinak direla. Horrenbestez, eskubide horien aurkako ekintzak erabat onartezintzat jotzen dituze; gure gizartean lekurik ez dutela adieraziz.",
    "licencia": "cc-by-sa"
  },
  {
    "id": "28kanala_0000805",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Longlegs , Los destellos , El 47 eta Liztor kapitaina izango dira aste honetako protagonistak.\nAstero bezala, zinema forumak emango dio hasiera zinema karteldegiari. Aste honetan, ordea, ostegunean beharrean asteazkenean ospatuko dute. Gaur, 20:30ean Longlegs filma eskainiko da Leidor Aretoan. Lee Harker-i FBIko agente berri eta talentuduna, serieko hiltzaile baten kasua esleitu diote. Ikerketa korapilatu eta ezkutuko frogak aurkitu ahala, Harker, hiltzaile errukigabearekin lotura pertsonala duela konturatuko da, eta irtenbidea ahalik eta azkarren bilatu beahrko du beste hilketa bat eragozteko.\nLos Destellos filma ikusteko auekera azaroaren 4a, astelehena 19:00etan eta azaroaren 5a, asteartea, 19:30ean. Elisabeten bizitza erabat aldatuko da bere alaba Madalenek, bere senar ohia den Ramon bisitatzeko eskatzen dionean. Urteetan familia izan arren, ezezagun bat bezala ikusten duen gizona da hau, 15 urtez urrunduta egon baitira. Bisita hauekin, Isabeli, gaindituta zeuzkan erresuminak berpizten hasiko zaizkio. Hala ere, Ramonen unerik zaurgarrienetan laguntzean, Isabelek beste begi batzuekin ikusiko du bizi izan zuten porrota.\nAmasa-Villabonako Gurea Antzokiaren kasuan El 47 filma eskainiko da larunbatean 19:30ean eta 22:00etan, eta igande eta astelehenean 19:30ean. El 47 -k disidentzia baketsuko ekintza baten istorioa kontatzen du. 1978an Bartzelona eraldatu eta bere auzo pobreen irudia betiko aldatu zuen auzotarren mugimendua. Bartzelonako Udalak behin eta berriz errepikatzen zuen autobusek ezin zituztela Torre Baró barrutiko aldapak igo eta gezur hori ukatzeko, Manolo Vitalek 47. lineako autobusaz jabetu zen auzora igoaz. Aldaketarako katalizatzailea izan zen errebeldia ekintza baten istorioa, pertsonak beren sustraiez harro daudela frogatuz, 70. hamarkadako Bartzelona modernoa sortzen lagundu zuen langile klaseaz.\nAzkenik haurren zinema. Asteburu honetako haurren filma Liztor kapitaina izango da, larunbat eta igandean 17:00etan Gurea Antzokian. Istorioa Avispatropolisen eta Eztiaren Erreinuan gertatzen da. Harmonian bizi dira abaraskan, Liztor kapitainak babestuta, baina euren etsai Jaques Poison liztorrak eta bere jarraitzaileek bake horrekin amaitu eta bi koloniez jabetzeko asmoa dute. Liztor kanpitainaren esku dago beretarrak kosta ahala kosta defendatzea, beti bezala, nobleziaz, justiziaz eta errugabetasunez.",
    "licencia": "cc-by-sa"
  },
  {
    "id": "28kanala_0000806",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kirol talde bateko entrenatzaile baten jazarpen kasuak gaitzetsi ditu Tolosako udalbatzak\nPasa den astean, herriko kirol talde batek entrenatzaile bat baztertu zuen, jazarpen kasu bat baina gehiagoren ondorioz.\nKiroldegian gertatutako sexu erasoarena ez da izan Tolosako Udalak azken asteetan kudeatu duen kasu bakarra, sexu-erasoen aurkako protokoloa beste kasu baten ondorioz ere aktibatu da. Udalak joan den astean jakin zuen, Tolosa CF kirol klubeko entrenatzaile bat bere eginkizunetatik baztertu zutela zenbait jazarpen kasurekin ustezko lotura izateagatik. Jazarpenak, oro har, kirol jardunetatik kanpoko esparruetan gertatu dira, klubeko nahiz klubaz kanpoko emakumeekin.\nUdalak adierazi duenez, azken egunetan, klubarekin harreman estuan izan dira, informazio osoa jaso eta ondorengo urratsak definitzeko.\n\"Kasu bakarra zirudien arren, testigantza gehiagoren berri izan du klubak. Horregatik, beste inork ere laguntzarik beharko balu, udaleko Gizarte Zerbitzuetara edo Andragora Emakumeen Etxera jotzeko aukera du aholkularitza eta laguntza juridiko eta psikologiko eske\", azaldu du Goiuri Ezeiza berdintasun zinegotziak.\nEra berean, Gizarte Zerbitzuek, Gipuzkoako Foru Aldundiaren bitartez, gisa honetako jarrerak izan dituzten gizonei zuzendutako programa bat eskaintzen dute, jokabide horiek tratatzeko helburuarekin. Kasu horietan, ordea, eurek bere borondatez eskatu behar dute laguntza hori udaleko Gizarte Zerbitzuetan.\nTolosako Udalak, udalbatza osatzen duten alderdi guztien adostasunarekin, jarrera hauek gaitzetsi ditu: \"Gisa horretako jarrerak onargaitzak dira gizarteko esparru guztietan. Bereziki, botere-harremanak egon daitezkeen kasuetan. Kirol heziketan jarduten duen orok kode etiko bat bete behar du, baita kirol eremutik kanpo ere. Are gehiago adin txikikoen heziketaz ari garenean\".\nGertatutakoa ikusita, Tolosako Udalak herriko kirol klubetako zuzendaritzak deituko ditu bilera batera, halako kasurik suertatuko balitz nola jokatu jakiteko jarraibide batzuk izan ditzaten. Era berean, kasu horietarako protokolo sakonago baten lanketa abiatuko du.\nKirol klubak ere erabat gaitzetsi ditu argitara eman diren gertakariak, eta pertsonen duintasuna eta oinarrizko eskubideak urratzen dituzten jokabide guztiak arbuiatzen dituztela salatu dute. Berdintasunarekin, errespetuarekin eta bizikidetzarekin duten konpromezua berretsi nahi izan dute eta biktimei beraien babesa eta elkartasuna adeirazi.",
    "licencia": "cc-by-sa"
  },
  {
    "id": "28kanala_0000807",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurrerantzean arrainen izenak euskaraz irakurriko dira Tolosaldeko arrandegietan\nEuskararen erabilera areagotzea helburu, \"Gurea bai freskoa!\" kanpaina jarri du martxan Galtzaundi Euskara Taldeak. Amasa-Villabonako, Anoetako, Ibarrako, Tolosako eta Zizurkilgo arrandegi guztiek parte hartuko dute kanpainan.\nEuskararen erabilera indartzeko, arraindegietako idatzietan euskararen erabilera areagotzeko konpromisoa hartzeaz gain, ahozkotasunean ere eragingo dute arrandegiek. Eguneroko erosketak euskaraz egin ahal izateak, euskara saltokietako idatzietan ikusteak, balioan jartzen du gure hizkuntza. Horrenbestez, ohiko arraien hiztegia osatu da eta etiketak euskarazko izenekin sortu dira. Arrandegiek egindako aldaketa horiek bistaratzeko, azaroaren 5etik 23ra \"Gurea bai freskoa!\" kanpaina jarriko da martxan. Data horietan 25 euroko bi opari-txartel zozketatuko ditu arraindegi bakoitzak.\nKanpainaren bitartez eskariak eta erosketak euskaraz egitera gonbidatu nahi dira herritarrak. Gaurtik aurrera, ohiko arrainen izenak dituzten etiketak ikusi ahalko dira saltokietan eta bezeroei ere arraien izenak euskaraz jasotzen dituen esku-orria banatuko zaie.\nKanpaina ikusarazi eta herritarrak informatzeko, promoziorako bideo bat ere zabaldu du Galtzaundik eskualdeko zinema aretoetan eta sare sozialetan. Kanpaina honek eskualdeko udalen, merkatari elkarteen, Diputazioaren eta Jaurlaritzaren babesa jaso du.",
    "licencia": "cc-by-sa"
  },
  {
    "id": "28kanala_0000808",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Doako autobus zerbitzua, Santu Guztien egunean Amasako hilerrira igotzeko\nUdalak doako autobus zerbitzu berezia eskainiko du azaroaren 1ean, Santu Guztien Egunean, Amasako hilerrira igo edota hilerritik Villabonara jaisteko.",
    "licencia": "cc-by-sa"
  },
  {
    "id": "28kanala_0000809",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amasa-Villabonako EAJko zinegotziok, herrian irisgarritasuna bermatzearen aldeko mozioa sartu genuen martxoko osoko\nAmasa Villabonako EAJk argi dauka oposiziotik ere eraiki daitekeela.\nAmasa Villabonatako herritarren bizitza kalitatea hobetzeko lanean jarraituko dugu.",
    "licencia": "cc-by-sa"
  },
  {
    "id": "28kanala_0000810",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Autobus zerbitzuetan hobekuntzak eskatu dizkio Udalak Azahara Dominguez Gipuzkoako Mugikortasun diputatuari\nBeatriz Unzue alkatea eta Xabat Laborde alkateordea Azahara Dominguez Gipuzkoako Foru Aldundiko Mugikortasun diputatuarekin bildu ziren urriaren 16an. Udal ordezkariak, Amasa-Villabonako garraio publikoaren funtzionamenduarekin kezkatuta, hainbat eskaera zehatz luzatu zizkioten Gipuzkoako Foru Aldundiko agintariari.\nAmasa-Villabonako herritarrentzat funtsezkoak diren hiru ibilbidetan zerbitzuaren errefortzua ezartzea eskatu zioten udal ordezkariek mugikortasun diputatuari: hain zuzen ere, TO07 lerroan goizeko 07:05etan Larrauldik irten eta Tolosara doan autobusean (batxilergoko ikasleek Tolosako Laskorain Ikastola eta Orixe BHI institutura joateko erabiltzen duten unean), Tolosatik 07:40an atera eta zuzenean Donostiara doan autobus zerbitzuan (EHUko Ibaetako kanpusera doazen unibertsitateko ikasleek gehien erabiltzen duten autobusean) eta Tolosatik 07:00etan abiatu eta Donostiako Ospitalearekin zuzeneko konexioa egiten duen zerbitzuan.\nIzan ere, hiru zerbitzu zehatz horietan, egun askotan, autobusak dagoeneko beteta edo ia beteta iristen dira Villabonara, eta erabiltzaileak autobusera igo ezinik geratzen dira maiz. Zailtasun horien aurrean, eta zerbitzuak eskaintzen duen ziurgabetasunagatik, hainbat herritarrek auto pribatua erabiltzeko hautua egin behar izan dute. Zalantzarik gabe, egoera horrek, erakunde publiko guztiek sustatu behar luketen garraio publikoaren erabilerari kalte nabarmena egiten dio.\nBestetik, Amasako herritarren aspaldiko eskaerarekin jarraituz, Lurraldebus zerbitzu publikoa Amasara ere iritsi dadila eskatu diote alkateak eta alkateordeak mugikortasun diputatuari. Aipagarria da 2024ko ekainaren 19ko Osoko Bilkuran, Udalean ordezkaritza duten alderdi guztiek aho batez onartu zutela eskaera hau jasotzen duen Erakunde Adierazpena.\nBilera giro on eta atseginean garatu zen eta Azahara Dominguez Mmugikortasun diputatuak jarrera baikorra eta erakitzailea erakutsi zuen udal ordezkariek mahai gainean jarritako eskaeren aurrean. Dominguezen esanetan, Aldundiko teknikariek Tolosa-Donostia zerbitzua kudeatzen duen TBH autobusak enpresarekin harremanetan jarri eta irtenbideak bilatuko dituzte aipatutako hiru zerbitzu horien egoera hobetzeko. Era berean, epe laburrean, Udalari erantzunak helarazteko konpromisoa hartu zuen. Amasa-Villabonako udal ordezkariak ados agertu dira erantzunarekin eta Aldunditik etorriko diren berrien zain egongo direla adierazi zuten.\nLurraldebus zerbitzua Amasara zabaltzeko eskaeraren aurrean, diputatuak eskaera kontuan izan eta dagokion bezala aztertuko dutela adierazi zuen. Hala ere aurreratu zuen gai hau konplikatuagoa dela eta ziurrenik denbora gehiago beharko dutela neurriak hartzeko. Izan ere, gaia datorren urtean landuko den Tolosaldeko autobus zerbitzuen emakida berriarekin lotuta dago eta prozesu hori denboran gehiago luzatuko da.",
    "licencia": "cc-by-sa"
  },
  {
    "id": "28kanala_0000811",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Etorkizuneko zaintza plana egiteko informazio saioak antolatu ditu Udalak\nZainketa pertsonalekin eta etorkizuneko plangintzarekin lotutako gaiak oso garrantzitsuak dira herritar askorentzat, batez ere adineko senideak dituztenentzat edo gaixotasun kronikoei aurre egin behar dieten pertsonentzat. Horregatik, komunitatearen behar garrantzitsu bat asetzeko, Udalak kezka horiei helduko dieten \" Hitz egin dezagun gure zaintzaz \" izeneko informazio-saioak antolatu ditu azaroko astearteetarako.\nHitzaldi hauek etorkizuneko zaintzak aldez aurretik planifikatzeko informazioa eta tresna desberdinak eskaintzen dituzte, parte-hartzaileek beren osasunari eta etorkizuneko ongizateari buruzko erabaki informatuak hartu ditzaten.\n• Aurretiazko borondateen agiria - Hiltzen laguntzeko prestazioa (eutanasia)\nInformazio saio guztiak elebidunak eta dohainik izango dira, Salbadora Jubilatuen Elkarten, 17:00-19:00 ordutegian. Plazak mugatuak direnez, parte hartzeko interesa dutenek izena eman beharko dute aurrez s helbidera mezu bat bidalita edo Salbadora Jubilatuen Elkartean bertan, astearte eta ostiraletan, 10:00-12:00 ordutegian. Hizlaria Olaia Arana izango da.",
    "licencia": "cc-by-sa"
  },
  {
    "id": "28kanala_0000812",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kamioi batek istripua izan du eta horren ondorioz N1 autobiako errai bat moztu behar izan dute Iruran.\nLarrialdi-zerbitzuak bertaratu dira eta kamioia kentzeko lanean ari dira, bitartean, zirkulazioa Irurako industrialdetik bideratu dute. Kamioiko gidaria Donostiako ospitalera eraman dute.",
    "licencia": "cc-by-sa"
  },
  {
    "id": "28kanala_0000813",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Federiko Zabala Tolosan jaio eta Villabonan bizi zenak eman zion sarrera Gernikako Estatutoari Madriden.\n1978ko abenduaren 29an Gernikan bildu zen Euskal Legebiltzarkideen Batzarra. Testua Madrilen erregistratu behar zen, Kongresuan.\nAzkar jardutea eta estatutuaren zirriborroa inork baino lehenago bidaltzea erabaki zuten, baita karreran zeuden kataluinarrren aurretik ere. Juan Echevarriak (UCD) Kepa Sodupek (EAJ) eta Carlos Corcuerak (PSOE) osatutako Legebiltzarkideen Batzarrerako ordezkaritza bat Gernikako Posta bulegora joan zen testua bidaltzeko.\nEchevarriak aerotaxi bat hartu eta Madridera joan zen, zirriborroa Kongresuko idazkaritza nagusian erregistratzeko.\nBertan zuen zain Tolosan jaio eta Villabonan bizi zen Federiko Zabala Altzibar Jauregi senatari Jeltzalea, testu autonommikoa ganberan utzi zuten, Madriden . Bi ordu geroago, Diputatu Katalanek Estatutoa aurkestu zuten.",
    "licencia": "cc-by-sa"
  },
  {
    "id": "28kanala_0000814",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Elkarretaratzea astelehenean, epaitegietatik etorritako euskararen aurkako azken erasoa salatzeko\nEpaitegietatik euskararen aurkako erabaki berri bat hartu dela jakin berri dugu. Zehazki, Iurreamendi egoitzako lanpostuak egonkortzeko lan-deialdian hizkuntza eskakizunen aurkako epaia eman du Donostiako epaitegi batek.\nKasu honetan, gainera, adineko egoitzei eragiten die epaiak, gure herrietako sektore zaurgarrienetako baten eskubideak urratuz . Jasotako sententziak, Kabia erakundearen baitako egoitzetan euskaraz artatuak izateko bermea ezabatzen digu herritarroi.\nZerbitzu publikoek herritarron hizkuntz-eskubideak bermatu behar dituzte eta epai hau kontrako norantzan doa. Herritarrokin zuzeneko harremana izango duten lanpostuetan euskararen ezagutza eskatzeak, herritar guztion eskubide linguistikoak bermatzea ziurtatzen du . Kasu honetan, gainera, adineko egoitzei eragiten die epaiak, gure herrietako sektore zaurgarrienetako baten eskubideak urratuz. Adinean aurrera joandako edo mendekotasun egoeran dauden herritarrak dira zerbitzua zuzenean jasotzen dutenak eta egoera horietan are gehiago, zaintza behar bezala jasotzeko benetan erabakigarria da hizkuntza. Pertsona zaurgarrienak duintasunez eta beraien hizkuntza erabiliz zaintzeko baldintza eta bermea da lanpostu horietarako hautagai guztiak zerbitzuak eta arreta euskaraz eskaintzeko gai izatea .\nAzken sententzia hau herritarren hizkuntza eskubideen aurkakoa da eta helburu argia du: euskararen erabilera oztopatu eta gaztelania inposatzea. Tolosaldean euskara naturaltasun osoz transmititzen da eta herritarrak euskaraz bizi gara nagusiki; adineko egoitzetako jardunak naturaltasun horren jarraipena izan behar du. Eraso honen aurrean, Galtzaundi Euskara Taldetik dei egiten diegu herritarrei urriaren 28an, 19:00etan, Tolosako epaitegiaren aurrean egingo den elkarretaratzean parte hartzera . Euskararen aurkako erasoak gelditzeko, gure hizkuntzaren normalizazioan pausoak emateko eta guztiok euskararen erabilera indartzeko garaia da.",
    "licencia": "cc-by-sa"
  },
  {
    "id": "28kanala_0000815",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Autobus zerbitzuetan hobekuntzak eskatu dizkio Udalak Azahara Dominguez Gipuzkoako Mugikortasun diputatuari\nBeatriz Unzue alkateak eta Xabat Laborde alkateordeak Azahara Dominguez Gipuzkoako Foru Aldundiko Mugikortasun diputatuarekin bildu ziren urriaren 16an. Udal ordezkariak, Amasa-Villabonako garraio publikoaren funtzionamenduarekin kezkatuta, hainbat eskaera zehatz luzatu zizkioten Gipuzkoako Foru Aldundiko agintariari.\nAmasa-Villabonako herritarrentzat funtsezkoak diren hiru ibilbidetan zerbitzuaren errefortzua ezartzea eskatu zioten udal ordezkariek mugikortasun diputatuari: hain zuzen ere, TO07 lerroan goizeko 07:05etan Larrauldik irten eta Tolosara doan autobusean (batxilergoko ikasleek Tolosako Laskorain Ikastola eta Orixe BHI institutura joateko erabiltzen duten unean), Tolosatik 07:40an atera eta zuzenean Donostiara doan autobus zerbitzuan (EHUko Ibaetako kanpusera doazen unibertsitateko ikasleek gehien erabiltzen duten autobusean) eta Tolosatik 07:00etan abiatu eta Donostiako Ospitalearekin zuzeneko konexioa egiten duen zerbitzuan.\nIzan ere, hiru zerbitzu zehatz horietan, egun askotan, autobusak dagoeneko beteta edo ia beteta iristen dira Villabonara, eta erabiltzaileak autobusera igo ezinik geratzen dira maiz. Zailtasun horien aurrean, eta zerbitzuak eskaintzen duen ziurgabetasunagatik, hainbat herritarrek auto pribatua erabiltzeko hautua egin behar izan dute. Zalantzarik gabe, egoera horrek, erakunde publiko guztiek sustatu behar luketen garraio publikoaren erabilerari kalte nabarmena egiten dio.\nBestetik, Amasako herritarren aspaldiko eskaerarekin jarraituz, Lurraldebus zerbitzu publikoa Amasara ere iritsi dadila eskatu diote alkateak eta alkateordeak mugikortasun diputatuari. Aipagarria da 2024ko ekainaren 19ko Osoko Bilkuran, Udalean ordezkaritza duten alderdi guztiek aho batez onartu zutela eskaera hau jasotzen duen Erakunde Adierazpena.\nBilera giro on eta atseginean garatu zen eta Azahara Dominguez Mugikortasun diputatuak jarrera baikorra eta erakitzailea erakutsi zuen udal ordezkariek mahai gainean jarritako eskaeren aurrean. Dominguezen esanetan, Aldundiko teknikariek Tolosa-Donostia zerbitzua kudeatzen duen TBH autobusak enpresarekin harremanetan jarri eta irtenbideak bilatuko dituzte aipatutako hiru zerbitzu horien egoera hobetzeko. Era berean, epe laburrean, Udalari erantzunak helarazteko konpromisoa hartu zuen. Amasa-Villabonako udal ordezkariak ados agertu dira erantzunarekin eta Aldunditik etorriko diren berrien zain egongo direla adierazi zuten.\nLurraldebus zerbitzua Amasara zabaltzeko eskaeraren aurrean, diputatuak eskaera kontuan izan eta dagokion bezala aztertuko dutela adierazi zuen. Hala ere aurreratu zuen gai hau konplikatuagoa dela eta ziurrenik denbora gehiago beharko dutela neurriak hartzeko. Izan ere, gaia datorren urtean landuko den Tolosaldeko autobus zerbitzuen emakida berriarekin lotuta dago eta prozesu hori denboran gehiago luzatuko da.",
    "licencia": "cc-by-sa"
  },
  {
    "id": "28kanala_0000816",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Kiroldegiko sexu erasoa salatzeko bilkurak egingo dira arratsaldean\nTolosako Mugimendu Feministak deituta 18:30ean Trianguloa plazan egingo da elkarretaratzea; Itaiak berriz, 19:30erako deitu du bilkura Euskal Herria plazan.\nEmakume batek salatu du, gizonezko batek sexu erasoa egin diola, Usabal kiroldegian gimnasioan entrenatzen ari zen bitartean. Tolosako Udalak genero indarkeria eta sexu erasoak bizi dituzten emakumeei arreta emateko erakunde arteko protokoloa aktibatu du dagoeneko.\nIndarkeria matxista kasua gaitzesteko, Tolosako Mugimendu Feministak elkarretaratzea deitu du arratsalderako. Tolosako Udalak, udalbatza osoaren adostasunarekin, bat egin du deialdi honekin, Triangulo plazan 18:30ean egingo da konzentrazioa. Itaiak, bere aldetik, 19:30ean egingo du erasoa salatu asmo duen elkarretaratzea Euskal Herria plazan.",
    "licencia": "cc-by-sa"
  },
  {
    "id": "28kanala_0000817",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalak Amasako hilerriko lurzorua aldatu du, irisgarritasuna bermatzeko\nAzken hilabeteetan Udaleko obra brigadako langileak Amasako hilerrian lanean aritu dira, bertako lurzorua aldatzeko.\nLehen harri-txintxarra zegoen hilerriko eremu eta pasabideetan hormigoizko baldosak ezarri dira, hilerriaren irisgarritasun baldintzak nabarmen hobetuz. Horrela, aurrerantzean Amasako hilerria irisgarria izango da, baita mugikortasun arazoak dituzten pertsonentzat ere.\nUdalak guztira 12.000 euroko inbertsioa egin du obra honetarako materiala erosteko, eta aipatu bezala lanak udaleko obra brigadako langileek gauzatu dituzte.",
    "licencia": "cc-by-sa"
  },
  {
    "id": "28kanala_0000818",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "El monje y el rifle , El club de los milagros , La habitación de al lado , Finnick. Los Peludos eta Joker Folie a deux pelikulak izango dira aste honetako protagonistak.\nAstero bezala, zinema forumak emango dio hasiera zinema karteldegiari. Aste honetan aukeratu duten pelikula El monje y el rifle da. 2006. urtea da. Bhutango erreinua demokraziarantz doa. Hauteskundeei begira, gobernuak bozketa simulakroak antolatu ditu, herritarrak ezagutzen ez duten egoera batera egokitze asmotan. Bien bitartean, Ura izeneko herrian, erregimenaren aldaketari aurre egite asmotan, arma bat lortzea eskatzen dio lama zahar batek monje bati. Lortzen duen arma, AEBtako arma-bildumagile bat bila dabilen errifle baliotsua da. Film hau, ostegunean 20:30ean eskainiko da Leidor aretoan.\nLarunbat eta astelehenean 19:00etan El Club de los Milagros filmaren txanda izango da. Ballyfermot, Irlanda, 1960. Dublin kanpoaldean kokatuta dagoen komunitate bat, fede, lealtasun eta batasun tradizioetan errotua dagoena. Ballyfermoteko emakumeek askatasuna dastatu eta etxeko bizitzatik ihes egin nahian amets bat dute: Frantziako Lourdes hiri sakratura erromes joatea. Beraien komunitateko apaiz lotsagabe eta errebeldearen esku hartzeari esker, Lily, Eileen, Dolly eta Sheilak, herrian egiten den errifan, beraien ametsetako bidai txartela lortuko dute.\nLa habitación de al lado filmak ere izango du tartea Leidor aretoan, larunbatean 21:30ean eta igandean 19:30ean hain zuzen. Ingelesez filmatutako Pedro Almodovarren lehen film luzeak Ingrid eta Martharen istorioa kontatuko digu. Ingrid eta Martha oso lagunak izan ziren gaztetan. Biak aldizkari berean lan egiten zuten, baina Ingrid autofikziozko idazle bihurtuko da eta Martha gerra-erreportari. Bakoitzak bere ibilbidea jarraituko du, eta, urte askoan elkar harremandu gabe egon ondoren, berriz ere bizitzak elkarren bidean jarriko ditu, gainera, muturreko egoera batean.\nHaurrentzako txanda igandean 17:00etan iritsiko da Finnick. Los peludos filmarekin. Jende askok ez daki etxeetan Finn-ak daudela, etxea zaintzen duten izaki iletsuak. Finnick Finn gaztea da, eta, etxea zaindu beharrean, herritarrei txantxak egiten pasatzen du denbora. Hori dela eta, familia bakar batek ere ez du denbora luzez bere etxean geratu nahi. Familia berri bat iristean, ordea, dena aldatuko da, eta Finnicken trikimailuek ez baitute inolako eraginik izango haiengan.\nAmasa-Villabonako Gurea Antzokian pelikula bat izango dute ikusgai asteburuan zehar, larunbatean 19:30ean eta 22:00etan eta igande eta astelehenean 19:30ean. Joker filmaren jarraipenak, lehenak utzi gintuen tokian jarraitzen du. Erabateko anabasa sortu ostean, Arthur Fleck, Arkham eroetxean sartu dute, Joker bezala egin dituen krimenengatik epaiketaren zain. Bere identitate bikoitzari aurre egiten dion bitartean, Arthurrek benetako maitasunarekin topo egiteaz gain, bere barnean betidanik egon den zerbait deskubrituko du, musika.",
    "licencia": "cc-by-sa"
  },
  {
    "id": "28kanala_0000819",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosan, 2024ko urriak 24 2025eko ordenantza fiskaletarako proposamenak helarazi dizkio EAJ-PNVk EH Bilduko Udal Gobernuari\nTalde jeltzaleak fiskalitate orekatu eta bidezko baten aldeko apustua egiten du, fokua gizarte ekitatean jarriz, betiere, jasangarritasunaren aldeko konpromisoa ahaztu gabe.\nEgindako proposamenek justizia soziala eta jasangarritasunaren aldeko apustua bilatzen dute. Hau honela izanik, EAJ-PNVko Udal Taldeak 9 proposamen egin ditu 2025eko ordenantza fiskaletan txertatzeko.\nOHZ (Ondasun Higiezinen gaineko Zerga) zergari dagokionez, honako hauek dira proposamenak:\n1. Hobariak OHZn, etxebizitza ohiko etxebizitzarako merkatu librean alokairuan jartzen duten pertsonentzat (eta ez bakarrik Eusko Jaurlaritzaren Alokabide bezalako programetan), betiere alokairuaren prezioa muga batzuen barruan egonez gero.\n2. Ibilgailuentzako kargagailu elektriko homologatuak jartzen dituzten garajeetarako hobariak OHZn: hobaria mugatua izango litzateke denboran.\n3. % 150eko errekargua OHZn, alokairu turistikoko erregimenean jarritako etxebizitzetarako. Gure ustez, ohiko etxebizitzarako ez diren etxebizitzek zerga karga handiagoa izan beharko lukete.\nEraikuntza, Instalazio eta Obren gaineko Zerga ri dagokionez, hauek izan dira gure proposamenak:\n4. Hobaria EIOZn, egindako obra etxebizitza alokairuan jartzeko bada, betiere prezio-muga batzuen barruan eta ezarritako denbora-epe bat igaro aurretik.\n5. Hobariak EIOZn, erreforma-proiektua jasangarritasuna eta ingurumenarekin lotuta badago (klimatizazioa, energia-eraginkortasuna, etab.).\n6. EIOZn lehendik dauden hobariak hobetzea, obrak oztopo arkitektonikoak gainditzeko edo pertsonentzako irisgarritasunean eragingo dutenak badira.\n7. EIOZn lehendik dauden hobariak hobetzea, obra Alde Zaharrean edota Euskal Herria plazako eremuan egiten baldin bada: hiriguneko eremu horietako birgaitze urbanistikoa garrantzitsua dela iruditzen zaigu eta horretarako hobari fiskalak egokiak ikusten ditugu.\n8. EIOZn eraikin babestuetan egiten diren eskuhartze lanetarako lehendik ere badauden hobariak hobetzea: helburua balio arkitektoniko berezia duten eraikinak eta ondarea ahalik eta egoera egokienean edukitzea delarik.\nTrakzio Mekanikoko Ibilgailuen gaineko Zerga ri dagokionez, gure proposamena honako hau izan da:\n9. Zerga horren egungo hobariari eustea baina hobari hori denboran mugatuz: oro har, ibilgailu horien prezioa merkatuko ibilgailuen batazbesteko prezioaren gainetik dago, beraz, neurri honekin jasangarritasuna eta ekitatea uztartu nahi ditugu. Talde jeltzaleak lanean eta proposamen berriak lantzen eta helarazten jarraituko du etorkizunean ere tolosarren interesak eta ongizatea babestu asmoz.",
    "licencia": "cc-by-sa"
  },
  {
    "id": "28kanala_0000820",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Urruzola, Esnaola eta Lizaso Behar Zanako pilotariek eta EPLEko Urmenetak Madrileko Beti Jai pilotalekuan jokatuko dute larunbatean\nMadrideko Beti Jai pilotaleku berrituan jokatzeko aukera izango duten euskal pilotari bakarrak, oraingoz, Behar Zanako Julen Urruzola, Arkaitz Esnaola eta Iñaki Lizaso izango dira. Laukotea osatuko du Eple taldeko Iker Urmeneta añorgarrak. Beraz, partida historikoa izango da.\nLarunbatean, urriak 26an 13:00etan izango da partida eta sarrera guztiak amaituta daude aspalditik. Bezperan, urriak 25ean Madrideko El Molar-en jokatuko du laukoteak gaueko 20:00etan.\n\"Villabonako Besamotzak\" Pedro Yarza zenak 1883an jokatu zuen Madrideko \"Euskal Jai\" eta \"Fiesta Alegre\" pilotalekuetan, xixteraz zein punta boleaz. \"Beti Jai\" pilotalekua 1894an eraiki zuten eta \"Besamotza\" ordurako erretiratua zegoen. 1898an hil zen.\nOraingoan, \"Besamotzaren\" omenez, jokatu ez zuen partida jokatuko dute lau Gipuzkoarrek.\nAipatu, 4000 ikusle izango direla asteburuan zehar antolatu dituzten partidak ikusten. Berez ezingo da partidarik jokatu gerora, babestutako eraikina delako. Horregatik, partida hauen garrantzia. Dena den, aurrera begira halako partida bereziak jokatzeko lanketak izango dira, izan ere, garai haietan jokatzen zen punta bolea jokamoldea Villabonan jokatzen dugun joko garbiaren oso antzekoa zen eta joko garbia Beti Jaien ikustea ederra litzateke.\nEskerrak eman beharrean gara Salvemos el Frontón Beti-Jai de Madrid plataformari, haiengatik ez balitz Euskal Pilotako frontoi berezi hau eraitsia izango zelako. Eta nola ez @pelota.a.mano.madrid taldeko kideei, Madriden pilotaren alde egiten ari diren lanagatik.\nEta zorionak ere, pasa den astean inauguratu zen bertako interpretazio zentrurako Daniel Carballok egindako lan guztiagatik.",
    "licencia": "cc-by-sa"
  },
  {
    "id": "28kanala_0000821",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lehen sektorearen belaunaldi erreleboa bermatzeko helburuarekin sortutako ekimena da Foru Aldundiaren proiektu hau. 40 pertsona baino gehiago hurbildu dira Tolosako informazio-saiora.\nGipuzkoako Foru Aldundiko Lurralde Oreka Berdeko Departamentuko ordezkariak Tolosara hurbildu dira, Tolosaldeko herritarrekin Baserritar Misto Profesionala ekimenari buruzko xehetasun gehiago emateko. Lehen sektorearen belaunaldi erreleboa bermatzeko helburuarekin sortutako ekimena da Foru Aldundiaren proiektu hau.\nEkimen honen bidez, lehen sektorean jarduera profesional bat garatu nahi duten pertsonei laguntza eman nahi die, horretarako, % 50eko lanaldi-murrizketa proposatzen die ekimenak, interesdunak jarduera hori baserriko lanekin bateragarri egin ahal izan dezan modu profesionalean, diru-sarrerak bi jardueretatik etor daitezen.\nPrograma baserritar misto profesionala izateko interesa duten 18 eta 55 urte bitarteko pertsonei zuzenduta dago. Parte hartu ahal izateko, beharrezkoa da kontratu mugagabea eta lanaldi osokoa izatea eta enpresan gutxienez 18 hilabeteko antzinatasuna izatea. Bazkide langileen kasuan, 10 bazkide baino gehiago dituzten erakundeetakoek soilik izango dute laguntza jasotzeko aukera. Langile berrien kasuan, lan-kontratu mugagabe berriak lanaldiaren % 50 izan beharko du.\nEnpresei dagokienez, parte hartzeko baldintza nagusia haien jarduera lehen sektoreari lotuta ez egotea da.\nProgramak sei urteko iraupena izango du guztira. Foru erakundeak konpentsazio ekonomikoa emango die baserritarrei eta enpresei lanaldi-murrizketari aurre egiten laguntzeko.\nInformazio saio honez gain, webgune honetan informazio gehiago aurki daiteke: www.gipuzkoa.eus/baserritarmistoprofesionala .\nEra berean, Aldundiak posta elektronikoko helbide bat jarri du herritarren eskura, zuzenean harremanetan jarri ahal izateko gairen bat planteatzeko edo programan parte hartzeko interesa izanez gero:",
    "licencia": "cc-by-sa"
  },
  {
    "id": "28kanala_0000822",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Lehen bi laurdenetan saskiratze ugari ikusi ahal izan dira, Tolosar eta Santanderrekoen artean neurketa sutsua eman da atsedenaldira iristean 37-21 ko partziala izanik.\nAzken bi laurdenetan TAKEk Cantbasket mendean hartzea lortu du, 12 tantoko aldearekin talde urdinak lehia poltsikoratu du.\nDenboraldiaren bigarren jardunaldia izan da hau, TAKEk bide luzea du aurretik, baina bere helburuak betetzen hasia da Tolosako taldea, izan ere, bi jardunaldietan bi garaipen lortu ditu.",
    "licencia": "cc-by-sa"
  },
  {
    "id": "28kanala_0000823",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Orain arte inoiz bizi izan gabeko egoera baten aurrean topatu dira Tolosako Babarrunaren ekoizleak: uzta jasota eta lehortuta beharko luketenean, oraindik gehiena landarean dago.\nAsko berandutzen ari da aurtengo uzta, eta ez dago Babarrunaren Festako ekitaldi nagusiak egiteko behar adina babarrun; ezohiko egoera honen aurrean, eragile guztien adostasunarekin azoka eta festa eguna atzeratzea erabaki da. Abenduaren 14an ospatuko da Tolosako Babarrunaren Festa.\n«Asko berandutu da aurtengo uzta. Garai honetarako lanean hasita behar genuke elkartean, makinak martxan. Baina inoizkoa gertatu zaigu: geldirik dauzkagu. Eta datorrenak itxura ona eta maila paregabea badu ere, aurtengo uzta inoiz baino beranduago dator. Klimaren menpekoa da nekazaritza, eta eragina izan du aurten», azaldu du Xabier Goikoetxea ekoizleen elkarteko lehendakariak.\nEzohiko egoera honek bete-betean eragin dio Babarrunaren Festari. Ekoizleek argi adierazi dute ez dagoela Tolosako Babarrunaren Ekoizleen Lehiaketa edota Gure Kaiolak antolatzen duen lehiaketa gastronomikoa egiteko behar adina babarrun, ez eta egun horretan saltoki eta jatetxeetara bideratzeko nahikoa kopuru ere. Horiek biak dira egun horretako ekitaldirik esanguratsuenak, eta egiteko bermerik ez dagoela ikusita, data atzeratzea erabaki dute, aho batez, egunaren antolaketan parte hartzen duten eragile guztiek, Tolosako Babarruna Ekoizleen Elkarteak, Babarrunaren Kofradiak, Gure Kaiola elkarteak eta Tolosako Udalak.\n«Udalean azaroaren 16rako guztia prestatzen hasiak ginen: azokarako postuen izen ematea zabalik zen, batzuk jasota ere bai. Pasa den aste amaieran, ordea, ekoizleen elkartetik arduratuta deitu ziguten, ezohiko egoera honen berri eman eta data atzeratzeko eskatuz», azpimarratu du Aitor Agirresarobe zinegotziak. «Kontziente gara aldaketak eragingo duenaz. Azken urteotan dimentsio handia hartu du, eta herri osoan eragiten duen eguna da. Askok egutegian ondo gordetako eguna izan ohi da, eta jende asko batzen da mahaien bueltan. Horregatik, hainbat aukera landu ditugu, eragina ahalik eta txikiena izan zedin. Baina azoka eta festa egun honi zentzua ematen dion produktu nagusirik gabe, asmoekin aurrera egitea bideraezina da eta atzeratzea erabaki dugu antolaketan parte hartzen dugun eragile guztiok. Tolosako Babarruna da egun honetan sustatzen duguna, gure herriaren nortasunaren parte da, eta egun honetan bere presentzia ezinbestekoa da», gehitu du.\nHorrenbestez, Babarrunaren Festa, bere osotasunean, abenduaren 14ra atzeratuko da. Egun horretan izango dira azoka berezia, bi lehiaketak eta Euskal Jaia, baita egunaren bueltako gainerako ekitaldiak ere. Aurrerago emango dira egitarauaren inguruko xehetasun guztiak. Aldaketa guztiak egitearekin batera, data berrirako izen emateak abiatuko dira.\nAurtengo uzta berandu badator ere, bere maila ona izango dela aurreratu dute ekoizleek. «Gutxiago dator, baina horrek ere badu, nolabait, bere alde ona. Aurreko urteekin alderatuta, itxura hobea duela dirudi, eta hori nabarituko da bere ezaugarrietan. Espero dugu azken egunotako euriteek kalte handirik ez egitea», adierazi du Xabier Goikoetxea ekoizleak.",
    "licencia": "cc-by-sa"
  },
  {
    "id": "28kanala_0000824",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "\"Gipuzkoan Egina\", lurraldeko industria ezagutzeko saioa 28 Kanalean\nTokikomeko komunikabide ezberdinen artean burututako elkarlanaren fruitua da \"Gipuzkoan Egina\". Goiena, GUKA, Goierri Telebista eta 28 Kanala elkarlanean.\n\"Gipuzkoan Egina\" saioa estreinatuko da bihar, ostirala, gaueko 22:00etan, 28 Kanalean. Saio honetan, Gipuzkoako industria bertatik bertara ezagutu ahal izango da, bailara ezberdinetako enpresetara bisitak eginez. Izan ere, Tokikomeko komunikabide ezberdinen artean burututako elkarlanaren fruitua da \"Gipuzkoan Egina\". Goiena, GUKA, Goierri Telebista eta 28 Kanalaren eskutik burututakoa hain zuzen. Gipuzkoako bailara ezberdinetako enpresak herritarrei gerturatzeko asmoarekin sortu den saio honetan, lantokietan zer egiten duten eta nola egiten duten bertatik bertara ikusi ahal izango da.",
    "licencia": "cc-by-sa"
  },
  {
    "id": "28kanala_0000825",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Casa en llamas , La Infiltrada , Transformers one eta Buffalo Kids pelikulak izango dira ikusgai asteburuan.\nAstero bezala, zine forumak hemango dio hasiera zinema karteldegiari. Aste honetan aukeratu duten pelikula Casa en llamas da. Montse senarrarengandik aspaldi banandu zen emakumea da eta bere seme-alabak guzti honen ondorioz berarengandik aldendu ziren. Baina zorionez beteko da, Cadaquéseko ingurune idilikoan familia osoarekin asteburu bat igaroko duela jakitean, nahiz eta bere iragana suntsitu beharko duen ametsetako bi egun igarotzeko. Ostegunean, urriak 17, 19:00etan eskainiko dute Leidor Aretoan.\nHurrengo pelikula, bai Leidor Aretoan, baita Amasa-Villabonako Gurea Antzokian izango da ikusgai. La Infiltrada -k, Arantxaren istorioa kontatzen digu, ETA talde terroristarekin bukatu nahi duen polizia gaztea. Hori dela eta, Angelek, bere nagusiak, erakundean infiltratzeko misioa eskainiko dio, barrutik aurre egiteko. Urte batzuk ezker abertzalean sartuta eman ostean, ETA Arantxarekin jarriko da harremanetan, taldera bat egiteko. Gurea Antzokiako kasuan, larunabtean 19:30ean eta 22:00etan, igandean 19:30ean eta astelehenean 19:00ean iksuteko aukera egongo da. Leidor Aretoko kasuan, larunbat eta igandean 19:30ean, eta astelehenean 19:00ean.\nHaurren zineman Buffalo Kids eta Transformers One pelikulak ditugu. Lehena Gurea Antzokian eskainiko dute larunbat eta igandean 17:00etan. Tom eta Mary bi anaia umezurtz dira, eta elkarrekin gainditu behar dituzte bizitzako zailtasunak. Bizitza berri baten bila, XIX. mendeko New Yorkeko portuan lehorreratuko dira, baina bapatean gutun bat iritsiko zaie, Kalifornian osaba abt dutela jakinaraziko diena. Bi haurrek tren batean polizoi gisa bidaiatzea erabakiko dute, mendebalde basati osoa zeharkatuz familia abten bila. Bidean, arrisku askorekin egingo dute topo; bidelapurren erasoekin batik bat.\nTransformers One -en kasuan, Leidor Aretoan eskainiko da, igandean 17:00etan. Optimus Prime eta Megatronen jatorriaren istorioa da, inoiz kontatu ez dena. Cybertroneko patua betiko aldatu zuten arma-anaiak izatetik, etsai amorratuak izatera nola pasatu ziren kontatzen du filmak.",
    "licencia": "cc-by-sa"
  },
  {
    "id": "28kanala_0000826",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Herritarrei zuzendutako Lurralde Oreka Berdeko departamentuaren aurkezpena eta lan-ildo nagusien azalpeneko saioa.",
    "licencia": "cc-by-sa"
  },
  {
    "id": "28kanala_0000827",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udaten hitzordu presentziala webgunetik eskatzeko aukera eskainiko du aurrerantzean Tolosako Udalak\nHitzordua eskatu eta 24 orduko epean jarriko da udala harremanetan eguna eta ordua adosteko.\nUdaten web bidez hitzordua eskatzeko aukera martxan dago jada. Aukera berri honek udal tramiteak azkarrago eta erosoago egitea duela helburu jakinarazi du Tolosako Udalak, itxaronaldiak saihestuz eta prozesua eraginkorragoa eginez.\nTolosa.eus webgunean, orrialdearen azpiko eskuineko aldean 'Hitzordua eskatu' botoia aurkitzen da. Botoi hori sakatu ondoren, galdetegi bat bete beharko da. Formularioa osatu eta 24 orduko epean (egun baliodunetan) zehaztutako telefono-zenbakira deituko du udalak, egindako kontsultari erantzuteko edota hitzorduaren eguna eta ordua berresteko.\nHerritarren erosotasuna bermatzea, eraginkortasuna hobetzea eta zerbitzu pertsonalizatua eskaintzea da udalak helburu gixa jarri dituen hiru puntuak.",
    "licencia": "cc-by-sa"
  },
  {
    "id": "28kanala_0000828",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosatik, Alegiatik eta Ugartetik Bedaiora joan-etorria bi aldiz egingo du autobusak. Bedaiora 10:45ean eta 12:00etan abiatuko da eta Tolosara itzuli berriz, 13:00etan eta 13:45ean.\nIgandean, urriak 20, Bedaioko azoka berezia ospatuko da. Orotariko jaki eta artisau lanak izango dira erakusgai. Tolosako Udalak autobus zerbitzu berezia eskainiko du azokara joan-etorria egin ahal izateko. Ondorengoa da autobusek osatuko duten ordutegia:",
    "licencia": "cc-by-sa"
  },
  {
    "id": "28kanala_0000829",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ioseba Mateos igerilariak igandean Zierbenan jokatutako Galipa Swim zeharkaldiko podiumera igotzea lortu du, hirugarren postuan amaitu du proba. 29 minutu eta 32 segundoan osatu ditu lasterketak zituen bi kilometroak. Eneko Sazemira irabazleak baino bi minutu eta 16 segundo gehiago behar izan ditu helmugara iristeko.",
    "licencia": "cc-by-sa"
  },
  {
    "id": "28kanala_0000830",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "\"Zaintza Tolosan\" gaia hartuta 115 argazki aurkeztu dira aurten lehiaketan. Horietatik Zalduarena izan da aukeratua 2025eko egutegiaren azala izateko, eta argazkilariak 600 euroko saria jaso du.\nHorrez gain, epaimahaiak beste 12 argazki aukeratu ditu hilabete bakoitza irudikatzeko, hauetako bakoitzak 200 euroko saria jasoko dute:",
    "licencia": "cc-by-sa"
  },
  {
    "id": "28kanala_0000831",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Eguerdian, 18 urteko gizonezkoaren atxiloketaren berri izan bezain laister, Tolosako Udalak sexu-erasoen aurkako protokoloa martxan jarri eta Larrialdietako Mahaiaren bilera deitu dute.\nJazarpen hauek jasan dituzen emakumeei elkartasun osoa adierazi nahi die Udalak, hala, haien eskura jarriko dituzte jarraian aipatutako baliabideak: doako laguntza psikologikoa eta juridikoa, Gizarte Zerbitzuen eta Andragora Tolosaldeko Emakumeen Etxearen bitartez.\n\"Ez dute lekurik gure gizartean\" esanez salatu ditu Udalbatzak sexu-erasotzat jotzen diren jarrerak.",
    "licencia": "cc-by-sa"
  },
  {
    "id": "28kanala_0000832",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Beste urtebetez, Nafarroa Oinez era joateko autobusa antolatu du Galtzaundi Euskara Taldeak. Tolosaldetik Zangozara joateko aukera paregabea da autobusarena eta Alegia, Amasa-Villabona, Anoeta, Ikaztegieta, Irura, Tolosatik zuzenean joateko aukera izango da urriaren 20an .\nIzen ematea irekita dago urriaren 17ra, osteguna, bitarte. Autobusean joateak 14 euroko prezioa du ( Galtzaundikide edota Atarikide direnentzat 12 euro). Galtzaundi Euskara Taldearen egoitzan izena emanez gero, tiketak eskudirutan edo BIZUM bidez ordaintzeko aukera egongo da. Gainontzeko tokietan ordea, eskudiruz soilik eros daitezke tiketak eta ez da dirua itzuliko, antolaketatik egitasmoa bertan behera uzten ez badute.\nAutobusak 9:00etatik aurrera irtengo dira eta itzulera ordua 19:00etan izango da, Zangotzan . Hauek dira autobusen irteera puntuak herriz herri:",
    "licencia": "cc-by-sa"
  },
  {
    "id": "28kanala_0000833",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "11:00etan abiatuko dira korrikalariak, eta proba hasten denetik, pasatzen diren arte, ibilbideari eragiten dioten errepideak erabat moztuko dira.\nLarunbatean, urriaren 12an, izango da Tolosako Herri Krosaren XXXVI. edizioa, baita IX. Txiki-Krosa ere. 8,1 kilometroko ibilbidea egingo dute helduek: San Esteban - Gernikako Arbola lorategiak - San Frantzisko pasealekua - Araba Etorbidea - San Esteban [zati hau bi aldiz] - Olarrain - Usabal kiroldegia (bidegorritik) - Suhiltzaileen parkea - Berazubi, Martin Jose Iraola - Zezen plaza - Lizardi plaza (espaloitik) - Zumalakarregi pasealekua - Trianguloa plaza - Zerkausia kalea - Plaza Zaharra - Kale Nagusia - Rondilla kalea - San Frantzisko pasealekua - Araba Etorbidea - San Esteban.\n11:00etan abiatuko dira korrikalariak, eta proba hasten denetik, pasatzen diren arte, ibilbideko puntu horien inguruan trafikoa erabat moztuko da. Korrikalariak pasa ahala zabalduko da berriro ere errepidea.",
    "licencia": "cc-by-sa"
  },
  {
    "id": "28kanala_0000834",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Luzapenean sartutako golak eman dio Laubururi hurrengo fasea jokatzeko txartela\nErrege Kopako bigarren kanporaketako lehia jokatu zuen bart Lauburu Ibarrak Tafallan. Arauzko denbora binakoaren amaitu ondoren, luzapenean Usinek sartutako golari esker irabazi zuen lehia.\nTafa eta Lauburu Ibarra Errege Kopako bigarren kanporaketara liga hasiera ona eginda iritsi ziren, lehia estu eta gogorra aurreikusten zen eta esperotakoa bete egin zen. Talde moreak kantxaratu zuen bostekoa Txubik, Raulek, Txikik, Chukyk eta Usinek osatu zuten.\nLehenengo zatian, etxeko taldea aurreratu zen markagailuan, atsedenaldirako bederatzi minuturen faltan Lauburuk bere atean sartu zuen gola. Handik sei minutura ordea, talde moreak sartutako golak berdinketa ezarri zuen markagailuan. Banakoaren iritsi zen lehia atsedenaldira.\nBigarren zatiaren hasieran Marcos, Zaldua, Raul, Gorka eta Victorrek osatu zuten bostekoa. Lehia bakarrera jokatzen diren kanporaketan golak sartzea bezain garrantzitsua izaten da ez jasotzea, defentsa lana ondo egitea ezinbestekoa zen. Honela bigarren zatia bere erdialdera iristen ari zela, Lauburuk gola sartu eta neurketa irabazteko aurrerapausoa eman zuen. Lehia estu zegoen eta azken segundoetan Tafak sartutako golak kanporaketa berdindu zuen, binakoaren bukatu zen arauzko denbora.\nLuzapena bukatzeko bi minuturen faltan Rafa Usinek sartu zuen lehia erabaki zuen 2-3koa. Partida borrokatua jokatuta lortu du beraz Lauburuk Errege Kopako hurrengo kanporaketa jokatzeko txartela.",
    "licencia": "cc-by-sa"
  },
  {
    "id": "28kanala_0000835",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Las Jaurias , Soy Nevenka , Emanuelle , Joker: Folie a deux , Gru 4 eta Zack y Wowo ikusteko aukera aste honetan zehar.\nOstegunean Tolosako zine forumarekin hasiko da aste honetako zine karteldegia. Leidor aretoan eskainiko da 20:30ean, Kamal Lazraq-en Las Jaurias filma. Casablanca kanpoaldeko trafikatzaile txiki bat da Hassan, eta klan bateko buruarentzat egiten du lan. Klan honetako nagusiaren txakur kuttuna txakur borroka batean hiltzean, erantzuleetako bat bahitzeko agindua jasoko du Hassanek. Agindu hau betetzeko bere semea murgilduko du burututako planean baina zeregin xume gisa hasten dena amesgaizto bihurtuko zaie berehala, aita-semeak gau luze eta etsigarri batean murgilduz.\nLarunbatean eta astelehenean 19:00etan Emmanuelle filmaren txanda izango da. Awdrey Diwanen filmak Emmanuellen bilaketa bat kontatzen du, ezkutuko plazer abtena hain zuzen. Lan egiten duen luxuzko hotel kateak Hong Kong-era joateko agintzen dio, bere establezimenduetako baten diru-sarreren jaitsiera aztertzeko, baina iristean primeran funtzionatzen duen hotel bat aurkituko du. Zuzendaria kargutik kentzeko aitzakia bilatu bitartean Lee Jae-Yong ezagutuko du, errutina mistoriotsuak dituen exekutibo erakargarria. Emmanuelle berarekin obsesionatuko da, baina obsesio horrek lanean huts eginaraziko dio.\nTod Phillipsen Joker: Folie a deux film aski ezaguna eskainiko da Leidor aretoan larunbatean 21:30ean eta igandean 19:30ean. Joker filmaren jarraipenak, lehenak utzi gintuen tokian jarraitzen du. Erabateko anabasa sortu ostean, Arthur Fleck, Arkham eroetxean sartu dute, Joker bezala egin dituen krimenengatik epaiketaren zain. Bere identitate bikoitzari aurre egiten dion bitartean, Arthurrek benetako maitasunarekin topo egiteaz gain, bere barnean betidanik egon den zerbait deskubrituko du, musika.\nHaurrentzako eskaintza haurrei zuzendua dago, igandean 17:00etan Leidor aretoan izango da, Zak y Wowo . Izaki fantastikoak eta munstroak bizi diren mundu magiko batean Zak-ek, abentura epiko bat biziko du. Bere anai-bikia Kyle-ren bila dabil etsi-etsian, modu misteriotsuan desagertu baita. Zak-ek Wowo du lagun bilaketa lanetan, ile-bola maitagarri, txoro eta ñimiñoa. Honek izaera magikoa du eta Zac-en boterea kontrolatzen lagundu nahi dio.\nVillabonako Gurea Antzokiak ere izango du haurrentzako eskaintza asteburuan, Gru 4: Mi villano favorito filma. Hain ezaguna egin den saga honetako film berrian, pertsonai berri bati emango die ongi etorria Gru, Lucy eta neskatoek (Margo, Edith eta Agnes): Gru Juniorri, dirudienez, aitarentzat oinaze bat izateko asmoz iritsi dena. Oraingo honetan, Gruk, bere nemesis berriari Maxime Le Mal eta bere neska-lagun sofistikatu eta maltzurra den Valentinari aurre egin beharko die. Hori dela eta, familiak, ihes egin beharko du.\nBestalde, Soy Nevenka pelikula ikusteko auekra ere izango da Gurea Antzokian, larunbatean 19:30ean eta 22:00etan, igandean 19:30ean eta astelehenean 19:30ean. Gertakari errealetan oinarrituta dagoen film honek Nevenka Fernandezen istorioa kontatzen digu. 2000. urtean oinarritzen da, Nevenkak 24 urte ditu eta Ponferradako Udaleko Ogasun zinegotzia da. Bertan, jazarpen gupidagabea pairatzen du alkatearengandik, politikan eta arlo pertsonalean nahi duena egitera ohituta dagoen gizona. Nevenkak salaketa jartzea erabakitzen du, nahiz eta badakien oso prezio altua ordaindu beharko duela. Inguruak ez du babesten, Ponferradako gizarteak bizkarra ematen dio, eta hedabideek epaiketa publiko baten menpe jarriko dute. Kasu honek, Espainian, #metoo mugimendua hasi zuen, nahiz eta termino hau oraindik sortu gabe egon. Benetako gertaeretan oinarritutako istorio honek protagonista aitzindari bihurtu zuen, lehen aldiz, eragin handiko politikari ezagun bat epaitegietara sexu- eta lan-jazarpenagatik eraman zuelako.",
    "licencia": "cc-by-sa"
  },
  {
    "id": "28kanala_0000836",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Urriaren 12a, larunbata, jai eguna denez, ostiralera aurreratuko da azoka. Irene Caminosen agurreko ekitaldiko muntaia lanak direla eta, Euskal Herria plazako postuak San Frantzisko pasealekuan jarriko dira.\nDatorren larunbata, urriak 12, jai eguna denez, asteroko ohiko azoka egun bat aurreratuko da. Urriaren 11n, ostiralean, ospatuko da.\nAzokaren kokapenari dagokionez, Euskal Herria plazan kokatzen diren postuak San Frantzisko pasealekura lekualdatuko dira, larunbat arratsaldean egitekoa den trial erakustaldiaren muntaia lanak direla eta.",
    "licencia": "cc-by-sa"
  },
  {
    "id": "28kanala_0000837",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Areto futbol hirugarren mailako bigarren jardunaldian Tolosalak Antiguoko hartu du larunbat honetan. Lehia bortitza izan da hasieratik, lehen atalean Tolosala play-offetik kanpo utzi zuen taldek bi golekin zigortu du talde urdina. Bigarrenean kamiseta beltzekoak erasoan atera dira berriro eta lehen atalean baino estrategia oldarkorragoa erabili dute, horrek hainbat txartel hori balio izan dizkio kanpoko taldeari baina horrela ere hirugarren tantoa bereganatu dute, Tolosalak ordea bakarra lortu du. Azkenik, Antiguokok ate hutsean laugarren gola sartu eta partida erabat poltsikoan sartu du. Beltza izan da beraz larunbata etxeko taldearentzat.",
    "licencia": "cc-by-sa"
  },
  {
    "id": "28kanala_0000838",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Asteburua ezohikoa izan da Eguzkitza Sagardotegia TAKErentzat, ostiralean lehen jardunaldia eta larunbatean bigarrena jokatu behar izan ditu. Ostiralean porrotarekin estreinatu zuten denboraldi berria eta larunbatean lau punturengatik garaipena ez zuten lortu. Lehen bi ataletan TAKE Navasketen atzetik joan zen, baina hirugarrenean talde Tolosarra gailendu zen. Laugarrenean berriz, Nafarrek markagailua berdintzea lortu zuten azken segundoetan eta horrela bosgarren atalera joan behar izan zuten bi taldeek. Bost minutuko lehia erabakigarria izan zen hau, non kanpoko taldeak lortu zuen partida poltsikoratzea. 54-58 izan zen neurketaren emaitza.",
    "licencia": "cc-by-sa"
  },
  {
    "id": "28kanala_0000839",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Alkizako Udalak, herriko hainbat eragilerekin eta Ur mara museoaren lagunekin batera, Koldobika Jauregiren omenez hainbat ekitaldi antolatu ditu urrian zehar. Urriaren 12an burutuko da ekitaldi nagusia.\nBatetik, bizitza efimeroa arte erakusketak izango dira urriaren 4tik 20ra Fagus Alkiza interpretazio zentroan. Urriaren 11tik 13ra berriz, elizako arkupeetan.\nDantza filmeko irudiak ere ikusgai izango dira zentroan Xabier Artolaren eskutik. Artolak, \"Dantza\"ren filmaketan ateratako argazkiak bildu eta Kameren aurrean dantzari: \"Dantza\" filmeko argazki sorta bat erakusketa sortu zuen.",
    "licencia": "cc-by-sa"
  },
  {
    "id": "28kanala_0000840",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Danok Danena taldea gustura dago 15 urtez azpiko Espainiako Txapelketan lortutako emaitzekin\nEkaitz Cortajarena eta Ion Ander Iriarteren gidaritzapean joan diren gazteek emaitza onak lortu dituzte.\nPasa den asteburuan Leonen Espainiako 15 urtez azpiko txapelketan Danok Danena taldeko hiru pultsularik parte hartu zuten. Horretarako gutxiengo marka lortuta ziren Sergio Gonzalez, Eneko Mesa eta Mohamed Reda El Byad.\nSergio Gonzalezek 55 kilo kategorian, 128 kilo altxa zituen; 57 kilo abiadan eta 71 bi denboratan, lan horri esker brontzezko hiru domina lortu zituen. Eneko Mesak berriz, laugarren postua lortu zuen, 126 kilo jaso zituen, 56 kilo abiadan eta 70 bi denboratan. 73 kilo kategorian, Reda El Byad gazteak parte hartu zuen, honek ere lan txukuna egin zuen. Abiadan bigarren postua lortu zuen; hirugarrena bi denboratan eta total olinpikoan. Kasu honetan nazionalitaterik ez duenez, ezin izan du dominarik lortu.",
    "licencia": "cc-by-sa"
  },
  {
    "id": "28kanala_0000841",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Udalak lagundutako proiektua amaituta, El Salvadorreko Jocoaitiqueko herritarrek uraren hornidura eta saneamendua bermatuta dute\nUdalaren eta Euskal Fondoaren artean garatu den urteetako lankidetza emaitza positiboak ematen ari da. Jocoaitiqueko (Morazan iparraldea, El Salvador) komunitatearentzat uraren hornidura eta saneamendua hobetzen dituen ur-tanke edo depositu baten eraikuntza amaitu da hilabete honetan.\nProiektu hau aurrerapauso garrantzitsua da eskualdeko biztanleen bizi-baldintzak hobetzeko, eta nazioarteko lankidetza solidarioaren onurak islatzen ditu. Ur-tanke berri horren eraikuntzari esker 2.000 pertsona baino gehiagoren higiene eta osasun-baldintzak nabarmen hobetuko dira; Azpiegitura berri honek sarbide fidagarriagoa eta seguruagoa ematen dio edateko urari, eta horrek bizi-kalitate hobea bermatzen die Meanguera, Jocoatique, Torola, Arambala, Villa El Rosario eta San Fernandoko herritarrei.\nAmasa-Villabonako Udalak urteak daramatza Euskal Fondoarekin lankidetzan. Erakunde horren bitartez nazioarte mailako hainbat elkartasun proiekturen finantzaketan laguntzen du Udalak, senidetuta gauden El Salvadorreko Segundo Montes komunitatearen garapena sustatzeko konpromiso irmoarekin. Komunitate honek sekulako sarraskia eta sufrikarioa pairatu zuen El Salvadorreko gerra zibilean eta 1992. urtetik, ia ezertxo ere ez zuten errefuxiatuen gunea izatetik, bizitzeko beharrezkoak diren zerbitzuak dituen komunitatea izatera pasa dira, besteak beste Aiztondoko Udalek egindako ekarpen ekonomikoari esker.\nAmasa-Villabonako Udala oso harro dago behar zuen jendeari ur saneamendua eta edateko ura ekarri dien nazioarteko elkartasun proiektu honetan parte hartu izanaz, milaka pertsonaren bizi-baldintzak hobetzen lagundu baitu.",
    "licencia": "cc-by-sa"
  },
  {
    "id": "28kanala_0000842",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aste honetako zinema karteldegiari Nuestro dia pelikulak emango dio hasiera, ostegunean 20:30ean Leidor Aretoan. Filmak Sangwon aktorearen eta Hong poetaren istorioa kontatzen du. Udako egun batean, Seulen, Sangwong, bere lagun mina eta bere katua bizi diren etxera joango da bizitzera. Bestalde, Hong, bakarrik bizi da eta bere katua hil egin da. Bakoitzak, bisita bat jasoko du: aktoreak 20 urteko emakume batena eta poetak, 30 urte inguruko gizon batena. Biek oso galdera serieoak erantzun beharko dituzte.\nLarunbatean 19:00etan eta igandean 19:30ean Un desastre es para siempre filmaren txanda izango da. Las Vegasen esnatu dira Abby eta Travis gau ero bat igaro ondoren, ajearekin eta, ustekabean, ezkonduta. Beraz, ezagutzen ez diren edozein gazte ezkonberrik egingo luketena egiten dute: eztei-bidaian joan Mexikora, beraien lagun min eta familiarekin! Ezkontza hau egokitze zaien patua, ala beste hondamendi bat izango da?\nBlanche Renardek Greg Lamoureux ezagutzen duenean, gizon egokia aurkitu duela uste du. Lotzen dituzten hariak azkar indartzen dira; pasiozko erlazio bat eraikiz . Bere beldurrak alde batera utzita, bere familia eta Rose, ahizpa bikia, alde batera utziko ditu Blanchek, bere burua ezagutu eta aurkitzeko asmoarekin, baina, pixkanaka, gizon posesibo eta arriskutsu baten atzaparretan harrapatuta dagoela konturatuko da. Hauxe da, Solo para mí filmak kontatzen diguna, larunbatean eta astelehenean 19:00etan ikusteko aukera izango dena.\nAteburu honetako haurren filma Liztor kapitaina izango da, igandean 17:00etan. Istorioa Avispatropolisen eta Eztiaren Erreinuan gertatzen da. Harmonian bizi dira abaraskan, Avispa kapitainak babestuta, baina euren etsai Jaques Poison liztorrak eta bere jarraitzaileek bake horrekin amaitu eta bi koloniez jabetzeko asmoa dute. Avispa kanpitainaren esku dago beretarrak kosta ahala kosta defendatzea, beti bezala, nobleziaz, justiziaz eta errugabetasunez.\nAsteburu honetan Amasa-Villabonako Gurea Antzokia ere hasiko da zinema karteldegiarekin, Segundo premio filmarekin hain zuzen. Larunbatean 19:30ean eta 22:00etan eta igande eta astelehenean 19:30ean eskainiko da. Granadan, 90. hamarkadaren amaieran kokatzen da. Arte- eta kultura-eferbeszentzia betean, indie musikako talde batek bere unerik delikatuena bizi du: baxu-joleak banda alde batera uzten du musika munduan bere tokia bilatu nahaian, eta taldeko gitarrista auto-suntsiketa espiral batean murgilduta dago. Guzti hau gertatzen ari den bitartean, hirugarren diskoa idatzi eta grabatzeko prozesu zailari aurre egin beharko dio abeslariak. Inork ez daki disko horrek betiko aldatuko duela herrialde osoko musika eszena.",
    "licencia": "cc-by-sa"
  },
  {
    "id": "28kanala_0000843",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Gaurtik aurrera enpresa berri batek egingo ditu herriko lorategien eta berdeguneen mantenu lanak\nUdalerriko lorazaintza eta berdegune publikoen mantenu zerbitzua eskainiko duen enpresa hautatzeko Udalak azken hilabeteetan garatu duen esleipen-prozesua amaituta, gaurtik aurrera Elai Serbitzuak S.L. enpresak kudeatuko du zerbitzu hau Amasa-Villabonan. Alegia, aurrerantzean enpresa hau izango da herriko berdeguneak eta lorategiak mantentzeaz eta zaintzeaz arduratuko dena.\nEsleipen-prozesuan irabazle irten ostean, Udalak urtean 204.038,86 euroko ekarpen ekonomikoa egingo dio Elai Serbitzuak S.L. enpresari herriko lorategiek eta naturguneek egoera onean jarrai dezaten. Kontratu berriak bi urteko iraupena izango du, eta beste urtebetez luzatzeko aukera eskaintzen du.\nElai Serbitzuak S.L.-k esperientzia zabala du herriguneetako lorategien eta berdeguneen zaintza eta mantentze lanetan. Izan ere, enpresa honek, besteak beste, Donostia, Urnieta, Lasarte-Oria, Zarautz, Hondarribia edo Elgoibarko Udalentzat lan egiten du une honetan bertan.\n1992tik geroztik Iratze Lorazaintza S.L. enpresak kudeatu du lorezaintza zerbitzua Amasa-Villabonan, baina enpresa honek aurtengo esleipen-prozesu berrira ez aurkeztea erabaki du. Amasa-Villabonako lorategien mantentze-lanetan hiru hamarkada baino gehiago eman ditu Iratzek, eta zerbitzuaren kalitatearekin eta ingurumenaren zaintzarekin konpromiso handia erakutsi du.\nAmasa-Villabonako Udalaren izenean Beatriz Unzue alkateak eskerrak eman nahi izan dizkio horrenbeste urtetan Udalarekin elkarlanean aritu den Iratze Lorazaintza S.L. enpresari, eta era berean, bere langileek urtez urte egindako lan bikaina goraipatu du: \"Gure herriko lorategiak ederki zainduta egon dira eta kanpotik etorritako jende askori entzun diogu gure berdegune eta lorategiak koloretsuak eta oso politak direla. Horrek askotan harro sentiarazi gaitu eta Iratze eta bere langileak izan dira harrotasun horren erantzuleak. Eskerrik asko bihotz bihotzez\".\nOrain Elai Serbitzuak S.L. enpresak hartuko du lekukoa eta enpresa aldaketa honekin gure berdegune eta lorategietan aldaketa handirik ez somatzea da Udalaren helburua.\nEsleipen berri honekin, Udalak ingurugiroa zaintzearen aldeko apustua berresten du eta udalerriko lorategiak bizilagun guztientzako gozagarriak izaten jarraituko dutela bermatu nahi du.",
    "licencia": "cc-by-sa"
  },
  {
    "id": "28kanala_0000844",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Ikasturte berriarekin batera, Mugi Tolosa egitasmoa martxan jarriko da, hirugarren adineko helduei ohitura osasungarriak sortzen laguntzeko asmoarekin.\nBi taldeetan banatuko dira, egingo duten ibilbidearen arabera: bost kilometroko eta kilometro bakarreko distantziak egingo dituztenak. Kilometro gehien egingo dituen taldea 10:30ean abiatuko da; bestea, berriz, 11:00etan.\nBoluntarioen eta ikasleen laguntzaz egiten dira paseoak; Udalaren, elkarte sozial eta ikastetxeen arteko egitasmoa baita Mugi: Inmakulada, Orixe, Laskorain Ikastola eta Herrikide, Tolosako OSI, Iturriza Jubilatu Elkartea, Goyeneche Fundazioa, Iurreamendi eta Uzturre egoitzak eta Nagusilan, besteak beste.\nBizitza aktiboa eta ariketa fisikoa egitea ez ezik, sozializazioa ere bada egitasmo honen helburuetako bat: lagunartean kalera irtetea eta zahartze aktiboa sustatzen baitira. Hori dela eta, harremanak lantzeko beste hainbat ekintza ere egingo dituzte; hala nola, hondartzara irteera, Inauterietako kalejira, Tolosa-Ibarra VI. egitasmoa, 'Bizikletan adinik ez', tailerrak (erorikoak ekiditeko gomendioak, bide-segurtasuna, belaunaldi arteko tailerrak...).\nBestetik, Alondegia plazan astelehenetan egiten diren jarduerek jarraipena izango dute. Gainera, aurten Tolosaldea Lanbide Heziketa Institutuak eta Gainberrik ere parte hartuko dute, kirol ikasketak egiten dituzten ikasleek saio hauek gidatzeko asmoz.",
    "licencia": "cc-by-sa"
  },
  {
    "id": "28kanala_0000845",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amasa - Villabonako EAJ udal taldea abstenitu egin da tasen onarpenean\nBada garaia EHbilduren gobernuak Amasa Villabonako herritarrak tasen igoerekin ito beharrean, plangintza serio eta sakon bat egiteko.\n2024ko irailaren 25eko Udal Batzak 2025 urtean amasatarrek eta villabonatarrek ordainduko dituzten tasak onartu zituen, baina Ehbilduren Plenoan parte hartu zuten 7 kideen botoekin soilik; izan ere, Amasa Villabonako EAJ udal taldea abstenitu egin zen eta ez zuen babestu Beatriz Unzueren gobernuak aurkeztu zuen proposamena, EAJ udal taldea ez baitator bat zaborren tasaren igoerarekin.\nBeatriz Unzueren taldeak zaborren tasaren %40ko igoera onartu zuen eta Amasa Villabonako EAJ udal taldekideon ustez, gehiegizkoa da onartutako igoera. Gainera, horrelako igoera Ehbilduren udal gobernuaren aurreikuspen eta planifikazioaren faltari zor zaie, Europako Legebiltzarrak 2018an onartu baitzuen tasen bidez zaborren kudeaketen gastu guztiak kitatzera behartzen duen araudia, hau da, Amasa Villabonako udal gobernuak igoera bat-batean planteatu beharrean, urtez urte igoera txikiagoak plantea zitzakeen, eta ez du horrela jokatu, EAJk igoera progresiboki eta urte ezberdinetan egitea eskatu bazion ere.\nGainera, EAJ udal taldeak uste du Ehbilduk onartu duen igoerak ez duela 2018/851 Europako direktibak zehazten duena betetzen, tasak ez baitio erantzuten direktibaren printzipio nagusiari. Arauaren helburuetako bat zabor gehien sortzen duenak gehiago ordaintzea da; Ehbilduko gobernuak, aldiz, amasatar eta villabonatar guztiei % 40 igoko die tasa, etxebizitzan zenbat kide bizi diren edota horiek birziklatzen duten ala ez kontuan hartu gabe. Direktiba ez betetzeaz gain, guztiz bidegabea iruditzen zaigu erabakia EAJko udal taldekideoi, zabor gutxiago sortzeko ahalegina egiten duten herritarrak zigortzen ditu-eta.\nHarritzekoa iruditzen zaigu Beatriz Unzueren gobernuak EAJ udal taldearen proposamenari entzungor egin izana, beste zenbait herritan, Andoainen edo Hernanin, kasu, tasa urte ezberdinetan igoko dutelako - 2 eta 3 urtetan, hurrenez hurren-, eta beste batzuetan, Donostian, esaterako, tasaren kalkulurako biztanleek sortutako zabor kopurua eta birziklatzea aintzat hartzen direlako. Gauzak beste modu batera egin daitezkeelako seinale.\nBada garaia EHbilduren gobernuak Amasa Villabonako herritarrak tasen igoerekin ito beharrean, plangintza serio eta sakon bat egiteko. Plangintza horretan tasen bidez lortzen diren diru sarrerak bezain garrantzitsuak dira sortzen diren gastuak, eta Amasa Villabonako herriak zulo handia du horretan, batez ere 2022ko martxotik egoera irregularrean dagoen kiroldegiarekin ( 2023an 511.443,08€ jarri behar izan ditu).\nBehar handiak ditu Amasa Villabonak, Txermingo berrurbanizazioa, Amasako Espaloia, HAPOaren berritzea,Agaraiz auzoko lanak, besteak beste, baina horiei heldu beharrean kontu txikiei ematen diete lehentasuna. Argi dago Ehbilduren gobernua ez dela Amasa Villabonako herritarrek dituzten eguneroko arazoak konpontzen asmatzen ari.",
    "licencia": "cc-by-sa"
  },
  {
    "id": "28kanala_0000846",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako merkatariek dendak itxi dituzte eta Triangulo plazan elkartu dira ordubetez konponbideak eskatzeko.\nHerria denok osatzen dutela diote, baita haiek ere. \"Saltokiek kaleak bizitzaz betetzen dituzte, egun grisenetan ere pertsianak igo eta kaleak argiztatzen ditugu. Ez dugu komertzio txikirik gabeko herri bat nahi eta hori saihesteko konponbideak behar ditugu, ez oztopoak\" diote.\nMerkatariak Tolosa eta Tolosaldeko bezeroei esker bizi direla eta herrian dagoen aparkaleku faltagatik hauen gainbehera bistakoa dela adierazi dute. Asteburu honetan herriko bi kale zentriko, San Frantziko eta Rondilla, peatonalizatuta egon dira eta merkatari gehienenek asteburu gogorra izan dela aitortu dute. Bezero oso gutxi izan dituztela eta izandakoak haserre etorri direla aparkatzeko buelta asko eman behar izan zituztelako. Denok nahi dugu eroso ibiltzeko eta erosteko Tolosa polit, txukun, garbi, jendez betea... nahi dutela azpimarratu dute baina haien bezeroak galtzea eta dendak itxi behar izatea ez dute onartzen.\nDenbora asko daramatela diote konponbide baten eske eta soluzioak ez ezik, oztopoak baino ez dituztela jaso. Bertakoentzat aparkalekuak beharrezkoak direla eta bizilagun eta komertzioen ordutegiak kontziliatzen saiatu direla.\n\"Horretarako bertakoen aparkalekuen ordutegia 19:00etatik 20:00etara atzeratzeko eskaera behin eta berriz egin arren, ez dugu ezer lortu eta bezeroak galdu ditugu honen ondorioz. Gure bezeroei erraztasunak eskaini nahi dizkiegu hauek ez galtzeko: aparkatzeko erraztasunak edukitzea, OTA-n denbora bat doan aparkatzeko aukera bertako komertzioan erosteagatik, garraio publiko gehiago etab. Zaborren tasa ere geroz eta handiagoak, nahiz eta etxean baino zabor gutxiago sortu saltoki gehienetan, arropa denden kasuan bezala\".\nDendarien esanetan, kaleak biziz eta argiz betetzen saiatzen dira, baina askotan ez dela erraza diote kaleen argiteria eta garbiketa arazoak direla eta. \"Tolosako kaleak ilunak daude, dendak itxitakoan, etxerako bidean, beldurra ematen digu kale zehatz batzuetatik pasatzea eta ziur gaude bezero eta bizilagunak ere horrela sentitzen direla. Argi eta bigilantzia gehiago behar dugu lehengo urtean bizitako lapurreten egoera saihesteko. Garbiketari dagokionez, gure denden atariak kaleak dira eta egunero ikusten dugu garbiketa oso eskasa dela, geroz eta eskasagoa, nahiz eta kontziente garen kaleak garbi mantentzea denon ardura dela\".\nAmaitzeko, merkatarien hitzetan \"batzuetan baztertuta sentitzen gara. Tolosa azoka bereziz betetzen da herria harro sentitzen den gauza onenak erakusteko, inguruko bisitariak eta urrutiko turistak erakarriz, baina horien artean ez dugu inoiz merkataritza eta saltokiak agertzen direla ikusten. Elkarteak sortzen dituzten ekimenak soilik ditugu merkataritza bultzatzeko helburuarekin\".\nKomertzioa itotzen ari dela diote, kontziente direla kanpo faktore asko dituztela zuzenean kaltetzen ari zaizkienak Horregatik herrian ahots bat izan nahi dute eta ez dutela saltoki txikirik gabeko Tolosa bat nahi.",
    "licencia": "cc-by-sa"
  },
  {
    "id": "28kanala_0000847",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako merkatari eta ostalarien elkarteak ordubetez dendak istea erabaki du, \"herrian dagoen aparkaleku falta\" salatu asmoz elkarretaratzea egingo dute 19:00etan Triangulo plazan.\nTolosa&Co elkarteak gaur, osteguna, 19:00etatik 20:00etara dendak ixtea erabaki du. Pasa den asteburuan Rondilla eta San Frantzisko kaleetan oinezkoek lehentasuna izan zuten eta horren ondorioz \"asteburu gogorra\" izan dutela adierazi dute elkartekideek. 19:00etan egoera salatzeko elkarretaratzea egingo dute Triangulo plazan, \"Aparkalekurik gabe, komertziorik EZ!\" lemapean protestara batzeko deia egin dute Tolosa&Co-ko ordezkariek.",
    "licencia": "cc-by-sa"
  },
  {
    "id": "28kanala_0000848",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amasa-Villabonako Udalbatzak 2025 urteko Ordenantza Fiskalak onartu zituen atzo arratsaldean egindako ohiko osoko bilkuran. Udal Gobernuaren proposamena gehiengoz onartua izan zen EH Bilduko ordezkarien babesarekin eta EAJ-PNV eta PSE-EE alderdikoen abstentzioarekin. Ordenantza Fiskaletan Udalak 2025 urtean jasoko dituen zerga eta tasen kopuruak zehazten dira.\nUdal Zerga eta tasa gehienek %3,37ko igoera izango dute modu orokorrean. Portzentaje hau 2024. urteko urtarriletik abuztura bitartean Araba, Gipuzkoa eta Bizkaian eduki dugun KPIaren igoeraren batezbestekoa da. Alegia, Udal tasa eta zergak kontsumorako prezioen indizeak izandako igoeraren neurri berean igoko dira.\nOlaederra Kiroldegiko tarifak izoztuta mantendu dira urte honetan, kirol kantxaren zerbitzua etenda egon delako. 2025ean, ordea, kirol instalakuntza guztiak erabilgarri egongo dira eta ondorioz prezioak eguneratu egingo dira %5eko igoera aplikatuz. Neurri honen bidez Olaederra Kiroldegiak eskaintzen dituen zerbitzuen kalitatea eta iraunkortasuna bermatu nahi dira.\nErroldatuen eta erroldatu gabeen arteko prezio-aldeak ezabatu dira\nAuzitegiek ezarritako jurisprudentzia nahitaez aplikatu behar denez, debekatuta dago prezio publiko desberdinak ezartzea udalerrian erroldatuta daudenen eta ez daudenen artean. Beraz, kiroldegiko ikastaro batzuetan eta Udalak antolatzen dituen kultur ikastaroetan prezioak bateratu behar izan dira. Derrigorrezko prezioen bateratze horrek Amasa-Villabonan erroldatutako pertsonei ahalik eta kalte gutxien egiteko ahalegina egin da.\nHondakinen tasan %40 eta %60 bitarteko igoera, Europako legeak horrela behartuta\nEuropar Batasunaren 2008/98/EE izeneko zuzentarauak (legeak) hondakinen kudeaketa egiten duten Udalei hainbat betebehar ezartzen dizkie, horien artean honakoa: Udalak behartuta daude hondakinen kudeaketarako dituzten gastu ekonomiko guztiak, herritarrek ordaintzen dituzten tasen bidez eskuratzera. Alegia, Udalak, ezartzen dituen hondakinen tasen bidez, udalerrian biltzen diren hondakin guztien kudeaketa integralaren finantzazio osoa lortu behar du.\nAmasa-Villabonako Udala, beste Udal guztiak bezalaxe, Europar Batasuneko lege hau betetzera behartuta dago eta ondorioz, hondakinen tasan igoera handia aplikatu behar izan du, legeak behartuta. Gure kasuan, 2024an herriko hondakinak bildu, kudeatu eta tratatzeko Udalak 454.000 eurotik gora ordaindu beharko dizkio Tolosaldeko Mankomunitateari, eta egungo hondakinen tasetatik soilik 340.000 euro biltzen ditu, kostu guztiaren %75a. Kostu guztia ordaintzeko faltako liratekeen 114.000 euroak Udalak bere aurrekontutik ordainduko ditu aurten, baina datorren urtean herritarren tasen igoeratik jaso beharko du kopuru hori.\nGuzti honen ondorioz, 2025. urtean etxebizitzetako hondakinen tasak %40an igoera izango du. Horrek errealitatean hiruhileko 10 euroko igoera suposatzen du, urtean 40 euro gehiago etxe bakoitzeko. Industria-lokalek, supermerkatuek eta banketxeek ordaintzen duten hondakinen tasari %60ko igoera aplikatuko zaio, etxebizitzetakoari baino %20 gehiago.\nUdal gobernuak bere atsekabea adierazi du derrigorrez tasa honetan tamainako igoera aplikatu behar izan dutelako, eta aurreratu du hondakinen eta uraren tasak ordaintzeko udalak eskaintzen dituen dirulaguntzak igo eta zabalduko dituela, igoera honek herriko pertsona zaurgarrien egoera are gehiago okertu ez dezan.\nHobari gehiago, etxebizitzak alokairura ateratzeko, jaiotza tasa bultzatzeko eta ibilgailu elektrikoak sustatzeko\nOndasun Higiezinen gaineko Zergari (IBIari) dagokionez, Udalak zerga honi aplikatzen zaizkien hobarien kopuruak handituko ditu 2025ean. Horrela, azken urteetan jaitsiera nabarmena izan duen jaiotza-tasaren joera frenatzeko asmoz, familia ugariek %90eko hobaria izango dute 2025. urtean (orain arte hobari hau %60-80 artekoa zen). Eusko Jaurlaritzaren BIZIGUNE, etxebizitzak alokatzeko programan parte hartzen duten etxebizitzek %99eko hobaria izango dute OHZ zergan, horrela praktikan zerga honetarako ia ez dute ezer ordaindu beharko. Horrez gain, OHZ zergan %50eko hobari berri bat gehitu du Udalak, garajeetan ibilgailu elektrikoak kargatzeko puntuak dituztenentzat.\nBestetik, ibilgailu elektrikoak kargatzeko puntuak instalatzeko obrak gauzatzen dituzten herritarrek %50eko hobaria izango dute Eraikuntza, Instalazio eta Obren gaineko Zergari dagokionean.\n2025 urtean ere, etxebizitza hutsak dituzten herritarrek %100eko errekargua izango dute Hiri Ondasun Higiezinen gaineko Zergan. Amasa-Villabonan erabilerarik ez duten etxebizitzen merkaturatzea sustatzeko helburua du errekargu honek. 250 etxebizitza baino gehiago daude hutsik gure udalerrian, eta herritar askok arazoak dituzte Amasa-Villabonan bertan bizilekua topatzeko. Beraz, errekargu honekin, Udalak etxebizitza huts horien jabeak bultzatu nahi ditu etxeak salgai edo, batez ere, alokairuan jartzera.\nAtzo egindako osoko bilkuran onartutako Ordenantza Fiskaletan, orain arte aplikatu diren hobari guztiak indarrean mantentzea erabaki da.",
    "licencia": "cc-by-sa"
  },
  {
    "id": "28kanala_0000849",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Tolosako hiribusaren zerbitzua ematen ari zen autobuseko gidaria ondoezik sentitu eta ospitalera eraman behar izan dute. Zerbitzua \"ahal bezain laster\" berrezartzeko lanean ari dira.\nTolosako Udalak jakinarazi duenez, hiribus zerbitzua \"ahal bezain pronto\" berrezarriko da, horretarako lanean ari dira. Gidaria ondoezik sentitu ondoren eten behar izan dute autobusaren jarduna. Bitartean, udaltzainak ibilbideko geraleku ezberdinetan dabiltza herritarrei egoearen berri bertatik bertara emanez.",
    "licencia": "cc-by-sa"
  },
  {
    "id": "28kanala_0000850",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2. Onartzea prezio publikoko ordenantzaren 3.1.8. eranskinaren aldaketa, Euskaltegia.\n4. 08/2024 kreditu aldaketaren berri ematea, kreditu transferentzien modalitatekoa.\n5. 09/2024 kreditu aldaketaren berri ematea, kreditu gehigarrien modalitatekoa.",
    "licencia": "cc-by-sa"
  },
  {
    "id": "28kanala_0000851",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Beste urtebetez, Kilometroakera joateko autobusa antolatu du Galtzaundi Euskara Taldeak. Tolosaldetik Azpeitira joateko aukera paregabea da autobusarena eta Ikaztegieta, Alegia, Anoeta, Irura, Tolosa, Amasa-Villabona eta Zizurkildik zuzenean joateko aukera izango da urriaren 6an. Izen ematea irekita dago urriaren 3a, osteguna, bitarte.",
    "licencia": "cc-by-sa"
  },
  {
    "id": "28kanala_0000852",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Astearte iluntzean jokatu den Antiguoko eta Lauburen arteko Errege Kopako lehia 2-3ko emaitzarekin amaitu da. Ibarrako taldeak hurrengo faserako txartela lortu du.\nLaburu Ibarrak asteartean jokatu du Errege Kopako lehenengo kanporaketako lehia, aurrean 3. mailako taldea den Antiguoko izan du. Lehen zati parekatu baten ondoren, luzapenean lortutako golari esker erdietsi du hurrengo kanporaketarako txartela.\nTalde morea Manu, Chuky, Txiki, Martin eta Rafa Usinekin kantxaratu da. Lehia hasi bezain laster, Chuky-k sartutako golari esker aurreratu da Ibarrako taldea eta 0-2koa lehen zatia bukatzeko 8 minuturen faltan sartu du Gorkak. Bi goleko alde hori hurrengo lau minutuetan parekatu du Antiguokok. Lehia binakoarekin iritsi da atsedenaldira.\nBigarren zatian bi taldeak kamuts aritu dira atezainen aurrean, ez dute aurkariaren atea zulatzerik lortu. Kanporaketa luzapenean erabaki da, lehen zatia amaitzear zela Rafa Usinek sartutako golari esker lortu dute ibartarrek 2-3koa.\nPartida amaiera Donostian | Final del partido en Donostia @Antiguokofutsal 2-3 @LAUBURUKEIBARRA",
    "licencia": "cc-by-sa"
  },
  {
    "id": "28kanala_0000853",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "El cielo rojo , La virgen roja eta Central Park-eko heroiak filmak egongo dira ikusgai Leidor aretoan.\nAste honetako zinema karteldegiari El Cielo Rojo pelikulak emango dio hasiera, ostegunean 20:30ean, zine forumean. Leon eta Felix, Itsaso Baltikoko opor-etxe batera joan dira egun batzuk pasatzera, sormen-proiektu bana amaitzeko asmoz, baina etxea neska gazte batekin eta haren maitalearekin partekatu behar dutela konturatzen dira bertan. Egoerak bere onetik aterako du Leon, eleberria amaitu nahi baitu, baina neskarekin liluratuta dago. Bien bitartean, sute handi batek inguratzen ditu.\nLarunbatean, 19:30ean La virgen roja filmaren txanda izango da. Aurorak etorkizuneko emakumea izateko sortu eta hezi du Hildegart, eta 30. hamarkadan Espainiako garunik distiratsuenetako bat bilakatuko da, emakumezkoen sexualitateari buruzko lanetan Europako erreferente bat iztearekin abtera. 18 urterekin, ordea, Hildegarte askatasuna esperimentatzen hasiko da Abel Vilellaren laguntzaz, honek, emozioen mundu berri bat esploratzen eta amaren habitik aldentzen lagunduko baitio. Alabarengan duen kontrola galtzeko beldurrez, Aurorak, ahal duen guztia egingo du Hildegarti urruntzea galarazteko. Film hau, igandean 19:30ean eta astelehenan 19:00etan ikusteko aukera izango da baita ere.\nLarunbatean, haur zinemaren txanda izango da, 17:00etan hain zuzen. Central Park-eko heroiak , Don Quixote, irudimen mugagabea duen txotxongilo iheslariaren eta DJ Doggy Dog, lagun bat behar duen pelutxe abandonaturen istorioa kontatzen du. Central Parken beren bideak gurutzatuko dira, New York hirian adiskidetasun abentura epiko bat izateko.",
    "licencia": "cc-by-sa"
  },
  {
    "id": "28kanala_0000854",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Larunbatean jokatuko da Behar Zana Udazken Bola Txapelketaren azken fasea\nAmasa-Villabonako Behar Zana PE Bola Taldeak antolatuta, herriko bolatokian VII. Behar Zana Udazken Bola Txapelketa jokatuko da. Bertan Gipuzkoako 25 bikotek parte hartuko dute, horietatik hiru izango dira Bahar Zanakoak.\nLarunbatean 8:30ean hasita jokatuko dira txapelketaren final laurdenak. Saigots eta Ramon Iglesiak bikoak Aner eta Ibon Miner izango dituzte aurkari lehen kanporaketan. Ondoren, Xabier eta Josu Lazkanok, Jexux Albeniz eta Olatz Larrañagaren kontra jokatu beharko dute final erdietarako txartela. Hirugarren kanporaketan, Enrike Lopetegi eta Txema Fernandez, Mikel Arroyo eta Beatriz Unzueren kontra arituko dira lehian; azken kanporaketan, Sergio Aristi - Jexux Atorrasagasti bikoak Ander eta Joxe Mari Etxebeste izango dituzte aurrean. Lau kanporaketa huetako irabazleek 10:50etik aurrera jokatuko dituzte final erdietako kanporaketak. Finala 12:10etatik aurrera jokatzea aurreikusten da.\nTxapelketa honetan Gipuzkoako 14 herritako bolariak ari dira parte hartzen, Tolosaldeak Belauntzako eta Amasa-Villabonako ordezkariak ditu. Lehian ari diren 50 bolarietatik 10 emakumezkoak dira eta 40 gizonezkoak. Adin tarteari dagokionean, parte hartzaile gazteena Ander Etxebeste da, 15 urte ditu; beteranoena berriz, Patxi Arrondo, 80 urte dauzka honek.",
    "licencia": "cc-by-sa"
  },
  {
    "id": "28kanala_0000855",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Hamar ekintza prestatu dituzte Biodibertsitate gunean irailetik abendura bitartean\nHerritarren artean ingurumenarekiko sentsibilizazioa eta garapen jasangarria sustatzea da jarduera hauek prestatzearen helburua.\nBiodibertsitatea ardatz izanik, naturazaleentzat sortutako elkargune irekia da Biodibertsitate Gunea. Hortaz, honen bueltan arituko diren hamar ekintza desberdin egingo dituzte; horien artean, seminarioak, ikastaroak eta irteerak. Jarduera hauek biodibertsitate-gaiei buruzko ezagutzak herritarrei helaraztea bideratuta daude.\nParte hartu nahi ezkero, izena aurretik eman behar da helbidera idatziz.",
    "licencia": "cc-by-sa"
  },
  {
    "id": "28kanala_0000856",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "'Erdigunea autorik gabe' egitasmoaren egitarauan zenbait aldaketa\nEuri asko dago iragarrita eta, ondorioz, zenbait ekitaldi lekuz aldatuko dira.\nOstiraletik aurrera ospatuko dira Mugikortasun Asteko ekitaldi gehienak. Datozen egunotarako, ordea, euri asko dago iragarrita. Hori dela eta, bi egunez Rondilla kalea eta San Frantzisko pasealekua oinezko bilakatzea helburu duen 'Erdigunea autorik gabe' egitasmoko espazioen berrantolaketa egin du Tolosako Udalak, hitzartutako ekitaldiak gauzatu ahal izan daitezen.\nAzoken kasuan, Euskal Herria plazako postuen kokalekua ohikoa izango da, Euskal Herria plazan bertan. Bigarren eskuko bizikleta azoka San Frantzisko pasealekuan izango da. Zerkausiko ekoizleek Trianguloa plazan jarriko dituzte euren postuak.\nLarunbat arratsaldeko haurren kultur ikuskizuna 'Baserriko porrusalda' (17:00) Alondegia plazako estalpean egingo da, eta igande eguerdiko GU taldearen kontzertua (12:30) Berdura Plazan, aurreikusitako ordu berean.\nIrristaka larunbateko 16:00etatik 19:00etara izango da San Frantzisko pasealekuan, zirkuitu eta trebezia ariketekin. Patinak eta kaskoa norberak eraman beharko ditu. Igande osoan zehar saskibaloian jokatzeko saskiak jarriko ditu TAKEk, San Frantzisko elizaren parean. Baloiak Garagardo Azokan duten Sukaldeko gunean izango dira nahi duen ororen eskura eta, erabili ondoren, bertara itzuli beharko dira. Bi kasu horietan, euria balego, bertan behera geratuko dira jarduerak eta espazioa libre utziko da.\nReal Sociedad Fundazioak jarri asmo dituen puzgarriak, berriz, eguraldiagatik Beotibar pilotalekura lekualdatuko dituzte. Kasu honetan, eguerditik aurrera izango dira bertan, eta arratsalde osoan zehar izango dira erabilgarri.\nUdalak gogorarazi nahi izan du baita ere, ostiral goizeko lehen ordutik ezingo dela Rondilla kalean eta San Frantzisko pasealekuaren lehen erdian -Gernikako Arbolaren parera arte- aparkatu. Nahiz eta aparkalekuak ezingo diren erabili, ostiralean zehar trafikoa baimenduko da kale horietan, baina abiadura motelean eta arretaz gidatzeko dei egin du Udaltzaingoak.\nLarunbat goizean itxiko da Rondilla kaleko trafikoa, Musika Eskola paretik. Zumalakarregi kalean ere ezingo da aparkatu ostiraletik igandera, bi norabideko errepidea izango baita larunbatean eta igandean.\nJarduerak amaitu ahala, igande gauean aparkatzeko aukera izango da San Frantziskon eta Zumalakarregin; Rondilla kaleari dagokionez, astelehenean desmuntatze lanak amaitu ahala baimenduko da aparkalekua.",
    "licencia": "cc-by-sa"
  },
  {
    "id": "28kanala_0000857",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Duela ia 20 urte, 2005 urtean, hain zuzen, ITURRIGOXO Kultur Etxea eta taberna jarri ziren martxan. Helburua argia zen, Amasari merezi duen zerbitzu kulturala, soziala eta ekonomikoa ematea, alegia. 2022 urte arte iraun zuen zabalik zentroak eta bera kudeatu duten lau maizterrek amasatarren bizitza kultural eta soziala sustatzen lagundu dute. Harik eta 2022ko irailaren 19an Kultur Etxea eta Taberna itxi ziren arte.\nEAJk garrantzitsutzat bezain beharrezkotzat jo izan du beti ITURRIGOXO zentro sozialaren lanak eta, hori dela-eta, 2023ko irailean Ehbilduren gobernuari hiru proposamen ezberdin egin zizkion Kultur Etxea eta Taberna berriz martxan jar daitezen. Aho batez onartu zuen Udalbatzak guk aurkeztutako mozio hori eta guk ulertu genuen udal gobernuak bere egiten zuela Ehbilduko zinegotziek ere babestutako proposamen hori.\nUsteak erdia ustel, ordea; eta gaur, irailak 19, Iturrigoxo itxi zela bi urte eta mozioa onartu zela urtebete betetzen direla, tabernak itxita jarraitzen du. Itxita jarraitzen du, nahiz eta taberna kudeatzen interesatutako jendea aurkeztu den, bai lizitazio epean, bai udaletxera proposamenak eginez.\nEz dugu ulertzen gai honekiko Beatriz Unzue eta Ehbilduren gobernua erakusten ari diren interes eta inplikazio eskasa; izan ere, ez diote buru belarri heldu amasatarrek behar duten zerbitzu garrantzitsu bati. Lehengo asteburuan, Txakolin eguna ospatu zenean, taberna itxita egon zen eta, ezer egin ezean, Amasako San Martinetan ere halaxe egongo da, itxita.\nGuk ahal duguna egiten jarraituko dugu, une honetan Ehbilduko gobernuari eskatzen diogu Udal Batzarrak aho batez onartutakoari ekin diezaiola eta Iturrigoxo Taberna-Jatetxea eta Kultur Etxea lehenbailehen abian jar dadin ahaleginak egin ditzala. Amasarrek hori merezi dute, haiekiko errespetu kontua da-eta.",
    "licencia": "cc-by-sa"
  },
  {
    "id": "28kanala_0000858",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Paris 70 eta Mientras seas tu dokumentalak eta Bitelchus, bitelchus , Romper el circulo eta Mi amigo el pinguino filmak ikusteko aukera izango da Leidorren.\nZine forumak emango dio hasiera kurtso berriari Leidor aretoan. Alzheimerraren Nazioarteko Eguna dela eta, gai honen inguruko bi pelikula ikusi ahal izango ditugu, ostegunean, 20:30ean.\nLehena, Paris 70 . Luis Gavasa eta Alain Hernandezek burututako film labur hunkigarria, Goya eta Forque 2024 sarietara izendatua izan dena. Janek Alzheimerra duen ama zaindu behar du. Zaintzaile gisa esperientzia handirik izan gabe, egoera nola hobetu daitekeen bilatzen du, ama hobeto sentiarazteko. Famili arteko maitasun istorioa, errealista eta hunkigarria.\nOndoren, Mientras seas tú dokumentalaren txanda izango da. Antzerkian, zineman eta telebistan 50 urte eman ondoren, Carme Eliasi Alzheimerra diagnostikatzen diote. Claudia Pinto zuzendari eta lagunarekin batera, bere azken bidai kontzientea irudikatzea erabaki dute. Carmek, urteetan zehar, interpretatu dituen pertsonaiak lagun ditu trantze honetan, fikzioaren eta errealitatearen arteko mugak desagertzen diren bitartean. Mientras seas tú ispilu-joko etengabea da, maitasun eta adiskidetasun itun bat.\nLarunbatean, irailak 21, Bitelchús, Bitelchús filma eskainiko da 19:00etan. Tim Burtonen film berrian, Deetz familiarengana gerturatuko gana, ustekabeko tragedia baten ostean, Deetz familiako hiru belaunaldi Winter Riverrera itzuli beharko baitute. Lydiaren bizitza, oraindik Bitelchusek oinazetuta, erabat aldatuko da, Astridek, bere alabak, hiriko maketa misteriotsua ganbaran aurkitu eta Beste Alderako ataria ustekabean irekitzen duenean. Bi erresumetako arazoak kontuan izanda, denbora kontua baino ez da norbaitek Biteltxus izena hiru aldiz esan eta deabru bihurria bere kaosa piztera itzultzea.\nIgandean 17:00etan, haurrei eskainitako pelikula ikusteko aukera izango da lehenik, Mi amigo el pingüino hain zuzen. Filmak, Joao arrantzalearen hisotrioa kontatuko digu. Brasilgo kostaldearen pareko uharte urrun bateko hondartza batean, Joaok Din Dim erreskatatuko du, petrolioz estalita eta hilzorian dagoen pinguino bat.\nOndoren, 19:30ean, Romper el circulo pelikularen txanda izango da. Izen berbereko liburuan oinarrituta, Lily Bloomek haurtzaro traumatikoa gainditu eta Bostonen bizitza berri bati ekingo dio, bere negozioa irekitzeko ametsaren atzetik. Ryle Kincaid neurokirurgialarekin ustekabean topo egin eta biak sakonki maitemintzen diren bitartean, Lily, bere gurasoek zuten harremana gogorarazten dioten hainbat alderditaz gogoratuko da sortu duen harremanean.\nAstelehenean, 19:00etan, ikuslearen egunean, Bitelchús, Bitelchús pelikula ikusteko aukera izango da berriz ere, baina bertsio originalean.",
    "licencia": "cc-by-sa"
  },
  {
    "id": "28kanala_0000859",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Olagarrua antzezlanerako eta Anariren kontzerturako sarrerak salgai daude\nVillabonan hurrengo egunetan izango diren kultur emanaldietarako sarrerak salgai daude; ostiralean Olagarrua antzezlana taularatuko dute Gurea antzokian, urriaren 6an berriz, Anarik kontzertua eskainiko du.\nUdalbiltzaren Guretik Sortuak ekimenaren baitan Olagarrua antzezlana taularatuko da ostiralean, 19:30ean hasita. Obra honen protagonistak Maiatane Perez, Nerea Arriola eta Olatz Beobide dira. Sarrerak sei euroko kostua izango dute, Gureko leihatilan edo internet bidez eskuragarri daude.\nVillabonako Udalak dagoeneko aurreratu du urriko kultur agendan nabarmendu beharreko emanaldi bat, urriaren 6an Anarik banda osoarekin emango du kontzertua. Emanaldi honen kostua 10 eurokoa izango da. Kasu honetan ere Gurea antzokia edo villabona.eus -en erosi daitezke sarrerak.",
    "licencia": "cc-by-sa"
  },
  {
    "id": "28kanala_0000860",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Interesdunek helbidera idatzita egin beharko dute eskaera irailaren 19a baino lehen eta eskaera gehiago egongo balira, zozketa egingo da.\nTolosako Udalak udazkeneko kultur programarako 20 eszena bonu gehiago jarriko ditu salgai. Kasu honetarako salmenta modua, ordea, ezberdina izango dela adierazi dute.\nInteresdunek helbidera bideratu beharko dute eskaera irailaren 19a baino lehen. Gehienez bi bonu eskatu ahal izango dira pertsonako eta salmentan jarriko direnak baino eskaera gehiago jasoz gero, zozketa egingo da interesdun guztien artean. Bonua egokitzen zaien pertsonek Leidorreko leihatilan jaso beharko dute irailaren 21ean, 22an, edota 23an.\nBonuak zortzi ikuskizunetarako sarrerak jasotzen ditu: Izaro, Node, Vaivén, El Lagarto Baila, Kukai, Korrontzi, Euskadiko Gazte Orkestra (EGO) eta Idoia Asurmendi. Saio horietarako sarrerak banan-banan eskuratuz gero, prezioa 95 eurokoa litzateke; bonuaren balioa, aldiz, 45 eurokoa da.",
    "licencia": "cc-by-sa"
  },
  {
    "id": "28kanala_0000861",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Aurtengo laugarren erailketa matxistaren aurrean, Mugimendu Feministak, elkartzeko deia\nTolosako Asanblada Feminista eta Euskal Herriko Mugimendu Feministatik, babesa eta elkartasuna eskaini dizkiete erailia izan denaren familia eta gertukoei.\nJoan den ostegunean, Bilboko Santutxu auzoan, 34 urteko gizon batek, Yanely, 31 urteko emakumea hil zuen. 2024an Euskal Herrian gertatutako laugarren erailketa matxista izan da hau.\nTolosako Asanblada Feminista eta Euskal Herriko Mugimendu Feministak, sistema patriarkal, kapitalista, arrazista eta kolonialean bizi behar izatearen ondorioa dela azpimarratu du. Baita emakumeonganako indarkeria egunero modu askotan pairatzen dugula aipatu ere.\nBestalde, erakundeen pasibotasunaren aurrean, autodefentsa eta antolakuntzarako deia egin dute.",
    "licencia": "cc-by-sa"
  },
  {
    "id": "28kanala_0000862",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Erensugearen jetxierarekin hasi eta jubilatuen egunarekin amaituko dituzte Irurako festak.\nJarraian - Kalejira buruhaundiekin eta erraldoiekin eta Loatzo musika eskolako musikarekin.\n11:00 - Patata-tortila lehiaketa SAn Migel plazan. Suak etxetik ekarri behar dituzte partaideek eta ez daukanak udalean eskatu dezake.\n18:30 - Kalejira buruhaundi eta erraldoiekin, Loatzo Musika eskolako txistulari eta trikitilariek lagunduta. Ondoren txistor-jatea herri-eskolaren aurrean Irurako Ikastolaren eskutik.\n22:30 - Play Back jaialdia San Migel plazan. Ondoren zuzeneko musika emanaldiak txoznatan Bassagain (Ikastolakoan), Calde Selektah (Etxeraren txoznan) eta DJ Txekor (karpan).\n14:00 - Herri-bazkaria San Migel plazan: 14:00etan umeak (15€), 14:30ean helduak (25€). Langabetu, ikasle eta jubilatuen menua: 20€.\nOndoren - \"Zamaltzain\" dantza emanaldia Alurr dantza taldearen eskutik San Migel plazan.\n17:00 - Herri kirol saioa plazan J.M. Mujika eta I. Azurmendi aizkolariekin eta Sara Jímenez de Aberasturi eta Saioa Iglesias harrijasotzaileekin.\n19:30 - Bertso saioa elizan: Alaia Martin, Sustrai Colina, Uxue Alberdi eta Aitor Mendiluze bertsolariekin eta Amaia Agirre gai-jartzailearekin.",
    "licencia": "cc-by-sa"
  },
  {
    "id": "28kanala_0000863",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "2024-2025 ikasturteko kultur ikastaroen eskaintza aurkeztu du Udalak\nUdaleko Kultura Sailak 11 kultur ikastaro antolatu ditu 2024-2025 ikasturte berrirako. Jarduera hauek adin-tarte guztietarako eta interes desberdinak dituzten pertsonei zuzenduta daude. Besteak beste, artea, musika, dantza edota antzerkia jorratuko dituzte.\nKontuan izan etxeetara banatu den paperezko esku-orrian akats txiki bat dago euskarazko testuan. Haurrentzako antzerki ikastaroa asteazkenetan izango da aurten, nahiz eta paperean ostegunetan izango dela jartzen duen. Esku-orriaren edizio digitaletan zuzenduta dago akats hori.\nHerriko etxe guztietara banatu den esku-orrian ikastaroen egun, ordutegi edota tarifei buruzko informazio gehiago topatuko duzu.\nArgibideren bat behar izanez gero, helbidera idatzi, telefonoa utzi eta kultura saileko arduradunak jarriko dira interesatuarekin harremanetan.\nIkastaroetan matrikulatzeko epea irailaren 12tik 24ra da, eta bi eratara egin daiteke: www.villabona.eus webgunean argitaratuko den formularioaren bidez edo Udaleko Herritarren Arreta Zerbitzuan, 09:00-14:00 ordutegian.\nKultur ikastaro hauek ezagutza berriak eskuratzea ahalbidetzen dute, beraz, ez galdu parte hartzeko aukera!",
    "licencia": "cc-by-sa"
  },
  {
    "id": "28kanala_0000864",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Azken urteetan bezalaxe, aurtengo udan ere Amasa-Villabonako Udalak inbertsio esanguratsuak egin ditu herriko eskola publikoaren azpiegiturak hobetzeko.\nOraingoan Arroa auzoko Fleming Herri Eskolako eraikineko bi komun (haurrek erabiltzen dituzten bi komunak) guztiz eraberritzeko obra egin da eta ikasturte hasierarako amaitzea lortu da.\nKomun hauek eraikina egin zenetik ia ukitu gabe zeuden eta ondorioz nahiko egoera kaskarra zuten. Ondorioz, Fleming Herri Eskolako zuzendaritzarekin horrela adostuta, aurtengo udan bi komun horiek guztiz berritzeko urratsa eman du udalak. Igeltseritza, arotzeria, iturgintza eta margotze lanak egin dira eta horrela komunak osorik eraberritu direla esan daiteke.\nLan hauek gauzatzeko, udalak Zumarpe enpresa gipuzkoarra kontratatu du eta guztira 48.028,69 euroko inbertsioa egin du.",
    "licencia": "cc-by-sa"
  },
  {
    "id": "28kanala_0000865",
    "periodico": "28kanala",
    "lugar": "Gipuzkoa",
    "dominio": "noticias",
    "texto": "Amasa-Villabonako Udalak herriko merkataritzari bultzada bat emateko ahalegina egiten jarraitzen du. Horregatik, Oria Merkatari elkartearekin lankidetzan, kontsumo bonoen kanpaina berri bat jarriko da martxan. Honakoa 6. kontsumo bonoen kanpaina da eta irailaren 10ean hasi eta abenduaren 24ra arte luzatuko da.\nKontsumo bonoen kanpaina berri honekin, herritarrek beren erosketak herriko saltokietan egitera bultzatu nahi dira herritarrak herriko merkataritza sektorea biziberritzeko helburuarekin. Izan ere, tokiko saltoki horiek dira gure herriaren oinarri nagusietako bat. Herriko merkatariak dira gure izenez ezagutzen gaituztenak, kalitatezko produktuak eskaintzen dizkigutenak, eta gure herriaren aberastasunari eta aniztasunari ekarpen handia egiten diotenak.\nZoritxarrez azken hilabeteetan hainbat saltoki itxi dira herrian eta joera honek kalte nabarmena egiten diote herriko ekonomiari eta gure kaleetako bizitasunari.\nKanpaina berri honetarako Udalak 57.000 euroko inbertsioa egin du. Horrekin batera, 2024. urterako Udalak Oria merkatarien elkartearekin sinatutako lankidetza hitzarmenak 2.000 euroko gehikuntza jasotzen du elkarteak Bono Kanpaina honek dakartzan kudeaketa gastuei aurre egin diezaion. Bestalde, Udalak beste 9.922 euroko inbertsioa egin du kanpaina honetan erabiliko den plataforma digitala eskuratzeko.\nKanpaina honetan 46 saltokik eman dute izena eta beraz, bezeroek 46 saltoki horietan guztietan izango dute kontsumo bonoen deskontuaz baliatzeko aukera. Denda hauek kontsumo bonoen kartela ipiniko dute bezeroek identifikatu ditzaten.\nAurtengoan lehen aldiz bonoek 5 euroko balioa izango dute. Modu horretan, 15 eurotik gorako gastua eginez gero, bonoaren deskontua aplikatuko da.\nHorrela, guztira 11.400 bono egongo dira erabilgarri, saltoki bakoitzeko 247.\nAzken urteetan bezalaxe, bonoen aplikazioarekin kontsumitzaileak %33ko deskontua eskuratu ahal izango du:\nErosleek gehienez ere 6 bonoren (30€) deskontuaz baliatu ahal izango dute saltoki bakoitzean.\nBonoen deskontuaz baliatu ahal izateko baldintza bakarra, erosleak 16 urte beteta edukitzea izango da eta ez da kontuan hartuko zein herritakoa den.\nBonoen deskontua erosketa egiteko unean bertan aplikatuko da eta ondorioz bonoak ezingo dira aurrez eskuratu. Alegia, aurtengoan ez da bono fisikorik egongo. Egindako erosketa ordaintzeko unean, dendariak kanpaina honetarako prestatu den tresna digitala erabiliz, egindako gastuari dagokion bono kopuruaren deskontua aplikatuko dio bezeroari.\nInformazio hau guztia herritar guztiengana iritsi dadin, kanpaina honen xehetasunak eta bonoak erabili ahal izango diren saltokien zerrenda jasotzen dituen eskuorri informatibo bat argitaratu dugu, eta datozen egunetan herriko etxe guztietara banatuko dugu.\nAmaitzeko, Udalak herritarrei dei egin nahi die erosketak herriko saltokietan egin ditzaten, modu horretan Amasa-Villabonaren etorkizunean eta herritarren ongizatean inbertituko dutelako. Gure denda eta saltokietan kontsumitzea ezinbestekoa izango baita herri bizi-bizia izaten jarraitu nahi badugu.",
    "licencia": "cc-by-sa"
  }
]